
Capitolul VII 
REPREZENTAREA 


7.1. DEFINIȚIE ŞI CARACTERIZARE PSIHOLOGICĂ GENERALĂ 


Noţiunea de reprezentare se foloseşte pentru a exprima două realități psihice 
relativ distincte - una care ţine de produs, cealaltă care ţine de proces”. Astfel, în 
primul caz, vom spune că reprezentarea este imaginea sau modelul informaţional 
intern, actualizat, al unor obiecte, fenomene, evenimente, situaţii etc, care au fost 
percepute anterior, dar care în momentul dat pot lipsi din câmpul nostru senzorial. 
Aşadar, spre deosebire de percepţie, care ne furnizează informaţii numai despre 
obiectele și fenomenele reale prezente, care acţionează în momentul dat asupra 
analizatorilor noștri, reprezentarea ne oferă astfel de informaţii și în absenţa obiectului 
de referinţă. în cel de al doilea caz, reprezentarea este procesul de producere și utilizare 
mentală a imaginilor unor obiecte în absenţa lor. 

Atât reprezentarea ca produs, cât şi reprezentarea ca proces au aceleași surse: 
memoria de lungă durată și imaginaţia. Memoria este cea care înmagazinează, păstrează 
şi reactualizează informaţia structurată iniţial în imaginile perceptive. Astfel, încă înainte 
de dezvoltarea imaginaţiei, reprezentarea devine posibilă datorită fixării mai mult sau mai 
puţin fidele şi durabile a conţinutului informaţional furnizat de percepţie. 

Trecerea între percepţia propriu-zisă şi reprezentarea propriu-zisă o realizează 
efectele de urmă şi imaginile consecutive. Primele constau în persistenţa, un anumit 
interval de timp (câteva sutimi sau zecimi de secundă), a excitaţiei, pe traseele nervoase 
după încetarea acțiunii stimulilor. Durata mai mare sau mai mică a postefectului 
depinde atât de intensitatea stimulului administrat, cât şi de nivelul inerţiei funcţionale 
a structurilor neuronale, care este o caracteristică individual-tipologică. 

De exemplu, în cadrul analizatorului vizual, remanenta excitaţiei variază între 
1/16-1/200 sec. şi ea acționează ca factor suplimentar în facilitarea închegării într-o 
imagine dinamică unitară a secvenţelor individuale statice (efectul cinematic) sau în 
producerea mișcării aparente. 

Imaginea consecutivă este expresia efectului de urmă în planul recepţiei formelor 
sau configuraţiilor. Cel mai clar, prezenţa acestei verigi psihice tranzitorii se manifestă 
în sfera percepţiei vizuale. 

Pentru aceasta, este suficient să ne fixăm privirea asupra unei figuri (ex., cerc alb 
pe fond negru) timp de câteva zeci de secunde (20-30 sec), după care, ne-o proiectăm 


* Termenul de reprezentare are o utilizare foarte largă atât în comunicarea cotidiană, 
cât şi în știință - tehnică, matematica, științele cognitive şi semnifică desemnarea a ceva 
prin altceva, substituirea unei mulțimi prin altă mulţime, a unui obiect printr-o imagine, 
schemă, simbol etc. 

fie pe perete, fie pe un ecran, fie pur și simplu închidem ochii. Vom continua să avem 
imaginea figurii, dar în culoare opusă (cerc negru pe fond alb), iar dacă figura 
(respectiv, cercul) este în tonalitatea roșului, imaginea ei consecutivă va apărea în 
culoare complementară (verde). Când imaginile consecutive apar în culoarea originală 
a figurii-stimul, ele se numesc pozitive; când culoarea lor este contrastantă cu culoarea 
de bază - iau denumirea de negative. Mărimea figurii date în imaginea consecutivă este 
invers proporţională cu distanţa dintre observator şi suprafaţa pe care este ea proiectată 
(legea lui Emmert). 


O poziţie distinctă pe continuumul imageriei o ocupă imaginile eidetice, care 
sunt reînvieri de scurtă durată ale percepţiei, în absenţa obiectului. Asemenea reînvieri 
pot avea loc în mod spontan (apariţia în faţa ochilor a chipului unei persoane sau a unui 
tablou) sau ca acompaniament al unui flux ideatic intern (ex., în cursul unei expuneri 
sau al efectuării unor operaţii de calcul). Așa cum au demonstrat cercetările lui E. 
Jaensch și ale lui W. Kohler și W. Wallach, imaginile eidetice au intensitatea, 
prospeţimea și vivacitatea unei percepții autentice. Ele apar întotdeauna în culoarea de 
bază a obiectului-stimul și nu se supun legii lui Emmert. Frecvența lor este însă 
semnificativ mai mică decât cea a imaginilor imediate (care apar după o rapidă 
percepţie a obiectului) și a imaginilor consecutive. 


Reprezentările propriu-zise devin o componentă stabilă și cu pondere deosebită a 
arhitectonicii activităţii noastre mintale. In psihologia clasică (îndeosebi în cea de 
factură asociaţionistă), li se atribuia chiar rolul central în viaţă și în activitatea psihică. 

Marele psiholog francez H. Taine, autor al unui impresionant tratat în 2 volume 
(1923), consacrat intelectului şi activităţii mentale, acorda imaginii-reprezentare, ca 
substitut al senzaţiei, rolul atât de suport al asociaţiei, cât şi de element de conjinut 
component al vieţii psihice interioare. 

Viaţa psihică era văzută ca un „polipier de imagini de diferite tipuri şi care intră 
unele cu altele în variate raporturi asociative — de asemănare, de contrast, de 
contiguitate etc". W. James a fost printre primii care, în pragul sec. XX, a obiectat 
puternic împotriva absolutizării rolului imaginilor şi al legilor asociaţiei. După el, 
conștiința este asemenea unui fluviu, nefiind posibilă împărţirea pe segmente pentru a 
delimita și individualiza imaginile ca datum-un în sine. 

Gestaltismul dizolvă problema reprezentării în dinamica energetică a formelor. 
Tensiunea lăsată, în câmpurile biofizice ale creierului, de percepţia unei situaţii induce 
o dinamică specifică a transformărilor ulterioare de stări, la finele căreia se constituie o 
formă, de data aceasta detașată de acţiunea stimulului, susţinută din interior de anumite 
tendinţe, montaje (atitudini), motivații. De exemplu, în cazul rezolvării problemelor, 
fenomenul insight-u\u\, descris de către W. Kohler, are la bază tocmai transformarea 
gestaltului perceptiv iniţial într-un gestalt de tip reprezentațional (pe baza tensiunilor 
de urmă produse de elementele câmpului stimulator extern). 

Cimpanzeii pe care a experimentat Kohler reușeau să rezolve „problema” în fața 
căreia erau puși nu în cursul perceperii elementelor situaţiei, ci după parcurgerea acestui 
proces şi retragerea din situaţie. Datele percepţiei deveneau stimuli interni pentru 
continuarea unei activităţi autonome de transformare configuraţională (imagerie), care 
generează un gestalt nou, în care situaţia externă este integrată logic, dezvăluindu-se 
„instantaneu” soluţia. 

C) viziune nouă asupra reprezentării o oferă psihologia cognitivă. Potrivit ipotezei 
cognitiviste, avansate în 1956, de către un grup de cercetători în domeniul inteligenţei 
artificiale (H. Simon, N. Chomsky, M. Minsky şi J. McCarthy), reprezentarea este 
parte integrantă a inteligenţei și ea poate fi interpretată ca procesare și operare cu 
simboluri. Prin simbol, în acest caz, se înţelege un element sau o mulţime de elemente 
care reprezintă ceea ce le este pus în corespondenţă. Existenţa conștientizării relaţiei de 
corespondenţă face ca, atât procesul, cât și produsul reprezentaţional să se asocieze cu 
intenţionalitatea. Inteligent este considerat acel comportament în care se realizează 
reprezentarea internă a lumii externe, într-un anume fel (J. Searle, 1985, F.G. Varela, 
1989). In măsura în care reprezentarea internă a situaţiei externe este fidelă, 
comportamentul subiectului va fi adecvat, toate celelalte condiţii fiind egale. 

Ipoteza cognitivistă pretinde că singurul mod de a înţelege inteligența și 
intenţionalitatea este acela de a considera cogniţia ca acțiune pe ba/ă de reprezentări, 
ce posedă o real itate fizică sub formă de cod simbolic, într-un creier sau într-o mașină. 

Chestiunea care se ridică în acest context este; cum să corelăm ceea ce se atribuie 
stărilor intenţionale sau reprezentaţionale (ex., credințe, dorințe, intenţii etc.) cu 
schimbările fizice pe care le suportă agentul în cursul acţiunii? Cu alte cuvinte, dacă se 
susţine că stările intenţionale au proprietăţi cauzale, trebuie să ni se arate nu numai cum 
aceste stări sunt fizic posibile, ci și cum ele pot să determine un comportament. 

Pentru răspuns, se poate apela la noțiunea de „caicul simbolic” (symbolic 
compuiation): simbolurile au o realitate deopotrivă fizică și semantică, iar calculul este 
condiționat de această realitate semantică. Altfel spus, calculul este fundamental 
semantic sau reprezentaţional: fără a lua în consideraţie relaţiile semantice între 
diferitele expresii simbolice, noţiunea însăşi de calcul - în opoziţie cu tratamentul 
aleator al simbolurilor — nu are nici un sens („nu există calcul fără reprezentări”). Un 
ordinator nu manipulează însă decât forma fizică a simbolurilor; el nu are acces la 
valoarea lor semantică. Cu toate acestea, operaţiile sale sunt semantic adecvate, pentru 
că toate distincţiile semantice necesare într-un calcul sunt exprimate de programator cu 
ajutorul sintaxei limbajului utilizat. (In ordinator sintaxa reflectă sau este paralelă 
proiecției semantice). Cognitivistul pretinde atunci că acest paralelism demonstrează 
realitatea fizică şi mecanică a inteligenţei și a intenţionalităţii (semantica). 

Acceptând ca plauzibilă ipoteza cognitivistă, trebuie să precizăm că activitatea cu 
şi asupra simbolurilor are o arhitectură plurinivelară, reprezentarea în sens psihologic, 
de care ne ocupăm aici, constituind un nivel specific, distinct de celelalte, dar în 
interacțiune cu acestea. 

Constituirea imaginilor-reprezentări se realizează în parte spontan, mecanismele 
de engramare fiind activate de diferite semnale din mediul intern sau extern, iar în 
parte, în contextul unui proces special de învăţare (ex., reprezentările subsumate 
diferitelor științe - anatomie, zoologie, botanică, geografie, geometrie etc). 

In ambele cazuri, au loc prelucrări și transformări ale imaginilor singular- 
situaţionale, în urma lor obținându-se o imagine selectivă generalizata, care va reţine 
însușirile mai semnificative și mai frecvent întâlnite în cadrul percepţiei. 

Reprezentările generate de imaginaţie se pot referi atât la obiecte reale (ex., 
reprezentări despre obiecte și locuri pe care nu le-am perceput niciodată ca atare, dar 

despre care am citit sau auzit povestindu-se), cât și la obiecte ideale, pe care abia 
urmează sâ le creăm sau care nu pot dobândi realitate sensibilă (ex.. „reprezentările 
personajelor sau întâmplărilor din basme”). 

Formarea reprezentărilor are un caracter activ şi selectiv. Chiar atunci când nu ne 
propunem în mod expres reținerea, pentru uzul ulterior, a imaginii obiectului pe care-l 
percepem în momentul dat, iar reprezentarea se constituie pe cale neintenţionată 
(involuntară), conţinutul său va fi activ prelucrat şi filtrat de structurile experienţei 
cognitive anterioare şi de stările afectiv-motivaţionale. 

După conţinutul informaţional, reprezentările generate de memorie și derivate 
din percepţie se leagă întotdeauna de obiecte reale și au un caracter intuitiv, prin 
aceasta, ele se apropie de percepţie. După mecanismele operatorii, însă, (tipul 
operaţiilor de prelucrare a informaţiilor și criteriile de selecţie-grupare), ele se 
îndepărtează de percepţie, apropiindu-se de gândire. Astfel, în reprezentare operează 
criterii de relevanța și comunalitare, care-i conferă valenţe cognitive superioare față de 
percepţie: centrarea pe însușirile semnificative și comune (repetabile). în organizarea și 
sistematizarea lor internă, reprezentările se ierarhizează pe două axe (coordonate): 
calitatea semantică (epistemică) a informaţiei selectate (reprezentări înalt relevante, 
care se apropie de noțiuni, reprezentări mediu relevante și reprezentări slab relevante, 
care se intersectează cu percepțiile) și gradul de generalitate (reprezentări individuale, 
reprezentări particulare sau de specie - ex., reprezentarea unui trandafir - și 
reprezentări generale sau de clasă - ex., reprezentarea unei flori în general, cu 
elementele comune tuturor speciilor particulare de flori). 

Din punct de vedere metodologic, este de importanță principială relevarea 
reprezentării ca nivel calitativ distinct și ireductibil în structurarea și realizarea 
subsistemului cognitiv al omului. Rolul său trebuie abordat prin prisma raportului 
fenomenal, accidental-esenţial și particular-general (universal). Astfel, se va putea 
constata că reprezentarea face posibilă (pentru prima dată în linie genetică) 
desprinderea omului de câmpul senzorial imediat și dobândirea unei relative 
independenţe și libertăţi de manifestare în plan mental intern. Comparativ cu percepţia, 
care, aşa cum am văzut, este supusă influenței unor factori perturbatori situaţionali, 
reprezentarea, beneficiind de un mecanism operator superior, pemiite o cunoaștere mai 
relevantă şi mai obiectivă, ea oferindu-ne, de regulă. însușiri mai importante și mai 
semnificative ale lucrurilor decât percepţia. în plus, nefiind condiţionată de prezenţa 
obiectelor pe care le reflectă, se înscrie într-un vast câmp asociativ, combinatorie, 
permiţând închegarea și desfăşurarea unei activităţi mentale finaliste. Prin intermediul 
reprezentării, putem, de pildă, să realizăm complexe proiecte şi partern-uri comporta- 
mental-acţionale: ne reprezentăm, fără dificultate, modul cum ne deplasăm de acasă la 
servici, un joc de volei sau de baschet, modul de confecţionare a unui obiect etc. In 
această asociativitate selectiv-discursivă rezidă o altă determinaţie calitativă a 
reprezentării, care o face ireductibilă la percepţie. 

Formarea şi integrarea nivelului reprezentărilor nu se bazează numai pe selecțiile 
şi comprimările perceptive, ci reclamă participarea unor operaţii de ordin logico- 
semantic. Informaţia pe care o conţin reprezentările dobândește un grad mai înalt de 
generalitate și de aplicabilitate (instrumentalitate) decât informaţia furnizată de 

percepții. Prin aceasta, reprezentarea se apropie mai mult de noţiune decât percepţia. 
Fondul de reprezentări stă la baza structurării și detașării procesului gândirii. Singură, 
veriga senzorială nu ar face posibilă constituirea conţinutului noţional şi a structurii 
operatorii a gândirii. La rândul său, gândirea, pe măsura dezvoltării şi consolidării sale, 
introduce în sfera reprezentării criterii de ordin superior, de combinare și utilizare. 
Conţinutul reprezentării devine nu numai sursă, ci și obiect al gândirii, el fiind supus 
analizei, evaluării şi interpretării logico-abstracte. 

în plan ontogenetic, potrivit legii stadialităţii, elaborarea nivelului repre- 
zentaţional al cogniţiei presupune interiorizarea acţiunilor, a schemelor sensorio-mo- 
torii şi a limbajului. Aceasta este condiţia minimală și obligatorie a fixării schemelor 
fimcţionale prin care se poate produce evocarea unor imagini cu atribute reglatorii 
(Piaget, 1966). Trecerea la gândirea logico-formală devine posibilă numai după qe sunt 
elaborate și bine consolidate schemele reprezentaţionale şi sistemul operaţiilor 
concrete. H. Wallon a demonstrat că „imaginea sensibilă nu este singurul element 
constitutiv al reprezentării, ea se desăvârșește în reprezentare, primind o denumire care 
o categorisește în şirul altor imagini și îi conferă semnificaţia sa obiectivă”. In 
producerea reprezentării se îngemănează mecanisme sensorio-motorii cu mecanisme 
verbal-logice, care le dublează pe primele, dar care nu transpar evident, ci rămân într-o 
formă disimulată. într-o formă mai tranșantă, putem afirma că între limbaj și 
reprezentare este o legătură esenţială. O reprezentare care să nu poată fi constatată prin 
"cuvinte, fie şi printr-un semn vorbit, prin expresia verbală a unei intenţii nu ar putea fi 
fixată în conștiință. 

Putem, așadar, conchide că geneza reprezentării se circumscrie genezei funcției 
de simbolizare şi comunicare. Aici este implicat, după Piaget, și jocul simbolic, în care 
un obiect oarecare și un gest simulator înlocuiesc sau simbolizează alte obiecte și 
acţiuni. Se poate constata că aici imitaţia este amânată sau mijlocită prin schemă sau 
semn. Meyerson este primul care a dezvoltat un asemenea punct de vedere, arătând că 
reprezentarea ca semn semistabil infirmă părerile tradiţionale, potrivit cărora ea ar fi o 
simplă umbră a percepţiei. 

Imaginea este un tablou şi este un semn; ca tablou, ea ilustrează şi realizează, ca 
semn, ea indică și semnifică. 

Rezultă că reprezentarea are un dublu caracter: pe de o parte, este concretă, pe de 
alta - semnificam (desemnează ceva). 

în reprezentare, se desemnează (modelează) nu numai obiecte și evenimente 
externe, ci şi idei sau relaţii ideative, la care se ajunge prin alte reprezentări şi procese 
intelectuale generative. Astfel, reprezentarea devine şi un instrument de realizare a 
sândirii pe linia intuitivizării și concretizării conţinutului său conceptual și a structurii 
sale operatorii logico-forraale. 

„Se înţelege de la sine, scria J. Piaget, că la un anumit nivel de dezvoltare, se pot 
reprezenta figurativ transformările, sau unele dintre ele, tot așa de bine ca și stările 
legate prin aceste transformări, cele două aspecte ale cogniţiei - figurativ și operativ - 
devenind astfel complementare” (1966, p. 135). Aceste două aspecte ale reprezentării 
sunt solidare și trec reciproc unul în celălalt: imaginile dobândesc valoare anticipativă 
datorită operaţiilor. în genere, pornind de la acţiunile sensori-motorii și până Ia 

operaţiile superioare, asistăm la o structurare progresivă ce nu face apel decât la 
aspectul operativ al funcţiilor cognitive, pentru că acesta domină treptat aspectul 
figurativ, fără a fi determinat de el. 

Aceasta dovedește că reprezentarea este mai apropiată de concept decât de 
percepţie. In dinamica lor, reprezentările sunt supuse transformărilor și coordonărilor la 
nivelurile preoperator, operator-concret şi operator-formal, dobândind progresiv 
calitatea de elemente ale gândirii în etapele iniţiale chiar elemente dominante, iar la 
vârsta adultă puncte de sprijin ale gândirii, oricât de evoluată și abstractă ar ajunge ea. 

Veriga cea mai importantă care face joncțiunea între reprezentare și gândire o 
constituie „conceptele figurate". Acestea reflectă sub formă imagistică, intuitivă, 
determinaţiile spaţiale ale lucrurilor și se grupează în categoria figurilor geometrice. 
Definiţiei verbale a fiecărei asemenea figuri îi corespunde o imagine mentală 
esenţializată - conceptul figurai. 

Formarea acestor concepte are un caracter procesual, stadial, desfășurându-se 
în paralel atât cu dezvoltarea limbajului, cât și cu dezvoltarea schemelor operatorii 
ale intelectului. 

E. Fishbein, care a cercetat în mod sistematic fenomenul, a demonstrat existenţa 
a trei faze în evoluţia reprezentării formelor: a) reprezentarea substanţializată 
(considerarea figurii ca o construcţie materială; b) reprezentarea grafică (figura - 
produs al activităţii de desen); c) reprezentarea conceptualizată (figura — o expresie a 
conceptului, a unei activităţi mentale de esenţializare și abstractizare). Semnul general 
al evoluţiei reprezentalionale constă în subordonarea treptată a imaginii spaţiale 
intuitive faţă de normele și criteriile conceptuale. 

Conceptele figurale formează cea mai mare parte a conţinuturilor informațional- 
operatorii ale gândirii, specifice domeniilor geometriei și tehnicii. 

Reprezentarea și imageria, în general, nu stau însă numai sub semnul gândirii şi 
al comandamentelor conștiinței, ci și sub cel al stărilor motivaţionale şi al tendinţelor și 
pulsiunilor inconștiente. 

Reprezentările pe care le generează această sferă a vieţii psihice se împart în 
două clase principale; direcr-designative, realiste sau concordante, şi indirect- 
designative, simbolice (deghizante), nonconcordante. 

Primele se caracterizează prin aceea că aduc în conştiinţă imaginea obiectului 
real al dorinţei sau trebuinţei, devenind o componentă a planului acţiunii specifice de 
satisfacere. Cele din urmă, amplu studiate de psihanaliză, aduc la suprafaţă (în starea de 
reverie sau în cea onirică) imagini cu semnificaţie indirectă, metamorfozată, simbolică, 
ele reflectând dorinţe și trebuinţe refulate (ex., imageria onirică). 


7.2. PROPRI ETĂȚILE REPREZENTĂRILOR 


Pornind de la poziţia pe care o ocupă în arhitectura generală a subsistemului 
cognitiv, se pot deriva anumiţi indicatori de ordin cantitativ și calitativ, după care 
imaginea-reprezentare să fie analizată şi evaluată. Astfel, se evidenţiază o serie de 
proprietăţi, care dobândesc semnificaţie științifică nu numai în contextul inter- 
pretării/explicării teoretice a reprezentărilor, ci și în cunoaşterea personalităţii (aspecte 
generale și diferenţiale). Proprietăţile mai importante sunt următoarele: a) intensitatea-, 

b) stabilitatea; c) gradul de completitudine; d) gradul de relevanţă; e) gradul de 
generalitate; f) caracterul legăturii desienative. 

a. Intensitatea exprimă forţa sau pregnanţa imaginii, care se evidenţiază în 
vivacitate, prospeţime, claritatea liniilor de contur și contrastul figură-fond. In plan 
neurofiziologic, intensitatea reprezentării este condiţionată de gradul de conservare, în 
memoria de lungă durată, a urmei percepţiei anterioare și de activarea reţelei neuronale 
care pune în circulaţie conţinutul informaţional corespunzător. în raport cu obiectele și 
fenomenele reale externe, putem stabili următoarea relație matematică: /, = f(h, Ne, Z), 
unde /, - intensitatea imaginii-reprezentare; h - valoarea operatorului memoriei de 
lungă durată, pentru obiectul sau fenomenul extern dat în experiența perceptivă 
anterioară; Ne - numărul contactelor perceptive anterioare cu obiectul sau fenomenul 
considerat; Z- frecvenţa actualizării imaginii în intervalul de timp scurs de la ultimul 
contact perceptiv cu obiectul până la momentul testării actuale. Rezultă astfel că 
intensitatea unei reprezentări este cu atât mai mare cu cât: 1) este mai bine fixată și 
păstrată în memoria de lungă durată (valoarea lui h - mai mare); 2) numărul 
contactelor perceptive anterioare cu obiectul este mai mare; 3) imaginea a fost mai 
frecvent actualizată. 

La variabilele obiective menţionate, mai trebuie să adăugăm una ce exprimă 
specificul individualităţii psihofiziologice a subiectului - pe care o notăm cu y. 
Această variabilă exprimă nivelul de sensibilitate și predispoziţie imagistică și, când ia 
valori ridicate, favorizează producerea unor reprezentări vii, puternice, iar când ia 
valori mici, determină scăderea intensității imageriei. 

b. Stabilitatea definește durata menţinerii în câmpul clar al conștiinței a unor 
reprezentări reactualizate sau generate în momentul dat de imaginaţie. Spre deosebire 
de percepţie, care durează cât timp obiectul se menţine în câmpul senzorial și continuă 
să acţioneze asupra văzului, auzului sau a altor simţuri, reprezentarea are o durată 
relativ scurtă (de ordinul secundelor sau fracțiunilor de secundă). Oricât de apropiat, 
dorit sau preferat ne-ar fi un obiect, reprezentarea lui nu o putem menţine indefinit în 
centrul conştiinţei, ea fiind relativ repede dislocată de reprezentările altor obiecte 
(asemănătoare sau opuse, contrastante) sau de fluxul impresiilor senzoriale actuale. 

în plan diferenţial-comparativ, se poate însă constata că durata unei reprezentări 
variază semnificativ funcţie de următoarele condiţii: intensitatea cu care se manifestă şi 
se impune în câmpul conştiinţei (o reprezentare puternică este mai stabilă decât una 
slabă sau foarte slabă); semnificația obiectului pe care-l desemnează (o reprezentare 
care reflectă un obiect cu valențe motivaţionale pozitive este mai stabilă decât una care 
reflectă un obiect lipsit de importanţă); gradul de familiaritate (reprezentările legate de 
obiecte familiare sunt mai stabile decât cele referitoare la obiecte puţin sau deloc 
familiare); modul de producere - spontan (involuntar) şi intenţionat (voluntar) 
(reprezentările care se actualizează spontan, involuntar sunt mai puţin stabile decât cele 
intenţionate sau voluntare); raportul mobilitate-inerție în dinamica proceselor nervoase 
fundamentale (la persoanele care aparţin tipului mobil, stabilitatea reprezentărilor este 
mai mică decât la cele care aparțin tipului inert); raportul intuitiv (concret)-formal 
(abstract) în structura activităţii cognitive (la persoanele ia care predomină stilul 
cognitiv intuitiv-imagistic, stabilitatea reprezentărilor este mai mare decât la persoanele 

caracterizate printr-un stil cognitiv formal-abstract); locul și rolul reprezentării date în 
dinamica activităţii actuale a subiectului (reprezentările singulare care nu intră în 
structura unei acțiuni sau activităţi sunt mai puţin stabile decât cele care se integrează 
în schema unei acţiuni sau activităţi), capacitatea de autoreglare voluntară (o persoană 
la care această capacitate este bine dezvoltată poate, prin concentrare autoimpusă, să 
menţină mai mult timp o reprezentare în stare funcțională decât una la care capacitatea 
respectivă este slab dezvoltată). 

c. Gradul de completitudine exprimă volumul general de informaţie pe care-l 
cuprinde reprezentarea şi acesta depinde de numărul elementelor şi însușirilor care se 
rețin. Ca regulă generală, reprezentarea are un grad de completitudine mai mic decât 
percepţia, ea fiind o reflectare selectivă şi schematică a realităţii. 

Totuşi, acest indicator poate lua valori diferite în cadrul diferitelor reprezentări, 
astfel că acestea pot fi ierarhizate în: reprezentări cu un grad înalt de completitudine, 
care tind să se suprapună peste percepţie, reprezentări cu grad mediu de completitudine 
şi reprezentări cu grad scăzut de completitudine, sărace în date și note discriminante. In 
principiu, valoarea gradului de completitudine este condiționată de tipul dominant de 
memorie, fiind mai mare la persoanele la care predomină memoria intuitiv-imagistică 
asupra celei verbal-abstracte, și de familiaritatea obiectului reflectat (reprezentările 
obiectelor familiare cu care avem permanent de a face în viaţa cotidiană sunt mai 
complete decât reprezentările obiectelor nefamiliare, rar și sporadic întâlnite în 
activitatea curentă). 


d. Gradul de relevanță, ca și în cadrul percepţiei, se referă la semnificaţia 
informaţiilor sau a însușirilor și notelor pe care le reflectă (conţine) imaginea. Cu cât 
reprezentarea asigură o descriere mai completă și mai în profunzime a obiectului, cu 
atât ea va avea un grad de relevanță mai înalt, şi invers. în principiu, reprezentarea 
posedă un grad de relevanță mai ridicat decât percepţia; ca nivel calitativ superior în 
raport cu percepţia, ea reflectă, de regulă, însușiri și proprietăţi semnificative, 
definitorii pentru obiect. 

e. Gradul de generalitate este dimensiunea care deosebește și distanțează cel 
mai mult reprezentarea de percepţie. El rezidă în aceea că imaginea-reprezentare 
selectează și reflectă însuşirile repetabile și comune ale obiectelor subsumând un 
număr de cazuri individuale asemănătoare. 

Gradul de generalitate al unei reprezentări este determinat de diversitatea 
situaţiilor și de numărul cazurilor individuale întâlnite în experiența perceptivă 
anterioară a subiectului. 

Astfel, valoric, el se poate extinde de la o sferă care cuprinde un singur obiect, 
până la una care cuprinde clase întregi de obiecte asemănătoare: de exemplu, 
reprezentarea casei părintești (grad de generalitate scăzut) și reprezentarea casei în 
general, prin desprindere și fixarea într-o imagine supraordonată a însuşirilor 
semnificative și comune ale unei mulțimi de case concrete. Generalitatea este o 
proprietate cu funcție de  sistematizare-ierarhizare, pe baza ei reprezentările 
organizându-se într-un sistem informaţional unitar, în interiorul căruia activitatea 
mentală se desfășoară în circuit închis între cei doi poli - individual (particular) 
general. 

Aceasta conferă procesului de reprezentare o finalitate cognitivă proprie şi o 
coerență logică specifică, ambele caracteristici fiind integrate diferitelor programe și 
planuri concrete de acţiune. 

f. Caracterul legăturii designative este foarte important pentru definirea 
reprezentării și stabilirea locului ei în cadrul activităţii cognitive. Legătura designativă 
se referă la modul în care se stabilește corespondenţa semantică între ceea ce numim 
model informaţional intern (imagine, schemă, simbol) și realitatea obiectivă externă. 

Ea se poate realiza în două forme: directă sau nemijlocita și indirectă sau 
mijlocită. Prima este proprie senzaţiei și percepţiei și presupune stabilirea unui circuit 
informaţional direct (actual) între subiect și obiect: obiectul este prezent și el acționează 
asupra aparatelor senzoriale ale subiectului determinând elaborarea imaginii; imaginea 
astfel constituită este proiectată asupra obiectului, făcând posibilă, pe de o parte, 
conștientizarea prezenţei lui fizice, iar pe de altă parte, diferenţierea și identificarea lui 
în situaţia dată. 

Cea de a doua formă este proprie reprezentării şi, într-un grad și mai înalt, 
gândirii. Ea constă dintr-un ansamblu de transformări aplicate nu direct obiectului real, 
ci imaginii lui perceptive, așa cum s-a fixat și s-a păstrat ea în memoria subiectului. 
Modelul informaţional la capătul procesului de reactualizare și articulare a elementelor 
experienţei senzoriale anterioare reprezintă un obiect care, în momentul dat, este absent 
şi nu acţionează asupra noastră, dar a cărui identitate o recunoaștem și pe care îl 
raportăm la experienţa senzorială trecută și eventual viitoare, dacă suntem siguri că îl 
vom mai întâlni. în nici un caz. insă, nu-l plasăm în sfera percepţiei actuale, pentru că 
atunci reprezentarea ar trece în halucinație. Așadar, din specificul legăturii designative 
deducem ca o proprietate esenţială a reprezentării caracterul său mijlocit. Ea poate fi 
astfel definită ca o reflectare mijlocită, prin intermediul experienţei senzoriale 


anterioare, a obiectelor și fenomenelor reale în absenţa lor. 

Pe lângă modul de stabilire a corespondenţei dintre obiect și modelul său 
informaţional intern, legătura designativă mai poate fi evaluată și după natura 
designatului, adică a „obiectului” pe care acest model informaţional îl desemnează. 
Astfel, obiectul desemnat sau reprezentat poate fi rea/, în sensul că a existat sau 
continuă să existe, putând acţiona asupra aparatelor noastre de recepţie, sau imaginar, 
fictiv, creat de imaginaţia şi fantezia noastră, dar care, prin urmare, nu a fost întâlnit 
niciodată în experienţa perceptivă propriu-zisă. La rândul său, obiectul imaginar poate 
fi realizabil, printr-o activitate de construcţie-creaţie specială, sau principial irealizabil, 
rămânând de domeniul ficţiunii pure. Graţie acestui caracter al legăturii designative, 
reprezentările contribuie în mare măsură la structurarea orizontului nostru conștient pe 
coordonatele rea/-imaginar, realizabil-irealizahil. 

Proprietăţile expuse mai sus vin să sublinieze şi să susțină afirmaţia că 
reprezentarea este un nivel calitativ superior de organizare a psihicului uman pe 
dimensiunea lui cognitivă, care nu se reduce la urmele percepției. Aceste proprietăți 
contrastează puternic cu cele formulate de Ebbinghaus sub influența modelului 
asociaţionist. şi anume: caracterul fragmentar, caracterul fluctuant, caracterul şters, 
palid. Admiterea ca determinante a unor atare trăsături ar duce inevitabil la 
subestimarea locului şi rolului reprezentării în raport cu percepţia. 

7.3. TIPURILE REPREZENTĂRILOR 


Componenta reprezentaţională a activităţii noastre mintale, prin structura și 
dinamica sa, ne apare ca un sistem de o mare complexitate, în cadrul căruia pot fi 
operate delimitări și clasificări după varii criterii. Devine astfel justificat să se 
vorbească de o tipologie a reprezentărilor. Principalele criterii după care se diferenţiază 
tipurile de reprezentări sunt: a) modalitatea senzorială dominantă în structurarea 
conţinutului informaţional; b) domeniile de referință cognitivă; c) gradul de 
generalitate; d) gradul de complexitate; e) sursa generativă; f) modul de generare 
(producere); g) dimensiunea static-dinamic. 

Aplicarea criteriului (a) pune în evidenţă clasele reprezentărilor vizuale, tactile, 
kinestezice (ale mișcării propriului corp), auditive, olfactive, gustative. Cel mai bine 
structurate şi delimitate sunt reprezentările vizuale, legate de forme și spaţialitate 
(topografie). Aceasta se explică și prin faptul că analizatorul vizual îndeplineşte rolul 
de mecanism integrator, unificator al întregii experienţe senzoriale. La persoanele cu 
aptitudini sportive și muzicale, dobândesc o pregnanță deosebită şi reprezentările 
kinestezice și auditive. 

După criteriul (b) distingem: reprezentări științifice (în matematică, biologie, 
geografie, fizică, istorie etc), reprezentări tehnice (mecanisme, componente, agregate 
mecanice) reprezentări artistice (literare, plastice, muzicale), reprezentări religioase 
(legate de divinitate, de viaţa de dincolo, de ritualuri etc). 

Criteriul (c) permite diferenţierea reprezentărilor după sfera de cuprindere, relevân- 
du-se astfel reprezentări individuale, reprezentări de specie, reprezentări de gen (clasă). 

Criteriul (d) permite identificarea reprezentărilor simple (un singur obiect sau o 
singură însușire) şi complexe (mai multe dimensiuni sau mai multe obiecte). 

Introducerea criteriului (e) conduce la delimitarea a două tipuri mari de 
reprezentări: ale memoriei şi ale imaginației. 

Criteriul (f) ne relevă existența, de asemenea, a două clase de reprezentări: 
intenţionate sau voluntare şi neintenționate sau involuntare. 

în fine, criteriul (g) pune în evidenţă existența a două categorii de reprezentări: 
statice” si „4inatnice" Reprezentările statice ne redau obiectul sau figura într-o singură 
poziţie sau ipostază; cele dinamice ne redau obiectul (figura) într-o succesiune de poziţii și 
stări posibile. Avem de a face, în acest caz, cu o serie ordonată de transformări, in care o 
stare (poziţie) decurge logic din cea anterioară. Graţie acestui dinamism imagistic, devine 
posibil ca. pornind de la o situaţie iniţială (stimul), să derivăm mental un șir de transformări 
pentru a ajunge la o stare finală cerută. (Vezi testele figurale de rotaţie şi translație). 

Fiecare din tipurile menţionate de reprezentări îşi are importanța sa 
informaţional-cognitivă și rolul său în reglarea comportamentului. 


7.4. LOCUL ŞI ROLUL REGLATOR AL REPREZENTĂRII 
ÎN ACTIVITATE ŞI COMPORTAMENT 


Principiul metodologic, potrivit căruia, orice activitate şi comportament în plan 
extern are o mediere psihică internă, se realizează, treptat și stadial, atât sub aspect 
modal (motivaţional, afectiv, cognitiv, voliţional etc), cât şi intramodal. Cât privește 

acest din urmă aspect, în interiorul modalităţii cognitive, medierea începe cu senzaţia. 
Rezultă atunci că reprezentarea constituie un nivel sau un stadiu mai înalt al medierii 
cognitive a comportamentului decât senzaţia şi percepţia. Spre deosebire de medierea 
secvenţială asigurată de senzaţie şi percepţie, medierea pe care o realizează 
reprezentarea devine deja discursivă şi reversibilă, ceea ce permite intervenţia 
reglatoare permanentă a imaginii în planul de desfăşurare a comportamentului. 
Independenţa reprezentării de prezenţa şi acțiunea actuală a stimulilor externi îi conferă 
funcţii reglatoare noi, care se vor amplifica și mai mult la nivelul gândirii, anume 
anticiparea şi planificarea. La acest nivel, prinde pentru prima dată contur funcția 
anticipativ-proiectivă şi planificatoare a conștiinței. 


Reprezentarea ne permite, aşadar, pe de o parte, să ne formăm o „imagine” 
despre rezultatul posibil al acţiunii pe care dorim s-o întreprindem, iar pe de altă parte, 
să schițăm planul sau programul unei acţiuni și să efectuăm în minte acţiunea dată 
înainte de a o realiza în plan extern. în acest caz, iese în evidenţă cu pregnanţă latura 
activ-operatorie a reprezentării ca proces. Reprezentarea ocupă în schema activităţii 
atât poziţia de premisă, care fundamentează informaţional fiecare acţiune și mișcare, 
cât și de reper de finalizare, direcţionând desfășurarea acţiunii de la rezultate 
secvenţial-parţiale către rezultatul final. Imaginea-reprezentare se include apoi și ca 
verigă de control (feed-back sau feed-before), graţie căreia acţiunea se reglează în așa 
fel, încât să ajungă la rezultatul aşteptat. 


Funcţia reglatoare a reprezentării se realizează prin intermediul unei serii întregi 
de operaţii de comparare, analiză, evaluare şi selecţie, prin permanent apel la fondul 
experienţei anterioare. 

Procesul reprezentării se organizează astfel după scheme logice de prelu- 
crare-integrare a informaţiei furnizate de memorie și care, treptat, în ontogeneză, intră 
sub controlul gândirii. 

îndeplinind acest rol reglator finalist în organizarea și desfășurarea activităţii și 
comportamentului, reprezentarea este, la rândul ei, legată genetic de acestea şi-şi are 
punctele de sprijin și de control (verificare) în ele. 

Constituirea reprezentărilor ca modalitate specifică de procesare şi operare cu 
mulţimi de semnale și simboluri informaţionale are la bază operaţiile în plan extern 
asupra obiectelor din câmpul perceptiv. Schemele de articulare funcţional-discursivă a 
acestor operaţii, unele din ele având caracter imitativ sau simbolic, treptat se 
interiorizează, tăcând astfel posibilă, după vârsta de 4 ani, realizarea unei activităţi 
imagistice interne autonome, fără recursul la suportul acţiunii directe cu obiectul. Dar, 
şi după desprinderea planului imagistic intern de planul acţiunii externe directe cu 
obiectul, acesta din urmă continuă să se menţină pe primul plan sub egida principiului 
realităţii, şi să se reactualizeze ori de câte ori acesta intră în impas. (S-a demonstrat 
experimental că, în rezolvarea unor teste figurale complexe, ai căror itemi comportă 
efectuarea în minte a unui număr mai mare de 2-3 transformări succesive, pentru 
săsirea răspunsului final, subiecţii manifestă frecvent tendinţa de a recurge la acţiuni în 
plan extern-schiţe, desene). Aceasta dovedește că nici la subiectul adult autonomia 
planului intern al reprezentărilor nu are un caracter absolut, ci unul relativ; ori de câte 
ori sarcina se complică şi prezintă un grad mai ridicat de inedit, se recurge la acţiunea 
în plan extern. 

Capitolul Vm 
GÂNDIREA 


Subsistemul cognitiv a! omului atinge punctul culminant al complexităţii, 
organizării și eficienţei sale la nivelul gândirii. Luată în forma sa constituită şi 
consolidată, aşa cum se prezintă la subiectul adult normal, și cum a fost de altfel tratată de 
cercetarea psihologică tradițională, până la J. Piaget. gândirea pare a ti entitatea psihică 
cea mai enigmatică și plină de mister. Aşa se şi explică de ce abordarea ei experimentală 
de laborator a început mult mai târziu decât a celorlalte funcţii, iar aceasta a avut un 
caracter timid și intermitent. în faţa complicatei întrebări, „care este natura și esența 
gândului, a ideii?", psihologia clasică a bătut de fiecare dată în retragere, căutând 
răspunsul nu atât în faptele experimentale și în expresiile comportamentale ale omului 
concret, cât în speculaţiile filosofice: asociaţionismul - în filosofia senzualist-empiristă, 
gestaltismul - în fenomenologie și aprorismul kantian, iar behaviorismul - în 
materialismul vulgar şi pragmatism. Cât despre freudism, această orientare s-a 
dezinteresat total de studiul gândirii ca atare, mulţumindu-se a o considera o modalitate 
secundară (în ordine genetică) de satisfacere a motivaţiei biologice. 

Curentul asociaiumisl considera gândirea cu precădere sub aspect cumulativ- 
cantitativ, ca fiind produsul multiplicării formelor de senzaţii şi al articulării succesive 
(în lanţ) sau simultane (spaţiale) a imaginilor. Noţiunea nu este nimic mai mult decât o 
sumă de senzaţii, fiecare din acestea reprezentând o anumită însuşire sau componentă a 
obiectului. A rămas celebru, din acest punct de vedere, exemplul lui J.St. Mill cu 
noțiunea de „casă”. Aceasta este definită ca o reuniune a imaginilor particulare de 
temelie", „perete”, „fereastră”, „acoperiș'*. O asemenea optică reducţionistă a (acut ca 
şcoala asociaţionistă clasică să rămână cea mai săracă în cercetări experimentale și în 
studii consacrate gândirii ca proces psihic specific. 

Păcând abstracţie de capitolele din manualele de psihologie generală și de 
articolele apărute în diverse reviste de specialitate, „ca lucrări asociaţioniste”, 
monografice de referință asupra activităţii intelectuale pot fi menţionate doar De 
l'Intelligence (1870). a lui H. Taine, şi L evolution des idees generales (1897) şi 
L'imagination creatrice (1900), ale lui Th. Ribot. 

Max Wertheimer includea în coordonatele modelului asociaţionist şi abordarea 
behavioristă a gândirii. O asemenea judecată este evident greşită, pentru că între 
asociaţionism şi  behaviorism există o deosebire  metodologică esențială: 
asociaţionismul admite existența lumii subiective interne, a conştiinţei, chiar dacă 
aceasta este văzută doar ca un mozaic de imagini, în vreme ce behaviorismul a debutat 
prin negarea caracterului real al conştiinţei şi prin substituirea ei prin reacțiile 
comportamentale externe. în cazul asociaţionismului, legile asociaţiei acţionează în 

sfera imaginitor; în ceral beiravionsmului, acestea vizează relaţia dintre stimulii externi 
şi reacţiile de răspuns ale organismului. 

în raport cu asociaţionismul, gestal/tismul a marcat un pas înainte, din punct de 
vedere metodologic, admițând specificul calitativ al gândirii ca „formă distinctă a 
organizării psihice" și ireductibilitatea ei la reprezentare sau senzaţie. Aceasta i-a şi 
determinat pe reprezentanţii de seamă ai curentului - W. Kohler, M. Wertheimer şi K. 
Dunker — să conceapă și să efectueze cercetări experimentale coerente și sistematice 
asupra „fenomenologiei gândirii”. Trebuie menţionat însă, din capul locului, că 
cercetările respective erau astfel proiectate, încât să confirme principiile și legile 
imanente, apriori, ale organizării care fuseseră „dezvăluite” încă la nivelul percepţiei. 
Aşa cum am arătat în capitolul consacrat percepţiei, esența acestor legi constă în 
afirmarea caracterului predeterminat, înnăscut al structurilor (formelor) şi a primatului 
ansamblului (întregului) asupra pârtilor componente, acesta având caracteristici proprii, 
ce nu se pot obţine din simpla însumare a părţilor. 

Se poate afirma că, prin aceasta, gestaltismul, aidoma psihologiei intro- 
specţioniste a capacităţilor înnăscute, preia teza cogito-ului, dezvoltată de Socrate, 
Sf. Augustin și Descartes, potrivit căreia „cuget, deci exist”, „gândesc - exist”, sau în 
reformularea lui Mâine de Biran (1802): „O ființă nu există pentru ea însăși decât în 
măsura în care ea știe acest lucru sau în măsura în care gândeşte la aceasta”. 

Imanentismul concepţiei gestaltiste despre gândire este constant subliniat și 
argumentat în cercetările experimentale întreprinse și în principalele lucrări consacrate 
acestui proces. Datele experimentale sunt interpretate prin prisma conceptului de câmp 
şi de circuit total „organism-mediu”, termeni corelativi dinamici. Câmpul este 
„înzestrat” cu două atribute esenţiale: atributul dinamicității şi atributul sintezei sau 
integrării. Grație acestor atribute, gândirea apare ca o succesiune orientată de 
transformări, transpoziţii și integrări relaţionale între stările interne ale subiectului şi 
elementele situaţiei externe. 

Prima mare lucrare experimental-teoreticâ de sorginte gestaltistă a fost elaborată 
de W. Kohler şi se intitulează Despre inteligența maimuțelor (1923). 

W. Kohler a conceput cercetările sale ca o replică la cele realizate de către 
americanul E.L. Thorndike pe animale și care accentuau rolul întăririi, al învăţării, după 
principiul încercare-eroare, şi al experienţei anterioare în rezolvarea sarcinilor 
prevăzute de așa-numita „cutie-problemă” (problem box). 

EI va renunța la „cutia problemă” și va crea un alt model experimental, potrivit 
căruia cimpanzeul era lăsat liber în cușca sa obișnuită, iar momeala (banana) era pusă 
în afara cuştii la o distanţă care să nu permită animalului s-o apuce direct printre bare. 
In schimb, în interiorul cuștii, erau puse bețe de diferite lungimi sau ţevi scurte ce se 
puteau îmbina pentru a obţine una de lungimea necesară ajungerii bananei. Un al doilea 
model a constat în aceea că banana era agăţată de tavanul cuștii, iar pe podea erau puse 
cutii care se puteau așeza una peste alta, maimuța putându-se căţăra astfel până la 
banană. 

Kohler a constatat că, la început, cimpanzeul nici nu lua în seamă obiectele- 
unelte, ci se năpustea să apuce direct banana. Acest cojnijgitament impulsiv continua 
suficient de mult timp, Sp animalului. Eșecul) a determinat animalul să 

se retragă în colțul cuștii, dând impresia abandonului. Dar, în acest timp, el privea 
alternativ, când la banană, când la obiectele-unelte din jurul său. Apoi, dintr-o dată, se 
ridica, îşi alegea şi aranja unealta potrivită și proceda fără eroare la apucarea bananei. 
Sub aspect acţionai, problema era rezolvată deci spontan, fâră acel lanţ de tatonări, 
încercări și erori descrise de Thomdike. 

Kohler a denumit acest mod de rezolvare fenomenul insight sau Aha) (reacţia). 
Acesta este considerat, din punct de vedere psihologic, o formă de intuiţie, un gen de 
discernământ instantaneu (iluminare), care permite surmontarea dificultăţilor iniţiale în 
rezolvare a problemelor. El are la bază modificarea bruscă a câmpului perceptiv ca 
urmare a unei tensiuni interioare (tendința determinantă), care transformă în „vectori” 
elemente ale situaţiei anterior neutre; astfel, subiectul dezvăluie brusc, într-o nouă 
totalitate structurată, semnificaţia unui obiect de a servi la atingerea scopului. 

O altă lucrare reprezentativă pentru abordarea gestaltistă a gândirii aparţine lui 
Max Wertheimer și poartă titlul Gândirea productivă (1941). Tema principală a acestei 
lucrări o constituie punerea în evidență şi demonstrarea caracterului dinamic activ al 
sândirii autentice și a funcţiei ei transformativ-structurante în raport cu elementele 
situaţiei problematice externe. Demersul se realizează în permanentă opoziţie atât faţă 
de abordarea clasică, bazată pe regulile și schemele logicii formale rigid-directiviste, în 
cadrul căreia analiza și evaluarea calităţilor gândirii se făceau exclusiv prin prisma 
concordanţei-discordanţei cu normele logicii aristotelice, cât și faţă de asociaţionismul 
senzualist, care privea gândirea într-o manieră pasivist-reducţionistă. Seria de probleme 
care a constituit materialul experimental (determinarea ariilor unor figuri geometrice, 
efectuarea unor operaţii de calcul aritmetic, distrugerea unei tumori cu un fascicul de 
lumină fără a afecta țesutul sănătos etc.) obliga de fiecare dată subiectul să iasă din 
schemele mentale obișnuite, rigide, și să-şi schimbe succesiv unghiul de abordare şi, 
corespunzător, procedeele de rezolvare (în cazul când problema avea o singură soluţie) 
sau schema rezolutivă (în cazul în care existau mai multe modalităţi). Rezultatele au 
permis formularea a două constatări esenţiale: primo - tendința majorităţii subiecţilor 
era de a aborda și rezolva problema pe baza stărilor de set și a schemelor însuşite 
anterior (asimilarea noilor situaţii de către vechile structuri); secundo - respingerea ca 
necorespunzătoare, neproductivă, a tentativei respective incită un proces de comutare a 
focusului mental și de reorganizare a câmpului total - activitatea subiectului şi 
elementele situaţiei -, la capătul căruia rezultă fie alegerea unui alt procedeu, fie 
constituirea unei scheme operatorii noi. 

în esenţă, s-a dovedit că soluţia problemei avea întotdeauna un caracter global- 
integral. ea țâşnind brusc la suprafață, de îndată ce în cadrul „câmpului total” se 
închidea o nouă structură (între stările interne ale subiectului și elementele situaţiei, 
problemei). Se conchide astfel că desfășurarea gândirii nu poate fi subordonată 
(încorsetată) legilor logicii formale introduse ca atare din afară, ci legilor care se află în 
interiorul ei însăși. Pe această bază, M. Wertheimer face o severă critică sistemului de 
instruire școlară din timpul său, sistem excesiv de normativ și dogmatic, abuzând de 
definiţii, reguli, formule și legi gata fabricate, pe care elevii trebuiau să le memoreze 
necritic și să le aplice întocmai în rezolvarea situaţiilor problematice concrete. El 
propune conceperea unei metodologii didactice noi, bazate pe creativitate, libertate de 

gândire, complementaritate și flexibilitate, exigenţe care s-au dovedit nu numai 
rezonabile, dar și imperios necesare pentru modernizarea învățământului. 

Ca limite principale ale modelului gestaltist al gândirii reținem: * admiterea 
caracterului înnăscut, predeterminat al structurilor operatorii; * ignorarea rolului 
învăţării în organizarea schemelor şi conţinutului informaţional intem (cunoştinţelor); * 
absolutizarea fenomenului insight-u\\i\ în rezolvarea problemelor și negarea 
stadialităţii, a existenţei unor verigi (etape) intermediare între starea inițială 
(prezentarea problemei) şi starea finală (soluţia); + exagerarea analizei aspectelor 
fenomenologice în detrimentul analizei aspectelor de conţinut, de esenţă ale gândirii, 
pe de o parte, ca o componentă fundamentală a sistemului psihic, iar pe de alta, ca 
funcţie instrumenţal-adaptativă; * subestimarea aspectelor diferenţiale, interindividuale 
ale gândirii, care, în realitate, trebuie să aibă o pondere deosebită în elaborarea unei 
teorii explicative unitare şi consistente. 

Scoala de la Wurzburg !Denkpsydiologie) se constituie şi ea ca o reacție la 
asociaţionism și behaviorism, propunându-şi să apere statutul și specificitatea gândirii 
ca proces psihic distinct și ireductibil la asociaţii de imagini sau la serii de cupluri S-R. 
Fondatorii acestei școli au fost O. Kiilpe, N. Ach. K. Biihler și O. Selz, ultimul 
desprinzându-se mai târziu și elaborând o teorie proprie a gândirii. 

Ca principiu metodologic călăuzitor, corifeii Școlii de la Wurzburg au luat 
idealismul platonician, care postula primordialitatea conceptelor și ideilor generale în 
raport cu datele simţurilor. 

In concordanță cu acest principiu, sarcina cercetării psihologice trebuie să 
constea în demonstrarea caracterului pur şt a esenței spirituale a gândirii. 

Pentru aceasta, era necesar, în primul rând, să se demonstreze că procesul de 
gândire este absolut autonom și independent faţă de percepţie şi desfășurarea sa este 
total liberă de prezenţa şi participarea imaginilor. 

Modelul experimental se particulariza prin două elemente principale: a) ins- 
truirea subiecţilor în aşa tel, încât, în timpul abordării și rezolvării sarcinilor prezentate 
să nu apeleze la nici un fel de imagini, la nici un fel de reprezentări, străduindu-se să se 
menţină exclusiv în sfera noţiunilor şi ideilor abstracte; b) utilizarea unui material 
codificat exclusiv verbal-formal, care să favorizeze manifestarea gândirii non- 
imagistice. (în acest scop, s-au folosit serii de dictoane şi proverbe, cerându-se 
subiecților să le interpreteze, să le dezvăluie sensul). 

Aplicarea respectivului model experimental nu a confirmat așteptările. S-a 
dovedit că doar un număr foarte mic de subiecți, cu un nivel de instruire și de cultură 
înalt, reușeau să rezolve sarcinile date fără a se sprijini pe imagini-reprezentări și fără a 
apela la experiența concretă anterioară. Datele faptice au pus pe autorii acestui gen de 
cercetări într-o situaţie delicată: ei erau obligaţi fie să-și revizuiască punctul de vedere 
preconceput. în virtutea căruia și-au formulat ipoteza de lucru, fie să conchidă că 
sândirea aşa cum o considerau ei este atributul doar al unor persoane alese, restul (care 
înseamnă marea majoritate) dispunând doar de facultăți perceptiv-intuitive). 
Reprezentanţii școlii, în cea mai mare parte a lor, au optat pentru ultima variantă, 
atrăgându-și, cum era şi firesc, o repudiere generală. Urmarea a fost că, deși a debutat 
cu mult aplomb şi siguranță de sine, Şcoala de la Würzburg a eșuat într-un mod 

lamentabil, ea putând constitui un exemplu instinctiv privind modul în care, mai ales în 
probleme complexe cum este cea a gândirii, cercetarea psihologică poate apuca pe căi 
greşite sau bizare. 

Fără să-şi propună acest lucru, Școala de la Wiirzburg a demonstrat că. deși gândirea 
este o entitate psihică distinctă, ireductibilă la percepţie sau reprezentare, (uncţional, ea nu 
se izolează de acestea, ci, în cursul desfăşurării sale, apelează și se sprijină pe ele. 

Dându-și seama de artificialitatea modelului experimental adoptai, O. Sek se 
desprinde de colectivul de la Wurzburg şi ia pe cont propriu problema studiului 
gândirii.  Diversificând din punct de vedere tipologic materialul experimental 
(incluzând sarcini de tipuri diferite) şi ierarhizându-l după criteriile „grad de 
complexitate” și „grad de dificultate”, el va obține un mare volum de date ce-i va 
permite elaborarea unei ample lucrări asupra gândirii, care a fost caracterizată de unii 
autori (S.L. Rubinstein, H. Wallon) ca cel mai bun produs al psihologiei clasice în 
domeniu] teoriei gândirii. 

Meritul principal al lui Selz constă în realizarea unei analize de tip structural- 
fiincţional a gândirii, făcând pentru prima dată distincţia între proces și produs, între 
operaţie și conţinut. Ca proces, gândirea pune în evidenţă caracterul său activ și finalist, 
precum şi existența unei succesiuni seriale de secvenţe și verigi, cu grade diferite de 
libertate, respectiv, de îngrădire. 

Desfășurarea ei se realizează pe traiectorii întinse şi cu sensuri diferite - pe orizontală 
şi pe verticală —. de fiecare dată în funcţie de natura sarcinii (imagistică, intuitiv-concretă, 
factuală sau verbală, simbolic-abstractă) și de complexitatea- dificultatea acesteia. 

Veriga (secvenţa) terminală a procesului poate fi un impas (eşec) sau o soluție 
corectă, care devine produs. Produsul este, deci, rezultat al procesului de gândire, a 
cărui desfăşurare se subordonează principiului finalităţii. (In afara unei finalităţi, a 
ajungerii la un produs, gândirea devine lipsită de sens și se autoanulează). 

Produsul nu rămâne ceva pietrificat și izolat, ci se include sau se transformă, la 
rându-i, în proces (devenind, de exemplu, obiect de analiză-interpretare sau sursă de 
argumentare). 

Operația reprezintă veriga activ-transformatoare a gândirii, fiind caracterizată 
printr-o maximă determinare, adresabilitate, specializare şi stabilitate (care merge până 
la automatizare). Orice operaţie dobândește viabilitate și individualitate numai prin 
raportare la un anumit conţinut, adică la un ansamblu de date despre ceva. Prin 
conectarea operaţiei la conţinut, gândirea trece din stare latentă în stare activă și se 
afirmă ca proces orientat finalist. Factorul care trage după sine și conferă orientare 
finalistă procesului este întrebarea sau „ce se cere în problemă”. Operaţiile nu se 
manifestă niciodată izolat, ci în conexiune ordonată, formând grupuri sau configurații 
unitare („gestalturi operatorii”). Natura produsului depinde nu numai de specificul 
conţinutului, ci și de tipul operaţiilor prin care a trecut conţinutul respectiv (de 
exemplu, un gen de determinaţii va avea produsul unei operaţii de analiză și un altul - 
produsul unei operaţii de sinteză, conţinutul primar fiind același, o mulţime de obiecte 
oarecare). Limita principală a teoriei lui Selz rezidă în aceea că analizează gândirea ca 
proces mental pur. fără a o raporta la motivele și scopurile reale ale activităţii și tară a o 
încadra și într-o perspectivă genetică. 

Behaviorismul, în formula sa clasică dată de J. Watson, schimbând total natura 
obiectului de studiu al psihologiei, în locul proceselor interne ale conştiinţei punând 
comportamentul extern (secretor, motor, verbo-motor), a trebuit să reducă funcțiile 
psihice specifice la un tip sau altul de reacţii de răspuns la stimulii din afară. Gândirea a 
fost astfel redusă şi dizolvată în categoria reacţiilor laringeale, verbo-motorii. 

Cu alte cuvinte, gândirea este o formă de comportament, care constă în stabilirea 
unor legături instrumental-adaptative între obiectele și evenimentele externe, în calitate 
de stimuli, şi cuvinte (mulţimi de sunete verbale), în calitate de răspunsuri. A gândi 
înseamnă a' opera adecvat cu pattern-uri verbale şi motorii în contextul unor situaţii 
externe mai mult sau mai puţin complexe și problematice, în vederea obţinerii unui 
efect adaptativ. Asemeneapartem-uri nu sunt preformate, înnăscute, ci se elaborează în 
cursul vieţii, prin învăţare, care se subordonează principiului încercărilor și erorilor, 
principiului întăririi şi legii efectului (Thorndike). 

Experimental şi obiectiv, comportamentul inteligent se poate urmări în situaţii 
mai mult sau mai puţin noi, problematice, pentru care subiectul (animal sau uman) 
trebuie să găsească răspunsuri sau soluţii noi. Așa se face că majoritatea cercetărilor 
întreprinse în cadrul behaviorismului clasic s-au bazat pe utilizarea așa-numitelor cutii- 
problemă, fiind efectuate pe animale (L.E. Thorndike, C. Huli). 

în această etapă, era negată existența unei deosebiri esenţiale, calitative, între 
comportamentul uman și cel animal, astfel că datele şi legităţile obţinute în cercetările 
pe animale erau extrapolate automat la om (reducționism mecanicist). Cum asemenea 
exagerări şi absolutizări erau întâmpinate cu tot mai multă rezervă și atitudine critică, 
concepţia behavioristă a fost supusă unei revizuiri de fond. Primul care a realizat 
această operaţie, schimbând structura iniţială a modelului, a fost C. Tolman (1935- 
1939), prin reabilitarea și reintroducerea în sistem a verigii subiective interne, a 
conștiinței, deși doar ca moment final al lanţului comportamental, şi a stărilor afectiv- 
motivaţionale, ca factori energetico-activatori și vectoriali (drives), toate reunite sub 
denumirea de variabile intermediare. 

Treptat, rolul acestor variabile a fost amplificat, ajungându-se în final la 
recunoașterea caracterului real al tuturor funcţiilor psihice, inclusiv al gândirii. 
Noţiunile de thinking şi reasoning şi-au recăpătat locul cuvenit în vocabularul 
psihologiei de sorginte behavioristă (mai ales după anii '50), cercetării, gândirii ca atare 
fiindu-i consacrate studii și lucrări fundamentale, care reprezintă surse indispensabile 
pentru elaborarea oricărui tratat modern de psihologie. 


8.1. DEFINIȚIE ȘI CARACTERIZARE GENERALĂ 


Scurta introducere pe care am prezentat-o în deschiderea acestui capitol a avut 
scopul de a evidenția și sublinia marea complexitate a gândirii ca realitate psihologică 
vie și, implicit, dificultatea abordării ei. De la început trebuie precizat că. în pofida 
numeroaselor cercetări experimentale și a imensului material faptic acumulat, nu 
dispunem încă de o teorie închegată, exhaustivă și unanim acceptată a gândirii, tre- 
buind astfel să ne mulțumim cu modele explicativ-interpretative cu caracter parţial. 
Ceea ce se impune a fi reţinut, în acest caz, este faptul că nici un model parţial nu tre- 
buie absolutizat sau opus în mod tranșant celorlalte. Fiecare model parţial are o valoare 

epistemologică relativă, iar între el și celelalte există nu numai relaţii de diferențiere- 
opoziţie, ci și relaţii de complementaritate. 

Termenul ca atare de gândire este insuficient de bine circumscris din punct de 
vedere semantic. 

în psihologie, el a pătruns prin intermediul filosoflei și al logicii şi a fost asociat 
cu anumite forme ale activităţii mentale - de a opera cu concepte, cu abstracțiuni, de a 
judeca, de a raţiona, şi de a genera cunoștințe. Descartes identifica gândirea cu 
conștiința şi o considera ca un dar (proba peremptorie a existenţei de sine era însăși 
realizarea in vivo a procesului de gândire sau de cugetare: gândesc, deci exist). 

Psihologii, trecând la studiul ei experimental şi observaţional-concret, au 
constatat că prezintă în sine o realitate extrem de eterogenă în plan individual - în 
raport cu sarcini și situaţii diverse, în plan interindividual - în raport cu una și aceeaşi 
sarcină (situaţie). în plan istoric - în raport cu diferite epoci istorice și în plan 
ontogenetic - în raport cu diferite perioade de vârstă și stadii evolutive ale individului. 

A găsi o definiţie care să reflecte toate aceste ipostaze și determinaţii este 
practic imposibil. 

De aceea, suntem nevoiţi să ne mulţumim cu o definiţie de aproximare, cu valoare 
orientativă și care să rețină, pe cât posibil, determinaţiile cele mai importante pe care 
gândirea le posedă sau spre care ea trebuie să tindă în evoluţia sa istorică şi ontogenetică. 

Stabilind această condiţie logică, urmează apoi să alegem coordonatele 
paradigmatice prin prisma cărora să fie identificate și ierarhizate atributele definitorii a 
ceea ce dorim să denumim gândire. 

Noi optăm pentru următoarele coordonate: 

a. Coordonata interacțiunii reflectorii subiect-obiect (lumea externă); 

b. Coordonata informaţional-negentropică; 

c. Coordonata acţională; 

d. Coordonata genetică; 

e. Coordonata sistemică. 

Raportarea la fiecare din aceste coordonate ne permite să desprindem anumite 
caracteristici semnificative, care, luate împreună, pot aproxima complexitatea 
extraordinară a gândirii. 

a. Coordonata interacțiunii reflectorii subiect-obiect ne obligă să recunoaștem 
că gândirea reprezintă una dintre cele mai importante verigi de legătură ale omului cu 
lumea externă, respectiv, că ea este o formă specifică de reflectare în plan subiectiv 
intem a acestei lumi și a propriului Eu. Prin caracterul său reflectoriu, gândirea se 
subsumează aceluiași principiu al determinismului extern, ca şi toate celelalte procese 
psihice. Prin conţinutul reflectoriu, gândirea se integrează în continuumul cogniţiei, 
reprezentând segmentul calitativ superior al acestuia şi marcând, totodată, o 
discontinuitate prin realizarea saltului activităţii de cunoaștere de la senzorial la logic. 
Spre deosebire de procesele senzoriale și chiar de reprezentări, gândirea, ca proces 
reflectoriu, are un caracter mijlocit, generalizat, esenţializat şi abstract. 

Astfel, ea poate fi definită ca reflectare subiectivă. Informă ideală, mijlocită a 
proprietăţilor generale, esenţiale, necesare ale obiectelor şi fenomenelor externe şi ale 
relaţiilor legice dintre acestea. 

Caracterul subiectiv înseamnă că orice proces de gândire este atributul unui individ 
concret şi se desfășoară în capul lui și că reflectarea atinge la acest nivel punctul său cel 
mai înalt de selectivitate, activism şi constructivism. Gândirea, ca proces subiectiv, este 
nu numai reproducerea pe plan intern a realului, dar și reconstruirea lui, prin punerea 
conţinuturilor conceptuale corespunzătoare în relaţii noi. Subiectivitatea, în această 
ipostază, devine un factor favorizam al obiectivitătii. Vorbind în limbaj piagetian, putem 
spune că, dacă la nivelul percepţiei avem de a face cu o .subiectivitate centrată, focalizată 
pe elemente și laturi izolate, de unde şi frecvente fenomene distorsionale ale imaginii 
(supra- sau subestimări, iluzii), la nivelul gândirii domină subiectivitatea decentrată, 
caracterizată prin multiplicitatea unghiurilor de abordare a obiectului, prin succesive 
comparări, evaluări, verificări subordonate unor criterii ferme de obiectivitate. 

Caracterul ideal al reflectării gândirii este, la rândul lui, incomparabil mai 
accentuat decât cel al reflectării perceptive. Astfel, imaginea perceptivă se află într-un 
raport de similitudine izomorfică cu obiectul, iar caracterul său pregnant intuitiv, concret, 
îi conferă o oarecare notă de substanţialitate şi palpabilitate; gândirea se află cu obiectul 
material extem (pe care-l reflectă) doar într-o relaţie simbolic-designativă, noţiunea 
neavând, ca atare, nici o aparenţă intuitiv-substanţială. Ea este o realitate ideală, 
nonsubstanţială, nonparametrică. Din acest punct de vedere, putem vorbi de „puritatea 
ideală” a gândirii și de imposibilitatea reducerii ei la procese sau stări bio-mecano-fizice. 

O a doua accepţiune importantă a caracterului ideal al gândirii rezidă în aceea că 
ea „crează” o realitate sui-generis, non-obiectuală, pur simbolică (exemplu, sisteme 
logico-formale, personaje și acţiuni fictive ca în basme sau în science fiction). în fine, 
cea de a treia accepţiune a caracterului ideal al gândirii constă în relativa ei autonomie 
faţă de lumea materială externă, căreia tinde să i se opună. Ca urmare, în calitate de 
obiect al gândirii apar nu numai situaţii, lucruri şi fenomene externe, ci și produse 
proprii - ipoteze, planuri, decizii, idei etc, precum și alte stări subiective interne - 
emoții, sentimente, dorinţe, aspirații etc, și ele de natură ideală. 

Caracterul mijlocit al reflectării la nivelul gândirii constă în aceea că ea se 
dezvoltă şi se structurează pe baza informaţiei furnizate de senzaţii și percepții sau de 
memoria de lungă durată. întotdeauna, între gândire și obiectul extern se interpun 
aceste două verigi — senzorială și mnezică. Pentru a analiza și defini sau explica un 
obiect concret oarecare este necesar să intrăm cu el în contact senzorial direct, obținând 
datele necesare, sau să apelăm la datele din memorie dacă el a fost perceput anterior. 
Totodată, caracterul mijlocit înseamnă stabilirea unor raporturi de reprezentare între 
diferite fenomene, aparent distincte. Acesta este cazul formulării unei judecăţi 
constatative — „în sobă arde focul", pornind de la observarea ieșirii fumului pe horn - 
sau inferenţa, care permite identificarea nordului după muşchii de pe copaci. 

Aspectul cel mai semnificativ al caracterului mijlocit al gândirii îl găsim în 
elaborarea și formularea predicţiilor atât în situaţii de tip determinist, în care derularea 
evenimentelor se produce după principiul cauză-efect, cât şi în cele de tip aleator, unde 
raporturile dintre evenimente şi condiţii sunt probabiliste. 

Sub aspectul calităţii conţinutului refiectoriu, gândirea tinde să selecteze și să 
reţină însușiri și raporturi generale, esențiale şi necesare ale obiectelor şi fenomenelor 
externe, ea depășind astfel individualul hic et nune, fenomenalul și accidentalul ce 

definesc specificul proceselor senzoriale. Cu alte cuvinte, prin gândire, activitatea de 
cunoaștere a omului ajunge să ia în stăpânire generalul și universalul, esențialul și 
legicul, devenind capabilă să diferenţieze, să identifice şi să descrie obiectele, dar şi să 
le înţeleagă, să le explice și să le interpreteze prin prisma unor legi cauzale, genetice, 
structurale și funcţionale și, corespunzător, să organizeze activitatea practică de 
transformare sau reproducere a lor. Fiind articulată din punct de vedere funcţional pe 
principiul generalizării-abstractizării-formalizării, gândirea permite trecerea de la 
simpla constatare și înregistrare a faptelor de observaţie sau experimentale la 
prelucrarea și interpretarea lor, la dezvăluirea relaţiilor și semnificaţiilor lor legice, 
elaborând astfel modele teoretice cu funcţie generalizatoare, unificatoare, explicativă. 
Deși cele două axe pe care se structurează gândirea la nivel individual concret, 
respectiv, axa particular-general și axa intuitiv-abstract (formal-simbolic) au o întindere 
valorică foarte mare, dând naștere unui număr aproape infinit de profile cognitive, 
definitorie trebuie considerată tendința de apropiere cât mai mare de punctul superior al 
segmentelor „general" şi „abstract”. Dar. după cum au demonstrat cercetările de 
epistemologie genetică ale lui J. Piaget, pentru elaborarea schemelor operatorii formal- 
abstracte ale gândirii este necesar ca dezvoltarea să fie integrată unei activităţi speciale 
şi sistematice de învăţare, de modelare, centrate mai ales pe selecția, codificarea și 
prezentarea sarcinilor. 

Extraordinara complexitate și diversitate a realităţii externe fac practic imposibilă 
reflectarea (cunoaşterea) ei la același nivel de generalitate, esenţialitate și abstracţiune. 
De aceea, organizarea în plan individual a gândirii are un caracter mozaical, în raport 
cu anumite domenii existând structuri şi scheme operatorii de un nivel de generalitate 
şi abstracţiune ridicat, în vreme ce în raport cu alte domenii reflectarea se menţine în 
limitele unor structuri și scheme de tip intuitiv-concret. 

b. Coordonata informaţional-negentropică ne permite să definim și să înţelegem 
mai adecvat statutul existenţial și rolul adaptativ al gândirii. In lumina ei, gândirea trebuie 
definită ca o organizare specifică a informaţiei la nivelul creierului uman, bazată pe 
criterii și principii logico-gramaticale de ordin sintactic, semantic și pragmatic și orientată 
antientropic. în calitate de informaţie gândirea nu poate fi observată şi percepută în mod 
direct, nu posedă atribute sensibile ca obiectele și fenomenele externe pe care le 
desemnează. Prezenţa ei se dezvăluie pe cale indirectă, prin efectele sale reglatorii asupra 
relaţionării subiectului cu situațiile „problematice” de diferite tipuri. 

Astfel, pentru a o studia, nu avem altă posibilitate decât să punem subiectul în 
faţa unor sarcini de diferite grade de complexitate şi dificultate și să urmărim modul în 
care le abordează și le rezolvă. Rezolvarea corectă o vom aprecia ca fiind un „efect 
reglator”, care atestă mai întâi prezenţa ca atare a procesului de gândire, iar apoi că 
acest proces a funcţionat în mod optim; o soluţie greșită o vom aprecia ca „efect 
dezorganizator, entropie" și ca indicator al unei funcționări defectuoase, în momentul și 
în situaţia dată, a procesării informaţiei. 

Conţinutul gândirii trebuie privit ca ansamblu structurat, pe baza unor criterii 
logico-semantice, de entităţi informaţionale codificate prin intermediul limbajului 
natural (cuvinte-noţiuni) sau al limbajelor formale (logic, matematic, computaţional). 

Ceea ce defineşte informaţia proprie conţinutului gândirii sunt dimensiunile 
generalității şi esenţialităţii. Aceasta înseamnă că gândirea se constituie și se articulează 
în plan operaţional pe măsura introducerii în procesarea fluxurilor informaţionale externe 
a criteriilor generalităţii, relevanţei, repetabilităţii-invarianţei, esenţialităţii. 

La acest nivel, latura semantică și pragmatică a informaţiei domină asupra celei 
cantitative, statistico-maţematice, de unde și un coeficient mai ridicat de redundanță 
decât în percepţie. 

Fiind, prin natura sa calitativă, o structură informaţională, gândirea devine o 
măsură a gradului de organizare funcțională a sistemului uman, în relaţiile sale cu 
mediul extern. Cu cât ea va atinge valori mai ridicate în dezvoltare și funcţionare, cu 
atât în relaţiile sale cu lumea externă, omul va pune în evidență un grad mai înalt de 
organizare, şi invers. Astfel, prin destinaţie, gândirea devine un ansamblu de 
transfomări negentropice majore, care constau în convertirea informaţiei vehiculate în 
interiorul sistemului în procese și comportamente adaptative de înaltă eficiență, care 
reduc entropia iniţială și optimizează sau consolidează echilibrul psihofiziologic al 
individului, conferind activității lui caracteristicile  raţionalităţii, selectivităţii, 
planificării și anticipării-predicției. 

în plan filogenetic și istoric, apariția şi evoluția gândirii au la bază tocmai 
confruntarea cu situați dificile, critice, a căror surmontare era singura șansă a 
satisfacerii unor nevoi şi, implicit, a supraviețuirii. Formele superioare ale gândirii nu 
se pot elabora și afirma decât într-un mediu problematic, saturat în solicitări 
intelectuale cu un grad ridicat de complexitate și dificultate. Tocmai într-un asemenea 
mediu iese puternic în evidență necesitatea recurgerii la procesări ample și de 
profunzime ale informației. Când schemele operatorii ale gândirii au ajuns la un nivel 
optim de elaborare şi consolidare, procesarea informaţiei, la rândul ei, se raționalizează, 
supunându-se principiului parcimoniei (economiei): o gândire se consideră, cu atât mai 
dezvoltată şi mai eficientă, cu cât poate să facă mai mult - în plan rezolutiv şi 
constructiv - cu un consum cât mai mic de informație și într-un timp cât mai scurt. 

c. Coordonata acţională a fost introdusă în psihologie de către marele psiholog 
francez P. Janet - promotor al psihologiei conduitei - și dezvoltată ulterior, cu referire 
specială la activitatea mentală (gândire, inteligență), de H. Wallon (vezi lucrarea sa 
De kt act la gândire), J. Piaget {Psihologia inteligenței, Construcţia realului la copil ş.a.), 
A.N. Leontiev (Probleme ale dezvoltării psihicului), PI. Galperin (Teoria acțiunilor 
mintale). Ea a fost impusă de controversa cu concepţia facultăţilor înnăscute, a 
caracterului exclusiv intern și predeterminat (imanent) al schemelor și operaţiilor gândirii. 

Potrivit coordonatei acţionale. baza şi punctul de plecare al constituirii 
respectivelor scheme și operaţii trebuie căutat nu în mintea subiectului, ci în acțiunea 
lui directă, în plan extern, cu obiectele și lucrurile date în câmpul senzorial apropiat. 
Acţiunile directe de apucare, prindere, aruncare, împingere, aranjare (sortare), 
descompunere, compunere-combinare. comparare-măsurare, grupare-clasiticare a 
obiectelor concrete, pe măsura repetării și perfecţionării, se interiorizează și se 
transformă în acțiuni mentale ce se vor articula în scheme operatorii ale gândirii. 

Cercetările experimentale, confirmând această teză, au dezvăluit în plus că 
procesul trecerii de la acţiunea obiectuală externă la cea mentală (ideală) internă are un 


311 


caracter relativ îndelungat (măsurabil în câţiva ani buni de viaţă ai copilului) și etapizat, 
stadial. Ultimul stadiu se va caracteriza prin auronomizare şi automatizare: acţiunile și 
operaţiile gândirii se desfășoară independent, potrivit unor reguli şi criterii proprii. Dar 
nici la acest stadiu gândirea nu se rupe complet de acțiunea în plan extern: mai întâi, ea 
se instituie ca principal factor psihic de reglare a comportamentului și activităţii în 
raport cu situaţiile în care poate fi pus subiectul (acţiunea externă devine o modalitate 
de concretizare și finalizare a planurilor și proiectelor elaborate de gândire); apoi, în 
situaţii problematice noi și dificile, subiectul recurge, pentru rezolvare, la acţiuni 
externe (încercări-erori) de tip obiectual şi la raţionarea cu voce tare. Astfel, între 
gândire şi acţiune se stabileşte o relaţie de tip circular: < acţiune externă - acţiune 
(operaţie) internă —acţiune externă >. Din punct de vedere genetic (cronologic), 
acțiunea externă precede și pregăteşte procesul intern de gândire; din punctul de vedere 
al reglării, gândirea, o dată constituită, va precede și va pregăti acţiunea în plan extern 
cu finalitate adaptativă; rezultatul acestei acțiuni confirmă sau infirmă calitatea 
(eficienţa) procesului de gândire dat. 

d. Coordonata genetică ne obligă, în primul rând, să abordăm gândirea nu 
numai în forma dată, cum este ea structurată la un anumit moment (ti), ci și în dinamica 
sa și mai ales în devenirea sa. Această coordonată paradigmatică se opune concepţiei 
care susținea caracterul integral înnăscut, predeterminat al gândirii sau cel puţin al 
aşa-ziselor idei sau principii generale (Descartes, K.anf). 

Devenirea gândirii se realizează obiectiv în două planuri: istoric și ontogenetic. 
Cele două planuri nu trebuie privite izolat sau în opoziţie principială unul cu celălalt ci 
într-o permanentă interacţiune și condiţionare reciprocă. Fiecare nou nod pe spirala 
dezvoltării ontogenetice se sprijină și va fi condiţionat de nivelul evoluţiei istorice și 
culturale anterioare; la rândul său, o treaptă superioară pe planul evoluţiei istorice a 
i va fi condiţionată de progresul înregistrat în structurarea şi funcționarea 
gândirii la nivel individual. 

Abordarea devenirii gândirii în cele două planuri menţionate ne permite să 
constatăm, pe de o parte, caracterul stadial al apariţiei și consolidării schemelor 
operatorii și conţinuturilor informaţionale specifice, iar, pe de alta, existența unor 
diferenţe calitative pe verticală (între stadiile istorice şi ontogenetice) și pe orizontală 
(între indivizii concreţi în cadrul aceluiași stadiu istoric sau ontogenetic). Aceste 
diferenţe, în determinarea şi manifestarea lor obiective și legice, amplifică și mai mult 
eterogenitatea structural-funcţională a gândirii şi gradul său de complexitate. 

Coordonata genetică impune, de asemenea, ca analiza formării și dezvoltării 
sândirii să se realizeze pe baza interacțiunii complexe (nu mecanice) între factorii 
ereditari şi factorii de mediu. Analiza acestei interacțiuni devine indispensabilă nu 
numai pentru teoria psihologică generală, dar și pentru psihologia diferenţială 
(explicarea naturii diferenţelor interindividuale și intergrupale). 

în fine, cea de a treia exigenţă ce decurge din introducerea coordonatei genetice 
constă în aceea că psihologia trebuie să cerceteze întreaga dinamică a gândirii, 
reprezentată de cele trei segmente principale: ascendent (devenirea propriu-zisă), stabil 
(optimum), descendent (involutiv). Firește, o asemenea dinamică este proprie tuturor 
funcţiilor şi proceselor psihice, dar la fiecare ea capătă particularităţi diferite, care 

trebuie evidenţiate şi evaluate comparativ. în concluzie la acest punct, putem spune că 
nici o teorie psihologică despre gândire nu poate fi completă și veridică fără includerea 
dimensiunii genetice. 

e. Coordonata sistemică poate fi considerată ca un corolar al celorlalte. 
Derivând din Teoria generală a sistemelor și din Cibernetică, ea reclamă abordarea 
sândirii prin prisma criteriilor și principiilor sistemice. Cu alte cuvinte, desprinsă ca 
obiect special de cercetare, gândirea trebuie considerată ca un sistem. Atributul generic 
de sistem este dat de faptul că ea este în realitate o mulțime de elemente (operaţii, 
conţinuturi informaţionale) mai mult sau mai puţin distincte, aflate unele cu altele într- 
o relaţie non-întâmplătoare, mai mult sau mai puţin legică. Raportată apoi la criteriile 
generale de clasificare a sistemelor, ea își dezvăluie atributele diferenţiatoare specifice: 
sistem dinamic evolutiv, întrucât stările ei variază ca funcţie de timp (G = f (t); sistem 
semideschis, întrucât pentru a se forma și a funcţiona trebuie să realizeze cu mediul 
extern (natural şi social) schimburi de energie (semnale cu proprietăţi fizice) și de 
informaţie (mesaje, date de diferite genuri); sistem foarte complex, întrucât prezintă o 
mare diversitate structural-funcţională, ale cărei componente nu pot fi observate și 
controlate în mod nemijlocit, bogat saturat în conexiuni interne, între componente, şi 
externe, cu situaţiile din mediu; sistem semideterminist, respectiv, setniprobabilist, 
întrucât cuprinde atât blocuri funcţionale care, în raport cu mărimile de intrare (sarcina 
sau problema dată spre rezolvare) se comportă determinist, ducând la obţinerea unui 
rezultat dinainte prevăzut (predictibil), cât şi blocuri funcţionale, care, în raport cu 
„mărimile de intrare”, se comportă imprevizibil, probabilist. (Foarte elocvent, acest 
atribut ni se relevă în dinamica algoritmic-euristic). 

Eficienţa adaptativă a gândirii la nivel individual depinde într-o mare măsură de 
sistemicitatea sa; o gândire slab structurată, dezorganizată devine lipsită de coerenţă şi 
finalitate. De aceea, coordonata sistemică reclamă ca una din laturile după care să se 
întreprindă evaluarea psihodiagnostică a gândirii să fie calitatea organizării ei 
structural-fimcţionale, evidenţiată în succesiunea ideilor, judecăților și în convergența- 
divergenţa argumentelor. 


82. STRUCTURA PSIHOLOGICĂ INTERNĂ A GÂNDIRII 


Ca și în cazul altor procese psihice, în tratarea gândirii devine obligatorie trecerea 
de la definirea și descrierea generală, globală, la dezvăluirea și analiza structurii 
(arhitecturii) sale interne, la identificarea elementelor sau blocurilor funcționale 
componente și a rolului fiecăruia dintre ele în sistem. 

Trebuie să observăm însă, că, în majoritatea cazurilor, autorii de manuale și 
tratate de psihologie generală fie că trec cu vederea peste acest punct, fie că procedează 
direct la prezentarea unor laturi și forme particulare de gândire ca entităţi de sine 
stătătoare, fără a le subordona „întregului”. Nu au lipsit nici tendinţele unor absolutizări 
unilaterale, gândirea în ansamblu fiind redusă la o latură sau formă particulară de 
manifestare a ei. Așa, de pildă, pentru reprezentanţii şcolii gestaltiste, gândirea este 
complet dizolvată în rezolvarea problemelor, iar pentru J. Piaget ea este redusă la un 
sistem de operaţii. 

O încercare de depășire a unor asemenea tendinţe a întreprins-o S.L. Rubinstein, 
în 1958, prezentând un model bidimensional, ale cărui componente de bază erau 
operațiile şi produsele. între acestea se stabilea o relaţie de succesiune și 
convertibilitate: operaţia duce la obţinerea unui produs; produsul prin utilizare repetată 
în rezolvarea noilor situaţii se poate converti în operaţie. 

Un tablou mai complet al organizării interne a gândirii îl va realiza P.J. Guilford 
(1959), sub forma cunoscutului model tridimensional (fig 27). 

Fig. 27. Modelul tridimensional al gândirii (după P.J. Guilford) 


Potrivit acestui model, coordonatele structurale fundamentale ale gândirii sunt: 
conținuturile, operaţiile şi produsele (rezultatele). Procedând în spiritul concepţiei 
factoriale, acest autor consideră posibilă o clasificare a factorilor pe baza punctelor 
comune (de intersecţie). 

Astfel, în interiorul fiecăreia din cele trei dimensiuni se delimitează mai multe 
entități specifice:  „cunoaștere”,  „memorie” „gândire convergentă”, „gândire 
divergentă” - în cadrul dimensiunii operaţionale; „imagini”, „simboluri”, „ansambluri 
semantice”, „comportamente" - în cadrul dimensiunii conținuturi; „elemente”, „clase”, 
„relaţii”, „sisteme”, „transformări”, „predicții” - în cadrul dimensiunii produse. 

Fiecare căsuță a modelului desemnează o anumită capacitate intelectuală, care 
poate fi descrisă în termenii operației, conținutului şi produsului. 

Daeâ am rămâne în limitele abordării molecular-descriptiviste, structura pe care 
o prezintă modelul lui Guilford ar putea fi considerată categorial completă, fiecare 
dimensiune reflectând entităţile particulare posibile ale edificiului gândirii. Adoptând 
însă paradigma de tip sislemic, trebuie să introducem o a patra dimensiune funda- 
mentală - cea relaţională (R). Entităţile structurale primare - operaţiile, conținuturile și 
produsele - nu sunt dafum-wn în sine, constituind un conglomerat, ci presupun 
existenţa conexiunilor interne reciproce. Astfel, într-un sistem de tip dinamic evolutiv 

şi integrat, cum este gândirea umană, relaţia infrastructurală este „element" constitutiv 
bazai, consubstanţial cu operaţia, conţinutul şi produsul. 

Considerăm, așadar, că, din punct de vedere structural, gândirea este o organizare 
cvadrimensională, cuprinzând patru blocuri funcţionale, în mod normal, indisociabil 
legate între ele: blocul operațiilor (componenta operatorie); blocul conținuturilor 
(componenta informaţională); blocul produselor (componenta rezultativă); blocul 
relaţiilor (componenta relaţională) (fig. 28). 


Operații P 4 
PR Conţinuturi 


Produse 
Fig. 28. Modelul cvadridimensional al gândirii 


A. Blocul operaţiilor 


Ca proces activ de cunoaştere și cu rol instrumental-adaptaţiv esențial în viața 
omului, gândirea presupune existenţa unei laturi operatorii specifice, de vehiculare 
procesare-transformare. în accepţiune informaţional-cibernetică, operaţia se definește ca 
o transformare (T) aplicată unui ..obiect” sau operant (O), în vederea trecerii lui într-o 
stare nouă, care poate însemna și un nou „obiect". Transformarea se realizează de către 
un operator, care poate îmbrăca forme instrumental-logice diferite: transformare 
cantitativă (augmentare-diminuare, multiplicare-comprimare), transformare calitativa 
(intersanjabilitate modală, transformarea informaţiei senzoriale în informaţie conceptuală, 
transformarea modelului informaţional intern în act comportamental extern), 
transformarerelaţională (<,<,=,=,—>. Z), aetc). 

Operația este dimensiunea dinamic-transformativă, din care rezultă procesualitatea 
şi discursivitatea gândirii. Din punct de vedere procesual-dinamic, gândirea este o 
înlänțuire orientată, finalistă, de operații, care pornește de la o stare inițială şi se 
desfășoară în direcția unei stări terminale (rezultat, produs). Operaţiile mentale au un 
caracter ideal, nonsubstanțial și se caracterizează printr-o serie de proprietăți specifice, 
precum: reversibilitatea, reflexivitatea, simetria, asociativitatea, tranzitivitatea ş.a. 

Cea mai importantă dintre aceste proprietăți, care marchează schema logică de 
bază a operației propriu-zise, este reversibilitatea (Piaget, 1955). Aceasta constă în 
apariția şi integrarea în aceeași unitate funcțională a traiectoriei inverse a transformării 

- de la situaţia finală Fi* la situaţia iniţială A”. Avem, așadar, de-a face cu două 
transformări: una directă T O°, care înseamnă trecerea situaţiei iniţiale într-o oarecare 


„Stare finală”, şi alta indirectă, cu sens opus T o*, care permite revenirea pe plan 
mental la situaţia iniţială. 

Cum au demonstrat studiile psihogenetice ale şcolii de la Geneva (J. Piaget), 
reversibilitatea este o achiziţie relativ târzie a dezvoltării gândirii individuale, începând 
a se manifesta de-abia în stadiul operaţiilor concrete (7-11 ani). 

Reflexivitatea este o transformare identică, de raportare a unui obiect la el însuși, 
ceea ce se exprimă simbolic prin relaţia A s A (A este identic cu A). Valoarea 
cognitivă a acestei proprietăţi rezidă în conservarea identităţii obiectului în pofida unor 
fluctuații situațional-accidentale ale unor caracteristici nemijlocit perceptibile. 


Simetria desemnează posibilitatea de permutabilitate a termenilor în interiorul 
unei transformări, fără a modifica identitatea lor: A = B —> B = A. (Schimbarea 
poziţiei celor doi termeni A şi B nu duce la anularea relaţiei de egalitate dintre ei). 

Asociativitatea reflectă existența unui anumit grad de libertate în interiorul 
operaţiilor, făcând posibilă modificarea modului de articulare a transformărilor fără a 
influenţa rezultatul final. Schema simbolică pentru exprimarea ei poate fi una de genul: 
A+(B+C)=B+(A+C)şiAx(BxC)=Bx(AxC). 

Tranzitivitatea reflectă posibilitatea de deducere a unei egalități dintr-o altă 
egalitate în care sunt implicați aceeaşi termeni A = BşiB = C—>A =C. 

Operaţiile se coordonează și se echilibrează reciproc, făcând posibilă subor- 
donarea mulţimii transformărilor secvențiale unei finalităţi rezolutive unitare. 

Aşa cum arată J. Piaget, gândirea, devenind în esenţa sa operatorie, nu mai 
depinde de stările particulare ale obiectului, ci tinde să urmeze înseși transformările 
succesive, în toate ocolurile și revenirile lor posibile; și ea nu mai pornește dintr-un 
punct de vedere particular al subiectului, ci coordonează toate punctele de vedere 
distincte într-un sistem de reciprocităţi subiective. Gruparea realizează astfel, pentru 
prima dată, echilibrul dintre asimilarea lucrurilor la acţiunea subiectului și acomodarea 
schemelor subiective la modificările lucrurilor (Piaget, 1971, p. 68-69). 


După conţinutul pe care-l transformă, operaţiile şi grupările lor specifice sunt de 
două tipuri: concrete şi formale. 

Operafiile concrete se aplică asupra realităţii sensibile sau asupra imaginilor 
obiectuale și efectuează transformările progresiv, trecând de la un nivel sau categorie la 
alta, cu decalaje în plan evolutiv-ontogenetic de câţiva ani. Atingând nivelul 
reversibilităţii întregi, operaţiile concrete, apărute din reglările precedente, se 
coordonează efectiv, susține Piaget, în structuri diferite (clasificări,  serieri, 
corespondențe etc), care se vor conserva pe toată durata vieţii, fără a exclude 
posibilitatea formării unor sisteme superioare, dar rămânând active (deci eficiente) pe 
planul limitat al organizării datelor imediate. Trebuie subliniat, de asemenea, că, dacă 
fiecare domeniu de structurare concretă ajunge la forme stabile de echilibru, 
instabilitatea reapare de îndată ce se procedează la coordonarea domeniilor. De aici 
rezultă că modul specific de funcţionare a operaţiilor concrete este secvenţial-particular 
şi nu general-integrator. 

în interiorul stadiului psihogenetic al operaţiilor concrete, se realizează o 
conceptualizare intensivă şi construcţiile propoziţionale în care se dezvăluie conţinutul 
conceptelor. Aparent, lucrurile se desfășoară la un singur nivel; în realitate, treptat, se 
degajă şi se instituie concepte supraordonate, guvernate de scheme anticipative 
abstracte şi generale, care permit să se realizeze treptat ceea ce în stadiul următor se va 
numi coordonare /ogico-simbolică sau logico-matematică. 

Potrivit cercetărilor lui J. Piaget, pentru nivelul operaţiilor concrete se disting opt 
tipuri de grupări, pe care le redăm în schema de maijos: 


^ Primare: I Adiţiune a claselor V. Adiţiune a relaţiilor simetrice 
-7* Aditive *^ Secundare: II Compensări VI. Adiţiune a relaţiilor 
/ sau vicarieri asimetrice 
Grupări Primare: III Multiplicare univocă VII. Multiplicare counivocă 
NV Multipli-/" a claselor a relaţiilor 
cative No Secundare: IV. Multiplicare VIII. Multiplicare biunivocă 
3 biunivocă a claselor a relaţiilor 


Se poate observa, după cum apar distribuite grupările, că propoziţiile sunt fie 
reuniri și puneri în concordanţă ale claselor, fie conjugări ale relaţiilor, dar ele nu 
implică şi coordonări ale claselor cu relaţiile. Explicaţia rezidă în faptul că, la nivelul 
operaţiilor concrete, reversibilitatea prin negaţie sau prin inversiune, pe care o implică 
grupările de clase, şi reversibilitatea prin reciprocitate, pe care o presupun grupările de 
relaţii, sunt disjuncte. 

O relativă excepţie de la această regulă o fac structurile matematice, care încep a 
se constitui în cadrul operativităţii concrete. P. Greco a demonstrat că sinteza numerică 
a claselor şi ordinii seriale se realizează treptat, printr-o „aritmetizare progresivă a 
seriei de numere”. Acesta este procesul care duce la coarticularea celor două tipuri de 
reversibilitate (în jurul vârstei de 10-11 ani). Se constituie astfel grupul dublei 
reversibilități, caracteristic pentru nivelul operaţiilor formale. 

Operaţiile formale se deosebesc de cele concrete prin următoarele atribute esen- 
ţiale: a) înaltul grad de interiorizare; b) relativă independenţă faţă de suportul obiectual 
sau imagistic; c) aplicarea asupra simbolurilor, semnelor și semnificaţiilor abstracte; 
d) autoreglabilitate proprie pe baza schemelor și regulilor logico-gramaticale (propo- 
ziţionale); e) organizarea pe toate cele 3 coordonate ale orizontului temporal - trecut, 
prezent, viitor; f) închiderea în circuitul intern al gândirii nu numai a existentului, ci și a 
posibilului, nu numai a realului, ci și a imaginarului; g) înaltul grad de generalitate 
(eliminarea caracterului situaţional-sincretic). 

Forma acestor structuri operatorii se disociază de conţinutul lor, ceea ce creează 
posibilitatea realizării unui raționament ipotetico-deductiv sau formal. 

Apărând pe baza operaţiilor concrete, operaţiile formale le vor subordona și integra 
pe acestea, comutând întregul sistem al gândirii la un nivel nou și calitativ superior de 
organizare şi funcționare. Astfel, dacă la stadiul operator concret gândirea se caracteriza 
prin predominarea combinatoricii obiectual-imagistice, la stadiul operator formal ea se va 
distinge prin afirmarea pe scară largă a combinatoricii propoziționale, care presupune relaţii 
categorisite de logică drept „implicaţii”, „disjuncţii”, „incompatibilităţi” etc. 

în cadrul gândirii constituite, adulte, operaţiile formale se aplică asupra 
rezultatelor operațiilor concrete. Se formulează propoziţiuni (de gradul II, 
supraordonate) despre propoziţiuni (de gradul I, subordonate) și accentul se deplasează 
de la relaţiile intrapropoziţionale la relaţiile mrerpropoziționale. Consecința acestui fapt 
o constituie depășirea realului în direcţia posibilului: în analiza situaţiilor concrete, se 
caută aspecte şi semnificaţii de ordin general, aplicaţii posibile la alte situaţii etc. 

Operaţiile formale se asociază cu realizarea schemei „grupului”, care presupune 
echilibrul și stabilitatea celor patru transformări: identică (I), o transformare nulă, 
pentru că aplicarea ei nu schimbă nimic în propoziţiune, asemenea înmulţirii cu 1 sau a 
rearanjării termenilor în fiecare din cele două secvențe ale unei ecuaţii: 
pa) P1” negativă (N), o transformare care schimbă totul în propozițiunea 
căreia i se aplică, afirmaţiile fiind convertite în negaţii și viceversa (reversibilitatea prin 
inversiune): N(pv q) = pva/N(pva)=-pa pi reciprocă (R), o transformare 
care constă într-o permutare parțială, în sensul că schimbă sau inversează afirmațiile și 
negațiile, lăsând neschimbate conjuncțiile și disjuncțiile (reversibilitatea prin reciprocitate): 
Rgp“ i) — T>“ Q7 Rp' i) - P~ <T” Rip" <Ù); corelativă, o transformare opusă recipro- 
cității, adică tot o permutare parțială, dar care schimbă reciproc conjuncțiile și dijuncțiile, lăsând 
neschimbate afirmațiile și negațiile: C(p#v q)> p * a,Cp * q)> pva. 


Finalmente, structurile operatorii formale, proprii gândirii teoretice, se împart în două 
categorii: structuri formale închise, devenite necesare și constituite prin acțiunea legilor 
funcționării (structurile logico-matematice). și structuri deschise experienței (cunoaştere 
fizică, empirică etc), care-şi caută confirmabilitatea în afară, în datele experimentale. 

După extensiune sau sfera de aplicabilitate, operaţiile gândirii se pot împărți iarăși în 
două categorii corelative: operații generale fundamentale şi operaţii particulare specifice. 

Operaţiile generale sunt acelea care intervin în abordarea și rezolvarea tuturor 
sarcinilor de cunoaştere, indiferent de domeniu: fizică, biologie, științe sociale, ştiinţe 
formale. Asemenea operaţii sunt: analiza (având în subsidiar comparaţia), sinteza 
(având în subsidiar clasificarea), abstractizarea și generalizarea. Bazai, aceste operaţii 
se constituie pe matricea de organizare şi funcţionare a creierului, ca sistem specializat 
de procesare și utilizare a fluxurilor informaţionale. Cum organizarea funcţională a 
creierului se subordonează diferențierii şi integrării multinivelare, și procesarea 
informaţiei va fi realizată printr-o succesiune de operaţii corelative. 

Analiza, ca operaţie a gândirii, are drept premisa neurofiziologică diferenţierea în 
cadrul sensibilităţii și activitatea specifică a ceea ce numim analizatori. în ordine 
cronologică, genetică, analizatorii sunt primele structuri ale mecanismelor activităţii 
psihice, care intră în funcţiune şi care se maturizează după naştere, tăcând posibilă 
realizarea senzaţiilor. Senzaţia este rezultatul activităţii de analiză primară, la nivelul 
zonelor corticale de proiecţie topică, a stimulilor fizici pe proprietăţi şi însușiri concrete. 
Din punct de vedere psihologic, analiza proprie gândirii pornește de la acţiunea directă în 
plan extern, de descompunere a obiectelor materiale în părţi componente. 

Această acţiune externă, prin repetare îndelungată, se interiorizează treptat, 
transfonnându-se în operaţie fundamentală a gândirii. 

Putem, aşadar, spune că analiza este operaţia de disociere sau descompunere în 
plan mental intern a unui „întreg” (construct informaţional, ideal) în părți Ş' elemente 
componente. Spre deosebire de analiza circumscrisă sferei sensorio-motorii (care are 
un caracter relativ spontan, reflex), analiza de tip intelectual-reflexiv este subordonată 
unui scop cognitiv-teoretic sau aplicativ, se desfășoară în conformitate cu anumite 
criterii logice şi se raportează la un anumit etalon sau model. Astfel, ea urmăreşte 
întotdeauna rezolvarea unei sarcini, aflarea răspunsului la întrebări de genul „ce?" și 
„cum?”; prin intermediul său gândirea dezvoltă activitatea de cunoaştere în intensiune, 
permite pătrunderea în interiorul obiectelor, dezvăluindu-le structura specifică şi 
conexiunile dintre părţile constitutive Este firesc, în acest caz, ca analiza să fie 
acompaniată de comparaţie-evaluare-ierarhizare. 


Descompunerea obiectului nu este un scop în sine, ci se realizează pentru 
descrierea structurii sale interne, prin identificarea caracteristicilor elementelor 
componente și a interacțiunii dintre eie. 

Analiza devine o verigă esenţială a demersului gândirii de a descoperi legicul și 
esenţialul la nivelul realităţii sensibile sau de a găsi soluţii la diverse tipuri de probleme. 

Sinteza este corelativă analizei şi îi succede în mod necesar în discursivitatea 
gândirii. Ea realizează o transformare inversă, care să reechilibreze efectul analizei. 
Astfel că o putem defini ca operaţie prin intermediul căreia se recompune si se 
reconstituie pe plan mental „obiectul” dezmembrat anterior prin analiză. Din punct de 
vedere cognitiv, informaţional, „întregul” obținut în urma sintezei este calitativ diferit 
de cel „iniţial”, de la care a pornit analiza. Respectiv, cel dintâi va apărea în gândire 
mult mai bogat sub aspect informaţional, dezvăluindu-și nu numai aparenţa exterioară, 
pur fenomenală, ci și organizarea internă, modul de alcătuire și determinarea 
existenţială, care face ca el să fie ceea ce este și nu altceva. Or, aceasta înseamnă 
apropierea de esenţă, de legitatea internă. Realizându-se în conformitate cu anumite 
criterii logice, produsul sintezei conţine în sine o schemă evaluativă, elementele 
componente dobândind grade diferite de semnificaţie, reprezentativitate și relevanţă, 
unele fiind etichetate de către gândire ca principale și esenţiale, altele - ca secundare şi 
accidentale. Avem astfel de-a face cu un „întreg” filtrat și reorganizat logic. 


După natura „materialului” asupra căruia se aplică, sinteza poate fi unimoaală sau 
individuală şi plurimodală sau categorială. In primul caz, sinteza se axează pe un „grup 
de elemente” modal omogen, aparținând unui obiect individual anume (ex., „acest 
ceasornic", „această mașină”, „acest animal” etc), obţinute în urma unei analize 
unidirecţionate actuale. în cazul al doilea, sinteza se aplică asupra mai multor grupe 
diferite de elemente, selectând pe cele asemănătoare sau comune și alcătuind, pe baza lor, 
un Jntreg” supraordonat, de tip categorial, care-și va reprezenta nu doar un obiect 
singular, ci o mulţime sau o clasă de obiecte individuale asemănătoare (fig.29). 


Instrumentul principal de mediere pe plan intern, atât a sintezei, cât și a analizei, 
este cuvântul, limbajul interior. Prin funcţia sa cognitiv-designativă, cuvântul introduce 
în procesarea informaţiei principiul selectivităţii și relevanţei, graţie căruia, secvențele 
individuale se ordonează și se ierarhizează prin raportarea la anumite etaloane sau 
modele. Devine posibilă astfel o articulare ciclică între cele două operaţii - analiza și 
sinteza; succesiv, produsul sintezei este supus unei noi analize, iar produsul acesteia din 
urmă este supus unei noi sinteze, spiala putând continua aproape la infinit. 

în plan neurofiziologic, premisele sintezei sunt asigurate de intrarea în funcţiune și 
treptata maturizare a zonelor corticale de asociaţie. Activitatea zonelor asociative de ordinul 
11, din cadrul schemei analizatorilor, asigură sinteza perceptivă monomodală, activitatea 
zonelor asociative de ordinul 1l] permite sinteza senzorială plurimodală, iar activitatea 
zonelor asociative de ordinul IV asigură premisele necesare trecerii de la sinteza imagistico- 
reprezentaţională la sinteza simbolică formală, al cărei material este codificat cu ajutorul 
semnelor şi alfabetelor alfanumerice convenţionale (alfabete logico-matematice). 


categorie plurimodală 


K | sinteză plurimodalâ 


| f m r clasă modală 


Fig.29. Schema-bloc a raportului dintre analiză și sinteză 


Din perspectivă psihogenetică, sursa sintezei interne intelectuale se află în 
acţiunea externă directă a subiectului de asamblare şi construcţie obiectuală. 

Ca operaţii subiacente, acompaniatoare, sinteza are ordonarea și clasificarea. 
Prima rezidă în a aranja, după un anumit plan sau model, elementele unei mulțimi date 
dispersat sau grămadă; cea de-a doua rezidă în organizarea pe grupe — mai mici sau 
mari - a unei mulțimi de „obiecte” concrete (imagini, lucruri, ființe) sau „abstracte” 
(cuvinte, semne etc), pentru a le menţine mai bine „sub control”. Clasificarea se 
realizează după anumite criterii, care pot diferi foarte mult după semnificaţie, relevanță 
şi esenţialitate. De pildă, criteriul „formei”, care reflectă invarianţii de structură ai 
obiectului, care țin de determinarea calitativă, este mai important, din punct de vedere 
snoseologic, decât criteriul „mărimii”, care trimite la determinarea cantitativă, mai 
puţin esenţială pentru „existența categorială” a obiectului. De aici rezultă că valoarea 
instrumental-cognitivă a clasificărilor depinde de „calitatea” criteriilor care stau la baza 
lor. Există clasificări simple făcute prin aplicarea unui singur criteriu (culoare, mărime, 
formă, substanţialitate, utilitate etc.) şi clasificări complexe, realizate prin aplicarea 
simultană a două sau mai multor criterii (culoare şi formă, culoare, formă şi mărime 
etc.). Pentru a fi corectă, o clasificare trebuie să se întemeieze, pe toată „întinderea” ei, 
pe același criteriu (criterii): cu alte cuvinte, pe durata efectuării unei clasificări, criteriul 
sau criteriile alese trebuie să rămână constante. în raport cu una și aceeași mulțime de 

elemente, criteriile de clasificare pot fi diferite; altfel spus, în raport cu una şi aceeaşi 
mulţime de elemente sunt posibile mai multe clasificări, clasele obţinute nefiind 
obligatoriu echivalente (adică neincluzând obligatoriu același număr de elemente). 

Abstractizarea este operaţia mentală de departajare, de extragere și de 
considerare selectivă a anumitor aspecte, laturi sau însușiri din contextul lor sensibil 
imediat, pentru a le transforma în „obiecte” distincte ale gândirii. Abstract înseamnă 
ceva ce, ca atare, nu există în realitatea sensibilă, existând doar ca un dat ideal în 
gândirea noastră. Dar, cu toate acestea, „abstracţiile” au valoare instrumentală specifică 
şi mediază raportarea noastră la realitate. 

Rezultatul cel mai semnificativ al abstractizării îl constituie noţiunile abstracte 
(ex. „libertate”, „înțelepciune”, „bunătate”, „onestitate”, „dezvoltare”, „contradicție” 
etc). Prin abstractizare, gândirea trece din domeniul sensibilului, al imagisticului în 
domeniul extrasensibilului, al formalului, al teoreticului pur. 

Abstractizarea are două laturi complementare: una pozitivă, constând în 
extragerea și reținerea însușirilor sau aspectelor considerate necesare, esenţiale în 
circumstanța dată, alta negativă, care rezidă în lăsarea de o parte sau eliminarea 
însuşirilor şi aspectelor considerate nesemnificative, neesenţiale. 

Abstractizarea este mediată de analiză și operaţiile ei subiacente, iar suportul ei 
primar este limbajul. Extragerea şi fixarea informaţiei ce trebuie reţinută nu sunt 
posibile decât prin designare și conotare verbală; numai apoi se poate trece la o 
codificare  „dezobiectualizată”, prin semne și simboluri convenționale formale. 
Limbajele formale sunt instrumentul principal al gândirii abstracte. 

Generalizarea este operaţia prin intermediul căreia gândirea dezvoltă activitatea 
de cunoaștere în extensiune. Ea rezidă în transferul sau extinderea însușirilor și 
caracteristicilor comune ale unei mulțimi date de obiecte (elemente) asupra tuturor 
obiectelor individuale posibile de același gen. Ea se realizează printr-un mecanism de 
asimilare sau de incluziune în clasă. Schema pe care se întemeiază este următoarea: 
însușirile (a, b, c, d, e} se întâlnesc la obiectele (0, O,, 0,...0,); obiectele (0i, O,, 
0j,...O,{ formează clasa K,; toate obiectele posibile care posedă însușirile (a, b, c, d, 
ej aparțin clasei K,. Să exemplificăm. Observăm și comparăm între ei mai mulți 
indivizi umani și descoperim că toţi au în comun următoarele însuşiri: a) staţiune 
bipedă; b) comunică prin limbaj (grai articulat); c) gândesc; d) mod de existenţă social. 
Numim această mulţime prin cuvântul „om"; extindem apoi însuşirile respective 
asupra tuturor celorlalţi indivizi concreţi și-i integrăm pe toţi printr-un construct 
informaţional generalizat - noţiunea de om. 

Prin generalizare, gândirea reușește să depășească limitele datului senzorial imediat, 
prin excelenţă individual și circumscris lui Aic et nune, accedând la categorial, universal. 

Din punct de vedere calitativ, generalizarea poate fi: nespecifică, pe criterii 
eterogene, ducând la obţinerea unor produse intern contradictorii, de tip „conglomerat” 
(falsă generalizare sau generalizare pripită), şi specifică, pe criterii corelate (omogene), 
prin care se obțin produse valide. 

Cum generalul nu este riguros circumscris, având un caracter relativ, operaţia 
generalizării se realizează gradat, pe verticală, în sens ascendent: generalizarea de 
ordinul I, exprimată prin „unii” sau „o parte”; generalizare de ordinul II, exprimată prin 

expresiile: „majoritatea” sau „cea mai mare parte”; generalizare de ordinul IU, 
exprimată prin expresia „toţi”. 

în sfera notională, această gradaţie a generalizării își găsește concretizarea în 
existenţa noţiunilor particulare (de clasă), universale (clase ale claselor) și categoriale 
(„existenţă”). 

în pofida faptului că, în orice gândire individuală, cele patru operaţii de bază sunt 
prezente și interacționează permanent, în cursul dezvoltării ontogenetice se produce o 
anumită modificare a ponderii și rolului fiecăreia în structura stilului cognitiv. Aceasta 
este valabilă mai ales pentru analiză și sinteză. Devine posibil ca una să devină 
dominantă și să-şi pună amprenta pe tipul gândirii, aceasta putând fi preponderent 
analitică sau preponderent sintetică. în plan comportamental, persoanele cu o gândire 
de tip analitic vor proceda întotdeauna prin disocieri și delimitări succesive, având 
tendinţa de a supraestima detaliile, amănuntele în defavoarea ansamblului, în vreme ce 
persoanele cu o gândire de tip sintetic vor manifesta tendinţa de a surprinde întregul, 
aspectele generale, subestimând rolul detaliilor. O asemenea diferenţiere tipologică a 
structurilor operatorii ale gândirii capătă şi o semnificaţie calitativă, valorică, ea 
punându-și amprenta pe latura performanţială a activităţii intelectuale în raport cu 
diferitele categorii de sarcini sau solicitări. 


Opera(iile particulare specifice ale gândirii sunt cele elaborate în contextul 
abordării şi rezolvării anumitor clase de sarcini, proprii diferitelor domenii ale 
cunoaşterii. Astfel, în cadrul fiecărei ştiinţe particulare - matematică, fizică, chimie, 
biologie, geografic, istorie etc. —, pe lângă schema operatorie fundamentală dată de 
corelarea şi interacţiunea analizei, sintezei, abstractizării, se constituie scheme 
operatorii subordonate, în concordanţă cu natura și conţinutul transformărilor pe care le 
comportă studiul fenomenelor ce alcătuiesc obiectul fiecărei științe. Astfel, în cadrul 
matematicii se constituie operaţiile de calcul (transformări numerice), în cadrul fizicii — 
operaţiile de măsurare și evaluare a fenomenelor fizice, în cadrul biologiei - operaţiile 
experimentării şi modelării comportamentale ş.a.m.d. Orice știință, pe lângă 
delimitarea obiectului specific de studiu, trebuie să-și dezvolte un corpus propriu de 
operaţii — seturi de operanzi (ce se transformă), operatori (cu ce se realizează 
transformarea) și de condiții logice (cum trebuie aplicaţi operatorii). 


Formarea și integrarea în structura de ansamblu a gândirii a operaţiilor specifice 
nu se pot produce în mod spontan, ci numai în contextul unei activităţi organizate şi 
sistematice de învăţare, de asimilare efectivă a fundamentelor diferitelor ştiinţe. Pe de 
altă parte, menţinerea în stare optimă de funcţionare a lor de-a lungul vieţii depinde de 
frecvenţa şi gradul activităţii în rezolvarea tipului de sarcini, care a dus la formarea lor. 

în orice caz, se poate afirma că eficiența gândirii depinde de nivelul de elaborare 
atât a operaţiilor generale, cât și a celor particulare și de îmbinarea lor funcţională. 

Cel de-al treilea criteriu după care se poate efectua o clasificare a operativităţii 
gândirii îl constituie raportul dintre transformarea (T) și rezultatul final (R). 

Aplicând acest criteriu, delimităm două tipuri de operativitate: algoritmic şi euristic. 

Operativitatea algoritmică se defineşte ca relaţie de tip determinist univoc între o 
mulţime dată de transformări (Ti) şi rezultatul final (R), astfel că dacă transformările 
respective se aplică riguros "în succesiunea cerută și Fiecare se realizează corect, în mod 
necesar se obţine rezultatul scontat. 

Algoritmul însuşi este o astfel de mulţime de operanzi, operatori și condiţii 
logice, între care se stabilesc raporturi de determinare riguroase și a căror ordine de 
aplicare rămâne invariantă. 

După destinaţia funcționată, algoritmii pot fi de diferite feluri: algoritmi de 
clasificare, algoritmi de descompunere (dezmembrare, demontare), algoritmi de 
asamblare, algoritmi de calcul etc. După modul de alcătuire, se disting algoritmi simpli 
(lineari), în care avem de-a face cu succesiunea unor operatori de același gen, fără 
condiţii suplimentare (exemplu: A = A,,A,,]4,,...,A, 


= TT/IAT), și algoritmi 


A 
complecși, în care intervin diferite condiţii logice (exemplu: U = APA „se aplică mai 
întâi operatonil A - de pildă, înmulţirea a două numere, se testează condiţia logică 
P - de pildă, compararea rezultatului operaţiei precedente cu ceea ce cere problema; 
dacă se verifică, rezultatul se reţine și activitatea rezolutivă se stopează („1!"), dacă nu, 
se reia din nou aplicarea operatorului A. 

In cazul exprimării simbolice a algoritmilor, operatorii se notează cu litere 
majuscule din prima jumătate a alfabetului (A, B, C ...), condiţiile logice se notează cu 
simbolul P (P|... P,). Există situaţii în care verificarea anumitor condiţii logice este 
obligatorie, asemenea condiţii se notează cu simbolul P°, 

n CA 

Dăm mai jos schema unui algoritm multifazic (complex): ITAK P, TBP, TC!, 


ceea ce înseamnă: „se aplică mai întâi toți operatorii A, pentru toate valorile lui 
K (l-n); se testează condiţia logică P; dacă este îndeplinită, se trece la operatorul B, 
dacă nu, se procedează la aplicarea operatorului C; neverificarea condiţiei logice P, 
reclamă aplicarea operatorului A,. 

Când în schema algoritmului apar nu numai săgeți cu vârful în sus, ci și cu vârful 
în jos, derularea se modifică puţin. Săgeţile cu vârful în sus se pun, de regulă, imediat 
după operatorii care corespund condiţiilor logice; ele se numerotează de la I la n. Dacă 
o condiţie logică nu este verificată, de la secvenţa dată se trece la operatonil indicat de 
săgeata cu vârful in jos, care poartă același număr de ordine ca și săgeata cu vârful în 
sus situată la dreapta operatorului considerat. lată un exemplu de astfel de algoritm. 


J-P, TAP; ÎJ-! „ ceea ce citim: „se probează condiția logică P,; dacă este 
i 


îndeplinită, se trece la aplicarea operatorului A, apoi la testarea condiției obligatorii 


P, . Dacă şi această condiție este îndeplinită, se trece la executarea indicației săgeții 
2 


următoare ( î) , care înseamnă reluarea de la capăt a ciclului. Dacă P, nu s-a verificat, 
se trece la executarea indicației săgeții (J-j, care înseamnă sistarea operației". 


în calitate de schemă operatorie de tip determinist a gândirii, algoritmul pune în 
evidență o serie de proprietăți, cele mai importante fiind: determinarea, generalitatea 
(masivitatea) şi finalitatea. 

Determinarea presupune ca structura logică a algoritmului să fie riguros 
coerentă, fiecare transformare avându-și locul său precis în cadrul succesiunii generale, 
astfel încât pasul actual să inducă pasul următor, iar fiecare verigă, o dată executată, să 
asigure reducerea cu o anumită raţie a nedeterminării iniţiale. 

Generalitatea reclamă ca un algoritm să servească la analiza, interpretarea şi 
rezolvarea unei clase cât mai mari de sarcini. Cu alte cuvinte, el trebuie să simplifice şi 
să eficientizeze funcţia rezolutivă a gândirii. Altminteri, întrucât reclamă un timp 
relativ îndelungat de formare-consolidare, algoritmii ar deveni neeconomicoși. 

Finalitatea exprimă valoarea instrumentală intrinsecă a algoritmului; ea cere ca 
aplicarea unui algoritm să ducă în mod cert la obținerea unui rezultat adecvat, optim. 

Operativitatea algoritmică se dovedeşte necesară și natural eficientă în abordarea 
așa-numitelor „probleme bine definite”, în cazul cărora se poate dinainte aproxima 
soluţia sau rezultatul final și stabili ordinea „paşilor” sau transformărilor. Aici se 
încadrează o gamă largă de probleme de matematică, mecanică, fizică, chimie etc. în 
principiu, se poate spune că orice situaţie problematică în care se pot stabili legături 
univoce, deterministe între date şi condiţii, între operanzi și operatori, se pretează la 
algoritmizare și favorizează dezvoltarea acestui gen de operativitate. Gândirea în care 
predomină schemele algoritmice o putem caracteriza tipologic ca algoritmică. În acest 
caz, abordarea algoritmică tinde să se generalizeze, subiecţii respectivi utilizând-o şi în 
raport cu situaţiile nealgoritmizabile, forțând artificial integrarea sau asimilarea lor prin 
intermediul unor scheme operatorii prestabilite (rigiditatea,  inflexibilitatea, 
automatismul și perseverațiile mentale). 

Operativitatea euristică a fost relevată mult mai târziu decât cea algoritmică și 
are originea în cercetările asupra creativității și în teoria cibernetică a programării și 
învăţării (Beveridge, 1968, Newell, Simon, 1972, Roșea, 1972, Simon, 1980, 
Kitchenar, 1983, Wason, Laird, 1986). 

Sensul primar al termenului „euristică” este legat de căutare, de explorare, de 
găsire şi formulare a unor principii cu valoare orientativă generală. 

în prezent, el se asociază cu activitatea de invenţie, de creaţie, de găsire 
independentă de către subiect a unei soluţii cel puţin satisfăcătoare intr-o situaţie nouă 
sau cu un grad înalt de nedeterminare. 

Modelul cel mai concret pentru ilustrarea euristicii îl constituie proba labirin- 
tului. Găsirea ieşirii într-un labirint ia traiectorii foarte diferite, de la un subiect la altul. 
Dar fiecare subiect, în funcţie de experienţa anterioară, capacitatea de analiză şi 
corelare a datelor situaţiei noi în fața căreia este pus - de „intuiţie”, de „perspicacitate” 
etc— caută să găsească drumul cel mai scurt sau seria cea mai bună de transformări 
pentru a ajunge la rezultate. 

Nedispunând de răspunsuri deja elaborate și nici de un procedeu sigur de 
rezolvare, în situaţiile noi sau nedeterminate, subiectul uman nu are altceva de făcut 
decât să ia pe cont propriu modul de abordare, fiind obligat să recurgă, mai mult sau 
mai puţin direct, la căutare după principiul încercare-eroare. 

Observăm, așadar, că operativitatea euristică se caracterizează prin aceea că 
între o anumită serie de transformări Ti și rezultatul final R nu există o legătură de tip 
cauzal direct. Este astfel posibil ca seria aleasă de transformări să nu ducă și chiar să 

îndepărteze subiectul de rezultatul final. Ca urmare, avem de-a face cu o distribuţie de 
probabilităţi între n variante posibile de transformări; unele transformări se asociază 
cu probabilităţi de atingere a scopului mai mari, altele —mai mici. Pe de altă parte, în 
aprecierea calităţii sau eficienţei operativităţii euristice, se ţine seama și de mijloacele 
consumate (timp, energie, informaţie) și de valoarea rezultatului, mai ales în cazul 
situaţiilor cu mai multe soluţii (deznodăminte). 

La întrebarea „care tip de situaţii - determinate sau nedeterminate - pre- 
cumpănește în existenţă cotidiană a omului ?", răspunsul cel mai frecvent indică, pe 
primul loc, situaţiile nedeterminate. Volumul acestora, se pare, a crescut istoriceşte 
paralel cu creşterea gradului de complexitate a vieţii sociale şi a „problematizării” 
existenţei omului. 

In pofida faptului că „noutatea” și „nedeterminarea” par, la prima vedere, factori 
perturbatori, prezenţa lor fiind aproape întotdeauna asociată cu stresul, în realitate, 
reprezintă principalii stimulenți ai dezvoltării capacităţii rezolutiv-operatorii a gândirii. 

Marea diversitate modală a situaţiilor noi sau nedeterminate impune şi o 
diversificare a schemelor sau strategiilor euristice. 

încercând o inventariere a acestora - doar în domeniul creaţiei ştiinţifice - A Moles 
(1957) a fost nevoit să recunoască imposibilitatea cuprinderii lor exhaustive, mulțumin- 
du-se să indice orientativ doar câteva grupe. 

în prima grupă, sunt cuprinse strategiile care funcționează ca operatori aplicaţi 
unor teorii deja cunoscute, pentru a obține din acestea alte efecte. De regulă, în acest 
caz, se începe cu metoda aplicării unei teorii deja cunoscute într-un domeniu în care ea 
nu a fost testată. Prin rezultatele pe care le obține, cercetătorul fie contrazice teoria, fie 
o corectează, fie obţine formularea unei teorii noi. 

O altă variantă o constituie metoda amestecului a două teorii; nu este vorba de o 
construcţie aditiv-colectivă, ci de o veritabilă fuziune a unor teorii distincte și chiar 
contradictorii. Exemplul cel mai relevant este cel oferit de optică, care a realizat 
fuziunea teoriei corpusculare și a celei ondulatorii asupra luminii. 

Metoda revizuirii ipotezelor generează explorări în vederea determinării 
validității unor teorii sau legi. Aceasta presupune reluarea unor experienţe și 
modificarea sau efectuarea lor în alte condiţii, astfel încât să se clarifice complementar 
domeniul şi condiţiile în care ipoteza dată este valabilă. 

Metoda limitelor se aplică unor concepte opuse sau corelative, care nu sunt 
delimitate prin frontiere tranșante. între ele rămâne o zonă vagă și nedeterminată, a 
cărei explorare devine extrem de profitabilă, putând duce la idei noi. Astfel, în 
matematică, între funcţiile periodice și aperiodice au fost descoperite funcţii 
cvasiperiodice. N. Wiener arată că modul tradiţional de circumscriere și delimitare a 
ştiinţelor a lăsat între ele numeroase zone (de graniță) „ale nimănui”, care s-au dovedit 
a fi ulterior esenţiale pentru cunoaștere. Tocmai prin investigarea lor, în ultimele 
decenii au luat naştere disciplinele de graniţă, care proiectează o lumină nouă asupra 
fenomenelor fizice, biologice, psihice şi sociale (psihofizica, biofizica, biochimia, 
psihosomatica, psihofiziologia, neuropsihologia, psihosociologia). 

Metoda definiţiilor se aplică atunci când se doreşte a se conferi noțiunilor valoare 
operaţională concretă şi să se decupeze din realitate un anumit segment sau latură - 
schematizarea, reducţia. 

Metoda transferului constă în aplicarea unei teorii sau a unui model dintr-un 
domeniu al cunoașterii în altul, ceea ce poate constitui o sursă de succes, dar și de risc. 
Baza unei astfel de „transformări” rezidă în relaţia de analogie pe care cibernetica a 
ridicat-o la rangul de principală schemă euristică de apropiere și unificare a domeniilor 
celor mai îndepărtate. 

Metoda  contradicţiei — practicarea sistematică, în scop epistemologic, a 
contrazicerii teoriilor admise sau a propriilor teorii, pentru a ie testa „rezistența”, gradul 
de valabilitate. Prin aceasta, se evită dogmatizarea unor idei sau aserțiuni. In corelaţie 
cu metoda contradicţiei se utilizează metoda criticii. Deoarece şi teoriile ştiinţifice se 
uzează o dată cu trecerea timpului, deși unele își păstrează validitatea și sâmburele de 
adevăr ce le este propriu, euristica reclamă ca ele să fie reînnoire, reformulate într-un 
alt mod, integrate în sistemul cunoștințelor contemporane. Astfel, periodic, vechile 
teorii se revitalizează și chiar ajung să-și îmbogăţească semnificaţiile. Așa s-au petrecut 
lucrurile cu mecanica newtoniană, care a devenit un caz particular al mecanicii 
relativiste einsteiniene. 

O altă grupă de metode denumite structurale se aplică în vederea creării a ceva 
nou, respectiv, un nou punct de vedere, o nouă paradigmă, o nouă teorie. 

Una din această categorie este metoda detaliilor. Ea constă în orientarea atenţiei 
către o serie de elemente și fenomene aparent întâmplătoare, care apar într-un anumit 
context experimental. Focalizarea atenţiei asupra lor le dezvăluie o anumită 
semnificaţie și le plasează într-o anumită sferă de relaţii noi, putând conduce astfel la o 
nouă descoperire, la formularea unei noi ipoteze și chiar a unei noi teorii. (Arhimede a 
descoperit faimosul principiu fizic care-i poartă numele, concentrându-şi atenţia asupra 
unui fapt aparent banal, căruia, până la el, nimeni nu-i acordase nici o importanţă: 
senzaţia de ușurare a corpului când intra în apă). 

Metoda dezordinii experimentale sau a experimentului „să vedem ce-o fi", „să 
vedem ce se va întâmpla” a fost sugerată chiar de către C. Bernard. Esenţa ei rezidă în 
aceea că cercetătorul, neavând nici o orientare prealabilă, fără a formula vreo ipoteză 
sau vreo temă anume, întreprinde un fel de joc intelectual cu aparatele. încearcă o 
variantă, încearcă alta, modifică la întâmplare condiţiile. De aici, pot apărea mari 
descoperiri noi sau idei explicative noi. Pe seama unei asemenea euristici este pusă, de 
pildă, descoperirea radioactivităţii de către Bekquerel. 

De o apreciere unanimă se bucură metoda matricei de descoperire. Ea pornește 
de la tabelul elementelor al lui Mendeleev. Se presupune că într-un astfel de model 
grafic, construit după anumite criterii de ordine, după anumite calcule, pot apărea 
„căsuțe libere" care așteaptă să li se găsească referenţialul (corespondentul). 

în domeniul arhitecturii, Le Corbusier a imaginat grila de proiectare. Aceasta 
cuprinde o serie de condiţii și cerinţe ale construcţiei, care apoi sunt completate și 
corelate, ajungându-se în final la desprinderea modelului dorit. 

M. Wertheimer a introdus așa-numita metodă a recodificării, potrivit căreia orice 
modificare permite o restructurare și relevă alte relaţii. Ca exemplificare, putem 

menţiona, de pildă, că eliminarea de către behaviorismul ortodox a terminologiei legate 
de psihologia conștiinței a dus ulterior la o nouă viziune asupra variabilelor 
intermediare în producerea și reglarea comportamentului. Deosebit de productivă s-a 
dovedit în știință recodificarea în limbaj matematic, care a permis în mai toate 
domeniile relevarea unor dependențe și legităţi altminteri nedecelabile (A se vedea, de 
pildă, recodificarea matematică în domeniul fizicii). 

Lui Edm. Husserl îi datorăm crearea metodei euristice cunoscută sub numele de 
reducţie fenomenologică. Aceasta presupune ca, prin vizualizare, obiectul să fie pus, 
rând pe rând, în cât mai multe și variate relaţii, astfel încât să se detașeze cu mai mare 
claritate acele forme și relaţii funcționale care sunt principale. 

în fine, o ultimă categorie de metode euristice descrise de A. Moles se disting 
prin marea sa generalitate și caracterul speculativ. A. Einstein spunea că „omul caută 
într-o manieră proprie să-și formeze o imagine clară și simplă şi să triumfe astfel 
asupra existenţei, căutând să o înlocuiască într-o oarecare măsură prin această 
imagine”. Această cale este denumită de Moles dogmatică, ea incluzând aserțiunea că 
„realitatea trebuie să fie așa cum este prezentată în teorie”. Este vorba, într-adevăr, de o 
orientare apriorică, prin intermediul căreia se poate ajunge, în anumite situaţii, la unele 
descoperiri științifice, dar să nu se renunţe la verificări şi experimentări ale teoriilor. 

Metoda clasificării îşi propune să grupeze elementele disparate, să transforme 
continuumul în discontinuu. Ea permite detașarea elementelor și diferenţelor 
semnificative în interiorul mulțimilor neordonate. 

Metoda emergenței exprimă tendinţa firească a gândirii umane de a delașa dintr- 
o mulţime amorfă (neordonată), calităţile, structuralitatea, esenţa. Această metodă 
operează îndeosebi în domeniile în care fenomenele nu prezintă delimitări riguroase și 
au un caracter variabil, fluctuant. Psihologia și sociologia au de a face preponderent cu 
un asemenea gen de fenomene. De aceea, în demersul lor, ele se întemeiază, în mare 
măsură, pe euristici emergente. 

în ordinea complexităţii, una dintre cele mai importante metode euristice constă 
în construirea teoriilor generale, interdisciplinare sau transdisciplinare. Teoriile de 
maximă generalitate au o valoare operaţională majoră, supraordonată, ele asigurând 
baza internă de orientare a celui ce le posedă în raport cu o mare diversitate de situaţii 
particulare și de domenii. 

Privite în sine, operativitatea algoritmică şi cea euristică par a fi complet separate, 
neavând nimic în comun. Luate însă în perspectivă genetică, ele sunt două laturi ale 
aceleiaşi realităţi, delimitarea iniţială fiind relativă. Genetic, se manifestă mai întâi 
operativitatea euristică; aproape toate situaţiile pe care le întâlnește copilul mic îi apar ca 
noi și slab definite, abordarea lor reclamând recurgerea la procedeul „încercare-eroare”. 
Prin repetarea rezolvării unor categorii de probleme, pentru care se pot stabili succesiuni 
riguros determinate de transformări, operativitatea euristică trece în operativitate 
algoritmică. Pe parcursul evoluţiei ontogenetice, are loc o extindere treptată a sferei de 
acţiune a algoritmicului, dar fără a ajunge la eliminarea totală a euristicului. 

Pe de altă parte, în plan individual, ceea ce pentru un subiect este de domeniul 
algoritmului, pentru un altul poate fi de domeniul euristicului, și viceversa. 

în principiu, orice problemă nouă la care nu se aplică nici unul din algoritmii existenți. 
nu poate fi abordată decât euristic; în cazul în care un algoritm se „șterge" din memorie sau 
se destramă, comportamentul rezolutiv se comută pe operativitatea euristică. 

In fine, cel de-alpatrulea criteriu, de analiză şi clasificare a operativităţii gândirii îl 
constituie raportul dintre „starea inițială" (Ko) şi „starea finală” (A*). Pe baza lui, s-au 
delimitat două forme de operativitate: convergentă şi divergentă (PJ.Guilford, 1972). 

Operativitatea de tip convergent (gândirea convergentă) acţionează în direcţia 
reducerii diversităţii la omogenitate şi unitate. Ea poate fi evaluată după indicatori 
precum: a) capacitatea de a atribui denumiri adecvate unor imagini (după formă, 
culoare, mărime) și de a denumi corect generalizările - clasele, raporturile; b) 
capacitatea de a comprima într-un număr mic de structuri semantice o serie întinsă de 
cuvinte sau imagini; c) capacitatea de a releva noțiunile corelative (ex, găsirea noțiunii 
care să se afle în acelaşi raport cu noţiunea-stimul ca și cuplul de noţiuni de referinţă); 
d) descoperirea și restabilirea ordinii logice într-o mulțime de cuvinte, imagini sau 
obiecte, a căror grupare a fost deranjată; e) capacitatea de a formula concepte formale 
(ex., figurile lui Gotshald sau ale lui Bruner, seria caracterelor chinezeşti a lui Huli 
etc); f) capacitatea de predicţie, formularea unor concluzii perfect determinate, pornind 
de la o informaţie dată (ex., completarea seriilor de numere prin descoperirea principiul 
de alcătuire a lor, relevarea concluziei într-o succesiune de judecăţi etc); g) capacitatea 
de a da aprecieri care implică relaţionarea mai multor indicatori - precizie, calitate, 
concordanța și compatibilitatea unităţilor informaţionale referitoare la obiectul dat etc. 
(ex., probe de recunoaștere a formelor, de stabilire a identităţii sensului unor cuvinte și 
expresii verbale, caracterizarea unor clase de fenomene, sesizarea și corectarea 
inadvertenţelor într-o structură verbală sau imagistică, alegerea unei judecăţi de valoare 
dintr-o serie dată etc). 

Din cele de mai sus, observăm că în operativitatea de tip convergent gândirea se 
mișcă de la divers la omogen, de la mulţime la întreg, de la mult la puţin. 
Transformările care-i sunt proprii constau în comprimări, reducţii, incluziuni, grupări, 
relaţionări. Rezultatul la care se ajunge se întemeiază în întregime pe datele iniţiale și 
nu cuprinde nimic nou, esențial diferit de acestea. 

Operativitatea de tip divergent se distinge prin tendinţa de proliferare în sfera 
strategiilor de abordare și a soluţiilor la sarcinile cu care este confruntat subiectul. Situaţia 
iniţială (unitară, singulară) este supusă unor transformări multiplicative succesive, în 
urma cărora se ajunge la o situaţie finală diversificată. Nivelul de performanţă se 
stabilește, în acest caz, pe baza unor indicatori de genul: a) capacitatea de explorare şi 
activare a structurilor verbale (ex., găsirea rapidă și enumerarea într-un timp limitat a cât 
mai multor cuvinte care trebuie să corespundă unei anumite condiţii - să înceapă cu o 
anumită literă și să se termine în alta); b) capacitatea de relevare a utilizărilor funcționale 
posibile ale unor obiecte cunoscute (ex., o cărămidă, o scândură, o bucată de sârmă, un 
şurub, un baston etc); c) gruparea figurilor sau obiectelor după trei proprietăţi diferite 
(ex,, formă, culoare, mărime); d) capacitatea de sesizare şi de operare cu relaţii (ex., 
enumerarea tuturor cuvintelor cu semnificația „bun” sau a tuturor cuvintelor cu 
semnificație opusă cuvântului „frumos", indicarea cât mai multor moduri de combinare a 
elementelor unei mulțimi - numere, litere etc, formarea rapidă a cât mai multor 

propoziţii fiind dată doar prima literă a fiecărui cuvânt, realizarea cât mai multor figuri cu 
sens pornind doar de la câteva linii disparate etc); e) capacitatea de a formula cât mai 
multe ipoteze în legătură cu modul de desfășurare posibilă a unor fenomene. 

Coexistând în cadrul fiecărei gândiri individuale, cele două tipuri de operativitate 
- convergentă și divergentă - pot atinge niveluri diferite de elaborare și consolidare 
funcţională. Ca urmare, la unii subiecți se va impune ca dominantă operativitatea 
convergentă, ei caracterizându-se printr-o gândire eminamente reproductivă, la alții se 
va manifesta dominanța operativităţii divergente, care defineşte o gândire prin 
excelenţă creatoare, generativă. 

Evoluţia ontogenetică a operaţiilor gândirii. Așa cum am arătat, de o gândire 
autentică nu se poate vorbi decât în măsura în care ea dispune de structuri operatorii, 
complete, bine elaborate și trainic consolidate. Acestea însă nu sunt date a priori și nici 
nu apar dintr-o dată, imediat după naștere. Deşi cândva s-a crezut astfel (vezi orientarea 
nativistă), cercetările ulterioare, îndeosebi cele realizate de J.Piaget și școala sa, au 
demonstrat că structurile operatorii parcurg o cale lungă de evoluţie. Această evoluție 
are un caracter stadial, ascendent, și o orientare de la exterior spre interior. 

J.Piaget a stabilit patru asemenea stadii principale, în interiorul fiecăruia 
delimitându-se substadii: I. Stadiul acţiunilor sensori-motorii (inteligența sensori- 
motorie); II. Stadiul preoperator (inteligenţa preoperatorie); IM. Stadiul operaţiilor 
concrete; IV. Stadiul operaţiilor formale. 

I. Stadiul sensori-motor (0-2 ani) se împletește strâns cu formarea structurilor 
perceptive, implicând o serie de achiziţii esenţiale pentru geneza gândirii: schema 
obiectului permanent, constantele formei, mărimii și culorii, schema cauzalităţii 
obictive, schema  anticipativă a transformărilor spaţio-temporale. La acest stadiu, 
dominantă este interacțiunea simţurilor, îndeosebi a văzului, tactului şi auzului, cu 
motiricitatea, mai ales cu mișcările obiectuale ale mâinilor. în schemele sensori- 
motorii, apar pentru prima dată germenii reversibilităţii (mergând prin cameră, copilul 
este capabil să revină la locul iniţial). Organizarea și coordonările transformărilor 
sensori-motorii fac ca, în experienţa subiectivă, obiectele să dobândească stabilitate și 
invariantă, consolidând modul și strategiile de abordare. 

TI. Stadiul preoperator (2-7 ani) are drept caracteristică principală dezvoltarea 
schemelor şi structurilor verbale ale limbajului şi împletirea acţiunilor directe asupra 
obiectelor cu funcţia designativ-cognitivă şi reglatoare a cuvântului: unitatea imagine- 
denumire și imagine-cuvânt-mișcare (acţiune). Cuvântul devine principalul instrument 
de vehiculare a datelor experienţei senzoriale și de mediere a trecerii transformărilor 
din planul extern al acţiunii în plan intern mental. Ca urmare, activitatea intelectului 
trece de la invarianţii individuali (conservarea cantităţii obiectului individual supus 
unor transformări de comprimare sau dilatare, de pildă) la invarianţii de clasă, generali 
(conservarea cantităţii obiectului în cadrul relaţiei sale cu alte obiecte, prin centrări 
succesive asupra mai multor elemente ale situaţiei). Procesul ajunge până în pragul 
operaţiei, anunţându-i apariţia iminentă. Dar, deocamdată, nu există nici deducție, nici 
operaţie reală: copilul corectează pur și simplu o eroare, dar cu întârziere şi ca reacţie la 
propria sa exagerare (vezi cazul iluziilor perceptive), iar cele două relaţii sunt 

considerate alternativ, în loc să fie multiplicate logic. Avem de-a face doar cu un fel de 
reglare intuitivă, nefiind vorba de un mecanism operator propriu-zis. 

Coordonările raporturilor reprezentaţionale continuă să rămână echivalente, pe plan 
mental, cu coordonările perceptive din planul situaţional. De aceea, desfășurarea gândirii se 
mulează pe scheletul operaţiei numai atâta timp cât corespunde unor relaţii conservate 
perceptiv, operaţia latentă este înfrântă însă cu ușurință de cerințele abuzive ale intenției. 

Astfel, în experimentele lui Piaget, copilul de 4-5 ani putea rezolva corect sarcini de 
stabilire și conservare a corespondenţelor între mărimi, în pofida diferenței dintre forme, 
dacă numărul elementelor supuse evaluării era mic (4-5). Dacă formele se modificau prea 
mult iar numărul de elemente creştea, sarcina înceta să mai fie rezolvată. 

La 5-6 ani, copilul stabilea relaţii de echivalență între două serii de obiecte (bile), 
luând din grămadă un obiect și punându-l succesiv în corespondenţă cu obiectele seriei 
etalon. S-ar părea, deci, că el ar poseda deja operaţia. S-a dovedit însă că nu este 
adevărat; este suficient ca experimentatorul să rărească elementele uneia din serii sau 
să le strângă grămadă, pentru ca relaţia de echivalență să înceteze a mai fi susţinută. 
Prin urmare, cât timp durează corespondenţa în plan perceptiv, echivalenţa este 
acceptată; de îndată ce corespondenţa se perturbă, echivalenţa dispare, ceea ce ar duce 
la concluzia neconsemnării ansamblului. Această formă intermediară - în care 
schemele acţionale au devenit destul de suple pentru a permite anticiparea și 
construirea unei reţele exacte de corespondențe, dar sunt ușor afectate de modificarea 
relaţiilor în plan perceptiv - a fost denumită „intuiție articulată”. Ea este produsul 
reglărilor succesive care au sfârșit prin simpla articulare a raporturilor globale, dar nu 
printr-o „grupare" propriu-zisă a lor. (Piaget, 1965). 

Pornind dintr-o simplă experiență imaginată, acțiunea rămâne orientată în sens 
unic, deoarece însăși asimilarea centrată pe o configuraţie perceptivă are în mod 
necesar un sens unic. Fiecare centrare individuală, deformând sau simulând celelalte, 
face imposibilă realizarea tranzitivităţii și asociativităţii. 

Iar în măsura în care lipsește compunerea tranzitivă, reversibilă şi asociativă, nu 
se poate vorbi nici de identitatea elementelor, nici de conservarea întregului. Imitând 
contururile reale, fără a le corecta, gândirea intuitivă estefenomenistă, iar fiind centrată 
permanent pe acţiunea de moment, ea este și egocentrică. 

III. Stadiul operaţiilor concrete (7-11 ani) se caracterizează prin apariţia şi 
intrarea în funcţie a structurii operatorii propriu-zise, cu proprietăţile sale specifice - 
reversibilitatea, tranzitivitatea, asociativitatea. Gândirea în ansamblul său, ca sistem 
unitar, se comută pe o nouă schemă de organizare și funcţionare. Operația ca atare se 
aplică în acest stadiu cu precădere asupra obiectelor concrete sau imaginilor lor, dar ea 
se va caracteriza în toate împrejurările prin realizarea explicită sau implicită a 
raporturilor de identitate, compunere, tranzitivitate, prin conservarea ansamblului, pe 
realizarea unor „grupări" bazate pe decentrări mediate. 

Operaţiile concrete constituie un procedeu de sistematizare doar a fenomenelor 
existente în momentul dat. Copilul poate sistematiza („asimila”) lucrurile pe care le 
întâlneşte, dar nu este capabil încă să aibă de-a face cu ceea ce nu se află nemijlocit 
în faţa lui sau cu ceea ce nu i-a fost dat în experienţa anterioară (Piaget, 1971). 

Copilul nu poate ieși din limitele informaţiei care i se dă pentru a descrie sistematic tot 
ceea ce se poate produce. 

IV. Stadiul operaţiilor formale (11-14 ani) se caracterizează prin comutarea 
întregii structuri operatorii pe un suport intern (limbajul intern), pe un sistem coerent de 
semne şi simboluri, detașate de obiectele și imaginile concrete. Gândirea dovedeşte 
dimensiunea proiectivităţii şi a ipoteticităţii. graţie căreia ea transcende limitele lui 
acum şi aici, purtând acțiunea în sfera abstractului, a posibilului. 

Esenţa operațiilor formale rezidă, prin urmare, în »implicații" şi 
„incompatibilităţi” stabilite între propoziții, care exprimă ele însele clasificări, serieri 
etc. Efectul calitativ al acestei restructurări este apariția capacității de a soluţiona 
„probleme" cu caracter abstract, care nu se sprijină pe date faptice concrete, nemijlocit 
perceptibile. 

Gândirea formală constă în a reflecta operaţiile interiorizate asupra realului şi a 
utiliza rezultatele acestei reflectări. Conținuturile transformărilor sunt aceleași ca şi în 
cazul gândirii concrete, fiind vorba tot de sarcini de clasificare, ordonare, permutare, 
asamblare, transfer, de stabilire de relaţii eţc; dar acestea nu se mai grupează ca 
structurări ale acţiunii şi realităţii, ci ca propoziții care exprimă aceste operaţii. 

Acceptate în principiu, stadiile psihogenetice ale intelectului, aşa cum au fost 
prezentate de Piaget. au dat naştere și la unele controverse și îndoieli. în primul rând, 
lui Piaget i s-a obiectat absolutizarea caracterului spontan al desfășurării lor, 
neglijându-se faptul că orice dezvoltare psihică umană se realizează în contextul unor 
influenţe socio-culturaie organizate și bine programate. Or. prezenţa acestor ingerinţe 
nu poate să nu-şi pună amprenta asupra duratei și ritmului acestor stadii. Cercetările 
efectuate în acest sens au demonstrat că aceste stadii pot fi comprimate, iar ordinea lor 
nu este strict serială, ci uneori unele stadii se desfășoară în paralel. 

In al doilea rând, a fost criticată uniformizarea exagerată a dezvoltării — la toți 
indivizii ea destașurându-se identic -, fiind ignorate aspectele individual-diferenţiale. 
Or, pentru o înţelegere deplină a tabloului dezvoltării ontogenetice a gândirii, luarea în 
considerare a diferenţelor inierindividuale este o cerință metodologică obligatorie. în 
fine, în al treilea rând, unii critici au reproșat caracterul artificial al modelului piagetian, 
dezvoltarea neavând un curs scgmentar-secvenţial. ci sistemic, holist. 

în pofida tuturor acestor reproşuri, principiul stadialităţii își păstrează întreaga 
valabilitate metodologică. 

Proprietăţile operaţiilor mentale din perspectivă genetică. Fiind rezultatul unui 
proces relativ îndelungat de dezvoltare ontogenetică, operaţiile mentale dobândesc anumite 
proprietăţi specifice, pe baza cărora se poate face o evaluare calitativă a organizării de 
ansamblu a gândirii. Acestea au fost evidenţiate şi analizate de psihologul rus P.I.Galperin, 
autonil unei interesante „teorii a acţiunilor mentale”. Dincolo de determinate stadială, orice 
operaţie particulară are o traiectorie proprie de devenire, care se va reflecta în anumite 
proprietăţi ale modului de integrare și funcţionare a operaţiei date. 

Principalele proprietăţi pe care le pune în evidenţă dinamica evolutivă a operaţiilor 
sunt: completitudinea, generalitatea, specificitatea instrumentală şi automatizarea. 

Completitudinea ne arată dacă o operaţie a parcurs sau nu, în procesul formării 
sale, toate etapele genetice - formarea reprezentării prealabile despre sarcină și 

orientarea iniţială în raport cu elementele ei, acţiunea în plan extern cu obiectele 
concrete sau cu imaginile „materializate” ale lor, desfăşurarea în planul limbajului 
extern şi al reprezentărilor, interiorizarea mediată de succesiuni ale abstractizărilor şi 
generalizărilor verbale. Pentru a fi eficientă, operaţia trebuie să parcurgă toate aceste 
etape, neparcurgerea uneia sau alteia făcând-o fragilă și fluctuantă. 

Generalitatea reflectă sfera de aplicabilitate reală a unei operaţii. Ea dă răspuns 
la întrebarea „cât de multe şi variate sarcini concrete pot fi abordate şi rezolvate prin 
intermediul operaţiei date? ". Aceasta va fi cu atât mai eficientă, cu cât are o 
aplicabilitate mai întinsă. Ca atare, în programul de instruire se impune ca generalitatea 
fiecărei operaţii să figureze ca obiectiv obligatoriu de atins. 

Specificitatea instrumentală exprimă legătura selectivă și orientată dintre operaţiile 
particulare și tipul de sarcini la care se aplică. Această proprietate ne arată că oricât de 
ridicat este gradul de generalitate al unei operaţii, ea nu poate fi universal aplicabilă și nu 
va putea fi suficientă pentru abordarea şi rezolvarea tuturor sarcinilor posibile. Rezultă 
deci că fiecare operaţie vizează o anumită categorie de sarcini și ea trebuie proiectată și 
elaborată prin raportare directă la categoria respectivă. Operaţiile se formează pentru a 
servi ca „instrumente ale minţii” în rezolvarea diferitelor situaţii de viață. 

Automatizarea reflectă gradul de integrare și consolidare a operaţiilor și ea rezidă 
în eliminarea verigilor de prisos şi a „timpilor morţi” şi în comprimarea traiectoriei de 
desfășurare. Atingând un nivel optim de automatizare, operaţiile se realizează cu 
promptitudine, rapid, fără a reclama reglajul conștient-voluntar permanent. Ca urmare, 
atenţia se va deplasa de la veriga cunP. asupra căreia era focalizată în faza incipientă de 
formare a operaţiei, la veriga ce ?, conţinutul și scopul transformării. Un exemplu de 
maximă automatizare ni-l oferă operaţiile aritmetice de calcul — adunarea, scăderea, 
înmulţirea. împărţirea. 


B. Blocul conţinulurilor 


Gândirea nu este o desfășurare mecanică de operaţii „pure”. Ca proces de 
cunoaştere cu funcţie reflectorie şi de modelare informaţională presupune în mod 
obligatoriu existenţa unor conţinuturi specifice, asupra cărora să se aplice operaţiile. 
Sursa primară a acestor conţinuturi se află în lumea externă, iar izvorul lor (de 
alimentare directă) îl reprezintă datele senzoriale. Acestea nu se încorporează ca atare 
în structura internă a gândirii, ci filtrate și prelucrate succesiv, la diferite niveluri de 
generalitate, abstracţiune şi esenţialitate. Astfel, se ajunge ca, pe măsură ce se dezvoltă 
şi se consolidează în cursul ontogenezei, gândirea să-și elaboreze o structură de 
conţinut (informaţională), calitativ diferită şi clar distinctă de structura de conţinut a 
percepției şi reprezentării. 

„Elementul” constitutiv bazai al structurii ei de conţinut este noțiunea, iar 
elementele supraordonate, de rang cognitiv superior, sunt judecata și raționamentul. 

în abordarea acestora, trebuie corelate datele și unghiul de vedere al logicii şi 
datele şi unghiul de vedere al psihologiei. Dacă logica formală poate să facă abstracție 
de latura psihologică vie, psihologia nu poate să facă abstracţie de criteriile, definițiile 
şi schemele logice (care au și un caracter normativ). 

Noţiunea este acea entitate informaţională internă care integrează determinaţii 
(însușiri) semnificative, esenţiale, necesare și comune unui număr mai mare sau mai 
mic de obiecte (fenomene) reale sau imaginare. 

Ea nu este un dat ci rezultatul unui proces evolutiv. Cercetările efectuate de A. 
Şvacikin (1937), sub îndrumarea lui L.S. Vâgotski, au demonstrat că, până să ajungă, la 
stadiul noţional propriu-zis, gândirea trebuie să parcurgă o serie de etape intermediare: 
etapapre-noţională (domină în mod absolut imaginile senzoriale); etapa complexelor 
naţionale (se pun laolaltă, în aceeași categorie, pe baza unei însușiri accidentale, 
obiecte calitativ diferite - lucruri şi ființe, de exemplu); etapa pseudonoțională 
(îngustarea sferei noţiunii până la a cuprinde un singur obiect); etapa noțiunilor 
concrete; etapa noţiunilor abstracte. Stadialitatea formării noţiunilor reflectă și este 
simetrică stadialităţii formării operaţiilor. 

Noţiunea, o dată elaborată, se include în structura de conţinut stabilă a gândirii, 
oferind un material calitativ superior de lucru pentru blocul operaţiilor. Astfel, 
atitudinea şi comportamentul epistemic față de realitate vor avea trăsături diferite 
atunci când se întemeiază pe o mediere noţională, comparativ cu situaţia când pe prim 
plan se impune medierea senzorială. 

în accepțiunea teoriei semantice a informaţiei, noţiunea sau conceptul este un 
model homomorfic multimediat, în care sunt reprezentate sau codificate cu ajutorul 
semnelor verbale datele relevante, perene, comune unei mulțimi mai întinse sau mai 
restrânse de obiecte („elemente”). Ea se constituie pe baza relaţiei de intersecţie şi 
incluziune a mulțimilor, sub semnul funcţiei de grupare şi categorializare proprie 
creierului uman. Astfel, să considerăm obiectele A, B, C, D ca mulţimi de însuşiri: 
A=ia, b,c,d,e,m,p); B=(a,c,d, m,r,x,zi; C={a, b, c, d, m; np s-z}; D=ia,b,c, 
m, d, f, g, h}. Intersecţia lor AnBfICDD ne dă o mulțime nouă E=(a, c, d, m} ale cărei 
elemente sunt însuşiri comune tuturor mulțimilor inițiale. Dacă, acum, aplicăm un 
criteriu nou, de esențialitate (a), vor fi reținute doar însușirile care-l satisfac. 

Să spunem că, în exemplul nostru, criteriul respectiv este satisfăcut numai de însu- 
şirile o şi d- (a, d,). Nucleul informaţional va fi dat atunci numai de aceste două însușiri. 

Conceptul rezultat - E - se poate defini drept clasă a tuturor mulțimilor-obiect - 
A, B, C, D - care posedă însușirile a „ și d „. Criteriul de relevanţă sau de esenţialitate 
ne permite să apreciem gradul de adecvare a conceptului la realitatea modelată. Pe baza 
acestui criteriu, devine legitimă împărţirea noţiunilor lor în empirice şi științifice. 
Primele sunt rezultatul sistematizării și integrării informaţiei recoltate în contextul 
experienţei cotidiene; ele conţin însușiri selectate cu precădere după criterii pragmatice 
circumstanţiale, care pot fi mai puţin esenţiale. 

Cum conţinutul experienţei perceptive este diferit de la un individ sau grup de 
indivizi la altul, şi structura semantică a informaţiei integrată în noţiunile empirice va fi 
diferit. în multe domenii, datorită vastităţii volumului de informaţie ce se cere a fi 
asimilată, noi rămânem la nivelul înţelegerii empirice a fenomenelor. Noţiunile 
Ştiinţifice sunt rezultatul elaborării speciale, în procesul învăţării organizate, prin 
asimilarea datelor semnificative obiectiv verificate ale științei. Ele conţin însuşiri 
selectate pe baza aplicării riguroase a criteriilor de esenţialitate şi generalitate, 
recunoscute ca atare la momentul dat al dezvoltării cunoașterii. 

Pe baza lor, devine posibilă dezvoltarea relaţiilor cauzale şi formularea de 
predicții în legătură cu desfășurarea evenimentelor într-un domeniu sau altul al 
realităţii. Logica a pus în evidenţă două determinaţii principale ale noţiunii: volumul și 
sfera. Prin volum se desemnează conţinutul noțiunii, respectiv numărul de note pe care 
le cuprinde. Prin sferă se exprimă întinderea noţiunii, respectiv numărul obiectelor sau 
mulțimilor de obiecte asupra cărora se aplică noţiunea dată. Cele două determinaţii se 
află într-un raport invers: cu cât volumul este mai mare (conţinutul mai bogat în 
însușiri), cu atât sfera este mai restrânsă, noţiunea respectivă aplicându-se unui număr 
mai mic de obiecte (mulţimi) și invers. 

După natura conţinutului, noţiunile au fost împărţite în concrete şi abstracte. 
Concretă este considerată acea noţiune care arc un suport imagistic direct, putând fi 
reprezentată (ex., noţiunea de casă, de floare etc). Noţiunea abstractă conţine însușiri 
desprinse şi detașate de contextul şi suportul lor sensibil, devenind imposibil de 
reprezentat (ex. libertate, dezvoltare, înţelepciune, contradicţie etc). 

Deși o noţiune subordonează numeroase specii şi varietăţi de obiecte, în mod 
curent, una dintre acestea, ca urmare a frecvenţei în experiența cotidiană, se va 
desprinde ca prototip (M.Miclea, 1995). Astfel. în comunicarea obișnuită, atunci când 
dorim să exemplificăm o noţiune, ne referim la un prototip, care ne este mai familiar. 

Noţiunea în sine nu înseamnă decât o sumă de potenţialităţi cognitive în raport cu 
obiectele pe care ca le reprezintă. Despre ea nu se poate afirma nici că este adevărată, 
nici că este falsă. Dai' ea este o posibilitate de a formula o serie de judecăţi cu privire la 
o anumită clasă de obiecte sau fenomene. Prima modalitate de a dezvălui și pune în 
circuitul cognitiv actual conţinutul unei noţiuni este definiția. Schema de definire a unei 
noţiuni variază în funcţie de scopul urmărit şi de criteriul adoptat. In accepțiunea 
logicii, o definiţie veritabilă este doar aceea care se poate realiza prin genul proxim şi 
diferența specifică (ex, „Omul este un animal raţional"; „Mamiferul este un vertebrat 
care naște puiii și-i hrănește cu lapte”; „Aurul este un metal preţios”. în practică, nu 
este întotdeauna ușor și posibil să dăm astfel de definiţii, în mod frecvent, recurgem la 
definiţii enumerativ-descriptive („Casa este o construcţie formată din temelie, pereţi, 
ferestre și acoperiș”), funcționale („Stiloul este un obiect cu care scriem”), genetice 
(„ploaia este ce rezultă prin condensarea vaporilor”), de compoziție („Apa este formată 
din doi atomi de hidrogen și un atom de oxigen”) etc. 

în cadrul gândirii, noţiunile nu sunt dispuse la întâmplare, haotic, ci ele se 
ordonează și se ierarhizează sistemie, alcătuind ceea ce se cheamă piramida noțiunilor 
(fig. 30.). Aceasta este structurată pe verticală după criteriul gradului de generalitate, 
iar pe orizontală după criteriul coordonării semantice modale. Spre baza piramidei 
sunt dispuse noţiunile cu sfera cea mai mică și volumul cel mai mare: noțiuni 
individuale”, în continuare, la etajele superioare, se situează noţiunile cu sfera din ce în 
ce mai mare și volumul din ce în ce mai mic - particulare, generale, iar la vârful 
piramidei, se plasează noţiunile cu gradul cel mai înalt de generalitate posibil - 
categoriile supraordonate (ex., „Existenţă, „materie”, „realitate”). Atunci când 
organizarea în interiorul piramidei este bună, gândirea se mişcă liber, cu ușurință şi 
coerenţă, atât de la individual/particular spre general/categorial, cât şi în sens invers, de 
la categorial spre particular și individual. De asemenea, mişcarea ei se realizează optim 

şi pe orizontală, în limitele aceluiași nivel ierarhic integrat, stabilindu-se între noţiunile 
respective raporturi de coordonare, de complementaritate. Buna funcţionalitate logico- 
semantică în interiorul sistemului noţional este o premisă esenţială a eficienței 
instrumental-cognitive a gândi! De acest lucru ne dăm seama foarte clar în cazuri 
patologice, de disociere sau diaschisis mental: fragmentarea sistemicităţii noţionale, cu 
întreruperea conexiunilor între diferite niveluri și compartimente, pacienţii pierzând 
capacitatea de a mai realiza raporturi corecte între noţiunile echivalente, între cele 
generale şi cele particulare. Ca urmare, gândirea, în ansamblul ei, coboară, cum afirma 
K. Goldstein, sub nivelul conceptualizării. 


| Sfera 
| j 
| ; Í 


Fig. 30. Piramida noțiunilor 


Suportul „material" al noțiunii este cuvântul. în mod normal, la nivelul omului, 
orice noțiune se obiectivează şi se exprimă printr-un cuvânt. Trebuie însă făcută 
distincția între cuvântul-imagine, prin care se fixează și se exprimă percepția sau 
reprezentarea (ca produse imagistice), și cuvântul-noțiune. Fizic, adică fonetic, şi 
gramatical, adică morfologic, cuvântul este acelaşi în ambele situații. Deosebirea apare, 
însă, la nivel designativ, respectiv, semantic. Conținutul informațional în cele două 
situații este calitativ diferit: cuvântul-imagine codifică însuşiri senzoriale situațio- 
nal-individuale, în vreme ce cuvântul-noțiune codifică însușiri generale și esențiale 
atribuibile fie unui singur obiect, indiferent de situația concretă în care poate fi dat, fie 
unei mulțimi (clase) de obiecte individuale. 

Integrarea noțiunii în tiparul său verbal - cuvântul — nu se produce dintr-o dată şi 
în mod spontan, ci treptat, în cursul unui proces îndelungat de evoluţie ontogenetică și 
învăţare. 

Astfel, gradul de, .conceptualizare" a diferitelor cuvinte pe care le folosim este foarte 
diferit. în ontogeneză, cuvântul apare înaintea noțiunii: semantizarea sau semiotizarea 
cuvântului în direcţia conceptualizării trece prin senzorialitate şi reprezentare. 

Judecata este un construct informaţional mai complex și relativ stabil ce se 
formează prin realizarea unor relaţii şi coeziuni logico-semantice definite între două 
sau mai multe noţiuni. în această ipostază, ea devine o componentă de conținut a 
gândirii, putând fi stocată ca atare în blocul memoriei pentru uzul ulterior. Ea se 
integrează în memorie la un nivel superior faţă de noţiuni, nivel pe care-l putem numi 
propozițional sau serie „semantică", delimitată prin indici speciali de „identitate” de 
celelalte. Din punct de vedere cognitiv, ea are o valoare superioară în comparaţie cu 
noţiunea, reflectând realitatea mai complet în mod dinamic și relaţional. Ea dezvăluie 
şi precizează conţinutul noţiunii, afirmând sau negând ceva despre “toane In structura 
sa, din punct de vedere iai, intră întotdeauna doi termeni esenţiali - Subiectul (S) și 
Predicatul (P), reuniți printr-o verigă denumită copulă (C) („este”, „sunt”, „nu este”, 
„nu sunt”): „Omul (S) este (C) muritor (P) - „S este P". „Pământul este rotund”; 
„Omul nu este patruped”, „Lemnul nu este bun conducător de electricitate”, „Stelele 
sunt corpuri cerești” etc. 

Observăm că, spre deosebire de noţiune care este neutră din punct de vedere al 
criteriului de adevăr, judecata intră obligatoriu sub incidenţa acestuia. Ea se va asocia 
întotdeauna cu o valoare de adevăr sau de fals. Adevărul sau falsul judecății ca „entitate 
informaţională” decurg din supunerea ei la testul realității. Astfel, dacă legătura 
afirmată de judecata se regăseşte și în realitate, ea (judecata) este adevărată, iar dacă 
aceasta nu se regăsește, atunci judecata este falsă. (Aceasta în cazul judecăților 
afirmative); o judecată negativă este adevărată dacă legătura pe care ea o neagă nu se 
găseşte în realitate și devine falsă, dacă ceea ce se neagă se găseşte în realitate. 

în conţinutul gândirii intră o mare diversitate de judecăţi, cu adresabilitate 
modală diferită: judecăţi de existenţă, judecăţi de valoare, judecăţi particulare, judecăţi 
universale, judecăţi simple, judecăţi complexe etc. 

Ele au fiinţat iniţial ca obiect al unui proces viu de gândire (căutarea și stabilirea 
legăturii celei mai adecvate din punct de vedere semantic între o anumită noţiune şi 
anumite subiecte sau note prin care aceasta se poate defini), apoi ca produs - 
formularea finală, și, în ultima instanţă, se stochează în structura de conţinut a gândirii 
pentru uzul ulterior. De acest lucru ne dăm seama în situaţiile când trebuie să operăm 
discursiv cu noţiunile, să le punem în relaţie unele cu altele, să le definim. în asemenea 
situaţii familiare, nu mai procedăm la întâmplare după principiul „încercare-eroare”, ci 
reactualizăm dintr-o dată răspunsuri corecte în forma judecății. Nivelul judecății sau 
prepoziţional este supraordonat celui noţional al structurii de conţinut a gândirii. 

Raționamentul este cel de-al treilea nivel de integrare a conţinutului 
informaţional al gândirii, fiind reprezentat de constructele discursive. încadrarea 
raţionamentului în structura de conţinut a gândirii este justificată de faptul că el 
determină o atitudine epistemică de rang superior a subiectului față de realitate, 
dezvoltând aspecte de ordin relaţional și interacţional complexe ale acesteia 
(contiguităţi şi corespondențe spaţio-temperale, succesiuni, incluiziuni și disjuncţii, 
probabilităţi, cauzalitate etc). 

Dar, tocmai complexităţii deosebite a câmpului relaţional asupra căruia poartă 
conţinutul raţionamentului, gradul de „compactitate organizaţională” al său în cadrul 
gândirii este relativ mai scăzut decât cel al judecăților și, cu atât mai mult, decât cel al 
noţiunilor. Din punct de vedere cantitaliv, doar un număr relativ mic de raționamente, 
ca entităţi informaţionale finite, se stochează în conţinutul latent al gândirii pentru uzul 
ulterior. De regulă, se rețin şi se fixează judecăţile, concluzii ale raţionamentelor, și, 
fireşte, schemele logice după care se alcătuiesc acestea. 


C. Blocul produselor 


Produsul este un element esenţial în structura gândirii și în definirea finalităţii ei 
ca proces (sau activitate mintală). Acesta răspunde la întrebarea: „ce s-a obținut sau ce 
a rezultat la capătul unui șir finit de transformări aplicate unui anumit conţinut sau unei 
situații date la «intrare» ? ". 

în funcție de specificul „stimulului” care a declanșat procesul gândirii, produsele 
pot fi: o noţiune, un principiu, o relaţie, o lege, un răspuns (afirmativ sau negativ), o 
decizie, o soluţie (la o problemă) etc. Toate acestea au ca trăsături comune 
interiorizarea şi caracterul ideal (fiinţarea ca entităţi mentale, de esenţă informaţională). 

Ca verigă finală a unui proces orientat spre scop, produsele gândirii suportă 
operaţiile verificării (testării) şi evaluării pe baza unor criterii de adevăr (corectitudine) şi 
semnificaţie instrumental-adaptativă. Ele devin astfel clasificabile în „corecte” sau 
„incorecte”, „înalt semnificative”, „mediu semnificative” şi „slab semnificative”. In 
funcţie de măsura în care subiectul adoptă el singur asemenea criterii de evaluare şi ia o 
poziţie critică faţă de produsele propriei sale gândiri, va proceda la o selecţie obiectivă a 
acestora, reţinând pe cele corecte și semnificative și respingând pe cele inadecvate şi 
nesemnificative. Respingerea unui produs ca nesatisfăcător duce fie la reluarea 
procesului gândirii în vederea obţinerii unuia mai bun, fie la renunțarea de a mai căuta 
răspunsul sau soluţia la situaţia dată. Atunci când spiritul critic şi nivelul de exigenţă față 
de produsele obţinute sunt scăzute, gândirea capătă trăsătura negativă a suficienţei. Su- 
biectul respectiv se mulțumește cu ce obţine, chiar dacă produsul obţinut este derizoriu. 

In dinamica generală a gândirii, desprinderea şi reținerea produsului ca „element 
constitutiv specific” preziniă o importanță metodologică, întrucât creează momente de 
discontinuitate, absolut necesare în delimitarea proceselor finite, subordonate și reglate 
de o finalitate concretă. 

Tocmai recunoaşterea existenţei produsului ca entitate distinctă face posibilă 
trecerea de la speculaţia sterilă - despre gândire în general - la abordarea concret- 
experimentală a gândirii ca proces determinabil, obiectivabil și controlabil. 


Produsul devine, în acest context, indicatorul principal al eficienţei gândirii. Cu 
cât acesta prezintă valori mai ridicate, în plan cantitativ, cu atât gândirea care se află la 
originea lui este mai eficientă, și invers. (Desigur, nu întotdeauna analiza produsului 
este suficientă pentru determinarea eficienței unei gândiri; pe lângă aceasta, o 
informaţie importantă o poate furniza și analiza căii sau drumului pe care-l străbate 
gândirea pentru a ajunge la un produs). 

Din punct de vedere al persistenţei în timp, produsele gândirii se pot împărţi în 
două categorii: produse pentru uzul imediat (pasagere), care, satisfăcând „starea de 

necesitate” pentru care au fost obţinute, își pierd actualitatea și ies din structura de 
conţinut a gândirii; produse pentru uzul ulterior ( ex, noţiunile, principiile, legile), care 
se stochează în structura de conţinut, devenind verigi componente ale unor noi procese 
de gândire (în viitor). 


D. Blocul relaţiilor 


Termenul de „relaţie” este polisemie el fiind utilizat în sensuri și situaţii variate: 
de acţiune (a relata ceva), caracteristică a două sau mai multor lucruri între care există 
un anumit raport, legătură de interdependenţă, de interacţiune, de analogie etc, legătură 
asigurată printr-un mijloc de transport, cale de comunicaţie, legătură de afaceri sau 
profesională între persoane, funcţii de relaţie (în biologie), ecuaţii (în matematică). Ca 
parte componentă a gândirii, relaţia trebuie luată în accepțiunea de legătură, raport, 
interdependenţă între operaţii și conţinuturi. Toate transformările pe care le realizează 
gândirea asupra datelor ce-i sunt prezentate la „intrare” sunt mediate şi încorporate în 
diferite tipuri de relaţii care se conștientizează şi se fixează ca atare. Aceste tipuri pot 
fi: de comparaţie constitutivă și calitativă ( A> B, B<C etc; „A mai bun decât B'); de 
ordine și coordonare spaţio-temporalâ („A după B", „A la dreapta lui B", „A 
concomitent cu B", „A în același loc cu B"); de subordonare-incluziune („noţiunea 
particulară se subordonează noțiunii generale”, „obiectul Xj face parte sau se include în 
clasa E"), genetice şi de filiaţie (A a apărut din B", „Ion este frate cu Gheorghe”); de 
determinare probabilistică (fiind dat ansamblul condiţiilor C, se poate produce cu 
probabilitatea pi evenimentul E,": „dacă dintr-o urnă în care se află bile roșii, albastre şi 
galbene în proporţii egale, facem o extragere la întâmplare, este posibil ca bila extrasă 
să fie roșie”; dar tot așa de bine se poate întâmpla ca aceasta să fie de altă culoare — 
galbenă sau albastră”); de determinare cauzală univocă („dacă este întrunit ansamblul 
de condiţii C, atunci în mod necesar se va produce evenimentul sau fenomenul E"; 
„dacă încălzim apa dintr-un vas până la temperatura de 100°C, ea va începe să fiarbă”); 
de similitudine- apropiere (pe o plajă extrem de întinsă, de la analogia cea mai slabă 
până la identitate); de polaritate antagonică (+ - în matematică, excitaţie-inhibiţie în 
neurofiziologie, altruist-egoist, în morală etc); de complementaritate („două mulțimi 
cu elemente distincte dau prin reunire o mulțime nouă care va include elementele 
ambelor mulțimi”, „elementele pereche” - cuplurile „noţiunile bărbar și femeie sunt 
complementare în raport cu noțiunea om” etc). 

O dovadă în plus în favoarea ipotezei că relaţia este o a patra dimensiune 
(componentă) distinctă a structurii gândirii o constituie faptul că ea se formează și se 
învaţă în mod special, întocmai ca operaţia și noţiunea, judecata sau raționamentul. 

Fiecare din tipurile enumerate mai sus face obiectul unei definiri și al unei 
exersări sistematice prin exemplificări și aplicaţii la situaţii concrete. 

Pe măsură ce se formează și consolidează, blocul relaţional se intrică în celelalte 
blocuri componente ale gândirii, îndeosebi în cele ale operaţiilor și conţinuturilor, restruc- 
turându-le şi reorganizându-le. Tocmai datorită acestui fapt gândirea dobândeşte atribu- 
tele unui sistem: un ansamblu de elemente aflate în relaţie nonîntâmplătoare unele cu altele. 

Modelul de reprezentare grafică va fi în acest caz „schema-bloc” sau „graficul 
orientat”. 

8.3. FORME MODALE DE PROCESARE-INTEGRARE 
A INFORMAȚIEI LA NIVELUL GÂNDIRII 


Aşa cum am menţionat într-unui din paragrafele anterioare, gândirea reprezintă 
nivelul cel mai înalt şi cel mai complex de prelucrare și utilizare a informaţiei despre 
realitatea obiectivă nemijlocit perceptibilă, despre posibil (dar încă nereal) şi despre 
imposibil (ceea ce nu poate exista decât în mintea noastră). 

în realizarea acestei complexe prelucrări sau procesări, gândirea nu urmează o 
traiectorie unică și liniară; ea pune în evidenţă cel puţin trei forme (direcţii) modale ale 
acestei procesări, și anume: a. forma de procesare inductivă; b. forma de procesare 
deductivă şi c.forma de procesare analogică. 


A. Procesarea inductivă 


Din punct de vedere genetic, aceasta este prima formă de procesare a informaţiei 
în cadrul gândirii. Ea este nemijlocit stimulată și susținută de percepții și reprezentări și 
acţionează iniţial asupra obiectelor și fenomenelor concrete. Ca urmare, traiectoria pe 
care se va înscrie o asemenea procesare va avea un sens ascendent, de la individual, 
particular către general, universal, de la situaţional, întâmplător către legic, necesar. 

La „intrare”, avem întotdeauna de-a face cu o mulţime de însușiri, obiecte, 
situaţii etc, date nu neapărat simultan, ci și succesiv, în timp, iar la „ieşire” - cu un 
produs integrat, generalizat. Operatorii implicaţi în procesarea informaţiei acționează în 
direcţia estompării sau eliminării deosebirilor sau incompatibilităţi lor individuale şi a 
relevării-accentuării similitudinilor și concordanţelor. 

Situaţiile (sarcinile) cu care se confruntă gândirea în inducţie ar fi de trei genuri: 
a. formarea de concepte; b. dezvăluirea și formularea unei reguli, a unui principiu, a 
unei legi; c. dezvăluirea și inducerea unei structuri. 

a. în formarea de concepte, procesarea informaţiei este subordonată inducerii 
unei proprietăţi de la o parte a elementelor unei mulţimi la întreaga mulțime. 

De exemplu, constatând că toate corpurile metalice care ne-au fost date în 
experienţa senzorială anterioară conduc curentul electric, extindem această proprietate 
asupra oricărui metal în general, concluzionând că toate metalele sunt bune 
conducătoare de electricitate. Orice concept este rezultatul unei procesări inductive. 
Dar cum în structura gândirii există concepte de grade sau niveluri de generalitate 
diferite (inferior-superior), înseamnă că în elaborarea lor avem de-a face cu o inducţie 
în spirală: produsul unei inducții de rangul I. să spunem, devine element de procesare 
pentru o inducţie de rangul 11 ș.a.m.d. (exemplu: „măr ionatan” „măr” „produs 
vegetal” „substanță organică”; „om” „vertebrat” „mamifer” „animal" etc). 

în funcţie de natura calitativă a conţinuturilor informaţionale supuse procesării, 
se delimitează „concepte reale" cu adresabilitate „obiectuală” și „concepte formale”, 
lipsite de valoare semantică, având un caracter pur convenţional. 

Cele dintâi se elaborează în procesul adaptării și al învăţării, în raport cu diferitele 
domenii ale cunoaşterii. Gradul de elaborare este diferit atât pentru conceptele din inte- 
riorul unuia și aceluiași domeniu, cât și pentru conceptele aparținând diferitelor domenii. 

Conceptele formale prezintă mai mult un interes metodologic, ele fiind utilizate 
ca modele experimentale pentru a urmări mai riguros dinamica și mecanismele 
psihologice pe care le reclamă procesarea însușirilor. 

Asemenea gen de experimente au început încă din 1920, fiind iniţiate de N.Ach, 
D.Uznadze, L.Vâgotski, Hanfman și Kasanin. Ca material experimental, au fost 
folosite corpuri geometrice de formă, mărime și culoare variabile, cărora li se asociau 
cuvinte fără sens (trisrame) („Bik”, „Lag”, „Cev” etc). Subiecţii trebuiau să reunească 
sub aceeași denumire toate obiectele care satisfăceau o anumită condiţie, de exemplu 
„să fie groase și mari”. Astfel cuvântul Lag, să spunem, reunea toate aceste corpuri; 
cuvântul Cev, reunea „toate obiectele înalte și de grosime mijlocie" ş.a.m.d. 


între anii 1946-1948, E.Heidbreder a efectuat experimente asemănătoare. 
Subiecţilor li se prezentau 16 serii a câte 9 fotografii. Fiecare serie era asociată cu un 
cuvânt fără sens: rolk (faţă umană), leth (copac), mulk (rotund); fard (numărul 2) etc. 
Subiecţii trebuia să descopere singuri semnificaţia fiecărei denumiri. Huli și colab. 
(1951) au înlocuit imaginile și corpurile geometrice folosite în experimentele descrise 
anterior cu serii de caractere chinezești. Fiecărei serii i se puneau în corespondenţă tot 
denumiri fără sens, viitoare „concepte formale”. Subiecţii trebuiau să reunească sub 
aceeași denumire („ii”, „yer”, „ta”, „deg” etc.) caracterele care aveau un radical comun. 


Constatările principale pe care le-au prilejuit aceste experiențe au fost 
următoarele: 1. în comparaţie cu materialul verbal, imaginile favorizează procesarea 
inductivă de tip noţional; 2. există tendințe dominante ale cursului gândirii: oamenii 
reacţionează mai întâi la obiectele concrete și apoi la forma lor; 3. factorii situaţionali 
exercită o influență semnificativă asupra electivităţii procesării: dacă formele 
geometrice și obiectele concrete au aceleaşi dimensiuni, mai întâi sunt sesizate 
obiectele; dacă obiectele sunt mici dar reprezentate grafic pe figuri geometrice mari, 
primele care se impun atenţiei sunt acestea din urmă. 


Cercetările efectuate de pe poziţiile teoriei acţiunii (Galperin şi colab., 
P.Popescu-Neveanu şi colab., Al.Roșea) au stabilit că un factor esenţial care 
influențează dinamica formării conceptelor este modul de orientare a subiectului în 
sarcină. Acesta se poate caracteriza prin prezentarea de la început de către 
experimentator a unor indici de recunoaștere și desprindere a însușirilor comune și 
principale sau prin absenţa unor asemenea puncte de reper. în primul caz, noţiunea se 
formează mult mai repede și mai trainic decât în al doilea. 


Un al doilea element important de care depinde calitatea conceptelor nou formate 
îl constituie prezenţa sau absenţa aplicării lor la rezolvarea unor sarcini concrete (de 
ordonare-clasificare, de selecție, de integrare etc). Trăinicia elaborării și 
instrumentalitatea conceptelor sunt întotdeauna mai bune dacă învăţarea are loc chiar în 
procesul aplicării la situaţii reale. 

în fine, cel de al treilea factor implicat în formarea noţiunilor îl constituie modul de 
prezentare a exemplelor. S-a demonstrat că important este nu atât volumul sau numărul 
acestora, cât mai ales gradul de reprezentativitate (diversitatea modală) şi relevanță. 

Procesarea inductivă care stă la baza elaborării conceptelor se perfecționează pe 
măsura îmbogăţirii fondului experienţei senzoriale, a tezaurului reprezentărilor și 
schemelor de integrarea semantică a limbajului. Se ajunge, astfel, ca, la adult, formarea 

unei noţiuni noi să nu reclame în mod obligatoriu prezenţa exemplelor și suportului 
intuitiv (obiectual sau imagistic), fiind suficienta doar punerea în relație semantică adec- 
vată a cuvântului respectiv (încă neconceptualizal) cu cuvintele noţiunii deja elaborate. 

b. în activitatea sa cotidiană, omul are de-a face cu mulţimi de obiecte izolate și 
cu sarcina de grupare a lor în clase prin reluarea și generalizarea însușirilor comune şi 
semnificative (esenţiale), dar şi cu diferite tipuri de relaţii şi raporturi care apar ca 
purtătoare ale unei informaţii specifice şi care deschid cunoașterii perspective noi. 

Relevarea lor necesită analiza și compararea unui număr relativ mare de cazuri 
particulare. Aici, intervine obligatoriu procesarea  inductivă, îndreptată spre 
identificarea şi stabilirea anumitor „invarianți de raport"; aceştia se mențin ca atare în 
pofida modificărilor aleatoare pe care le pot suferi însușirile concrete ale reiatelor 
(obiectelor aflate în relație). Operatorii sunt focalizați nu asupra obiectelor „în sine”, ci 
asupra raportului care se stabileşte între ele pe baza unui criteriu: de ordine (serială), de 
distanță, de formă, de culoare, de asemănare semantică, de opoziție, de subordonare etc. 

Pentru ca raportul să fie desprins și generalizat, el trebuie să prezinte o anumită 
valoare cognitivă sau pragmatică reglatorie, adică să orienteze adecvat activitatea sau 
comportamentul subiectului în diferite situaţii reale. 

în termenii teoriei generale a reglării, aceasta înseamnă că, de fiecare dată când 
raportul respectiv este sesizat şi desprins ca purtător de informaţie specifică, subiectul 
obține „o întărire pozitivă” (adică rezolvă sarcina care-i stă în față), iar în cazul când nu 
este sesizat şi respectat, subiectul obţine o „întărire negativă” (eșec în rezolvarea sarcinii). 

Raportul poate apărea în formă explicită, putând fi sesizat pe cale perceptivă, sau 
implicită, relevarea lui reclamând o procesare multimediată. în primul caz, purtătorul 
raportului îl constituie o însușire concretă - formă, mărime, culoare. în cazul al doilea, 
la baza stabilirii lui stă un indicator abstract: de ordine, de sens etc. 

Exemple: 

e o sarcină de diferenţiere: subiectului i se prezintă perechi de stimul, relaționaţi 
după criteriul „mărime”: S|>S, sau Si >S|. El trebuie să găsească, orientându-se după 
felul de administrare a întrebărilor „corect-greşit”, la care din cei doi stimul, să 
răspundă şi la care nu, valorile concrete ale ambilor slimuli variind de la o pereche la 
alta. Formulând regula de acţiune, subiectul va răspunde corect chiar atunci când un 
stimul întărit pozitiv în secvența anterioară dobândește valoare negativă în secvența 
următoare, prin modificarea poziţiei în relaţie cu celălalt: (S2>Si; S3>S2; S4>53....). 

* Subiectul trebuie să descopere criteriul de distribuire a valorilor de 
semnalizare în cadrul unei serii numerice constante de stimuli: S,-S,. De fiecare dată, 
întărirea pozitivă se asociază numai cu unul din stimuli, dar într-o anumită ordine. Să 
presupunem că seria cuprinde 7 stimuli și poziţia lor rămâne nemodificată în cursul 
experimentului; se modifică doar „localizarea” valorii de semnalizare: 


I. S], 02, Si, S4, S5, Sfi, S7 
SESA SRS ASS NS 
ffl. S,,S2,S3,54,S; SS, 


IV. Si, S, S, Sp S, Sp S, şa.m.d. 

Din cele de mai sus se desprinde regula: „valoarea de semnalizare în cadml seriei se 
distribuie alternativ primului stimul, apoi ultimului; celui de al doilea, apoi penultimului etc. 

Un caz aparte al inducției raporturilor şi relaţiilor este inducția legilor. 

Legea este în esenţă tot o relație, un raport. Ea caracterizează însă nu atât starea, 
cât mai ales dinamica sau desfășurarea evenimentelor, aflate într-o anumită interacţiune 
sau interdependenţă. în formă generală, ea se exprimă ca o dependenţă dintre un 
ansamblu de condiţii (factori) E și un eveniment oarecare A, astfel că A=f(E). 

Realizarea ansamblului E determină producerea evenimentului A; nerealizarea 
presupune absenţa evenimentului A. întinderea domeniului la care se aplică 
dependenţa respectivă exprimă gradul de generalitate al legii. Tăria sau intensitatea 
dependenței dintre condiţie și eveniment pot varia, determinându-se astfel două mari 
categorii de legi: dinamice și statistice. 

Legea dinamică reflectă o legătură necesară, de tip cauzal, între cei doi termeni ai 
relaţiei E și A. Astfel, fiind dat E, A se produce în mod sigur, E devenind cauza lui A, 
iar A - efectul lui E. 

Acest gen de dependenţă se întâlnește în domeniul mecanicii, al fizicii clasice, al 
reacțiilor chimice etc. (Ex.: „Temperatura corpurilor crescând peste o anumită limită, 
ele încep să-şi mărească volumul, dilatându-se”.) 

Caracteristica principală a legii dinamice rezidă în aceea că ea se aplică și se 
verifică la nivelul fiecărui caz individual în parte. Dar descoperirea și formularea ei 
sunt rezultatul observării şi analizei unui număr mare de cazuri. Fiecare caz exprimat în 
forma unei judecăţi constatative, de atestare a dependenţei date, reprezintă o premisă în 
lanțul procesărilor inductive step-by-step: 

E—A în cazul X, 

E—A în cazul X, 

E—A în cazul Xţ 

E—>A în cazul X, 

E—>A în toate cazurile X,. 

Legea statistică exprimă o legătură posibilă, dar nu neapărat necesară, între 
condiţii și evenimente (E și A). Astfel, fiind dat ansamblul de condiţii E, evenimentul 
A se poate produce, dar el poate şi să nu se producă. Se desprinde un punct de maximă 
incertitudine, când 50% din şanse sunt favorabile producerii lui A și 50% nefavorabile. 
Peste 50% șanse favorabile sporește probabilitatea producerii evenimentului, iar sub 
50% şanse favorabile reduce această probabilitate. între E şi A se interpune un al treilea 
factor -întâmplarea - care poate întări până la a o face necesară legătura lor sau, 
dimpotrivă, o poate slăbi până la anulare. 


Gândirea dobândeşte controlul asupra acestui factor numai prin raportarea de multe 
ori a experimentului (ex. aruncarea monedei sau a zarului). Aceasta permite desprinderea 
unei tendinţe centrale care își păstrează valoarea în pofida abaterilor individuale. Dome- 
niul de aplicabilitate al legii statistice este cuprins între „evenimentul sigur” (p(A) = 1) şi 
„evenimentul imposibil” (p(Q)=0). De aici decurge caracteristica ei principală: nu se 
verifică la nivel individual, ci numai la nivelul ansamblului (seriei) de evenimente. 

Inducţia legilor statistice se ia în două planuri: obiectiv, refleclând dependenţele 
reale dintre ansamblul dat de condiţii și un anumit eveniment și subiectiv, reflectând 

predicția subiectului în legătură cu deznodământul concret, într-o situaţie dată, a 
desfășurării fenomenelor întâmplătoare sau probabile. 

Posibilitatea subiectivă se constituie ca rezultat al interacțiunii și corelării 
caracteristicilor obiective ale fenomenelor date cu elementele experienţei anterioare și 
cu particularităţile psihoindividuale ale fiecărei persoane. Ca urmare, una și aceeaşi 
situaţie va primi estimări diferite din partea unor persoane diferite. 

Deși în plan obiectiv distribuţia probabilităților evenimentelor elementare poate 
rămâne tot timpul aceeași (ex., aruncarea zarului), în plan subiectiv ea va înregistra 
oscilaţii semnificative. Analiza modului în care diferiţi subiecţi conchid asupra 
posibilităţii de producere sau neproducere a unor fenomene pune în evidenţă trei 
tendinţe tipice: 

* supraestimarea evenimentelor cu probabilitate scăzută și subestimarea celor cu 
posibilitate mare; 

e acordarea șansei celei mai mari evenimentelor care nu s-au produs o lungă 
perioadă de timp, presupunând că trebuie să se producă în viitorul apropiat; 

e  Supraestimarea probabilității evenimentelor care le sunt favorabile și 
subestimarea probabilității celor care le sunt nefavorabile. 

Operarea în spaţiul nedeterminării, al incertitudinii, al evenimentelor probabile este 
o caracteristică a gândirii umane. Se spune chiar că gândirea omului contemporan este 
sau trebuie stimulată pe scheme eminamente probabiliste. Aceasta permite corelarea unui 
număr mai mare de variabile, deschiderea unei arii mai întinse pentru ipoteze și testări, 
trecerea de la studiul simplităţii organizate la studiul complexităţii organizate, de la 
studiul sistemelor deterministe la studiul sistemelor cu dinamică aleatoare. 

Aşa cum demonstrează W.Weaver în fascinanta sa lucrare „Doamna șansă” 
(1968), procesarea inductiv-probabilistă care vizează fenomenele de masă reunește în 
sine judecăţi cu conţinut semantic extrem de eterogen, fiecare din ele incluzând o 
informaţie specifică, convergentă pe aceeaşi concluzie finală. 

c. Inducţia structurilor constă în relevarea unei relaţii specifice între două 
elemente și generalizarea ei asupra altor elemente. Structura este, în acest caz, un 
invariant relaţional, care rezultă şi se susţine nu de elementele luate în sine, ci de 
coraportarea lor reciprocă. (De exemplu, în cazul „familiei pătratelor” avem structura 
deforma, dată de relaţia de egalitate a laturilor şi unghiurilor. În pofida varierii mărimii 
sau culorii, structura „formă pătrată” rămâne invariantă. 

Inducerea și generalizarea ei la toate cazurile individuale permite operarea cu 
„pătratul", ca figură geometrică generală, categorială. 

Structurile există în toate domeniile realităţii și descoperirea lor constituie unul 
din obiectivele majore ale cunoașterii științifice: structuri în matematică, în lingvistică, 
în antropologie, în psihologie etc. 

Au fost elaborate teste speciale pentru evaluarea capacităţii de inducere 
structurală. lată câţiva itemi din aceste teste: 

* Avocatul este pentru clientul său ceea ce medicul este pentru: a. bolnav; 
b. medicină. 

* Ofiţerul este pentru soldat ceea ce profesorul este pentru: a. elev; b. școală. 

* Ciorapul este pentru picior ceea ce mânușa este pentru: a. mână; b. cap. 

a. muscă—insectă;, b. câine—7; a. pin-conifer; b. fag—? Schema formală de 
prezentare a situaţiilor care reclamă inducția structurii este următoarea: A:B;:C(D|, D2) 
(„A este pentru B, ceea ce Ceste pentru D, sau D,)" Miclea, 1991). 

Descompusă, schema inducției pune în concordanță următoarele operaţii: 
codarea (înregistrarea și organizarea datelor), inferența (stabilirea relaţiilor logice), 
punerea in corespondența (corelarea elementelor sau termenilor), aplicarea structurii 
descoperite, compararea, argumentarea, formularea răspunsului. 


B. Procesarea de tip deductiv 


Caracteristica generală a acestei procesări rezidă în aceea că ea are o traiectorie cu 
sens descendent: porneşte de la general (un principiu, o regulă, o idee etc.) şi merge spre 
particular, individual. Schema logică pe care se întemeiază procesarea deductivă este dată 
de principiul: „ceea ce se aplică universalului se aplică și fiecărui caz individual în parte”. 

După structură și complexitate, procesarea deductivă directivă se realizează în 
trei forme (variante) de inferenţă: a. imediată; b. forma silogistica; c. forma ipote- 
tico-deductivâ şi d. forma lineară. 

a. Procesarea deductivă imediată se caracterizează prin stabilirea unei legături 
necesare, directe între judecata permisă şi judecata-concluzie. Corectitudinea sau 
evocarea conţinutului procesării în acest caz sunt determinate cu precădere de 
respectarea sau nerespectarea condiţiei de distribuire a termenilor. Un termen este 
distribuit numai dacă el este luat în integralitatea sferei sale și nedistribuit dacă este 
considerat doar sub aspectul unei părţi a sferei sale. Trebuie menţionat că avem de a 
face aici cu propoziţii (judecăţi) categorice. In mod normal, termenul S (subiectul 
logic) este distribuit în universale și nedistribuit în particulare; la rândul său, P 
(predicatul logic) este distribuit în negative şi nedistribuit în afirmative. Situaţia lui P se 
explică prin aceea că în propoziţiile categorice negative, S, indiferent dacă este luat în 
integralitatea sferei sale sau nu, se află în raport de opoziţie cu întreaga extensiune a lui 
P, în timp ce în propoziţiile afirmative nu există nici un indiciu privind sfera lui P. 

Pentru a întregi cele menţionate mai sus în legătură cu valabilitatea deducţiei 
imediate, trebuie adăugată următoarea regulă logică: oricare din cei doi termeni apare 
ca termen distribuit în concluzie, dacă și numai dacă el a apărut ca termen distribuit şi 
în premisă. Abaterea de la această regulă poartă numele de extensie nepermisă 
(a lui S sau a lui P) şi, psihologic, o inventariem ca eroare de raționament. 

Ca modalităţi de procesare inductivă imediată pot fi indicate: conversiunea (0 
procesare prin care termenii propoziției asumată ca premisă își schimbă reciproc 
funcţiile; de exemplu, dacă premisa este de fonna SP, concluzia, numită și conversă ia 
forma PS: premisa şi concluzia sunt judecăţi categorice de aceeaşi calitate) şi 
obversiunea (procesare prin intermediul căreia dintr-o propoziţie de forma SP, asumată 
ca premisă, rezultă drept concluzie o propoziţie de forma SP, numită „obversă| Bara 
pusă deasupra concluziei arată că obversa este o propoziţie categorică de modalitate 
inversă în raport cu premisa din care a fost derivată: dacă premisa este afirmativă, 
concluzia va fi negativă, iar dacă premisa este negativă, concluzia va fi afirmativă; dacă 
predicatul premisei este o noţiune pozitivă (P), predicatul obversei va fi o noţiune 
negativă (P) corespunzătoare ei, iar dacă predicatul premisei este o noţiune negativă 

(P), cel al obversei va fi o noţiune pozitivă (P) corespunzătoare ei. (Exemplu: din 
propoziţia Unii studenți nu sunt silitori prin obversiune rezultă propoziţia Unii studenți 
sunt nesilitori). Trebuie precizat că, în obversiune, premisa şi concluzia sunt propoziţii 
de aceeași cantitate și între ele există o relaţie de echivalență adică au întotdeauna 
aceeași valoare de adevăr). 

b. Procesarea de tip silogistice realizează un raţionament deductiv mediat, 
alcătuit doar din trei propoziţii (judecăţi) categorice, din care două sunt premise, iar a 
treia - concluzie. Medierea în acest caz este reprezentată de propoziţia care se 
interpune între prima propoziţie și concluzie. (Denumirea de silogism a fost dată 
acestei forme de către Aristotel). 

Din punct de vedere structural, silogismul se concretizează în constructe de tipul: 

Toţi oamenii sunt muritori. 

Socrate este om. 

Socrate este muritor. 

în silogismul formulat de însuși Aristotel, primele două propoziţii sunt premise, 
iar a treia este concluzia. Dacă îl descompunem după criteriul noţional, vom constata 
că el cuprinde doar trei noţiuni, care în logică poartă numele de termeni ai silogismului. 
Pentru a stabili rolul celor trei noţiuni, trebuie să pornim de la concluzie: aceasta este o 
propoziţie universal afirmativă. Subiectul concluziei - care este fermenul minor - apare 
ca subiect logic în cea de a doua propoziţie, motiv pentru care aceasta se numeşte 
premisă minoră. La rândul său, predicatul concluziei - numit termen major - apare în 
prima propoziţie (în exemplul dat, tot ca predicat logic), fapt pentru care i s-a dat 
denumirea de „premisă majoră”. Apare şi o a treia noţiune, care se regăsește în ambele 
premise: ei i s-a dat denumirea de termen mediu, întrucât are rolul de a mijloci raportul 
dintre ceilalți doi termeni („extremi”), raport ce se redă explicit de către concluzie. Din 
acest motiv, termenul mediu (M) se întâlnește numai în premise (în exemplul nostru pe 
poziţia termenului mediu se află noţiunea Om, care apare ca subiect logic în premisa 
majoră şi ca predicat logic în premisa minoră). 

Au fost întreprinse cercetări pentru explicarea mecanismelor psihologice care stau 
la baza „constituirii” silogismului-. Dintre modelele explicative mai „cunoscute” men- 
ţionăm următoarele: modelul lui Erikson (1978), modelul lui Johnson - Laird (1980) şi 
modelul probabilităților subiective (McGuire şi Wyer, 1960). 

Modelul lui Erikson vizează evidenţierea și analiza fazelor pe care le parcurge 
procesarea într-o schemă de tip silogistic. Sunt identificate trei faze principale: a. 
reprezentarea, care există în proiecția informaţiei din premise în spaţiul reprezentaţional- 
intem, luând o formă asemănătoare diagramelor Venn; b. combinarea reprezentărilor, 
după principiul subordonării particularului faţă de general (conţinutul semantic al 
premisei minore se indexează ca „parte” a conţinutului semantic al premisei majore); c. 
alegerea etichetei verbale pentru exprimarea sau descrierea concluziei. 

Fazele menţionate au un conţinut și o desfășurare diferite, sub aspect psihologic, 
de la un subiect la altul. Acest model reflectă doar o parte din complexitatea procesării 
silogistice şi privește un câmp problematic determinat. Extrem de important pentru 
psihologia gândirii este să se urmărească traiectoria sau explorarea „spaţiului teoretic 
sau posibil” al raționamentului, care duce la selectarea datelor (propoziţiilor) primare 

din repertoriul existent. Această verigă, esenţială pentru surprinderea specificului 
gândirii ca activitate concretă sau ca proces viu în raport cu gândirea schematizată în 
formele logicii, se evidenţiază prin sarcini care creează subiectului o zonă de 
nedeterminare: de exemplu, „formulează un raționament (silogism) despre individul 
X" sau „construieşte o serie de raționamente (silogistice) despre om” etc. 

Modelul lui Johnson-Laird este întemeiat pe afirmarea necesităţii de a realiza o 
analiză așa-zisă ecologică in situ a raţionamentului, sarcinile (silogistice) fiind 
exprimate în limbaj natural. Subiectul este solicitat să formuleze singur concluzii și nu 
să aleagă concluzia corectă din cele prezentate de-a gata de către experimentator. 
Autorul modelului presupune că, în acest caz, procesarea pentru ajungerea la concluzie 
cuprinde următoarele verigi: a. reprezentarea premiselor, analoagă diagramelor Venn 
(subiecţii își reprezintă o clasă prin imaginea unui număr arbitrar ales dintre membrii 
ei" (Johnson-Laird, 1980, p. 134); b. combinarea euristică a reprezentărilor premi- 
selor (aceasta reflectă specificul desfășurării raţionamentului în plan psihologic); 
c. formularea mai multor concluzii în contextul unui „experiment mental”; d. veri- 
ficarea concluziilor (aici se apelează deja la logică, fiind reţinută de fiecare dată doar 
concluzia care concordă cu regulile acesteia). 

După cum remarcă M.Miclea (1991), deşi modelul explică multe dintre 
distorsiunile ce apar în raţionare, el rămâne încă vag, lăsând neclarificată, de pildă, 
problema factorilor care determină alegerea euristicilor utilizate. 

Modelul probabilităților subiective îşi propune să surprindă intricarea factorilor 
conativi (trăiri emoţionale, dorinţe, expectaţii) în procesul de raţionare. Wyer arată că, 
încercând să tragă concluzia, subiecţii identifică în prealabil, la nivel subconștient, 
concluziile extreme - pe cea mai dezirabilă și pe cea mai indezirabilă -, care sunt 
folosite ca puncte de reper în opţiunea finală pentru o concluzie probabilă. Din 
repertoriul concluziilor posibile se selectează cele pe care subiectul le apreciază ca fiind 
mai probabile, adică mai apropiate de etalonul său de dezirabilitate și care include şi o 
parte a criteriilor logice. în acest caz, erorile au drept cauză principală supraponderarea 
dorințelor subiective în detrimentul cerințelor logicii obiective. 

Modelul acoperă îndeosebi plaje de raționamente din planul relaţiilor 
interpersonale. Unele din aceste raționamente stau la baza formării mecanismelor de 
apărare a Eului (de exemplu, mecanismul raţionalizării). 

Așa cum s-a demonstrat și experimental (Tversky, Kahnemann. 1980), prezenţa 
probabilității subiective în orice raţionament influențează procesul de deducere a 
concluziei; dar în determinarea acestei probabilităţi sunt implicaţi nu numai factori 
conativi, ci şi factori de ordin cognitiv general, derivați din experienţa anterioară. Se 
poate însă presupune că ponderea factorilor conativi este cu atât mai mare, cu cât 
situaţia vizată în momentul dat este mai îndreptăţită de fondul experienţei anterioare a 
subiectului (este mai puţin familiară), de asemenea, tendinţa de supraestimare a 
probabilității subiective în dauna logicii este mai puternică în situaţiile familiare cu 
semnificaţie şi rezonanță motivaţional-afectivă pentru subiect. 

Cele trei modele prezentate mai sus nu sunt reciproc antagonice şi exclusive, ci 
mai curând complementare, pentru că, așa cum am văzut, fiecare se centrează pe o 
anumită coordonată particulară a raționamentului silogistic. 

O altă grupă de cercetări experimentale asupra procesării deductive silogistice au pus 
în evidenţă unele particularităţi psihologice deteniiinate atât de forma premiselor-universal 
afirmativă-universal negativă, particular afirmativă-particular negativă - (aşa-numitul efect 
de atmosferă), cât şi de figura în care se realizează silogismul (efectul figurai). 

Efectul de atmosferă se concretizează în câteva tendințe semnificative ale 
subiecţilor în desprinderea concluziei, și anume: a. când cel puţin o premisă este 
negativă, majoritatea subiecților tind să deducă o concluzie negativă; b. dacă cel puţin o 
premisă conţine cuantificatorul particular „unii”, este cel mai puternic favorizată 
tendinţa de deducere a unei concluzii particulare; c. dacă se exclud cele două situații 
anterioare, tendința cea mai frecventă va fi aceea de a deduce o concluzie universal 
afirmativă (Smokes, 1951). 

Cel de ai doilea efect - figurai - a fost descoperit de cercetătorul englez 
Johnson-Laird (1980). Prezentând subiecţilor un silogism în figura a IV-a (P-M M-S) 
majoritatea dintre ei (85%) a manifestat tendința de a deduce concluzia de formă P-S. 
Reformulând însă același silogism în figura I (M-P S-M) s-a modificat radical tendința în 
deducerea concluziei: 85% din numărul subiecților au optat pentru concluzia de forma S-P. 

c. Procesarea ipotetico-deductivă sau condiționată este mai puţin studiată din 
punct de vedere psihologic decât celelalte forme. Aceasta se explică prin natura ambiguă 
a condiţionalului. Sub una şi aceeași expresie condiţională se pot ascunde legături 
diferite: * o relație de antrenare logică (ex.: ..Dacă soarele a asfinţit atunci se lasă seara”. 
Soarele a asfințit. Deci, se lasă seara”); * o relație cauzală (exemplu „Dacă bate vântul, 
frunzele copacilor se mişcă. Bate vântul. Deci. frunzele copacilor se mișcă”); * o relație 
de conformare (ex.: Dacă plouă, ia umbrela. Plouă. Deci, ia umbrela”). 

Multitudinea de relaţii pe care le generează face ca și procesarea ipotetico-de- 
ductivă să se desfășoare pe traiectorii diferite şi să pună în evidență momente de 
tatonare-alegere, adesea generatoare de erori, care reflectă şi particularităţi 
psihoindividuale în funcţionarea gândirii. Cercetările efectuate până în prezent au 
evidenţiat faptul că la baza multor erori în procesarea ipotetico-deductivă se află 
interpretarea propoziţiilor condiţionale ca bicondiţionale și inabilitatea de a utiliza 
informaţia din enunţurile condiţionale negative, legată de greșita reprezentare a 
operatorului non (Stemberg, Beyond. 1982). 

d. Procesarea deductivă liniară realizează o transformare de tip tranzitiv. 
Raționamentul pe care se întemeiază are două premise, fiecare din ele exprimând o 
relaţie dintre doi termeni. 

Cel puţin un termen este dat în ambele premise. Sarcina care angajează 
procesarea deductivă liniară constă în a cere subiectului să stabilească o relaţie între doi 
termeni neadiacenţi (care nu sunt daţi în aceeași premisă). 

Iată un exemplu de astfel de sarcină: 

Petre este mai harnic decât Vasile. 

Jon este mai leneș decât Vasile. 

Care este cel mai harnic ? 

Răspunsul corect este: Petre este cel mai harnic. 

Pentru a explica modul în care subiecţii ajung la formularea răspunsului la 
asemenea sarcini, au fost elaborate câteva modele, recunoașterea cea mai mare având-o 
modelul imagistic (De Sato, 1965) și modelul lingvistic (Clark, 1980, Evans, 1980). 

Potrivit modelului imagistic, procesarea propriu-zisă și deducerea concluziei au 
la bază operaţii asupra imaginilor. Subiecţii „transcriu” (codează) primii doi termeni în 
forma unor imagini stilizate, ordonate după relaţia „mai mare-mai mic” sau „mai bun- 
mai slab”. Aceste imagini rămân „invariante”. Cel de al treilea termen este transpus 
printr-o imagine mobilă, care se raportează la celelalte două imagini (fixe), potrivit 
ordinii de rang stabilite. Concluzia va consta, în acest caz, în traducerea în cod verbal a 
informaţiei extrase din ordonarea spaţială a imaginilor. 

in opoziţie cu acesta, modelul lingvistic pune accentul pe aspectele lingvistice ale 
procesării. Din punctul de vedere al autorilor lui, dificultăţile pe care subiecţii le 
întâmpină în multe probleme de raționament nu sunt determinate de procesele 
cognitive specifice acestor probleme, ci de limbajului în care ele sunt prezentate. 

Pentru a argumenta acest punct de vedere, se apelează la principiul congruenţei 
(elaborat de H.Clark). Potrivit respectivului principiu, într-o procesare liniară, înainte 
de a deduce concluzia, subiectul procedează la o reformulare a celei de a doua premise. 
(Ex, în loc de „Ion este mai leneș decât Vasile”, va spune: „Vasile este mai harnic 
decât Ion"). In acest fel, informaţia conținută în cea de a doua premisă este făcută 
congruentă cu premisa întâia și cu întrebarea adresată subiecţilor. Concluzia se deduce 
numai după ce a fost stabilită congruența informaţiilor. In favoarea acestei ipoteze, au 
fost aduse şi unele dovezi experimentale importante (Evans, 1980). 


C. Procesarea analogică 


în activitatea cotidiană, ca şi în cea a cunoaşterii științifice apar numeroase 
situaţii în care, pentru a desprinde concluzia cu valoarea reglatoare cea mai mare, 
trebuie să căutăm și să stabilim similitudini pe coordonate ample, acolo unde percepţia 
directă nu le detectează și unde par să nu existe, să facem transfer de unităţi 
informaţionale de la un obiect „cunoscut" la altul necunoscut şi mai greu de abordat, să 
elaborăm sisteme conceptuale şi procedee metodologice unitare pentru studiul și 
explicarea unor realităţi substanţial-calitative diferite. Acestor situaţii și altora de 
același gen este chemată să le facă faţă procesarea sau forma de gândire analogică. 
Psihologic, o structură de gândire analogică manifestă o deschidere deosebită la 
similitudine și conexiune. 

Ea posedă atributul operaţional specific de a extrage „sugestii de rezolvare a unei 
probleme de un anumit tip sau dintr-un anumit domeniu din rezolvarea unei probleme de 
un alt tip sau dintr-un alt domeniu, de a găsi criterii pentru formularea unei explicaţii 
comune pentru o categorie aparent eterogenă de fenomene (M.Golu, 1975). 

Desfășurarea transformărilor are un sens convergent, ele trebuind să ducă în final la 
stabilirea unui punct de „întâlnire" între două sau mai multe obiecte, între două sau mai 
multe domenii. Astfel, fie date obiectele A și B care au în comun însușirile (a, b, c, d, e); 
obiectul A posedă în plus însuşirea „f. în virtutea comunalităţii însușirilor menţionate, se 
conchide că însuşirea „1" aparţine (trebuie să aparțină) și obiectului B. La aceste însușiri 

se poate ajunge pe cale mijlocită, printr-o succesiune de abstrageri, până la reținerea fie 
doar și a unor similitudini de „principiu”, de ordin formal, operaţional. 

Spre deosebire de procesarea deductivă, în procesarea analogică legătura dintre 
premise și concluzie are un caracter ipotetic, probabilist şi nu unul strict necesar. 
Trăinicia ei va depinde de gradul de esențialitate, diversitate şi reprezentativitate al 
însușirilor comune, precum și de natura însușirii transferate. 

Satisfacerea acestei condiţii depinde de calitatea gândirii însăşi, de profunzimea 
ei, de informaţia de care dispune ea la momentul dat. în istoria științei găsim 
numeroase exemple care atestă atât justeţea, cât și falsitatea concluziilor trase pe baza 
raționamentului analogic. 

Cunoașterea științifică actuală recurge mult mai frecvent la raţionamentul 
analogic decât cea „clasică”. Aceasta și-a găsit concretizarea în dezvoltarea puternică, 
în cea de a doua jumătate a secolului nostru, a așa-numitelor discipline de graniţă, a 
cercetărilor inter-și multidisciplinare. 

Rezultatul cel mai impunător al gândirii analogice este cibernetica, „model 
analogic-teoretic" de maximă generalitate, aplicabil în studiul tuturor sistemelor reale. 

Toate cele trei forme modale de procesare a informaţiei în cadrul gândirii se 
întâlnesc la fiecare individ, dar predarea și nivelul de elaborare și funcţionare a lor 
diferă în limite foarte mari de la o persoană concretă la alta. Aceasta face ca tabloul real 
al gândirii să fie mult mai complex și greu incapsulabil în canoane, decât cel prezentat 
de logică. în consecinţă, schemele oferite de logică pot fi doar parţial utilizate în 
cercetarea psihologică și în analiza /explicarea desfășurării in vivo a gândirii. 


84. GÂNDIREA CA ACTIVITATE SPECIFICĂ DE REZOLVARE 
A PROBLEMELOR 


Domeniul specific în care se activează şi se pun în relaţie finalistă toate cele patru 
blocuri componente ale gândirii îl constituie rezolvarea problemelor în sens larg. 
„Problema” sau „situaţia problematică” reprezintă stimulul autentic al oricărui proces 
veritabil de gândire. înseși apariţia și dezvoltarea în plan istoric (filogenetic) și 
individual (ontogenetic) a acestui proces psihic cognitiv au fost determinate şi 
impulsionate de dificultăţile și complexitatea crescândă a adaptării la mediu, a 
optimizării și eficientizării activităţii omului. Surmontarea obstacolelor, ieşirea din 
impasuri, găsirea răspunsurilor la numeroasele întrebări „de ce"? şi „OUM? IUGA 
reclamau ieșirea din şi depășirea limitelor datelor senzoriale imediate şi trecerea la o 
activitate mentală de un nivel superior, de natură general-abstractă, cu organizare și 
desfășurare discursivă, cuprinzând toate coordonatele spaţio-temporare (nu numai pe 
cele ale lui hic el nune). 

Aceasta este gândirea, cu funcția sa principală - cea rezolutivă. 

Rezolvarea problemelor se opune altor tipuri de procesări, în care ponderea 
principală revine „programelor rutiniere", executive, automatizate, cum sunt, de pildă, 
operaţiile de calcul la omul adult. 

Noţiunea de problemă a fost utilizată în psihologie în accepţiuni diferite de către 
diversele orientării sau școli. Behaviorismul consideră problemă orice situaţie-stimul 
pentru care organismul ca întreg nu are elaborată, prin învăţare anterioară, o schemă de 

răspuns, fiind obligat să procedeze prin încercări și erori succesive (C.Hull 1945). La 
rândul său, gestaltismul lega existența problemei de un „dezechilibru” între subiect și 
mediu, creat de omiterea sau întreruperea unor verigi ale câmpului relațional (W.Kohler, 
1929). Corespunzător, rezolvarea, în primul ca7, consta în formarea de operaţii și 
algoritmi adecvaţi, prin eliminarea verigilor de prisos - fie pe baza întăririi, fie ca urmare 
a acțiunii legii efectului - iar în cazul al doilea, în apariţia spontană a unor „tendinţe 
determinante", care să ducă la închiderea circuitelor întrerupte (principiul „i'nrigAr-ului”). 

După părerea noastră, o definire mai riguroasă a problemei o realizează psihologia 
cibernetică. Aceasta ia în considerare două aspecte: unul obiectiv şi altul relațional- 
subiectiv. Primul se referă la o situaţie externă în sine şi se evaluează prin prisma 
criteriului de nedererminare, adică al numărului de alternative posibile din care urmează 
să se facă alegerea (reținerea unei singure alternative și eliminarea celorlalte). Alternativele 
ca atare pot să fie obiecte sau entităţi reale, ori secvențe operaţionale mai mult sau mai puţin 
divergente, în sensul că alegerea uneia implică renunțarea la celeialte. Astfel, din punct de 
vedere obiectiv, pentru a exista o situaţie problematică trebuie să existe cel puţin două 
variante (alegeri) cu probabilități apropiate. Alternativa este generată fie de omiterea unor 
elemente (date) în problemă, fie de o prezentare în dezordine (entropică) a datelor, fie, în 
sfârșit, de pragul scăzut de discriminare în raport cu alte situaţii problematice. Finalmente, 
se poate spune că, în plan obiectiv, o problemă este cu atât mai dificilă și mai complexă, cu 
cât gradul său de nedeterminare este mai mare. 

Aspectul relațional-subiectiv se referă la „efectul global" pe care îl produce 
asupra unui individ concret contactul cu situaţia considerată obiectiv ca problematică. 
Acest efect va fi o rezultantă a „întâlnirii” dintre nedeterminarea sau entropia ce 
caracterizează situația externă și determinarea sau  negentropia (organizarea 
informaţională) care caracterizează sistemul cognitiv al subiectului. Dacă în profilul de 
stare al subiectului nu se înregistrează nici o perturbaţic, atunci se poate afirma că 
situaţia dată este asimilată pe loc și ea nu constituie pentru subiectul în cauză o 
problemă. Dimpotrivă, dacă în profilul actual de stare a subiectului se produce o 
oscilație, situaţia neputând fi „asimilată” decât printr-un şir de transformări speciale, 
atunci ea dobândeşte și din punct de vedere subiectiv atributul problemaricului. 

Corelând cele două aspecte - obiectiv și subiectiv —, obţinem o clasificare mai 
adecvată a problemelor, în două mari clase: probleme bine definite, care au un număr 
precis delimitat de evenimente (date), de secvenţe, şi o soluție pentru a cărei verificare 
există un test neechivoc; probleme slab definite, care nu permit o analiză completă a 
datelor şi nu dispun de teste univoce de validare a soluţiei. Această clasificare include 
şi pe cea bazată pe criteriul complexităţii - probleme simple şi probleme complexe. 

Atributul problematicului caracterizează situaţii din toate domeniile cunoașterii 
ştiinţifice şi ale tehnologiei. De asemenea, probleme se întâlnesc frecvent și în acti- 
vitatea practică. 

După forma de codificare sau prezentare, avem probleme situalional-intuitive, 
elementele situaţiei problematice fiind obiecte, imagini sau scheme, și probleme 
simbolic-abstracte, în care datele sunt exprimate verbal sau prin simboluri alfa-nume- 
rice (probleme de logică, probleme de fizică, probleme de matematică). 

Forma de codificare prezintă o importanță psihologică deosebită pentru 
desfășurarea procesului de rezolvare şi ea trebuie neapărat luată în considerare în 
analiza finală a datelor cercetării. 

Unii autori consideră că, pentm a fi rezolvată, orice problemă trebuie să fie mai 
întâi bine definită (Mc. Carthy, 1956). 

Aceasta este cel puţin o exagerare. Oricât ne-am strădui, multe probleme nu pot 
fi aduse la o formă bine definibilă. Este vorba de problemele foarte complexe, 
multisecvenţiale, probabiliste, precum: formularea și demonstrarea teoremelor, 
formularea predicţiilor în legătură cu desfășurarea evenimentelor aleatoare, elaborarea 
deciziilor și optimizarea alegerilor, jocul de șah, situaţiile compoziționale etc. 

Ar însemna ca acestea să rămână neabordate? Nimeni nu poate susține așa ceva. 
Ca urmare, rămânând Ia clasificarea pe care am prezentat-o mai sus, trebuie să amintim 
că cele două clase de probleme, bine definite şi slab definite, sunt abordabile și 
rezolvabile pe căi diferite și prin strategii diferite: cele bine definite - pe cale şi prin 
procedee algoritmice, iar cele slab definite - pe cale și prin procedee euristice. 

Să convenim acum că un subiect este confruntat cu o problemă atunci când el 
doreşte ceva şi nu cunoaște în momentul dat seria acţiunilor pe care trebuie să le 
efectueze pentru a ajunge la rezultatul dorit. Obiectivul de atins poate fi concret- 
substanţial, de exemplu, un factor, o unealtă, un produs culinar, o maşină etc, sau 
ideal-abstract - demonstrarea unei teoreme, formularea unui concept nou, a unui 
principiu sau teorii. Acţiunile necesare constau din operaţii de diferite genuri: căutare, 
deplasare, translație, apucare, îmbinare, seriere, calcul, comparaţie semantică, vorbire, 
scriere etc. Ele pot fi efectuate în plan perceptiv sau central-intern (judecăţi, 
raționamente) pot fi aplicate asupra obiectelor, imginilor sau conceptelor. 

Alegerea acţiunilor respective depinde de forma de codificare primară a situației 
problematice și, ulterior, de recodificările pe care aceasta le suferă în cursul rezolvării 
(M.Golu, 1975). 

Din punct de vedere operaţional, o problemă poate fi reprezentată în două 
moduri: reprezentarea pe baza mulțimilor şi reprezentarea pe baza unui spaţiu de 
explorare (Newell și Simon, 1972). 

în termenii mulţimii, o problemă se defineşte astfel: „Este dată o mulţime ii; să 
se găsească un număr sau o submulțime a lui Q care să posede proprietăţile specificate 
- Ei, numite mulțime-scop sau soluţie. într-o serie de cazuri, o asemenea reprezentare 
permite descompunerea problemei iniţiale într-o serie de subprobleme, fiecare din ele 
putând fi descrisă în același fel. 

Reprezentarea-explorarea caracterizează problemele de tipul demonstrării 
teoremelor în care, de la o secvenţă de axiome sau teoreme date iniţial, se obține o 
expresie finală prin aplicarea unei succesiuni de operatori. 

Dinamica procesului de rezolvare a unei probleme. A. Newell şi H.Simon, 
doi dintre autorii faimosului program computerizat General Problem Solver, au dat o 
descriere riguroasă a abordării problemei şi pornesc de la noţiunea de „spaţiu 
problematic”, care desemnează: 

a. o mulţime de elemente O, care sunt structuri simbolice, fiecare din ele 
reprezentând o stare a cunoștințelor despre sarcină; 

b. o mulţime de operatori K, care sunt procese informaţionale, fiecare generând 
noi stări de cunoștințe, pornind de la stările de cunoştinţe date; 

c. o stare iniţială de cunoștințe, (Oo, care reprezintă cunoştinţele despre sarcină pe 
care subiectul le are la start; 

d. o problemă care este formulată prin aplicarea operaţiilor K; 

e. cunoștințele totale disponibile, pe care subiectul le posedă în starea iniţială (de 
start) şi pe parcursul secvenţelor de aplicare a operaţiilor K. 

în constituirea verigilor de mai sus intră, în ordine, următoarele genuri de informaţie: 

1. informaţia dinamică temporară, creată în cadrul unei singure stări de 
cunoștințe; 

2. starea de cunoștințe însăși, ca informaţie dinamică despre sarcină; 

3. elementele extrase din structurile simbolice adiționale, păstrate în memoria de 
lungă durată sau în „memoria externă” (starea de cunoștințe existentă); 

4. informaţia de edificare privind modelul în care o stare de cunoștințe a ajuns la 
punctul dat şi ce alte acţiuni au mai fost efectuate în cadrul stării respective, cu ocazia 
explorărilor ei anterioare; 

5. accesul informaţional la alte stări de cunoștințe, care au fost „împlinite” 
anterior şi se păstrează actualmente în memoria de lungă durată sau în cea externă; 

6. informaţia de referință, care rămâne constantă pe parcursul procesului de 
rezolvare a problemelor, fiind disponibilă în memoria de lungă durată sau în cea 
externă. (Newell și Simon, 1972, p. 810). 

în cursul rezolvării problemei, se acumulează cunoştinţele; secvențele deja 
parcurse se stochează în memoria de lungă durată sau în cea „externă” şi aceasta 
permite realizarea reversibilităţii, gândirea putând reface traiectoria în sens invers, de la 
starea actuală la cea iniţială, cu restructurări calitative ale strategiei. Când secvențele 
anterioare sunt eronate, aşa cum se întâmplă în cazul multor probleme noi, stocarea lor 
nu este necesară și nici utilă. De aceea, memoria nu trebuie să fie pur cumularivă, ci 
organizațională, selecriv-evaluativâ şi clasificatoare. 

Deoarece, în principiu, spaţiul problematic este închis, în aria operaţiilor care 
transformă o stare de cunoștințe în alta, programul informaţional activ rămâne 
întotdeauna finit, el raportându-se la o situaţie problematică dată. lar cum orice situație 
problematică este circumscrisă în interiorul unor coordonate mai mult sau mai puţin 
definite, rezolvarea ei presupunând modificări ale acestor coordonate, devine necesar a 
se opera o distincţie între „spaţiul-stare” şi „spaţiul-acțiune”. In majoritatea domeniilor, 
soluţiile la probleme sunt specificate prin: caracteristicile unei stări terminale pornind 
de la o stare iniţială și având în vedere condiţiile privind transformările admisibile de la 
o stare la alta și, uneori, caracteristicile stărilor intermediare. 

In fața unei probleme, subiectul se comportă ca un sistem adaptativ, adică, el 
caută în spaţiul problematic „stările cele mai convenabile”, fie folosind algoritmi bine 
determinaţi, fie apelând la procedee euristice de explorare-testare-alegere. Traiectoria 
conduitei sale trebuie însă raportată întotdeauna la exigenţele care constituie asa- 
numita „textură relevantă” a ambianţei, pe care au descris-oTolman şi Brunswick 
(1935). Printr-o asemenea raportare, se desprind invarianţii de problemă - anumite 
condiţii ce trebuie respectate în mod obligatoriu, indiferent de „individualitatea” 

subiectului rezolvitor (fie el copil, adult sau ordinator). Prima și cea mai importantă 
condiţie o reprezintă existenţa obiectivului sau scopului, care rămâne constant, și ea 
postulează desfășurarea acțiunilor rezolutive în direcţia simplificării şi reducerii 
spaţiului problematic. Se întâmplă adesea că, neconștientizând suficient această 
condiţie, subiectul complică situaţia iniţială prin introducerea unor elemente inutile de 
care ocupându-se, se abate de la traiectoria corectă. 

O a doua condiţie restrictivă, cu rol de invariant, subliniază necesitatea de a 
adapta analiza la reprezentarea internă a sarcinii, care se cere să fie cât mai adevărată. 

După cum au demonstrat cercetările experimentale, multe din diferențele 
individuale în rezolvarea problemelor provin din reprezentarea lor diferită în plan 
intern. (Printre altele, această reprezentare internă trebuie să fie „congruentă” cu 
structura spaţiului problematic extern, altminteri poate apărea pur și simplu un alt 
spaţiu problematic). 

în fine, cea de a treia restricție importantă impune subiectului să subordoneze 
sursele externe de informaţie obiectivului final al problemei, iar nu unor secvenţe 
izolate ale procesului rezolutiv. 

Pe baza celor de mai sus, putem delimita etapele principale ale rezolvării unei 
probleme: 

a. Procesul inițial (input translation), care constă în realizarea reprezentării 
interne a „spaţiului ambiant” cu relevarea în cadrul lui a „spaţiului problematic”. In 
funcţie de modul în care se structurează reprezentarea internă, subiectul va pune în 
relief, va estompa sau va elimina din câmpul lui de acţiune soluţia problemei. 

b. Activitatea de răspuns a subiectului, ce urmează formării reprezentării 
interne. Aceasta se concretizează în alegerea unei metode particulare de rezolvare; 

c. Aplicarea metodei alese și controlarea gradului de adecvare a activităţii 
rezolutive printr-un dublu feed-back: extern - înregistrarea și evaluarea rezultatelor 
transformărilor anterioare, și infern — verificarea respectării succesiunii operaţiilor 
stabilite în „plan” sau pe care le presupune metoda dată. Dacă cele două mecanisme 
feed-back atestă existenţa unei repartizări sau erori esenţiale, aplicarea metodei 
respective poate fi stopată. 

d. Când metoda iniţială dă greş, subiectul are de ales între trei posibilități: 1. de a 
găsi sau presupune o altă metodă; 2. de a realiza o altă reprezentare internă, ceea ce va 
duce la reformularea problemei; 3. de a abandona speranţa în rezolvarea problemei, 
recunoscând-o ca fiind principial insolubilă sau ca depășindu-i nivelul său actual de 
pregătire. 

f. In timpul desfășurării operaţiilor de mai sus, o metodă poate genera probleme 
noi, adică „scopuri parţiale”, subiectul alegând spre rezolvare una din aceste probleme 
derivate (Fig. 31). 

Se poate observa că procesul general de rezolvare a unei probleme are un 
caracter iterativ, el constând dintr-o serie de verigi legate într-un circuit închis: 
stabilirea obiectivului; alegerea metodei, evaluarea rezultatelor, alegerea unui nou 
obiectiv. Se admite, de asemenea, că procesul de rezolvare a problemelor este și 
recursiv: obiectivul neatins poate fi menţinut, în pofida faptului că au fost fixate 
obiective noi; obiectivul iniţial poate fi re-evocat după ce noile scopuri au fost atinse. 

Recursivitatea stabileşte dependenţa dintre comportamentele care sunt separate unul de 
altul în timp. Aceasta implică funcţionarea mecanismului de control şi stocarea scopurilor. 

Pentru finalizarea activităţii rezolutive, sunt esenţiale formarea reprezentării 
interne și metoda. 

în multe probleme, îndeosebi de tip figural-perceptiv, aproape întreaga rezolvare 
constă în formarea unei reprezentări interne adecvate (exemplu: „unirea printr-o 
singură linie, fără a ridica creionul, a celor 9 puncte, dispuse pe trei șiruri). 


AMBIANȚA 
| situația 
| problemei 
| f m 
"Acţiune 
asupra SUBIECTUL 


äiTibiantej/ 


REPREZENTAREA 
INTERNA 


Schimbarea 
reprezentării 


Stoc de 
metode 


Fig. 31. Schema bloc a procesului de rezolvare a problemelor 


Metoda este cea care asigură pas cu pas, sau structural global, reducerea spaţiului 
problematic și transformarea nedeterminării iniţiale în determinare. în raport cu una şi 
aceeași formulare a problemei, pot exista mai multe metode, reprezentând căi 
alternative de ajungere la starea finală (soluţie) (Golu, 1975). Se consideră însă mai 
semnificativă situaţia când avem o singură metodă pentru mai multe tipuri de 
probleme. Subiectul trebuie să posede operatori de explorare și criterii de identificare a 
metodelor și de a le aduce în corespondenţă efectivă cu fiecare situaţie particulară. 
Aceasta presupune o operaţie de interpretare a problemei prin prisma metodei. lată de 
ce analiza problemei se desfăşoară printr-o permanentă raportare la una sau alta din 

metodele pe care subiectul le posedă în momentul dat. Când este prezentată o situaţie 
problematică specifică, interpretarea vehiculează diferite părţi ale structurilor simbolice 
(variabilelor în sens larg) cu elemente corespunzătoare ale problemei utilizate în plan 
intern. O dată interpretată, structura simbolică aparţinând metodei devine o formulare 
particularizată a problemei. Ea indică, pentru metodă, ce informaţie este disponibilă 
despre situația-problemă specifică, permiţând astfel să se determine datele pe care le 
reclamă metoda pentru efectuarea operaţiilor ei. 

Ca mod de desfășurare, activitatea de rezolvare a problemelor este disjunctivă: 
dacă aplicarea metodei alese duce la găsirea soluţiei, procesul se incheie; dacă duce la 
eșec, subiectul alege altă metodă, ş.a.m.d., până la rezolvare. 

După Simon şi Newell (1972), fiecare metodă are o anumită șansă de a dezlega 
problema, fiind valabilă relaţia: p(s) = I[I-p(M)], unde p(s) - probabilitatea soluţiei, 
p(M) - probabilitatea de alegere a metodei, iar N - numărul metodelor testate. Din 
relaţia de mai sus rezultă că șansa de reușită a diferitelor metode este reciproc 
independentă. Nu este obligatoriu ca metodele să fie independente: eșecul uneia poate 
să sporească şansa de alegere a altora, care, în lumina eșecului celei dintâi, apare mai 
adecvată. în căutarea soluţiei, sistemul rezolvitor utilizează o metodă după alta și 
pentru fiecare metodă utilizată plătește un anumit preţ concretizat în timp, efort şi, 
eventual, /n efectul reglator pe care-l sconta (când problema privește aspecte 
existenţiale ale subiectului). 

Căutarea soluţiei se desfășoară fie după operatorul „înainte”, de la obiectul iniţial 
către „obiectul dorit”, fie după operatorul „înapoi" - de la „obiectul dorit" către „obiectul 
iniţial”. Situaţia poate fi redată cu ajutorul unui graf-arbore, ale cărui arce nu trebuie însă 
să fie prea numeroase și cel puţin unul din ele să includă punctul final - soluția. 

O asemenea traiectorie este caracteristică îndeosebi explorării euristice; în cazul 
problemelor algoritmizate, ea se impune atunci când ele sunt noi pentru subiect. Ciclul 
de bază se autocompletează prin feed-back-uri secvențiale, cu trei direcţii de alegere: I. 
aplicarea operatorilor asupra elementului curent; 2. înlocuirea elementului curent 
printr-un element nou (înaintarea în explorare-căutare); 3. abandonarea căii definite de 
elementul nou și de cel curent și întoarcerea la problemele neabordate. 

Această din urmă secvenţă permite explorării ulterioare să fie iniţiată de la orice 
element al spaţiului care a fost stocat anterior. 

Un asemenea model stă la baza rezolvării problemelor de logică simbolică, de 
exemplu, în care, pornind de la câteva termene adevărate, trebuie derivate teoreme sau 
expresii noi, cu ajutorul unor reguli de inferență: substituţia, înlocuirea, detașarea, 
încatenarea; aceste reguli pot fi aplicate alternativ, procesul luând forma unui graf-arbore. 

într-o serie de probleme cum sunt cele de criptaritmetică, există un obiectiv 
global: acumularea de informaţie despre sarcină. Altfel spus, problema progresează de 
la starea iniţială, în care subiectul nu deţine nici o informaţie despre sarcină, către starea 
finală, în care informaţia devine completă și adecvată. Modul de rezolvare a acestui 
sen de probleme arată că în spaţiul problematic există sau se creează întotdeauna un 
gradieni, cu o mare valoare de direcţionare a căutării dacă se asociază cu o informaţie 
cât de mică despre elementele sarcinii. în funcţie de ponderea informaţiei directoare, 
spaţiul problematic iniţial se divide în episoade. 

Atunci, din graful-arbore va fi ales nodul care la momentul dat conţine mai multă 
informaţie. 

Extrăgând informaţia existentă în nodul respectiv, subiectul reconsideră prin 
prisma ei întreaga situaţie şi alege calea prin care speră să obţină iarăși informaţia cea 
mai relevantă ș.a.m.d. 

Concomitent cu aplicarea metodei căutării sfep-by-step în cuprinsul spaţiului 
problematic, omul recurge adesea şi la planificare - construirea soluţiei in termeni 
generali, înainte de a elabora detaliile. O atare „strategie” acţionează ca un antidot 
împotriva limitării analizei pe bază de „obiective-mijloace”. Structura ei cuprinde 
următoarele verigi: 1. extragerea obiectivului din spaţiul problematic şi determinarea 
caracteristicilor lui; 2. extragerea informaţiei despre legăturile dintre datele problemei 
şi obiectiv; 3. determinarea tipului de transformări prin care s-ar putea ajunge la 
obiectivul fixat; 4. elaborarea succesiunii secvenţelor operaţionale; 5. descrierea 
soluţiei în termenii relaţiei dintre secvențele nodale și obiectiv; 6. executarea și 
verificarea succesiunii descrise a transformărilor, 7. corectarea, reevaluarea şi 
generarea detaliilor care se impun ca necesare. 

Sursele de informaţie in rezolvarea problemelor. Dat fiind faptul că orice 
problemă apare ca o formă particulară de nedeterminare (Situaţie entropică), în 
rezolvarea ei informaţia are o importanță primordială, ea fiind indispensabilă în; 
formarea reprezentării interne, în alegerea metodei, în estimarea rezultatelor. 
Permanent. în timpul activităţii sale rezolutive, subiectul caută, extrage și prelucrează 
informa/ia. Care sunt principalele surse la care se apelează în mod obișnuit? 

Oprimă sursă o reprezintă spațiul problematic însuşi. Structura lui este echivalentă 
redundanţei: informaţia existentă într-un anumit punct devine predictivă, cel puţin în sens 
euristic, în raport cu proprietăţile, legăturile sau transformările dintr-un alt punct. Fiecare 
stare actuală conţine cel puţin informaţia despre transformările ei specifice și despre starea 
finali Informaţia respectivă poate fi utilizată pentru a alege operaţia următoare (prima 
decizie) sau pentru a stabili dacă procesul trebuie continuat (a doua decizie). 

Acumularea informaţiei în cursul activităţii rezolutive se realizează pe două căi: 
directă, fiecare operaţie corectă permiţând alegerea în continuare a celei următoare, şi 
indirectă, din erorile comise fie în alegerea procesului, fie în aplicarea unor operatori. 

A doua sursă o constituie ambianța sau cadrul spaţiului problematic dat. 
Diferitele elemente sau semnale pe care subiectul le captează sunt utilizate ca 
informaţie auxiliară în organizarea operaţiilor. Informaţia extrasă din această sursă 
poate sugera legături pe care datele existente ale problemei nu le relevă, poate completa 
sau restructura reprezentarea internă etc. 

Istoria ştiinţei ne arată că multe din marile descoperiri se datoresc în bună măsură 
medierii procesului rezolutiv de informaţia extrasă întâmplător din ambianţă sau din 
alte experienţe de viaţă ale savantului (descoperirea principiului lui Arhimede, 
descoperirea legii gravitaţiei etc). 

Cea de a treia sursă o reprezintă informaţia preluată şi stocată anterior. După cum 
nu se poate vorbi de un nivel zero al activităţii cognitive a omului, tot astfel nu putem 
concepe rezolvarea unei probleme pe un fond intern vid din punct de vedere 
informaţional sau fără un acces la o informaţie tezaurizată. Cea mai mare cantitate de 

informaţie utilă o furnizează memoria internă de lungă durată. Ea păstrează nu numai 
unităţi informaţionale, ci și structuri operaţionale, cotele lor valorice, condiţiile de 
aplicare etc. Cu alte cuvinte, subiectul explorează memoria sa nu pentru a extrage 
doar niște date izolate, ci pentru a selecta şi reactualiza întregi programe de abordare 
a situaţiei problematice. 

Eficienţa celor evocate depinde de gradul de adecvare al explorării şi de volumul 
structurilor informaţional-operaţionale stocate. între momentul evocării și cel al 
aplicării devine necesară o operaţie de verificare: raportarea conţinutului şi 
caracteristicilor informaţiei ecforate la conţinutul şi particularităţile reprezentării 
interne a spaţiului problematic. Cum pragul de acces la tezaurul memoriei de lunșă 
durată diferă de la o problemă la alta, nu întotdeauna se ecfbrează informaţia utilă. In 
memoria externă-tratate, ghiduri, dicţionare —, se găsește o mare cantitate de informaţie 
din domeniul mai larg sau mai restrâns în care se încadrează problema. Ca şi în cazul 
anterior, chestiunea centrală constă în selectarea critică a ei. Apelul la memoria externă 
trebuie și mai mult pregătit și condiţionat decât apelul la memoria internă. EI trebuie să 
fie precedat de analiza minuțioasă a structurii spaţiului problematic și de formarea unei 
reprezentări interne cât mai adecvate a lui. 

Factori perturbatori în procesul de rezolvare a problemei. Procesul de 
rezolvare a problemelor poate fi supus unei influenţe perturbatoare atât din partea unor 
factori obiectivi, cât și a unora subiectivi. Aceasta face ca, pe fondul unei scheme 
bazale comune, să se producă o mare diversitate de traiectorii particulare, în funcţie de 
subiect și de contextul situaţional. 

Printre factorii obiectivi cu frecvenţa cea mai mare și efectul perturbator cel mai 
puternic asupra montajului intern al subiectului, menţionăm: 1. criza de timp - 
rezolvarea problemei într-un timp scurt sau dinainte fixat, ceea ce induce teama 
subiectului de a nu se încadra în limitele date; aceasta atrage după sine, în ordine 
secundă, precipitarea, graba, pierderea orientării în problemă; 2. caracterul instantaneu 
al contactului cu problema și noutatea absolută a acesteia în raport cu subiectul; aceasta 
determină creșterea considerabilă a nivelului iniţial de entropie al stării interne a 
subiectului, care va influența negativ orientarea prealabilă în sarcină, stabilirea 
strategiei rezolutive şi alegerea metodei; 3. factorii fizici de ambianţă, îndeosebi 
temperatura, umiditatea şi compoziţia aerului (prezenţa unor substanţe chimice toxice); 
4. factorii sociali de ambianţă (prezenţa altor persoane devine sursă de stres pentru 
subiectul care se confruntă cu rezolvarea unei probleme); 5. gradul de complexitate şi 
dificultate al problemei (cu cât acesta este mai ridicat, cu atât subiectul devine mai 
încordat, mai stresat, ceea ce se repercutează nefavorabil asupra organizării activităţii 
rezolutive). Trebuie spus că efectul perturbator al factorilor obiectivi depinde de structura 
de personalitate a subiectului, de forța Eului său, de rezistenţa la frustraţie și stres. 

Factorii de ordin subiectiv se interpun direct între procesul rezolutiv și problemă. 
Ei sunt de naturi și intensităţi diferite, ceea ce conferă procesului rezolutiv o notă de 
strictă individualitate. Contactul cu problema activează nu numai structurile şi 
schemele operatorii ale gândirii sau ale cogniţiei, ci și componentele ergice - afective, 
motivaţionale și autoreglajului -, mecanismele şi calităţile voinţei. Atunci când valorile 

acestora se situează sub sau depăşesc anumite limite, influenţa lor asupra procesului de 
rezolvare devine perturbatoare. 

Tensiunea emoțională puternică determină reducerea considerabilă a lucidităţii, a 
autocontrolului și preciziei analizei datelor problemei, care-și pierd din pregnanţa și 
semnificaţia lor logică. 

Lipsa de motivaţie sau starea de hipermotivaţie se manifestă de asemenea ca 
factor puternic perturbator al procesului de rezolvare a problemelor. Lipsa de interes 
este cunoscută ca un serios obstacol psihologic în calea performării cu rezultate bune a 
diferitelor sarcini de învăţare și a celor din activitatea profesională. 

Pe un alt plan. dar asemănător ca efect perturbator asupra procesului de rezolvare a 
problemelor, se situează și supramotivaţia. semnificaţia exagerată pe care subiectul o 
atribuie reuşitei sau eșecului tentativei de rezolvare. Supramotivaţia determină o 
bulversare generală a etapelor constitutive ale procesului rezolutiv, concretizată în 
activarea unor elemente de prisos și în centrarea excesivă pe anumite secvențe și negli- 
jarea altora, poate mai importante pentru apropierea reală de soluţia problemei. Aceeași 
problemă care rămâne nerezolvată pe fondul unei stări de supramotivaţie poate fi relativ 
uşor rezolvată pe fondul unei stări de motivaţie moderată („optimumul motivaţional”). 

In ceea ce priveşte autoreglajul voluntar, se dovedește că slăbiciunea voinţei, 
dificultatea de concentrare a atenţiei voluntare, lipsa de perseverenţă și tenacitate etc. 
sunt sursele unor frecvente erori și eșecuri în rezolvarea oricărui tip de probleme. 

în fine, un factor psihologic general care poate perturba procesul de rezolvare a 
problemelor este oboseala intelectuală. Așa cum au dovedit cercetările experimentale, 
starea de oboseală reduce considerabil capacitatea de concentrare, nivelul de activare al 
schemelor operatorii ale gândirii, succesiunea și coerenţa logică a transformărilor în 
interiorul spaţiului problematic. Erorile care apar în cursul procesului rezolutiv vor fi, 
cu precădere, erori de atenţie (greșeli de calcul, omisiuni) şi erori de judecată (analiză) 
- incorecta relaţionare a datelor, înţelegerea greșită a semnificaţiilor etc. 


85 GÂNDIREA CA PROCES DECIZIONAL 


In mod obișnuit, activitatea îndreptată spre atingerea obiectivelor și realizarea 
scopurilor pe care ni le propunem se desfășoară în cadrul unui câmp de posibilităţi cu 
un grad mai mic sau mai mare de nedeterminare. Nedeterminarea provine fie din 
necunoaşterea dinainte a condiţiilor, mijloacelor și consecinţelor acţiunii, fie din 
existența mai multor variante de realizare a unuia şi aceluiași scop, dar fiecare cu 
avantajele şi dezavantajele sale. în asemenea situaţii, ne confruntăm cu necesitatea 
elaborării şi adoptării deciziilor, sarcină ce intră integral în sfera de competenţă a 
gândirii. Astfel, pe lângă rezolvarea problemelor, adaptarea deciziilor constituie un al 
doilea mare domeniu în care se solicită și se dezvăluie specificul gândirii. 

în sens larg, prin decizie se înţelege procesul cognitiv (intelectual) de gestionare 
a comportamentelor în situaţii alternative, subiectul trebuind să efectueze o alegere sau 
alegeri succesive ale variantei optime sau cel puţin convenabile. 

Clasificarea deciziilor se face după: domeniul căruia îi aparţin alternativele 
(economic, politic, social, medical etc), sfera de cuprindere (globale şi parţiale), 
timpul aflat la dispoziție (decizii în timp normal și decizii în criză de timp), durata 

aplicabilităţii (decizii pe termen scurt, decizii pe termen mediu și decizii pe termen 
lung), importanța obiectivului vizat (decizii minore și decizii majore). 

Indiferent de tipul de decizie, procesul de elaborare-adoptare are o schemă 
operaţională comună: recoltarea informaţiei despre fiecare variantă de acţiune 
(soluţionare), prelucrarea și evaluarea gradului de relevanță și reprezentativitate a 
informaţiilor recoltate, compararea variantelor (alternativelor) pe baza unor criterii de 
optimalitate, evaluarea prețului de cost (raportul dintre funcţia de câștig și cea de 
pierdere) asociat fiecărei variante, formularea opțiunii pentru una din variante, 
transpunerea opțiunii în decizie: „se va acţiona în favoarea acestei variante!”. 

Gândirea trebuie să determine: 

„ valorile de bază ale situaţiei; 

2. valoarea așteptată; 

3. funcţia de utilitate subiectivă așteptată; 

4. valoarea efectului și corectitudinii opțiunii. 

. Pentru delimitarea valorilor de bază ale situaţiei, subiectul trebuie să identifice 
informaţia relevantă pentru decizie și să stabilească procedeul ce urmează a fi folosit, 
optim pentru efectuarea celei mai adecvate alegeri. Aici, sub aspectul strategic, mai 
potrivită este aplicarea principiului optimizării: „toate celelalte condiţii fiind egale, 
alege alternativa cu valoarea cea mai mare”; „maximizează câştigurile și minimizează 
pierderile”. 

Fireşte, psihologic, diferiţi subiecţi vor aprecia în mod diferit câştigurile și 
pierderile, atribuind funcţii de utilitate inegale alternativelor date. Intricarea factorilor 
afectiv-motivaţionali este inevitabilă. Neputând preîntâmpina acţiunea lor, gândirea 
procedează la optimizarea alegerii elaborând scala de preferință după principii logico- 
matematice. Așa, de pildă, dacă „>" este semnul ordinii de preferinţă, ea stabilește 
următoarele dependențe: 

a. Dacă A > B și B > C, atunci A > C; 

b. Dacă A = B și B = C, atunci A = C; 

c. Dacă A = B și C > 0, atunci A+C>B. 

Să luăm următorul exemplu: O mulțime de subiecți are de ales o excursie într- 
una din trei localități A, B şi C. Fiecărei localități i se vor atribui câte trei valori 
determinante: felul transportului, prețul şi interesul turistic. Rezultă un spațiu de 
alternative de genul celui de maijos: 


Valori / Localități Transport Preţ Interestehnic 
A Foartebun Foarte mare Foarte mare 
B Prost Scăzut Scăzut 
Ç Satisfăcător Moderat Moderat 


Fiecare subiect va da o interpretare diferită situației, accentuând o valoare 
determinată şi subestimând alta. Alegerea va fi, corespunzător, diferită. Cum fiecare 
alternativă își are avantajele şi dezavantajele ei, înseamnă că în adoptarea deciziei este 
implicată și o anumităfuncţie de risc, care, de asemenea, va lua valori diferite datorită 
particularităţilor psihoindividuale ale subiecţilor care-și spun cuvântul în stabilirea 
raportului dintre câștiguri şi pierderi. Acest raport are întotdeauna o dimensiune 
valorică și alta probabilistă. Prima exprimă nivelul cantitativ și calitativ de compensare, 

de către câștigul obținut, a „cheltuielilor” făcute. Cea de a doua exprimă gradul de 
posibilitate a obţinerii efective a câştigului dat. 

De exemplu, într-o situaţie oarecare, deși, teoretic, valoarea absolută a câştigului 
este mare, dacă șansa de obţinere a lui este foarte mică, de 1:1.000.000 să spunem, 
subiectul poate să-și modifice direcția alegerii, conchizând că funcţia riscului domină 
pe cea a succesului. 

2. In situații cu rezultate probabile se impune determinarea valorii aşteptate. 
Teoria deciziei menţionează ca raţională maximizarea câștigurilor aşteptate în viitorul 
mai îndepărtat. In stabilirea cursului optim al acţiunii trebuie însă corelate atât valorile 
evenimentelor, cât și probabilitățile lor. 

Să presupunem că ni se propune un joc simplu cu aruncarea monedei („darea cu 
banul"), formulându-se următoarea condiţiei: în cazul că apare pajura, câştigăm 
1000 lei, dacă pică banul pierdem 500 de lei. Ne decidem săjucăm? Pentru a ne hotăra, 
se recomandă să determinăm valoarea așteptată a jocului. Cel mai simplu, ea se 
determină ca diferență între câștigurile și pierderile presupuse a se înregistra pe 
parcursul jocului. O aproximare mai riguroasă se va obţine prin luarea în consideraţie a 
probablităţii care caracterizează apariţia câștigului şi a celei care se asociază pierderii. 
In cazul dat, deoarece cele două evenimente sunt egal posibile (căderea pajurei = 
căderea banului), ambelor variabile (câștigul și pierderea) li se asociază aceeași 
probabilitate p=1/2 = 0,50. Pe această bază, se va putea calcula valoarea așteptată în 
viitor ajocului, care ne va motiva săjucăm sau nu. 

Avem valorile „absolute” ale alternativei: V, (pajură) = 1000 lei, V, (ban) = 
500 lei, pe care o scriem - 500, fiind vorba de pierdere. Combinăm cele două valori cu 
probabilitățile care li se asociază și obținem valoarea totală (globală) așteptată (VE): 
[VE = [Vixp(V,)L+ [V.xp(V,)l = 1000x 0,5 + (-500x 0,5) = 250 lei. 

Aceasta înseamnă că dacă ne decidem să jucăm, ne putem aştepta la un câștig 
mediu de 250 lei la fiecare aruncare, după 100 de aruncări, câștigul va ajunge la 
25.000 lei, iar după 1.000 de aruncări - la 250.000 lei. 

3. Ce s-ar întâmpla dacă, într-o situaţie de genul celei de mai sus, subiectului i 
s-ar permite să-și aleagă varianta de fiecare dată înaintea efectuării „tragerii"? 
Probabilitatea obiectivă ar trece în probabilitate subiectivă: subiectul va introduce 
„criteriile lui” în determinarea şanselor de apariţie a unei laturi a alternativei sau a 
celeilalte și va decide sub influenţa lor. în acest caz, avem de a face cu utilitatea 
subiectivă așteptată (UA). Pentru a o determina, trebuie combinată probabilitatea 
subiectivă (ps) cu utilitatea (U) a evenimentelor considerate. Astfel, un „experiment” 
E are sau rezultatul (valoarea) A cu ps (A) sau rezultatul B cu ps (B); atunci UA (E) = 
[U (A) x ps (A)] + [U(B) + ps (B)]. 

Subiectul încearcă să anticipeze consecinţele fiecărei alegeri și se decide în 
favoarea celei mai atrăgătoare. 

4. Fiecare alegere este urmată în mod obișnuit de o evaluare critică a rezultatului 
obţinut. Aceasta poate duce la întărirea convingerii în corectitudinea deciziei luate 
anterior sau o poate pune la îndoială. Mai întotdeauna oamenii rămân cu o anumită 
îndoială în ceea ce privește alegerile efectuate; uneori, intervine chiar regretul 
postdecizional: „îmi pare rău, mai bine alegeam o altă variantă”. întrucât acesta este 

trăit ca o „oscilaţie” (stare negativă de disconfort, insatisfacţie), gândirea este solicitată să 
restabilească echilibrul. Şi cel mai bun lucru pe care-l poate face ea în asemenea situaţii 
este să caute justificări: argumente în favoarea variantei alese (accentuând părțile ei 
pozitive) și în defavoarea alternativelor respinse (amplificarea laturilor lor negative). 

In situaţiile cu implicaţii și semnificaţii sociale, procesul decizional este puternic 
influențat de criteriile, noimele și etaloanele axiologice, morale și de atitudinea 
subiectului față de acestea. 

Orice tentativă de opţiune și alegere se pune în legătură cu întărirea socială 
posibilă—aprobare/dezaprobare, recompensă/pedeapsă. 

In plan individual, avem de a face cu grade diferite ale respectului și preţuirii 
întăririlor sociale respective, dar nu se poate afirma că atitudinea pozitivă s-ar reduce la 
zero în raport cu toate valorile. Astfel că întărirea socială este luată în calcul în 
adoptarea oricărei decizii de acest fel. 

în situaţiile tranzacţionale și de negocieri, procesul decizional dobândește un 
caracter iterativ: de la o stare actuală se poate reveni la situaţia iniţială; una și aceeași 
alternativă este analizată din puncte de vedere diferite; punctul de vedere al unuia 
dintre parteneri devine obiect de analiză pentru ceilalți; fiecare partener trebuie să tindă 
a veni în întâmpinarea propunerilor celorlalți; valorile iniţiale ale alternativelor sunt 
supuse revizuiri; partenerii sunt conștienți că trebuie să facă și să accepte concesii etc. 
în negocieri, rezultatul final, care poate fi reciproc avantajos sau unilateral avantajos, 
va fi condiţionat de o mulţime de variabile psihologice şi psihosociale, precum: nivelul 
de aspirație al partenerilor, gradul de informare și cunoaștere reciprocă, diferența de 
competenţă în problematica negocierii, nivelul de autoritate sau putere, percepţia 
interpersonală (+sau -), particularităţile conduitei individuale (impertinentă sau 
deferentă, conciliantă sau agresivă, consecventă sau oscilantă etc). 


8.6. GÂNDIREA CA PROCES DE TEORETIZARE 


Una din funcţiile principale ale cunoașterii, în general, ale cunoașterii științifice, 
în special, este aceea de a explica și interpreta fenomenele, de a găsi și formula 
răspunsuri plauzibile și argumentate la întrebări de genul „cum?”, „de ce?”, „pentru 
ce?”, „ce s-ar întâmpla dacă?”, „ce relaţie există între fenomenul X și fenomenul Y?", 
„care este sensul cutarui sau cutărui curs de evenimente?” etc. Formularea și articularea 
într-o structură cognitivă unitară a răspunsurilor la asemenea întrebări și a argumentării 
lor nu poate fi nici funcţia percepţiei și reprezentării, nici a memoriei, ci doar a gândirii. 
Prin caracterul său mijlocit, generalizat și abstract și prin desfășurarea sa discursivă, pe 
coordonate spaţio-temporale largi, gândirea este singura care poate depăşi limitele 
senzorialului și situaţionalului și se poate manifesta ca activitate mentală eminamente 
constructivă. Constructivitatea sa va consta, în primul rând, în elaborarea de „teorii”, 
adică de modele explicativ-interpretative ideal-simbolice ale realului. 

Din punct de vedere psihologic, a teoretiza înseamnă a dezvălui și infera la 
nivelul faptelor empirice concrete existența unor relaţii, implicaţii și semnificaţii 
(sensuri) generale, esenţiale, care definesc și caracterizează o întreagă clasă sau un 
întreg domeniu de fenomene. Pe lângă captarea și fixarea realului în concepte 
(„constructe informaţionale”), gândirea presupune și elaborarea unor „ansambluri” 

coerente de explicaţii și interpretări, respectiv, de modele teoretice, prin care 
conținuturile conceptuale se pun în valoare și-și dezvăluie sensurile. 

Din punct de vedere logico-semantic, teoria se definește ca: a. ansamblu organizat 
de principii, de reguli și legi științifice destinate descrierii şi explicării unui ansamblu de 
fapte; b. ansamblu relativ organizat de idei și de concepte care se raportează la un 
domeniu dat c. sistem de ipoteze care susţine interpretările evenimentelor; d. cunoaştere 
prin prisma unor legi formal-abstracte; e. datum-u\ unui limbaj formal, al unui ansamblu 
de axiome și al unui ansamblu de reguli de deducere (derivare). 

Construcţiile teoretice ale gândirii pot porni și se pot întemeia pe o realitate dată 
sau pot fi un produs ideal pur al gândirii însăşi, care se instituie ca o realitate sui 
generis sau se impune realităţii sensibile ca principiu guvernator sau modelator. Unele 
din aceste teorii rămân pur speculative și sterile, ele fiind cu timpul eliminate, altele 
dobândesc viabilitate și aplicabilitate, fundamentând diferite proiecte și programe de 
acţiune novator-transformatoare (exemplu logica booleana a devenit după aproape 200 
de ani instrumentul principal în crearea calculatoarelor electronice şi a soft-urilor 
pentru inteligenţa artificială). 

Teoretizarea trebuie considerată o caracteristică esenţială și necesară a gândirii. 
Acolo unde ea nu există, nu se poate vorbi nici de existența gândirii propriu-zise, ci 
doar de un intelect situaţional-sincretic. 

Că teoretizarea este o determinaţie intrisecă a gândirii o dovedeşte și faptul că ea 
se manifestă irezistibil la orice persoană normală, indiferent de nivelul de instruire şi de 
orizontul de cultură. în cadrul structurilor și schemelor operaţionale interne ale gândirii, 
experienţa cotidiană, senzorial-situaţională, este supusă aproape necondiţionat unui 
proces de recodare și interpretare pentru a deveni inteligibilă și a i se dezvălui 
semnificaţii și sensuri supraordonate, generale. Forma cea mai simplă și elementară pe 
care o ia teoretizarea în acest caz este cea a „părerii” sau „credinţei” („sunt de părere 
că”, „părerea mea este că...”, „cred că....", „presupun că..." etc). 

Nivelul şi calitatea procesului de teoretizare au un caracter evolutiv, perfectibil, 
constituindu-se ca o rezultantă atât a evoluţiei omului în plan istoric, cât şi în plan 
individual, ontogenetic. Din punct de vedere sincronic, diferenţele interindividuale, care se 
înscriu într-un registru valoric extrem de întins, sunt condiţionate, în parte, de factori 
genetici, fiind înnăscute (exemplu, diferenţele în gradul de organizare structural-funcțională 
a creierului), iar în parte, de factorii socioculturali (condiţiile de instruire și educaţie). 

Din punct de vedere operaţional, procesul de teoretizare se desfășoară pe baza 
celor trei scheme principale ale gândirii în general, respectiv: schema inductivă 
(teoretizarea inductivă), cu sferă generalizatoare crescândă (din corelarea mai multor 
discursuri particulare se construiește un discurs generalizator sintetic sau din mai multe 
discursuri cu aceeași sferă de referință se obţine un discurs cu o sferă supraordonată, 
înglobantă (teorie  particulară—>teorie generală); schema  deductivă  (teoretizarea 
deductivă), cu sens descendent, de subordonare a particularului față de general, de 
derivare a unor structuri formale din alte structuri formale, prin aplicarea unor reguli de 
derivare; schema analogică (teoretizarea analogică), explicarea și interpretarea unui 
sistem mai puţin cunoscut şi mai greu accesibil cu ajutorul altui sistem mai cunoscut și 

mai accesibil (exemplu: studiul creierului uman pe baza relaţiei sale de analogie cu 
ordinatorul, al inteligenţei naturale cu ajutorul inteligenţei artificiale etc). 

Se constată că există o anumită predispoziţie și preferențial itate în direcţia de 
structurare și dezvoltare a capacităţii de teoretizare: în raport cu anumite domenii și 
categorii de fenomene, ea atinge indicatori de performanţă superiori, în raport cu alte 
domenii şi categorii de fenomene poate să rămână la un nivel elementar. 

Oricum s-ar prezenta tabloul în plan individual-concret, general valabilă rămâne 
aserțiunea că universul teoretic pe care-l creează gândirea devine cel mai preţios și 
eficient ghid de orientare a omului în lume și de transcendere a sifuafionalului şi 
imediatului senzorial. 

Tocmai datorită funcţiei teoretice a gândirii, conduita umană, pe lângă atributul 
de inteligentă, dobândeşte și pe acelea de rațională și reflexivă. Acest din urmă atribut 
presupune obligatoriu existența scopului elaborat și formulat anterior, existența 
planului (modelul mental al articulării motivului, scopului şi mijlocului), existenţa 
prevederii sau  aproximării consecințelor posibile, existența întemeierii sau 
argumentării planului și apoi a acțiunii întreprinse. în toate aceste secvențe sunt 
implicate înțelegerea, interpretarea, stabilirea de semnificații cu valoare mai generală. 


Capitolul IX 
IMAGINAȚIA 


9.1. CARACTERIZARE GENERALA. DEFINIŢIE 


Locul imaginaţiei în taxonomia generală a proceselor psihice a fost obiect de 
dispută și de controversă între psihologi. în timp ce unii (ex., Th. Ribot, Th. Lipps, Q. 
Dumas, P. Popescu-Neveanu) recunosc și subliniază individualitatea specifică și 
ireductibilitatea ei la alte entităţi psihice, alţii (îndeosebi autorii de orientare behavioristă 
şi, mai recent, cei de orientare cognitivistă) contestă delimitarea ei ca proces distinct. 

Ca urmare, și în tratatele sau compendiile de psihologie generală, poziţia 
imaginaţiei fluctuează: în unele i se consacră un spaţiu de sine stătător, în altele este 
fragmentată şi distribuită în capitolele despre memorie, reprezentări și gândire, iar în 
altele este pur și simplu omisă. 

Pe lângă complexitatea și fluiditatea fenomenului în sine, o atare situație se 
explică prin aplicarea unor criterii irelevante şi variabile. 

După opinia noastră, o interpretare corectă trebuie să pornească de la analiza 
imaginaţiei ca modalitate distinctă, specifică de procesare-integrare şi utilizare 
imagistică a informaţiei, inclusă în seria proceselor cognitive active, alături de per- 
cepţie, reprezentare, gândire. Spre deosebire de reprezentare, care doar expune 
conștiinței imagini deja constituite, imaginaţia este, prin excelență, un proces de 
generare, de producere mai mult sau mai puţin activă, mai mult sau mai puţin 
intenţionată a imaginilor și de articulare a lor în variate moduri. 

Astfel, în delimitarea şi identificarea ei trebuie să avem în vedere, atât modul de 
operare (procedeul), cât și produsul. Ambele aceste verigi trebuie să aibă drept 
trăsătură comună ieșirea dintr-un șablon sau dintr-o rutină. 

Cotidian, termenul de imaginaţie se întrebuinţează cel puţin în trei înţelesuri: 

a) se spune despre un individ că posedă imaginaţie, dacă el a reușit să rezolve o 
problemă concretă oarecare într-o manieră originală, diferită de a celorlalți (imaginaţie 
practică); 

b) în domeniul comunicării verbale, termenul „imaginaţie” se folosește pentru a 
califica originalitatea mijloacelor la care cineva recurge pentru a determina la nivelul 
interlocutorului sau auditoriului efectul dorit (așteptat) (imaginaţie lingvistică sau 
verbală); 

c) în fine, în sens tradiţional, imaginaţia este „capacitatea de a combina imagini 
în tablouri sau succesiuni care imită faptele naturii, dar care nu reprezintă nimic real 
sau existent (imaginaţie creatoare) (Lalande). 

Această din urmă accepţiune vine de la Aristotel (el folosea termenul de fantezie), 
care vedea în imaginaţie o aptitudine, ce constă în utilizarea reprezentărilor despre 
realitate, dar diferite de percepții, ce constituie material al gândirii (gândirea în imagini). 

Observăm, însă, că toate aceste sensuri ale termenului de imaginaţie au în comun 
faptul că ele desemnează moduri diferite de operare ale intelectului, mai puţin 
racordate la realitate decât cele ale gândirii. Din acest punct de vedere, imaginaţia se 
interpune între gândirea realistă, critică (logică) şi gândirea autistă, supusă exclusiv 
legilor afectivității. 

Pe baza celor prezentate mai sus, putem acum să desprindem atributele-cheie 
pentru identificarea şi definirea imaginaţiei. Acestea sunt: 

1) generarea de imagini noi, fie pornind de la faptele naturii (date în experiența 
anterioară), fie ex nihilo (crearea prin mecanisme generative proprii a unor imagini 
„pure", tară vreo legătură aparentă cu domeniul realului sau al existentului); 

2) operare cu imagini în limitele exclusive ale imageriei secundare (diferite de 
imageria primară a percepţiei) și ale imaginarului (fanteziei), realizând combinări, 
amplificări, multiplicări, reordonări etc; 

3) o minimă originalitate a modurilor de operare (procedeelor) și a produsului 
final (ieşirea din tipare și șabloane, depășirea schemelor rutiniere); 

4) caracterul convenţional, figurativ și simbolic, al funcţiei designative 
(semiotice) a imaginilor generate în procesul imaginaţiei. 

Din punct de vedere neurofiziologic, imaginaţia are la bază un „spaţiu 
combinatorie liber”, care se constituie în zonele de convergență ale sistemelor 
senzoriale şi intuitive, permiţând desfășurarea neîngrădită a activităţii mentale asupra 
„realităţii imagistice”. Aceste zone sunt legate prin aferente şi eterențe speciale cu 
structurile subcorticale, în care se integrează și se activează fluxurile informaţionale de 
natură afectivă și motivaţională primară. Prin aceasta, se asigură calea de acces a 
conţinutului inconștientului în structura și dinamica imaginaţiei. 

Acest aspect a fost exploatat de psihanaliști, îndeosebi de C. J. Jung, care vedea 
originea imaginaţiei exclusiv în inconștient, toate produsele ei fiind interpretate drept 
simboluri ale unor dorinţe sau trebuinţe cenzurate și metamorfozate. 

Imaginaţia, cel puțin o anumită formă a ei (subordonată unor obiective și scopuri de 
creare a unor produse pentru satisfacerea anumitor stări de necesitate) se leagă și de gândire, 
suferind influența ei în structurarea succesiunii transformărilor, în vederea obținerii unui 
produs final mai mult sau mai puţin inteligibil, cu sens. Dar și imaginaţia reprezintă o 
premisă și o sursă de alimentare a gândirii. Datele psihologiei genetice demonstrează că, în 
marea lor majoritate, semnificaţiile conceptuale se sprijină pe și derivă dintr-un material 
perceput și imaginar. (Conceptele sunt clasificate și pe criterii genetice). 

Şi, chiar dacă admitem punctul de vedere al unor logicieni (Frege, Goblot), 
potrivit căruia ideea este o funcţie propoziţionată, imposibil de realizat în afara unei 
concrescențe de judecăţi, nu se poate să nu constatăm posibilitatea reconvertirii 
semnificației în imagine, fie doar și ca simplu acompaniament întăritor. Dar nu se 
poate absolutiza rolul imaginii de anexă a gândirii. 

Im. Kant a avertizat asupra acestui lucru, subliniind că imaginaţia este o condiție 
a cunoaşterii, printr-o sinteză ce „constituie principiul transcendental al posibilităţii 

tuturor cunoștințelor în genere (nu numai a celor empirice, ci şi a celor pure, apriori)”. în 
concepţia lui Kant, imaginaţia apare ca o dimensiune indispensabilă pentru înţelegere, 
deoarece este aceea care oferă viziunea unificatoare asupra relaţiei dintre idee şi lucru. în 
psihologia tradițională, acest model a fost reluat în forma vagă a apercepției. 

Pentru unii filosofi, nu există o deosebire de principiu între concept şi imagine. 
Astfel, I.P. Sartre afirmă: „Există pentru concept două moduri de operaţie: ca pură 
gândire pe teren reflexiv, iar pe teren nereflexiv, ca imagine”. 

Dincolo de rolurile de suport sau de ilustrare a gândirii, imaginea dobândește, la 
Sartre, o autonomie paralogică. 

în însăși structura imaginii pot intra judecăţi denumite aserțiuni imaginative. în 
ipostaza dată, imaginaţia apare ca rezervă a gândirii logice. 

Conceptul, arată P. Popescu-Neveanu, este structura tare a intelectului, pe când 
imaginea este o structură slabă, dar mult mai sugestivă și mai polivalentă. 

De aceea, mai mult decât la înţelegere, imaginaţia contribuie la invenţie, prin intuirea 
şi prefigurarea soluţiilor care să compatibilizeze sub raport funcţional structuri heterogene. 

Nu numai fenomenele imaginative se construiesc înăuntrul sistemului de gândire, 
ci şi gândirea se construiește în interiorul sferei imaginaţiei, fapt ce conduce la 
accentuarea laturii generativ-transformatoare a ei. 

S.L. Rubinstein aprecia că, în dependență de caracterul imaginilor cu care 
operează, se poate distinge o imaginaţie concretă și una abstractă, între care se 
inserează o multitudine de trepte intermediare (imaginaţia abstractă utilizează imagini 
cu un înalt grad de generalizare — scheme, simboluri, ca în matematică). 

în fine, imaginaţia se leagă strâns de creativitate, ca trăsătură globală a organizării 
personalităţii. Intricarea creativităţii în procesarea imagistică duce la individualizarea 
imaginaţiei creatoare; la rândul său, implicarea imaginaţiei în structura creativităţii duce 
la manifestarea specifică a creaţiei imagistice (artistice, arhitecturale, tehnice). 

Fiind expresia unui activism intern al psihicului uman, imaginaţia devine acea 
acţiune a subiectului de organizare a unei lumi ajustate la nevoile şi aspiraţiile sale, care să-i 
permită să înfrunte încercările dramatice pe care i le pregătește viaţa cotidiană. De aici, 
tendinţa multor autori de a localiza sursa proceselor imaginative în afectivitate și motivaţie. 

Aceste diverse unghiuri din care este abordată și interpretată imaginaţia reflectă 
de fapt complexitatea deosebită a ei, eterogenitatea formelor sub care se manifestă şi a 
modurilor în care operează. 

L.S. Vâgotski consideră imaginaţia ca o funcţie mult mai complexă a activităţii 
psihice, care „reprezintă de fapt o combinaţie a câtorva funcţii prin intermediul unor 
relaţii specifice”. 

La rândul său, G. Durând sublinia faptul că imaginarul îndeplinește un rol 
general de echilibrare antropologică; el este considerat, în aceiași timp, compensatoriu 
și prospectiv: suplineşte golurile în cunoaștere, în acţiune sau trăire. 

Fiind reorganizare şi transformare în sfera existenţei psihice, imaginaţia se distinge 
prin posibilitatea de a descoperi și transforma lumea prin intermediul descoperirilor și 
transformărilor ce intervin în propria personalitate a subiectului. Aceasta înseamnă, după 
Malrieu (1967), că în fluxul interacțiunilor dintre subiect și realitate, imaginaţia strecoară 

permanent un alfceva, în forma posibilului și dezirabilului, a modelelor intuitive 
auxiliare comprehensiunii, a viziunilor optimizatoare, transformative. 

Dintr-o perspectivă asemănătoare, E. Fromm cere patetic: să renaști în fiecare zi 
în aceeași lume „care îţi apare ca fiind mereu nouă, întrucât dobândeşte noi expresii şi 
fiind creativ solicitată, este mereu plină de noi promisiuni”. 

Ajungem astfel să admitem că rădăcinile imaginaţiei sunt adânc înfipte în natura 
ființei umane, în „instinctul libertăţii”, în „trebuința individualizării și afirmării Eului”, 
în „trebuinţa de nou, de schimbare", în „trebuinţa de securitate afectivă internă”, în 
„reacţia la saturație, la monotonie, repetabilitate” etc. Câmpul său de manifestare este 
cu atât mai întins „cu cât este mai puţin ocupat și îngrădit de scheme şi șabloane 
mentale rigide, de exigenţele şi coerciția realului”. Astfel, deși este o componentă 
organică necesară oricărei structuri psihice concrete, evantaiul și nivelul său de 
dezvoltare-manifestare diferă foarte mult de la un individ la altul și chiar la același 
individ, în diferite perioade ale vârstei sale. Pe marginea acestui ultim aspect, între 
psihologi există un serios dezacord. Unii consideră că sfera de extensiune a imaginaţiei 
este invers proporţională cu sfera de extensiune a gândirii logice critice. Ca urmare, în 
plan istoric, imaginaţia era atotputernică la omul primitiv și devine palidă și secundară 
la omul contemporan, iar în plan ontogenetic, ea atinge cotele cele mai înalte la vârsta 
copilăriei și a adolescenţei și scade semnificativ pe măsura înaintării în vârstă. 

Alţii, dimpotrivă, legând mai direct imaginaţia de creativitate și de discursivitatea 
gândirii, susţin caracterul evolutiv ascendent al funcţiilor imaginative, atât în plan 
istoric, cât și ontogenetic. Dacă, în plan istoric, această teză este mai uşor 
demonstrabilă prin analiza comparativă a produselor activităţii de creaţie, în plan 
ontogenetic, ea nu se verifică în mod absolut. Se dovedeşte că o influență importantă o 
exercită contextul social-cultural în care trăieşte și se dezvoltă individul. Acesta poate 
stimula și facilita formarea și dezvoltarea activismului imaginativ şi a schemelor 
mentale de procesare imagistică transformativă a informaţiei actuale și a experienţei 
anterioare, sau, dimpotrivă, poate frâna „zborul” imaginaţiei prin impunerea şi 
cultivarea excesivă a şabloanelor și canoanelor mentale, a laturii receptiv-reproductive 
a „blocului de execuţie” (expresiv) al cogniţiei. 

Fireşte, nu trebuie ignorat nici rolul factorilor ereditari genetici, al predispoziţiilor și 
trăsăturilor tipologice înnăscute ale personalităţii în condiționarea nivelului și formei de 
structurare a imaginaţiei. Acestea constituie o sursă reală și importantă de diferențe 
interindividuale chiar în interiorul aceluiași mediu (context) socio-cultural și educaţional. 

între factorii de mediu și cei ereditari se stabilesc și raporturi de 
complementaritate și compensare reciprocă: factori de mediu favorabili pot, prin 
acţiune sistematică îndelungată, să compenseze eventualul deficit predispoziţional, 
ducând la o dezvoltare satisfăcătoare a imaginaţiei; la rândul lor, factorii ereditari 
favorabili (un potenţial dispoziţional ridicat) compensează  vitregia mediului, 
permiţând, de asemenea, o bună dezvoltare a imaginaţiei. Din acest punct de vedere, 
ideală este situaţia în care avem o convergenţă între cele două categorii de factori pe 
semnul plus (+): Mediu optim x Ereditate optimă. 

Factorul imaginativ este inclus atât în structura multiactorială a inteligenței 
generale, cât şi în cea a aptitudinilor speciale - artistice, tehnice, logico-simbolice. 

Şi indiferent de contextul în care este dată și de influenţele pe care le suferă în 
cadrul interacțiunilor intrapsihice, imaginaţia își menţine specificul şi identitatea de 
conţinut şi operatorie. 


9.2. FORMELE IMAGINAŢIEI 
9.2.1. Visele 


Imaginaţia se realizează întotdeauna pe fondul unui activism psihic, care, sub 
aspectul intensității și amplorii, se întinde pe un mare registru valoric — între 
minimumul oniric, activismul spontan din timpul somnului superficial și maximumul 
focedizaU activismul propriu procesului de creaţie. 

Activismul care se manifestă periodic pe fondul stării de somn, respectiv, în 
intervalele scurte de până la 5 minute ale somnului superficial (paradoxal), favorizează 
producerea viselor care pot fi considerate ca o primă forma de realizare a imaginaţiei. 

Prin faptul că producerea și desfășurarea lor se află în afara comenzii 
deliberatoare și a controlului voluntar, visele reprezintă imaginarul inconștient. In 
cadrul lor, articularea și combinarea secvențelor, a imaginilor au un caracter aparent 
ilogic, aleator, fapt ce l-a determinat de S. Freud să le atribuie o funcţie simbolică 
majoră, considerând că ele exprimă, într-o formă indirectă, deghizată, pulsiuni şi 
dorinţe neîmplinite. Atât conţinutul, cât şi dinamica viselor sunt dictate de resorturile 
profunde ale inconştientului și prin aceasta ele devin calea principală de acces la sferele 
abisale ale vieţii psihice. 

Starea activismului oniric are şi ea grade de intensitate diferite. Aceasta își pune 
amprenta pe caracteristicile visului. 

Astfel, în segmentului activismului slab, la graniţa cu somnul profund, se produc 
vise cu un conţinut fantasmagoric și cu o structură amalgamată, multe din ele rămânând 
sub pragul ecforării, neputând fi relatate după trezire; dimpotrivă, în interiorul 
segmentului activismului mai intens, care se întinde sus până la „pragul de trezire” se 
produc vise cu un conţinut mai realist şi cu o structură relativ coerentă, bine închegată, și 
care, la trezire, pot fi povestite fără nici o dificultate. Poziţia subiectului în structura celor 
două tipuri de vise este diferită: în cadrul celor din prima categorie, subiectul are o 
implicare pasivă, el fiind preponderent obiect al acţiunii unor „forţe străine”; în cadrul 
celor din a doua categorie, subiectul are o implicare activă, el fiind „agent” de la care 
emană acţiuni, participant direct la diferitele episoade ale întâmplărilor. 

Când asemenea vise se produc sub influența unei probleme sau a unui proiect de 
creaţie pe care subiectul le are în sfera preocupărilor sale imediate, visul poate apărea și 
ca expresie a procesului latent de gestație sau de imaginaţie, el oferind sugestii sau 
elemente de sprijin pentru activitatea rezolutivă specifică. 

Apartenența viselor la imaginaţie se susține prin două argumente principale, și 
anume: a) conţinutul lor vizează în mod frecvent fenomene și evenimente ireale, care 
nu se găsesc și care nici nu pot exista în realitate; b) chiar în cazul în care conţinutul lor 
îşi are sursa în experiența anterioară, modul de combinare a secvenţelor, ca și 
ipostazele în care apar sunt absolut inedite, nefiind niciodată simple evocări sau 
reproduceri a ceea ce s-a întâmplat. 

Visul are la bază câteva moduri de operare. 

Primul constă în condensarea de trăsături similare în imagini sintetice. Sinteza 
propriu-zisă a imaginilor își are sursa nu numai în faptele obiective ale similitudinii, ci 
şi în amalgame de afecte, în aleatorul dinamicii emoţionale. Astfel, se ajunge la o 
construcție inedită şi bizară care, de regulă, este centrată în jurul unei teme, putând să 
se subdividă în episoade. Componenta de bază a visului este trăită în mod specific, 
cvasihalucinatoriu. Freud recunoaște existența unei coerențe notabile chiar în cazul 
fantasmelor. El scrie: „fantasmele sunt, pe de o parte, înalt organizate, necontradictorii, 
ele şi-au trecut în cont toate avantajele sistemului conştient și judecata noastră le va 
distinge cu greu de formațiunile acestui sistem; pe de altă parte, ele sunt inconștiente, 
această origine fiind decisivă pentru destinul lor” (S. Freud, 1928). 

Al doilea mod de operare în vise este deplasarea. Termenul este de sorginte 
psihanalitică şi este echivalent cu cel de transfer, exprimând o idee fundamentală a lui 
Freud cu privire la posibilitatea unei disocieri între imagine și încărcătura sa afectivă. 
Această disociere permite ca energia disponibilă să fie transferată sau investită într-o 
altă imagine. în vis, se constată frecvent „alunecări" ale valorilor afective sau asocieri 
bizare, dar acum dobândesc o nouă semnificaţie, metamorfozarea mergând până la 
inversie. Prin această modalitate operatorie, visul devine o formă de ironizare a propriei 
persoane sau a altora. Fără a identifica subiectul în stare de veghe cu cel care visează, 
trebuie să recunoaștem că unul îl continuă pe celălalt şi că ambii se completează 
reciproc în interiorul continuumului psihic. 

Al treilea mod de operare în activitatea onirică este dramatizarea sau 
figuralizarea. El constă în traducerea gândurilor în imagini și în coordonarea acestora 
din urmă într-o succesiune asemănătoare unei piese de teatru. Conţinutul latent al 
visului este orientat către viitor prin tensiuni ce reanimă așteptările. în acest caz, visul 
se constituie într-un compromis între tendinţe divergente și într-un operator de punere 
în ordine a trăirilor, astfel încât evenimentele anterioare acţionează asupra celor ce 
urmează. Rezultă ceea ce în mod obişnuit se cheamă ofabulafie, o istorie, o dramă, cu 
un început, o desfășurare şi un deznodământ. Elementul unificator este un sentiment 
originar ce impune o anumită direcţie. Dorinţele și temerile, simpatiile şi antipatiile, 
admiraţia și disprețul, ura și dragostea se întâlnesc şi se prelungesc dramatic în vis, 
independent de voinţa subiectului, dar producând asupra lui un efect de uimire. 

Dramele secrete ce se consumă în vis permit subiectului să se cunoască mai bine, 
să-și exploreze zonele profunde ale propriei personalităţi. 

S. Freud considera că scenele evocate ţin exclusiv de copilărie (în care adultul 
tinde inconștient să se reîntoarcă). 

în realitate, însă. prezentul, preocupările dominante ale subiectului sunt factorul 
determinant pentru transformările și reajustările pe care le suferă experienţa anterioară 
în vis. Nu trebuie absolutizat nici caracterul dramatic al viselor. Am văzut, deja, că ele 
prezintă niveluri diferite de coerenţă şi doar o parte posedă unitatea tematică pe care o 
pretinde S. Freud. 

în fine, un a/ patrulea mod de operare al visului este elaborarea. Aceasta 
intervine atât în cursul manifestării visului, cât şi, mai ales, după trezire. Când 
subiectul încearcă să-și amintească şi să-și povestească visul, involuntar, tinde să-i dea 

o anumită coerenţă şi unitate, să-l facă inteligibil din punct de vedere şi logic și 
semantic. Este evident că procesul beneficiază și de participarea conștiinței vigile. 


9.2.2. Procesele hipnoide 


O a doua formă pe care o îmbracă imaginaţia sunt procesele hipnoide provocate 
de acţiunea drogurilor și favorizate de suprimarea stimulilor din lumea externă. 
Conştiinţa este destructurată și anihilată, astfel încât se eliberează mecanismele 
subcorticale ale activismului involuntar, oniric. In acest caz, ia naştere un ansamblu de 
imagini şi de articulări imagistice de tip halucinator, a căror semnificaţie este 
determinată direct de dinamismul motivaţional și afectiv. Conţinutul „scenariilor 
hipnagogice"" și efectul lor asupra „trăirii” actuale a subiectului se modifică în timp, pe 
măsura amplificării modificărilor neurofiziologice ireversibile pe care le provoacă 
drogurile și a accentuării dependenţei motivaţionale a subiectului de droguri. Astfel, în 
fazele incipiente, conţinutul imaginilor generate de activismul hipnotic are elemente și 
caracteristici pozitive, inducând stări de relaxare, de transpunere, de satisfacţie, de 
euforie etc; în fazele avansate ale consumului de droguri, conţinutul și caracteristicile 
tablourilor imaginative se modifică semnificativ, deplasându-se spre polul negativ, 
inducând stări de bulversare, de agitaţie, de insuportabilitate de sine. 


9.2.3. Reveria 


O a treia formă de manifestare a imaginaţiei este reveria. Ea apare pe fondul 
unui activism psihofiziologic mai înalt, care duce la instalarea stării de veghe (vigile). 
In plan bioelectric, ea se asociază cu înlocuirea ritmului lent (delta) cu ritmul mai rapid 
şi de amplitudine mai mică - alfa. între starea de somn şi cea de veghe se interpune 
starea zisă seniivigilă (toropeală sau somnolenţă). Reveria este o producţie imagistică 
liberă, fără intervenţia controlului voluntar și fără existenţa unui scop anume. Din acest 
motiv, această formă se mai numește „visare cu ochii deschişi". Suntem de acord cu 
afirmaţia lui P. Popescu-Neveanu că „reveria marchează o evoluţie spre autism, 
conștiința ambianţei devine crepusculară, iar absenţa oricărei încordări permite 
declanşarea liberă a unor imagini mentale propulsate de tendinţe afective”. 

Marele filosof german Im. Kant interpreta reveria ca o recădere a sufletului în 
lasitudine, din cauza imposibilității de a-și atinge scopurile. Prin conţinutul său tematic, 
reveria apare, ca și visul din timpul somnului, ca o formă de exprimare și realizare 
deghizată a unor dorinţe și aspirații, altfel greu sau imposibil de împlinit. Ea poate 
deveni, însă, și dăunătoare, atunci când se produce cu o frecvenţă prea mare, tinzând să 
acapareze întreaga existenţă vigilă a individului. Dacă se menţine între limite de timp și 
de intensitate rezonabile, această formă a imaginaţiei joacă un rol pozitiv în viaţa 
noastră, contribuind la detensionare afectiv-motivaţională, la autoperfecționarea 
morală, la revizuirea și optimizarea planurilor de perspectivă și a ierarhizării scopurilor. 

După unii autori (Durând, Desoille, Fosdick), reveria îndeplinește și o funcţie de 
eufemizare, de transpunere în alte planuri, în alte ipostaze existenţiale. Astfel. în 
cazurile în care reveriile pozitive nu reușesc să se închege, la unele persoane 
traumatizate şi cuprinse de nevroză depresivă, ele trebuie restabilite și cultivate pentru 


370 


a crea posibilitatea echilibrului psihic intern. S-a presupus şi o psihoterapie prin reverie 
ascensională, condusă în direcţia generării de scene și episoade luminoase în care 
subiectul să cunoască elevația şi să se doteze cu calităţi deosebite, puritate şi inocenţă. 
Printr-o astfel de evoluţie pe verticală a iluziilor, susține R. Desoille, conştiinţa se 
revitalizează şi se obţine reechilibrarea. 

Sub influenţa psihologiei existenţialiste și a experienţei clinice, 11. Fosdick ajunge 
la concluzia că grijile sau starea continuă de „frică anxioasă” devin o sursă pentru un gen 
de imaginaţie asemănătoare reveriei, dar inversă ei, prin conţinut negativ, terifiant. Când 
se consolidează și se automatizează, ea întreţine stările morbide, care periclitează buna 


adaptare a persoanelor în cauză la solicitările lumii externe. 


9.2.4. Imaginaţia reproductivă 


în ordinea valorii instrumental-adaptative la realitate, ca a patra formă, este 
imaginaţia reproductivă. Specificul ei rezidă în reflectarea într-o modalitate 
transformată a elementelor experienţei anterioare. 

Ea nu poate fi redusă şi confundată cu procesul memoriei în ipostaza sa de 
reactualizare. Imaginile, ca simple amintiri ale unor lucruri concrete percepute anterior, 
sunt net diferite, prin pregnanţă şi calităţi subiective, de imaginile aceloraşi lucruri 
elaborate de imaginaţie. 

Dacă memoria se subordonează, în funcţionarea sa, legii corespondenţei 
biunivoce și a fidelității, „reproducerea” trebuind obligatoriu să fie izomorfă cu 
„originalul”, imaginaţia, chiar cea care se bazează integral pe datele experienței 
anterioare, se subordonează legii transformării. 

în termenii teoriei reglării, aceasta înseamnă că, în vreme ce memoria este 
guvernată de mecanismul feed-back-ulu| negativ, care asigură păstrarea şi 
reactualizarea experienţei anterioare pe cât posibil nealterate, imaginaţia are la bază 

feed-back-u) pozitiv, care acţionează constant în direcţia îndepărtării produselor 
imagistice de datele primare pe baza cărora se elaborează. 

Datorită acestui mecanism, imaginaţia dobândeşte un dinamism propriu, intern, 
astfel încât putem spune că modul său specific de a fi este dinamic, transfonnativ. 
Peste acest dinamism intern se poate suprapune şi unul extern, din partea sferei afectiv- 
motivaţionale (frica naşte monștri şi foamea generează imaginarea unor mese 
îmbelșugate). Această influență din partea motivelor și trăirilor emoţionale ar rămâne 
fără efect, dacă nu ar exista mecanismul amplificator a/feed-back-ului pozitiv. 

în forma ei superioară, imaginaţia reproductivâ îndeplineşte o funcţie de 
reconstrucţie, ajungând la un real, pe care subiectul nu l-a mai cunoscut sau perceput 
înainte în mod direct. în acest caz, intervine nu doar modificarea unei evocări, ci 
construirea unor reprezentări noi, adecvate situaţiei desemnate numai verbal, precum 
şi transformări compoziționale. 

Exemplul cel mai elocvent de imaginaţie reproductivă este oferit de critica unor texte 
Ştiinţifice sau beletristice, în timpul căreia se generează, în paralel, o suită de imagini, 
aidoma unui „film mental”. Aceasta devine un factor psihologic, care facilitează înțelegerea 
conţinutului și îmbogățește experienţa afectivă. Dacă în studiul unor discipline, precum 

fizica, geografia, biologia, istoria etc. nu apar în minte modele imagistice ilustrative, 
conţinutul lor riscă să nu fie înţeles și să nu se relaționeze adecvat cu realitatea. 

Imaginaţia reproductivă se realizează, de regulă, spontan, dar ea beneficiază şi de 
reglajul voluntar, în situaţii mai complexe finalizarea procesului reclamând un efort şi o 
concentrare deosebită. în genere, se poate constata că, pe măsură ce materialul de bază 
şi „tema-stimul” se îndepărtează de concret, trecând în domeniul abstractului formal, 
imaginaţia reproductivă se confruntă cu dificultăți mai mari și reclamă tot mai mult 
efortul voluntar, pentru a se realiza. Imaginile ilustrative devin puncte importante de 
spijin pentru concepte, având un rol important în legarea acestora de realitate, în 
aplicarea lor în rezolvarea diferitelor probleme de ordin teoretic sau practic. 

Caracterul transformator al imaginaţiei reproductive este demonstrat și de faptul 
că, în cadrul uneia și aceleiași teme, apar deosebiri interindividuale semnificative, 
ceea ce nu se întâmplă în cazul reproducerii memorative. Acest lucru se verifică şi 
atunci când „tema imaginaţiei” presupune păstrarea unui fir logic călăuzitor, cum este 
cazul reconstruirii epocilor sau a unor evenimente istorice. (A se vedea, de pildă, 
tabloul răscoalelor ţărăneşti din 1907, realizat de diferiţi scriitori şi istorici). 

Nota de subiectivitate a imaginaţiei reproductive se evidenţiază nu numai în artă, 
ci și în științele zise exacte. Lordul Kelvin, mărturisește că niciodată nu a reușit să 
rezolve problemele care l-au făcut celebru, până nu și-a construit un plan mental, un 
model concret al relaţiilor fizice cât mai adecvat situaţiei, dar care rămânea numai ca 
instrument de lucru nemărturisit al laboratorului gândirii sale creatoare. 

Deși îi spunem reproductivă, în evaluarea calitativă a acestei forme de 
imaginaţie, trebuie să operăm cu criteriul noutății și al originalității (în compararea 
intersubiectivă). Şi cu cât asemenea caracteristici sunt mai pregnante, cu atât imaginaţia 
reproductivă se apropie mai mult de cea creatoare, între ele neexistând o barieră 
despărțitoare rigidă. 


9.2.5- Imaginaţia creatoare 


Aceasta reprezintă forma cea mai înaltă și specifică pe care o poate atinge 
imaginaţia umană, în general. Denumirea ei se întemeiază pe criterii de ordin calitativ- 
valoric, ca, de pildă: gradul de originalitate, gradul de noutate și importanţa socială a 
produsului final. 

Transformărilor ce se aplică materialului iniţial se subordonează în mod deliberat 
acestor criterii, urmărindu-se respectarea și satisfacerea lor la cote cât mai înalte. 

Astfel, sub aspect reflectoriu, imaginaţia creatoare ne apare ca reprezentare și 
anticipare a noului, din perspectiva realizabilităţii sale în plan ideal-intern şi material 
(obiectual) - extern. 

Latura creativă nu se reduce la modul de transformare și combinare a secvenţelor 
imagistice; ea presupune și legarea a ceea ce se produce de o semnificaţie, de o anumită 
funcţie utilitară pentru om, pentru societate. 

Aceasta înseamnă stabilirea unei relaţii specifice de corespondenţă adaptativă 
între produsele imaginaţiei și stările de necesitate ale omului, începând cu trebuinţele 
bazale - biologice și materiale - și terminând cu cele spirituale - de cunoaștere, estetice 
etc. 

Ca organizare și dinamică, imaginaţia creatoare este reglată esențialmente 
voluntar, conștient, elementele pulsionale și afective de sorginte inconștientă, care 
intervin în diferite momente, având un caracter secundar și subordonat. Iluminările, 
viziunile, ideile spontane care punctează cu o frecvență mai mare sau mai mică 
traiectoria procesului imaginativ sunt controlate și integrate printr-un plan anticipativ 
general pe care ni-l facem în legătură cu „tema” sau „produsul" pe care dorim să-l 
obținem. lar acest plan călăuzitor, care îmbină într-o formulă sui generis principiul 
libertăţii în derularea secvenţelor activităţii mentale, îmbracă o formă diferită, în funcție 
de domeniul de aplicaţie: știință, tehnică, artă etc. 

Astfel, în domeniul științific și cel tehnic, planul respectiv este structurat pe criteriile 
adecvării produsului la exigenţele şi criteriile realităţii, ale practicabilităţii; în domeniul 
artistic, el este schiţat în concordanţă cu criteriile convenţionalităţii și plauzibilităţii. 
Produsul imaginaţiei creatoare de tip științific sau tehnic, oricât ar fi de original și inedit nu 
poate contrazice legile generale ale ştiinţei şi tehnicii, el îmbogăţind domeniile respective 
din unghiuri necunoscute până atunci. Atât știința, cât și tehnica prezintă două feţe: una 
reală, dată de stadiul și forma reală de structurare și dezvoltare la momentul dat; alta 
posibilă, exprimată de tendinţa dezvoltării interioare. Imaginaţia creatoare se mulează pe 
această a doua față, pe care o va „popula” cu elemente reale noi. 

Cu totul altfel stau lucrurile cu produsul imaginaţiei creatoare de tip artistic. El 
poate întruchipa irealul cel mai pur și chiar absurdul, fără ca prin aceasta să-și piardă 
valoarea și funcția sa estetică şi să fie respins. De aceea, accentuând mai mult decât 
trebuie distanţa dintre conţinutul reflectoriu al imaginaţiei și realitatea dată, unii autori 
afirmă că de imaginaţie pură se poate vorbi numai în cadrul creaţiei artistice; în creaţia 
Ştiinţifico-tehnică, avem de a face, cu precădere, cu gândire generativă sau 
combinatoric-flexibilă. 

Imaginaţia creatoare se manifestă în două forme: movația-descoperirea şi invenţia. 

Inovația constă în modificarea unor elemente cunoscute, existente și în 
recombinarea lor într-o nouă schemă sau structură, obținându-se astfel un produs cu 
aspect şi proprietăţi noi, inexistente la „obiectul” inițial. Doza de creativitate este 
parcelată și focalizată, ea vizând o transformare mai mult sau mai puţin radicală a ceva 
dat, existent deja. Descoperirea constă într-o organizare nouă a schemelor mentale care 
permite relevarea și punerea în evidenţă a unor aspecte, caracteristici și relaţii existente, 
dar ascunse și inaccesibile schemelor operatorii iniţiale. Specificul imaginaţiei în 
descoperire rezidă, așadar, în schimbarea unghiului de abordare a unui fenomen, în 
punerea lui în ipostaze și relaţii variate, pentru a-i dezvălui laturi şi însuşiri noi. 

A inventa înseamnă: a găsi şi a realiza ceva nou la care nimeni n-a gândit înainte 
şi pe care nimeni nu l-a mai realizat (Gutenberg a inventat tiparul); a imagina ceva în 
scopuri particulare, a avea o idee aparte (a inventa un mijloc de a evada, a găsi o ieșire 
originală dintr-o situaţie dificilă), a extrage ceva din imaginaţie și a-l compune din 
toate secvențele (a inventa o istorie); a recurge la ceva fals, în special pentru a se 
disculpa, pentru a găsi o ieșire dintr-o situaţie critică (a inventa o pană de maşină pentru 
ajustifica întârzierea de la o întâlnire). Termenul de invenţie desemnează atât procesul 
mental intern de elaborare și realizare a noului, cât și produsul final obținut. 

în invenţie, originalitatea, ingeniozitatea şi noutatea ating un nivel sensibil mai 
înalt decât în inovaţie. 

După A. Koestler. fundamentală în imaginaţia creatoare este biruirea şi depășirea 
deprinderilor, a obișnuinţelor (strategii, șabloane, conformism) și adoptarea unei noi 
viziuni asupra lucrurilor, fie aceasta în ordine practică, fie în ştiinţă și artă. 

A. Maslow vorbeşte de existenţa a două feluri de creaţie: primară şi secundară. 
Prima izvorăște din inconștient și este comună tuturor oamenilor, manifestându-se cel 
mai liber la copilul'Sănătos, cu poftă dejoacă, capabil să viseze, să inventeze ipostaze și 
roluri diferite, să-și exprime neîngrădit, spontan, impulsurile. La adult, creaţia primară 
se asociază cu o oarecare feminitate și sensibilitate faţă de artă. lipul secundar de 
creaţie își are punctul de plecare în conștiință și este specific pentru oamenii practici şi 
bine organizaţi, ce-şi stăpânesc impulsurile, dar se preocupă de îndeplinirea cu eficienţă 
a sarcinilor ce și le asumă. 

Persoanele înalt creative posedă ambele tipuri de activism creator într-o relativă 
echilibrare și armonie. 

Rezultatul acestei sinteze este curiozitatea activă și conservarea capacității 
adultului de a fi surprins, de a se impresiona, de a se mira, de a se uimi. Pentru 
cercetător este important să simtă atracţie faţă de ceea ce este nedefinit și ambiguu, să 
fie impulsionat din interior de a întreprinde,.raiduri"” imaginative în domeniul obscur al 
necunoscutului, al noului. 

Ataşarea la anumite metode și modele nu este întotdeauna benefică, din punctul 
de vedere al legilor creaţiei. Cercetătorul creativ, ca şi artistul sau tehnicianul, 
întrunește în sine tendinţe opuse paradoxal: pe de o parte, capacitatea de a opera strict 
cu anumite metode şi reguli, definindu-şi o măiestrie, pe de alta - dispoziţia către 
eliberarea de orice metode, reguli, dogme și operarea liberă pentru detectarea unor noi 
relaţii, care să permită elaborarea unor noi metode. 

Unul din cei mai prestigioși cercetători ai imaginației, H. Rugg (1963), a stabilit că în 
structura şi desfășurarea activităţii creative există două genuri de elemente: generale, care 
se afirmă în toate sferele, fiind comune savantului, filosofului și poetului, și specifice, care 
individualizează modul de a proceda în faţa sarcinilor concrete de creaţie. 

Rolul principal în imaginaţie îl are nu atât mecanismul de operare (combinare, 
transformare), cât mai ales cel de generare, care oferă materialul de lucru, care el însuşi 
este neobișnuit inedit. Traiectoria desfășurării actului imaginativ nu are un caracter 
plat. linear, ci unul zigzagoform. spiralic, momente de maximă concentrare, luciditate 
şi control alternând cu momente de asociativitate spontană, de zbor ideatic liber, de 
visare şi transă. Imaginaţia creatoare este pilonul central al activităţii de creaţie, ea 
finalizând, prin elaborare sistematică, în timp. sugestiile, intuiţiile şi ideile iniţiale care 
au rol de declanșare (trigger). De aceea, tabloul său se va întregi în cadrul analizei 
acestei activităţi, la care ne vom referi într-un capitol următor. 

Aici mai adăugăm doar câteva aprecieri privind aspectul diferenţial. 

Fiind forma cea mai complexă a activismului intelectual imagistic, este firesc ca, în 
plan individual, să prezinte niveluri de elaborare și trăsături dinamice semnificativ diferite. 

Dacă am aplica un test multidimensional de imaginaţie creatoare.care să acopere 
principalele modalităţi - artistică, științifică, tehnică -, populaţia de bază testată se va 

divide clar în trei grupe, flecare atingând valoarea maximă a performanţei la una din 
cele trei scale. 

Dintr-o altă perspectivă, dacă aplicăm unui eșantion statistic reprezentativ un 
test de imaginaţie creatoare unidimensional - de exemplu, pentru imaginaţia artistică 
poetică -, vom obţine o curbă în formă de „i”, adică având vârful puternic deplasat spre 
stânga (fig. 32). 


f Nivelul imaginației 


î 15 30 45 6 75 w 100 m 
Subiecţi 


Fig. 32. Curba nivelului imaginaţiei (artistice) la un eșantion statistic reprezentativ 


Ca și în cazul inteligenței generale, în determinismul general al nivelului de 
dezvoltare a imaginaţiei creatoare, ponderea principală revine factorilor interni 
(eredității). Cu toate acestea, nu poate fi desconsiderată nici importanţa factorilor 
externi, îndeosebi a regimului educațional. 

Punerea frecventă a individului în situaţii noi și solicitarea lui sistematică de a- 
şi schimba unghiul de abordare a unei chestiuni, de a găsi alte rezolvări ale unei 
probleme decât cele cunoscute, de a elabora proiecte noi, de a emite ipoteze şi idei 
nonconformiste, cât mai distanțate de cele rutinate în circuitul cultural cotidian, 
contribuie într-o măsură considerabilă la flexibilizarea structurilor intelectuale, la 
dezvoltarea funcţiei constructive și combinatorice a imaginaţiei. Dimpotrivă, 
încorsetarea activităţii mentale în limitele unor modele și etaloane rigide, oricât ar 
părea ele de valoroase și importante, acționează ca factor frenator, încetinind sau 
blocând dezvoltarea imaginaţiei creatoare. în acest context, se discută, în primul rând, 
rolul școlii. Prin modul de concepere şi realizare a procesului de învăţare și prin 
comportamentul didactic al profesorului, dezvoltarea imaginaţiei creatoare a elevilor 
poate fi atât stimulată, cât şi frânată. Accentuarea în cadrul procesului instructiv asupra 
laturii informativ-reproductive este interpretată ca având un efect frenator; dimpotrivă, 
punerea pe prim plan a laturii formativ-active oferă condiţii psihologice superioare 
pentru stimularea și dezvoltarea imaginaţiei creatoare. 

Capitolul X 
MEMORIA 


10.1. DEFINIȚIE ȘI CARACTERIZARE PSIHOLOGICĂ GENERALĂ 


Viaţa psihică nu se reduce la desfășurarea în prezsnt, în limitele clipei, a diferitelor 
sale componente cognitive, afective, motivaţionale. De asemenea, organizarea 
comportamentului și a activităţii, în diversele lor forme, nu se reduce la tabloul reacţiilor 
sau acțiunilor imediate, ce se derulează la un moment dat. Dacă ar fi așa, atunci, practic, 
nu am putea vorbi de un sistem psihic autentic, cu structură proprie și identitate de sine. 
Valoarea sa adaptativă ar fi infimă, reducându-se doar la funcţia de legătură, fără cea de 
comandă-reglare a interacțiunilor individului cu mediul ambiant. întreaga existență ar 
avea o singură dimensiune temporală - cea a prezentului imediat, devenind imposibilă 
structurarea conștiinței integralităţii și unităţii Eului în scurgerea timpului. 

în realitate, însă, în organizarea tuturor sistemelor dinamice reale, influențele și 
transformările suferite din afară se „interiorizează” şi se leagă, modificând parametrii 
stării actuale în raport cu noile acţiuni externe. 

Astfel, în profilul său actual de stare, orice sistem cuprinde efectele influențelor și 
„experienţelor” anterioare, cu alte cuvinte, „conţinutul” trecutului său, concretizabil în 
indicatori de ordin substanțial, energetic şi informaţional. 

La baza marcării și reţinerii „urmelor influențelor exercitate asupra unui sistem din 
mediul extern, stă proprietatea fizică a histerezisului. Potrivit acesteia, urmele lăsate de o 
acțiune anterioară tind să se adâncească și să se consolideze prin acţiunile ulterioare, 
sistemul modificându-și rezistenţa iniţială și modelându-se în concordanţă cu transformările 
induse. Exemplul cel mai simplu, care ilustrează sensul celor de mai sus, ni-l oferă 
„experimentul” de împăturire a unei coli de hârtie. La prima acţiune, forma dorită se obţine 
mai greu; la a doua tentativă „coala” va răspunde cu mai multă ușurință; la a treia și 
următoarele, împăturirea se produce aproape automat prin apăsări foarte uşoare. 

La nivelul organismelor vii, această proprietate de la nivel strucrural-substanțial 
(morfologic) se transferă în plan funcţional, apărând mecanisme mai mult sau mai 
puţin individualizate şi specializate de înregistrare-analiză a influențelor factorilor 
extemi și de monitorizare a trecutului. Timpul devine un factor cu valoare adaptativă 
majoră, el condiţionând procesele biologice interne. Cuantificarea și valorificarea 
timpului, în cele trei segmente ale sale - trecut, prezent, viitor -, devine o condiţie sine 
qua non a supravieţuirii şi coechilibrării optime cu mediul. Ritmurile vitale periodice în 
raport cu influenţele exterioare de genul luminii, temperaturii, umidității, mareelor etc. 
persistă un anumit timp și după ce aceste influenţe încetează. Florile care se deschid ia 
începutul zilei și se închid o dată cu lăsarea serii conservă acest ritm nictemeral și în 
obscuritate continuă. în mod similar, unele crustacee marine, a căror afundare şi ieșire 

din nisip sunt ritmate de maree, puse în acvarium, continuă să manifeste această 
periodicitate în decurs de câteva zile. 

Aşadar, se poate constata că plantele și animalele, chiar cele inferioare, includ în 
organizarea comportamentului lor dimensiunea trecutului, pe care o putem numi nmezică. 

Trebuie specificat de la început că urmele și efectele trecutului afectează 
organismul animal în toate planurile sale de organizare: corporal, bio-flziologic și 
psihic. Fiecare din aceste niveluri sau subsisteme pun în evidență o dimensiune 
mnezică  (memorativă) specifică, având implicații şi conținuturi distincte. 
Corespunzător, putem desprinde trei forme generice de memorie: memoria corporală, 
exprimată în unitatea temporală a transformărilor celulare și tisulare implicate în 
procesele de creștere, în procesele de îmbătrânire, în conţinutul metabolismului; 
memoria fiziologică, reprezentată de principalele ritmuri și cicluri funcţionale ale 
diferitelor aparate și subsisteme interne ale organismului; memoria psihică, legată de 
experiența relaționalii cu lumea externă şi mediată de activitatea rezolutiv- 
informaţională a creierului. Aceasta din urmă este cea mai nouă, în ordinea evoluţiei 
filogenetice, și cunoaște cele mai mari și profunde diferențieri și transformări calitative, 
atingând la om caracteristici superioare, determinate socio-cultural. 

întrucât organizarea sistemului psihic presupune o integrate pe dimensiunea 
timpului, orientată dinspre trecut spre prezent și viitor, memoria care constă în 
conservarea, şi valorificarea din perspectiva uzului ulterior a conţinuturilor şi 
experienţelor anterioare, devine o coordonată globală de definiţie. 

Ea nu este un proces de acelaşi ordin cu procesele psihice cognitive sau 
motivaţionale, ci o modalitate de ființare şi manifestare in timp a fiecărui proces in 
parte şi a sistemului in ansamblu. 

Prin dimensiunea mnezică, sistemul psihic există ca entitate specifică, având 
continuitate și stabilitate în timp. Memoria nu intervine din afară în structurarea și 
integrarea proceselor psihice cunoscute - percepţia, gândirea, imaginaţia, trăirile 
emoţionale etc. —, ci face parte din însăși structura lor internă. Veriga mnezică se 
include astfel ca o componentă structurală a întregului sistem psihic, reprezentând 
fixarea și conservarea trecutului său. 

Ca urmare, desprinderea memoriei ca un proces psihic particular și tratarea ei 
distinctă, alături de percepţie, reprezentare, gândire etc, au un caracter artificial şi 
răspund doar unor scopuri didactice şi științifice circumstanțiale. 

Adoptând acest mod de abordare, nu trebuie să-l absolutizăm și să hipostaziem 
memoria într-o entitate de sine stătătoare, ci trebuie s-o considerăm drept o coordonată 
bazală a organizării temporale a psihicului. 

Atât datorită importanţei, cât şi frecvenţei implicării sale în dinamica activităţii 
noastre cotidiene, memoria a beneficiat de cercetări sistematice şi de mare anvergură 
de Ia începutul existenţei psihologiei ca știință și până în zilele noastre. Poate doar 
despre procesele senzoriale să se fi acumulat un material faptic-experimental atât de 
bogat şi să se fi elaborat un volum de lucrări atât de vast ca despre memorie. Fireşte, 
n-au lipsit și nu lipsesc nici astăzi deosebirile de vederi și controversele, fie în 
înțelegerea naturii fenomenului, fie în delimitarea și definirea formelor de manifestare, 
fie în explicarea modelului de organizare internă și a mecanismelor. 

Diversele orientări metodologice care s-au confruntat în istoria psihologiei şi-au 
pus amprenta și pe modul de tratare a memoriei. Astfel, se poate vorbi de o tratare 
introspecționistă (memoria ca ansamblul stărilor pure ale conștiinței păstrate şi 
reactualizate) și de una behavioristă (memoria ca ansamblu de scheme și pattern-uri de 
răspuns în raport cu stimulii daţi în experienţa anterioară), de o tratare asociaţionistă 
(memoria ca sumă a unităţilor de experienţă anterioară legate între ele, în virtutea 
acţiunii legilor asociaţiei) şi de o tratare gestaltistă (memoria ca structură izomorfică a 
interacțiunilor anterioare între câmpurile fizice externe și cele biofizice cerebrale) etc. 

In prezent, abordarea memoriei se circumscrie în coordonatele modelului 
interacționist-sistemic, care se bazează pe principiile teoriei comunicării și procesării- 
stocării informaţionale. 

în dinamica activităţii, ea ocupă poziţia unui sistem tampon, între mărimile 
actuale de intrare(Xj) şi mărimile de ieșire sau răspunsuri {Yj}. în această calitate, 
furnizează mărimile de stare {Z} sau mulțimea variabilelor intermediare care 
condiţionează procesarea intrărilor și valorile ieșirilor. 

Modelul interacționist-dinamic scoate în evidență, pe de o parte, inconsistenţa tezei 
asociaţionist-behavioriste despre caracterul simplist al organizării și desfășurării memoriei, 
iar pe de altă parte, caracterul eronat al concepţiei tbtografic-pasiviste pe care a cultivat-o 
întreaga psihologie clasică. în opoziţie cu aceasta, psihologia contemporană concepe 
memoria nu numai ca un sistem cumulativ, ci și integrativ-interpretativ activ. 

într-o primă aproximare, memoria este ceea ce se obține în urma proceselor şi 
operaţiilor de engramare/encodare, stocare şi conservare a informaţiilor despre stările 
surselor externe și despre acţiunile şi trăirile subiectului în raport cu ele. în structura 
conţinutului ei nu vom găsi obiecte şi evenimente (întâmplări) ca atare, ci modele 
informaţionale de tipul codurilor-imagine, codurilor simbolic-conceptuale, codurilor 
ergice exprimând identitatea modală și polară (semnul + și -) a proceselor 
motivaţionale și afective. Caracteristica principală a acestor modele informaţionale 
constă în desemnarea dimensiunii istorice a sistemului psihic și a sistemului 
personalităţii în ansamblu, legând în timp şi după o lege opusă celei a scurgerii 
unidirecţionale a timpului - legea reversibilităţii sau a recurenţei — conținuturile, stările 
şi comportamentele anterioare de cele actuale. Se stabilește astfel relaţia: 

M = RO[St,, St, ---Sty.p...S4], pe care o citim: „Memoria M este relaţia 
bidirecţională R dintre starea actuală (St,,) și stările anterioare (St, St,,.2...) până la starea 
iniţială (St,,)”. Sensul dublu al relaţiei permite: a) includerea şi utilizarea experienţei 
anterioare în rezolvarea sarcinilor actuale de reglare (facilitarea înţelegerii și asimilării 
prezentului prin prisma trecutului: sistemul va evita, în primul rând, repetarea erorilor pe 
care eventual le-a comis în trecut, va elimina pe cât posibil verigile de prisos din lanţul 
acţiunilor reglatorii, va extrage o cantitate mai mare de informaţie relevantă din fluxurile 
actuale de semnale, va spori coeficientul de redundanţă funcţională și, implicit gradul de 
fiabilitate al mecanismelor decizionale; este posibilă, însă, și o influenţă perturbatoare a 
experienţei anterioare asupra finalizării comportamentelor actuale: interpretarea 
denaturată a mpitf-ului şi orientarea pe o cale greșită a acţiunii), b) asigură integrarea 
informaţiei actuale în tezaurul informaţional stocat în momentele anterioare de timp, cu 
producerea eventualelor modificări și optimizări în organizarea internă a acestuia. 

Din cele de mai sus rezultă că memoria poate fi analizată sistemic pe baza 
schemei cibernetice „inpul-output-input”. 

Ea nu este o entitate statică și închisa, permanent aceeași în conținut şi în raporturile 
dintre elementele componente. Condiţia existenţei și menţinerii ei este comunicarea cu 
mulţimea evenimentelor de la „intrare” şi cu cea a „răspunsurilor” de la „ieşire”. Prin ifipuf 
prezentul intră în trecut, iar prin ourpurtrecutul intră în actualitate. 

Din punct de vedere modal, calitativ, structura inpur-u ui mnemonic este eterogenă, 
cuprinzând fluxuri senzoriale (vizuale, auditive, olfactive, gustative, tactile, kinestezice, 
viscerale), fluxuri imaginative, fluxuri conceptual-simbolice,  logico-propoziţionale, 
fluxuri de trăiri emoţionale, fluxuri motivaţionale. fluxuri motorii (acţionale). 

La fel de eterogenă va fi și structura oufput-u ui, blocul memorativ având două 
tipuri de „ieşiri”: specifice sau primare şi nespecifice sau secundare (fig. 33). 

Fig. 33. Modelul cibernetic al memoriei 


Ieşirile specifice constau în reactualizarea și reproducerea unor conținuturi 
cognitive, afective, motivaționale, motorii etc. în formă „pură”, așa cum au fost ele 
stocate şi conservate, fără să fie utilizate în alte forme de activitate. Ele se activează 
prin administrarea unor probe corespunzătoare de memorie: de recunoaștere imagistică 
sau obiectuală, de fixare și reproducere a unor serii de cuvinte, de numere, de date, de 
elemente topografice etc. 

Ieşirile nespecifice constau în activarea unor elemente din experienţa anterioară 
în cursul desfășurării unor procese psihice de cunoaștere (percepţie, reprezentare, 
imaginaţie, gândire) sau acte instrumentale (acţiuni motorii finaliste). 

Cum memoria este organizată după principiul autoreglării, „ieşirile” se întorc și 
influenţează asupra „intrărilor”, contribuind astfel la consolidarea în timp a ceea ce se 
realizează. 


10 2. DINAMICA MEMORIEI 


Memoria nu ființează în forma unei structuri statice, pietrificate şi nici ca un 
recipient în sine neutru și permanent același, în care se introduc de-a valma, din afară, 
impresii, informaţii, experienţe. 

Dimpotrivă, ea se organizează și funcţionează ca sistem dinamic, ce se ela- 
borează treptat în cursul evoluţiei istorice și ontogenetice, pe măsura îmbogăţirii 
repertoriului experienţei. 

In funcţionarea sa, se îmbină și se corelează în permanenţă și într-o manieră 
selectivă, impusă de sarcinile și solicitările externe, dinamicafuncțională, exprimată în 
variațiile coordonatelor de definiție ale „portretului fazic”, și statica funcțională, 
exprimată în „profilul de stare" - valorile indicatorilor mnezici - la un moment dat. 

Latura procesuală a memoriei se relevă în succesiunea și intercondiţionarea a trei 
faze principale: a) engramarea sau fixarea (memorarea în accepțiunea tradițională); 
b)păstrarea sau conservarea, c) ecforarea sau reactualizarea. 

a. Engramarea (fixarea) reprezintă în sine un ansamblu de operaţii de ordin lo- 
gic-informaţional, biofizic şi biochimic, în urma cărora conținuturile proceselor 
cognitive (percepţie, gândire, imaginaţie), afectiv-motivaţionale şi schemelor motorii 
sunt înscrise din segmentul temporal al prezentului în cel al trecutului. La baza acestora 
stă proprietatea impresionabilităţii şi inerţiei funcţionale a neuronilor şi a creierului în 
ansamblu. Această fază se poate desfășura în două forme: fără existența unui scop 
special de reţinere — memorare neintenționată sau involuntară, şi — în virtutea unui 
scop special de reţinere - memorare intenționată sau voluntară. 

Ambele forme se evaluează, în principiu, pe baza acelorași indicatori, ca, de 
pildă: volumul materialului reţinut după fiecare prezentare şi percepere secvenţială; 
volumul total al materialului engramat la finele unui anumit interval de timp; 
rapiditatea întipăririi; exactitatea întipăririi; completitudinea. 

Memorarea neintenţionată se realizează în mod cotidian, în procesul perceperii 
diferitelor obiecte, situaţii, întâmplări și în cursul desfășurării diferitelor activităţi. 
Astfel, parcurgând un anumit drum printr-un oraș, după un anumit timp, ne reamintim 
locuri, clădiri, intersecţii, monumente etc, deși nu ne-am propus la început un 
asemenea scop. Mecanismele memorative interne funcţionează ca niște capratori 
autonomi, extrag din fluxul actual al informaţiilor şi evenimentelor elemente și 
secvenţe pe care le introduc în „repertoriul” anterior, unde se păstrează un interval mai 
mare sau mai scurt de timp. Adeseori, asemenea elemente și secvenţe se fixează fără 
reperele și delimitările spaţio-temporale corespunzătoare, ceea ce face ca atunci când 
ele reapar ca amintiri, să nu putem spune exact cum și de unde le-am recepționat. Se 
dovedește, astfel, că o importantă parte din tezaurul informaţional de care dispune o 
persoană adultă s-a obţinut şi fixat prin intermediul memorării neintenţionate. 

Datele observaţiei şi experimentale ne arată că funcţionalitatea și eficienţa acestei 
forme sunt influențate pozitiv de următorii factori: gradul de noutate al materialului, 
presnanţa şi intensitatea diferitelor elemente, obiecte etc. dintr-un context (fond); 
intensitatea _trăirilor emoţionale acompaniatoare; locul nodal al „elementelor” 
materialului - stimul în structura activităţii subiectului (mijloc sau scop). Pe lângă 
aceşti factori obiectivi și controlabili, memorarea neintenţionată este condiţionată și de 
caracteristicile mecanismelor memoriei în sine. 

Acestea prezintă un registru valoric relativ întins, după nivelul pragurilor de 
impresionabilitate şi al capacităţii de admisie-engramare. De aici rezultă diferențe 
interindividuale semnificative între așa-numita memorare fotografică fenomenală (când 

se întipăreşte tot ce intră în sfera percepţiei sau activităţii cotidiene) şi memorarea 
insulară, care se limitează la fixarea unui volum redus (până la 2-3 elemente izolate). 

Memorarea involuntară ţine cu precădere de însușirile native ale mecanismelor 
cerebrale și prin intermediul ei se poate pune în evidenţă capacitatea bazală de 
engramare-stocare a creierului. 

Memorarea intenționată (voluntară) se desfăşoară sub acţiunea reglatoare directă 
a scopului sau sarcinii de a reţine materialul ce urmează a fi prezentat. Scopul de a 
memora poate fi impus de subiect însuşi sau formulat din afară, de către 
experimentator sau instructor. 

În acest caz, procesul de engramare-fixare se desfășoară ca activitate psihică 
dominantă, iar nu ca activitate paralelă și secundară, ca în cazul memorării 
neintenţionate. Toate procesele psihice specifice - percepţia, gândirea (analize logice, 
evaluări, înţelegere), voinţa sunt subordonate și instrumentează memorarea. 

în cazul memorării intenţionate, subiectul simte efortul mental, cum se 
mobilizează expres pentru a percepe și conștientiza cât mai clar fiecare „element" al 
materialului în vederea fixării cât mai exacte, rapide și complete. 

Este și firesc ca, în asemenea circumstanţe, randamentul memorării să fie 
superior celui înregistrat de o memorare involuntară. 

In plan experimental, studiul memorării voluntare s-a realizat cu ajutorul a două 
tipuri de material: material fără sens (ex.: silabe sau cuvinte, simboluri convenţionale, 
figuri complexe, cum este, de pildă, figura Rey, ale cărei elemente nu pot fi reunite sub 
o denumire unică) și material cu sens (verbal, numeric, imagistic). în psihologia 
clasică, se considera că în forma sa pură capacitatea mnezică poate fi testată numai cu 
un material fără sens. 

Pe această direcţie, au mers cercetările lui H. Ebbinghaus, care a stabilit câteva 
importante particularităţi ale dinamicii memoriei și ale funcţionării sale interne. 

Cercetătorii contemporani consideră memoria ca o componentă de bază a 
procesului general de relaţionare și adaptare. Conţinutul său trebuie evaluat nu după 
numărul unor elemente izolate și lipsite de valoare semantică și pragmatică pentru 
subiect, ci după volumul informaţiei și experienţelor specifice, cu un rol precis 
determinat în structura activităţii și comportamentului. 

Fiind subordonată unui scop, memorarea voluntară dobândește un caracter 
mediat, ea fiind susţinută de utilizarea de către subiect a unor procedee mnemotehnice 
auxiliare, special elaborate în cursul activităţii anterioare de învăţare. 

Astfel că materialul - etalon, cu ajutorul căruia trebuie ea studiată, nu poate fi decât 
materialul cu sens. Acesta poate fi de modalităţi diferite - liste de cuvinte (15-20), liste de 
numere (cu o singură cifră, cu două cifre), serii de imagini ale unor obiecte, plante, 
animale etc. — se poate prezenta în moduri diferite — pe cale vizuală, pe cale auditivă - şi 
în condiţii ambientale diferite, în absenţa sau în prezenţa unor factori perturbatori. 

Indicatorii memorării voluntare vor depinde atât de proprietăţile și condiţiile de 
administrare a materialului, cât şi de particularităţile psihoindividuale ale subiecţilor. 

Printre factorii ce țin de material, menţionăm: volumul sau întinderea; forma de 
codificare (verbal-simbolică, imagistică, obiectual-concretă); gradul de organizare 
logică internă (saturaţia în relaţii semantice, integrative între elemente); timpul de 

prezentare (expunere) a fiecărui element (intervale optime sau intervale critice - prea 
mici sau prea mari). Acești factori fiind aceiaşi pentru toți subiecţii supuși testării, 
parametrii memorării voluntare vor fi influenţaţi de particularităţile psihoindividuale: 
capacilaleu de engramare-stocare a mecanismelor cerebrale; dominanta motivaţionala 
in momentul receptării materialului (dacă este consonantă cu acesta sau disonantă); 
nivelul de concentrare şi mobilitate a atenției; starea de odihnă sau de obosea/ă. 

Un rol esenţial în determinarea modului de desfășurare a memorării voluntare îl 
are formularea instructajului şi a scopului. Prin instructaj, materialul poate activa un 
fond motivaţional-afectiv favorabil sau unul nefavorabil fixării, iar scopul poate monta 
subiectul pentru o memorare de valoare calitativă diferită — mecanică sau logică, pentru 
o durată mică sau pentru o durată mare. 

Cele de mai sus ne arată că faza de engramare/stocare are un caracter complex și 
activ, ea  desfâșurându-se pe fondul unei interacțiuni  multiractoriale. adesea 
contradictorii și imprevizibile. 

Datele cercetărilor efectuate de pe poziţiile ciberneticii şi teoriei informaţiei (A. 
Tulving, W. Donaldson, 1972; K. Pribram, 1973; M. Golu, 1975; C. Voicu, 1980; I. 
Druțu, 1990) au stabilit că engramarea/slocarea sunt controlate și reglate din interiorul 
sistemului mnezic de mecanisme logice de organizare, selecție, inventariere (indici de 
identificare) şi adresabilitate. Aceste mecanisme își tac simțită prezența în modul și 
stilul specific pe care-l folosește fiecare subiect într-o sarcină de memorare. Ca o 
trăsătură comună, ce poate fi constatată la fiecare persoană, este tendința de a stabili 
anumite repere de încadrare a elementelor obiectiv disparate, de a releva puncte de 
joncțiune şi similitudine între acestea, de a face grupaje cu semnificație. Psihologii 
americani au introdus noțiunea de memory chunk, care desemnează o unitate sau o 
structură informațională ce se engramează și se stochează la un moment dat. In cazul 
unui material neorganizat, ca, de pildă, o listă de cuvinte separate, o asemenea unitate 
se reduce la numărul literelor ce compun fiecare cuvânt (şi care se engramează 
împreună); în cazul unui material structurat logic, ca, de pildă, un text, o atare unitate 
memorativă devine propoziția (un număr de cuvinte articulate şi integrate logico- 
semantic) (fig. 34). 


Fig. 34. Dinamica procesului de memorare: pe secvențe și glogal 


Tendința evidentă a subiecților umani de a organiza materialul ce urmează a fi 
memorat este determinată din interior de caracterul structurant al schemelor operatorii 
ale memoriei latente. în virtutea acestuia, în raport cu orice material nou se manifestă 
funcția de asimilare și integrare potrivit configurației logice elaborate anterior. în cazul 


când noul material, în urma procesărilor efectuate, nu-și află locul în această 

configuraţie, în schema de organizare se creează un alt compartiment, cu adresă 
distinctă. Prin aceasta, repertoriul memoriei se îmbogățește nu numai cantitativ, ci și 
calitativ, modificându-şi succesiv raporturile funcțional-logice dintre componente. 

Memorarea voluntară se realizează la niveluri diferite de completitudine, 
exactitate și trăinicie sau durabilitate. 

O primă dimensiune pe care o pune ca în evidenţă este volumul. Acesta exprimă 
numărul total de elemente (ex.: cuvinte, numere etc), care se rețin de către un subiect 
după prima prezentare a materialului. Registrul de variabilitate al acestei dimensiuni se 
întinde între 2 și 15. 

Pentru reținerea integrală a unui material, se impune prezentarea lui repetata, de 
atâtea ori câte sunt necesare, până când subiectul reuşeşte să reproducă întregul 
material-test. După numărul repetiţiilor necesare pentru reținerea unui material se 
determină cea de a doua dimensiune importantă a memorării, și anume, promptitudinea 
sau rapiditatea. Ea, de asemenea, poate lua valori diferite de la un individ la altul și în 
funcţie de natura și lungimea materialului folosit. 

Repetiţia este o variabilă esenţială care condiţionează nu numai faza engramării 
(memorării), ci și pe cea a păstrării sau a conservării. De aceea, utilizarea ei se supune 
unor exigenţe diferite: în faza de memorare, se recomandă repetițiile concentrate, 
pentru a scurta timpul de fixare a materialului-test; în faza păstrării sau a conservării, 
sunt indicate repetițiile eşalonate, cu frecvență monoton-descrescătoare (mai dese în 
perioada imediată după memorare și mai rare pe măsura îndepărtării, în timp, de 
momentul iniţial). 

Memorarea voluntară este subordonată și unor cerinţe de exactitate și fidelitate, care 
variază în funcţie de scopul stabilit și de natura materialului. Astfel, într-o situaţie, 
materialul trebuie reţinut integral, în ordinea dată, în componența dată, fără nici o 
modificare, pentru a fi reprodus întocmai, în forma în care a fost prezentat (este cazul 
numerelor de telefon, al denumirilor, al formulelor); în alte situaţii, materialul se cere a fi 
memorat selectiv, în elementele și părţile sale esenţiale, reproducerea lui putându-se realiza 
într-o manieră mai liberă, cu propriile cuvinte. Ca urmare, precizia şi fidelitatea trebuie 
determinate prin raportare la contextul și instrucțiunile dupâ care s-a realizat memorarea. 

Pe traiectoria procesului de memorare voluntară, apare așa-numitul efect al listei. 
Esenţa acestuia rezidă în aceea că, în prezentarea serială a informaţiei (materialului), 
cel mai bine se rețin începutul şi sfârșitul (dar mai puţin) și cel mai slab sau aproape 
deloc - mijlocul seriei. Explicaţia constă în inducția negativă anterogradă și retrogradă, 
care se produce de la segmentele iniţiale către cele următoare și de la cele terminale 
către cele anterioare. Ca urmare, apare o stare de inhibiţie accentuată ce se con- 
centrează în zona segmentului de mijloc. Prezenţa efectului listei trebuie să conducă la 
concluzia că, pentru o organizare optimă a procesului de învăţare, trebuie evitată struc- 
turarea materialului în serii lungi, care depăşesc, de pildă, 50 de unităţi memorative 
(chunks). Structurarea trebuie realizată în serii scurte (de până la 30 unităţi memorative). 

Cu alte cuvinte, un material foarte lung, pentru a putea fi ușor și bine reţinut, se 
impune a fi împărţit în mai multe segmente omogene. Memorarea lui se va putea 
desfășura prin îmbinarea procedeului analitic cu cel sintetic (global): a) parcurgerea, o 
dată - de două ori, a materialului în întregul lui; b) memorarea succesivă pe părţi, astfel 

că reproducerea părții memorate actualmente să se asocieze cu reproducerea părților 
memorate anterior; c) parcurgerea din nou a întregului material. 

Memorarea voluntară se include ca verigă esenţială în structura activităţii de învăţare, 
unde funcționalitatea ei va fi subordonată și integrată motivelor și scopurilor acestei activități. 
Tocmai în contextul dat, ea se va elabora și structura din punct de vedere operaţional. 

Păstrarea sau conservarea include acele operaţii și transformări care au ca 
rezultat menţinerea în tezaurul memorativ, un timp cât mai îndelungat, a informaţiei și 
experienţelor stocate anterior. Principalul indicator al ei este frăinicia, care include 
două componente: pe de o parte, profunzimea sau intensitatea engramărilor, iar pe de 
alta, durata menţinerii lor la nivelul pragului de ecforare. Valoarea, ca atare, a acestui 
indicator variază semnificativ în funcţie de particularităţile psihoindividuale ale 
subiecţilor, de caracteristicile materialului memorat (grad de structurare și organizare 
logică, formă de prezentare, semnificaţie, grad de familiaritate sau de noutate, 
complexitate) şi de frecvenţa actualizării şi utilizării ulterioare, in principiu, condiţia 
principală a unei păstrări trainice a unui material o dată învăţat este repetarea lui 
periodică sau utilizarea în cadrul activităţii ulterioare. în cazul repetării, se dovedește că 
cel mai eficient este procedeul combinării repetiţiilor concentrate — în perioade de 
fixare şi imediat după aceea, și eșalonate, în perioada ulterioară, mai îndepărtată. 

Pentru a-şi spori eficienţa de consolidare, este recomandabil ca repetițiile să 
introducă anumite variaţii în ordinea materialului, în forma lui de organizare internă, 
creându-se astfel o bază neurofiziologică mai largă de integrare. 

Foarte important pentru trăinicia păstrării este modul în care se formulează 
scopul memorării (fixării): pe termen scurt (imediat), pe termen mediu sau pe termen 
lung. Aceasta, firește, depinde de valoarea instrumental-adapiativă a informaţiei şi 
experienţelor care fac obiectul învăţării într-o situaţie sau alta. Este evident că, întrucât 
nu toate informaţiile şi experienţele au o valoare adaptativ-instrumentală egală în timp, 
o diferenţiere și ierarhizare a lor în procesul învăţării se impun ca absolut necesare. 

Un rol esenţial în determinarea trăiniciei păstrării a ceea ce am memorat anterior 
îl au factorii emoţional-afectivi și motivaţionali. Există o dependenţă direct 
proporţională între ecoul sau rezonanța materialului dat în sfera noastră afectiv- 
motivaţională și gradul de trăinicie al păstrării lui în memorie. în virtutea acțiunii 
mecanismelor de apărare a Eului, informaţiile și experienţele cu rezonanţă afectiv- 
motivaţională pozitivă se fixează mai trainic decât cele cu rezonanță negativă. Absența 
oricărei încărcături afectogene sau motivaţionale duce întotdeauna la o fixare 
superficială și de scurtă durată. 

Trăinicia implică și alți indicatori de ordin calitativ ai păstrării: completitudinea, 

fidelitatea şi exactitatea. Completitudinea este dată de raportul dintre ceea ce se păstrează 

la momentul dat și ceea ce s-a memorat anterior; ea este maximă când valoarea raportului 
este I şi scade proporțional cu reducerea acesteia, putând tinde spre zero. Fidelitatea 
exprimă raportul de corespondență structurală între materialul memorat iniţial şi cel care 
se păstrează la momentul dat (o păstrare se consideră fidelă dacă transformările care se 
produc în timp asupra materialului stocat nu-i anulează identitatea sau conținutul său 
esenţial). 

în fine, exactitatea este dată de corespondenţa izomorfică dintre elementele 
stocate anterior și cele păstrate în decursul timpului; dacă se aplică întregului material, 
exactitatea presupune păstrarea lui absolut în forma iniţială în care a fost memorat. 
Exactitatea implică fidelitatea, dar fidelitatea nu implică în mod necesar exactitatea: pot 
să păstrez un material cu un grad scăzut de exactitate, omiţând unele elemente 
nesemnificative sau modificând altele. 

Prin specificul său de fază latentă, păstrarea se realizează la nivel subconștient, noi 
neavând control direct asupra conţinutului său ci numai indirect prin intermediul 
reactualizării. Nici prin observaţie externă, nici prin introspecţie nu se poate realiza o 
monitorizare conştienta a ceea ce se întâmplă în interiorul acestei faze. Imaginea și descrierea 
ei se obțin pe baza comparării „intrărilor” (ce a fost stocat) cu „ieșirile (ce s-a reactualizat). 

Datele pe care ni le oferă o asemenea metodă ne arată că păstrarea nu este nici pe 
departe o componentă pasivă a sistemului mnezic, aşa cum pare la prima vedere. 
Dimpotrivă, ea implică producerea unor permanente transformări, reorganizări şi 
reintegrări, care, în raport cu un segment sau altul al tezaurului memorativ, pot fi 
împărţite în pozitive sau antientropice și negative sau entropice. Cele dintâi conduc la o 
mai bună consolidare şi conservare a conţinutului asupra căruia se efectuează; cele din 
urmă, dimpotrivă, determină o slăbire şi o dezintegrare din repertoriul funcţional a 
conţinutului pe care-l ating. 

Ca un efect secundar al transformărilor antientropice avem reminiscența. Ea constă 
nu numai în păstrarea nealterată a materialului stocat anterior, ci și în îmbogățirea lui, ca 
urmare a punerii în relaţii logice și instrumentale cu alte conţinuturi informaţionale 
tezaurizate. Fenomenul reminiscenţei se manifestă cel mai frecvent și cu amplitudine 
maximă în raport cu acele genuri de material care se fixează pe un fond aperceptiv mai 
bogat și mai compatibil din punct de vedere modal şi structural. De asemenea, el apare 
mai frecvent în contextul memoriei logice decât în ce) al memoriei mecanice. 

Cu cât un conţinut informaţional sau o experienţă de viaţă sunt mai trainic 
consolidate și păstrate, cu atât pragul lor de reactualizare este mai scăzut, și viceversa. 
Din acest punct de vedere, tezaurul memorativ are o organizare stratificată: în partea 
inferioară (în profunzime) se dispun straturile cu praguri de reactualizare mari, inclusiv 
cele ce au coborât sub limita activării, trecând în zona uitării; în partea superioară, se 
situează straturile cu praguri de reactualizare scăzute, cel mai mic prag tinzând către 
valoarea zero. Tabloul nu are un caracter fix, invariant; el se va modifica în timp, în 
funcţie de interacţiunea subiectului cu lumea externă şi de dinamica relaţiei dintre 
fondul experienţei anterioare și scopurile sau obiectivele activităţii curente. Ca urmare, 
devine posibilă şi plauzibilă schimbarea poziţiei diferitelor elemente pe continuumul 
reactualizabilităţii: un element care la momentul considerat se află pe o poziţie 
superioară, cu un prag de reactualizare scăzut, prin neutilizare şi nerepetare va trece în 
momentele următoare de timp pe poziţii inferioare, caracterizate prin praguri de 
reactualizare crescute, și invers, un element care în momentul dat se află pe o poziţie 
inferioară, prin repetare sau utilizare în activitatea curentă, va trece în momentele de 
timp ulterioare pe o poziţie superioară. 

Din punct de vedere cibernetic, putem afirma, așadar, că menţinerea la 
parametri optimi a staticii funcţionale a tezaurului memorativ se realizează printr-o 

dinamică funcţională antientropică, de consolidare, „urmele” nefiind lăsate în forma 
iniţială, ci reîmprospătându-se şi consolidându-se periodic, fie prin repetarea în sine a 
materialului de bază, fie prin includerea și utilizarea lui în rezolvarea sarcinilor activităţii. 
Păstrarea este. Iară îndoială, faza cea mai importantă în structura dinamică a 
sistemului mnezic al omului. Ea este cea care determină, în ultimă instanţă, eficienţa și 
productivitatea memoriei. Faptul că cineva este caracterizat ca având o memorie bună sau 
slabă depinde, în primul rând, de volumul și calitatea păstrării, de funcționalitatea celor 
stocate anterior. Diferenţele individuale cele mai semnificative se constată tocmai în 
întinderea și diversitatea păstră De aceea, în plan psihopedagogie, preocuparea 
principală trebuie s-o constituie găsirea procedeelor şi condiţiilor optime pentru 
asigurarea unei durabilităţi cât mai mari în timp a ceea ce se învaţă în cursul vieţii. 


Reactualizarea reprezintă faza de „ieşire” a dinamicii memoriei și constă în 
aducerea în câmpul conștiinței a unor elemente din fondul experienţei anterioare. 

Ea este oglinda celorlalte două faze - memorarea și păstrarea - și principalul 
criteriu obiectiv de evaluare a lor. Atât realizarea fixării materialului dat, cât și modul 
în care s-a păstrat de-a lungul unui interval de timp se pot aprecia numai solicitând 
subiectul să și-l amintească. 

După mecanismul declanșator, reactualizarea este de două feluri: spontană sau 
involuntară și deliberată sau voluntară. Cea spontană se poate produce atât în stare de 
somn, în forma viselor, cât și în stare de veghe (relaxată), în forma unor avalanșe de 
amintiri, a unor imagini și idei. Se știe, de exemplu, cât de dificil ne este să ne opunem 
şi să stăvilim invadarea scenei interne a conștiinței de amintiri, imagini şi idei care 
ţâşnesc din rezervorul memoriei. Aceasta se interpretează ca modalitate specifică de 
autoreglare a sistemului mnezic, care-și activează în mod automat „ieșirea”, pentru a-și 
perfecționa și consolida organizarea internă (tezaurul elaborat anterior). 


O formă aparte a reactualizării spontane, care evidenţiază o dată în plus 
complexitatea funcțională a memoriei, o reprezintă reactualizarea amânată sau 
retroactivă. Fiecăruia ni se întâmplă să nu ne amintim pe loc o anumită informaţie, de 
exemplu, numele unei persoane pe care o întâlnim ocazional, denumirea unei localităţi, 
a unui obiect etc, cu toate că facem un efort mental serios în acest sens. După un timp 
oarecare, într-un alt context și pe fondul unei alte preocupări, informaţia respectivă 
apare instantaneu, ca din senin, și se instalează frumos în centrul conștiinței, obligându- 
ne s-o luăm în seamă. 


Şi mai spectaculos se prezintă lucrurile într-o situaţie de examen. Persoanele 
emotive sunt stăpânite de o puternică tensiune care le blochează serios procesul de 
reactualizare a cunoștințelor, nereuşind să închege un răspuns cât de cât satisfăcător. 
Când ies din sala de examen, spontan, cunoștințele se reactualizează și răspunsurile la 
întrebările de examen le devin accesibile sau chiar le par foarte simple. 

Asemenea întâmplări ne arată că un semnal de eeforare (actualizare) expediat 
voluntar, care nu duce imediat la rezultatul aşteptat - activitatea trecând mai departe la 
o altă etapă - nu dispare; el trece la nivel subconștient, continuând operaţia de scanare- 
explorare. în momentul în care „elementul” căutat este descoperit şi identificat, este 
automat împins la suprafaţă, realizându-se astfel spontan reactualizarea sa (amânată). 

Reactualizarea deliberată este declanșată şi controlată voluntar, fie în cadrul unei 
sarcini speciale de testare a memoriei, fie în cadrul unei activități specifice - de învățare, 
386 


de muncă, de creaţie etc. — în a cărei realizare este implicată experienţa anterioară. Ea se 
desfăşoară, aşadar, în concordanţă cu un anumit scop și într-o anumită ordine. 

Elementele care-i formează conţinutul se aleg și se activează după anumite 
criterii de compatibilitate atât cu operaţiile actuale ale activităţii, cât şi cu scopul final 
ce trebuie atins. Aşa se face că ele sunt supuse verificării/evaluării, şi în cazul unor 
neconcordanţe sunt respinse și se procedează la găsirea și reactualizarea altora. 

După funcţionalitatea elementelor solicitate, reactualizarea se realizează în două 
forme: recunoașterea şi reproducerea. 

Recunoașterea se realizează în legătură cu acele conţinuturi și experienţe al căror 
prag este prea ridicat pentru a se putea desprinde și manifesta independent, prin ele 
însele. Subiectul singur nu poate să le relateze, simțind nevoia unui sprijin sau suport 
extern. Nu putem relata conţinutul unei întâmplări petrecute mai de mult, dar o 
recunoaștem dacă ni se prezintă niște elemente ajutătoare; nu reușim să relatăm despre 
locuri pe care le-am vizitat cândva, dar le recunoaștem dacă ni se prezintă imagini ale 
lor; nu ne amintim numele persoanelor de la o întrunire la care am participat, dar le 
recunoaștem în fotografie etc. 

O parte importantă din fondul experienţei anterioare funcţionează la nivel de 
recunoaștere. Dar, și în această ipostază, el continuă să-şi păstreze o valoare adaptativă, 
comportamentul în situaţii „recunoscute” desfășurându-se la un nivel de eficiență mai 
înalt decât în situaţii absolut noi. 

Reproducerea este o formă calitativ superioară a reactualizării, constând în derularea 
conștientă a conţinuturilor informaţionale şi actelor motorii achiziționate anterior. Trăinicia 
păstrării achiziţiilor anterioare este suficient de puternică pentru a se menţine la un prag de 
funcţionalitate scăzut devenind astfel accesibile apelului sau semnalului de ecforare. 

Reproducerea se evaluează pe baza indicatorilor de promptitudine, completitudine, 
fidelitate şi exactitate. Trebuie menţionat că deși valorile acestora sunt condiţionate de 
caracteristicile păstrării, ele depind şi de dinamica internă a reproducerii propriu-zise. 

Promptitudinea reflectă mobilitatea funcţională a mecanismului de ecforare și se 
măsoară în intervalele de timp dintre momentul emiterii semnalului de apel şi cel ai 
apariţiei în conștiință a informaţiei solicitate. La subiecţii funciarmente lenți sau inerți, 
valoarea acestor intervale este semnificativ mai mare decât la subiecţii rapizi, chiar dacă 
informaţia solicitată se află depozitată pe aceeaşi poziţie de consolidare şi funcționalitate. 

Completitudinea este un parametru cu o condiţionare și mai complexa. Pe de o 
parte, ea este determinată, fireşte, de completitudinea păstrării; pe de altă parte, însă, 
depinde de raporturile de inducţie negativă ce se creează între secvențele actuale și cele 
imediat următoare ale fluxului reproducerii, precum și de comprimările, detalierile sau 
selecţiile pe care le operează mecanismele de ecforare. Reproducerea poate avea, 
aşadar, grade diferite de completitudine: completitudine de identitate, când materialul 
este reprodus întocmai în forma în care a fost memorat; completitudine în hiper, când 
la materialul original se adaugă elemente suplimentare, compatibile cu cele de bază; 
completitudine în hipo, când materialul original se reproduce cu omiterea unor 
elemente nesemnificative; completitudine structurală, când materialul iniţial este 
reprodus într-o formă transformată de o manieră personală (originală), fără a se altera 
structura lui logică. Un grad de completitudine poate fi considerat adecvat sau 

inadecvat în funcţie de situaţie. De pildă, în cazul depunerii unei mărturii într-o instanţă 
judiciară sau al actorului care-și interpretează rolul pe scenă, adecvată va fi 
completitudinea de identitate și mai puţin adecvate toate celelalte; dimpotrivă, în 
formularea răspunsului la un examen devine mai adecvată completitudinea structurală, 
care se întemeiază pe o înţelegere în profunzime a materialului asimilat şi pe integrarea 
lui în schemele mentale proprii ale subiectului. 

Dacă intrăm mai adânc în analiza fenomenelor mnezice, ajungem la concluzia că 
în cazul reproducerii este vorba mai mult de reconstrucție, decât de o duplicare a ceea 
ce s-a engramat anterior. Noi avem întotdeauna controlul asupra a ceea ce selectăm și 
relatăm sau exteriorizăm, adaptând fluxul reactualizat nu numai la scopul activităţii, ci 
şi la particularităţile situaţiei în care ne aflăm. Când ni se cere să ne amintim despre un 
eveniment sau să răspundem la anumite întrebări, încercăm nu numai să reactualizăm 
informaţiile necesare, dar să le şi organizăm cât mai bine, astfel ca răspunsurile să fie 
cât mai coerente şi inteligibile. 

Exemple de reproducere ca la indigo sunt și mai rare în sfera actelor motorii 
(decât în cea verbală). Poezia și anumite bucăţi în proză sunt învăţate în scopul 
reproducerii literare; același lucru se poate spune și despre formulele juridice, 
incantaţiile liturgice și magice. în raport cu alte grupuri de experienţe și de informaţie, 
reproducerea aproximează, rezumă, comprimă, adaptează. Aceasta face ca activitatea 
să nu fie tributară în mod absolut și exclusiv memoriei, ci să beneficieze şi de aparatul 
nou, constructiv al inteligenţei, imaginaţiei și gândirii. 

Efectul operaţiilor de reconstrucţie devine și mai pregnant în reproducerea 
materialului memorat neintenţionat (involuntar). Puşi să relatăm despre obiecte aflate 
anterior în câmpul nostru vizual, despre conţinutul discuţiei dintre două sau mai multe 
persoane la care am asistat, despre diferite întâmplări la care am fost martori, vom 
putea oferi doar date parţial exacte și doar aparent complete; vom omite elemente care 
efectiv au figurat în „materialul original” și vom adăuga de la noi altele care nu au 
figurat în nici un fel. Mai mult decât atât; două sau mai multe persoane puse să relateze 
despre acelaşi eveniment sau despre aceeaşi întâmplare la care au asistat vor da 
răspunsuri nu numai diferite sub aspectul completitudinii, dar posibil şi contradictorii, 
sub aspectul veridicităţii. 

Aşadar, reproducerea nu este o simplă revenire în actualitate a conţinutului 
păstrării, ci este o componentă cu mecanisme și legi proprii de funcţionare. în cadrul ei 
se realizează o complexă și contradictorie interacţiune între operaţiile de ecforare şi 
cele de elaborare-construcție-organizare aparţinând inteligenței, imaginaţiei și gândirii. 
De aceea, analiza dinamicii ei pe diverse compartimente ale experienţei stocate anterior 
ne permite să formulăm ipoteze și concluzii cu privire nu numai la memorie, ci şi la 
activitatea mentală în ansamblu. 


10.3. FORMELE MEMORIEI 


încă în psihologia clasică, începând cu studiile lui H. Ebbinghaus, M. Mayer și 
W. Stern, s-a făcut constatarea că funcţia mnezică are o organizare eterogenă, punând 
în evidenţă o diversitate de modalităţi şi forme de manifestare. Pentru delimitarea lor, 
au fost introduse patru criterii, care-și păstrează valabilitatea și astăzi, și anume: 

a) prezența sau absența intenţiei şi a controlului voluntar; b) prezența sau absența 
desprinderii şi înţelegerii legăturilor specifice intre elementele şi secvențele 
materialului; c) aferentația dominantă; d) factorul timp. 

a. Aplicarea primului criteriu permite identificarea a două forme mari ale 
memoriei: memoria involuntară (neintenţionată) şi memoria voluntară (intenţionată). 

Caracteristica involuntar-voluntar se extinde asupra tuturor celor trei faze ale 
procesului memoriei, pe care le-am analizat mai sus. 

Aşadar, memoria involuntară este aceea care, în toate cele trei faze -engramare, 
păstrare, reactualizare — se realizează fără existenţa unui scop mnezic precis și fără 
controlul voinţei conştient focalizat. Deşi se desfășoară permanent, nu numai pe fondul 
stării de veghe, ci uneori, și în somn, prezenţa ei se înregistrează de către conștiință post 

festum. Ne dăm seama că în repertoriul experienţei anterioare apar „elemente” pe care nu 
ne puseserăm în gând să le memorăm și să le păstrăm sau că, la un moment dat, câmpul 
conștiinței ne este invadat de „amintiri”, pe care nu le-am „comandat" în mod intenţionat. 

Memoria involuntară acoperă un vast teritoriu al existenţei noastre cotidiene și ne 
înzestrează zilnic, fără să depunem vreun efort de concentrare a atenţiei, cu informaţii, 
impresii și experienţe ce pot fi mai târziu de un real folos. 

Forţa ei de manifestare este atât de mare, încât îi permite să se realizeze chiar în 
paralel cu memoria voluntară, ea operând exact asupra acelor elemente pe care aceasta 
din urmă le are sau le omite. Acest fapt a fost demonstrat prin cercetări experimentale 
speciale, dar el poate fi ilustrat prin exemple din experienţa comună. Astfel, știm din 
experienţă că învăţarea unei formule sau a unei definiţii se însoțește de exerciţii, care 
nu constituie obiect special de memorare. Totuși, la sfârșit, la o verificare, se constată 
că putem să reproducem nu numai formula sau definiţia pe care ne-am străduit să le 
reținem, dar şi multe date, elemente din exerciţiile pe care le-am făcut. în mod 
asemănător. în reținerea identităţii unor obiecte, pe lângă formă, ca însușire principală 
ce face obiectul memorării voluntare, neintenţionat se rețin şi însușiri secundare - 
culoare, mărime, poziţie spaţială etc. 

Desfăşurându-se spontan, memoria involuntară nu poate fi studiată experimental 
în mod nemijlocit, prin instruirea directă a subiectului. Ea se cercetează în mod 
indirect, folosindu-se sarcini formulate după modelul exemplelor prezentate mai sus. 

Posibilitatea realizării în paralel a memoriei involuntare și a celei voluntare ne 
sugerează ipoteza că funcţionarea sistemului mnezic este structurată la două niveluri de 
activare: o activare specifică- focalizată, care susține memoria voluntară şi o activare 
nespecifică (difuză și fluctuantă), care susține memoria involuntară. Acest din urmă 
nivel poate fi, la rândul său, mai ridicat sau mai scăzut, în funcție de implicarea 
subiectului în situaţia mnezică: contemplare pasivă sau acţiune directă cu și asupra 
elementelor situaţiei. Deși obiectele date în situaţie nu sunt cu totul indiferente pentru 
memorie, ele nu dobândesc o semnificaţie şi un loc în materialul memorat prin ele 
însele, ci prin intermediul activităţii pe care subiectul o desfăşoară cu ele (Zincenko, 
1939; Katona, 1940; Rozanova, 1953). în cercetările sale, A. Smirnov (1966), reluând 
ideile lui Claparede (1915), a demonstrat că activismul subiectului este cel mai 
important factor al memoriei involuntare. Pentru experiment, s-a folosit material 
verbal, iar în eșantion au fost incluşi subiecţi de diferite vârste. In nici un experiment nu 

s-a formulat sarcina specială de memorare. în primul experiment, subiecţii trebuiau să 
scrie un șir de cuvinte dictate de experimentator, în cel de al doilea, experimentatorul 
prezenta, pe rând, câte un cuvânt, la care subiecţii trebuiau să răspundă cu un alt 
cuvânt, primul care le venea pe buze (metoda asociaţiilor libere); în cel de al treilea 
experiment s-a recurs la metoda asociaţiilor condiţionate sau dirijate, subiecţii trebuind 
să răspundă cu un cuvânt care să aibă legătură de sens cu cel dat de experimentator; în 
cel de al patrulea experiment, subiecţii aveau sarcina să cerceteze ortografic un text 
dactilografiat, în care se introduseseră, în mod deliberat, diferite greșeli; în fine, în cel 
de al cincilea experiment, subiecților li se ofereau spre lecturare, în prima variantă, 6 
fraze, iar în varianta a doua — 12 fraze, cu instructajul de a se descoperi și semnala 
erorile semantice existente în frazele respective. 


Cercetările au evidenţiat că: 1. rezultatele cele mai slabe s-au înregistrat la 
sarcinile din experimentul al patrulea (de corectură ortografică) și la cele din 
experimentul al doilea (asociere liberă); 2. o poziţie de mijloc o ocupau performanţele 
la sarcinile din primul experiment (scrierea cuvintelor după dictare), 3. pe primele două 
locuri se situează performanţele la sarcinile din experimentul al treilea (asocierea după 
sens a cuvintelor) și din al cincilea (corectura semantică a frazelor). Autorul explică 
aceste rezultate prin modul în care interacționează și se coechilibreazâ următorii trei 
factori: gradul de implicare a subiectului în acţiune, durata acțiuni şi gradul de 
semnificaţie al acţiunii întreprinse. 


Un alt factor esenţial de care depinde eficiența memoriei involuntare este 
sensibilitatea preferențială, ca trăsătură individuală, în raport cu tipologia materialului 
utilizat în experiment - imagistic-figurativ, verbal-simbolic, codificat vizual, auditiv 
sau tactil etc. fn condiţiile nivelării sau neutralizării celorlalţi factori ce ţin de 
implicarea subiectului în experiment, sensibilitatea preferenţială devine principala sursă 
de generare a diferenţelor interindivuale. 


Memoria voluntară este forma esenţială de organizare şi manifestare a capacităţii 
mnezice a omului, ea fiind strâns conectată și integrată motivelor și scopurilor 
activităţilor specifice, începând cu activitatea de joc şi terminând cu activitatea de creaţie. 
Structura conţinutului informaţional și repertoriul operaţional-instrumental al oricărei 
profesii sunt rodul memoriei voluntare. Caracteristica ei principală rezidă în prezenţa şi 
formularea expresă a sarcinii și scopului de fixare (memorare) și păstrare, în vederea 
uzului ulterior, mai apropiat sau mai îndepărtat în timp. Sarcina pe baza căreia se 
montează şi funcționează mecanismele memoriei voluntare poate fi formulată din afară 
sau de către subiectul însuşi, şi ea vizează grade diferite ale completitudinii şi exactităţii. 


Dacă luăm ca exemplu activitatea de învăţare în școală, putem constata cu 
ușurință cum se gradează şi se diversifică obiectivele și sarcinile mnezice. Astfel, în 
cazul învăţării poeziilor, a denumirilor, formulelor (matematice, chimice)etc, acestea 
trebuie fixate, păstrate și reproduse integral așa cum sunt date; în cazul învăţării 
conţinutului unor bucăţi literare, a lecţiilor la istorie, geografie, biologie, psihologie, 
filosofie etc, memoria se centrează cu precădere pe reținerea, păstrarea şi reproducerea 
ideilor esenţiale, care pot fi exprimate prin cuvintele proprii ale elevului. 

Primul factor obiectiv de care depinde eficiența memoriei voluntare este natura 
materialului. Potrivit modelului lui Guilford (1970), acesta poate fi împărţit astfel: 
obiectual-figural, simbolic, semantic şi motor (comportamental). 

H. Wallon şi E. Evart-Chmielniski (1951), experimentând pe subiecți între 7 și 14 
ani, au folosit șase serii de materiale: cifre, cuvinte concrete, cuvinte abstracte, imagini cu 
animale, triunghiuri și un cerc înscris în interiorul unui pătrat în diferite poziţii. Statistic, 
performanţele memoriei s-au ierarhizat în următoarea ordine: culori, cuvinte concrete, 
cuvinte abstracte, figuri geometrice. După „costul” necesar pentru realizarea memorării 
(număr de repetiţii și „timp”), ordinea se modifică (în sens crescător): imagini, triunghiuri, 
culori, cifre, cuvinte concrete, cuvinte abstracte, figuri geometrice complexe. 

Pornind de la aceste date, Wallon a formulat ipoteza potrivit căreia, mecanismele 
memorării materialului concret (imagistic-obiectual) sunt diferite de cele ale memorării 
materialului abstract; în primul caz, performanţa memoriei se optimizează liniar, iar în 
cel de al doilea se produce prin salturi, depinzând de realizarea și integrarea 
semnificației (laturii semantice). 

Când seriile se amestecă și se recurge la o probă de reconstrucţie, memorarea nu mai 
depinde de natura materialului, ci depozi/ia elementelor eterogene în cadrul seriei-stimul. 

Alte cercetări (Al. Roșea, 1972; A. Smirnov, 1966) au dus la constatarea că 
memoria intuitivă este mai productivă la vârstele mici (până la 10 ani), dar, deși crește 
continuu, totuși nu progresează în același ritm cu memoria semantică (verbal- 
simbolică), care, în jurul vârstei de 15 ani, devine mai performantă decât cea intuitivă. 
Aceasta se întâmplă însă nu datorită cuvintelor în sine, ci sensurilor pe care subiecții 
(adolescenți), apți de gândire reflexivă, le relevă și le integrează. 

Pe lângă caracteristici modale, care-i definesc natura substanţial-calitativă, 
materialul posedă şi alți parametri care influenţează performanţa memorării voluntare. 

Printre cei mai importanţi parametri trebuie să menţionăm /ungimea și gradul de 
organizare (sistematizare). 

în ceea ce privește lungimea, încă în 1914, Lyon a demonstrat că dacă materialul 
crește în progresie aritmetică, timpul de învăţare a lui creşte în progresie geometrică. 
Potrivit datelor obţinute de el, pentru 50 de cuvinte sunt necesare 2 minute, pentru Î0O 
de cuvinte sunt necesare 9 minute, iar pentru 1.000 de cuvinte, durata de memorare 
creşte la 165 de minute. Deși cercetările ulterioare au adus unele corecţii, în esenţa sa 
rămâne valabil tipul de dependenţă a timpului de memorare de lungimea materialului. 

Gradul de organizare influenţează şi el dinamica eficienţei memoriei voluntare, 
dar în asociere cu modalitatea sau natura materialului. 

Într-un experiment efectuat de Levitan (1968), s-a folosit ca material o povestire 
şi o serie de fraze separate. După prima repetiţie, frazele au fost reţinute mai bine decât 
povestirea; după cea de a patra repetiţie, însă, raţia de achiziţie era semnificativ mai 
mare în cazul povestirii decât în cazul frazelor. 

Potrivit teoriei  neogestaltiste, dacă formele simetrice favorizează rapiditatea 
percepţiei, formele asimetrice, dezechilibrate, se impun cu mai multă forță de inctare 
memoriei. în experimentele sale, Robinson (1965) a demonstrat că, cu cât o serie este mai 
omogenă (numai litere, numai cifre, numai figuri geometrice), cu atât memorarea ei se 
realizează mai rapid. Restorf (1970) a arătat însă și faptul că dacă într-o serie omogenă se 
introduce un element străin (eterogen), acesta se memorează mai ușor (efectul contrastului). 

Când întinderea materialului depășește limita superioară a volumului memoriei, 
însușirea lui voluntară reclamă recurgerea la repetiţii. Așa cum am arătat deja, acestea 

se pot programa și organiza după trei modele: concentrat, eșalonat și combinat. 
Alegerea unui model sau a altuia depinde atât de caracteristicile de lungime și 
dificultate ale materialului considerat, cât și de trăinicia care se dorește s-o aibă 
conservarea lui în timp. 

b. Aplicarea celui de al doilea criteriu duce la delimitarea memoriei mecanice și a 
memoriei logice. 

Memoria mecanică se caracterizează prin fixarea, păstrarea şi reproducerea unui 
material, pe de o parte, în forma lui iniţială, fără vreo modificare semnificativă, iar pe 
de altă parte, tară realizarea unei înţelegeri a conţinutului şi legăturilor logice între 
diferitele secvenţe și elemente." Aprecierea valorii și importanţei nu are un sens univoc, 
ci unul biunivoc: ea poate avea o importanţă pozitivă și juca un rol adaptativ specific în 
raport cu o anumită categorie de material, cum este, de pildă, memoria denumirilor, a 
formelor, a fizionomiilor, a topografiei, a numerelor de telefon etc; dar se poate dovedi 
şi păgubitoare, ineficientă, în raport cu acel gen de material care trebuie nu doar fixat, 
păstrat și reprodus, ci și pătruns cu mecanismele înţelegerii, analizei și interpretării. 

Memoria mecanică exprimă, într-un fel, memoria pură, neracordată și 
neintegrată în structura operatorie a gândirii. Acolo unde beneficiază de un suport 
natural propice (o bună funcţionare a mecanismelor memorative primare, ce ţin de 
însușirile native ale creierului), și ea se oferă subiectului ca o zestre de-a gata, tară a-l 
costa un efort prea mare. memoria mecanică poate să devină dominantă. 

Genetic, este prima care se structurează și se manifestă, ea caracterizând perioada 
copilăriei, până la vârsta de 10 ani. După această vârstă, sfera ei începe treptat să fie 
îngrădită de dezvoltarea mecanismelor memoriei logice. La școlarii mici, însuși sensul 
noţiunii de învăţare se reduce la a reţine şi reproduce întocmai, cuvânt cu cuvânt 
conţinutul fiecărei lecţii din manual. De-abia din clasa a IV-a începe să se manifeste o 
anumită independenţă a elevilor faţă de textul manualului și să se afirme preocuparea 
de a desprinde și reţine sensul propoziţiilor și nu forma lor verbală. 

în structura repertoriului memoriei mecanice, părţile componente ale materialului 
se păstrează în ordinea și poziţiile rigide în care au fost fixate, reproducerea putând fi 
făcută numai în forma dată. 


Cel mai eficient, memoria mecanică operează în cadrul seriilor omogene. încă de 
la începutul secolului XX, Miiller demonstrase că asociaţiile dintre elementele unei 
serii sau unui grup sunt mai puternice decât asociaţiile dintre elementele aparținând 
unor grupuri diferite. Evocarea unuia din elementele seriei omogene tinde să le 
actualizeze asociativ pe celelalte. De aici şi preferința „învăţării mecanice” pentru o 
singură sursă; impunerea mai multor surse creează serioase dificultăţi, pentru că 
subiectul este obligat să procedeze la combinaţii și organizări proprii. Având în vedere 
faptul că omul, prin natura sa intelectuală internă, este un creator de semnificaţii (homo 
significans), putem afirma că, și în cazul memoriei mecanice, orice subiect normal 
tinde în mod necesar să stabilească unele legături şi asociaţii indirecte, de ordin 
mnemotehnic, pentru facilitarea fixării materialului propus spre memorare. 

Memoria logică este mediată și instrumentată de operaţii mentale speciale de analiză, 
comparare și relaționare criterial-semanţică a elementelor materialului. Genetic, ea se 
structurează în urma memoriei mecanice și eficiența sa depinde de dezvoltarea și maturizarea 

intelectuală generală a individului. Contribuţia cea mai mare la elaborarea schemelor și 
procedeelor sale mnemotehnice o are procesul învăţării organizate, în şcoală. 

în conţinutul său repertorial, accentul principal se pune pe aspectele esenţiale, pe 
invarianţii semantici, pe informaţiile definitorii, iar nu pe detalii sau pe cadrul extern în 
care a fost prezentat materialul. în chiar faza de engramare, materialul este supus unei 
analize și prelucrări primare, se elaborează o orientare conștientă a subiectului în raport 
cu conţinutul și caracteristicile lui, se identifică și se evidenţiază „elementele” nodale etc. 

Apoi, fixarea nu se face prin juxtapunere (alăturarea exterioară a unui sertăraș la 
„fişierul” existent), ci prin integrare (stabilirea conexiunilor semantice dintre noul 
material și fondul experienţei achiziţionate anterior). Ca urmare a acestei activități 
intelectuale pregătitoare, memoria logică devine mai productivă decât cea mecanică. 
Comparând memorarea frazelor cu cea a unor cuvinte izolate, Binet şi Andre (1904) au 
constatat că, în primul caz, eficienţa a fost de 25 de ori mai mare decât în cazul al 
doilea. De atunci, majoritatea cercetătorilor au evidenţiat și demonstrat nu numai că 
memoria logică este net superioară celei mecanice prin conţinutul ei, dar și mai 
economicoasă sub aspectul consumului de efort și timp (număr de repetiţii necesare 
pentru fixare și păstrare). 

Reclamând participarea înţelegerii şi operaţiilor formal-abstracte ale gândirii, 
dezvoltarea memoriei logice implică efortul special atât al subiectului în cauză, cât și al 
instructorului său de a conecta toate fazele procesului mnezic-memorare, păstrare, 
reproducere - la structurile inteligenței şi ale gândirii. Rolul principal revine, în acest 
proces integrativ, profesorului în școală, care, indiferent de gradul de dificultate și 
complexitate al materialului de învăţare, poate preveni reținerea lui pur mecanică, 
insistând în permanenţă şi ajutând elevii să-i descopere şi să-i surprindă înţelesul. 

Optimă trebuie considerată acea formulă mnezică, în cadrul căreia memoria 
logică să integreze, să controleze și să subordoneze memoria mecanică. 

O asemenea formulă trebuie să înceapă a funcţiona cel puţin din adolescenţă, 
urmând a se consolida și desăvârși până la 20-25 de ani. După această vârstă, este greu 
sau imposibil de a se mai elabora și structura la parametri de eficiență corespunzători. 

Schemele funcţionale ale memoriei logice, o dată elaborate și consolidate, sunt 
mult mai stabile și mai rezistente la efectele involuntiv-entropice antrenate de înaintarea 
în vârstă. Dimpotrivă, eficienţa memoriei mecanice, bazată esențialmente pe însușirile 
naturale primare ale creierului, o dată cu vârsta suferă o scădere semnificativă. 

Condiţia principală pentru menţinerea cât mai îndelungată a funcționalități 
optime a mecanismelor memorative, atât în cazul memoriei logice, cât şi în cel al 
memoriei mecanice, este exercițiul, solicitarea lor continuă, sistematică, în raport cu 
tipuri de material cât mai diverse. Diversificarea materialului este necesară pentru 
flexibilizarea în ansamblu. 

Cel ce dispune de un bagaj bogat de cunoștințe logic integrate, bine sistematizate, 
îşi păstrează capacitatea de a achiziţiona în continuare cunoștințe noi, fără eforturi 
deosebite, întrucât acestea își găsesc cu uşurinţă locul de inserţie și integrare în fondul 
experienţei anterioare. Dimpotrivă, cel ce are un bagaj de cunoştinţe redus structurat va 
întâmpina, o dată cu vârsta, dificultăţi tot mai mari în învăţarea unor cunoștințe noi. 

c. Aplicarea celui de al treilea criteriu - cel al aferentației dominante - permite 
delimitarea formelor de memorie după modalitatea de recepţie pe care o implică 
preponderent. Se evidenţiază astfel: memoria vizuală, memoria auditivă, memoria 
kinestezică, memoria mixtă. Fiecare din aceste forme se poate impune ca dominantă în 
plan individual, ajungându-se astfel la diferențe tipologice în organizarea şi 
funcţionarea schemelor mnezice. Atât cercetările experimentale, cât şi observaţiile 
cotidiene arată că un subiect reţine mai ușor și păstrează mai bine un material 
recepționat pe cale vizuală (tip vizual), altul memorează mai uşor și păstrează mai 
trainic un material perceput pe cale auditivă (tip auditiv), un al treilea memorează și 
fixează mai eficient schemele actelor motorii - dexteritatea manuală, corporală - ca în 
cazul gimnasticii şi jocurilor sportive sau al mișcărilor instrumentale implicate în 
diverse meserii (tip motor) și, în fine, un al patrulea are nevoie să folosească două sau 
mai multe modalităţi de recepţie pentru a face faţă corespunzător sarcinilor mnezice: să 
citească materialul cu voce tare (văzul + auzul); să citească şi să se plimbe prin cameră 
(văzul + chinestezia); să citească materialul cu voce tare şi să se şi plimbe sau să 
efectueze automat diferite mişcări (văz + auz + chinestezie). 

Aceste forme de memorie sunt condiționate, după toate probabilitățile, genetic și 
ele se impun ca atare în cadrul memoriei involuntare și al celei voluntare sau în 
dinamica memoriei mecanice şi a celei logice. De aceea, diagnosticarea și cunoașterea 
lor se impun ca cerințe psihologice esenţiale în vederea gestionării corecte în plan 
educaţional a materialului de învăţare. 

d. Formele temporale ale memoriei. Cercetările realizate din perspectiva 
modelului cibernetic (Tulving și Donaldson, 1972; Lindsay și Norman, 1972; M. Golu, 
1975: Simon, 1980), luând în considerare timpul de procesare și integrare a 
informaţiilor în diferite tipuri de sisteme reale, au pus în evidenţă existenţa unor forme 
de memorie temporală, şi anume: memoria imediată sau senzorială; memoria de scurtă 
durată (MSD); memoria de lungă durată (MLD). 

Memoria imediată (senzorială) exprimă menținerea „continuităţii” fluxului 
informaţional în cadrul sistemelor senzoriale un timp suficient de lung pentru 
integrarea lui finală în imagine sau în model informaţional unitar, pe baza căruia devine 
posibilă identificarea. Fiecare analizator posedă operatori speciali de acumulare serială 
a secvenţelor informaţionale, astfel că secvențele actuale se articulează cu cele 
anterioare, formând împreună o „entitate” designativă (izomorfă sau homomorfă), ce se 
pune în corespondenţă cu obiectul-stimul. Indiferent de natura modală și substanțial- 
calitativă a materialului ce se cere a fi memorat şi păstrat, el trebuie să treacă prin 
procesarea senzorială primară și să i se formeze codurile-imagine interne. 

Durata menţinerii pe traseu a secvenţelor fluxului informaţional depinde de labilitatea 
fiecărui analizator și, respectiv, de raportul dintre mobilitate şi inerție. Unii analizatori - ca 
de pildă, cel olfactiv, cel gustativ și cel visceral - sunt mai inerți și durata de păstrare a 
urmelor excitaţiilor anterioare va fi mai lungă; alţii - așa cum sunt cel vizual şi cel auditiv - 
sunt mai mobili şi, ca urmare, durata păstrării acestor urme va fi mai scurtă. 

Există apoi și diferenţe interindividuale în cadrul unuia şi aceluiaşi analizator 


(tipul mobil şi tipul inert diferă în această privinţă, în fiecare analizator). 

Diferenţele menţionate sunt, până la urmă, corelate și subordonate limitelor 
funcţionale de integrare. Ca sisteme cu autoreglare, analizatorii dispun şi de mecanisme 
de accelerare și încetinire a transmiterii semnalelor în cadrul fiecăreia din cele trei 
verigi constitutive-periferice, intermediara și terminală (corticală). 

Diferenţele menţionate sunt până la urmă, corelate și subordonate limitelor 
funcţionale de integrare. Ca sisteme cu autoreglare, analizatorii dispun și de mecanisme 
de accelerare şi încetinire a transmiterii semnalelor în cadrul fiecăreia din cele trei 
verigi constitutive-periferice, intermediară şi terminală (corticală). 

Dacă pe traseul de transmisie a semnalelor de la periferie spre instanţa corticală 
acţionează factori perturbatori (zgomote), memoria imediată va fi blocată, fixarea 
ulterioară a materialului fiind imposibilă. 

Aşadar, memoria imediată este condiţia principală a realizării celorlalte două 
tipuri de memorie - de scurtă și de lungă durată. 

Memoria de scurtă durată (MSD), are o structură complexă, eterogenă din punct 
de vedere informaţional, cuprinzând date despre evenimente şi fenomene variate, într-o 
ordine determinată sau aleatorie. Ea nu este o imagine fidelă a conţinutului memoriei 
imediate (senzoriale), ci rezultatul prelucrării și interpretării acestuia. 

Trăsătura sa esenţială o constituie limitarea în timp a conservării conţinuturilor 
recepționate de subiect într-o situaţie obiectivă dată. Astfel, potrivit datelor 
experimentale limita maximă până la care se întinde acțiunea memoriei de scurtă 
durată este de 10 minute (Norman, 1969, Madigon și McCabe, 1971). Ce se întâmplă 
cu informaţia după scurgerea acestui interval de 10 minute? Ori se „pierde”, ea 
dispărând din repertoriul memorativ activ, ori trece în sfera memoriei de lungă durată. 
Aceasta depinde și de prezenţa sau absenţa factorilor perturbatori. Experimental, s-a 
demonstrat că. dacă, pe parcursul desfășurării procesului de memorare, se introduc 
factori care distrag sau slăbesc atenţia subiectului, stocarea materialului-test și implicit, 
păstrarea sunt serios compromise. 

Input-ul memoriei de scurtă durată este alcătuit, fie din elemente ale stocajului 
senzorial, fie din elemente extrase din memoria de lungă durată, fie din ambele 
categorii. Dacă prezenţa elementelor din fluxurile senzoriale este evidentă și de înţeles, 
se pune întrebarea: cum apar elementele din memoria de lungă durată? Se presupune că 
aducerea acestora în câmpul memoriei de scurtă durată se produce: a) ca răspuns la un 
„apel” special, informaţia solicitată fiind necesară în rezolvarea unei sarcini actuale, sau 
b) printr-o eeforare spontană, neintenţionată, determinată de scurtcircuitări interne. 

Unii autori propun o delimitare suplimentară. Astfel, memoria de scurtă durată se 
leagă aproape exclusiv de stocajul senzorial curent, iar input-u\ provenit din memoria 
de lungă durată exprimă memoria operativă, care, ca întindere în timp, se suprapune 
aproape peste memoria de scurtă durată. O asemenea delimitare are un sâmbure 
raţional și ea trebuie luată în considerare. 

Rămâne, așadar, să raportăm memoria de scurtă durată cu precădere la stocajul 
senzorial. De altfel, punerea ei în evidenţă, pe cale experimentală, s-a bazat tocmai pe 
utilizarea unui material ce a constituit un inpuf senzorial. 

Autorii acestui experiment princeps au fost americanii L. Peterson și M. Peterson 
(1959). Subiecţilor li se prezentau spre memorare trei litere - să spunem B, M, S. 

Imediat după prezentare, subiecţii erau puși să numere înapoi din 3 în 3, începând, de 
exemplu, de la 471. După 18-20 sec, actul număratului era oprit şi subiecţilor li se 
cerea să spună literele care li se prezentaseră anterior. Rezultatul a fost surprinzător: 
nici un subiect nu a reușit să le reproducă. Explicaţia? Influenţa inductiv negativă a noii 
sarcini (memoratul) asupra stabilităţii informaţiei recepționate imediat anterior. 

Asemenea rezultate au impus ca plauzibilă ipoteza potrivit căreia, înainte de a fi 
stocată pentru o durată mai mare, informaţia se menţine un timp relativ scurt la 
„suprafață”, prin intermediul codificării bioelectrice. Timpul respectiv este fiziologic 
indispensabil pentru pregătirea condiţiilor necesare transferului informaţiei pe un alt 
suport și într-un alt cod, de data aceasta biochimic. De aceea, dacă, în decursul 
intervalului respectiv, acţionează un factor perturbator (un șoc emoţional, de pildă) sau un 
stimul nou. care distrage atenţia subiectului, informaţia recepţionată poate fi ştearsă. Dacă 
input-u] senzorial se perpetuează, acest lucru fiind impus de activitate, memoria de scurtă 
durată își prelungeşte prezenţa dincolo de limita standard. In acest caz, ea trece în 
memorie operativă sau de lucru. Volumul memoriei de scurtă durată, considerat în unităţi 
informaţionale, este destul de redus, expritnându-se prin „numărul magic” al lui G. Miller: 
7 + 2. Acesta corespunde întinderii zonei de concentrare optimă a atenţiei. Ca urmare, 
de-alungul unui interval mai mare de timp, conţinutul memoriei de scurtă durată se 
schimbă, informaţiile anterioare fiind, fie trecute în memoria de lungă durată, fie şterse. 

Memoria de lungă durată (MLD) — desemnează totalitatea structurilor informa- 
ţionale și instrumental-acţionale, a căror limită inferioară de păstrare în timp este egală 
cu limita superioară a MSD (8-10 minute), limita superioară putând fi egală cu durata 
vieţii individului. Așadar, expresia „de lungă durată” are un sens relativ şi exprimă, de 
fapt un continuum valoric (în unităţi de timp, fireşte, foarte întins). 

Deosebirile principale dintre MLD şi MSD se stabilesc după următoarele 
caracteristici: 1. durata; 2. gradul de activare; 3. volumul; 4. modul de codificare. 

Deosebirea după prima caracteristică deja am relevat-o. Deosebirea după cea de 
a doua caracteristică rezidă în aceea că: MLD se află într-o stare latentă, potenţială, în 
vreme ce MSD se află în stare actuală de activare; în ceea ce privește cea de a treia 
caracteristică, este evident că MLD are un volum incomparabil mai mare decât MSD; 
în fine, în ceea ce priveşte modul de codificare, MSD se fixează și se codifică 
funcţional prin intermediul potenţialului bioelectric, în vreme ce MLD se fixează 
structural prin intermediul codurilor biochimice. 

/n/wr-urile care alimentează rezervorul MLD sunt de două genuri: externe 
(fluxurile senzoriale) și interne (fluxurile generate de imaginaţie și gândire). Aceasta 
conferă caracteristici calitativ noi modului de organizare, sistematizare și integrare a 
conţinuturi lor pe care le cuprinde ea. 


10.4. CALITĂŢILE MEMORIEI 


Ca o componentă centrală a sistemului psihic uman, memoria pune în evidenţă o 
serie de calităţi, pe baza cărora se poate realiza în plan aplicativ, în activitatea de 
psihodiagnoză, determinarea eficienţei ei. Principalii indicatori după care apreciem 
eficiența instrumentală generală a ei sunt: 1. întinderea repertoriului (tezaurului); 
2. fidelitatea; 3. exactitatea; 4. promptitudinea; 5. mobilitatea. 

întinderea repertoriului se exprimă prin cantitatea totală și diversitatea modală a 
cunoștințelor şi experienţelor acumulate și păstrate în stare funcţională satisfăcătoare. 
Cu cât are valori mai ridicate, cu atât se poate spune că memoria este mai eficientă, ea 
permiţând abordarea și rezolvarea mai rapidă şi cu rezultate bune a unui volum mai 
mare și mai eterogen de sarcini, și invers. O memorie bogată devine astfel un factor 
facilitator în orice gen de activitate pe care o poate întreprinde o persoană, după cum o 
memorie slabă și săracă se poate transforma într-un handicap sever, cu repercusiuni 
puternic negative asupra capacităţii generale de adaptare şi acţiune. 

Determinarea ca atare a repertoriului memoriei este în general dificilă și 
pretențioasă. Ea, totuşi, se poate efectua folosind în acest scop teste complexe, 
denumite de „informaţie generală”. 

Fidelitatea reflectă gradul de compatibilitate calitativă, logico-semantică dintre 
input-u] stocat anterior şi ceea ce se păstrează și se reproduce ulterior. Memoria ar 
deveni contraproductivă, dezadaptativă, dacă ceea ce s-ar păstra și s-ar reproduce nu ar 
corespunde deloc cu ceea ce a fost înregistrat sau memorat în mod real. Rezultatul 
alterării fidelității este confabulajia, în cadrul căreia subiectul reproduce cu totul 
altceva decât a memorat anterior, el fiind însă convins că reproducerea lui este întru 
totul fidelă, conformă cu realitatea. 

Pentru a fi utilă în reglarea și eficientizarea activităţii, memoria trebuie să posede o 
fidelitate pe măsură, altminteri din factor optim izator se transformă în factor perturbator. 

Exactitatea corelează pozitiv cu fidelitatea, dar înseamnă ceva mai mult decât 
aceasta. Anume, ea reclamă păstrarea și reproducerea unui material (informaţii) fără 
modificări semnificative de conţinut și de formă. Luată ca atare, cel mai pregnant ea se 
realizează în cadrul memoriei mecanice, care, aşa cum am văzut, presupune o 
înregistrare şi redare aidoma a materialului, chiar dacă înţelesul și legăturile lui logice 
interne nu sunt dezvăluite. In cadrul memoriei logice, unde intervin activ operaţiile de 
analiză, comparaţie, interpretare, reorganizare etc, exactitatea capătă un sens mai larg, 
de corespondenţă semantică între „intrare” și „ieșire”. 

Promptitudinea exprimă raportul dintre momentul lansării „apelului” de 
reactualizare a unei informaţii sau amintiri şi momentul în care informaţia sau 
amintirea respectivă apare pe scena internă a cunoştiinței. Cu cât distanţa dintre cele 
două momente este mai mică, cu atât promptitudinea va avea un nivel mai ridicat, și 
invers. De regulă, o memorie poate fi considerată promptă, dacă reactualizarea 
informaţiei necesare se face în timp util, adică, dacă atunci când este eeforată mai poate 
fi folosită eficient pentru rezolvarea sarcinii date sau atingerea scopului propus. 
Promptitudinea este condiţionată, în primul rând, de nivelul pragului de eeforare la care 
se păstrează informaţia şi, apoi, de starea psihofiziologică generală a subiectului în 
momentul dat şi de factorii ambientali. 

Mobilitatea exprimă calitatea memoriei de sistem semideschis, adică de a se afla 
şi de a realiza în permanenţă schimburi informaţionale și energetice cu sursele externe. 
Graţie acestei însușiri, conținuturile și structurile actuale ale sistemului mnezic se 
îmbogăţesc și se perfecționează din punct de vedere funcţional prin achiziţia continuă 
de informaţii și experienţe noi. Astfel, în funcţie de dinamica evenimentelor în plan 
extern, precum și de dinamica motivelor și scopurilor activităţii, se modifică și 


397 


configuraţia repertoriului memorativ: elementele aflate în momentul actual în prim 
plan trec în momentele următoare în plan secundar, în vreme ce altele, aflate 
actualmente în plan secundar, trec în momentele următoare în prim plan. 

Opusă mobilităţii este rigiditatea, care, atunci când depășește o anumită limită, 
duce la anchilozarea sistemului mnezic, la funcţionarea lui contra timp, în dezacord cu 
sensul și tendinţa schimbărilor din plan obiectiv. 


10.5. MECANISMELE MEMORIEI 


Memoria psihică o considerăm a fi funcţia exclusiv a creierului, care este organul 
întregii vieţi psihice. Alte forme de „memorie” - biofizică, biochimică, biologică - pot fi 
atribuite şi altor țesuturi și celule din organism (la nivelul fiecărei celule există un „aparat 
memorativ” cu ajutorul căruia se asigură identitatea structurală, recunoașterea diferitelor 
substanțe nutritive şi agenţi, în raport de care se emit răspunsurile corespunzătoare). 
Memoria psihică este rezultatul comunicării creierului cu sursele de semnale din mediul 
intern, dar, în primul rând, cu cele din mediul extern, ea îndeplinind rolul de relaţionare 
adaptativă a organismului, ca fot, cu diversitatea situaţiilor şi condiţiilor din afara. 

Aşadar, mecanismele prin care se realizează această formă de memorie sunt de 
natură neuronală. In evidenţierea și analiza lor, se disting două aspecte: 1) localizarea 
(topografică) afuncţiei mnezice şi 2) transformarea, si procesele neurofiziologice prin 
care se construiește efectivfuncția mnezică specifică. 

Primul aspect a primit soluţii diferite în istoria științei, potrivit modelelor 
paradigmatice care s-au confruntat. Astfel, în cadrul modelului îngust localizaționist - 
cum este de pildă cel elaborat de Gali sau Kleist -, memoria este plasată cu stricteţe într-o 
zonă de la baza emisferelor cerebrale, cunoscută sub denumirea de hipocamp. Modelul 
echipotenţialist, imaginat de Flourens şi Lashley, considera că memoria este proprie 
întregii mase neuronale şi că nu se poate localiza topografic în nici o zonă specială. 

Adevărul se pare că se află undeva la mijloc. Pe baza cercetărilor din ultimele trei 
decenii, s-a demonstrat, pe de o parte, că memoria nu se leagă de un singur și strict 
delimitat centru nervos; ea are un caracter distribuit, la realizarea sa participând zone 
situate pe toată întinderea emisferelor cerebrale; dar gradul de implicare și importanța 
diferitelor asemenea zone sunt semnificativ diferite. Astfel, se poate afirma că diferitele 
formaţiuni cerebrale şi zone (arii) corticale prezintă grade diferite de specializare în 
performarea funcţiei mnezice. 

Aşa, de pildă, se dovedește că zonele primare de proiecţie topică ale scoarței 
cerebrale sunt legate cu precădere de realizarea memoriei de scurtă durată, în vreme ce 
zonele asociativ-integrative supraordonate sunt implicate preponderent în realizarea 
memoriei de lungă durată. Pe de altă parte, există o diferenţiere și specializare a 
structurilor cerebrale în realizarea modalităţilor memoriei, delimitate după conţinut: 
memoria vizuală, memoria auditivă, memoria olfactivă, memoria gustativă, memoria 
kinestezică, memoria afectivă etc. 

Principiul distribuirii topografice a memoriei în cadrul emisferelor cerebrale se 
corelează cu principiul integrării pe orizontală (trecerea de la elemente și unități mnezice 
izolate la structuri din ce în ce mai complexe şi mai generalizate) și pe verticală (trecerea 


de la memoria imediată la cea de scurtă durată și de la aceasta la cea de lungă durată; 

organizarea conţinutului tezaurului memorativ după criteriul indexării temporare, dinspre 
trecut spre prezent, şi încadrării spaţiale - aici-acolo; aproape-departe). 

Luând în consideraţie datele oferite de clinica neurologică şi neurochirurgicală, 
putem desprinde două mari circuite care controlează starea și dinamica memoriei în 
ansamblul ei: circuitul fronto-parieto-tempom-occipital, în cadrul căruia rolul 
coordonator revine lobului frontal, care monitorizează și reglarea ecforării, 
reactualizării și circuitul fronto-lemporo-limbic, care asigură monitorizarea tezaurului 
memorativ latent. Afectarea primului circuit duce la blocarea parţială sau totală a 
ecforării și reactualizării, precum şi a achiziţiei ulterioare de informaţii noi; afectarea 
celui de al doilea duce la destrămarea tezaurului acumulat până la apariţia afecțiunii. 

Transformările şi procesele proprii mecanismelor neuroflziologice ale memoriei 
au devenit obiect de investigaţie experimentală directă de-abia în ultimele decenii. 

Cercetările au vizat identificarea acelor transformări și operaţii pe care se sprijină 
nemijlocit engramarea şi păstrarea (conservarea) și reactualizarea informaţiilor și 
experienţelor. Datele obţinute au permis formularea a trei ipoteze principale. 

Prima susține că engramarea fiecărei unităţi sau secvențe a fluxului 
informaţional se realizează într-o celulă sau „căsuță” unică. De pildă, în cazul 
informaţiei despre un obiect concret (ex., un măr), drept itemi de identificare, care se 
fixează fiecare într-o celulă separată, vor apare proprietăţile lui: forma, mărimea, 
culoarea, mirosul, gustul, substanţialitatea etc. Configuraţia rezultată din marcarea 
acestor celule va constitui modelul nervos al stimulului şi baza neuronală a engramării 
lui informaţionale. Această ipoteză se bazează, pe de o parte, pe analogia cu 
reprezentarea informaţiei în blocul memorativ al computerelor, unde - în fiecare 
„celulă”, se „depozitează” o singură unitate de informaţie - iar pe de altă parte, pe o 
evidență psihologică: uitarea selectivă a unor elemente singulare din materialul 
memorat (cuvinte izolate ale unei prepoziţiuni, proprietăţi izolate ale unui obiect etc). 

Cea de a doua ipoteză susţine că pentru fiecare item există o configuraţie de 
neuroni şi se întemeiază pe modelul reţelelor reverberante. Argumentul principal îl 
constituie faptul că informaţia, pentru a fi engramată, trebuie apărată de acțiunea 
zgomotului de fond și reiterată. Or, aceasta nu se poate realiza decât în cadrul unui 
contur închis, unde codurile bioelectrice care poartă în această fază informaţia pot fi 
menținute un anumit interval de timp şi după încetarea acţiunii stimulului. 

In sfârşit, cea de a treia ipoteză susţine că la engramare participă un mare număr 
de neuroni, dar pentru fiecare ifem există un cod unic. Una și aceeaşi configuraţie poate 
realiza, în timp, mai multe coduri unice, astfel că ea asigură de la început premisele 
integrării evenimentelor stocate. Argumentul pe care se sprijină ea este, deci, de ordin 
eminamente logic. Conţinutul celor trei ipoteze este ilustrat de schemele din fig. 35. 

în explicarea mecanismelor memoriei nu este suficientă evidenţierea doar a 
schemelor și modelelor neuronale prin care se realizează codificarea și engramarea 
primară a informaţiei extrase direct din fluxurile senzoriale actuale. Acestea permit să 
înţelegem cum se produce doar memoria de scurtă durată. Pentru a găsi răspuns și la 
întrebarea „care este suportul și baza de integrare a memoriei de lungă durată?”, a 
devenit necesară trecerea la analiza biochimică. 

Scopul principal a! acestei analize este de a dezvălui și identifica acel alfabet 
molecular, din care se pot obţine liferele de codificare a informaţiei engramate la 
nivelul anterior (pe baza alfabetului bioelectric şi al configuraţiilor neuronale). 

pmm E OFE 

—— 

) 


l + 

Fig. 35. Schema-bloc asupra celor trei ipoteze privind engramarea 
informației la nivel neural. M = obiectul. 


Pornindu-.se de la un argument de ordin biologic general, s-a formulat ipoteza că 
suportul biochimic al memoriei trebuie să-l reprezinte unele elemente din compoziția 
chimică internă a neuronului, îndeosebi a protoplasmei şi nucleului acestuia, care 
posedă o proprietate combinatorică mare și pot rămâne „deschise” pentru orice 
combinaţii noi în viitor. Potrivit determinărilor efectuate, asemenea însușiri le posedă 
acidul  dezoxiribonucleic (ADN). Informaţia genetică este codificată pe baza 
moleculelor lui. De aici, întrebarea legitimă: dacă moleculele de ADN pot fi suportul 
unei informaţii cu o structură atât de complexă cum este cea a programului genetic, de 
ce n-ar putea fi şi suportul informaţiei individuale, care se dobândește in cursul 
evoluţiei ontogenetice? Şi aceasta cu atât mai mult, cu cât cele două genuri de 
informaţie trebuie corelate în procesele reglării. 


Rolul moleculelor gigantice de ADN constă în fixarea și păstrarea informaţiei. 
S-a stabilit că în mecanismul biochimic al memoriei se include și un alt compus 
biochimic - acidul ribonucleic (ARN). Acesta preia informaţia şi o transportă la 
suprafaţa neuronului sau în citoplasmă din jurul nucleului. De aici, denumirea de 
mesager, sub care este cunoscut. 

Cercetările efectuate, îndeosebi pe animale, par să confirme ipoteza de mai sus. 

Astfel, s-a constatat că în timpul stimulării neuronilor se intensifică procesul de 
producere a acidului ribonucleic; după încetarea stimulării, cantitatea de ARN scade, 
moleculele lui concentrându-se în glia adiacentă (Hyden, 1961, 1969). Acest fenomen 
se pune în legătură cu trecerea informaţiei de pe suportul „extern” bioelectric pe 
suportul structural intern, biochimic. 

O altă serie de experimente a fost consacrată demonstrării modificărilor ce au loc 
în configuraţia lanțurilor de ARN și ADN. în cursul „actului de învăţare”. S-au 
constatat, într-adevăr, fenomene de activare a producerii moleculelor de ARN și de 
schimbare (multiplicare) a structurii combinatorice a moleculelor de ADN (Deutsch, 
Hamburg și Dahl. 1966, McConnell, 1979). 

In fine, o a treia serie de cercetări a urmărit să demonstreze posibilitatea de 
transfer a informaţiei achiziţionate de la un animal la altul, prin injectarea de acid 
ribonucleic. Astfel, după un proces de învăţare, constând în parcurgerea unui labirint, 
s-a extras o do7ă de ARN din celulele corticale ale animalului „instruit” (cobai) şi s-a 
injectat unor animale novice, care au fost supuse aceluiaşi proces de „instruire”. S-a 
constatat că acestea din urmă reuşeau să înveţe de aproximativ patru ori mai repede să 
parcurgă labirintul, decât cele din primul experiment. Concluzia? ARN-ul injectat 
conţinea informaţia acumulată în cursul învăţării animalelor de la care s-a extras şi 
aceasta a facilitat desfășurarea noului proces de condiţionare la alte animale (Ungar, 
1966; Ungar și Oceguera-Nacvaro, 1966). 

Alţi autori (Bogach, 1968. Glassman, 1967) consideră însă că funcția ARN-ului 
trebuie limitată numai la aceea de intermediar între ADN şi proteinele care formează 
baza unei engramări mai durabile. 

Determinaţiile ARN-ului, luate în sine, sunt insuficiente pentru a înţelege şi 
explica activismul sistemului mnezic. 

Pentru aceasta, ar ti mai adecvată presupunerea că stocajul are loc în alte 
molecule, ca, de pildă, polipeptide. 

Toate aceste molecule sunt complexe și trebuie sintetizate în mai multe trepte 
metabolice. Sunt posibile, totuși, experimente în care să fie administrate antimetabolite 
la un stadiu sau altul al sintezei. Antimetabolitul poate fi injectat înainte sau în timpul 
dresării animalului. Folosindu-se această tehnică, s-a stabilit că un antimetabolit care 
interferează cu sinteza proteinelor poate dezorganiza memorarea dacă injectarea lui s-a 
făcut în interiorul intervalului de cinci sau șase ore după terminarea experimentului de 
condiţionare. Aceasta atestă că a fost blocată sinteza proteinei. S-a demonstrat, ulterior, 
că, dacă păstrarea s-a testat câteva săptămâni după administrarea injecţiei, memoria în 
raport cu sarcina dată era afectată foarte puţin. Prin urmare, s-ar părea că 
antimetabolitul interferează mai curând cu eeforarea decât cu construcția moleculei 
memorative (Agranoff, Davis și Brink, 1965). 

Subliniem, totuşi, că rolul proteinelor și al altor macromolecule (în special, al 
lipidelor cerebrale) în memorie nu trebuie redus la cel afirmat de ipoteza verificată în 
experimentele cu administrarea de antimetabolit. Datorită complexităţii lor, moleculele 
au configurații unice, care pot fi modificate temporar pentru a produce o nouă stare 
(Blout. 1967; Baddeley, 1982; Botez et al., 1996). Aceste modificări configuraționale 
pot, de asemenea, juca un anumit rol în memoria de scurtă durată, îndeosebi imagistice. 


In urma cercetărilor efectuate în ultimul deceniu asupra neuromediatorilor și 
neurotransmițătorilor (mai ales asupra dopaminei, serotoninei. norepinefeinei ș.a.), 
trebuie luată în considerare şi posibilitatea participării acestora, directe sau indirecte, la 
realizarea bazei biochimice a memoriei. 


Ca formă a activităţii psihice, memoria nu-și limitează mecanismele numai la 
structurile și procesele neuronale și neurochimice. Realizarea ei include în mod necesar 
şi verigi sau componente psihice supraordonate. O parte din acestea se diferenţiază și 

se constituie în însuși interiorul sistemului mnezic, pe măsura dezvoltării și consolidării 
lui și se manifestă sub forma operatorilor de recunoaștere-identificare, de monitorizare- 
organizare, de scanare-ecforare. O altă parte a componentelor psihice derivă din 
interacțiunea memoriei cu atenţia, voința, gândirea, motivaţia și, îndeosebi, limbajul. 
Veriga verbală dobândește un rol atât de important în organizarea și funcţionarea 
memoriei umane, încât influența ei reglatoare se va impune și asupra dinamicii 
verigilor primare — neurofiziologice și neurochimice. 

Orice comportament este un caz particular al capacităţii combinatorice generale a 
mecanismelor supraordonate de reglare. Ca urmare, memoria trebuie să păstreze un 
număr suficient de mare de grade de libertate pentru fiecare secvenţă informaţională 
stocată (M. Golu, 1975). Aceasta reclamă ca atât inpur-ul cât şi output-u\ ei să se 
supună deopotrivă principiului divergenţei-convergenței: existența unor „adrese” 
distincte pentru diferitele secvenţe (unităţi) informaţionale, care, ca atare, urmează să 
intre în diverse combinaţii particulare (ex.: „roşu”, „pătrat”, PARERI 
»2".. etc.) și a unor adrese supraordonate, de diferite grade de extensiune („cuvinte”, 
„imagini”, „scheme”, „structuri simbolice”, „formule”, „configurații relaționale": 
spaţio-temporale, apartenenţă la clasă - incluziune etc). 

Utilizarea informaţiei stocate în rezolvarea diverselor tipuri de sarcini curente 
presupune posibilitatea atât a unei ecforări pe secvenţe (ex.: „formaţi un număr din 6 
cifre, astfel ca jumătate din acestea să fie mai mici de 7 şi jumătate - mai mari de 7”, 
„alcătuiți o frază care să conţină patru substantive, șase adjective și trei verbe"; firește 
rezolvarea unor asemenea sarcini necesită identificarea mai întâi a fiecărui element în 
parte și, deci, ecforarea trebuie să aibă un caracter secvențial pregnant), cât și a uneia 
sistemice, integrate (ex.: „relatarea unei întâmplări”, „Susținerea unei alocuţiuni”, 
„răspunsul la un examen” etc.; aici, operatorul de ecforare trebuie să vizeze un nivel 
integrativ supraordonat, în care pe primul plan se afirmă relațiile structurările - de 
ordin semantic, iar nu individualitatea în sine a elementelor). (M. Golu, 1975). 

Dinamica sistemului mnezic are la bază corelarea feed-back-wiloi; pozitive cu 
cele negative şi anticipative /feed-before). De cele pozitive se leagă fazele engramăni şi 
consolidării (fiecare nouă repetare a inpur-ului sau fiecare nouă reactualizare duce la 
accentuarea „urmelor” anterioare); cele negative asigură rezistența modelelor şi a 
structurilor informaţionale stocate la acţiunea diverșilor factori perturbatori şi 
asimilarea noilor input-uri la tezaurul constituit anterior; în fine, feed-back-wile 
anticipative reglează desfăşurarea finalistă, potrivit solicitărilor, a procesului de 
reactualizare, mai ales în forma sa cea mai activă de reproducere. 


10.6. UITAREA 


Aparent, un fenomen total opus memoriei, ca o negaţie a ei, uitarea, este, în 
fond, organic integrată și consubstanţială acesteia. Definirea ei nu se poate face decât 
prin raportarea la memorie, la informaţii, experienţe și evenimente percepute, efectuate 
sau trăite anterior, într-un trecut mai apropiat sau mai îndepărtat. 

Ca și memoria, ea nu se reduce la o stare punctiformă de anulare dintr-o dată a 
unei/unor informaţii, ci prezintă un tablou dinamic complex. De aceea, trebuie definită 
într-un sens larg, care să acopere întregul continuum funcțional-comportamenţal pe 
care se întinde. Şi cel mai larg sens pe care-l putem da uitării este acela de creștere 

progresivă a pragului de ecforare a unei informaţii sau experienţe anterioare, dincolo 
de punctul „critic”. Astfel, uitarea are un caracter gradat, începând cu creșterea 
perioadei de latenţă a reactualizării datelor apelate și culminând cu absenţa completă a 
acesteia (oricât de mult timp ar trece, informaţia sau amintirea apelată „refuză” să vină 
la suprafaţă, să fie conștientizată). 

Din punct de vedere adaptativ-reglator, uitarea are o semnificaţie dublă: pe de o 
parte, acţionează entropie, perturbator, având efecte negative asupra randamentului și 
eficienţei activităţii într-o situaţie concretă sau alta: pe de altă parte, exercită un rol 
optimizator, cu influenţă pozitivă asupra echilibrului psihic interior și asupra activităţii 
ulterioare de achiziţie a unor informaţii și experienţe noi, concordante cu schimbările 
ce au loc în conţinutul raporturilor noastre cu lumea externă. în primul caz, uitarea nu 
este de dorit să se producă și subiectul sau „monitorii” lui din afară trebuie să ia măsuri 
de prevenire. în cea mai mare parte, acestea constau în repetarea și activarea periodică 
a materialului iniţial până ce consolidarea iui atinge nivelul optim, care-l face rezistent 
la acţiunea factorilor perturbatori și ușor de eeforat când este nevoie de el. 

H. Ebbinghaus (1885), cel care a studiat pentru prima dată experimental 
fenomenul uitării și dinamica lui, a stabilit drept cauză principală a producerii acestuia 
lipsa repetiţiilor şi a solicitărilor ulterioare ale unui material, după ce a fost memorat. 
Utilizând ca material experimental de memorare silabe și cuvinte tară sens, acest autor 
a urmărit păstrarea lor în decursul unui interval cuprins între trei săptămâni și o lună, 
fără a se mai fi recurs la eeforări sau repetiţii ulterioare. A fost construită faimoasa 
curbă a uitării (curba lui Ebbinghaus), care şi-a păstrat valabilitatea până în zilele 
noastre, evident cu unele corecții și îngrădiri impuse de noile experimente. Potrivit 
acestei curbe, procesul uitării se produce după ofuncție în trepte, treptele nefund egale 
şi direct proporţionale cu durata intervalelor temporare. Rata cea mai mare a uitării se 
înregistrează în primele 48 de ore după momentul memorării, când se pierde 
aproximativ 40% din material; după prima săptămână, pierderea ajunge la 60%, iar 
după a treia săptămână - la 80%, după care uitarea se încetinește considerabil (fig. 36) 
Cercetările ulterioare au arătat că dinamica de mai sus este caracteristică esențiatmente 
pentru materialul fără sens. în cazul celui cu sens, uitarea nu este atât de drastică și 
instalarea ei se face tot în trepte, dar în rate mai mici. 

Raportată la același interval pe care a experimentat Ebbinghaus (21-31 de zile), uitarea 
materialului cu sens neîntărit ulterior ajunge doar la 50-60%, în cazul cuvintelor izolate, şi la 
40%, în cazul propoziţiilor (A. Smimov, 1961; Flores, 1961; Tulving şi Donaldson, 1972). 

Faptul logic şi esenţial ce se impune a fi reţinut din datele experimentale asupra 
dinamicii uitării este acela că pierderea cea mai mare are loc în perioada imediat 
următoare momentului memorării. Așa se și explică de ce repetițiile trebuie să fie mai 
dese pe parcursul acestei perioade și mai rare ulterior. 

După sfera de cuprindere, uitarea poate fi parțială, fragmentară (selectivă), 
afectând anumite elemente sau părți ale materialului memorat și lăsând nealterate 
altele, sau fotală, subiectul nereuşind să reactualizeze nici o parte. 


Iniţial, se considera că uitarea înseamnă și are la bază ștergerea completă a 
urmelor materialului memorat. Cercetările ulterioare au arătat însă că ea se exprimă 
într-o slăbire sub pragul de reactualizare comandată a acestor urme, respectiv 
informaţii. Din punct de vedere neurofiziologic, fenomenul se pune pe seama a trei 
tipuri de inhibiţie: inhibiția de stingere (după modelul stingerii unui reflex condiţionat), 

inhibiția de protecție (în cazul supraîncărcării sau al continuării memorării pe fondul 
oboselii sau al unei stări emoţionale nepropice, negative) şi inhibiția de inducție 
negativă (inhibarea și reprimarea urmelor unui material de către altul fie foarte 
asemănător, fie antagonic). Rămâne de cercetat și explicat ce se întâmplă și la nivel 
biochimic, respectiv, în structura și parametrii energetici ai moleculelor de ADN care 
formează codurile memoriei de lungă durată. 

Fig. 36. Curba uitării: a. material (cuvinte) iară sens; 
b. material (cuvinte, propoziţii) cu sens 


Faptul că uitarea nu înseamnă dispariţia completă a materialului memorat 
anterior a fost demonstrat experimental, recurgându-se la metoda re-memorării. A 
rezultat că numărul repetiţiilor necesare pentru a putea fi reprodus integral a fost 
semnificativ mai mic decât prima dată. 

Pe de altă parte, datele unor observaţii au arătat că aproape fiecărui subiect i s-a 
întâmplat ca anumite informaţii, evenimente sau întâmplări, declarate uitate pentru 
totdeauna, să reapară instantaneu în conștiință, în anumite situaţii - fie de regresie, fie de 
transă emoţională specială, fie de activare motivaţională paroxistă. în fine, nu trebuie 
respinsă nici posibilitatea, invocată de Freud, ca unele din experienţele anterioare sau din 
dorinţele refulate, ce nu pot fi reactualizate în stare de veghe, să se activeze spontan şi 
să reapară în conţinutul unor vise. 

Capitolul XI 
LIMBAJUL 


111. PRECIZĂRI ŞI DELIMITĂRI TERMINOLOGICE 


în prezent, în circuitul științific, întâlnim trei termeni (comunicare, limbă şi 
limbaj), în utilizarea cărora există un anumit echivoc semantic. Acest echivoc rezultă 
din aceea că atât în cadrul unor discipline diferite, cât şi în interiorul aceleiași 
discipline, termenii respectivi sunt folosiţi uneori ca echivalenți, iar alteori ca 
desemnând realități distincte. Conţinutul lor a devenit obiect de cercetare 
multidisciplinară, la preocuparea „tradițională” a lingviștilor și psihologilor adăugân- 
du-se şi cea a inginerilor în tehnica inteligenţei artificiale și a comunicaţiei, logicienilor, 
matematicienilor, sociologilor etc. S-au constituit discipline noi, precum semantica și 
semiotica, fixându-și ca obiect nemijlocit de studiu semnele, cu sensurile și viaţa lor. 
Cultura obiectivată, în întregul său, inclusiv arhitectura, se abordează și se interpretează 
ca ansamblu integrat şi ierarhizat de semne. Semnul şi semnificaţia s-au impus drept 
coordonate esenţiale de definire şi orânduire a existenţei umane. 

După apariţia ciberneticii și a teoriei informaţiei, comunicarea s-a impus ca 
problemă majoră de cercetare, cu extindere aproape în toate sferele cunoașterii 
Ştiinţifice. Raporturile de evaluare în plan pragmatic s-au inversat de la dominaţia 
substanței și energiei, trecându-se la dominația informaţiei. Astăzi, este aproape 
unanim acceptată leza că puterea nu mai înseamnă să deţii prioritatea în domeniul 
substanţei și energiei, ci în cel al informaţiei. 

Aceasta explică larga utilizare a celor trei termeni menţionaţi mai sus, precum și 
lipsa de unitate în interpretarea conţinutului lor. 

în psihologie, situaţia nu este mult diferită, întâlnindu-se ambele tendinţe, atât 
cea de a-i considera echivalenți, cât și cea de a-i delimita riguros. 

Din punctul nostru de vedere, susținerea identităţii semantice a acestor termeni este 
la fel de neîntemeiată sub raport metodologic şi științific, ca şi îngustarea sferei unuia sau 
altuia din ei, până la a cuprinde doar un segment îngust al realităţii de referință. 

Considerăm că termenul cel mai general, cu sfera de cuprindere cea mai largă, 
căruia trebuie să i se subordoneze ceilalți doi, este cel de comunicare, în accepțiunea pe 
care i-o dă teoria comunicării şi cibernetica, anume aceea de modalitate de legătură în 
spaţiu şi timp între un „obiect-sistem” și mediul extern, ca sursă generatoare de 
semnale purtătoare de informaţie sau ca „transfer de informaţie de la sistem-sursă 
(emitent) la un sistem-receptor (destinatar). Potrivit acestei accepţiuni, comunicarea 
devine nu numai un atribut al omului, respectiv al sistemelor socio-umane, cum se 
susținea în mod tradiţional, ci şi al sistemelor fizice și biologice, la nivelul cărora se 
realizează procese de reglare. Cum toate sistemele reale se grupează în deschise sau 

semideschise, ele posedă firesc și proprietatea comunicării (cu mediul extern şi între un 
sistem și altul). Noţiunea de comunicare ne apare astfel ca relație și ca proces. Relaţia se 
defineşte ca legătură şi interacțiune informaţională între doi termeni: sursa sau emitentul 
şi receptorul sau destinatarul. Emitentul generează și transmite semnale, prin varierea şi 
modularea unei stări sau însușiri a sa. Pentru a genera semnale, sistemul emitent trebuie 
să posede un minimum de stări, ce se pot succeda sau alterna; acest minimum este de cel 
puţin două stări distincte. Se dovedește că, chiar în cazul în care un sistem dispune de un 
alfabet cu doar două litere, dacă posedă o capacitate dezvoltată de codificare, poate 
realiza o infinitate de combinaţii pentru transmiterea oricărui gen de mesaj. 

Aşadar, capacitatea comunicaţională de transmitere a emitentului depinde de 
e disponibilitatea lui de combinare a literelor (elementelor, stărilor) alfabetului de bază. 

Receptorul sau destinatarul este sistemul care captează şi prelucrează (decodează) 
semnalele transmise de emitent, modificându-și sub acţiunea lor starea sa iniţială. Cea 
mai simplă ipostază de receptor o întâlnim la nivelul interacțiunii obiectelor fizice 
neînsufleţite şi ea este reprezentată de proprietatea corpului primitor de a-și schimba 
forma, structura fizico-chimică sau poziţia spaţială sub acţiunea corpului-emiţător. 

Calitatea în sine a comunicării este determinată esențialmente de capacitatea de 
recepţie şi prelucrare (decodare, interpretare) a destinatarului. Astfel, în raport cu aceeași 
sursă (emitent), doi sau mai mulţi destinatari vor realiza conţinuturi informaţionale 
diferite. Dintre toate sistemele reale ce pot ocupa locul de destinatar, omul dispune, fără 
discuţie, de cea mai complexă capacitate de recepţie și prelucrare-decodare. 

lar în cazul în care în calitate de emitent este tot un subiect uman, relaţia de 
comunicare dobândește cel mai bogat și diversificat conţinut. Ipostaza de emitent și cea 
de destinatar nu au un caracter invariant şi predeterminat, ci unul relativ, modificabil, 
cei doi termeni putându-și schimba reciproc locurile, pe parcursul procesului de 
comunicare. Astfel, dacă sistemele relaţionate le notăm cu S, şi S$,, va rezulta că atunci 
când Si îndeplinește rolul de emitent, S, se află în ipostaza de destinatar (momentul ti, 
să spunem), iar când S, este emitent, S, devine destinatar (momentul t,). 
Interșanjabilitatea ne apare evidentă şi obişnuită în cadrul comunicării interumane, în 
acea formă specifică ce poartă denumirea de dialog. 

Ca proces, comunicarea se referă la ansamblul operaţiilor de codare-recodare-de- 
codare, ce se aplică asupra alfabetului de bază (la nivelul sursei) și alfabetului-cod (la 
nivelul destinatarului) și la succesiunea mesajelor care se transmit între emitent și destinatar. 

Procesul de comunicare se caracterizează prin frecvenţă și periodicitate, prin 
amplitudine sau intensitate, prin natura substanţial-calitativă a semnalelor și prin 
conţinutul mesajelor. Privit prin prisma teoriei generale a informaţiei, el ne dezvăluie 
trei laturi esenţiale: latura cantitativă, statistica, latura semantică şi latura pragmatică. 
Prima latură exprimă constituirea generală de informaţie pe care procesul de 
comunicare dat o realizează pe durata desfășurării lui. Ea se determină în funcţie de 
numărul evenimentelor elementare (independente sau dependente) şi de probabilitățile 
lor (necondiționate și condiţionate). De exemplu, în cazul experimentului de aruncare a 
monedei, care pune în evidență două rezultate teoretic egal posibile, încărcătura de 
informaţie pe care o poartă cuvântul „pajură” (adică, a căzut „pajura”) va fi de I bit, iar în 
cazul experimentului cu aruncarea unui zar, cuvântul „faţa 1" (adică a căzut „fața 1"), 

încărcătura de informaţie pe care o poartă va fi de aprox. 2,33 biţi. Latura cantitativă a 
procesului de comunicare nu se referă la conţinutul mesajului, ci la condiţia obiectivă 
necesară pentru ca mesajul să poarte o minimă cantitate de informaţie. Și această 
condiţie rezidă în existenţa, la nivelul presupusului destinatar, a unei stări de 
incertitudine în legătură cu sursa sau „câmpul de evenimente” considerat. O asemenea 
incertitudine se creează dacă la nivelul sursei (câmpului de evenimente) există cel puţin 
două evenimente (Stări) posibile, cu probabilităţi pozitive (p > 0). în cazul în care 
probabilitățile evenimentelor sau stărilor distincte de la nivelul sursei sunt egale, 
incertitudinea devine maximă și, corespunzător, încărcătura de informaţie pe care o va 
purta apariţia uneia din aceste stări va fi maximă. Analiza comunicării reale a dus la 
constatarea că volumul informaţiei emis la nivelul sursei (1,) este, de regulă, mai mare 
decât cel înregistrat la nivelul receptorului (1), ceea ce înseamnă că procesul 
comunicării este supus unor influențe perturbatoare (zgomote), care determină 
pierderea de informaţie. Se pun astfel în evidenţă mai multe situaţii posibile: a) situația 
ideală; b) situaţia optimă; c) situaţia de maximă nedeterminare; şi d) situaţia critică 
(de blocaj). Prima situaţie presupune că între sursă şi destinatar nu există nici un factor 
perturbator şi, ca atare, nu se produce nici o pierdere de informaţie, cantitatea emisă 
fiind egală cu cea recepţionată (1, = IR); aşa cum am arătat, în realitate, ea, practic, nu 
se întâlnește aproape niciodată, aşa că are doar o valoare teoretică. 

Situaţia optimă este cea realizabilă practic și care se urmărește a fi realizată efectiv 
în orice proces de comunicare. Ea presupune o predominare absolută a semnalului asupra 
zgomotului (între 60 și 99%). Situaţia de maximă nedeterminare apare atunci când 
probabilitatea semnalului tinde să fie egală cu cea a zgomotului, astfel că, aproximativ, în 
50% din cazuri zgomotul se ia drept semnal, iar în restul de 50% din cazuri semnalul se 
ia drept zgomot. Pierderea de informaţie este semnificativă, punând destinatarul în mare 
dificultate în a discerne între semnal şi zgomot. în fine, ultima situaţie - critică - 
înseamnă dominarea absolută a zgomotului asupra semnalului și compromiterea 
procesului comunicării, pierderea de informație depășind pragul posibilităţii 
destinatarului de compensare și restabilire a identităţii mesajului emis. 

Latura semantică a procesului de comunicare constă în stabilirea unei relaţii de 
corespondenţă designativă, pe de o parte, între semnal sau semn și un anumit conţinut 
informaţional (mesaj), iar pe de altă parte, între mesajul emis de sursă şi „tezaurul 
intern” al destinatarului. Vom spune astfel că, în relaţia emitent-receptor, se va realiza 
latura semantică a procesului de comunicare, dacă, atunci când primul emite un mesaj, 
cel de al doilea își va modifica starea tezaurului său intern în concordanţă cu conţinutul 
informaţional al mesajului, raportându-se la același designat, care se are în vedere și de 
către emitent. Observăm că latura semantică prezintă un nivel calitativ superior de 
prelucrare și integrare a informaţiei despre „obiectul” comunicării la nivelul 
receptorului, care trebuie să fie special pregătit (instruit) pentru aceasta. Pot fi 
formulate câteva condiţii fundamentale, minim necesare, pentru ca procesul de 
comunicare dintre emitent şi receptor să realizeze dimensiunea semantică. 

Astfel emitentul va trebui: (a) să organizeze transmiterea semnalelor în așa fel, 
încât, să corespundă capacităţii de admisie şi de rezoluție (prelucrare) a destinatarului; 
(b) să codifice mesajul cu ajutorul unui alfabet pe care-l posedă şi destinatarul; (c) să 

organizeze fluxul mesajelor în concordanţă cu regulile logico-gramaticale ale „limbii” 
în care se face codificarea. 

La rândul său, receptorul trebuie: (a) să cunoască dinainte alfabetul și limba in 
care se transmit mesajele; (b) să posede modelele tezaurizate ale combinaţiilor-cod prin 
care se transmit mesajele; (c) să dispună de operatori de comparare a combinaţiilor-cod 
primite și de modelele sale tezaurizate; (d) să posede un minimum de experiență 
anterioară în legătură cu conţinutul mesajelor primite. 

Indicatorul comportamental concret care atestă realizarea laturii semanticii îl 
constituie starea receptorului după primirea mesajului dat: dacă reacţia sau răspunsul 
său concordă cu conţinutul informaţional al mesajului, se conchide că latura semantică 
a comunicării s-a realizat; dacă răspunsul nu concordă, se conchide că latura semantică 
nu s-a realizat. 

Latura pragmatică a procesului comunicării presupune stabilirea unei relaţii între 
mesajul emis de sursă și o anumită stare de necesitate sau o sarcină de reglare a 
receptorului (destinatarului). Dacă mesajul respectiv contribuie la satisfacerea stării de 
necesitate sau la rezolvarea sarcinii de reglare date, atunci se conchide că s-a realizat 
latura pragmatică; dacă, dimpotrivă, după primirea mesajului starea de necesitate 
rămâne neschimbată sau se accentuează, atunci se conchide că latura pragmatică a 
comunicării nu s-a realizat. Desfășurarea proceselor specifice de reglare devine posibilă 
numai în măsura în care se realizează latura pragmatică a comunicării. 

Luată în unitatea celor două ipostaze ale sale — de relaţie și de proces — 
comunicarea pune în evidenţă câteva caracteristici după care o putem evalua, și anume: 
completitudinea, promptitudinea și fidelitatea. Completitudinea este dată de diferenţa 
dintre cantitatea de informaţie emisă și cea real transmisă destinatarului: cu cât aceasta 
diferență este mai mică, cu atât comunicarea este mai completă, și invers. 
Promptitudinea se măsoară prin durata dintre momentul apariţiei necesităţii unui mesaj 
şi momentul emiterii și recepţionării lui. O comunicare este considerată promptă dacă 
mesajele pe care le vehiculează pot fi încă folosite pentru atingerea obiectivului 
reglării; ea devine depășită, inoportună dacă mesajul se emite sau se recepționează prea 
târziu, după trecerea timpului util. Fidelitatea exprimă gradul de corespondenţă pe 
elemente de conţinut între mesajul emis şi cel real transmis și recepționat de către 
destinatar. Ea poate lua valori diferite, de la foarte înaltă (corespondenţă între 85- 
100%), înaltă (75-85%), medie (55-75%) slabă (40-55%), foarte scăzută (sub 40%). 

în desfășurarea comunicării, pentru atingerea nivelului corespunzător de fidelitate, se 
recurge la procedeul redundării: dublarea sau triplarea numărului de semnale (litere) în 
codificarea mesajelor, repetarea de mai multe ori a aceluiași mesaj; crearea unor raporturi 
de condiţionare semantică între secvențele componente ale mesajului etc. 

După contextul spaţio-temporar în care se desfășoară, comunicarea poate fi 
directă, emitentul şi receptorul aflându-se „faţa în faţă” sau la distanță, conectaţi printr- 
un canal special (exemplu, în cazul comunicării interumane, cablul telefonic, unde 
radio etc), şi indirectă, când între emitent şi destinatar se interpune un mediator (agent 
de transfer). Pe de altă parte, după natura substanţial-calitativă a sistemelor relaţionate, 
comunicarea poate fi omogenă (ambele sisteme având aceeași natură substanțial- 
calitativă) şi heterogenă (un sistem de o natură substanţial-calitativă, iar celălalt de o 

alia; ex.: comunicarea om-mașina, om-animal etc.), fizică (ambele sisteme sunt entități 
fizice neînsufleţite, — ex. comunicarea mașină-mașină în angrenajele automatizate), 
biologică cu cele trei forme specifice ale sale - vegerală, animală, umană. 

Comunicarea umană, abordată în această lucrare, se diferenţiază după natura 
substanţial-calitativă a semnalelor și alfabetelor utilizate pentru transmiterea mesajelor. 
Astfel, comunicarea poate fi verbală, în care mesajele se transmit prin intermediul 
semnalelor articulate (limbajul articulat), sau nonverbală, în care mesajele se exprimă 
şi se transmit prin intermediul semnalelor luminoase, figurale sau motorii, gestuale 
(„limbajul nearticulat”). 

Termenii de limbă şi de limbaj sunt mai dificil de delimitat și, în legătură cu ei, 
se poate chiar pune întrebarea: o asemenea delimitare este obiectiv necesară? De 
altminteri, aici nedeterminarea este cea mai marc: unii resping necesitatea diferenţierii 
şi utilizării distincte a acestor noţiuni, considerându-lc echivalente, alţii, dimpotrivă, le 
pun într-o relaţie de disjuncţie, susţinând că ele reflectă realităţi diferite. Din punct de 
vedere lingvistic și psihologic, delimitarea după conţinut a noţiunii de limbă şi a celei 
de limbaj devine metodologic necesară. Dacă le-am considera echivalente, ar însemna 
să identificăm obiectul lingvisticii cu cel al psihologiei sau invers, ceea ce ar fi evident 
o eroare. Delimitarea dintre cele două noţiuni este impusă, aşadar, însuși faptul că ceea 
ce studiază lingvistica este diferit de ceea ce studiază psihologia. 

Diferenţierea între limbă și limbaj o vom face prin compararea lor după anumite 
criterii - istoric, ontogenetic, funcțional-instrumental. 

Astfel, din punct de vedere istoric, limbajul precede limba; aceasta se constituie 
pe baza dezvoltării aparatului fonator și pe măsura dezvoltării şi obiectivării structurilor 
limbajului. Iniţial, limba există şi se manifestă în forma limbajului oral interindividual. 
Treptat, însă, limba se va detaşa relativ de limbaj, constituindu-se într-o entitate 
specifică, obiectivată prin intermediul unor sisteme de semne grafice şi al unor reguli 
logico-gramaticale de punere în corespondenţă cu cuvintele orale și de combinare în 
sintagme purtătoare de mesaje. 

Din punct de vedere ontogenetic, limba precede limbajul, ea prezentându-se 
individului ca o realitate obiectivă, pe care el trebuie s-o cunoască și s-o asimileze 
pentru a putea intra în relaţie adecvată de comunicare cu semenii. Dacă nu s-ar stabili 
un asemenea contact, dezvoltarea limbajului în plan individual concret ar fi imposibilă. 
Pe lângă existenţa și asigurarea contactului cu realitatea lingvistică dată, pentru 
dezvoltarea limbajului este necesar ca individul să posede mecanismele și structurile 
corespunzătoare pentru receptare-decodare și pentru emisie (articulare, scriere etc). 

Din punct de vedere instrumental-funcţional, limba constituie o mulțime de bază 
(Q), constituită din următoarele „elemente": repertoriul de combinaţii-cod designative 
(vocabularul), alfabetul (literele cu ajutorul cărora se formează combinaţiile-cod sau 
cuvintele) şi regulile gramaticale (care definesc modul de combinare, de punere în 
corespondenţă și de utilizare a elementelor vocabularului). în această înfățișare, limba 
este un instrument de comunicare potențial. 

Limbajul este o submulțiine (E) ce se delimitează în cadrul mulţimii de bază, 
aflându-se, de regulă, în raport de incluziune faţă de aceasta. Componenţa acestei 
submulţimi este homomorfa componenţei mulţimii de bază (limbii). Limbajul este un 

instrument activ de comunicare întruchipat individual. EI poate fi considerat o 
particularitate a instrumentului potenţial care este limba. Atât limba, cât și limbajul pot 
fi naturale, elaborate în procesul istoric al comunicării sociale, și artificiale, elaborate 
de om în anumite scopuri științifice specifice (matematic, logico-simbolic, de 
programare, în cadrul inteligenţei artificiale). Limbajele artificiale se subordonează, din 
punct de vedere logico-gramatical, limbii şi limbajului natural, care rămân cadru 
general și permanent de referinţă. 

în cele ce urmează, rămânând în limitele obiectului psihologiei, vom analiza 
limbajul articulat natural. 


11.2. SPECIFICUL PSIHOLOGIC AL LIMBAJULUI 


Aşa cum am subliniat în paragraful anterior, limbajul reprezintă modul în care se 
asimilează, se integrează și funcţionează limba la nivel individual. El se subordonează 
procesului şi activităţii de comunicare, comportamentului semiotic. Din punct de 
vedere psihologic şi psihofiziologic, funcţia semiotică exprimă capacitatea parțial 
înnăscută, parțial dobândită a omului de a folosi semne sau simboluri (semnificanţi) ca 
„înlocuitori” ai obiectelor (semnificate) şi de a efectua cu ajutorul lor combinații şi 
transformări în plan mental. 

Graţie acestei funcţii designativ-reprezentaţionale, activitatea mentală dobândește 
un suport propriu și o autonomie relativă în raport cu câmpul perceptiv imediat şi cu ima- 
ginile senzoriale, înscriindu-se pe traiectoria abstractizării, generalizării și formalizării. 

în funcţionarea creierului uman, limbajul verbal s-a impus istoricește ca un nou 
sistem de codare și vehiculare a informaţiei, care se integrează celorlalte două sisteme 
primare, biologice - sistemul bioelectric şi spaţial-configuraţional (suportul memoriei 
de scurtă durată) și sistemul biochimic (combinaţii ale moleculelor de ADN şi ARN - 
suportul memoriei de lungă durată). Pentru dezvoltarea proceselor psihice superioare — 
gândirea formal-abstractă, memoria logică, imaginaţia lingvistică etc. - limbajul 
verbal, ca suport de codare-fixare-vehiculare a informaţiei joacă un rol esenţial, el 
reglând și subordonând sistemele de codare primare. 

în același timp, dezvoltarea în ontogeneză a limbajului verbal are loc în strânsă 
interacţiune cu dezvoltarea psihică generală a individului. în structurarea şi 
funcţionarea limbajului, se vor reflecta nivelul și caracteristicile dezvoltării psihice 
generale a subiectului. 

Ca instrument și modalitate de realizare a comunicării, limbajul verbal nu posedă 
un conţinut reflectoriu propriu, precum alte procese psihice - cognitive, afective, 
motivaţionale și chiar volitive -, fiecare cuvânt sau propoziţie obiectivează şi exprimă 
conţinuturi senzorial-perceptive, noţionale, emoţionale, motivaţionale, motorii. 

Astfel, limbajul verbal nu are o manifestare în sine, independenta, ci numai una 
integrată manifestării unui proces psihic specific sau altuia, unei activităţi sau alteia. 
Din punct de vedere psihologic, limbajul verbal devine mediator și liant al diferitelor 
funcţii şi procese conștiente și subconştiente, el făcând posibilă structurarea unui tip 
nou de comportament, specific uman - comportamentul verbal. în forma sa expresivă, 
limbajul poate fi definit ca ansamblul răspunsurilor verbale la acţiunea diverșilor 
stimuli externi. Acest gen de răspunsuri constituie materialul faptic cel mai relevant, pe 

baza căruia încercăm să obținem acces şi să explicăm modul organizării vieţii psihice 
interne, subiective, ideale. în tabloul comportamental, cuvântul apare atât ca „ieșire”, 
cât și ca „intrare”, ca stimul (semnal), declanșând şi generând modificări în „profilul de 
stare intern” al personalităţii. Aşa cum a demonstrat I.P.Pavlov, cuvântul devine 
„semnal al semnalelor”, substituind prezenţa şi acţiunea agenţilor fizici externi. Ca 
urmare, la nivelul omului se constituie cel mai complex sistem de organizare și 
integrare comportamentală - verbo-verbală. Aceasta constă în aceea că atât veriga 
aferentă (declanșatoare), cât și cea eferentâ (efectoare) ale comportamentului sunt de 
natură şi esență verbală. Corespunzător, şi comunicarea la nivelul omului devine 
eminamente verbală sau mediată verbal. Astfel, verbalizarea se impune ca principiu 
central in organizarea şi integrarea sistemului psihic uman. Capacitatea de a verbaliza, 
de a avea limbaj verbal este una din aptitudinile generale esenţiale ale omului, alături 
de inteligenţă și instruibilitate, graţie cărora se ridică pe o treaptă evolutivă superioară, 
comparativ cu celelalte vieţuitoare. 


113. DETERMINAȚIILE LIMBAJULUI VERBAL 


Limbajul verbal, ca instrument de comunicare, pune în evidenţă două tipuri de 
determinaţii: determinaţiile fizice, externe, obiectiv-cantitative, dererminaţiile rela- 
ționale desisnative şi comb matorice şi determinaţiile de conţinut. 

Determinaţiile fizice externe pun în evidenţă condiţiile şi proprietăţile pe care 
trebuie să le posede limbajul pentru a fi obiectiv practicabil sau utilizabil ca instrument 
de codare și transmisie. Prima condiţie este ca limbajul să se întemeieze pe un alfabet 
alcătuit din semne (litere, semnale) ca entităţi sensibile, posibil de emis și de receptat. 
Limbajul natural are la bază alfabetul elaborat și instituit social-istoric. Fiecare limbă 
îşi are propriul alfabet, ale cărui elemente constitutive diferă atât ca număr, cât și ca 
formă. Astfel, se cunosc alfabetul latin, alfabetul chirilic, alfabetul arab, alfabetul 
chinezesc etc, care se deosebesc după forma literelor și numărul sunetelor pe care le 
reprezintă aceste litere. 

Vom constata că fiecare din alfabetele limbilor naturale au un volum (număr de 
litere) semnificativ mai mare decât este minim necesar pentru a realiza latura 
cantitativă, statistico-matematică a procesului de comunicare. Pentru limbile indo- 
europene, volumul alfabetului variază între 26-32 semne (litere); pentru alte limbi 
(chineză, de exemplu), acest volum este mult mai mare, de ordinul sutelor de semne 
(litere). Alfabetul limbii române cuprinde un număr total de 29 semne (incluzând ă, î, ş, 
t, q, w, y). Orice alfabet este o mulţime de elemente teoretic independente, adică, luate 
în afara procesului real a! comunicării ele au aceeași probabilitate de apariţie. Gradul 

29 


informaţiei, această nedeterminare asigură în medie o încărcătură de Il=log2N=4,75 biţi, 
la o alegere. Dacă admitem acum că alegerea unei litere nu afectează distribuţia iniţială 
a probabilităților, acestea rămânând egale, şi că dorim să formăm un cuvânt cu 
lungimea de 6 litere, alegerea succesivă a celor 6 litere va conduce în final la o cantitate 
de 1=4,75x6=28,50 biţi. 

Aceasta este cantitatea maximă de informaţie care se obţine când limbajul 
funcţionează la gradul zero de aproximare - (independenţa absolută a literelor în 
alfabet și a cuvintelor în vocabular, Cherry, 1967). 

Un nivel mai înalt de organizare (gradul I de aproximare) îl constituie acela la 
care se păstrează convenţia independenţei elementelor structurale ale vocabularului și 
alfabetului, dar se introduce distribuţia probabilistică în concordanţă cu frecvențele lor 
relative în procesul real al comunicării. Primul efect ce se va constata va fi reducerea 
cantităţii iniţiale de informaţie pe care o furnizează alegerea, unele litere sau cuvinte 
având o frecvență mai mare, altele o frecvență mai mică. Comparând două cuvinte, 
unul realizat la gradul zero de aproximare, iar celălalt, la gradul I din punct de vedere 
statistic, ambele având aceeași lungime - primul va purta o cantitate mai mare de 
informaţie decât al doilea (ex.Branox şi Talaet: I (Branox) = log26 = 2,50 biţi, iar 
I(Talaet)= 1,75 biţi). Introducând succesiv câte o nouă condiţie restrictivă, de limitare a 
independenţei alegerilor literelor sau cuvintelor pentru transmiterea unui mesaj, trecem 
la grade superioare de organizare a sistemului limbajului. 

Concomitent cu trecerea de la un nivel de aproximare inferior la altul, superior, 
se reduce gradul de nedeterminare a evenimentelor în sfera comunicării verbale și, 
implicit, cantitatea de informaţie (în sens statistico-matematic) pe care o poartă un 
semn (literă sau cuvânt). Aceasta ilustrează cu pregnanță specificul limbajului ca 
instrument real de comunicare, şi anume: caracterul serial ordonat, existența relaţiilor 
de condiționare si dependenţă între elementele seriei verbale, stabilirea unor informații 
de structură care conferă transmisiei mesajelor un anumit coeficient de rezistenţă la 
influenţa zgomotelor. 

Ca urmare, pe ansamblul sistemului comunicării verbale, se elaborează un indice 
de redundanţă; astfel, deși cantitatea statistică de informaţie pe element şi pe mesaj se 
diminuează, rezistența mesajelor la perturbații sporește în ceea ce privește conţinutul, 
latura semantică și, implicit, pragmatică a comunicării. Redundanţa face ca în cazul 
apariţiei unor perturbații pe parcursul transmisiei (omisiunea unor litere sau cuvinte, 
denaturarea altora etc), acestea să poată fi compensate și identitatea mesajului 
restabilită, graţie relaţiilor de dependenţă elaborate anterior. De exemplu, în cuvântul 
tkta, cea de-a doua literă va fi considerată eronată pur şi simplu datorită familiarităţii 
relaţiei de succesiune a literelor în limba română: probabilitatea ca după t să urmeze k 
este foarte scăzută. Ca urmare, subiectul receptor va înlătura litera respectivă și o va 
înlocui cu alta care să asigure nivelul așteptat de familiaritate al seriei, respectiv cu a, 
cu i, cu u sau cu e. Cea mai probabilă este, desigur, litera a, deoarece ea duce la 
formarea seriei celei mai familiare. La fel se procedează și în cazul alterării cuvintelor 
în seriile prepoziţionale (M.Golu, 1975). 

Limbajul natural posedă o diversitate suficientă și un spaţiu combinatorie întins, 
pentru a asigura acoperirea unui registru teoretic infinit al variaţiei stărilor unei surse, 
care s-ar constitui în mesaje informaţionale. Se știe, de pildă, că în urma descoperirilor 
Ştiinţifice se apelează adesea la formarea și introducerea unor noi cuvinte pentru 
desemnarea noilor însușiri sau fenomene. 

Practic, nu se poate afirma că elementele de bază din care este alcătuit limbajul ar 
prezenta vreo limită în calea codării şi designării adecvate a rezultatelor posibile ale 

activităţii de cunoaştere și practice a omului. Dacă am admite că lungimea cuvintelor ar 
fi egală și ea ar cuprinde, să spunem, 6 litere, s-a calculat că prin combinarea celor 29 
litere ale alfabetului limbii române s-ar putea forma un număr de 29" cuvinte, 
aproximativ 400 milioane. în realitate însă, întrucât lungimea lor este variabilă, 
numărul posibil de combinaţii este mult mai mare. 

Determinaţiile fizice, cantitativ-statistice, analizate mai sus, exprimă și fac 
posibilă așa-numita /atură transmisională, de legătură a limbajului. In forma ei „pură”, 
această latură s-ar putea modela în plan psihologic, luând doi subiecţi care nu posedă 
nici un fel de cunoștințe nici despre modul de alegere și combinare a cuvintelor, nici 
despre semnificaţiile lor; subiectul emitent va alege, absolut la întâmplare sau după o 
simplă aproximare statistică, diferitele litere sau cuvinte din cadrul alfabetului și, 
respectiv, al vocabularului, iar subiectul receptor reproduce mecanic „mesajele” așa 
cum le percepe, mai mult sau mai puţin „corect”, iară nici o decodare (înţelegere a 
sensului). Se va putea constata că transmisia va depinde în cea mai mare parte de 
proprietăţile fizice ale semnalelor (sunetelor articulate): intensitatea, viteza sau 

frecvenţa, structura spectrală, timbrul etc. Astfel, ca orice gen de semnale, semnalele 
care formează structura fonetică a limbajului verbal trebuie să posede valori cantitative, 
pentru a putea fi utilizate ca mijloc de codare și transmisie informaţională. Valorile pe 
care le iau însușirile fizice ale lor trebuie să se încadreze în registrul capacităţii de 


5 


admisie și transmisie a canalelor senzoriale, în primul rând a sistemului auditiv. In 
acest context, cuvântul poate fi considerat ca un simplu agent fizic; pentru a determina 


0 modificare în starea internă actuală a sistemelor de recepție ale destinatarului, 
indicatorii săi de intensitate, frecvență, durată etc. trebuie să depășească sau să fie cel 
puțin egali cu valorile pragurilor absolute inferioare şi cu valorile pragurilor diferențiale 
ale analizatorilor auditiv (pentru mesajele orale) și vizual (pentru mesajele scrise). 

Aşa cum se ştie din teoria generală a comunicării, fidelitatea transmisiei 
semnalelor depinde de gradul de optimalitate a codării. Acesta este condiţionat de 
lungimea combinațiilor și de raporturile poziţionale dintre litere. 

In limbajele artificiale, cerința optimalităţii se află sub controlul direct al celui ce 
le creează și le utilizează. Cum se realizează însă această cerinţă în cazul limbajelor 
naturale? Răspunsul: prin acţiunea legii preferenţialităţii statistice și a parcimoniei 
(economiei de efort) în cursul evoluţiei istorice a limbii. Așa cum au stabilit cercetările 
întreprinse de G.K.Zipf (1949, 1952), în limbile evoluate, codarea s-a structurat de așa 
manieră, încât cuvintele cu frecvența relativă cea mai mare în procesul comunicării 
curente să aibă lungimea cea mai mică, iar cele cu frecvenţa relativă cea mai mică să 
aibă lungimea cea mai mare (legea lui Zipf). 

Studiile ulterioare ale lui M.Mandelbrot (1971) au confirmat această legitate, 
introducând, totodată, anumiţi indici de corecție, derivați din analiza diferenţelor 
individuale în poziția sau numărul de rang al diferitelor cuvinte ale limbii. Astfel, 
notând cu simbolul Q,) cuvântul care ocupă rangul r, într-o primă aproximaţie, raţia 
I (r, k)/k, care exprimă frecvenţa relativă a cuvântului C,, într-un „text” de lungimea k, 
este invers proporţional cu /Oxr, adică: i(r, k)/k= 1/(10 r). Introducând acum indicii de 
corecție, parametri ce depind de subiectul dat, obţinem formula mai completă: 
i(r, k) = Pk(r+ V)", unde P, Vşi B sunt parametrii menţionaţi, ale căror valori diferă de 

la un subiect la altul. în aproximarea primară (etalon), B=l și V=0.Un indicator 
important pe baza căruia putem detennina experimental frecvenţa relativă a diferitelor 
cuvinte îl constituie viteza de emisie a răspunsurilor verbale în probe de „fluență 
spontană” (emiterea cât mai multor cuvinte într-un interval de 15 minute, divizat în 
5 segmente a câte 3 minute fiecare) sau de asociere liberă (subiectul să răspundă cu 
primul cuvânt care-i vine pe buze la cuvântul-stimul al experimentatorului). 

Se va constata că primele răspunsuri vor avea perioade de latenţă foarte scurte, 
iar, pe măsură ce procesul continuă, aceste perioade tind să crească. 

Determinaţiile relaţionalo-designative şi combinatorice. Limbajul verbal nu 
se reduce la o mulțime neordonată de elemente, a căror variaţie și dinamică se produc 
exclusiv după legile hazardului. 

Dacă lucrurile ar sta astfel, el n-ar putea servi ca instrument efectiv de 
comunicare, adică de a purta un conţinut informaţional definit între emitent și receptor, 
ci doar ca mijloc de transmisie sau de legătură. 

în realitate, în câmpul fizic al elementelor componente ale limbajului verbal sunt 
introduse îngrădiri specifice, care acţionează ca „invarianţi” cu valoare aproximativ 
egală atât pentru subiectul emitent, cât și pentru subiectul destinatar. 

Aceste „îngrădiri” transformă limbajul verbal într-un sistem organizat, între 
elementele componente stabilindu-se legături determinante, neîntâmplătoare. 

Există mai multe niveluri de „îngrădire" variaţională. Primul nivel se realizează 
prin aplicarea regulilor gramaticale de ordin formal —fonetice, morfologice şi sintactice. 

Regulile fonetice stabilesc  corespondențele dintre sunetele articulate şi 
reprezentarea lor grafică. In limba română, corespondența este univocă, semnele 
grafice citindu-se aşa cum se scriu. Pentru fiecare sunet verbal, există o singură literă 
(semn), spre deosebire de franceză, de pildă, unde unui sunet pot să-i corespundă două 
litere (ex,, e=ai), iar o literă să exprime două sunete (ex., e=io): u=iu). In învățarea 
alfabetului scris, corespondența dintre componența sonoră şi cea grafică apare ca 
invariant, care se va menține în toate situațiile particulare de comunicare. 

Regulile morfologice vizează criteriile de circumscriere și identificare a 
cuvintelor luate izolat şi de determinare a limitelor lor de variație (flexia). Făcând 
abstracție de conținutul informațional propriu-zis, aceste reguli, subordonând pe cele 
fonetice, dezvăluie parametrii de ordin formal-extern ai cuvintelor „în calitate de 
categorii modale ale limbii și, implicit, ale limbajului: substantive, adjective, verbe, 
adverbe, pronume etc. Fiecare din aceste categorii posedă anumiți indicatori formali 
comuni: au un referențial asemănător (obiectual - lucruri, ființe -. însușire, acțiune, 
circumstanță etc.) și caracteristici flexionale de acelaşi tip (toate substantivele se 
schimbă după gen, număr şi caz, toate verbele - după mod, timp, număr şi persoană; 
adjectivul se acordă cu substantivul în gen și număr etc). 

în ontogeneză, conştientizarea acestor reguli se realizează destul de târziu, în 
clasele primare, şi cu destulă dificultate, dar în vorbire ele se impun și acţionează 
spontan, în virtutea a ceea ce W.Stern numea „simţul înnăscut al limbii”. 

Pentru combinarea literelor în cuvinte nu există reguli precise, date din afară, dar 
se poate susţine că la baza formării cuvintelor, în evoluţia istorică a limbii, stau 
principiile codării optime şi ale facilităţii articulatorii. Gramatica, în calitate de ghid 

obiectiv extern, oferă criterii mai mult sau mai puţin precise de formare a noi cuvinte 
prin derivare și prin modificarea altora. Cum orice variaţie în parametrii fizici ai 
semnalelor înseamnă emitere de informaţie, orice derivație a unui cuvânt, obţinută pe 
baza regulilor flexionale, poate fi considerată ca realizare a unui nou mesaj. Fără a lua 
în calcul semnificaţia, numai pe baza criteriilor morfologice formale, avem deplinul 
temei să afirmăm că elevul şi elevii, competent şi incompetent, scrie şi scria, acesta şi 
aceasta etc. reprezintă mesaje diferite. 

Comunicarea verbală interpersonală nu începe însă chiar de la nivelul combinării 
sunetelor în cuvinte, ci de la cel al combinării cuvintelor într-un enunţ - propoziţie, 
frază, discurs (chiar limbajul copilului mic debutează cu combinaţii de sunete - silabe, 
grupe de silabe). Elemente de bază ale actului verbal devin cuvintele, care se iau ca 
entități deja elaborate, ce trebuie fixate ca atare în mecanismele memoriei verbale. 

Comunicarea verbală are o organizare serială, ea reclamând trecerea de la stadiul 
secvențial, pe cuvinte, la stadiul integrat — serii articulate de cuvinte. Aici intră în joc cel 
al treilea grup de reguli gramaticale formale, anume regulile sintactice. Aplicarea lor 
determină structura serial-fbrmală a limbajului. Din punct de vedere formal, comunicarea 
verbală este un flux de semne (cuvinte), ordonat selectiv după reguli sintactice. 

Dacă la nivel anterior obiectul principal al analizei și însușirii erau cuvintele în 
sine, la nivelul limbajului discursiv accentul cade pe locul și funcția cuvintelor in 
propoziție şi pe relaţiile sintactice dintre ele. O regulă de bază care guvernează procesul 
de alcătuire a mesajelor este aceea a relaţionalii cel puţin a două entităţi sintactice - 
subiectul (agentul) şi predicatul (acţiunea) - „elevul învaţă”, „copilul se joacă”, 
„avionul zboară” etc. 

O a doua regulă restrictivă importantă este cea care postulează ca, în cadrul unor 
propoziţii dezvoltate, atributele să se pună pe lângă subiect, iar complementele pe lângă 
predicat. Abaterea, într-un discurs, de la această regulă se compensează prin 
intermediul semnelor de punctuație (virgulă, linioară etc). 

în fine, cea de-a treia și cea mai importantă regulă sintactică, cel puţin în plan 
psihologic, este aceea privitoare la congruența sau unitatea formală a mesajului; ea 
postulează și necesitatea respectării acordurilor subiect-predicat, subiect-atribut, 
predicat-complement. 

Menţinându-ne în limitele analizei formale, putem demonstra cum respectarea 
regulilor de mai sus generează structuri socotite corecte, în vreme ce încălcarea lor 
generează structuri ce pot fi considerate incorecte (gramatical). Reproducem din 
lucrarea noastră Principii de psihologie cibernetică (\9~ť5) două exemple ce ilustrează 
această afirmaţie: 


I masc masc A ind 
S(sb) L> nom. + Aad) nom.  +P(v) e Pr + C(d.sb.) —5»Ac. 
sing sing Sii sing. 
i z masc - Ind 
S(sb) ^> nom. + A(adj)“ nom. +P(WW) O-"'- + C(d.sb.) -—> Da 
N sing a pl II sing 

Prin prisma regulilor de mai sus, devine evident că structura din primul exemplu 
(I) este sintactic corectă, iar cea din exemplul al doilea (11) este sintactic eronată 
(dezacord) între subiect și atribut, dintre subiect și predicat). 

Nu mai puţin importante sunt regulile rransformaționale, care permit trecerea de 
la o formă gramaticală la alta: transformarea propoziţiilor din diateza activă în diateză 
pasivă (şi viceversa), regulile de transformare a propoziţiilor afirmative în propoziţii 
interogative sau în propoziţii negative. Aplicarea acestora duce la obţinerea unui număr 
de variante dintr-o singură propoziţie (dată iniţial), lată un exemplu: 


Propoziția iniţială. 

Activ-afirmat. Tatăl pedepsește fiul 

Pasiv afirmat. Fiul a fost pedepsit de tată 
Negativ Tatăl nu pedepsește fiul 
Interogativ Tatăl pedepseşte fiul? 
Neg.pasiv Fiul nu este pedepsit de tată 
Neg.interog. Tatăl nu pedepsește fiul? 
Neg.pas.interog. Fiul nu este pedepsit de tată? 


Dacă aceste transformări se combină cu cele pe care le generează regulile 
variaţiei după mod, timp. gen, număr, caz etc, registrul configuraţiilor posibile ale 
structurilor verbale formale se lărgește foarte mult. 

Regulile gramaticale devin cadrul impus, normativ, al procesului comunicării, 
ele trebuind să ghideze atât veriga de emisie, cât și pe cea de recepţie (izomorfismul 
gramatical între subiectul emitent și subiectul destinatar). 

Potrivit legii lui Zipf, a minimului efort, oamenii tind să folosească mai frecvent 
formele simple decât pe cele complexe. Se conturează un așa-numit nivel mediu de 
comunicare, la care. pe baza unui număr mai redus de modele structurale decât cel 
posibil din punct de vedere teoretic, indivizii cu orizonturi culturale diferite se 
armonizează în mod satisfăcător în planul corectitudinii gramaticale. 

Fiind organic integrate în structura limbii, regulile gramaticale se asimilează în 
ontogeneză concomitent cu aceasta, ele funcţionând și la subiecții neinstruiți, care nu 
studiază în mod special gramatica. 

O influenţă deosebită asupra psihologiei contemporane a limbajului a avut-o 
modelul gramaticilor generative, elaborat de cunoscutul lingvist și psiholingvist 
american Naom Chomsky. Potrivit acestui model, limba nu este doar un sistem stabil 
de codare, ci reprezintă un ansamblu nelimitat de structuri propoziţionale. în prim plan 
este așezată, așadar, combinatorica verbală. 

De aici, concluzia că în studiul limbajului trebuie să includem preocuparea 
pentru relevarea modului (respectiv a mecanismului) de generare a propoziţiilor. 
Funcţia generativă și combinatorica ca entitate psihologică subiectivă este socotită 
înnăscută. Oricărui subiect uman normal îi este proprie din naştere o competență 
verbală sau lingvistică. Limbajul reprezintă un caz particular (așa cum se produce el la 
nivel de individ) al transformării acestei competenţe în performanță. Argumentul pe 
care îl invocă N.Chomsky în susţinerea acestei teze constă în faptul că generarea 
prepoziţională sau discursivă este mult mai bogată și mai flexibilă decât experienţa 

omului. Teoretic, această generalitate este nelimitată, dar în limbaj ea se supune unor 
îngrădiri și condiţionări. 

Modelul gramaticii generative presupune interacțiunea între mai multe niveluri 
integrative ierarhice ale realităţii lingvistice (fig.37): 

Fig. 37. Modelul gramaticii generative 


Dacă teza despre caracterul înnăscut al generării propoziționale este considerată 
hazardată și ea poate fi serios criticată (ceea ce a făcut, de pildă, J.Piaget, care s-a 
angajat în polemică deschisă cu Chomsky pe această temă), modul de interpretare a 
dinamicii limbajului sub forma unui graf-arbore este pe deplin întemeiat. Acest model 
demonstrează caracterul formal al structurilor verbale — în planul limbii și al limbajului 
- şi relativa lor independenţă de conţinutul informaţional sau de referenţial. Acest lucru 
este important pentru că relevă mai pregnant atributul de cod sui generis formal- 
abstract al cuvântului, în contextul activităţii generale de comunicare intenimană. 

Prin aplicarea unor reguli ale gramaticii transformaţionale, pornind de la o 
propoziţie-nucleu sau de la un număr redus de propoziţii, se poate obţine o gamă 
întinsă de derivate combinatorice, care, fie că au o valoare formală în sine (devenind 
elemente ale unui sistem logico-formal coerent), fie că pot fi puse în corespondență 
designativâ cu diverse „stări” ale realității extralingvistice. (Acelaşi mesaj poate fi redat 
într-o multitudine de variante propoziţionale). Astfel, fiecare propoziţie se situează într- 
un câmp generativ. Se delimitează structuri de suprafață, de ordin fonetic și lexical, şi 

structuri de profunzime, care nu sunt strict dependente de forma enunţului, rezidând într- 
un invariant designativ. Astfel, propoziţii ca „Bate vântul” şi „Vântul bate" sunt structuri 
de suprafață diferite, dar au aceeași structură de profunzime. între cele două tipuri de 
structuri pot exista raporturi de „divergență” (de la cele de profunzime spre cele de 
suprafaţă) sau de convegenţă (de la cele de suprafaţă spre cele de proftinzime) (fig.38). 


__STRUCTURA DE SUPRAFAȚĂ 

\ | 

DE 


PROFUNZIME 
Fig.38. Raportul dintre structura de profunzime 
şi structura de suprafață 


Pentru structurile de profunzime, Chomsky indică două tipuri de reguli de 
transformare: reguli de ramificare şi reguli de subcategorializare. Primele alcătuiesc 
comportamentul categorial, al cărui rol constă în determinarea intuitivă a relaţiilor 
gramaticale de bază ce funcționează în structurile profunde ale limbii. După Chomsky, 
este foarte probabil că formele comportamentului categorial sunt condiționate într-o 
oarecare măsură de caracteristici universale ce definesc limba umană în genere. 

Regulile de subcategorializare permit trecerea succesivă de la enunţuri universale 
la enunţuri din ce în ce mai particulare, subordonate. La acest nivel, gramaticalul se 
întâlnește și se împletește cu logicul. 

Cercetările întreprinse de alţi autori, precum J.Mehler și G.Miller (1964) au arătat 
că, totuşi, organizarea psihologică internă a limbajului este subordonată unei finalități 
semantice. în procesul de reproducere a amintirilor sau diferitelor fragmente din 
experienţa anterioară, dimensiunea semantică se impune pe primul loc în conștiință, în 
vreme ce forma sintactică trece pe un loc secund. 

în practica vorbirii curente, se creează preferințe şi facilităţi funcţionale pentru 
anumite tipuri de construcţii prepoziţionale. Astfel, propoziţiile active se memorează și se 
amintesc mai ușor decât cele pasive (Coleman, 1964), timpul de verificare a corectitudinii 
logice a propoziţiilor active şi a celor afirmative este mai scurt decât cel necesar pentru 
verificarea propoziţiilor pasive şi negative (Gongh, 1965). Activitatea verbală a subiectului 
este ghidată de funcția decizională, izvorâtă din scopul comunicării, astfel încât niciodată 
nu se ajunge la parcurgerea întregului arbore generativ, ci doar a unei anumite ramuri a 
lui. Decizia subiectului ca operator de selecţie în câmpurile generative este condiţionată 
de numeroase variabile intermediare, care scapă adesea de sub control. 

De aceea, dacă, în sine, modelul generativ al lui Chomsky este conceput pe 
principii deterministe, algoritmice, funcționarea limbajului viu, personalizat, are un 
caracter mai curând probabilist. 

Determinaţiile de conţinut a limbajului - structura semantică. Analiza 
psihologică a limbajului ar fi total insuficientă și irelevantă dacă s-ar opri doar la 
funcţionarea lui ca „sistem formal” neutru. Pentru a fi completă și mai ales adecvată, ea 
trebuie să se centreze asupra conţinutului informaţional al cuvintelor și propoziţiilor. In 
acest caz, limbajul devine nu doar un sistem de semne în sine, ci un sistem de semne cu 
semnificaţie, cu valoare designativă reală. 

Aşa cum am mai arătat în pct.l al acestui capitol, în teoria comunicării 
semnificaţia poate fi definită la niveluri diferite de abstractizare. I^a nivelul cel mai înalt 
de abstractizare cu care operează cibernetica generală, semnificaţia apare ca o 
„corespondenţă biunivocă între două mulțimi oarecare de semne”. In cazul comunicării 
verbale, ca proces psihologic viu, pe primul plan trebuie să treacă relevarea aspectelor 
calitative specifice. Pentru psiholog, accepțiunea cea mai operantă este, probabil, aceea 
care leagă semnificația cuvântului de rezultatul modelării informaţionale interne 
(reflectorii subiective) a lumii externe. 

Prin urmare, cuvântul nu încorporează în sine, ca un recipient, obiectele și 
fenomenele externe ca atare, ci modelele informaţionale ale lor, aşa cum le elaborează 
subiectul în cursul activităţii sale de cunoaștere și practice. 

Aşa cum a demonstrat L.S.Vâgotski, geneza semnificației trebuie căutată nu în 
cuvântul în sine pe care-l receptează copilul, ci în acţiunea directă a acestuia cu obiectele 
din jur, în care se include sau la care se asociază cuvântul, ca un simplu semn. Ar fi total 
eronat să credem că, memorând din punct de vedere fizic (fonetic) cuvântul şi chiar 
reproducându-l, copilul îşi însuşește automat şi semnificaţia lui, așa cum figurează ea în 
tezaunil obiectiv al limbii sau în limbajul adultului. El și-o elaborează pe măsura și la 
dimensiunile la care i-o permit, la momentul dat, acţiunea şi capacitatea rezolutivă a 
creierului său de modelare informaţională a obiectelor și fenomenelor din jur. 

Privită din perspectiva obiectivă, semnificaţia este produsul unui proces istori- 
co-cultural mai mult sau mai puţin îndelungat și ea ni se prezintă aşa cum este definită 
în dicţionar. în ipostaza dată, ea acţionează ca un invariant, impunându-se cu aceeași 
obligativitate tuturor indivizilor. Deoarece nu există reguli speciale pentru deducerea 
sau stabilirea semnificației cuvintelor, fiecare cuvânt trebuie însușit cu semnificația 
prescrisă în limba dată. Procesul psihologic de dezvoltare a limbajului duce inevitabil 
la diferenţe individuale considerabile și la abateri mai mari sau mai mici de la normă. 
O asemenea diversificare este favorizată și de faptul că, în cadrul limbii, relaţia 
semiotică nu are un caracter univoc determinat, astfel încât, în toate cazurile, un cuvânt 
să desemneze un singur lucru. Există frecvent situaţii relativ ambigui, când același 
obiect este desemnat prin mai multe cuvinte sau când un cuvânt desemnează 
concomitent mai multe obiecte. 

De aici decurg două aspecte psihologice importante pentru însușirea și utilizarea 
limbajului verbal: 

a) relativa libertate în stabilirea legăturii cuvântului cu conţinutul informaţional 
(la copilul mic, până la 3 ani, devine logică tendinţa de a lega de un anumit cuvânt o 

samă eterogenă de conţinuturi informaţionale - obiecte -, altele decât le are în vedere 
adultul, sau de îngustare designativă, până la a lega un cuvânt exclusiv de un singur 
eveniment concret, deși la adult cuvântul respectiv are o valoare semantică extinsă, 
generalizatoare); 

b) polisemia - în jurul unuia și aceluiaşi cuvânt gravitează o întreagă constelație 
de semnificaţii. 

Rezultă că tezaurul semantic individual este o aproximare, de un nivel mai înalt 
sau mai scăzut, a fezaurului obiectiv al limbii și o oglindă fidelă a experienţei personale 
de comunicare. 

Limbajul nu este, aşadar, doar un sistem formal-sintactic, ci și un sistem 
semantic, care pune în evidență o organizare ierarhizată de tip arborescent și 
concentric (M.Golu, 1975). 

Unitatea structurală de bază o constituie cuvântul, care poartă în sine cea mai 
redusă cantitate semantică de informaţie. Din relaţionarea după criterii de conţinut 
(semantice) a două sau mai multe cuvinte se obţin structuri semantice de nivel din ce în 
ce mai înalt, cu încărcătură informaţională progresiv crescătoare, trecându-se succesiv 
de la determinări cantitativ-descriptive, la expresii explicativ-interpretative. 

In procesul comunicării verbale, „discursul trece de la situaţii slab determinate, 
din punct de vedere semantic, la structuri închise semantic sau bine determinate: de la o 
semnificaţie de ordinul 1, liberă, slab circumscrisă, pe care o poartă un cuvânt izolat, se 
trece, prin conexiunea cuvintelor, la o semnificație de ordinul II, integrată și 
supraordonată. 

Caracterul orientat al comunicării este impus tocmai de latura semantică, ea fiind 
cea care reclamă înlăturarea stării de incertitudine (îndoială) și înlocuirea ei cu starea de 
determinare sau consonanţă referenţială (raportul semn-designat). 

într-o structură semantică serială, întinsă pe mai multe propoziţii şi episoade, se 
creează o anumită emergenţă, concretizată în desprinderea unui sens general supra- 
ordonat, care nu se reduce la sensul cuvintelor componente luate izolat sau la suma 
simplă a acestor sensuri individuale. 

Organizarea pe verticală a laturii semantice a limbajului are la ba?ă criteriul 
subordonării semnificaţiilor particulare unei semnificaţii mai generale, iar organizarea 
pe orizontală, criteriul coordonării prin similitudine (sinonimie), care duce la împărţirea 
tezaurului verbal în câmpuri semantice (centrale sau nucleu și periferice) 

în memorie, se fixează modele operaţionale integrate, care, în cursul comunicării, 
îndeplinesc rolul de selectori, în emisie, și de filtre decodificatoare, în percepţia limbajului. 

Putem reprezenta acest model sub forma unui graf-arbore orientat ca în fig.39. 

Intr-o lucrare anterioară (1975). am demonstrat că tezaurul semantic se constituie 
ca un ansamblu definit de relaţii între următoarele secvenţe: I) acțiunea —> 2) agentul 
— 3) condiția (logică)—* 4) instrumentul (mijlocul) —> 5) locul —> 6) timpul —> 7) 
obiectul (domeniul) -> 8) scopul -> 9) destinatarul -> 10) calitatea (bun-slab) -* 11) 
criterii de adevăr sau fals. Acestea pot fi considerate „vârfuri” de integrare semantică a 
informaţiei vehiculate de mesajele verbale de la emitent la receptor. 


La schema operaţională de principiu, se adaugă un set de indicatori care ajută la 
delimitarea conţinutului designativ al itemilor lexicali. De pildă, un astfel de indicator îl 

poate constitui genul: dacă este masculin, el va fi asociat și va delimita conturul 
informaţional al unor itemi lexicali, precum: bărbat, băiat, frate, nepot etc. 

Componenta semantică a unei descrieri lingvistice va include, de asemenea, un 
set de reguli de proiecţie, care vor permite combinarea unor mesaje iniţiale (propoziţii) 
pentru a deriva caracteristici semantice necesare obţinerii unor construcţii de ordin 
superior. Aceste reguli vor opera deopotrivă şi asupra structurilor gramaticale, pentru a 
le face să corespundă mai bine scopului semantic principal. 

Fig.39. Organizarea sistematică a „tezaurului" verbal 


Interpretarea sistemului de indicatori semantici poate fi privită ca parte integrantă 
a problemei fundamentale a formării conceptelor, categorializării experienţei etc. și 
corelată cu procesele gândirii. Astfel elaborată, structura semantică dobândește o 
relativă independenţă faţă de cea sintactică, devenind rezistentă la denaturările posibile 
de ordin topic (putem înţelege mesajele care în plan sintactic sunt eronate ex.: „Acasă 
temele îşi pentru scrie elevul”. Sensul acestei propoziţii este rapid reconstituit și pe 
baza lui și ordinea gramaticală corectă: „Elevul își scrie temele pentru acasă”). 

Pentru analiza raporturilor semantice, J.Osgood (1953) a introdus modelul 
diferenţialului semantic. In lumina acestui model, orice stimul evocă la un subiect o 
serie de reacţii relevante. Printre acestea, există însă numai una singură care poate 
efectua mediaţia semantică. Faptul a fost amplu studiat în experimentele pavloviene cu 
condiţionarea verbală. S-a demonstrat astfel că între cuvinte ca semne și conţinutul lor 
informaţional există o relaţie circulară (V^I). In acelaşi timp, este esenţial să admi- 
tem şi faptul că relaţii de corespondenţă se stabilesc și între cuvinte: unele cuvinte sunt 

semnificative prin altele. Aceasta ţine, pe de o parte, de nivelurile de integrare 
semantică, pe de alta, de un mecanism de evaluare a cuvintelor însele. Un asemenea 
mecanism se vrea a fi surprins de către diferenţialul semantic al lui Osgood. 
Experimentul care a stat la baza acestui diferenţial este pe cât de simplu, pe atât de 
ingenios. Subiectului i se propun pe rând diverse cuvinte pentru a fi cotate după o scară 
bipolară simplă, de tipul frumos-urât, rău-bun, luminos-întunecat, tare-moale, rotund- 
colţuros, plin-gol, nou-vechi etc. 

în felul acesta, se stabilesc portretele semantice ale cuvintelor în însăși substanţa lor 
sonoră, dar evident nu fără unele legături cu referentul. Cum, pe bună dreptate, observa 
Bresson, această tehnică interesantă pare să fie legată mai ales de aspectele afective ale 
sistemului paradigmatic și lasă la o parte aspectele relaționale care determină semnificaţia. 

Noi considerăm că, chiar așa stând lucrurile, acest diferenţiator verbal poate avea 
un rol indiscutabil în selecţia mesajelor și determinarea gradului lor de expresivitate. Şi, 
mergând mai departe, putem presupune că medierea afectivă are o legătură, fie și 
îndepărtată, cu obiectul sau evenimentul semnificat. 

Unii autori (Kohler, 1929; Natadze, 1958; Cherry, 1971) au încercat să 
stabilească o legătură între structura sonoră (fonetică) a cuvintelor și semnificaţia lor 
obiectuală. Pentru aceasta, subiecților li se prezenta un număr de figuri sau obiecte 
necunoscute și li se cerea să inventeze câte un nume pentru fiecare, sau, într-o altă 
variantă, li se dădea să aleagă dintr-o listă numele care li se pare cel mai potrivit. 

Probele au fost administrate individual și, cu toate acestea, s-a înregistrat un 
procent destul de ridicat de coincidenţe sau potrivire a răspunsurilor. 

în experimentele sale, A.R.Luria (1958), luând ca indicator al efectului diferitelor 
cuvinte reacţia de orientare concretizată, pe de o parte, în amplitudinea răspunsului 
dermogalvanic, iar pe de alta, în depresia ritmului alfa (creșterea frecvenţei), a 
demonstrat că activarea în „câmpul semantic” este direct proporțională cu gradul de 
sinonimie dintre cuvântul-etalon și cuvintele de evaluat: cu cât cuvintele supuse 
evaluării sunt mai apropiate prin conţinut de cuvântul-etalon, cu atât reacţia de 
orientare la ele este mai puternică, iar cu cât sunt mai îndepărtate, cu atât reacția de 
orientare indusă devine mai slabă, până la starea de indiferenţă. 

Toate acestea conduc la o concluzie generală ce trebuie reţinută şi anume: 
conexiunile și condiţionările între componentele de bază ale structurii semantice sunt la 
fel de „tari”, dacă nu chiar mai „tari”, ca şi cele dintre componentele structurii sintactice. 


11.4. VERIGILE FUNCŢIONALE ALE LIMBAJULUI VERBAL 


Ca formă specifică a activităţii de comunicare, limbajul verbal este organizat și 
funcţionează după principiul input-output, în cadrul lui delimitându-se trei verigi principale: 

a) veriga aferentă (recepţia); 

b) veriga eferentă (emisia); 

c) veriga de autoreglare de tipfeed-back şifeed-before. 

a) Veriga aferentă (recepţia) este cea cu care se și începe, în ontogeneza, 
formarea sistemului verbal de comunicare. 

Iniţial, până la însuşirea alfabetului și a deprinderii cititului, această verigă se 
realizează în cadrul analizatorului auditiv şi ea presupune mai multe niveluri de 

integrare, cu roluri distincte: nivelul fonetic elementar, care asigură constituirea 
modelelor interne ale sunetelor limbii, ca invarianţi ce permit recunoașterea și 
identificarea categorială a acestora, în pofida varierii intensității, înălțimii și timbrului 
cu care sunt exprimate; nivelul fonetic secvențial, prin care se asigură formarea 
modelelor interne ale cuvintelor ca etaloane de comparaţie și identificare a cuvintelor 
recepționate, fie separat, unul câte unul, fie în cadrul seriilor prepoziţionale; nivelul 
fonetic  structural-supraordonat, în cadrul căruia se stabilesc repere pentru 
recunoașterea identităţii propoziţiilor; nivelul decodării semantice, care permite 
formarea și consolidarea legăturii designative dintre cuvinte și conținuturile 
informaţionale determinate de reflectarea obiectelor și fenomenelor externe, devenind 
posibilă înţelegerea fluxurilor orale. 

în ontogeneză, primele care se formează și se consolidează sunt nivelurile 
integrării fonetice, în timp ce nivelurile integrării semantice pe cuvinte și propoziţii se 

constituie relativ târziu. în experimentele efectuate de noi (M.Golu, 1958, 1959), 
privind rolul reglator al cuvântului, efectuate pe copii în vârstă de 6-11 ani, a fost pus în 
evidență acest decalaj. Până la 10 ani, rolul dominant în declanșarea răspunsurilor 
motorii îl avea latura fonetică — intonaţia și intensitatea comenzilor; de-abia după 
această perioadă, rolul principal în declanşarea și coordonarea acestor răspunsuri 
începe să treacă de partea laturii semantice, a conţinutului informaţional propriu-zis. 


Veriga aferentă auditivă a limbajului presupune elaborarea unui nou subsistem 
funcțional - auzul verbal sau fonematic - în raport cu o anumită realitate lingvistică: 
limba maternă sau limba străină care constituie obiect de învăţare. 

A doua componentă a verigii aferente a limbajului este cea vizuală, care se 
elaborează și intră în funcţiune în raport cu mesajele codate în formă grafică - litere sau 
grafeme. Ea are o schemă structurală similară cu componenta auditivă. Astfel, în cadrul 
ei, se delimitează aceleași niveluri integrative: nivelul figurai elementar, în cadrul 
căruia se constituie modelele interne „imagistice” ale literelor corespunzătoare 
sunetelor limbii şi care asigură ulterior identificarea lor în text; nivelul figurai 
secvențial, care constă în stabilirea legăturilor integrative între imaginile singulare ale 
literelor și în structurarea imaginilor seriale ale cuvintelor, pe baza cărora devine 
posibilă percepția integrată (cuvântul ca unitate); nivelul integrării seriale 
supraordonate, în limitele căreia se elaborează scheme de conectare, într-o structură 
unitară a propoziției sau frazei, nivelul decodării semantice, care asigură medierea 
legăturii dintre cuvântul scris şi conţinutul informaţional. 

După cum se știe, percepţia limbajului scris se dezvoltă mult mai târziu decât 
percepţia limbajului oral şi numai cu condiţia ca subiectul să înveţe în mod special și 
sistematic alfabetul și cititul. în cazul analfabetismului, această componentă a verigii 
aferente nu se dezvoltă. 

b. Veriga eferentă (emisia) este cea care asigură producerea independentă de 
către un subiect a limbajului oral sau scris, în formă de răspunsuri la stimuli externi sau 
de mesaje, adresate unui potenţial destinatar. Ca și cea aferentă, ea are o organizare 
multinivelară. în primul rând, în cadrul ei, se impune delimitarea componentelor 
structurale de bază: componenta motrică, ce rezidă în capacitatea subiectului de a 
efectua mișcări cu aparatul fono-articulator și buco-facial, precum și cu membrele 


423 


superioare, care sunt instrumentele principale prin care se finalizează „output-ul" 
sistemului verbal - oral şi scris; componenta constructiv-praxică, prin intermediul 
căreia se asigură selectarea mișcărilor singular-secvenţiale și integrarea lor în scheme 
logice, corespunzătoare caracteristicilor fonetice ale sunetelor limbii și formei grafice a 
literelor alfabetului prin care se reprezintă sunetele. Cele două componente nu pot fi 
identificate, ele având conţinuturi şi mecanisme neurofiziologice diferite. 

Dacă pentru realizare componenta motrică, mecanismele intră singure în 
funcţiune, pe măsura  maturizării, pentru componenta  constructiv-practică, 
mecanismele trebuie să se formeze şi aceasta durează o bună perioadă de timp, ele 
devenind integral funcționale de abia la sfârșitul vârstei de 3-4 ani. Şi după aceea, vor 
mai trece câţiva ani până să atingă nivelul optim de consolidare și automatizare. 

în al doilea rând. organizarea internă a verigii eferente se realizează sistemic: 
unităţile musculare și mișcările simple secvențiale, pe parcursul procesului comunicării 
verbale, se articulează selectiv, potrivit modelelor-etalon, impuse din afară de adult, și 
formează pattem-uri  obiectual-instrumentale corespunzătoare sunetelor verbale 
(articuleme) şi Uterelor alfabetului, apoi cuvintelor (ca unități de bază ale 
vocabularului) și seriilor sintactica-semnatice  (propoziţiilor, discursurilor). Pentru 
desfășurarea normală a limbajului oral și scris este necesară integritatea structural- 
funcțională a tuturor acestor trei niveluri și interacțiunea lor logic coordonată. 

c. Veriga de autoreglare asigură adecvarea reciprocă a celorlalte două verigi de 
bază, aferentă și eferentă, prin conexiunea inversă (feed-back) de tip kineste- 
zico-auditiv (pentru limbajul oral) și kinestezico-vizual (pentru limbajul scris). 

Se reglează, corespunzător situației de comunicare date, parametrii cantitativi ai 
verigii eferente - viteză, intensitate, tempou, ritm etc. 

De asemenea, prin conexiune anticipativă (feed-before), se realizează cursivitatea 
vorbirii și a scrierii, fiecare secvență parcursă acționând ca semnal selector și 
declanșator al secvenței următoare. Eliminarea din diferite cauze a verigii de reglare 
duce întotdeauna la tulburări serioase ale dinamicii și acurateții vorbirii şi scrierii, până 
la a deveni neinteligibile pentru cei din jur. 


11.5. FUNCŢIILE LIMBAJULUI VERBAL 


Problema rolului și funcţiilor limbajului în tabloul general al comportamentului 
uman a stat permanent în centrul atenţiei psihologilor, indiferent de orientarea 
metodologică în care se încadrau. 

Modul de abordare şi soluţiile propuse variază semnificativ de la o școală 
psihologică la alta (ex., diferența dintre introspecţionism, care conferă cuvântului o 
putere demiurgică, operând după preceptul biblic „la început a fost cuvântul” și 
behaviorism, care reduce limbajul la simple reacţii laringeale sau la simpli agenţi fizici, 
cuvintele acţionând asupra organismului și determinând aceleași răspunsuri ca și 
oricare alt stimul fizic), cât şi de la un autor la altul. 

K.Buhler (1933) distinge doar trei funcţii principale ale limbajului, şi anume: 
a) funcţia expresiv-emoțională, prin care se obiectivează trăirile și atitudinile subiectului; 
b) funcția conativă, prin care se exercită influența asupra celor din jur; c) funcția 

referenţială, designativă sau cognitivă prin care cuvintele desemnează conţinutul 
activităţii de cunoaștere. 

Alţi autori, precum P.Janet şi A.Ombredane, leagă funcţiile limbajului de 
nivelurile sale integrative și le deduc din acestea. Existând mai multe niveluri 
integrative, se consideră că este firesc să existe și mai multe funcţii. Clasificarea 
acestora va depinde însă de criteriile alese. Identificând funcțiile limbajului cu 
utilizările sale, A.Ombredane (1951) le așază într-o serie ierarhizată după criteriul 
primitiv/spontan-elaborat/voluntar. El desprinde cinci utilizări sau funcţii principale: 
afectivă, ludică, practică, reprezentaţională şi dialectică (discursivă). 

Funcţia afectivă derivă din integrarea limbajului la nivelul sferei emoţionale. Ea 
constă în exprimarea spontană, involuntară sau deliberată, voluntară a conţinutului și 
semnului trăirilor emoţionale și pulsiunilor. 

Verbalizarea componentelor și dinamicii sferei afective se realizează în forme 
diferite de completitudine: de la simple interjecţii, până la descrieri închegate (în cazul 
emoţiilor complexe şi sentimentelor). Latura cea mai intim legată de trăirile emoţionale 
actuale este cea fonetic-intonaţională. 

Modificarea înălțimii și intensității sunetelor, exclamaţiilor și cuvintelor, a 
ritmului și tempoului vorbirii sunt toate expresii ale unei trăiri de un anumit semn și de 
o anumită intensitate. 

Deosebit de relevante, în asemenea situaţii, devin expresiile pe care subiectul 
aflat sub stăpânirea unei trăiri emoţionale puternice le adresează agentului cauzator al 
trăirii respective. 

In funcţie de semnul trăirii, expresiile respective vor avea un caracter 
sancţionator, injurios sau unul de recunoștință și mulțumire. Corespunzător, relația 
interpersonală va urma un curs pozitiv, constructiv, de apropiere și armonie, sau unul 
negativ, destructiv. antagonic, de îndepărtare şi excludere reciprocă. 

Funcția ludică este strâns legată de cea afectivă, îndeosebi cu veriga pozitivă, 
tonică a trăirilor. Ea rezidă în a produce subiectului o stare specifică de plăcere, de 
relaxare, de satisfacţie. Această funcţie se manifestă de timpuriu în copilărie, în forma 
repetiţiilor ritmate, ajustărilor şi contrastelor fonetice, combinațiilor de etect. La vârsta 
adultă, jocul verbal devine o modalitate curentă de distracţie: schimbul de glume, de 
vorbe de duh, construcții de cuvinte și expresii, corelări fonetice și semantice, ca 
modalitate de procurare a unei stări de bună dispoziţie sau a unei satisfacţii intelectuale. 

Funcția practică este menită să declanșeze, să faciliteze şi să conducă acţiunea 
colectivă prin colaborare sau rivalitate. Este un limbaj de intervenţie promptă, cu 
formule concise și energice, comunicarea desfășurându-se într-un cadru situativ, unde 
cele mai multe condiţii sunt cunoscute. Ombredane susţine că limbajul practic se 
regăsește şi în conduita individuală, sub forma autocomenzii — de automobilizarc sau 
de autointerdicţie, a blamării şi aprobării de sine, a vorbirii ritmice, sincopate, care 
marchează momentele acţiunii şi-i relevă articulațiile eţc. In viziunea actuală, utilizarea 
practică a limbajului se subsumează funcţiei lui mai cuprinzătoare — cea de reglare. 

Funcţia reprezentaţională constă în desemnarea a ceea ce, în momentul dat, este 
absent, fiind în raport invers cu naraţiunea și evocarea. Limbajul reprezentaţional se orien- 
tează în două direcţii; pe de o parte, spre figurarea concretă și singulară, aspect prin care se 


425 


aseamănă cu opera de artă, a cărei semnificaţie este imediat accesibilă, pe de ahă parte, spre 
aluzia fundată pe un sistem de convenţii, a căror însușire anterioară este necesară. 

în reprezentări nu pot fi cuprinse noţiuni abstracte, dar sunt din plin prezente 
elementele aluzive și sugestive. 

Fwicfia dialectică rezidă în utilizarea formală a limbajului, care nu se centrează 
pe descrieri şi povestiri, ci pe formarea şi desfacerea combinațiilor simbolice abstracte, 
expresia cea mai elocventă a acestei funcţii fiind algebra. în ontogeneză, ea se 
structurează mai târziu decât celelalte, prezentate mai sus, și se corelează cu formarea 
operaţiilor formale ale gândirii. Prin funcţia dialectică, limbajul verbal devine 
principalul instrument care mediază şi face posibilă cunoaşterea conceptual-abstractă. 

Analizând datele oferite de clinică, A.Ombredane a constatat că în afazii are loc o 
regresiune de la funcția superioară sau dialectică (prin care se construiesc și se exprimă 
raţionamentele) către funcţiile inferioare, subordonate, ale simplei descrieri situaţionale 
sau ale reacţiilor emoţionale, impulsive. Pe această bază, autorul mai sus citat 
formalizează şi o reciprocă: dezvoltarea la nivel superior a limbajului transformă și 
celelalte funcţii, acestea devenind mai conturate, mai rafinate și saturate în conţinuturi 
informaţionale. specifice. 

în psihologia contemporana, în delimitarea și definirea funcţiilor limbajului, se 
porneşte de la teoria generală a comunicării şi cea a comenzii-controlului (reglării). 

Celebrul lingvist și psihanalist Roman Jacobson (1960) apelează la termenul 
„centrare” a mesajului, pentru a pune în evidenţă raportul dominant care exprimă o 
anume funcţie. Astfel, mesajul centrat pe emitent însuşi reflectă funcția expresiv-emo- 
țională a limbajului; când mesajul este centrat pe subiectul receptor, în prim plan apare 

fiincfia conativ-persuasivă a limbajului, centrarea mesajului pe referent, adică pe 

obiectul desemnat, evidenţiază ca dominantă funcția denotativă, reprezentaţională, în 
esenţă cognitivă; centrarea limbajului pe el însuși, îndeosebi pe modalităţile sale de 
construcție, de combinare-transformare, scoate în prim plan funcția sa poetică; în cazul 
centrării mesajului asupra canalului (modulări ale vocii, apeluri „alo” etc.) se reliefează 
funcţia fatică a limbajului; în fine, centrarea mesajului asupra elementelor codului, 
corespunzător preocupării de a înţelege și a fi înțeles („ce vreţi să spuneți” - „nu în 
sensul acesta...”, „am vrut să spun..." etc.) ne aduce în f&Qfimcția metalingvistică. 

Respectând spiritul comunicării şi reglării, precum şi determinaţiile generale ale 
sistemului psihic uman, putem sintetiza funcţiile principale ale limbajului: comuni- 
cativă; designativ-cognitivă şi reglatoare. 

Funcţia de comunicare este bazală şi primordială, ea izvorând din natura intrinsecă 
a omului de a se relaţiona și de a realiza schimburi energetico-informaţionale cu mediul 
extern. Prin geneza sa, limbajul verbal este un instrument de mediere și realizare a 
comunicării specific umane. Ea se constituie într-o situaţie care presupune relaţionarea 
celor doi factori - emițătorul şi receptorul sau destinatarul, raportați la un referent comun 
(obiectul comunicării) şi centraţi pe același model informaţional intern (fig.40). 


Funcția de comunicare se concretizează în schimbul de informaţii între două 
persoane, între o persoană și un grup, între două grupuri, între om și mașină, între om și 
Ș Ș Ș Ș 

animal. Prin limbajul verbal, omul îşi lărgește sfera de relaţionare comunicaţională şi se 
impune ca sistemul cu cel mai înalt grad de organizare. Comunicarea îndeplinește, 

totodată, rolul de liant, de factor de articulare şi coeziune a indivizilor în viaţa socială, a 
omului și mașinii în cadrul activităţii de muncă. 

Funcţia de comunicare întreţine trează conștiința existenţei unui alt semen și 
sentimentul generat de a te afla împreună, de a „fi ascultat” sau de a asculta pe altul. 
Trebuinţa internă de a ne exterioriza trăirile, dorinţele, vrerile, gândurile, opiniile etc. 
reclamă în mod imperios prezenţa unui alter și raportarea la el. Ca ființă socială, omul 
are nevoie stringentă de anturaj, de prezenţa celorlalți semeni şi de a intra în „.dialog” 
cu ei. Când această condiţie normală este încălcată (izolare socială), individul uman își 
satisface nevoia de comunicare, vorbind cu sine însuși sau cu o persoană imaginară. 


(H obiect 


* (referențial) 


Li 


ercepţie' i \ ọrientare la 
perspi „obiect 


—_ 


ră 


Congruenţa” W.-Model informaţional intern 
6 


A ' 


— (imagine) 


Fig. 40. Schema bloc a funcției de comunicare a limbajului verbal 


Aşadar, prin funcția de comunicare, va trebui să înțelegem esențialmente ipostaza 
limbajului verbal de mijloc de exteriorizare a stărilor interne ale subiectului. 
Exteriorizarea verbală, care înseamnă emitere de semnale sau mesaje, ne apare, din 
acest punct de vedere, ca o descărcare, limbajul îndeplinind rolul de supapă. 
Nerealizarea ritmică a acestei descărcări duce la acumularea de tensiuni psihice, de 
„prea-plinuri"informaționale care dăunează echilibrului funcțional intem. 

Funcția desigjiativ-cognitivâ se subsumează celei de comunicare şi ea se relevă în 
două forme: a) designarea şi obiectivarea modelelor informaţionale interne ale obiectelor 
şi fenomenelor externe; b) includerea cuvântului în însăşi schema de desfășurare a 
proceselor cognitive, de la cele senzoriale la cele ale gândirii formal-abstracte. 

Sub raport designativ, cuvintele limbii ca semne sunt, prin învăţare sistematică, 
asociate cu obiecte şi fenomene concrete, pe care copilul le percepe nemijlocit, 
devenind nomene și subsistuenți ai lor. Ca urmare, ulterior, recunoaşterea şi 
identificarea lor se vor realiza fie prin indicare cu degetul (la întrebări „care este 
mărul?”, „care este scaunul?”, „care este copacul?" etc), fie prin rostirea denumirii 
verbale (la întrebări de genul: „ce este acesta?”, „ce este aceasta?”). 

Conţinutul denumirii nu-l va constitui însă obiectul real ca atare, ci imaginea lui 
ideală internă. în etapele târzii ale dezvoltării limbajului, după vârsta de 14-16 ani, când 
se structurează şi operaţiile formale ale gândirii, aceleași cuvinte-denumiri, care 
anterior aveau doar un conţinut informaţional de natură senzorială, vor dobândi și unul 
conceptual, care face posibilă raportarea categorială la realitate şi integrarea în 
structurile cunoașterii a raportului dialectic individual/particular-general. 

Relativa independenţă a semnului faţă de designat face posibil ca limbajul verbal 
să reprezinte și să vehiculeze conţinuturi referitoare la domeniul irealului, care, însă, 
pentru om, capătă semnificaţii speciale. 

Din perspectiva cognitivă, limbajul verbal participă ca factor de organizare și 
orientare a proceselor psihice de cunoaștere, el constituind matricea pe care se 
structurează și funcţionează sistemul operaţiilor logice, judecăţile şi raționamentele. 
Unii autori, reprezentanți ai pozitivismului logic, au mers atât de departe cu 
accentuarea rolului limbajului în activitatea de cunoaștere, încât au conchis că 
structurile logice trebuie căutate și deduse din limbaj. La rândul său, ipoteza 
relativismului lingvistic, formulată de Whorf, susţine că limitele cunoașterii sunt 
identice cu limitele limbajului. Deşi pare mai apropiată de spiritul cercetărilor 
psihologice, ea nu a fost confirmată, cunoașterea având o sferă mai întinsă de 
cuprindere decât ceea ce poate acoperi limbajul verbal, iar structurile ei își au propriile 
lor scheme de organizare, care nu se suprapun întotdeauna peste schemele gramaticale 
ale-limbii. Desigur, orice gândire se realizează și există într-o limbă, dar substanța ei 
nici nu decurge, nici nu se reduce la limbă. Unitatea dintre limbă și gândire este una 
funcţională și nu substanţial-calitativă, de aceea, ea nu este absolută, ci relativă, nu este 
monolită, ci contradictorie - nu există o concordanţă deplină între nivelul de dezvoltare 
a gândirii și cel al dezvoltării limbajului, nu este inextricabilă, ci supusă destrămării, 
disocierii - în anumite boli psihice, precum schizofrenia, destrămarea structurilor 
operatorii ale gândirii nu este însoțită şi de destrămarea structurilor verbale. 

Funcţia reglatoare a limbajului se realizează în două planuri: intern și extern. 

In plan intern, limbajul devine factor esenţial de autoreglare a organizării 
psihocomportamentale proprii a individului. Integrarea verbală se impune ca lege 
specifică a dezvoltării și organizării, în conţinut și formă, a tuturor proceselor psihice 
conștiente. Prin intermediul limbajului, se realizează asimilarea sistemelor de 
cunoștințe, de valori, de principii şi norme, de etaloane şi criterii de comparaţie, de 
deprinderi și pattem-m\ comportamentale, constituite istoriceşte şi obiectivate în 
diferite forme ale culturii şi civilizaţiei umane. Apoi, prin intermediul cuvântului, se 
exprimă autoconwnzi („trebuie să fac cutare lucru”, „trebuie să încep cutare activitate”, 
„trebuie să merg în cutare loc", „trebuie să mă stăpânesc”, „trebuie să ripostez” etc, 
etc), automeurajări („nu mă dau bătut”, „să mai încerc o dată”, „o să reușesc”, „am 
trecut (ieste greutăți și mai mari” etc), autorecompense („bravo”, „foarte bine”, „am 
dovedit ce pot”, „așa o să procedez și în viitor” etc), autosancțiuni („aşa-mi trebuie”, 
„n-am tăcut ce mi-am propus, nu merit să am cutare lucru”, „așa-mi trebuie, să mă 
învăţ minte” etc), autoblamări („sunt un prost", „sunt un om de nimic”, „nu sunt în 
stare de nimic”, „sunt un nemernic”, „sunt un laș” etc). 

Rolul autoreglator al limbajului se impune treptat în ontogeneză, iniţial prin latura 
sa sonoră (până la 3-3,6 ani), și apoi prin cea semantică (după vârsta de 5 ani). La adult 
acest rol se realizează în unitatea ambelor laturi, fiecare având contribuţia sa specifică: 
cea semantică în organizarea, planificarea și selecţia comportamentelor adaptative, cea 
sonoră - în potențarea comportamentelor actuale (influență dinamico-energetică). 

în plan extern, funcţia reglatoare a limbajului constă influențarea și modelarea 
atitudinilor şi conduitelor celor din jur, în funcţie de dorinţele și așteptările noastre. 

Având în vedere că orice relaţie interpersonală este îmbrăcată într-o haină verbală și 
este mediată prin limbaj, cuvântul se impune ca principal mijloc de influențare reciprocă. 

Cuvântul, luat în unitatea laturii sonore și semantice, îl folosim permanent în 
raporturile noastre cu cei din jur, în vederea provocării unor comportamente, stopării 
unor comportamente în derulare, modificării direcţiei de desfășurare a unei activităţi, 
modificării atitudinilor și stărilor de spirit, accentuării unor divergențe și conflicte sau 
aplanării şi stingerii acestora, mobilizării și îndemnului la o cauză comună etc. întreaga 
activitate de guvernare și de conducere într-o societate este instrumentată și realizată 
prin mijloace verbale - mesaje orale sau instrucțiuni și norme scrise. 

Şi în plan extern, funcţia reglatoare a limbajului se concretizează în: comenzi 
imperative, instrucțiuni, atenţionări, avertizări, persuasiuni. sancțiuni, recompense (laude). 

în concluzie, trebuie să subliniem că între cele trei funcţii ale limbajului este o 
strânsă interacțiune; ele sunt complementare, se presupun şi se întregesc reciproc. 


11.6. FORMELE LIMBAJULUI VERBAL 


Analiza limbajului în contextul activităţii generale de comunicare interumană a 
dus la delimitarea principalelor forme particulare în care se manifestă: /imbajul extern 
și limbajul intern. 

limbajul extern este adresat cu precădere unor destinatari din afară. El se 
realizează în două forme: limbajul oral şi limbajul scris. 

Limbajul oral rezultă din succesiunea selectivă, structurată după reguli logico- 
gramaticale, a sunetelor articulate, produse de aparatul fonator la comanda centrilor 
corticali verbo-motori. 

După specificul schemei de comunicare, limbajul oral se realizează în trei 
variante: solilocviu, monolog şi dialog. 

Solilocviul înseamnă vorbirea cu voce tare cu noi înşine. în mod normal, această 
formă de manifestare a limbajului oral se întâlnește la copil (până la 5 ani), prin care se 
exteriorizează intenţiile și se consemnează desfășurarea secvenţelor activităţii curente. 
La adult, vorbirea cu sine însuşi apare doar situaţional, ca, de exemplu, în cazul izolării 
mai îndelungate de contactul cu cei din jur, sau în stări patologice, de blocare a 
mecanismelor de control ale limbajului intern-logoreea. 

Monologul presupune existenţa unui destinatar extern, care să recepteze fluxul 
mesajelor fără a replica după fiecare secvenţă (propoziţie), ci, posibil, doar la sfârșit. 
De regulă, monologul este centrat pe o anumită temă și el are ca obiectiv informarea- 
insţruirea auditoriului într-o problemă oarecare, lămurirea sau convingerea acestuia de 
ceva (cum este, de pildă, discursul politic sau predica religioasă) sau, în fine, relaxarea 
sau catarzisul (cum se întâmplă în poezie și teatru). 

Pentru a-şi atinge obiectivul propus, oratorul sau interpretul trebuie să adapteze 
conţinutul și forma discursului ca şi maniera de expunere la particularităţile psihologice 
şi de vârstă ale auditoriului. Aici, artificiile stilistice, pauzele, intonaţia, accentele și 
argumentaţia (unde se impune) sunt variabilele care condiționează efectul final al 
monologului. 

Dialogul este forma tea mai frecventă de realizare a limbajului oral. El se 
desfășoară prin alternarea poziţiilor celor doi termeni ai relaţiei de comunicare - 
emitentul și receptorul - şi are caracter de schimb reciproc de mesaje. în înlănţuirea 
acestora, se poate face distincţie între mesaj inductor (provocativ), care porneşte de la 
emitent, şi mesaj-răspuns, care vine din partea receptorului. 

Dialogul poate fi structurat şi liber-situațional. 

In primul caz, dialogul se axează pe o problemă anume, și prin el se urmărește 
ajungerea la un acord, consens sau rezultat final. Desfășurarea lui va depinde de poziția 
iniţială a interlocutorilor faţă de problema pusă în discuţie, respectiv, dacă părţile au 
interese opuse sau convergente. în politică și viaţa socială, dialogul structurat poate fi 
socotit unul din mijloacele cele mai adecvate și eficiente de atenuare și rezolvare a 
stărilor tensionale şi de întărire a încrederii reciproce și a coeziunii comunitare. în 
Ştiinţă, dialogul, în forma dezbaterilor şi disputelor între cercetători şi şcoli reprezintă 
motorul principal al progresului conceptual-teoretic. 

Dialogul liber se încheagă și se desfășoară spontan, cel mai adesea purtându-se 
nu doar asupra unui singur „obiect”, ci a unui întreg mozaic. Aceasta este conversaţia 
cotidiană pe care o legăm cu semenii noștri în cele mai diferite situaţii și împrejurări, 
întregul limbaj oral poartă puternic amprenta subiectivităţii vorbitorului. El reflectă 
conţinutul informaţional specific, dar şi nivelul general de dezvoltare intelectuală şi 
trăsăturile de personalitate (mai ales de ordin temperamental). De aceea, analiza lui 
devine o modalitate importantă de cunoaștere psihologică a individualităţii. 

Ca indicatori relevanţi pentru evaluarea limbajului oral, menţionăm: volumul și 
diversitatea vocabularului, fluența, rapiditatea (frecvenţa cuvintelor în unitatea de timp 
— minutul), fempoul (regulat sau sincopat), tăria (forţa pronunţiei), claritatea dicției, 
intonaţia şi gradul de melodicitate, timbrul. 

Pentru o analiză riguroasă a valorilor şi semnificației acestor indicatori, este 
necesară înregistrarea fluxului vorbirii spontane sau provocate, precum şi utilizarea 
unor probe verbale specifice de genul asociaţiei libere, asociaţiei dirijate, clasificării, 
relaţionării semantice (sinonimie). 

Limbajul scris se realizează prin codarea mesajelor orale în formă grafică. El apare 
mult mai târziu decât cel oral, atât în cursul evoluţiei istorice, cât și în ontogeneză. 

Apariţia și perpetuarea lui au fost determinate de nevoia asigurării comunicării în 
spaţiu și în timp, iar în acest din urmă caz, nu numai în limitele prezentului imediat, ci 
şi ale trecutului și chiar ale viitorului (mesaje pentru posteritate). 

în principiu, organizarea internă a limbajului scris este izomorfă organizării 
limbajului oral. Schemele gramaticale care articulează și dau formă procesului de 
emitere și recepţie a sunetelor, cuvintelor şi propoziţiilor codate oral, acţionează și în 
sfera limbajului scris, aţâţ în veriga de emisie - scrisul, cât şi în cea de recepție - cititul. 

Dincolo de importanța sa comunicaţională, limbajul scris, respectiv scrierea, 
capătă istoricește o semnificaţie cu totul aparte - aceea de obiectivare, fixare și 
perpetuare în timp a limbii și a structurilor sale logico-gramaticale. 

Spunem, de exemplu, că, în poezia și, în general, în opera lui M.Eminescu, a fost 
structurată și pusă în circuitul spiritual limba română literară a secolului XX. 

Progresul istoric al limbajului scris a mers în paralel cu dezvoltarea limbajului 
oral (îmbogățirea și diversificarea vocabularului, perfecţionarea aparatului gramatical) 
şi cu perfecționarea alfabetelor. Acestea din urmă au implicaţii psihologice deosebite, 
în ceea ce priveşte, pe de o parte, ușurința perceperii şi învăţării (din acest punct de 
vedere, trebuind să fie cât mai simple), iar pe de altă parte, gradul de detașare a 
semnelor grafice de forma concretă a designatului. Aceste două implicaţii au acţionat și 
ca factori ai evoluţiei și perfecţionării alfabetelor. 

în pofida relaţiilor lui aproape simetrice cu vorbirea, limbajul scris are propriile 
sale particularităţi. El nu urmează toate sinuozităţile și variațiile pronunțării, reţinând și 
redând doar pe cele mai semnificative (semnele grafice sunt indiferente la intonaţia și 
flexiunile vocale, la intensitatea pronunţiei, la timbru). 

In scris, dispar elementele de halou situaţional ale limbajului oral, accentul 
central punându-se pe conţinutul informaţional, pe idee. Prin aceasta, limbajul scris 
devine mai obiectiv, mai dens și mai relevant în plan cognitiv decât cel oral. 

„Producerea"” lui este însă mult mai pretențioasă şi mai dificilă decât a celui oral. 
Forma sa trebuie să fie concordantă cu regulile gramaticale, iar succesiunea mesajelor 
(ideilor) cât mai ordonată și coerentă din punct de vedere logic, pentru a preveni echivocul 
şi ambiguităţile în înţelegere. Recepţia și înţelegerea limbajului scris sunt și ele mai dificile 
decât ale limbajului oral, care este contextual şi acompaniat de gesturi auxiliare. 

Din acest punct de vedere, textele se pretează la o clasificare după gradul de 
accesibilitate pe o scală diferențiată de la simple, până la cele mai complexe. 

Ca și vorbirea, scrisul reflectă şi exteriorizează personalitatea subiectului. După 
bogăţia vocabularului și după stil, se poate aprecia nivelul de instruire şi cultură al 
subiectului respectiv. Apoi, după caracteristicile grafice ale scrisului, se pot deduce 
importante trăsături de personalitate - introversia și extraversia, pesimismul sau 
optimismul, ascendență sau submisivitate, stabilitate sau instabilitate, forța sau 
slăbiciunea Eului etc. Grafologia are astfel o bază psihologică reală și ea poate fi 
acceptată ca o modalitate complementară în studiul personalităţii. 


11.7. MECANISMELE NEUROFIZIOLOGICE ALE LIMBAJULUI VERBAL 


Limbajul verbal este una din funcţiile psihocomportamentale care ilustrează cel 
mai pregnant principiul localizării dinamice. 

Datele şi cunoștințele actuale despre mecanismele sale diferă semnificativ de cele 
existente la sfârşitul sec.XIX, sintetizate de Broca și Wemicke și care se integrau modelului 
îngust localizaţionist. S-a schimbat radical imaginea despre însăși structura și organizarea 
limbajului. Reprezentarea şi concepţia despre limbaj ca funcţie omogenă și 
unidimensională au fost înlocuite cu viziunea sistemică, potrivit căreia, acesta este o funcție 
complexă, multidimensională între diversele sale componente, verigi și forme existând 
relaţii de dependenţă și condiţionare reciprocă, generatoare de emergente supraordonate. 

Pe baza studiilor experimentale de laborator și a datelor clinice comparativ- 
diferenţiale (A.R.Luria, 1947, 1958. 1962. 1970: Fessard, 1954; W.Penfield şi Roberts, 
1959: Primbram, 1971: M.Golu, L.Dănăilă, 1988). s-a clarificat faptul că așa-numitul 
„centrii al limbajului” (Broca şi Wemicke), nu reprezintă în realitate decât verigi 
particulare ale unui mecanism general la tel de complex și eterogen alcătuit, cum este 
şi limbajul însuși. în interiorul său, se relaţionează și se articulează zone şi structuri 
cerebrale cu topografie și specializare diferite. Schema după care se conectează și se 
sincronizează funcţional între ele este una /ogică, modelată pe baza și în acord cu 
regulile gramaticale - sintactice, semantice, pragmatice ale limbii. De aceea, dacă din 
punct de vedere anatomic primar, structurile și zonele respective sunt date de la naştere, 
articularea și unirea lor în mecanism specific al limbajului sunt rezultatul unei relativ 
îndelungate perioade a dezvoltării ontogenetice (consolidarea deplină se obţine abia în 
jurul vârstei de 14-18 ani). 

Organizarea mecanismelor limbajului are un caracter constelațional, pe 
orizontală, şi unul ierarhic, multinivelar, pe verticală. Caracterul constelaţional consta 
în aceea că. la unul și acelaşi nivel pe verticală al nevraxului, există două sau mai multe 
„puncte"” sau zone implicate în realizarea unei verigi sau alteia a sistemului limbajului; 
caracterul ierarhic, multinivelar rezidă în aceea că fiecare verigă sau formă a limbajului 
se realizează cu participarea specifică a unor structuri și formaţiuni situate la diferite 
„etaje” ale nevraxului - subcortical îndepărtat (trunchiul cerebral, cerebel), subcortical 
(diencefal), subcortical apropiat (nucleii bazali) și cortical. 

Fiind organizat după principiul comenzii și controlului, mecanismul limbajului 
cuprinde patru tipuri de verigi componente: aferente, interpretative, eferente şi autoreglatoare. 

Verigile aferente sunt asigurate prin subsisteme funcţionale specifice care se 
formează în cadrul a doi analizatori principali: auditiv şi vizual (la orb, locul acestuia va 
fi luat de analizatorul tactil) (fig.41). 


centrul de execuţie 


Y { Dă reprezentarea 
¿ schemelor 
\ gramaticale 


SY 


Fig.41. Mecanismele neurofiziologice ale limbajului 

Veriga auditivă, fonematică, asigură perceperea fluxului limbajului oral al celor 
din jur, respectiv: diferenţierea şi identificarea sunetelor articulate (vocale și consoane), 
a cuvintelor şi a seriilor verbale desfăşurate (propoziţii, discursuri). 

Pentru percepţie, este necesară integritatea structurală a tuturor celor trei 
componente ale analizatorului auditiv: receptoare, intermediară (subcorticală) şi 
terminală (corticală). La nivel cortical, componenta percepţiei auditive a limbajului este 
reprezentată de ariile 41 şi 42 Brodmann. Lezarea acestora în emisfera dominantă (de 
obicei, cea stângă) duce la destrămarea capacităţii rezolutive a subsistemului auzului 
fonematic, care se manifestă ca afazie senzorială de tip Wemicke (pacientul nemaifiind 
în stare să stabilească identitatea unităţilor fonetice şi. ca urmare, nici să mai înțeleagă 
mesajele adresate oral). 

Veriga aferentă vizuală face parte din angrenajul neurofiziologic al limbajului 
scris. Ea se mulează structural pe schema analizatorului vizual (receptorul periferic- 
retina, componenta intermediară subcorticală — corpii geniculaţi externi din talamus, și 
componenta corticală reprezentată de ariile 17, 18 și 19 Brodmann din lobii occipitali). 

Funcţional, rolul ei constă în elaborarea, păstrarea şi utilizarea în actul cititului a 
modelelor-standard ale literelor corespunzătoare sunetelor verbale şi în integrarea 
acestora în structuri (forme) organizate serial — cuvinte și înlănțuiri de cuvinte. 
Schemele operatorii și rezolutive ale acestei verigi se formează mult mai târziu, în 
ontogeneză, decât cele ale verigii auditive, respectiv după vârsta de 5 ani și numai cu 
condiţia organizării unui proces sistematic de învăţare a cititului. 

Lezarea structurilor care intră în alcătuirea acestor scheme funcţionale duce la 
alterarea sau pierderea capacităţii de a citi şi a înţelege mesajele scrise (alexia). 

Veriga interpretatoare se constituie exclusiv la nivel cortical și realizează medierea 
logică între verigile aferente și cele eferente. Ea cuprinde într-un circuit integrativ- 
comutativ zone specializate în decodare și conexiune semantică din lobii frontal, 
temporal, occipital și parietal. Aceste zone realizează legătura designativă dintre imagine 
sau conţinutul conceptual şi cuvânt ca semn obiectivat sonor (limbajul oral) sau figu- 
rai-grafic (limbajul scris). Lezarea acestor zone şi dezorganizarea circuitelor semantice 
duce la abolirea funcţiei designative a limbajului: pacientul, deşi percepe şi produce 
fonetic sau grafic cuvintele, nu știe ce înseamnă ele (sindromul afaziei semantice). 

După cum se știe din practică, perceperea și memorarea unor cuvinte noi nu 
înseamnă că li se relevă și li se reţine automat și semnificaţia. Când semnificaţia nu este 
cunoscută cititorului, ca trebuie să fie în mod special desprinsă și definită ca atare de 
cineva care o cunoaște („„instructorul”) sau stabilită prin apelarea la dicționar. 

In comunicarea curentă, gradul de realizare a laturii semantice a limbajului — fie 
el oral sau scris - diferă de la un individ la altul. De asemenea, se constată că anumite 
cuvinte sunt folosite, de către unele persoane, cu o altă semnificaţie decât cea care le 
este conferită în limbă. Tezaurul semantic, despre care am vorbit într-unui din 
paragrafele anterioare, se elaborează și funcţionează, așadar, pe baza altui mecanism 
decât componentele fizice - sonoră și grafică — aie limbajului. 

Verigile eferente (motorii) sunt două: fono-articulatorie şi manuală. 

Prima are centrul de comandă în lobul frontal (aria 9 Brodmann sau zona Broca), 
iar „staţiile” auxiliare de modulare-filtrare distribuite în diferite formaţiuni subcorticale 

- corpii striaţi, cerebel, trunchiul cerebral. Veriga efectorie o constituie aparatul fonator 
(coardele vocale) şi bucolingual. Comenzile nu sunt simple impulsuri declanșatoare, ci 
pattem-un logice, care reproduc schema articulatorie proprie fiecărui sunet, schemă care 
rezulta din îmbinarea specifică a vibraţiilor coardelor vocale și a mișcărilor limbii, 
buzelor şi maxilarului inferior. Nota individuală distinctivă a pronunţiei (vocii) va fi în 
acest caz timbrul. Lezarea centrului de comandă cortical duce la destrămarea 
repertoriului schemelor interne (mentale) ale articulării sunetelor, cuvintelor şi 
propoziţiilor, apărând a/fazia expresivă sau motorie (Broca), care constă în incapacitatea 
pacientului de a vorbi fluent și corect din punct de vedere fonetic, neputând să se facă 
înţeles de cei din jur. 

Cea de-a doua componentă are centrul de comandă în ariile 4 și 6 Brodmann din 
circumvoluţiunea centrală ascendentă a lobului frontal dominant (unde se formează şi 
homunculusul motor), iar „staţiile” de modulare-filtrare se află distribuite în aceleași 
formaţiuni subcorticale ca și cele pentru veriga fonoarticulatorie. Schemele manuale 
ale grafiei (scrisului) se formează în procesul de instruire, după vârsta de 5 ani, în 
paralel cu schemele cititului. Ele reclamă o fină coordonare a articulației segmentului 
palmar al mâinii, precum şi a articulaţiilor falangelor celor trei degete care ţin şi „poartă 
creionul - policele, arătătorul şi mijlociul. Cum pronunția are un caracter strict 
individual prin timbru, tot astfel are trăsături diferite de la un individ la altul, analiza 
srafologică devenind, așa cum am arătat, o interesantă modalitate de surprindere a unor 
însuşiri de personalitate. 

Lezarea centrului de comandă a mișcărilor mâinii poate tulbura executarea 
scrisului, mergând până la agrafie, destrămarea completă a schemelor logice ale 
mișcărilor corespunzătoare formei/grafemelor, cu păstrarea mișcării de bază, nespecifice. 

Verigile autoreglatoare ale sistemului verbal asigură coordonarea secvenţelor în 
interiorul fluxului fonoarticulator sau al scrisului și adecvarea caracteristicilor acestuia 
la specificul situaţiei curente de comunicare. Ele se bazează pe două tipuri de conexiuni 
de control - inversă (feed-back) şi anticipativă (feed-before). 

Conexiunea inversa se realizează în cadrul analizatorilor auditiv (pentru vorbire), 
vizual (pentru scris) şi kinestezic (atât pentru vorbire cât şi pentru scris). 

Ca vorbirea noastră să fie corectă şi adecvată situaţiei în care se desfășoară 
comunicarea (ex., condiţii de linişte sau de zgomot, interlocutorul aflat lângă noi sau la 
distanță mare etc), trebuie să ne auzim propriile cuvinte și să putem regla astfel 
intensitatea, ritmul şi intonaţia pronunțţiei. 

în mod similar, pentru a face corect literele și a le ordona în șiruri între anumite 
coordonate spaţiale, devine indispensabil feed-back-u) vizual. Eliminarea lui, chiar dacă 
schemele motorii ale grafiei rămân intacte, duce la alterarea formei și aranjamentului 
literelor. (Spre verificare, încercaţi să scrieţi timp de 3 minute cu ochii închiși). 

Conexiunea anticipativă (feed-before) se realizează la nivel cortical, cel mai 
probabil prin circuitul fronto-parieto-temporo-occipital, și constă, practic, în 
planificarea și programarea vorbirii și scrierii în raport cu „tema" și „scopul” final al 
comunicării. Ea este cea care asigură coerenţa logică internă a fluxurilor verbale şi 
unitatea semantică supraordonată a unui discurs. Este evident că, spre deosebire de 
conexiunea inversă de care am vorbit anterior, care are un caracter cvasiautomatizat, 

conexiunea anticipativă este permanent bazată pe intenţie și control conştient-voluntar. 
Pierderea acestui atribut (cum se întâmplă, de pildă, în anumite sindroame frontale şi 
fronto-parietale) duce la alterări severe ale coerenței și adecvării semantice ale 
limbajului (dezinhibări ale verigii fono-articulatorii care începe să funcționeze „în gol”, 
producând vorbire fără nici o legătură cu situaţia și contextul). 

Un ultim aspect legat de mecanismele neurofiziologice ale limbajului privește 
modul de reprezentare a lui la nivelul celor două emisfere cerebrale. Neurofiziologia 
clasică, de orientare localizaţionistă, considera limbajul o funcţie puternic lateralizată, 
adică reprezentată în cadrul unei singure emisfere, declarate dominantă, și care, de 
obicei, era cea stângă. 

Neuropsihologia contemporană (ştiinţă relativ nouă, de graniţă, care studiază 
direct raportul psihic-creier) pe baza datelor oferite de modelul split-brain (Gazzaniga, 
Sperry) şi de analiza cazurilor clinice cu tulburări de limbaj, circumscrie limbajul 
principiului asimetriei funcționale  interemisferice. Potrivit acestui principiu, limbajul 
are o reprezentare bilaterală, în ambele emisfere, dar fiecare emisferă realizează 
elemente şi aspecte diferite. Astfel, emisfera stângă realizează structuri verbale 
complexe, de tipul propoziţiilor dezvoltate, al frazelor și discursurilor, precum şi 
schemele gramaticale flexibile, care permit inversiuni, intercalări, transformări stilistice 
etc., iar emisfera dreaptă realizează structuri verbale relativ simple (subiect + predicat) 
şi schemele gramaticale „tari” (rigide) - subiect —» predicat; subiect —* [atribut] —> 
predicat— * [complement]. 

Capitolul XII 
ATENȚIA 


12 1 DEFINIȚIE ȘI CARACTERIZARE PSIHOLOGICĂ GENERALĂ 


în activitatea cotidiană, implicarea atenţiei este apreciată întotdeauna ca factor al 
reușitei sau succesului („iată ce bine am făcut dacă am fost atent”), iar slăbiciunea sau 
absenţa ei - ca factor generator de erori şi eșecuri („iată ce prost am făcut” sau „iată ce 
mi s-a întâmplat dacă n-am fost atent”). Cu alte cuvinte, ea este prima realitate psihică 
ce se scoate în față, cu titlu pozitiv sau negativ, ori de câte ori trebuie să dăm seama de 
rezultatele unei acţiuni concrete sau a alteia. Alte entităţi, precum percepţia, gândirea, 
memoria sau motivaţia, sunt lăsate de regulă mai la urmă, cu toate că adevărata cauză a 
unui succes sau a unui eșec se poate afla chiar la nivelul lor. 

In opinia și credinţa colectivă, prin imperativul „fii atent!" se înțelege modul de a 
ne mobiliza și canaliza, în modul cel mai adecvat, toate potentele și capacităţile în 
direcţia ieşirii cu bine dintr-o situaţie dificilă sau a realizării obiectivului propus. 

în esență, o asemenea optică este corectă, ea fiind susţinută de o experiență 
îndelungată. 

într-adevăr, „a fi atent" înseamnă a fi dinainte pregătit pentru ceea ce urmează să 
întreprinzi, a fi pe fază, a nu fi luat prin surprindere, a nu fi prins pe picior greșit a face ceea 
ce trebuie, a te orienta cu anticipație în câmpul evenimentelor, a te controla în reacții etc. 

Necesitatea obiectivă a unor asemenea „reglaje” permanente este dată de 
complexitatea extraordinară a ambianţei și situaţiilor în care ne desfășurăm activitatea, 
de caracterul aleatoriu şi adesea imprevizibil al factorilor care pot interveni pe 
traiectoria ei. Această complexitate și imprevizibilitate caracterizează atât sfera 
„intrărilor”, cât şi pe cea a „ieşirilor” sistemului psihocomportamental. 

La „intrare”, ne confruntăm în permanenţă cu o avalanșă de-stimuli, de diferite 
modalităţi (auditivi, vizuali, olfactivi, cutano-tactili etc.) şi configurații (intensități, 
frecvenţe, forme, culori, gusturi etc), dintre care doar unii poartă o informaţie 
semnificativă și congruentă cu ceea ce facem în momentul dat sau cu ceea ce urmează 
să facem ulterior, restul fiind indiferenți sau neutri. O selecție devine în acest caz 
indispensabilă, iar aceasta reclamă participarea atenţiei. Dar organizarea mpuf-ului 
senzorial nu se reduce doar la selecţia stimulilor şi nu se oprește la aceasta. Fa 
presupune în plus crearea unei stări optime de activare neurofiziologică și psihică 
pentru analiza și integrarea promptă şi eficientă, din punct de vedere adaptativ, a 
informaţiei selectate și de care depinde rezolvarea sarcinii date și atingerea scopului 
propus. Rapida și corecta detectare și identificare a semnalelor din câmpul extern sunt 
cerinţe esenţiale ale unui comportament adaptativ optim). 

în sfera „ieșirii” se impune, de asemenea, necesitatea de a selecta din repertoriul 
general al răspunsurilor posibile reacţia cea mai potrivită și la momentul oportun. 
Aceasta devine posibilă numai pe fondul unei vigilenţe optime la nivelul mecanismelor 
de decizie executorie, în care alternează comenzile de la o verigă motorie la alta, de la o 
mișcare individuală la alta. Este posibil ca diferenţierea şi identificarea semnalului să 
fie corecte, dar reacţia de răspuns să fie greșită din cauza unei insuficiente concentrări 
sau a nestăpânirii la timp a tendinței impulsive. Importanţa „actului de selecție” este cu 
atât mai mare în sfera „ieşirii”, cu cât activitatea reclamă alternarea unui număr mai 
mare de pârghii şi reacţii motorii distincte (Mackworth, 1970). 

Se dovedeşte însă că activarea și concentrarea selective sunt necesare nu numai 
pentru „intrare” şi „ieșire”, ci și pentru veriga intermediară a comportamentului, 
respectiv pentru ansamblul proceselor mentale interne implicate în prelucrarea 
categorial-conceptuală a informaţiilor, în alcătuirea planurilor și programelor și în 
elaborarea deciziilor pe diferite termene — scurt, mediu, lung. 

în afară de aceasta, activitatea zisă intelectuală își desfășoară structura sa de 
conținut și operatorie în limitele verigii intermediare, în plan intern, la „ieșire”, 
exteriorizându-se sau obiectivându-se doar rezultatele (în formă orală sau scrisă, 
grafică). Realizarea ei la nivel optim reclamă, de asemenea, o vigilență concentrată și 
orientată selectiv, cu comutări succesive de la o secvenţă la alta, de la un set de 
informaţii la altul, de la o operaţie (transformare) la alta. Avem aici de-a face cu atenţia 
orientată spre interior, adică spre ceea ce facem și rezolvăm „în minte”. 

Din cele de mai sus, rezultă că atenția ocupă un loc aparte în structura şi 
dinamica sistemului psihocomportamental al omului. Ea nu este un proces cu conţinut 
reflectoriu-informaţional propriu şi distinct - precum percepţia, reprezentarea, gândirea 
sau procesele afective și motivaţionale. Mai mult decât atât, ea nici nu are o existenţă şi 
o desfășurare independente, în sine, ci numai sau eminamente în contextul altor 
procese și activităţi psihice cu conţinut și finalitate specifice. 

Putem spune deci, că atenţia nu face parte din categoria proceselor psihice 
reflectorii, ci din cea a condiţiilor și funcţiilor psihofiziologice mediaroare-reglatorii. 
Implicit, ea nu poate fi încadrată în categoria proceselor nespecifice, deoarece este 
implicată în toate tipurile de situaţii și sarcini care, prin ele însele, generea2ă o activare 
preferențială sau în care subiectul este interesat, realizând astfel prin „mijloace proprii” 
(mobilizarea voluntară, de pildă) o asemenea activare. 

Ca atare, atenţia poate fi definită ca proces psihofiziologic de orientare, 
concentrare şi potenţare selectivă a funcţiilor si activităților psihice şi psiho- 
comporlamentale modale specifice în raport cu obiectul si finalitatea lor proprii, 
asigurându-le atingerea unui nivel optim de eficiență adaptativă. 

Ea este, înainte de toate, o condiţie primară, de fond, o stare de pregătire psiho- 
fiziologică generală ce se conturează în cadrul stării de veghe difuze și care face posibilă, 
principial, declanșarea unui proces psihic conştient - de percepţie, de memorare, de 
reproducere, de gândire - sau efectuarea unei acţiuni instrumentale motorii (în plan extem). 

Apariţia unui stimul care trebuie perceput şi analizat, prezentarea unei sarcini 
care trebuie rezolvată, actualizarea unei trebuințe care se cere a fi satisfăcută, 
propunerea și formularea unui scop ce trebuie atins etc. — acţionează ca semnale 

specifice, care transformă starea de pregătire psihofiziologică generală în atenție 
focalizată, care se include în mecanismul funcţiei sau activităţii specifice date. In acest 
caz, funcţia sau activitatea dată devine dominantă în câmpul conștiinței şi în sfera de 
acţiune a legii exclusivității (în momentul dat fiind singura manifestare integrală 
principală a subiectului). 


Putem spune atunci că atenţia este un operator comutativ, care trece o activitate 
din starea potenţială în starea actuală şi dintr-o zonă de echipotenţialitate într-o zonă 
de preferenţialitate exclusivă (impunerea legii exclusivităţii). 

Structura atenţiei este dublă - fiziologică şi psihică. Componenta fiziologică 
precede ontogenetic pe cea psihică și constituie premisa pe care se formează aceasta. 
Forma în care se manifestă și se obiectivează atenţia în plan comportamental este 
reflexul necondiţionat de orientare (P. Anohin, 1956, E. Sokolov, 1958, 1960, 
K.Pribran, 1971), determinat de noutatea stimulilor, de modificări neașteptate în 
ambianţă sau în starea proprie a organismului. Pe lângă direcționarea canalelor 
senzoriale și a vectorului conștiinței (prin autointerogaţia „ce se întâmplă?”) către noul 
stimul, acest reflex se concretizează și prin reacţii bioelectrice la nivel cerebral - depresia 
ritmului alfa şi creşterea generală a activismului scoarței cerebrale. După detecția 
stimulului, reflexul generalizat de orientare este înlocuit prin reflexul de orientare focalizat, 
care constă înfr-o creştere secundară a nivelului activismului în limitele sistemului aferent 
căruia i se adresează direct stimulul respectiv, cu scăderea sensibilităţii și închiderea 
„supapelor de admisie” pentru restul stimulilor. Aceasta facilitează și accelerează 
analiza/interpretarea stimulului dat și elaborarea răspunsurilor corespunzătoare; după caz, 
răspunsul va fi unul nespecific, de obișnuire şi, deci, de deconectare, sau unul specific, 
adaptativ, dacă stimulul prezintă o semnificaţie pentru subiect. 


Reflexul de orientare poate lua și o formă condiţionată, el constând, în acest caz, 
în crearea stării de aşteptare în raport cu un anumit obiect-stimul, pe baza acţiunii 
anterioare a unui semnal (de avertizare) sau în crearea anticipată a unei stări 
pregătitoare de acţiune motorie pe baza unei semnalizări corespunzătoare (sonore sau 
luminoase) - starea de start. în ambele aceste cazuri, reflexul condiţionat de orientare 
se asociază cu inducerea unor montaje perceptive şi motorii - seturi — care vor facilita 
şi optimiza desfășurarea actelor senzoriale sau motorii specifice. 


Componenta fiziologică se identifică aproape total cu ceea ce psihologii numesc 
atenție involuntară sau necondiționată. Componenta psihică a atenţiei este indisolubil 
legată de participarea intenţiei şi reglării voluntare, care se activează prin deliberare și 
comenzi specifice („trebuie să fii atent!”, „să percep acest obiecf, „să acționez în cutare 
moment și în cutare mod” etc), la presiunea situaţiilor externe sau a condiţiilor interne 
(dorinţe, trebuinţe, obligaţii etc.). Pentru a se putea menţine și realiza, componenta psihică 
trebuie să aibă la bază tot o activare selectiv-preferenţială pe fondul stării de vigilență şi 
crearea de focare de dominantă funcţională la nivelul creierului. In această formă, 
componenta psihică se suprapune peste ceea ce numim atenție voluntară şi posteoluntară. 

în plan subiectiv, atenţia voluntară este conștientizată ca stare de încordare, de 
concentrare, de efort neuropsihic, iar în plan comportamental — prin selectivitate și orientare 
autoimpuse, deliberate, în raport cu conţinutul și modul de desfășurare a actelor senzoriale, 
intelectuale și motorii. în același timp, atenţia voluntară se manifestă și ca modalitate 
subiectivă internă de „luptă" cu influenţele perturbatoare, de distragere și împrăştiere. 

La om, ea devine forma principală de organizare şi ţinere sub control a 
desfășurării activităţii. 

Atunci când activitatea atinge un grad înalt de structurare, consolidare și 
automatizare sau/și când are o bază motivaţională proprie (intrinsecă), atenţia - pe fondul 
căreia se desfășoară acea activitate - funcţionează oarecum de la sine, fără ca subiectul să 
depună un efort neuropsihic special în această direcţie. Spunem atunci că din voluntară ea 
a devenit postvoluntară, situându-se nu în afara activităţii specifice, ci în interiorul ei. 

Se poate admite că o activitate devine cu atât mai eficientă, cu cât atenţia 
implicată în reglarea ei se integrează mai intim şi mai durabil în schema ei internă de 
organizare, şi viceversa - este cu atât mai fluctuantă cu cât atenţia pe care o reclamă 
rămâne mai în afara schemei sale de organizare. 

Pentru a sintetiza implicarea atenţiei în activitatea cotidiană, vom preciza 
principalele sale funcții concrete: a)funcția de explorare fi baleiaj în câmpul perceptiv 
extern, care se finalizează cu detecția „stimulului-ţintă; b) funcția de explorare fi 
scanare a repertoriului memoriei de lungă durata, care se finalizează cu identificarea 
elementelor ce urmează a fi reactualizate, reproduse; c) funcția de accentuare a 
contrastelor, care se finalizează prin focalizarea activării optime asupra obiectului sau 
ideii date; d) funcția de filtrare-selecţie, care se finalizează prin centrarea activităţii 
optime doar pe elementele şi secvențele specifice ale activităţii şi ignorarea situaţională 
a celor „străine”, exterioare; e) funcția de orientare-direcționare, care se finalizează 
prin crearea montajelor interne adecvate desfășurării proceselor și acţiunilor 
„comandate”; f) funcția de potenţare, care se concretizează în regenerarea succesivă a 
efortului neuropsihic necesar pe toată durata activităţii, g) funcția de avertizare şi de 
alertare, care se concretizează în momente de accentuare a vigilenței, prudenţei şi 
discernământului în situaţii imprevizibile sau critice. 

Fiind o condiţie şi, într-un fel, o dimensiune a tuturor proceselor psihice specifice 
(cu conţinut reflectoriu propriu) şi a tuturor formelor de activitate, atenţia se transformă 
într-o coordonată generală de definiţie a modului de relaţionare a omului cu lumea. Ea 
poate fi utilizată drept criteriu de clasificare tipologică, întrucât posedă invarianții 
necesari care-i conferă și stabilitate și univocitate. 

Eliminând sau neutralizând variabilele aleatoare, ca, de exemplu, vârsta, sexul, 
oboseala etc, se poate constata că diferenţele interindividuale ale atenţiei au un caracter 
legic și se datoresc unor factori „structurali” de personalitate. Tipul distrat, caracterizat 
prin mari fluctuații ale atenţiei și slabă capacitate de concentrare, și tipul concentrat, 
caracterizat printr-o mare stabilitate în timp a puterii de focalizare a atenţiei au o 
acoperire înalt semnificativă în realitate. 

Forma superioară, voluntară, a atenţiei se formează şi se afirmă treptat în 
ontogeneză, la vârsta preşcolară predominând încă atenţia involuntară, bazată pe 
reflexul necondiţionat de orientare. 

Formarea ei trebuie privită, pe de o parte, în contextul procesului maturizării 
structural-funcţionale a creierului, iar pe de altă parte, în contextul activităţii, iniţial al 
celei de joc, iar apoi al celei de învăţare școlară. Cele două contexte sunt 
complementare și numai prin corelarea lor se poate ajunge la o structurare optimă a 
schemelor interne de organizare. 

122 DIMENSIUNILE (ATRIBUTELE) ATENȚIEI 


Indiferent de forma în care se manifestă, - involuntară, voluntară sau 
postvoluntară -, atenţia pune în evidență un ansamblu de dimensiuni pregnant 
obiectivabile și relativ riguros cuantificabile, pe baza cărora poate fi analizată, 
comparată și evaluată. Printre cele mai importante asemenea dimensiuni, notăm: 
volumul, concentrarea, Stabilitatea, mobilitatea fi distributivitateci. 

Volumul exprimă numărul „elementelor” sau entităţilor” distincte (litere, cifre, 
silabe, cuvinte, figuri geometrice, imagini, obiecte) pe care un subiect le poate cuprinde 
simultan cu maximă și relativ egală claritate (în plan perceptiv sau în plan mental - 
reprezentare, imaginaţie). 

Pentru cercetarea şi evaluarea acestei dimensiuni, cel mai la îndemână este 
experimentul în sfera percepţiei vizuale, bazat pe tehnica tahistoscopului. Datele 
obţinute printr-un astfel de experiment au arătat că atunci când elementele sunt 
independente, fără legătură între ele, volumul atenţiei (perceptive) este cuprins în 
imitele numărului magic al lui Miller 7+2, adică. între 5 și 9. Valoarea concretă a 
acestui număr variază funcţie de subiect şi de caracteristicile elementelor prezentate ca 
stimuli (cifrele se percep mai uşor decât literele, formele pătratice mai ușor decât cele 
triunghiulare, formele rotunde mai ușor decât cele alungite etc). Când trecem de la 
itere izolate la cuvinte - care devin stimuli principali - numărul literelor în câmpul 
atenţiei devine considerabil mai mare, dar al cuvintelor propriu-zise rămâne mai mic 
decât al literelor prezentate separat. 

O altă variabilă care influenţează mărimea volumului atenţiei este gradul de 
familiaritate al stimulilor: în raport cu stimulii familiari, valoarea volumului atenţiei va 
fi mai mare, iar în raport cu cei nefamiliari aceasta va fi semnificativ mai mică. 

Cum atenţia se implică în toate procesele cognitive, este evident că determinarea 
volumului ei numai prin intermediul percepţiei vizuale este insuficientă şi datele 
obținute au doar o valoare relativă, orientativă. Unii autori (Averbach și Sperling) au 
constatat că ceea ce în mod curent se lua ca indicator al volumului atenţiei, în realitate 
reprezintă volumul memoriei imediate implicate în percepţia situaţiei-stimul. 

Ei presupun că volumul real al atenţiei este considerabil mai mare decât se crede. 
De asemenea, trebuie să luăm în consideraţie și ipoteza că persoanele dependente de 
câmp, extravertite, mobile, excitabile au atenţie mai cuprinzătoare (cu un volum mai 
mare) decât cele independente de câmp, intravertite, inerte. 

Concentrarea este, poate, dimensiunea cea mai importantă a atenţiei, ea 
exprimând gradul de activare selectivă și intensitatea focarelor dominante la nivelul 
structurilor și zonelor cerebrale implicate în realizarea procesului sau activităţii psihice 
specifice. Ea poate lua astfel valori diferite atât de la un subiect la altul, cât și la unul și 
acelaşi subiect, în momente diferite de timp, în funcţie de caracteristicile și conţinutul 
sarcinilor, cât şi de starea sa internă (motivaţională, afectivă, odihnă-oboseală etc). 

Continuumul ei valoric, în plan funcţional, se întinde între extremele cunoscute în 
patologie - fixitatea, care se întâlneşte în schizofrenie, și difuzitatea, care apare în 
sindromul frontal și în oligofrenie. în stare normală se poate vorbi de niveluri de 
concentrare - slab, mediu, înalt. Calitativ, concentrarea va fi exprimată în corectitudinea 
răspunsurilor la probele specifice de tip Bourdon. Anfimov, Kraepelin, probe de tip cod 

etc. lar corectitudinea se evaluează prin raportarea numărului de răspunsuri corecte (Ne) la 
numărul de erori (bifări, greșeli + omisiuni). Dacă Ne = Ne' [Ne = nr. absolut de răspunsuri 
corecte; Ne' - valoarea raportului Nc/(O+E)] corectitudinea este maximă și ea indica o 
concentrare puternică; atunci când Ne= (F.+O) avem de-a face cu o concentrare medie; 
când Ne< (F.+0O), avem de-a tace cu o concentrare slabă. 

Profunzimea (intensitatea) concentrării poate fi apreciată și după rezistenţa la 
acţiunea factorilor perturbatori, distractrvi: cu cât frecvenţa și intensitatea acestora la 
care atenţia poate rezista sunt mai mari, cu atât concentrarea.este mai profundă.. Dar, 
evident, pentru a atinge un nivel ridicat de concentrare a atenţiei este necesar şi un efort 
voluntar mai intens, de mai mult consum de energie nervoasă. De aceea, este de 
așteptat ca, pe măsura epuizării energetice nervoase, nivelul concentrării să scadă și să 
se instaleze fenomenul oboselii. Prin aceasta, scăderea concentrării atenţiei poate fi 
luată ca indicator psihofiziologic obiectiv al oboselii. 


Stabilitatea exprimă durata în decursul căreia atenţia se poate menţine 
aproximativ la același nivel (optim, posibil în situaţia dată şi pentru subiectul dat), 
întrucât, în mod obişnuit, rezolvarea sarcinilor cu care suntem confruntaţi reclamă un 
timp relativ îndelungat, de la câteva minute până la câteva ore, nu e suficient simplul 
fapt de a atinge nivelul cerut de concentrare a atenţiei, dar şi menţinerea acestui nivel 
cât timp este necesar pentru finalizarea activităţii începute. Performanţele mari în orice 
gen de profesie sunt facilitate, printre altele, și de stabilitatea atenţiei. O problemă, 
oricât ar fi de complexă și dificilă, devine rezolvabilă dacă o putem păstra în minte și 
dacă ne putem concentra asupra ei timp îndelungat. Marile descoperiri și creaţii au la 
bază şi menţinerea proiectelor lor timp îndelungat în centrul atenţiei. 


Stabilitatea, ca şi concentrarea, se poate educa și dezvolta prin exerciţiu, 
subiectului cerându-i-se să rezolve sarcini cu durate din ce în ce mai mari, și prin 
întăriri adecvate. Ea este însă condiţionată și de anumite premise naturale, cum ar fi 
forța, mobilitatea şi echilibrul proceselor nervoase fundamentale. Din acest punct de 
vedere, tipul putemic-echilibrat-inert poate prezenta avantaje serioase în ceea ce 
privește posibilitatea de a dezvolta o stabilitate superioară a atenţiei în comparaţie cu 
tipul slab sau cel puternic-mobil-neechilibrat-excitabil. 

într-o activitate continuă, desfășurată pe mai multe ore, cum este activitatea de 
învățare în școală (4-6 ore zilnic) sau activitatea de muncă în diferite domenii (6-8 
ore), durata optimă de menţinere aproximativ la același nivel a concentrării atenţiei 
variază între 40 minute şi 2 ore, intervale după care devin necesare pauzei 
intermediare (între 10 și 31 minute). 

De nivelul de dezvoltare a stabilităţii atenţiei în plan individual se ţine seama la 
selecţia și încadrarea personalului, îndeosebi în posturi de supraveghere-control (ex.: la 
instalaţiile radar, la tablourile automatizate de comandă, la pilotarea avioanelor) şi în 
alte posturi cu risc major în caz de accidente. 

în accidentele de muncă datorate factorului uman. ponderea principală în 
cauzalitatea psihofiziologică generală revine oscilaţiilor atenţiei. 

Mobilitatea reprezintă calitatea atenţiei de a se comuta rapid, la nivel optim de 
concentrare, de la o situaţie la alta, de la o secvenţă sau verigă a activităţii la alta, 


E = erori; O = omisiuni. 

menţinând totodată controlul asupra ansamblului. Graţie acestei calităţi, elemente şi 
secvenţe particulare se leagă într-o organizare spaţio-temporală unitară. Prin aceasta, 
mobilitatea se deosebește şi se opune simplei fluctuații sau oscilaţii, care reprezintă, în 
genere, o trăsătură negativă. 


în timp ce mobilitatea este solicitată de desfășurarea normală a activităţii și se 
mulează pe ea, oscilaţia (fluctuaţia) se produce spontan şi împotriva cerințelor 
obiective ale activităţii, dacă mobilitatea presupune menţinerea nivelului optim al 
concentrării, oscilaţia afectează, în primul rând, concentrarea şi se traduce ca scădere 
semnificativă a acesteia. Potrivit datelor lui Cherry şi Taylor, durata necesară pentru 
deplasarea focusului atenţiei este de minimum 1/6 secunde. Aceasta include timpii 
necesari deconectării unor canale și conectării altora, diminuarea urmelor secvențelor 
sau elementelor anterioare și pregătirea pentru a face loc unor secvenţe și elemente noi 
etc. (Treisman, 1973). 

în experimente de percepţie monaurală alternativă a unor mesaje verbale 
înregistrate pe bandă, D.E. Broadbent a demonstrat că subiectul reușește să „prindă” 
unitatea semantică a „textului”, dacă numărul comutărilor de la o ureche la alta nu 
depășește 3 pe secundă. Așadar, comutarea atenţiei nu are un caracter instantaneu, ci 
unul procesual, reclamând un minimum de timp. Firește, și aici îşi spun cuvântul 
particularităţile psihoindividuale, mai ales raportul dintre mobilitatea și inerția 
proceselor numeroase fundamentale: comutarea va reclama un timp mai scurt la un 
subiect mobil și unul mai lung la un subiect inert. 

Distributivitatea se referă la posibilitatea atenției de a permite realizarea 
simultană a două sau mai multor activităţi diferite. Aceasta este discutabilă. Unele date 
par a pleda în favoarea existenţei reale a distributivităţii, altele împotrivă. în formularea 
răspunsului se cere, așadar, prudenţă și să ţinem seama de legea neurofiziologică 
obiectivă a exclusivității, potrivit căreia, într-un moment dat de timp, nu putem efectua 
decât o singură activitate principală. Acolo unde se vorbeşte de distributivitate și de 
simultaneitate, avem de-a face cu o comutare foarte rapidă. 

Cel mai plauzibil este un răspuns relativ: unele activităţi nu pot fi îndeplinite 
simultan, altele pot fi îndeplinite numai dacă: a) doar una este principală, iar cealaltă 
secundară şi subordonată; b) una solicită mobilizare și concentrare voluntară, iar 
cealaltă este automatizată; c) ambele acţiuni sunt verigi sau componente ale unei 
activităţi unitare supraordonate. 


Ca și celelalte dimensiuni ale atenţiei, și distributivitatea poate fi educată, iar 
modelarea ei cea mai semnificativă se realizează în cadrul profesiei. Există profesii 
cum sunt cele executiv-motorii, de pilotare a autovehiculelor, de conducere, 
pedagogică etc. care solicită din plin distributivitatea sau cel puţin comutarea rapidă 
între mai multe acțiuni sau verigi diferite. 

în plan neurofiziologic bazai, distributivitatea este favorizată de mobilitatea şi 
echilibrul proceselor nervoase şi îngrădită de inerție și dezechilibru. 


12. 3. FORMELE ATENȚIEI 


Aşa cum am arătat deja (paragraful 1), atenția nu este omogenă și 
unidimensională, ci prezintă un tablou complex, eterogen, care se manifestă în trei 
forme principale: atenția involuntară, atenția voluntară şi atenția postvoluntară. Aici, 
vom analiza, mai pe larg și distinct, fiecare din aceste forme. 

Atenţia involuntară. Aceasta este forma elementară și naturală a atenţiei umane, 
care se declanșează și se menţine spontan, fără intenţie și fără vreun efort voluntar 
special din partea subiectului. Ea se realizează pe baza pe reflexului de orientare, 
determinat de noutatea stimulilor și de modificările intempestive în ambianța familiară. 
Mecanismul său direct ii constituie interacţiunea fazică dintre cele două verigi ale 
sistemului reticulat activator ascendent (SRAA); veriga bulbară (a lui Magoun), care 
susține activarea difuză, respectiv, reflexul generalizat de orientare, şi veriga 
diencefalică (a lui Jaspers), care susţine activarea focalizată, respectiv, reflexul de 
orientare localizat. 

Studiind mecanismele activării, DE. Berlyne (1966) a demonstrat că unele 
caracteristici formale ale stimulilor duc la declanșarea mai rapidă a atenţiei involuntare 
şi la o creștere mai puternică a nivelului de vigilenţă decât altele. Printre trăsăturile cu 
forţa activatoare cea mai mare sunt menţionate: eferogenitatea (un câmp perceptiv 
alcătuit din elemente diferite, de exemplu, litere, cifre, figuri geometrice etc., incită mai 
rapid atenţia involuntară decât unul alcătuit din elemente acelaşi gen), asimetria, 
contrastul, neregularitatea, mişcarea, intensitatea (mare). 

Durata menţinerii atenţiei involuntare asupra unui stimul (dacă acesta rămâne 
constant) este relativ redusă (maximum 10-15 minute) și are variaţii în funcție de 
individualitatea subiecţilor și de caracteristicile obiective ale stimulilor. Perpetuarea 
acţiunii stimulului duce treptat la slăbirea atenţiei pentru el, ca urmare a dezvoltării 
fenomenului de abituare (obişnuire). între stimuli se creează o concurenţă reflexogenă: 
în timp ce atenţia involuntară este reţinută de un anumit stimul, apariţia în câmpul 
percepltiv a altuia, cu o însușire mai deosebită, va induce negativ acţiunea celui dintâi și 
va atrage atenţia asupra celui de-al doilea. Aceasta poate duce la accentuarea instabilității. 

Atenţia involuntară intră frecvent în competiţie şi cu atenţia voluntară. Dacă în 
timp ce ne concentrăm asupra unui obiect sau asupra rezolvării unei sarcini apare în 
câmpul nostru perceptiv un stimul nou puternic, brusc se întrerupe acţiunea în curs și 
locul atenţiei voluntare este luat de atenţia involuntară (susţinută de reflexul 
necondiţionat de orientare). 

în lumina celor de mai sus. putem conchide că funcţia principală a atenției 
involuntare este aceea de explorare-investigare a noului și imprevizibilului și de 
pregătire a intrării în scenă a atenţiei voluntare, pentru performarea activităţilor 
adaptabile specifice. 

Atenţia voluntară este forma superioară și specific umană de realizare a 
controlului conștient asupra evenimentelor din mediul extern şi asupra propriilor acte 
psihocomportamentale. Ea constă în orientarea selectivă și în focalizarea deliberată a 
focusului conștiinței asupra unui obiect, sarcini sau activităţi şi în menţinerea acestei 
focalizări cât timp este necesar pentru finalizare sau pentru atingerea scopului propus. 
Nu se poate vorbi de conectarea acestei forme a atenţiei fără existenţa și formularea 
prealabilă a unui obiectiv sau scop: „vreau să văd că...", „vreau să-mi propun să ...”, 
„vreau să stabilesc ..."” etc. 

Atenţia voluntară nu se menţine fixată într-un punct; de regulă, ea urmează logica 
desfășurării evenimentelor și secvențelor activităţii, precum și pe cea a succesiunii 

situaţiilor şi solicitărilor obiective. Ea trebuie, deci, să fie nu numai concentrată, ci și 
mobilă, comutativă, distributivă. 

Pentru situarea ei în limitele optime reclamate de activitatea curentă, recurgem 
permanent și la funcţia reglatoare a limbajului, folosind instrucraje anticipative de 
inducere a recurilor pregătitoare și comenzi secvențiale („să fiu atent acum”, „să iau 
seama mai bine", „să mă concentrez mai bine” etc). 

Atunci când sarcina de rezolvat prezintă o semnificaţie deosebită pentru noi, 
energia necesară concentrării şi stabilităţii atenţiei va fi furnizată nu numai de 
mobilizarea voluntară, ci şi de motivaţie. 

Pentru rezolvarea unei sarcini sau desfășurarea unei activităţi eficiente, este necesar 
ca atenţia voluntară să fie egal distribuită pe toate cele trei verigi componente de bază; 
veriga aferentă („intrarea"), veriga intermediară (prelucrarea-interpretarea) şi veriga 
eferentă (elaborarea, selecția și emiterea răspunsurilor sau rezultatelor corespunzătoare). 
Experienţa ne arată însă că această cerință este departe de a fi satisfăcută în toate 
situaţiile. Se pare că mai numeroase sunt cazurile în care avem de-a tace cu o repartiție 
inegală a concentrării, stabilităţii şi mobilităţii pe cele trei verigi menţionate. Cercetările 
noastre (1968) au scos în evidență faptul că nu există o sincronie absolută între veriga 
senzorială și cea motorie; între ele apar diferenţe uneori semnificative de viteză (latenţă), 
de precizie, de mobilitate. Alte cercetări (Eysenek, 1968) permit să formulăm ipoteza că 
introvertiţii se caracterizează prin predominarea atenției intelective (veriga intermediară), 
iar extravertiţii - prin predominarea atenției sensorio-motorii. 

Există apoi diferenţe interindividuale semnificative în ceea ce privește repartiţia 
nivelului de concentrare a atenţiei între aspectele de detaliu, mărunte și cele 
semnificative, esenţiale. Este cunoscut cazul lui Einstein al cărui vârf de concentrare 
puternic focalizat asupra ideilor şi relaţiilor esenţiale avea să stea la baza teoriei 
relativităţii, concomitent, pe alte planuri, ca, de pildă, în unele calcule concrete 
manifesta o neatenţie care intriga pe cei din jur. 

După criteriul rangului, atenţia perceptivă şi motorie este mai simplă și mai ușor 
de reglat, în vreme ce atenţia voluntară intelectivă este mult mai complexă şi mai dificil 
de susținut. 

Sub raportul eficienţei, nu încape îndoială că atenţia voluntară este net superioară 
celei involuntare, care permite doar „constatare”, nu și elaborare-interpretare 
conceptual-teoretică. 

Atenţia voluntară intelectivă este implicată în rezolvarea problemelor teoretice, în 
formularea şi testarea ipotezelor, în elaborarea și testarea veridicităţii judecăților și 
raţionamentelor. La acest nivel, forma (atenţia) devine perfect congruentă cu conţinutul 
(procesul rezolutiv propriu-zis). 

Atenţia postvoluntară. Pe măsura structurării, consolidării şi automatizării 
schemelor operatorii ale proceselor cognitive și activităţii, efortul voluntar iniţial — 
necesar concentrării și stabilităţii atenţiei - se reduce, coborând sub pragul de 
conştientizare. Cu toate acestea, calitatea atenţiei nu se diminuează, păstrându-se în 
continuare la nivel optim. Pe lângă factorul consolidare-automatizare operatorie, 
trecerea atenţiei voluntare în atenţie postvoluntară este facilitată de factori afectiv- 

motivaţionali, care potenţează și susţin prin energie proprie desfășurarea finalistă a 
comportamentului şi activităţii. 

Chiar în cazul atenţiei voluntare, se dovedește că slaba implicare afectiv- 
motivaţională a subiectului în sarcină reclamă un efort mult mai intens pentru 
ajungerea la rezultat decât atunci când această implicare este puternică. De aici se poate 
trage concluzia că atenţia postvoluntară este mult mai frecvent întâlnită în activităţile 
intrinsec motivate decât în cele bazate pe motivaţie extrinsecă. Ea capătă astfel valenţe 
atitudinafe, fiind corelată şi reflectând selecţiile, orientările și concentrările operate de 
subiect după criteriile sale valorice. 

Nu trebuie, fireşte, să credem că o activitate se fixează și se desfășoară permanent 
şi exclusiv pe fondul atenţiei posţvolunţare. Apariţia pe parcursul ei a unor obstacole sau 
sarcini noi, pentru care subiectul nu are pregătite sau elaborate schemele de răspuns, duce 
automat la conectarea atenţiei voluntare, trecând prin atenţia involuntară. 

în concluzie, cele trei forme ale atenţiei nu sunt izolate și independente una de 
cealaltă, ci alcătuiesc o unitare dinamică de tip ciclic: atenţie involuntară —» atenţie 
voluntară —» atenţie postvoluntară—» atenţie involuntară — °... 


12.4. MODELE TEORETICE EXPLICATIVE ALE ATENȚIEI 


Datorită, pe de o parte, naturii și structurii sale eterogene, iar pe de altă parte, 
implicării ei în reglarea/optimizarea desfășurării mai tuturor proceselor psihice specifice 
şi activităţilor integrate, atenţia a fost abordată și explicată teoretic pe baza unor modele 
diferite - neurofiziologice, neumehimice, psihologice (motivaţionale, cognitive). 

Modelele neurofiziologice consideră că natura atenţiei este bazai și intim legată 
de procesualitatea neuronală. în funcție de mecanismul şi conţinutul concret al acestei 
procesualităţi, se pot delimita două asemenea modele principale: modelul dominantei 
(focarului de excitație dominant) și modelul activării. 

în ordine istorică, primul care s-a afirmat a fost cel al dominantei, el fiind sugerat 
de fiziologul rus Uhtomski (principiul dominantei) și dezvoltat într-o formă coerentă de 
Pavlov şi școala sa. 

Ideea de bază a acestui model rezidă în aceea că atenţia, ca amplificare a acuităţii 
conștiinței în raport cu un stimul sau obiect extern, apare ca expresie a focalizării 
excitaţiei specifice în zona corespunzătoare a scoarţei cerebrale. Crearea unui astfel de 
focar dominant asigură blocarea sau inhibarea (prin inducţie negativă) a influențelor 
colaterale și permite desfășurarea orientată, finalistă a percepției și acţiunii în raport cu 
stimulul selectat. Desprinderea și selectarea stimulilor din ambianţă nu pot fi realizate 
decât prin crearea dinamică și selectivă a dominantelor corticale. Dominantele se pot 
crea pe două căi: reflex-necondiţionată, pentru stimulii biologiceşte necesari, și reflex- 
condiţionată, pentru stimulii neutri, care pot deveni semnale cu rol adaptativ. 

Este evident că ideea dominantei este în sine corectă și ea a fost confirmată de 
cercetările experimentale moderne, bazate pe înregistrări EEG și RMI (itnagerie 
reomagnetică). Obiecţia care se aduce însă modelului explicativ al atenţiei, bazat pe 
această idee, este că în el se absolutizează rolul scoarței cerebrale și se neglijează 
aproape complet rolul formațiunilor subiacente. 

Modelul activării a intrat în scenă către sfârșitul primei jumătăţi a secolului XX, 
în urma studiilor asupra formaţiunii reticulate și a descoperirii sistemului reticulat 
activator ascendent - SRAA, Moruzzi și Magoun, 1947, 1948), situat la nivelul 
trunchiului cerebral. S-a stabilit că producerea stării de veghe și menţinerea ei în timp 
se datorează influenţei activatoare difuze pe care SRAA o exercită asupra scoarței 
cerebrale. Segmentul diencefalic al sistemului reticulat (Jaspers. 1950) exercită o 
influență de activare focalizată și realizează, de asemenea, operaţii de filtrare şi 
facilitare în sfera input- wn or senzoriale simultane (concurente) (fig.42). 

Fig.42. Schema-bloc a mecanismului atenției 


Prin intermediul sistemului reticulat, la nivelul scoarței, se crează două forme de 
activare: activarea de fond, care corespunde stării de veghe şi se întreține prin circuitul 
reticulo-cortico-reticulat (creşterea potențialului în sistemul reticulat intensifică tonusul de 
excitabilitate al scoarței cerebrale; aceasta are ca efect creşterea intensității semnalelor 
corticale asupra F.R.; slăbirea potențialului în F.R. determină slăbirea intensității tonusului 
de excitabilitate la nivel cortical; ca urmare, se intensifică din nou influența activatoare a 
formațiunii reticulate (F.R.) asupra scoarței, starea de veghe menținându-se la nivel 
adecvat); activarea indusă (provcKată), care se produce la acțiunea unor stimuli noi din 
ambianță şi se concretizează comportamental în reflexul generalizat de orientare, urmat de 
reflexul localizat, având ca rezultat apariția atenției involuntare. 

Blocarea sistemului reticulat duce inevitabil la scăderea tonusului cortical, la 
eliminarea condiției bazale a atenției şi la scufundarea subiectului într-o stare de 

inhibiţie generalizată profundă. în experimentele-princeps ale lui Monizzi și Magoun, 
efectuate pe pisică, s-a demonstrat că, în cazul unei secționări a traseului reticulat, 
starea de inhibiţie ce se instaurează după aceea nu mai poate fi înlăturată prin nici un 
fel de stimulare externă, fie ea și nocivă. 

Forma iniţială a modelului a fost completată cu ipoteza „filtrului”, emisă de către 
D.E. Broadbent (1958). Potrivit acesteia, atenţia funcţionează ca un filtru, fiind subordonată 
legii „ totul sau nimic”. Problema care se ridică este de a stabili la ce nivel se organizează și 
operează mecanismul filtrului. Unii autori (A. Deutsch și O. Deutsch, 1982) susţin că acesta 
se integrează la nivel central şi în nici un caz la periferia analizatorilor. 

Barlow (1960), dimpotrivă, prin a sa ipoteză a „parolei”, susține că filtrarea 
trebuie să aibă loc cât mai aproape de intrare, pentru a se evita interferenţele ulterioare 
şi consumul energetic inutil la nivel cortical. 

Problema rămâne deschisă. 

La întrebarea „în ce anume constă funcția filtrului?”, răspunsurile, de asemenea, 
diferă. După Broadbent, filtrul blochează informaţiile nerelevante; după Neisser, el tonifică 
şi potenţează semnalele relevante, amplificând efectul lor psihologic; după Treisman, 
mecanismul filtrului nu blochează, ci doar diminuează intensitatea semnalelor care nu fac 
obiectul atenţiei, împiedicându-le astfel să ajungă la veriga corticală a analizatorilor. 

Filtrarea se corelează permanent cu comutarea, care, trebuie presupus, este 
dictată de dinamica activităţii sau a stărilor interne de necesitate ale subiectului. 

Modelele neurofiziologice pot fi considerate suficiente pentru explicarea producerii și 
menţinerii atenţiei involuntare, dar insuficiente pentru explicarea și a atenţiei voluntare. 

Modelele neurochimice tind să lege atenţia de reacţii și transformări mai 
profunde, care au loc la nivelul creierului. Ele au fost propulsate de descoperirile din 
ultimele decenii privind rolul mediatorilor și neurotransmițătorilor în „modelarea” 
funcţionării sistemului nervos central. Fenomenul activării selective şi diferenţiate de la 
un individ la altul este considerat efectul raportului de concentraţie dintre mediatorii 
stimulatori și cei inhibitori. Astfel, după M. Zuckerman (1983), „căutarea de senzații” 
(sensation seeking) sau „evitarea senzaţiilor” (sensation avoidance) sunt condiţionate 
de nivelul activării cerebrale, care, la rândul lui, este determinat de nivelul 
catecolaminelor din sistemul limbic (depamina, serotonina, norepinefrina). Datele 
obținute de D.E. Remond (1985) şi CJ. Fowler (1986) arată că nivelul 
nwnoaminooxidei (MAO) şi al endorfinelor este în raport invers cu activismul cerebral 
şi, implicit, cu nivelul vigilenţei și al atenţiei (orientate spre exterior). 

Atât MAO, cât şi endorfinele au acţiune inhibitorie asupra receptorilor, ceea ce 
atestă că filtrajul începe de la periferie. Un nivel crescut al MAO determină reducerea 
catecolaminelor în sistemul limbic, făcând să diminueze corespunzător activismul psihic. 

S-a demonstrat, apoi, că funcţionarea SRAA poate ti influențată de variațiile chimice 
ale glicemiei, oxigenului și gazului carbonic, precum și de acţiunea drogurilor, care, se ştie, 
au efecte stimulative (cafeina) sau perturbatoare (LSD) asupra stării de atenţie. 

Modelele psihologice pun accentul pe latura psihică a atenţiei, pe structurarea şi 
funcţionarea ei în concordanță cu procesele reflectorii specifice, cu motivele şi 
scopurile activităţii subiectului. Ele leagă atenţia de schemele de organizare şi 
funcţionare a conștiinței: atenţia devine indicatorul cel mai pregnant al conştientizării 

unei situaţii (obiect) și al caracterului conștient al activităţii pe care o desfășoară într-un 
moment sau altul. 

Modelele motivaţionale își au originea în teoria psihanalitică a inconștientului și 
în teoria behavioristă a întăririi. 

Esenţa lor constă în aceea că atenția este considerată ca expresie a condiţiilor şi 
proceselor motivaţionale din interiorul organismului, ca selectând și delimitând ceea ce 
are semnificaţie şi este ulii de ceea ce este indiferent (Beriyne. 1968, 1970; Maslow, 
1970; Zorgo, 1980; Nuttin, 1983). 

între nivelul şi orientarea atenţiei, pe de o parte, şi nivelul activării motivaţionale, 
pe de alta, se stabileşte un raport direct proporţional. 

In cazul când în prim plan nu se află o trebuință sau un interes propriu-zis al 
subiectului, rolul întăririi interne va fi luat de învăţarea externă (ordin, obligaţie, 
comandă, apreciere), care va acţiona prin intermediul reglajului voluntar. 

„Căderea” motivaţiei, care se produce în stările de depresie profundă, se 
acompaniază cu „absenţa psihică, respectiv, cu blocarea atenţiei față de evenimentele din 
lumea externă şi față de acţiune; dimpotrivă, diversificarea şi alternarea succesivă a 
stărilor de motivaţie duce la vivacitatea atenţiei și la lărgirea sferei sale de operare. Chiar 
în cazul în care este vorba de procesele cognitive, atenţia care se implică în realizarea lor 
este stimulată tot de factori motivaţionali (curiozitatea, interesele de cunoaștere). 

Modelele cognitive leagă atenţia primordial de selectarea, procesarea şi 
utilizarea informaţiilor în contextul interacțiunii generale a omului cu lumea. 

Unul din aceste modele se întemeiază pe paradigma ascultării dihotomice (cu fiecare 
ureche separat) a unor serii de semnale auditive (Preda, 1991). Deși sarcina pare dificilă, 
rezolvarea ei nu este imposibilă, fapt demonstrat de activitatea dispecerilor care dirijează 
zborurile aeriene. Aceștia primesc simultan mesaje de la mai multe avioane aflate în zbor, 
pe care le tratează și le interpretează distinct, fără a le amesteca sau confunda. 

într-o altă situaţie, când ne afundăm într-o lectură sau într-o meditaţie, cresc 
considerabil pragurile pentru restul stimulilor, aceștia, psihologic, încetând parcă să 
existe. Se consideră că sistemul de tratare a informaţiilor dispune de operatori speciali 
de selecţie, centrare și transfer (comutare), susținând concentrarea, stabilitatea și 
mobilitatea atenţiei. Altfel spus, raporturile de dominanţă și alternanță dintre operatorii 
de receptare, tratare și interpretare a informaţiei reprezintă principalul factor prin 
prisma căruia ar trebui explicată atenţia. 

Un alt model cognitiv se întemeiază pe ipoteza existenţei a două modalităţi 
distincte de analiză a informaţiei: una automată, necondiționată, care funcţionează la 
fel pentru toate semnalele receptate; cealaltă — selectiv-orientată, condiţionată de 
semnalele receptate anterior şi care se centrează pe preluarea semnalelor interesante, 
relevante. în cazul când un semnal relevant intră pe un canal pasiv, „neatent"”, printr-un 
operator special el este transferat canalului activ (atent). Coordonarea celor două 
modalităţi de analiză menţionate mai sus este interpretată ca rezultat al învăţării, al unui 
exerciţiu îndelungat. 

în fine, cel de-a/ treilea model cognitiv se fundamentează pe referirea la ipoteza 
operatorilor constructivi (Pascual-Leone, 1984; de Ribaupierre. 1983). potrivit căreia 
procesarea informaţiei are un caracter secvențial. în cadrul fiecărei secvenţe atenţia 

intervenind atât punctual (funcţie specifică), cât și integrator (funcţie generală). Pe 
fondul unui repertoriu general de scheme notate de autor cu H, printr-un proces de 
„preasimilare” se creează un câmp de activare actuală, notat cu H*. Acesta pune în 
funcţiune operatori specifici care se aplică diferențiat fluxului de semnale ce se 
receptează în momentul dat (unii operatori organizează input-u\ senzorial, alții 
efectuează codarea informaţiei, alții compararea cu anumite criterii și etaloane, alţii — 
integrarea și evaluarea semantică etc. 

Pascual-Leone introduce în modelul său și un operator de inhibiţie - I -, care 
blochează activ și direct schemele nepertinente, incompatibile cu ceea ce urmărește 
subiectul. La acesta se mai adaugă un operator M, al rezervei de energie mentală, care 
permite amplificarea activării schemelor adecvate pentru abordarea-rezolvarea sarcinii 
sau problemei date şi care nu sunt activate direct prin impactul senzorial sau prin alți 
factori, ca, de exemplu, cei motivaţionali. Se apreciază că schemele activate prin 
operatorul M devin dominante şi importante, îndeosebi în situaţiile derutante, când 
schemele selectate anterior nu duc la găsirea soluţiei. Există și alţi operatori, care, 
alături de cei menţionaţi, asigură constituirea și organizarea intelectivâ, mentală a 
atenţiei, incluzând aspectele abstractizării și formalizării (atenţia implicată în gândirea 
formal-abstractâ are altă organizare decât cea senzorială sau motorie). 

Ca observaţie generală la modelele cognitive, se poate spune că, deși plauzibile, 
ele se pretează mai puţin la verificare empirică, experimentală decât cele 
neurofiziologice, neurochimice și motivaţionale. 

Intre toate modelele prezentate mai sus nu trebuie însă să vedem o relaţie de 
incompatibilitate și exclusivitate reciprocă, ci una de complementaritate, fiecare 
relevând laturi pe care celelalte nu-și propun să le abordeze. 

Capitolul Xm 
AFECTIVITATEA 


13.1. ASPECTE TEORETICE ȘI METODOLOGICE GENERALE 


Poate că nici una din problemele de conţinut ale psihologiei nu a fost și nu 
continuă să fie atât de controversată și dezbătută ca cea a emoţiei. Disputele s-au purtat 
şi se poartă în jurul a trei coordonate principale: a) locul emoţiei în viaţa psihică și rolul 
ei în activitatea curentă a omului; b) natura şi conţinutul trăirii emoţionale; c) modul de 
producere și mecanismul prin care se realizează procesele emoţionale. 

In raport cu fiecare din aceste coordonate, s-au constituit și s-au înfruntat puncte 
de vedere nu numai diferite, dar de-a dreptul opuse, antagonice. Așa, de exemplu, în 
raport cu locul emoției în viaţa psihică și rolul ei în activitatea curentă a omului, se 
delimitează tranșant asemenea opoziții, precum: raționalismul, care absolutiza locul şi 
rolul raţiunii și nega orice importanţă și legitimitate ontologică a emoţiei, care era 
considerată un atavism regretabil al formelor primare ale psihismului animal în psihicul 
uman (Descartes, Kant), și raționalismul, care, dimpotrivă, absolutiza componenta 
instinctual-iraţională, implicit, dimensiunea trăirii emoționale,  minimalizând 
importanța rațiunii (Nietzsche, Schoppenhauer, Bergson, Mc Dougall, Freud -, așadar, 
opoziţia dintre glasul raţiunii și glasul inimii); nihilismul, care contesta emoţiei orice 
valoare instrumental-adaptativă și orice rol pozitiv, optimizator în dinamica activităţii 
şi comportamentului (Wundt, Lipps, Munn, Woodworth) și rrăirismul, care așeza 
desfășurarea întregii activităţi, a întregului comportament pe suport emoţional-afectiv 
(Ribot, Scheff, Lazarus). 

Asemenea opoziții au determinat tendințe divergente şi în plan educațional: 
accentul principal fiind pus, fie pe modelarea și dezvoltarea intelectului, a rațiunii, fie 
pe modelarea și dezvoltarea simțirii, a sferei emoțional-afective. în timp ce pentru unii, 
prezenţa componentei emoţionale este un balast, o sursă permanentă de erori, eșecuri și 
dezadaptări, pentru alţii, aceasta reprezintă bunul cel mai de preţ și cel mai intim al 
personalităţii, sursă de energie și activare-rezonare permanentă la situaţiile existenţiale. 

în ceea ce priveşte natura şi conţinutul emoţiei, de asemenea, abordările au 
oscilat între subiectivismul pur, emoția reducându-se la latura trăirii interne pure 
(autotrăirea fără un conţinut reflectoriu specific) și fizicalismul obiectiv, emoția fiind 
interpretată ca o simplă continuare în plan intern, în forma unor modificări fiziologice, 
a acţiunii stimulilor afectogeni externi. 

în fine, în chestiunea modului și mecanismelor de producere a proceselor 
afective, disputele au avut tot un caracter polar, soluţiile oscilând între psihologism şi 
fiziologism (primatul componentei psihice asupra celei fiziologice sau, invers, primatul 
verigii fiziologice asupra celei psihice) sau între periferism (predominanţa schimbărilor 


450 


şi reacţiilor periferice; vezi teoria James-Lnge) și centrism (predominanţa imaginii 
corticale - percepţie sau reprezentare; vezi Cannon, Bard, Pribram). 

In afara celor trei coordonate principale menţionate mai sus, controversele s-au 
manifestat și în legătură cu alte aspecte mai particulare, precum relaţia dintre biologic 
şi socio-cultural în determinismul emoţiei și emoţionalităţii, relaţia dintre înnăscut şi 
dobândit, dintre primar și secundar în structura internă a sferei afective. Astfel, în 
psihologia generală a emoţiei întâlnim tendinţe accentuate, preponderent biologice 
(biologizante) sau preponderent sociologice (sociologizante), respectiv, culturologice 
(culturalizante), tendinţe accentuate de factură ineistă (emoţiile considerate ca entităţi 
eminamente înnăscute, determinate genetic) sau de factură genetistă (emoțiile 
interpretate ca entități care se formează exclusiv în cursul evoluţiei ontogenetice prin 
învăţare: „Totul se învaţă, inclusiv frica” (Thorndicke). 

Situaţia atât de controversată a emoţionalităţii se explică nu numai prin 
complexitatea ei excepţională (universul afectivității este mai întins și mai complicat 
structurat decât universul cogniţiei), ci și prin dificultatea găsirii şi conceperii unor 
modele experimentale suficient de adecvate și de discriminante de investigare și cercetare 
obiectivă. Această dificultate face ca, în producerea și furnizarea datelor sau faptelor 
necesare analizei și interpretării teoretice, principalele surse să rămână observaţia şi 
autoobservaţia. Diversitatea stărilor subiective în care se concretizează sfera 
emoţionalităţii creează apoi dificultăţi de ordin taxonomic, de delimitare, identificare și 
clasificare. Și aici, inevitabil, intervine experienţa proprie a cercetătorului, capacitatea lui 
de intuiţie și empatie. Oricât s-ar strădui cineva, nu poate să ajungă la o operaţionalizare 
şi obiectivitate absolută a demersului explicativ în materie de afectivitate. 

Ca urmare, cunoaşterea noastră actuală a acestui domeniu trebuie considerată 
relativă și orice cercetător al sferei afectivității trebuie să tindă spre aprecieri critice şi 
emitere de ipoteze și idei noi. 


13.2. SPRE O DEFINIȚIE A AFECTIVITĂȚII 


Afectivitatea este o componentă esenţială și indispensabilă a sistemului psihic 
uman, la fel de necesară și legic determinată ca și oricare altă componentă - cognitivă, 
motivaţională, volitivă etc. în această calitate, ea trebuie să posede atributele generale 
ale psihicului — de a fi o modalitate specifică de relaţionare cu lumea și cu propriul Eu, 
de a avea o valoare informaţional-reflectorie, respectiv, de a semnaliza și semnifica 
ceva, de a îndeplini un rol reglator specific, mai mult sau mai puţin evident. 

De aici se poate desprinde următoarea definiţie generală a afectivității. 
Afectivitatea este acea componentă a vieţii psihice care reflectă, informa unei trăiri 
subiective de un anumit semn, de o anumită intensitate şi de o anumită durată, raportul 
dintre dinamica evenimentelor motivafionale sau a stărilor proprii de necesitate şi 
dinamica evenimentelor din plan obiectiv extern. 

Raportul respectiv poate fi nesemnificativ sau neutru (situaţia de statu-quo sau de 
zero emoţional, prin analogie cu zeroul fiziologic în cazul sensibilităţii termice) și 
semnificativ, generând activare și trăire emoţională: pozitivă, în cazul când este 
„consonant", și negativă, în cazul când el este „disonant”. 

Chiar atunci când emoția este autoprovocată de subiect prin amintire şi 
reprezentare anticipată, trăirea rezultă tot din raportarea evenimentelor din câmpul 
intern al personalităţii la evenimentele din planul extern. Definiţia propusă depășește 
unilateralitatea definiţiilor clasice, care absolutizau planul intern (subiectiv) sau pe cel 
obiectiv (extern) al organizării și manifestării psihocomportamentale, ea înscriindu-se 
în spiritul exigenţei metodologice a principiului interacţionismului, care stă la baza 
psihologiei științifice contemporane. 

în organizarea sistemului psihic, afectivitatea ocupă o poziţie de interfaţă între 
cogniţie şi motivaţie, cu care, de altfel, se împletește cel mai strâns. Cogniţia mediază și, 
oferă semnalele de activare şi declanșare a emoţiei, dar ea nu este o cauză a acesteia, ci 
doar o condiţie necesară. Cauza rezidă în natura raportului dintre cele două planuri de 
referință ale personalităţii umane - intern și extern. Semnul şi intensitatea trăirilor se 
modifică în funcţie de percepția situaţiei sau de reprezentarea ei mentală anticipată. 

Dacă într-un anumit context obiectiv, un băț va fi conștientizat în percepţie ca 
şarpe, el va provoca o emoție de frică sau de spaimă; dacă, însă, într-un astfel de 
context un șarpe va fi perceput ca un băț, cogniţia în sine nu va produce nici o emoție. 
Astfel, prin interpretarea personalizată, din perspectiva Eului, a conţinutului cogniției ia 
naștere fenomenul de dislocare emoțională. 

Dar nu întotdeauna percepţia, reprezentarea sau judecata - ca procese cognitive - 
preced și condiţionează producerea emoţiei. Experimentele asupra percepţiei rapide au 
stabilit că pragul activării şi răspunsului emoţional este mai scăzut decât cel al 
răspunsului perceptiv (identificarea obiectului). Rezultă, așadar, că în situaţii de deficit 
informaţional reflectarea afectivă devansează, precede cogniţia. Pe de altă parte, 
cogniţia se poate desfășura pe fondul unei stări emoţionale active (teamă, frică, 
depresie sau bucurie, veselie, euforie), fiind influențată de aceasta, atât sub aspectul 
dinamicii, cât şi sub cel al conţinutului. 

După M. Amold (1960), emoția este tendinţa trăită a apropierii sau îndepărtării 
de obiect, precedată de experimentarea unei situaţii de un anumit fel, care poate fi 
favorabilă sau nefavorabilă (dăunătoare) pentru subiect. Ar fi absurd, de pildă, să 
admitem, fără o altă explicaţie, că o persoană este subiectul unei emoţii, să spunem, de 
frică, iară ca ea să aibă tendința de a evita o situaţie codificată ca nefavorabilă în 
experienţă. Şi cum experienţa are un caracter strict individual, este obiectiv posibil ca 
legătura emoţională a unor persoane diferite cu una şi aceeaşi situaţie să dobândească 
semnificaţii nu numai deosebite, dar chiar opuse. l.a vederea unui șarpe unele persoane 
manifestă o trăire emoţională pozitivă, însoţită de tendința de apropiere, altele, 
dimpotrivă, încearcă o emoție de aversiune, de spaimă, acompaniată de tendinţa de a 
fugi cât mai repede şi cât mai departe. Apoi, fobiile, care au o distribuţie selectivă între 
indivizi, întăresc și mai mult justeţea relaţiei de mai sus. 

Finalmente, între emoție și cogniţie relaţia este bilaterală, de condiţionare 
reciprocă, dar referentul trăirii emoţionale este oferit întotdeauna de experienţa cognitivă 
în raport cu situaţiile și obiectele din jur. Cogniţia bine determinată, care înseamnă o 
corectă identificare și evaluare a obiectului, favorizează producerea unei emojii specifice 
- cu tendinţa trăită de apropiere (în cazul semnificației favorabile) sau de îndepărtare (în 
cazul semnificației nefavorabile), cogniţia confuză, care se însoțește de incertitudine în 

ceea ce priveşte identitatea și semnificaţia obiectului, favorizează producerea unei 
emoții nespecifice, fără ţintă obiectuală precisă (neliniște, agitaţie, tensiune difuză). 

Legătura afectivității cu motivaţia a fost în mod explicit formulata pentru prima 
dată de către Mc. Dougall (1924). în concepţia lui, orice instinct este resimţit ca o 
emoție. Afirmația este doar parțial adevărată, pentru că există unele trebuinţe organice, 
ca, de pildă, foamea și setea, care nu se resimt ca emoţii, ci ca stări de disconfort 
fiziologic general. 

Pe de altă parte, idea legăturii dintre emoție și motiv nu trebuie redusă doar la cea 
de semnalizare - o emoție semnalizează o stare de motivaţie. Ea implică şi 
recunoașterea posibilităţii ca emoția specifică, având un referent obiectual, să devină 
motiv declanșator al acţiunii. Astfel, emoţiile de frică, teamă, supărare, furie, gelozie, 
iubire, bucurie etc. pot dobândi şi funcţia de motive, împingând subiectul să acţioneze 
în concordanţă cu semnul și intensitatea trăirii. (Tradițional, termenul de emoție 
desemnează pasivitatea noastră, cel de motiv — activismul). Fiind o entitate dinamico- 
energetică, emoția trece din ipostaza de „stare” în cea de ..impuls”. Ca stare, ea 
influenţează activitatea curentă (mentală sau externă); ca „impuls”, ea declanşează o 
acţiune nouă, potrivii semnului și intensității sale. Astfel, cele două expresii: „este 
furios" şi „a acţionat în stare de furie sau sub impulsul furiei” semnifică realități 
psihologice diferite. în primul caz, furia ni se înfăţişează ca stare și ea va influența 
asupra desfășurării comportamentului general al subiectului; în cel de-al doilea caz, 
furia ne apare ca motiv, ea declanșând o acţiune concretă, specifică a subiectului în 
raport cu situaţia-stimul dată. 


Prin această convertibilitate motivaţională, afectivitatea devine intim legată şi 
implicată în acţiune, în comportament. Ceea ce trebuie subliniat, însă, este faptul că 
legătura afectivității cu activitatea are un caracter complex și heteronom, conţinutul şi 
efectul ei variind semnificativ în raport de forma și complexitatea entității emoţionale 
(emoţii simpie-emoţii complexe, sentimente) și de caracteristicile specifice ale trăirilor 
subiective individuale. 

Caracteristicile emoţiilor. Emoţiile pun în evidenţă anumite trăsături de ordin 
cantitativ și calitativ, care fac posibilă analiza, compararea și clasificarea lor. Dintre 
acestea, esenţiale sunt următoarele: referențialitatea, polaritatea, intensitatea, durata, 
conversiunea sau transformabilitatea inversă şi ambivalența. 

Referenţialilatea constă în aceea că, în orice emoție, se conștientizează o legătură 
trăită cu lumea externă (mulţimea situaţiilor și a obiectelor perceptibile cu 
semnificaţiile lor) şi cu noi înşine — autotrăirea. Emoţia exprimă astfel selectivitatea 
stărilor şi poziţiilor interne ale persoanei în raport cu situaţii obiective și evenimente 
experienţiale proprii. Când legătura este bine determinată (Situaţia sau obiectul clar 
identificate), avem de-a face cu emoţii specifice; când este slab determinată (situaţia 
sau obiectul neidentificate clar), avem de-a face cu emoții nespecifice. 


Polaritatea defineşte semnul — pozitiv (+) sau negativ (—) — al legăturii emoției 
cu obiectul și, implicit, al trăirii interne a semnificației obiectului pentru subiect. Ea 
caracterizează numai emoţiile specifice, adică pe cele cu referent bine determinat. 
Graţie acestei trăsături, afectivitatea devine „instrumentul"” psihologic de discriminare 
şi delimitare a situaţiilor şi obiectelor externe în agreabile și dezagreabile, plăcute sau 

neplăcute, consonante sau disonante cu stările proprii de motivaţie. Prin corelarea celor 
doi poli, se obţine continuumul emoţional, pe care se înșiră treptele trăirii specifice 
(fig.43). Situaţiile şi obiectele care nu au o semnificaţie actuală sunt subiectiv incluse în 
sfera indiferenței afective. Semnul pozitiv sau negativ este un indicator de ordin 
calitativ, el fiind legat de o operaţie complexă de valorizare, care determină specificul 
modului de integrare în lume a individului. Mediul socio-cultural, care creează și 
structurează sisteme de valori şi etaloane de raportare la acestea, se impune ca factorul 
cel mai important al modelării dimensiunii polare a afectivității umane. 


A + 


] 


Ai BD. E 


Fig.43. Continuumul emoțional (după semn (+,-) și intensitate). 


Intensitatea exprimă încărcătura tensional-energetică a emoției, îndeosebi a trăirii 
subiective interne. Ea este determinată de intensitatea stimulului afectogen, adică de 
„amplitudinea" semnificației care i se conferă de subiect în percepție, reprezentare sau 
judecată. Intensitatea trăirii este nemijlocit susținută de amploarea şi natura 
modificărilor fiziologice, a cantității și tipului de neurotransmițători care se eliberează 
la diferite instanțe ale SNC în cursul acțiunii stimulului. Valoric, această dimensiune se 
întinde între pragul inferior (emoția abia conștientizabilă) şi pragul superior (paroxism 
emoțional). La nivelul de intensitate paroxistă se situează afectele, formele cele mai 
bulversante și cu influența perturbatoare cea mai puternică ale emoționalității. De aici, 
rezultă că intensitatea este una din însușirile principale de care depinde rolul emoţiei în 
structura și dinamica activităţii şi comportamentului. 

Valoarea intensității este condiţionată și de structura de personalitate, de experiența 
de viaţă și afectivă anterioară. Aceasta face ca, în fața uneia și aceleiași situaţii, diferiţi 
subiecți să răspundă emoțional cu trăiri de intensităţi diferite. Din acest punct de vedere, 
este instructiv de observat comportamentul emoţional al mulțimilor în situaţii critice, 
puternic afectogene: cataclisme naturale, conflicte sociale etc. Ele pot declanșa un întins 
registru de reacții şi manifestări - de la resemnare și împietrire, până la disperare și furie 
paroxistică. în contextul mulţimii, are loc fenomenul de amplificare prin contagiune 
(feed-back pozitiv) a intensității stărilor emoţionale (descătușare instinctuală). 

Durata exprimă corespondenţa în timp între acțiunea stimulului și prezenţa trăirii 
emoţionale. Ca și alte tipuri de reacţii, reacţiile emoţionale apar consecutiv unui semnal 
declanșator, cu o anumită perioadă de latenţă: mai mică, la subiecţii puternic emotivi, 
sau mai mare, la subiecţii slab emotivi; se menţin cât acţionează stimulul și încetează 
când acesta dispare. însă, după cum declanșarea stimulului nu coincide în mod absolut 
cu apariţia emoţiei, tot astfel și întreruperea acţiunii stimulului nu coincide întocmai cu 
încetarea reacției emoţionale. Și după încetarea stimulului continuă încă un anumit 
timp trăirea emoţională declanșată: inerție emoțională. Unele stări emoţionale în raport 
cu anumite situaţii, evenimente interpersonale, experienţe proprii etc. se pot perpetua pe 
durate destul de mari, graţie unui mecanism psihofiziologic special de autoîntreţinere: 

reamintirea spontană și periodică a situaţiei sau evenimentului cauzativ duce la o 
reactivare şi la întărirea trăirii emoţionale provocate iniţial. Astfel, de exemplu, supărarea 
pe care ne-a pricinuit-o cineva poate să se stingă în câteva minute, dar ea poate dura și o 
viaţă întreagă, devenind sursă de ură, de resentimente, de tendinţe de răzbunare. 

Durata depinde și de forma structurală a emoţiilor: reacţiile emoţionale 
situaţionale simple sunt, de regulă, de durata scurtă, emoţiile secundare și cele 
complexe (sentimentele, pasiunile) sunt de durată lungă. 

Conversiunea reprezintă proprietatea unei emoții de un anumit semn (să spunem, 
pozitiv) de a se modifica şi de a trece în timp într-o emoție de semn opus (în cazul 
nostru, negativ). Din ca derivă stabilitatea, respectiv, instabilitatea ca detenninaţie 
structurală, de fond a organizării interne a afectivității. în dinamica vieţii şi activităţii 
cotidiene, fiecare dintre noi poate fi pus în situaţia de a-și schimba reacţiile şi 
atitudinile emoţionale faţă de unul și acelaşi obiect, de una și aceeași persoană, trecând 
de la aversiune la atracție, de la ură la iubire, şi invers. Dacă această trecere nu 
depăşeşte o anumită frecvenţă relativă, şi este obiectiv motivata, ea are caracter 
adaptativ şi contribuie la păstrarea echilibrului intern al personalităţii (stabilitate 
afectivă); dacă, însă, frecvenţa ei devine prea mare, aceasta capătă deja caracter 
dezadaptativ (instabilitate afectivă). 


în condiţii normale, conversiunea emoţională se manifestă cu pregnanţă la copil, 
datorită insuficientei dezvoltări și maturizări a mecanismelor integrative interne. La 
vârsta adultă, conversiunea se înregistrează cel mai frecvent şi în forme acute la 
persoanele labile din punct de vedere psihic general și la cele cu structură cicloidă. 

Ambivalența este o caracteristică mai specială a organizării vieţii afective și ea 
constă în coexistenţa în aceeași structură a doi vectori emoţionali opuși (+ și -) care se 
presupun şi se susţin reciproc. Ea devine posibilă datorită caracterului contradictoriu al 
valenţelor obiectului în raport cu subiectul: laturile atractive (pozitive) trezesc emoţii de 
plăcere, de simpatie, de iubire, iar cele aversive, trezesc emoţii negative de repulsie, de 
teamă, de frică, sau de furie şi agresiune. 

în viaţa afectivă a copilului, ambivalenţa constituie un fel de legitate internă de 
evoluţie şi organizare - diferenţierea și delimitarea structurilor polare trecând prin ea. 

La adult această caracteristică se întâlnește în structura emoţiilor complexe, a 
sentimentelor. Asemenea este, de pildă, structura „iubire-gelozie”, „iubire-ură” în 
relaţiile interpersonale (mai ales, în cele de cuplu). 

Ambivalenţa poate deveni și un simptom patologic, determinat de un proces 
regresiv, de dezintegrare și decapsulare a schemelor integrării polare, când nu mai este 
posibilă delimitarea clară și menţinerea sub control a semnelor cpt şi „—" ale trăirilor 
emoţionale, acestea activându-se simultan. 


13.3. CLASIFICAREA PROCESELOR ȘI STĂRILOR AFECTIVE 


Complexitatea și diversitatea formelor în care se manifestă și sub care se 
structurează în plan intern sfera vieţii afective a omului fac necesară o operaţie de 
evaluare și clasificare. 

Cum criteriile de la care se poate porni sunt diferite, este firesc ca și schemele de 
clasificare la care se ajunge să difere. 

Psihologia clasica introspecționistă a stabilit o schemă cu trei componente: 
emoțiile, sentimentele şi pasiunile. 

Emoţiile erau considerate stări afective care apar în interiorul nostru, brusc, sub 
forma de trăiri mai mult sau mai puţin violente, dar mai mult sau mai puţin pasagere 
(trecătoare). Frica, spaima, angoasa răspund acestei definiţii. W.James a introdus 
termenii de „emoţii-şoc” şi „emoții puternice” pentru a sublinia caracterul de 
instantaneitate şi de intensitate al fenomenului. 

“Sentimentele se aseamănă cu emoțiile prin aceea că sunt stări afective de factură 
complexă, dar se deosebesc prin aceea că sunt stabile, durabile și mai puţin intense. în 
spiritul definiţiei noastre (de la $ 2), putem spune că emoția reflectă o legătură 
situaţională temporară cu obiectul, în vreme ce sentimentele reflectă o legătură durabilă, 
consolidată, care se menţine și în absenţa contactului senzorial imediat cu acesta. 

Simpatia, iubirea, resentimentul, gelozia, orgoliul, ruşinea sunt structuri afective 
complexe și stabile, care pot fi categorisite ca sentimente interpersonale, formate în 
raporturile noastre cu ceilalți: sentimente sociale, legale de diferite grupuri din care 
facem parte, sentimente spirituale (ideale) asociate cu sistemele de valori (sentimente 
estetice și religioase). 

Pasiunea se diferenţiază atât de emoție, cât şi de sentiment. De la emoție 
împrumută intensitatea, prin care transformă lumea în direcţia impusă de ea, adesea 
făcându-ne „orbi” în faţa realităţii. De la sentimente, preia durata, relativ lungă. 
Pasiunea îşi află originea într-o puternică motivaţie intrinsecă, centrată pe un domeniu 
al cunoașterii și al vieţii sociale. 

Psihologia comportamentului și psihofiziologia au elaborat un tablou puţin diferit 
al formelor vieţii afective. în contextul dat, emoția este privită ca o structură de 
comportament declanșată de un ansamblu de cauze directe și indirecte, interne și 
externe, care persistă un timp mai îndelungat după încetarea stimulului, și, ca urmare, 
devine o forță motivaţională puternică a comportamentului individual. Compor- 
tamentul emoţional evoluează în trei faze succesive: * răspunsul imediat, de durată 
scurtă, corespunzând, în plan introspectiv, emoţiei propriu-zise; * răspunsul secundar, 
de durată variabilă, cu excepţia cazurilor patologice, de intensitate mai mică decât 
emoția, dar evaluat introspectiv diferit de emoția imediată; * efectele persistente ale 
emoțiilor, consecinţe ale răspunsului secundar, sunt habitudini emoţionale stabile, care 
corespund sentimentelor. 

în această perspectivă, pasiunea nu este decât un efect persistent al emoţiilor, a 
căror intensitate particulară și ale căror consecinţe asupra comportamentului justifică 
pe plan fenomenologice un studiu separai, dar al căror mecanism de formare, pornind de 
la emoția iniţială, nu este specific. 

Pentru o mai completă acoperire a registrului de diversitate și complexitate a 
formelor afectivității, cea mai potrivită este clasificarea multicriterială. Criteriile pot fi: 
a) gradul de complexitate; b) succesiunea genetică; c) efectul asupra activităţii curente. 

a. Potrivit criteriului complexităţii, putem desprinde: * emoțiile primare - stă- 
rile organice și efectele; * emoțiile propriu-zise; * sentimentele”, pasiunile * dispoziţiile 
integrate globale. 

e Dispoziţiile organice sunt componente însoţitoare ale unor stări fiziologice 
specifice - de sănătate, de boală, de oboseală-, de aclivare sexuală cte. Ele contribuie la 
conştientizarea condiţiilor mediului intern și la stimularea unor comportamente 
compensatorii. Unele boli interne induc stări emoţionale specifice: cele cardiovasculare 
induc stări de anxietate și neliniște tensionată; TBC-ul pulmonar este acompaniat de 
euforie şi excitabilitate; afecțiunile gastrointestinale generează stări ipohondrice etc. 

Afectele sunt manifestări emoţionale cu caracter exploziv, cu apariţie bruscă, de 
scurtă durată, cu desfășurare unipolară. însoţite de expresii şi gesturi ample şi haotice. 
Aşa cum am arătat, afectele apar pe continuumul emoţional când intensitatea trăirii 
atinge şi depășește pragul superior. Prin analogie eu senzaţia, putem spune că ele sunt 
modalităţi nespecifice, excepţionale, de manifestare a unor emoţii modale, (polare) 
specifice. Ele pot apărea atât pe segmentul pozitiv, cât și pe cel negativ al continuumului 
emoţional. Pentru primul caz, pot fi indicate efectele de euforie, de râs, de bucurie, iar 
pentru cazul al doilea, afectul de furie, de groază, de panică, de plâns. Ele duc Ea 
îngustarea câmpului conştiinţei, la slăbirea capacităţii de discernământ şi a 
autocontrolului. Acest aspect îl avea, probabil, în vedere J.P.Sarlre când afirma că emoția 
este o „cădere abruptă în magic” (1948. p.90) sau o „degradare spontană trăită a 
conştiinţei în fața lumii” (1948, p.77). In același sens, P. Jouet interpreta afectul ca o 
regresie spre conduite inferioare, însoţită de o diminuare drastică a controlului conștient. 

Afectele sunt susţinute de o descărcare energetică puternică de natură 
instinctuală, inconștientă, împingând astfel persoana la acte comportamentale cu 
consecințe nedorite sau chiar dramatice. Sub imperiul afectului, asemenea acte pot fi 
comise chiar de persoane caracterizate obişnuit ca paşnice și prudente. Deşi într-o 
situație „excepţională”, oricine poate fi cuprins de starea de afect, se poate, totuși. 
spune că cele mai predispuse la aceasta sunt persoanele cu echilibru emoţional instabil, 
impulsive și cu un slab autocontrol. Dat fiind efectul lor perturbator deosebit, afectele 
se recomandă a fi prevenite, fie prin intervenţie de temperare din afară, fie de subiectul 
însuși, prin deplasarea atenţiei şi gândirii sale spre alte lucruri decât cel care acţionează 
în momentul dat ca factor de „aprindere" a focului afectului. 

Emoțiile propriu-zise se integrează în tabloul activităţii și vieţii cotidiene 
normale, desfășurându-se în limitele intensității moderate sau cel puţin controlabile. 
Ele sunt rezultatul unei reflectări relativ adecvate a raportului dintre caracteristicile 
situaţiei-stimul și stările interne de motivaţie ale subiectului. Conţinutul lor obiectual 
este bine nuanţat și individualizat, neexistând fenomenul de iradiere nespecifică, pe 
care-l întâlnim în afecte (când furia se descarcă asupra a tot ce iese în calea furiosului). 
De asemenea, semnul lor se află în deplină concordanţă cu semnificaţia obiectului şi nu 
apar fenomene de inversare sau de oscilație nejustificată. Deşi influențează conștiința, 
ele nu duc la destructurarea sau la îngustarea câmpului acesteia, „lăsându-se” integrate 
în schema autoreglajului voluntar. 

Emoţiile propriu-zise se subordonează, apoi. unei condiţionări și modelări socio- 
culturale specifice, care duce la un proces de diversificare și cizelare a conţinuturi lor și 
nuanțelor trăirilor. Aspectul cel mai important pe care-l determină factorii socio- 
culturali în structurarea și dinamica emoţiilor este legarea lor de sisteme specifice de 
valori morale, estetice, religioase, sociale ctc. Ca urmare, întreaga sferă afectiv- 

emoţională a omului se distanțează calitativ de cea a animalelor. Faptul că emoția - cu 
polaritatea și intensitatea ei specifice - devine un operator de selecţie şi apropiere- 
integrare a conţinuturilor situaţiilor sociale și ale sistemului culturii în ansamblul sau 
dovedește nu numai că este importantă în organizarea psihică umană, dar și absolut 
indispensabilă şi că are un rol central în devenirea şi integrarea personalităţii. Astfel, 
rămâne încă de discutat dacă progresul în evoluţia istorică a omului trebuie căutat 
numai în rațiune sau și în afectivitate. 

e Sentimentele sunt forme complexe ale vieţii emoţionale, de intensitate relativ 
mai redusă și de durată semnificativ mai lungă decât emoţiile. 

Spre deosebire de emoții, care se constituie și se manifestă în raport cu orice obiect 
sau situaţie ce posedă o anumită semnificaţie pentru subiect, sentimentele se structurează 
şi reflectă doar semnificaţia situaţiilor sociale şi, în primul rând, conţinutul relaţiilor 
interpersonale și sistemul de simboluri şi valori. „ Obiectul” sentimentelor de iubire, de 
preţuire, de stimă, de ură, de dispreţ etc. îl constituie o altă (alte) persoană (persoane), o 
valoare (valori). Ele sunt expresii condensate și interiorizate ale dinamicii vieţii sociale, 
ale semnificaţiilor ce se acordă percepţiei, acţiunilor și comportamentelor celor din jur. în 
elaborarea sentimentelor, participă în mod direct și funcţiile cognitive superioare - 
gândirea interpretativă și valorizatoare, care oferă, pe de o parte, temeiul obiectiv al 
selecţiei însușirilor celorlalți semeni, iar pe de altă parte, justificarea opţiunilor (de 
acceptare-respingere) făcute. în orice sentiment autentic se include o anumită 
reflexivitate, prin care se realizează modalităţile adecvate, de relaţionare cu „obiectul”. 

La rândul său, sentimentul intră ca o componentă determinantă în structura 
atitudinilor și, implicit, orice sentiment ia forma unei atitudini. Reactualizarea sentimentului 
prin contactul perceptiv cu obiectul sau prin reprezentarea lui ia forma emoţiei, a trăirii 
emoţionale. După încetarea trăirii active, situaţionale, sentimentul trece din nou în stare 
latentă, susținând din interior linia generală de conduită faţă de obiectul dat. 

Sentimentele se pot asocia între ele după principiul simultaneităţii antagonice, 
imprimând astfel relaţiilor interpersonale un caracter complex, contradictoriu. 

în plan relaţional, interpersonal, un anumit sentiment poate avea un caracter de 
reciprocitate - persoanele relaționaţe nutrind una faţă de alta acelaşi tip de sentiment 
(respect sau dispreţ, dragoste sau ură), de contrarietate - persoanele în chestiune nutrind 
una față de cealaltă sentimente de sens opus, sau de unilateralitate - o persoană nutrește 
faţă de cealaltă un sentiment determinat, iar aceasta reacţionează cu o stare de indiferenţă. 

Ca și emoţiile, sentimentele pot deveni din „stări pasive” motive ale acțiunilor și 
comportamentelor specifice în raport cu situaţiile și persoanele care le-au generat (se 
vorbește de iubire pasivă sau nemărturisită și de iubire ca act, ca mod de comportament 
în raport cu persoana iubită). 

Spre deosebire de emoţii, care se produc şi se consumă situaţional, neputându-se 
stabili o anumită ierarhizare sau schemă de organizare a raporturilor dintre ele, 
sentimentele se sistematizează, formând o structură dinamică unitară, în care se 
instituie atât raporturi de succesiune (alternanță), cât şi de subordonare, unul sau două 
sentimente devenind dominante şi condiţionând profilul de personalitate şi linia 
generală de conduită. Determinarea „structurii sentimentale” constituie, alături de 

determinarea structurii motivaţionale, modalitatea cea mai eficientă de cunoaştere a 
profunzimii intime a personalităţii umane. 

e  Pasiunile sunt, de asemenea, forme complexe de manifestare a afectivității, 
care îmbină intensitatea emoţiei cu durabilitatea sentimentului. In cadrul lor, vectorul 
motivaţional este permanent prezent și imprimă conduitei persoanei care le posedă o 
tendinţă irezistibilă către scop. 

întregul univers este redus la obiectul sau domeniul pasiunii și dispariţia acestuia 
provoacă un adevărat cataclism psihologic al personalităţii. Structurarea pasiunii se 
realizează printr-o focalizare a stărilor de motivaţie, cu desprinderea unui vârf dominant, 
care tace ca restul realităţii să fie devalorizat și minimalizat. De aceea se spune că pasiunea 
„orbeşte”, îngustând considerabil registrul analizelor comparative și al alegerilor. 

In domenii specifice de activitate, când pasiunea se îmbină cu aptitudinea, se 
naște vocația - identificarea cu scopurile şi obiectivele urmărite. Motivația pe care o 
semnalizează pasiunea este organic integrată în structura activităţii, iar satisfacerea ei 
constă în însuși procesul desfășurării acelei activități. 

* Dispoziţiile integrate globale reprezintă acel fond afectiv bazai pe care se 
evidenţiază şi se manifestă cotidian și situaţional trăirile emoţionale şi actele 
comportamentale specifice. Ele reprezintă o sinteză a experienţei de viaţă și a trăirii de 
sine (inclusiv prin semnalizarea stării fizice și viscerale) care se elaborează în 
ontogeneză și se impune ca un fel de constantă a firii sau a modului de a fi al 
personalităţii. Trebuie distinse astfel: dispoziția globală homeostalică, ce definește 
structural raportarea afectivă a omului la lumea externă și Ia sine însuși - optimistă sau 
pesimistă, încrezătoare sau neîncrezătoare, relaxată sau anxioasă - și dispozițiile de 
moment, induse situaţional prin acţiunea conjugată a unor influenţe conştientizabile sau 
nu (inconştinete sau subconștiente) şi care pot distona cu cea dintâi. Astfel, pe fondul 
unei dispoziţii homeostatice optimiste, pot apărea, trecător, stări dispoziţionale 
pesimiste sau depresive și viceversa. 

Dispoziţia situaţională își pune mai direct amprenta asupra activităţii curente decât 
cea homeostatică. Aceasta acţionează însă în direcţia realizării unei dispoziţii situaţionale 
consonante, făcând astfel ca frecvenţa dispoziţiilor de semn opus să fie semnificativ mai 
redusă decât în cazul unei dispoziţii homeostatice de același semn cu acestea. 

Cu alte cuvinte, la o persoană cu dispoziție homeostatică optimistă, frecvența 
dispoziţiilor pesimiste este mai mică decât la una cu dispoziţie homeostatică pesimistă, 
şi invers. Atât dispoziţia de fond, homeostatică, cât și cele actuale, situaționale au o 
pondere deosebită în condiţionarea conştiinţei de sine şi a relaţionării cu cei dinjur. Pe 
fondul unei bune dispoziţii afective generale, lumea este percepută în culori mai 
favorabile, decât pe fondul uneia proaste: se şi spune, de altfel, că optimistul vede 
lucrurile în roz, în vreme ce pesimistul le vede în negru sau în gri. De aici derivă și ceea 

ce se etichetează ca „poftă de viață" și „dezgust de viață". 


13.4. DIMENSIUNEA RELAȚIONALĂ A AF ECTIVITĂȚII 


Ca formă particulară a vieţii psihice, afectivitatea joacă un rol esenţial în 
relaţionarea omului cu lumea, cu ceilalți semeni. Ea este profund implicată în structurarea 
relaţiilor interpersonale - simpatie-antipatie, atracţie-respingere, agresivitate-toleranță, 

prietenie-ură, altruism-egoism, coparticipaţie-invidie — și în determinarea climatului 
psihosocial în grupuri și comunităţi - încredere-suspiciune, coeziune-tensiune, armonie- 
conflict. Nu există situaţie socială sau influență comunicaţională care să nu fie filtrată și 
evaluată afectiv și care să nu genereze răspunsuri și stări afective. Astfel că, în funcție de 
natura, semnul și intensitatea trăirilor și stărilor emoţional-afective individul îşi determină 
poziţia sa în situaţia dată sau în lume în general, el simțindu-se (şi considerându-se) 
agreat, apreciat integrat sau respins, persecutat, izolat, privit cu prietenie sau cu ură. 

Relaţionarea afectivă iese permanent în evidență și își pune amprenta pe 
relaţionarca la celelalte niveluri - cognitiv, atitudinal, acţionai. în virtutea prevalentei 
legii autoconservării și a celei a adaptării, printr-un mecanism de reglaj voluntar, 
autoimpus, în procesul relaționării afective devine posibilă și simularea: afișarea în 
comportament (motor sau verbal) a unor stări afective opuse celor interne reale: fac 
gesturi sau adresez o expresie de simpatie unei persoane pe care, în realitate, o 
antipatizez. Pe coordonata inversă — afișarea unor stări negative care să mascheze 
stările reale pozitive - simularea se manifestă mult mai rar. 

în dinamica relaţionării şi autorelaţionării afective, se delimitează o serie de 
secvenţe, legate pe baza legii efectului final (echifinalităţii): a) subiectul este /ocar 
interactiv în lume cu alţii, angajat într-o practică interpretativă mondenă sau 
problematică; b) se produce o interacţiune între el şi obiectul social (incluzând o altă 
persoană); c) o dată ce obiectul intră în câmpul fenomenologic al subiectului, el este 
definit (tratat) în termeni de trăire (autotrăire), ca: supărare, frică sau anticipație; d) 
aceste trăiri anticipatorii sunt ratificate prin trăiri „fizice” și senzaţii la nivelul 
organismului ca entitate vie, care se condensează în ceea ce numim tensiune și 
anxietate; e) subiectul își imaginează aparenţa sa și acțiunile sale în ochii partenerului 
său real sau imaginar; f) interpretează judecăţi ale altor parteneri și a genului de trăire 
(autotrăire) care acompaniază aceste judecăţi; g) generează trăiri asociate la trăirile 
celuilalt faţă de subiectul dat; h) această trăire este încorporată în interiorul trăirilor pe 
care subiectul le simte față de sine; i) subiectul încearcă o trăire a autopercepţiei morale 
a Eu-lui și a percepţiei de către el a celorlalţi (partenerul de relaţie); j) realizarea unei 
autodefiniri sumare, incluzând o definiţie emoţională a Eului altora și obiectul în jurul 
căruia a fost structurată acţiunea. 

Potenţialul pentru emoţionalitate este întotdeauna prezent în Eu și în situaţia 
existenţială a persoanei. 

în concepţia fenomenologiei, emoţionalitatea ca stare manifestă este pregătită prin 
preemoţionalitate existentă ca dispoziţie latentă în persoană. După Heidegger (1927), de 
pildă, este imposibil să abordezi o situaţie independent de un fond aperceptiv, de pre- 
interpretări, de ante-înţelegere și ante-conceptualizare. Emoţionalilatea izvorăște din 
situaţia hermeneutică a pre-înţelegerilor interpretate pre-emoţional și a dispoziţiilor pre- 
emoţionale de a acţiona emoţional. 

Emoţionalitatea este o formă a acţiunii, a autoconservării și a interacțiunii care 
decurge din interjocul cogniţiilor şi „ideilor emoţionale” în câmpul de experienţă al 
persoanelor. Ea este un dialog cu lumea, desfășurat pe şi prin „idei emoţionale”, acţiuni, 
cuvinte, gesturi și semnificaţii. Asemenea oricărui dialog, ea se răsfrânge asupra Eului 
însuşi, re-defineşte Eul, re-exprimă Eul şi conferă noi sensuri şi dimensiuni în mișcarea şi 

evoluţia lui. Pe scurt, emoțţionalitatea este un proces circular care începe şi se termină cu 
tranzacţii şi acţiuni ale Eului în situaţia socială, interacționând cu Eul altora. Orice 
influenţă socială, pentru a se transforma într-un conţinut intern sau într-o trăsătură stabilă 
a personalităţii, trebuie să fie percepută și integrată afectiv. 


13.5. STRUCTURA PROCESULUI EMOȚIONAL 


Orice proces emoţional activ, care se desfăşoară într-o situaţie sau alta, are un caracter 
integrat, de sistem. Aceasta se exprimă, pe de o.parte, în faptul că el angajează personalitatea 
ca tot, iar pe de altă parte, în complexitatea structurii sau arhitecturii sale interne. 

Emoţia propriu-zisă, sentimentele actualizate (exprimate), pe lângă componenta 
trăirii, care este centrală, includ în structura lor și alte două verigi importante: 
modificările organice, vegetative fi manifestările comportamentale. Caracteristicile şi 
conţinutul ultimelor două verigi vor fi condiţionate de conţinutul, semnul și intensitatea 
primei verigi - trăirea subiectivă internă. Astfel, de pildă, trăirea proprie bucuriei 
determină o vasodilataţie generalizată, în vreme ce trăirea proprie groazei determină o 
vasoconstricţie generalizată (albirea sau îngălbenirea feţei). 

In tabloul modificărilor fiziologice bazale, studiile şi investigaţiile de laborator, 
au identificat: schimbări ale configurației EEG (reacţie de „trezire” bioclectrică cu 
depresia ritmului alfa sincronizat); variaţii, oscilaţii în activitatea sistemului 
cardiocirculator (tahicardie sau bradicardie, accelerarea sau încetinirea pulsului); 
alterări ale sistemului respirator (accelerare în furie, încetinire în spaimă); variaţii în 
dinamica gastrointestinală , inhibare la frică, teamă, neplăcere, accelerare la surpriză, 
așteptare, veselie, schimbări în intensitatea şi distribuţia tonusului muscular (unele 
grupe de mușchi intră în contracție prelungită, altele în repaus prelungit); modificarea 
rezistenţei şi conductibilităţii electrice a pielii (scade în emoția de teamă și frică, crește 
în emoția de siguranţă de sine, de bună dispoziţie); schimbări biochimice în compoziţia 
sângelui (conţinutul de adrenalină și zahăr, variaţii ale echilibrului acido-bazic; mânia, 
frica, depresia sporesc nivelul colesterolului); modificarea fluxului salivar (scădere în 
frică sau mânie, creștere în plăcere și satisfacție). 

Producerea acestor reacţii vegetative are la bază interacțiunea celor două verigi 
ale sistemului nervos autonom - simpatică și parasimpatică -, în care intervine și 
sistemul endocrin. Punctul de pornire în desfășurarea procesului emoţional îl 
reprezintă, de regulă, acţiunea unui stimul extern, înregistrată și evaluată la nivel 
cortical. Semnalele corticale despre semnificația afectogenâ a stimulului sunt transmise 
sistemului limbic, implicit hipotalamusului. Sistemul limbic răspunde diferențiat la 
valoarea afectivă polară a stimulului, stimulând selectiv centrii simpatici sau 
parașimpatici. Activarea verigii simpatice stimulează glandele suprarenale, care secretă 
hormoni specifici - epinefrina, norepinefrina. Intrând în sânge, acestea exercită o 
acţiune lentă și continuă asupra organelor interne - inimă, plămâni, vase sanguine. 
Acţiunea hormonilor și a verigii simpatice a sistemului nervos autonom este sincronă, 
mergând în acelaşi sens. 

Circuitul endocrin funcţionează în paralel: neurotransmiţătorii stimulează 
hipofiza, ai cărei hormoni intră în circuitul sanguin, contribuind Ia stabilirea semnului 
trăirii emoţionale (plăcut-neplăcut). 

Problema specificităţii partern-urilor vegetative, corespunzătoare. diferitelor forme 
de emoţii,nu este pe deplin elucidată, datele experimentale obţinute până în prezent fiind 
contradictorii. Cercetările mai vechi (1929) ale lui Cannon indicau nespecificitatea 
acestor pattem-un; experimentele ulterioare (Ax, Eckman) au evidenţiat existenţa unei 
diferențieri după semnul emoţiei (pozitiv-negativ) și chiar în interiorul segmentului 
emoţional de același semn. Probabil că perfecționarea tehnicilor de înregistrare și analiză 
computerizată va putea aduce mai multă certitudine în această privinţă. 

Tabloul manifestărilor comportamentale sub impulsul emoţiilor este accesibil 
observaţiei directe. El cuprinde o gamă întinsă de expresii și reacţii motorii: gesturi, 
mișcări (ale corpului, capului și membrelor), expresii faciale motorii (zâmbet, râs, 
încruntare, tensiune, crispare), tremurături, reacţii verbale (interjecţii, interogații, 
constatări, resemnări, îndemnuri etc). 

Cele mai fin diferenţiate sunt considerate reacțiile faciale, fizionomice. Se pare 
că asemenea reacţii sunt mai specific legate de conţinutul şi semnul trăirilor emoţionale 
fiind independente de influenţele culturale (se manifestă la fel la persoanele aparţinând 
unor culturi diferite). Cum mimica se află şi sub un direct control, poate mima o stare 
de bucurie sau de tristeţe, de frică sau de furie. Ca urmare, aceste expresii, prin 
condiţionare socială, intră ca elemente de comunicare interpersonală. V. Pavelcu arată 
că „mimica și pantomimica devin limbaj, ca şi cuvântul articulat; ca şi acesta, ele se 
învaţă, luând forma socială a tiparelor şi modelelor create de generaţii” (1969). 

Trăirea subiectivă internă este componenta centrală în structura procesului 
emoţional. Ea se impune ca un conţinut specific al conștiinței, reflectând semnificaţia 
obiectului, valența pozitivă sau negativă a lui. Trăirea ca atare este unică și irepetabilă, 
relevarea ei fiind posibilă numai introspectiv, printr-un efort de transpunere: încercarea 
de a rezona nemijlocit cu persoana supusă experimentului obiectiv este o sarcină mult 
mai dificilă decât decodificarea unor conţinuturi cognitive. Prin dimensiunea sa 
energetică, însă, orice trăire tinde spre exteriorizare, determinând dorinţa subiectului de 
a o împărtăși celor dinjur. 

Fiecare trăire se individualizează pe fondul experienţei emoţionale anterioare, iar 
semnificaţia pe care o poartă se diferenţiază în interacțiune cu semnificaţiile date în 
această experienţă. De aceea, nu se poate vorbi de caracterul predeterminat și invariant 
al nici unei trăiri. Orice trăire trebuie privită din perspectiva genetică, evolutivă, 
relevându-se modificările de conţinut, de intensitate și de semn. După cum sublinia J. 
Piaget, „dacă experiența are un sens înseamnă că ea este solidară cu o istorie" (1970). 

Pe lângă expresiile comportamentale acompaniatoare, comunicarea conţinutului 
trăirii emoţionale se realizează pe cale verbală. Această modalitate se dezvoltă și se 
impune ca dominantă în interrelaţionarea umană o dată cu vârsta. Rămâne însă 
întotdeauna o anumită distanţă între calitatea reală a trăirii și cuvântul ales pentru 
exprimarea ei. Cea mai adecvată codificare verbală a trăirilor emoţionale o întâlnim în 
operele literare, scriitorul reușind să aleagă cel mai bine cuvintele potrivite pentru a 
desemna întinsa gamă de nuanţe ale unei stări emoţionale. 


13.6. ROLUL AF! ECTIVITĂŢII ÎN ACTIVITATE 


Aşa cum arătam în paragraful introductiv, rolul afectivității în cadrul activităţii a 
constituit obiect de controversă nu numai între autori individuali, ci și între curente și 
şcoli (opoziţia raţionalism-sentimentalism). Chiar în prezent, se confruntă trei puncte 

de vedere: unul care atribuie afectivității un rol exclusiv perturbator, dezorganizator 
(N.L.Munn, 1946, F. Ruch, 1941, J.P. Sartre, 1965, B. Von Haller Gilmer, 1973); altul 
care o consideră o variabilă pasivă, exterioară activităţii (R.S. Peters, 1969); cel de al 
treilea încearcă să realizeze un compromis, delimitând emoțiile stenice, cu rol 
adaptativ, organizator, şi emoțiile astenice, cu rol perturbator, dezorganizator (P. 
Fraisse, 1963; N.K. Denzin, 1984). 

în fond, nici unul din cele trei puncte de vedere nu exprimă un adevăr care să fie 
acceptat fără rezerve. Problema trebuie abordată prin raportarea la structura şi 
exigenţele procesului specific de reglare. Mai întâi, se cuvine să punem întrebarea: 
când apare necesitatea reglării? și, apoi, care sunt premisele informaţionale ale 
declanșării ei? După cum se ştie, procesul de reglare este răspunsul pe care sistemul îl 
dă la oscilaţiile cu caracter entropie provocate de acţiunea factorilor externi sau interni. 
El este pregătit actualizat și mediat de semnalele informaţionale, a căror structură și 
semnificaţie depind de natura substanţial-calitativă și complexitatea sistemului. 

In cazul reglării activităţii umane, în componenţa acestora intră în mod 
obligatoriu mesajele emoţional-afective. Ele îndeplinesc un rol triplu: a) de alarmare 
fiziologică; b) de selectare şi clasificare adaptativ-pragmatică a influențelor externe; c) 
de informaţie inversă suplimentară în stabilirea sau re-stabilirea echilibrului optim al 
individului, cu mediul și cu sine însuși (M. Golu, 1975, 1993). Efectul reglator nu va 
depinde de semnul trăirii, ci, în primul rând, de intensitatea și durata ei. 

Semnul în sine este o dimensiune informaţională, care exprimă o situaţie reală de 
concordanţă sau discordanţă dintre caracteristicile şi semnificaţia situaţiei externe și 
dinamica stărilor interne de necesitate (sarcinilor de reglare) ale personalităţii. Cum 
poate fi atunci etichetată ca perturbatoare o informaţie care orientează și centrează 
vigilența mecanismelor de  comandă-control asupra oscilaţiilor  entropice, 
amenințătoare pentru echilibrul sistemului? 

Criteriul după care se poate delimita în mod întemeiat funcţia reglatoare a 
emdţiei de influenţa ei perturbatoare este de ordin energetic, nu informaţional. Ca şi în 
cazul altor procese psihice, în emoție, trecerea intensității trăirii dincolo și, respectiv, 
sub limitele fâşiei optime de siguranţă a dinamicii sistemului personalităţii atrage după 
sine, de cele mai multe ori, efecte dezorganizatoare: fie blocarea acțiunii, fie alterarea 
desfășurării ei — viteză, precizie, ordine, coordonare etc, 

Situaţia este similară, într-un fel, cu cea a percepţiei și gândirii: atât percepţia, cât 
şi gândirea sunt supuse destul de frecvent erorilor, care, evident, se răsfrâng negativ 
asupra eficienţei activităţii. De aici, însă, nu se poate trage concluzia că cele două 
procese au o funcţie specială de dezorganizare, anti-reglatoare. Bazai, funcţia lor este 
reglatoare şi dezvoltarea pe care au cunoscut-o în plan istoric şi pe care o cunosc în 
ontogeneză este stimulată şi susținută tocmai de valoarea lor antientropică. 

Același lucru este valabil și pentru afectivitate: aceasta încă prin geneza sa este 
integrată în procesul de reglare, iar evoluţia ei în fitogenezâ nu poate fi explicată decât 
ca un răspuns la creșterea importanţei ei în acest proces. Funcţia reglatoare a sistemului 
afectiv, atunci când ea se constituie și se consolidează în mod optim, se manifestă în 
trei momente principale ale dinamicii activităţii: a) în momentul inițial, de orientare, 
pregătire și declanșare, prin: interacţiunea cu mecanismele de decizie în elaborarea 

scopurilor și în alegerea mijloacelor, în determinarea direcţiei şi a indicatorilor 
energetici ai acțiunii; b) in momentul desfășurării şi al execuţiei prin: evaluarea 
efectului adaptativ al operaţiilor și al rezultatelor secvențiale şi prin susţinerea 
energetică a „mișcării” spre atingerea obiectivului final: c) în momentul final prin: 
acceptarea și integrarea rezultatului obţinut sau prin respingerea lui și reorientarea 
subiectului spre o alta acţiune. 

Fiecare din aceste momente se asociază și este condiţionat de trăiri diferite, în 
funcţie de conţinutul şi modul concret de derulare a lor. Dar aceste trăiri secvențiale se 
vor corela şi integra într-un pattem unitar, ce se va impune ca atare în planul 
conștiinței. De altfel, se poate constata că, pe măsura dezvoltării şi consolidării 
schemelor operatorii ale conștiinței, a capacităţii de planificare, predicţie, anticipare, 
trăirile, care anterior erau înregistrate numai pe parcursul sau la sfârșitul acţiunii, sunt 
„refăcute”, „experimentate” încă înainte de declanşarea ei. Prin aceasta, se încheagă 
sinergia reglatoare optimă dintre sistemul afectiv și cel cognitiv, care conferă activității 
umane cea mai puternică forță antientropică. 


13.7. AGRESIVITATE-TOLE RANŢĂ 


Structurarea sistemului afectiv al personalităţii se poate realiza la niveluri diferite 
de activare (de prag) pentru cele două segmente polare - pozitiv și negativ. De 
asemenea, întinderea celor două segmente poate fi diferită, ceea ce duce la formarea în 
plan individual a unor profiluri emoţionale semnificative deosebite. 

Drept coordonate fundamentale de integrare a acestor profiluri, din punct de 
vedere relaţional, interpersonal, se disting agresivitatea și toleranța. 

Agresivitatea presupune integrarea emoţiilor de semn negativ (de discordanţă sau 
de respingere a obiectului) într-un pattern de acţiune distructivă. In plan filogenetic, 
agresivitatea se constituie într-un montaj instinctual, care împinge la atac. Cel mai 
pregnant ea se afirmă la animalele de pradă, pentru care atacul, agresiunea devin 
principalul mijloc de dobândire a condiţiilor necesare existenţei. în primul rând, a 
hranei. La acest nivel, agresivitatea se leagă de satisfacerea unor stări de necesitate 
reale, iar emoția iniţială de furie, asociată comportamentului de atac, cedează locul 
stării de satisfacţie, de plăcere, pe măsură ce obiectul agresiunii este luat în stăpânire. 
La om, sub influența normelor și îngrădirilor de ordin cultural, moral, agresivitatea este 
împinsă în plan secundar și exprimarea ei devine condiţionată. Totuși, ca impuls 
primar, de natură instinctual-inconştientă, ea intră în sfera afectivă a oricărei persoane. 
Gradul de intensitate şi pragurile ei de activare diferă însă, în limite foarte largi, de la 
un individ la altul. Se delimitează, astfel, lipul agresiv de personalitate, caracterizat 
prin atitudinea emoţională rejectivă, irascibilitate, tendinţa de a riposta la prezenţa și 
manifestările celorlalţi cu duritate şi prin încercarea de a-și satisface interesele prin 
forță. Agresivitatea este o stare afectivă reactivă prin care se exarcerbează propriile 
interese şi valoarea propriului Eu, asociindu-se cu egocentrismul, cu egoismul și cu 
convertirea influențelor sau acțiunilor celor din jur în amenințări la adresa propriei 
persoane. Ea este activată şi susţinută adesea de răutate și ură. (Acestea din urmă se pot 
menţine și în stare pasivă, fără să ducă la incitarea unor comportamente agresive: pot 
uñ pe cineva fără a trece la ameninţări sau acţiuni de lezare morală sau fizică). 

Agresivitatea nu se manifestă numai în plan acţional-comportamental, ci şi 
verbal, limbajul oral, în acest caz, al persoanei agresive abundând în expresii 
amenințătoare, provocatoare, jignitoare. 

Intensitatea agresivităţii și a trăirilor specifice se amplifică semnificativ în cadrul 
mulţimii, ca și bucuria, de altfel, graţie fenomenului de contagiune și întărire reciprocă 
între membrii grupului. 

In sfera intensității emoţiilor acţionează legea sumaţiei: din intensităţi individuale 
iniţial scăzute se ajunge la o emoție colectivă de intensitate sporită (ceea ce nu se 
întâmplă în cazul inteligenţei, de pildă). 

Pe lângă îngrădiri, societatea a creat cadre și modalităţi specifice de canalizare și 
manifestare controlată a agresivităţii. Cel mai obișnuit asemenea cadru îl constituie 
întrecerile sportive. în unele genuri de sport - lupte, box -, agresivitatea atinge cote 
ridicate de exteriorizare, apropiindu-se de natura ei primară, instinctuală. 

Fenomenele sociale cu caracter global în care agresivitatea se dezlănțuie 
destructiv sunt răscoalele, revoluțiile și războaiele. în asemenea contexte, se produce o 
eliberare a instinctului din tiparele culturale curente și agresivitatea regresează spre 
formele ei animalice, individul decăzând din statului de om în cel de bestie. Prezenţa în 
structura profundă a personalităţii a instinctului agresivităţii şi posibilitatea acestuia de 
a răbufni la suprafață în mod intempestiv au determinat pe unii gânditori să legitimeze 
expresia „omul-bestie” și să considere viaţa psihică a omului ca o permanentă 
confruntare între forţele răului și forțele binelui, forțele întunericului și cele ale luminii. 

Opusă agresivităţii este coordonata 7oleranței. Toleranţa rezultă tot dintr-o 
relaţionare internă între cele două segmente polare ale afectivității, însă, în cazul său 
predomină întinderea segmentului de semn pozitiv. Aceasta are drept efect în plan 
psihocomportamental o deschidere largă spre lume, cu o extindere corespunzătoare a 
fâşiei de acceptanţă a influențelor și acţiunilor celor din jur. în plan comportamental, 
aceste influenţe şi acţiuni generează trăiri pozitive de securitate, de reciprocitate, de 
cooperare, de empatie etc. 

Modalităţile caracteristice de satisfacere a propriilor stări de motivaţie vor fi 
preponderent pașnice - persuasiunea, negocierea, cooperarea etc. Montajele interne 
stabile prin care persoana se relaționează cu cei din jur vor fi întotdeauna de 
consonanţă, de atenuare/reducere a tensiunilor și de creare a unei stări de echilibru. 

Ca dispoziţie afectivă iniţial nativă, toleranța poate fi apoi puternic consolidată şi 
optimizată sub acţiunea factorilor educaţionali favorabili. Pe această cale, ea poate deveni 
o trăsătură generalizată a unui întreg sistem de relaţii interpersonale, a modului intern de 
organizare a întregii vieţi sociale, cu efectele cele mai benefice pentru indivizi. 

Trăsătura toleranţei acționează în direcţia reducerii și atenuării acelor sentimente 
de semn negativ mărunte şi conflictogene, precum invidia, suspiciunea și ura, 
generatoare de tensiune, conflict și insecuritate socială. 


13.8. STRESUL, ANXIETATEA ȘI ANGOASA 


în dinamica sferei afective, se individualizează trei stări cu implicaţii majore 
pentru viaţa şi activitatea curentă a persoanei umane. Acestea sunt stresul (componenta 
sa afectivă), anxietatea si angoasei. 

Noțiunea de stres a fost elaborată de către Hans Selye în perioada 1936-1950. 

în accepțiunea sa iniţială, termenul desemna o stare de tensiune, de încordare. 
Selye i-a dat un conţinut și un sens nou, exprimând prin el așa-numitul sindrom general 
de adaptare (General adaptation sindrom). 

La început, acesta avea un conţinut pur fiziologic - cuprinzând doar ansamblul 
reacţiilor vegetative și biochimice pe care organismul, ca fot, le manifestă la acţiunea 
unui agent stresor (fizic, mecanic, chimic). Ulterior, pe lângă stresul fiziologic, a fost 
recunoscut și stresul psihic şi psihosocial. 

Caracterul de sindrom de adaptare este dat de faptul că el conţine o gamă variată 
şi relativ întinsă de reacţii și că precede orice comportament specific, finalist. După 
Selye, acest sindrom are o desfășurare fazică, în dinamica lui evidenţiindu-se 
următoarele etape sau verigi: a) reacția de alarmă, care duce la activarea generală a 
organismului; b) reacția de rezistență, prin care organismul îşi mobilizează resursele 
energetice pentru a contracara efectele dezorganizatoare ale acţiunii stresorului; c)faza 
de epuizare, în care se acumulează efecte entropice, care îndepărtează posibilitatea 
obţinerii echilibrului. Cercetările ulterioare au arătat că, întrucât sindromul de adaptare 
se impune ca premisă obligatorie a pregătirii și incitării răspunsurilor specifice, 
termenul de stres trebuie asociat cu două tipuri de efecte: pozitive sau adaptative şi, în 
acest caz, avem de a face cu eustresul, și dezadaprative, dezorganizatoare, caz în care 
avem de a face cu distresul. 

Stresul fiziologic se leagă, cu precădere, de acţiunea stimulilor care perturbă în 
mod direct homeostazia mediului intern sau funcţionarea normală sau lezează 
integritatea fizică a unor ţesuturi şi organe - stimuli acustici (zgomotul de intensitate 
mare), termici (căldura sau frigul), mecanici (traumatisme, leziuni), modificări în 
chimismul sângelui sau al creierului, focare la nivelul viscerelor, amânarea peste 
anumite limite a satisfacerii trebuinţelor biologice și fiziologice (alimentare, de 
evacuare, sexuale etc). Efectul dezorganizator al acestor agenţi și situaţii stresante se 
determină pe baza interacțiunii lor cu variabilele intermediare de filtrare, evaluare și 
control ale sistemului personalităţii. Ca urmare, la aceleași valori ale factorilor stresanți, 
diferiţi indivizi vor realiza efecte dezorganizatoare de amplitudine diferită și trăirea lor 
ia intensităţi diferite. 

Trăirea afectivă, manifestată în forme variate încordări, tensiuni, disconfort, 
agitaţie, insatisfacţie, furie etc, reprezintă principalul indicator subiectiv al stării de stres. 

Efectul negativ al unui episod particular de stres, dacă nu a fost rezolvat complet 
în urma intervenţiei mecanismelor de adaptare de tip eustres, se poate păstra în timp, 
sporind vulnerabilitatea echilibrului sistemului organismului la acţiunea ulterioară a 
factorilor stresanţi. Tocmai sub acest aspect stresul dobândește o conotaţie negativă, 
care impune menţinerea lui sub control. 

Stresul psihic se delimitează (relativ) de cel fiziologic prin aceea că el se produce 
pe fondul interacțiunii Eului, a persoanei conștiente de sine și cu o anumită preţuire de 
sine, cu evenimentele existenţiale. O nemulțumire de sine, sentimentul unei 
neîmpliniri, o discrepanţă între aspirație și realizare, o apreciere nedreaptă la adresa 
competenţei sau activităţii personale, un diferend sau conflict interpersonal, o 
neînțelegere în familie, pierderea unei ființe apropiate etc, toate acestea pot acţiona ca 

stresori, determinând o anumită bulversare a echilibrului vieţii interioare. Ca și în cazul 
stresului fiziologic, dacă acest efect nu este înlăturat prin mecanismele de apărare a 
Eului, atunci el se perpetuează și se cumulează în timp, transformându-se în „focar” 
generator de tulburări nevrotice. 

Trăirile care însoțesc sau se dezvoltă pe fondul stresului psihic îmbracă forma 
unei suferinţe existenţiale sau morale (a unei insatisfacții de sine sau de lume. a unei 
neplăceri de a trăi, a unei disperări, a unei depresii). 

Anxietatea este o stare afectivă generalizată, difuză, caracterizată prin trăiri -de tulbu- 
rare, de insecuritate și teamă -, pe care subiectul nu le poate explica şi relaționa obiectual. 

Spre deosebire de emoțiile obiectuale, anxietatea nu antrenează, de regulă 
modificări fiziologice. Ce stă la originea unei asemenea trăsături a structurii afective 
rămâne o chestiune încă neelucidată. Diferitele orientări doctrinare îi găsesc origini 
diferite. Astfel, pentru reprezentanții teoriei învăţării, anxietatea este rezultatul 
perpetuării prin condiţionare a reacției de teamă, fiind nemijlocit determinată de 
raportul subunitar dintre reușite şi eșecuri; dimpotrivă, pentru psihanalişti, ea este un 
efect al frustrării repetate a pornirilor și tendinţelor libidoului şi al interdicţiilor impuse 
de Supraeu; anxietatea este socotită un semnal de alarmă adresat Eului - conștiinței de 
sine a personalităţii -, singurul în măsură să întreprindă acţiuni de redresare sau să-și 
mobilizeze mecanisme specifice de apărare. Persoana anxioasă manifestă întotdeauna 
reţinere și teamă în raport cu viitorul, cu activităţile pe care urmează să le efectueze sau 
cu situaţiile cu care urmează să se confrunte. 


Angoasa s-ar putea defini ca o agravare și intensificare a anxietăţii, ea 
caracterizându-se, din punct de vedere psihologic, printr-o neliniște dusă la extrem, 
printr-o frică iraţională acutizată. în planul trăirii conştienlizabile, ea se concretizează 
printr-o senzaţie apăsătoare de indispoziţie profundă, legată de presimţirea unui pericol 
nedefinit dar iminent, în faţa căruia rămâi total descoperit, dezarmat. 

In majoritatea cazurilor, starea respectivă se asociază cu modificări 
neurovegetative manifestate prin șocurile emoţionale: palpitaţii, transpiraţie, tremu- 
rături, înţeţoșarea privirii, hiperapnee, agitaţie motorie etc. 

Angoasa bulversează profund echilibrul personalităţii, ducând la o regresie atât în 
sfera gândirii, cât și a celei afective. Cauzele care o provoacă pot fi diferite: un conflict 
interior (de exemplu, atunci când ne reprimăm agresivitatea), o activitate sexuală 
nesatisfăcătoare sau o pierdere în dragoste (doliu, respingerea din partea persoanei 
iubite), un eşec profesional etc; asemenea cauze determină reactivarea unui vechi 
sentiment de abandon datorat precedentelor experienţe dureroase (Sillamy, 1996). 


în unele cazuri, angoasa este generată, nu de situaţia reală, ci de fantasmele, 
reprezentările imaginare ale unei situaţii conflictuale inconștiente. 

Luată în sine, angoasa nu este un fenomen patologic, fiind legată, generic, de 
condiţia umană, de raportul dintre întăririle pozitive și cele negative ale manifestărilor 
de conduită în copilărie ori de raportul dintre dorinţe și împliniri la vârstele adulte. 
Observațiile lui R. Spitz au stabilit că prima angoasă veritabilă se poate manifesta încă 
din lunile a opta-a noua de viaţă, la apariţia bruscă a unui străin în locul mamei 
așteptate de copil. O asemenea reacţie de angoasă nu este câtuși de puţin anormală; ea 
trebuie interpretată ca semn al unui progres, ca o dovadă că sugarul a atins capacitatea 
de a distinge familiarul de străin și că viaţa afectivă evoluează normal. 

La vârsta adultă, când apar momente cruciale de viaţă și se impune o nouă 
adaptare, individul poate intra iarăși, temporar, în angoasă. Dacă el se dovedește 
incapabil să-şi creeze condiţii propice de adaptare, sentimentul de insecuritate va 
continua să persiste, ducând la nevroză sau la psihoză. Angoasa patologică, descrisă de 
nomenclatura medicală americană (DSM III. 1988). sub termenul de „tulburare, 
panică” este simptomul clinic cel mai frecvent întâlnit în practica psihiatrică. 


13.9. MECANISMELE EMOŢIILOR 


Identificarea mecanismului procedurii emoţiei a fost o problemă dificilă, care a 
generat serioase dispute ştiinţifice. în varianta clasică, schema prin care se explica 
producerea emoției era una simplă, bazată pe bunul simţ: stimulul (situaţia)—» percepţia 
stimulului — + emoția —»expresiile emoţionale (mimică, modificări vegetative etc). 

între anii 1890-1893, W. James și C. Lange modifică ordinea secvenţelor din 
această schemă şi propune o formulă şi, implicit, o teorie nouă. de tip periferist, a 
emoţiilor. în teoria James-Lange, succesiunea evenimentelor devine următoarea: 
acțiunea stimulului —> percepția stimulului —> expresiile emoționale —> emoția (ca 
trăire subiectivă internă). Concluzia care se desprinde din acest model periferist este că 
expresiile (reacţiile) fiziologice periferice preced și, practic, determină apariţia emoţiei. 
Au devenit, astfel, celebre afirmaţiile celor doi autori: „sunt trist pentru că plâng”, „mi- 
e frică pentru că fug" etc. 


în plan neurofiziologic, mecanismele producerii emoţiei ar include următoarele 
circuite: 1) circuitul aferent primar, de la receptor la scoarța cerebrală; 2) circuitul 
eferent, de la scoarța cerebrală către viscere şi muşchi, determinând reacţiile fiziologice 
periferice; 3) circuitul aferent secundar (invers, de la viscere şi mușchi către scoarța 
cerebrală, care duce la generarea emoţiei (fig. 44 a). 

Cum emoția apare consecutiv reacţiilor și modificărilor fiziologice, ea este un 
epifenomen lipsit de importanţă psihologică și adaptativă notabilă. Deosebirea dintre 
James şi Lange consta doar în aceea că primul punea mai mare accent pe modificările 
viscerale, iar cel de al doilea - pe modificările vasomotorii. Reacţiile periferice se 
asociau cu reflexe de apropiere sau de evitare, elaborate pe baza experienţei anterioare 
în raport cu semnificaţia situaţiilor externe. 


Teoria respectivă subliniază că modificările fiziologice corespunzătoare unei 
emoţii apar după o experienţă legată de situaţie, iar această experienţă este conectată 
conceptual cu ceea ce apare ca emoție; faptul conectării este pur empiric şi el poate fi 
explicat prin legile asociaţiei. 

Teoria James-Lange nu a rezistat verificării faptico-experimentale. Experimente 
efectuate pe animale au arătat că separarea creierului de viscere nu duce la suprimarea 
emoţiei; datele clinicii umane au demonstrat posibilitatea disocierii între trăirile 
emoţionale și expresiile fiziologice, acestea putând să existe în anumite cazuri 
independent unele de altele; tot experimental s-a demonstrat că producerea artificială a 
unor reacţii fiziologice viscerale sau musculare nu generează trăiri emoţionale specifice. 

Ceea ce se cuvine să reținem însă din modelul James-Lange este ifluenţa inversă 
posibilă, după principiul feed-back-ula| pozitiv, a reacţiilor fiziologice periferice asupra 

intensității trăirii emoţionale iniţiale: plânsul intensifică emoția de durere, râsul amplifică 
emoția de veselie. 

In 1927, W.B. Cannon supune unui examen critic sever teoria James-Lange și 
propune o teorie de tip centrist, pe care el a intitulat-o tulamică, sub impactul 
cercetărilor pe care le efectuase asupra formațiunilor diencefalice. 


CORTEX 
CEREBRAI X Täie 


T = -r emotion 


av 
Ti 


(O scheletici O) Ris 


Expresii emoționale 


Fig.44. Schema mecanismelor neurofiziologice ale emoției; 
a) după teoria James-Lange; b) după teoria Cannon-Bard 


La această teorie, va subscrie, ulterior, și P. Bard (1928). Cei doi autori au pornit de 
la constatarea că sistemul nervos autonom, dacă explică manifestările periferice ale 
emoției, nu furnizează nici un indiciu asupra mecanismului de integrare a lor în viața 
psihică. Singurul care poate explica acest fapt este sistemul nervos central. Pentru a 
demonstra o asemenea ipoteză. Bard a procedat la înlăturarea scoarței cerebrale la pisică. 
Menţinut în viață prin luarea unor precauții speciale, animalul decorticat a furnizat date 
mai mult decât relevante. La animalul experimental, era mai ușor să se declanșeze o 
reacţie de furie decât la o pisică normală. In schimb, reacţia de furie respectivă este de 
durată scurtă și nu antrenează efecte adaptative; din acest motiv. Bard a folosit termenul 
de „falsă furie” (sham rage). Pe baza experimentului efectuat, el a conchis că scoarța 
cerebrală joacă un rol integrator în emoție şi, totodată, un rol inhibitor. îndepărtarea 
scoarţei şi dispariţia controlului ei au dus la amplificarea reacției emoţionale, chiar și la 
cel mai slab stimul afectogen. Dar asemenea emoţii, ușor exteriorizate, nu mai sunt 
integrate, de unde şi dispariţia comportamentelor adaptative ulterioare. 

Experimentul a fost continuat și completat, apoi, şi cu înlăturarea talamusului. 
S-a observat acelaşi comportament ca și la pisica supusă doar decorticării. Dacă însă 
extirparea se extindea și asupra hipotalamusului, pisica înceta să manifeste orice fel de 
reacție emoțională, indiferent ce stimulări i se administrau (insensibilitate afectivă). Datele 
acestui experiment dovedesc că hipotalamusul este indispensabil în realizarea expresiei 
emoţionale, în el aflându-se, probabil, schemele dinamice ale exteriorizârii trăirilor. In stare 
normală, talamusul este inhibat de către cortex și schema dinamică nu se activează decât 
dacă stimulul este suficient de puternic. Concomitent cu menţinerea sub control a 
talamusului, cortextul realizează și integrarea psihică a reacţiilor emoţionale exteriorizate. 

Esenţa teoriei centriste a lui Cannon și Bard este redată în fig. 44 b. 

Acţiunea inhibitorie a cortexului asupra ansamblului expresiilor emoţionale este 
un fapt bine stabilit. Cercetările recente au demonstrat însă că acest control este mai 
complex și că anumite zone au o acţiune diferită în raport cu anumite emoții specifice. 
Astfel, unele arii din iobii temporali integrează emoţiile de teamă, de pericol în raport 
cu anumite situaţii. Extirparea lor duce la abolirea acestor emoţii. 

De asemenea, la anumiţi bolnavi de cancer cuprinși de dureri intense şi continue, 
imposibil de atenuat cu ajutorul analgezicelor, precum morfina, dacă li se practică o 
topectomie frontală redusă sau li se secționează fibrele intracerebrale care leagă aceste 
zone de regiunea talamo-hipotalamică (fobotomie frontală), după intervenţie, ei 
continuă să simtă durere, dar aceasta își pierde caracterul său intens emoţional. 
Bolnavul relatează că simte o durere, dar o interpretează ca un fapt obiectiv, fără ca 
veriga sa emoţională să fie integrată în viaţa sa psihică. Date de acest gen evidenţiază 
rolul cortexului frontal în integrarea emoţiilor penibile. 

O variantă larg cunoscută a teoriei centriste a realizat-o Papez și apoi McLean, în cadrul 
căreia accentul se pune pe conexiunile cortico-talamice: scoarța cerebrală este considerată 
esenţială în realizarea laturii subiective a emoției, în timp ce hipotalamusul rămâne veriga 
principală în declanșarea (comanda) expresiilor emoţionale. Intre componenta subiectivă 
(trăirea emoţională) şi reacţiile fiziologice periferice se admite o concomitentă. 

Cercetările asupra neurotransmiţâtorilor şi neuromediatorilor. care au cunoscut o 
mare amploare în ultimele trei decenii, au impus ideea că în mecanismul emoţiilor un 
rol important îl au neurohormonii (Pribram, 1967, 1970; Scheff, 1979; M. Botez, 
1996). Asemenea  neurosecreţii, precum  norepinefrina, serotonina, histamina, 
dopamina, acidul a-butiric (GABA) ș.a., modifică selectiv responsivitatea emoţională a 
formațiunilor cerebrale integrative - diencefalo-corticale. 

Experimentele cu substanţe psihotrope au evidenţiat rolul deosebit pe care îl are 
raportul dintre monoaminoxidoze (MAO) şi inhibitorii lor (IMAO) în determinarea 
dispoziţiei și a tonusului afectiv. 

Secreţia de MAO nu are un nivel constant, ci fluctuează după un ciclu sezonier, 
fiind mai ridicată primăvara și vara și mai scăzută toamna și iarna, imprimând un astfel 
de ritm și vieţii afective. 

Creșterea peste normal a secreției de MAO duce la o hiperactivitate și la o 
accentuare a tonusului afectiv, ceea ce, comportamental, se va concretiza prin logoree, 
fugă de idei, agitație motorie, euforie sau agresivitate, tendinţe obscene (tablou clinic de 
tip maniacal). Reducerea nivelului MAO determină instalarea unui tablou 
comportamental complet diferit de cel anterior: inactivitate, indiferentism, dispoziţie 
depresivă, tristă, accese de plâns, monoideism sumbru, idei de suicid, tentative de suicid, 
sentimentul inutilităţii propriei persoane, pierderea sensului vieţii. (Acesta este pattern-u \ 
clinic al stărilor depresive sau melancolifbrme) (Enăchescu, 1996). In tratamentul celor 
două tipuri de dereglări, se vor administra medicamente diferite: inhibitori ai MAO, în 
primul tip, și substanţe cu efect MAO (antidepresive), în cel de al doilea. 

in ultima vreme, au devenit tot mai insistente tendinţele de a depăși nivelul 
neurofiziologic și neurohormonal în explicarea mecanismului emoţiilor, reclamându-se 
necesitatea admiterii şi a unor niveluri supraordonate - psihologic și psihosocial -, mai 
adecvate pentru specificul vieţii afective a omului. O astfel de orientare este cea 
cognitivă (M. Arnold. 1960. Schachter şi Singer, 1962, Lazarus și Averill. 1972, 
Averill, 1980). Potrivit acestei teorii, veriga principală care declanșează o emoție de o 
470 


anumită modalitate (pozitivă sau negativă) și intensitate o constituie interpretarea 
semnificației stimulului şi experimentarea activă de către subiect a situaţiei afectogene; 
așadar, emoția începe cu cogniţia şi interpretarea. (Aici se poate obiecta, însă, că există 
destule situaţii în care factonil care declanșează emoția este incertitudinea, 
neidentificarea stimulului). Reprezentanţii teoriei cognitiviste admit existenţa a trei 
sisteme care produc răpunsuri emoţionale: răspunsurile emoţionale pot servi ca stimuli 
care contribuie la o experienţă emoţională: emoţiile sunt constructe sociale forjate de 
procesele primare şi secundare ale experienţei integrate la nivelul creierului uman, care 
operează și la nivelul sistemului socio-cultural al individului: răspunsuri cognitive şi 
instrumentale la situaţia afectogenă. 

O altă teorie este cea inferacționist-motivalională, dezvoltată de CE. Izard (1977). 
Această teorie încorporează procesele fiziologice în sistemul personalităţii și le conferă o 
dimensiune psihologică. Ea susține că emoţiile interacționează unele cu altele, o emoție 
activând, amplificând sau atenuând pe alta. Se susţine existenţa unui număr mic de 
„emoții primare pure”. Acestea au aproximativ aceleași expresii și calități experienţiale în 
cele mai diferite culturi de pe glob, inclusiv la cele lipsite de un alfabet. 

R.P. Boyle (1984) accentuează necesitatea de a aborda problema mecanismelor 
emoției prin raportarea la Eu (seif) şi la contextul socio-cultural-istoric, ideologic, la 
obiceiuri şi ritualuri. Nu trebuie pierdut din vedere faptul că modul de a acţiona al omului 
este determinat, în mare măsură, de dispoziţiile, simțămintele și trăirile emoţionale pe 
care le încearcă la momentul dat şi pe care i le trezesc situaţiile interacțiunilor sociale. 

Societatea și legile sale se implică direct în organizarea și experimentarea vieţii 
fenomenologice cotidiene, structurând și sancţionând dispoziţiile, emoţiile şi 
experienţele emoţionale trăite de indivizi. Rezultă de aici că în mecanismul proceselor 
emoţional-afective se include, în mod legic, necesar, veriga întăririi sociale. în același 
timp, emoțiile oamenilor se includ ca factor esenţial al interacțiunilor și coeziunii 
interpersonale, ințragrupale. Emoţia (ataşamentul) apare ca un adevărat cordon 
ombilical, care leagă pe individ de societate și care activează trăsătura sociabilităţii, 
prin care definim, de regulă, ființa umană. 

R. Collins (1981), pornind de la Darwin, dezvoltă o teorie consecvent sociologică 
a emoţiei. Potrivit acestei teorii, emoţiile sunt generate de legăturile sociale bazale: ele 
sunt ritualistic controlate şi schimbate prin intermediul lanțurilor de interacțiuni și 
comportamente rituale, pe care membrii unei comunităţi le stabilesc în mod rutinier și 
sistematic. Prin diversificarea istorică a formelor de activitate, a conţinuturilor şi 
finalităţii relaţiilor și interacțiunilor sociale se trece de la viaţa afectivă primară, 
omogenă, la niveluri superioare, diferenţiate, personalizate, individualizate de structuri 
şi pattem-uri emoţionale. Dezvoltarea și organizarea stratificată (în plan evolutiv- 
isțoric) a vieţii sociale vor avea drept corespondent în plan psihologic individual o 
dezvoltare și organizare stratificată a sferei emoțţional-afective. 


Concluzia generală și de principiu care se poate desprinde din cele expuse mai 
sus este că afectivitatea umană, neputând fi redusă la răspunsurile emoţionale primare 
legate de motivaţia biofiziologică, presupune constituirea unor mecanisme cu integrare 
ierarhică — neiirofiziologică. psihologică (funcţia integrativă a Eului) şi socio-cultwală 
(pattern- re şi etaloanele impuse de cultură). 

Capitolul XIV 
MOTIVAȚIA 


14.1. DEFINIȚIE ȘI CARACTERIZARE GENERALĂ 


Ca și în cadrul altor ştiinţe, în psihologie se urmărește atât surprinderea şi 
descrierea fenomenelor, în cazul dat a actelor de conduită, cât și dezvăluirea 
determinismului lor, a cauzelor concrete care le-au generat. Nici un act 
comportamental nu apare și nu se manifestă în sine, tară o anumită incitare, fără o 
anumită direcționare și susținere energetică. Chiar în cazul absenței unui obiectiv sau 
scop, un comportament are la bază acțiunea unei cauze. Astfel, trebuie căutat răspunsul 
la întrebarea de cel, de ce s-a produs'? Tocmai în acest punct intră în scenă motivația. 
Ea este cea care conţine răspunsul la întrebarea de mai sus. în accepțiunea cea mai 
largă, termenul de motivaţie reuneşte „ansamblul factorilor dinamici care determină 
conduita unui individ” (Sillamy, 1996) sau „totalitatea mobilurilor interne ale 
conduitei, fie că sunt înnăscute sau dobândite, conştientizate sau neconștientizate, 
simple trebuinţe fiziologice sau idealuri abstracte" (Al. Roșea, 1943). într-o accepţiune 
mai restrânsă și științific mai riguroasă, prin motivație vom înţelege oformă specifică 
de reflectare prin care se semnalează mecanismelor de comandă-control ale sistemului 
personalităţii o oscilație de la starea iniţială de echilibru, un deficit energetico- 
informafional sau o necesitate ce trebuie satisfăcută. 

La nivelul mecanismelor corespunzătoare de reglare, aceste semnale sunt 
transformate în comenzi, care selectează și pun în funcțiune comportamente mai mult 
sau mai puţin adecvate. Motivația transformă fiinţa umană dintr-un simplu receptacul 
al influențelor externe, în subiect activ şi selectiv, cu un determinism intern propriu în 
alegerea și declanșarea acţiunilor şi comportamentelor. 

Posedând o structură motivaţională proprie, omul se va pune într-o dublă relaţie 
faţă de mediul extern: una, de independenţă, constând în capacitatea lui de a acționa pe 
cont propriu, în absența unor stimuli sau solicitări externe; cealaltă, de dependență, 
constând în satisfacerea stărilor de necesitate pe baza schimburilor substanţiale, 
energetice și informaţionale cu mediul ambiant. 

De aici rezultă caracterul interacţionist complex al comportamentului şi activităţii 
umane. Aceasta înseamnă că, indiferent unde se plasează iniţial stimulul declanșator - în 
plan extern sau în plan intern -, realizarea comportamentului implică obligatoriu 
interacţiunea celor două planuri. Orice stunul extern își atinge efectul numai prin filtrarea 
şi interpretarea lui în planul intern al personalităţii: la rândul său, orice mobil sau motiv 
intern determină actul comportamental specific prin raportarea la particularităţile situaţiei 
externe: satisfacerea unei stări de motivaţie nu se poate face prin orice fel de obiect, ci 
numai printr-unul specific, care are anumite însuşiri și valenţe. 

Motivația ne apare ca o cauzalitate externă transpusă in plan intern: dacă obiectul 
corespunzător. satisfacerii unei trebuințe lipseşte și. deci, nu are cum să declanșeze 
comportamentul corespunzător, locul său este luat de starea de necesitate în raport cu el, 
actualizată spontan, în urma unor modificări de ordin fiziologic sau psihologic. 

In același timp, motivaţia trebuie considerată și ca o lege generală de organizare şi 
funcţionare a întregului sistem psihic uman, ca operând distincţia necesară între plăcut și 
neplăcut, între util și inutil, între bun și rău. Toate celelalte procese psihice - percepţie, 
gândire, memorie, voință, precum și componentele caracterială și aptitudinală ale 
personalităţii - sunt subordonate legii motivaţiei, conţinutul lor dezvăluind semnificaţia şi 
valenţele „motivaţionale” ale obiectelor și fenomenelor din jur. 

în calitate de componentă a sistemului psihic uman, motivaţia se evidenţiază și se 
individualizează printr-o latură informaţională, de conţinut, și printr-una dinamică. 

Latura de conţinut este dată de natura calitativă, modală a semnalelor pe care le 
antrenează starea internă de necesitate dată: de foame, de sete, de mișcare, de distracţie, 
de informare-cunoaștere, de conversaţie, de muzică etc. Aceste semnale exprimă 
existenţa unei legături selective a subiectului cu anumite obiecte și activităţi, şi ele asigură 
desprinderea și individualizarea pe fondul motivaţional general a unui anumit motiv. In 
plan subiectiv, atunci când se diferenţiază și se conştientizează, aceste semnale, și, 
implicit, latura de conţinut a motivaţiei se concretizează în forma unor senzații (cum sunt, 
de pildă, senzațiile organice) sau a dorințelor (în cazul motivelor socio-culturale). 

Latura dinamică este dată de încărcătura energetică a semnalelor respective și de 
raportul tensiune/destindere care se stabilește la nivelul profilului general de stare al 
sistemului personalităţii. In plan subiectiv, ea se exprimă prin intermediul unor trăiri 
emoţionale (încordare, tensiune, disconfort, insatisfacţie). 

Pe măsura satisfacerii stării de motivație respective, semnalele de conținut 
diminuează în intensitate până la dispariție, iar latura dinamică se convertește energetic, 
locul energiei negative (în sens psihologic, nu fizic) de tensiune-încordare fiind luat de 
energia pozitivă (tot în sens psihologic) de satisfacție, saturație, relaxare. 

Pe traiectoria unui proces motivațional, se evidențiază o succesiune de tipuri de 
semnale informaționale, fiecare având o funcție specifică, şi anume: semnale de 
sensibilizare, semnale de discriminare-edificare, semnale de selectare, semnale de 
operare şi semnale de validare (conexiune inversă) (M. Golu, 1975). 

Semnalele de sensibilizare sunt generate de oscilațiile și „deficitele™" ce încep să 
se producă la nivelul unui subsistem sau altul al personalității. Neurofiziologic, cel mai 
probabil, ele iau naştere la nivelul formațiunii reticulate diencefalice și al structurilor 
plurimodale ale scoarței cerebrale, unde există posibilitatea comparării directe a 
parametrilor de stare ai diferitelor subansamble funcționale - biologice și psihice. 
Pentru a produce activarea care să poată individualiza motivul, semnalele respective 
trebuie să aibă o intensitate mai mare sau cel puțin egală cu valoarea pragului ce 
caracterizează traseul dat. In cazul când semnalele de sensibilizare se emit nu doar pe 
un singur traseu, ci pe două sau mai multe, raportul lor de intensitate este cel care va 
decide care din ele vor ajunge la finalizare. 

Orice motiv se compune din două verigi: una „obiectivă', constând din oscilațiile 
reale ale coordonatelor de definiție ale sistemului personalității de la linia de echilibru, și 

alta subiectivă, constând în integrarea la nivel psihic a acestor oscilaţii. Motivul îşi poate 
îndeplini rolul său specific numai dacă se păstrează unitatea celor două verigi: disocierea 
lor, cum se întâmplă în unele stări patologice, duce la perturbarea funcţiei motivului. 

Semnalele de edificare se formează pe baza celor de sensibilizare şi codifică 
natura stării de necesitate. Ele se concretizează în senzaţie sau dorință. In cazul când 
motivul nu este conștientizat, semnalele de edificare determină o activare difuză, 
automată a unor mecanisme de execuţie, rezultând un comportament de tip impulsiv, 
intempestiv, pe care subiectul nu și-l poate justifica. 

“Semnalele de selectare realizează compararea conţinutului semnalelor de edificare 
cu modelele informaţionale stocate ale obiectelor ce posedă proprietăţi (valenţe) de 
natură să asigure satisfacerea stării de necesitate. Rezultatul final al acestei operații va fi 
stabilirea şi formularea scopului, ca legătură direcțională a dorinţei cu obiectul. 

Fără participarea semnalelor selectoare n-ar fi posibilă realizarea reglării, pentru 
că ar lipsi vectorul principal al acţiunii — scopul. Se întâmplă uneori ca motivul să se 
consume într-o dorință difuză, nedefinită, ceea ce se poate trăi ca o stare de 
dezorientare și indispoziţie globală. 

Refularea sau reprimarea repetată şi necondiționată a tendinţelor şi impulsurilor 
spre acţiunea de satisfacere determină blocarea tocmai a semnalelor de selectare. 
Dorinţa ca atare nu dispare, dar rămâne lipsită de suportul ei obiectual specific. Aceasta 
îi conferă un caracter de focar tensional, ce poate genera, în anumite circumstanțe, 
tulburări nevrotice. 


Ca structură psihopatologică, nevroza devine un nou mod de „încapsulare” și 
„stăpânire” a dorințelor refulate și rămase rebele pe fondul efervescenţei motivaţionale. 
In supracompensaţie, personalitatea se va comuta și centra pe ele, împingându-le în 
prim-planul dinamicii comportamentale. Vehicularea lor rămâne însă simbolică, 
formală şi are un caracter justificativ, iar nu unul acţional-practic. De la acestea, efectul 
nerealizării se generalizează şi la alte dorinţe, tăcând ca pacientul să fie obsedat de 
sentimentul neputinței. (Se ştie cât de puternică este la nevrotici teama de sarcină, de 
obstacol, de insucces). lată, deci, că desprinderea semnalelor selectoare are un temei 
legal și ne permite să pătrundem mai profund în structura informaţională a motivului. 


Semnalele de operare se declanşează după ce a fost stabilit scopul și ele 
îndeplinesc un dublu rol: a) de punere în funcţiune a mecanismelor de execuţie pentru 
atingerea propriu-zisă a scopului şi b) de alegere a programelor adecvate de acţiune, 
adică de articulare a comportamentului de satisfacere a stării respective de necesitate. 
Ele interacționează și sunt condiţionate de celelalte categorii de semnale - de 
sensibilizare, de codificare și de selecţie -, alcătuind împreună o configuraţie 
informaţional-energetică unitară. 


Perturbarea sau blocarea fluxului semnalelor operative frânează sau fac 
imposibilă realizarea acţiunii pe care o reclamă motivul dat, aceasta rămânând în faza 
intenţională. Se întâmplă adesea să se formuleze scopuri, să se afirme intenții, dar toate 
să rămână nefinalizate din cauza absenței impulsului declanșator. Starea respectivă era 
legată în psihologia tradiţională de lipsa de voinţă, calificată ca abulie. în fond, este 
vorba de o întrerupere în cursul normal al transformărilor energetico-informaţionale, pe 
care le presupune atingerea obiectivului (scopului) ca moment final al dinamicii stării 
de motivaţie. 

“Semnalele de validare acţionează ca informaţie de control și evaluare. Ele se 
interpun între starea de necesitate și efectul comportamentului de satisfacere. 
Momentul emiterii lor corespunde cu momentul declanșării procesului de satisfacere a 
motivului sau de atingere a scopului. Ele ajung la blocul operativ al conexiunii inverse 
negative, care reglează raportul dintre starea de necesitate și comportamentul de 
satisfacere. La acest nivel, se păstrează și informaţia despre valoarea-etalon a coordonatei 
de definiţie a sistemului personalităţii, a cărei deviere formează conţinutul stării de 
necesitate. Pe măsura satisfacerii motivului, semnalele de validare diminuează 
intensitatea semnalelor operative și înlocuiesc starea iniţială de necesitate şi tensiune cu 
cea de satisfacție, saturație, bună dispoziţie, echilibru. Se poate presupune că 
mecanismele de reglare a dinamicii motivaţionale se compun din două verigi integrate 
după principiul inducției reciproce: când una este maximal activă, cealaltă este relativ 
blocată, inhibată, și invers. Trecerea lor dintr-o ipostază în alta are un caracter secvențial- 
ciclic, potrivit regulei: „nici una din cele două verigi nu poate fi în același timp activată 
sau inhibată și nici una din ele nu poate rămâne indefinit într-una din cele două ipostaze”. 
Astfel, relaţia devine cu adevărat dinamică și ciclic reversibilă. (M. Golu, 1975). 

Motivația se manifestă ca atare la nivelul actului comportamental global, iar nu la 
nivelul proceselor secvenţial-segmentarc: ca este o componentă integrată schemei 
comportamentului molar şi nu un element de analiză moleculară. 

Direcţionalitatea comportamentului, așa cum este ea implicată în preferința 
motivaţională, pentru anumite situaţii sau obiecte, nu are o semnificaţie spaţială. 
Motivația nu ne instrumentează cu o cale concretă anume, pentru a dobândi obiectul de 
care avem nevoie sau pe care-l dorim. Dar faptul însuși că anumite obiecte sau efecte 
comportamentale au caracter întăritor, iar altele trebuie ocolite sau evitate, arată că 
există o direcţionaiitate internă spre anumite obiecte şi o respingere a altora. 

Orientarea preferenţială faţă de anumite tipuri de interacţiune cu ambianța nu este 
numai o stare factuală; ea este o relaţie dinamică, sursă a activităţii teleonomice. Așa 
cum am menţionat mai înainte, subiectul nu este o entitate închisă, absolut autonomă, 
încă din faza embrionară și până la stadiul de personalitate adultă, individul uman este 
intrinsec determinat să intre în relaţie cu diferite obiecte din mediul ambiant pentru a-și 
menţine echilibrul şi funcţionarea biologică și psihică. 

Din această perspectivă, starea de motivaţie poate fi considerată ca un gen de 
relație reclamată obiectiv de necesitatea dezvoltării, funcţionării și autoechilibrării 
(autoreglării) sistemului personalității în ansamblul său. 

Cum, pentru personalitatea umană, forma caracteristică şi dominantă de 
relaţionare și coechilibrare cu lumea externă nu este comportamentul situaţional 
imediat, ci activitatea, ca sistem integrat și integral de acte sau acţiuni individuale, 
selectate pe baza unui plan și subordonate unui scop stabilit anticipat - motivaţia 
trebuie raportată și analizată cu precădere în contextul activităţii. Ea ni se va prezenta în 
acest caz, ca verigă bazată a schemei structurale generale a activităţii, care mai 
cuprinde încă două verigi principale: scopul şi mijlocul. 

Disocierea și delimitarea spaţio-temporală a verigilor componente ale activităţii - 
motivul, scopul și mijlocul - reprezintă una din trăsăturile esenţiale ale saltului de la 
organizarea psihocomportamenlală de tip preconștient (pur instinctiv) la cea de tip 

conștient (raţional). De aceea, la om, unde organizarea de tip conştient devine legic 
dominantă, unitatea structurală specifică de integrare şi manifestare a motivului nu mai 
poate fi instinctul, ci acțiunea sau, și mai exact, activitatea conștientă, în care, între 
impuls și reacţie, se interpune un întreg mecanism psihic de analiză-evaluare-decizie. 
De aceea, în plan comparativ-longitudinal, trebuie să admitem ca fiind mai 
firească și mai reală subordonarea dinamicii motivaţiei de tip instinctual primar 
structurilor  decizional-critice ale conștiinței, decât subordonarea dinamicii 
conţinuturilor conştiinţei comenzilor oarbe ale inconştientului. De aici, nu decurge însă 
că orice motiv este conştient sau conștientizabil și nici că un anumit impuls nu poate să 
ducă la declanșarea unui act comportamental automat, fără o deliberare intenţionată. 


14.2. MOTIVUL ŞI FUNCŢIILE SALE 


Prin termenul de motivaţie, definim o componentă structural-funcţională 
specifică a sistemului psihic uman, care reflectă o stare de necesitate în sens larg, iar 
prin cel de motiv, exprimăm forma concretă actuală în care se activează și se manifestă 
o asemenea stare de necesitate. Așadar, prin motiv vom înţelege acel mobil care stă la 
baza unui comportament sau acţiuni concrete. Natura calitativă și tipul sau modalitatea 
motivului vor fi determinate de specificul stării de necesitate pe care o reprezintă și de 
gradul de trăinicie a legăturii dintre satisfacerea / nesatisfacerea stării date de necesitate 
şi echilibrul psihoflziologic al persoanei. 

Un motiv pune în evidenţă patru dimensiuni principale, pe baza cărora el poate fi 
analizat și evaluat. Acestea sunt: a) conţinutul; b) intensitatea; c) durata; d) nivelul de 
integrare. 

Conţinutul se identifică și se apreciază pe baza stării de necesitate pe care o 
reflectă motivul și a valenţelor obiectuale sau comportamentale pe care le reclamă 
satisfacerea lui. De exemplu: conținutul motivului care declanșează comportamentul 
alimentar va fi reprezentat de starea de necesitate biologică exprimată prin senzaţia de 
foame (latura subiectivă a trebuinței de hrană); conţinutul comportamentului de 
obţinere a unor performanţe deosebite în activitatea profesională este reprezentat de 
necesitatea (dorința) de autorealizare sau de nevoia de statul social; conţinutul 
comportamentului distractiv este reprezentat de necesitatea neuropsihică de destindere, 
de relaxare, de reechilibrare ș.a.m.d. Orice motiv are un conținut; când acesta nu se 
relevă și nu se delimitează suficient de clar, „starea de necesitate” rămânând 
pulverizată, difuză. în sistemul personalităţii se introduce o doză mare de entropie, care 
se exteriorizează într-o agitaţie fără scop, fără orientare finalistă. 

Intensitatea exprimă încărcătura energetică a motivului și se concretizează în 
forța de presiune a lui asupra mecanismelor de decizie și execuţie. Astfel, motivele pot 
fi: puternice, moderate şi slabe. Corespunzător, energia pe care ele o induc 
comportamentelor specifice de satisfacere variază într-un registru valoric relativ întins. 

Intensitatea unui motiv este condiționată de două variabile: apartenența modală 
şi intervalul de timp care separă momentul începutului de activare a stării de necesitate 
şi momentul satisfacerii ei. Variabila modală are o influenţă intrinsecă, ea acţionând de 
la început în structura motivaţiei. Pe baza ei, A. Maslow a realizat cunoscuta sa 
piramidă motivaţională (asupra căreia ne vom opri într-un paragraf următor): nevoile 

sau trebuinţele biofiziologice ating și se manifestă cu intensităţi semnificativ mai mari 
decât nevoile sau trebuințele estetice sau cognitive; apoi, o trebuință, de orice 
modalitate ar fi ea, are o intensitate mai mare decât interesul sau idealul. 

Variabila temporală are un caracter circumstanţial: într-o situaţie ea poate atinge 
valori ridicate, în alta - se opreşte la valori scăzute. Regula de bază este următoarea: 
intensitatea motivului crește proporțional cu durata amânării satisfacerii stării de 
necesitate. Pe această bază, în studiul experimental al motivaţiei s-a introdus metoda 
privaţiunii şi a frustra/iei. 

Privaţiunea constă în interzicerea sau blocarea pentru un anumit timp (evident 
controlabil) a satisfacerii nevoii de hrană sau de apă. de exemplu. Se constată că 
intensitatea motivului, exprimată în desfășurarea comportamentului de satisfacere este 
cu atât mai mare, cu cât intervalul de privare de hrană sau de apă este mai lung. 

Frustraţia rezidă în introducerea unor obstacole (de exemplu, șocuri electrice, 
cum s-au folosit în experimentele pe animale) pe traiectoria comportamentului de 
ajungere și luare în stăpânire a obiectului trebuinţei. în cazul unei intensităţi scăzute a 
motivului, comportamentul de satisfacere poate fi întrerupt (se renunţă); dimpotrivă, în 
cazul unei intensităţi crescute a motivului, comportamentul de satisfacere rezistă și își 
face loc printre obstacolele (frustraţiile) ce i se pun în cale. 

Reglarea optimă a activităţii presupune nu numai simpla prezenţă a unui motiv, 
ci şi un anumit nivel de activare (intensitate) a lui. Apare astfel problema dependenţei 
performanţei comportamentului de intensitatea impulsului (motivaţional). 

în raport cu motivele „primare" (biologice), s-a constatat că, pe măsură ce cresc 
în intensitate, determină o amplificare a operaţiilor executive ale comportamentului de 
satisfacere (de pildă, în cazul unei flămânziri îndelungate mișcările de masticaţie şi 
deglutiţie își sporesc considerabil ritmul). S-a pus apoi problema și în raport cu alte 
activităţi: de învăţare, de reproducere a celor învăţate anterior, de competiţie etc. 

Un mare număr de cercetări efectuate pe animale şi pe subiecți umani adulți au 
arătat că toate genurile de răspunsuri - parcurgerea labirintului, apăsarea pe pedale, 
răspunsurile verbale etc. - vor fi învăţate mai ușor şi mai bine dacă intensitatea 
impulsului motivaţional crește până la un nivel moderat. Intensităţile extreme ale 
motivului - foarte slabe sau foarte puternice - exercită o influenţă perturbatoare asupra 
comportamentului actual. Punctul exact de unde creşterea drive-ului începe să 
interfereze cu învăţarea și performanța depinde de natura sarcinii. Sarcinile foarte 
simple sunt facilitate de drive-uri mai puternice; cu cât gradul de complexitate al 
sarcinilor devine mai mare, cu atât trebuie să scadă intensitatea drive-ului pentru a 
deveni facilitator. Această relaţie a fost dezvăluită de doi psihologi comparatişti şi este 
cunoscută sub numele de legea Yerkes-Dodson. Conţinutul ei poate fi redat astfel: 
optimumul pentru învăţare descrește o dată cu creșterea dificultății sarcinii. Observăm 
că această lege se asociază cu legea intensității moderate a afectivității, acţionând ca un 
mecanism reglator unitar. Un nivel de tensiune sau anxietate are un efect reglator 
pozitiv, dar un nivel ridicat acţionează perturbator asupra performanţei; subiecţii 
anxioși pot executa bine sarcini de dificultate scăzută, dar performanţele lor scad în 
rezolvarea sarcinilor complicate. 

în cazul comportamentelor extrinsec motivate, nivelul reglării optime depinde de 
valoarea (dimensiunea) şi natura întăririi. Natura și frecvenţa întăririi influențează nemij- 
locit asupra stării de necesitate, facilitând în mod diferit elaborarea legăturilor temporare. 

Durata exprimă timpul de menţinere în stare activă dominantă a motivului fără a 
fi satisfăcut. Se constată că orice motiv, inclusiv cel de ordin biologic, se activează și se 
menţine în prim plan un anumit interval de timp. atingând punctul său maxim de 
intensitate și. apoi, dacă nu este satisfăcut, slăbește treptat şi, subiectiv, iese din scenă, 
nemaifiind resimţit ca atare. (De exemplu, o senzaţie de foame, oricât de puternică ar 
fi, chiar dacă nu este urmată de un comportament de satisfacere, după un anumit timp 
începe să slăbească și până la urmă dispare). 

în cazul motivaţiei biologice, starea obiectivă de necesitate persistă și se 
accentuează pe măsura amânării momentului satisfacerii ei, având efecte entropice 
păgubitoare pentru starea de echilibru a sistemului personalităţii. în cazul motivaţiei 
spirituale, durata stării active a unui motiv diferă în funcţie de gradul de consolidare 
structurală (mai mare pentru o trebuinţă și mai mică pentru un interes, de pildă) și de 
locul motivului în ierarhia motivaţională generală a personalităţii (un motiv integrat la 
un nivel inferior va avea o durata mai mare de persistenţă în absenţa satisfacerii decât 
unul integrat la un nivel superior - piramida lui Maslow). 

Nivelul de integrare se referă la posibilitatea de identificare și exprimare verbală 
a motivului. 

Registrul de integrare se întinde între două niveluri extreme: primul — la care 
motivul este perfect şi clar conştientizat şi acțiunea poartă semnul deplinei deliberări şi 
responsabilităţi, și al doilea — la care activarea și funcţionarea lui rămân total 
inconștiente, așa cum se întâmplă în cazul actelor comportamentale aberante - 
somnambulisme, lapsusuri, inversiuni, automatisme etc. 

între cele două extreme - punctul maximei conştientizări și cel al maximei 
neconșştientizări, al inconştientului profund, se interpune o gamă întreagă de situaţii 
intermediare. Important de reţinut este că orice motiv trebuie analizat şi după 
indicatorul conștient / inconștient. 

Plasând acum motivul în schema structural-dinamică a comportamentului. și 
activităţii, o importanţă deosebită o dobândește relaţia lui cu scopul. Această relaţie are. 
în principiu, un caracter nelinear. Esenţiale sunt două posibilități: a) când motivul se 
află în deplină concordanță cu scopul, de exemplu, persoana X o ajută pe persoana Y 
într-o situaţie critică, în virtutea unei motivații sociomorale (altruism, nevoia de a face 
bine celuilalt), neurmărind obţinerea în schimb a nici unui avantaj sau beneficiu; b) 
când motivul se separă de scop, comutându-se: I) asupra activităţii însăşi, așa cum se 
întâmplă frecvent în joc, unde motivul rezidă în plăcerea copilului de a se juca pur și 
simplu sau în activităţile „automotivate”. ca, de pildă, atunci când un matematician 
rezolvă probleme de dragul activităţii rezolutive însăşi, 2) asupra unuia din rezultatele 
acţiunii: de exemplu, îndeplinind o anumită sarcină, cineva își vede scopul nu în 
rezolvarea ca atare a sarcinii date, ci în a se evidenția pe sine și a se achita de o 
obligaţie exterioară structurii motivaţionale proprii (exemplu: copilul învaţă pentru: a 
se achita de obligaţia pe care i-o impune statutul său de elev, pentru a preveni sau scăpa 
de muștruluiala părinţilor, pentru a fi lăudat și recompensat etc). 

Spre deosebire de orientările tradiţionale din psihologie - asociaţionismul şi 
behaviorismul -, care confereau termenului de motiv un sens restrictiv, punctiform sau 
localicist, noi îi conferim motivului o accepţiune sislemkă, punând accentul nu pe 
veriga la nivelul căreia se generează și se semnalizează starea de necesitate, ci pe 
efectul pe care această stare îl produce asupra celorlalte subansamble și componente 
biopsihice ale personalităţii. Astfel, ca formă concretă de manifestare și operare a 
oricărei structuri motivaţionale modale, motivul are un efect generalizat, punând 
întregul sistem al personalităţii într-o ipostază relaţional-funcţională nouă, aceea de 
orientare, explorare și identificare a modalităţilor de satisfacere a stării de necesitate 
activate. Acţiunea se încadrează perfect în legea generală a exclusivităţii, potrivit 
căreia, în fiecare moment, sistemul personalităţii poate efectua o singură activitate 
principală, care corespunde motivului și scopului dominant în acei moment. 

De aici, se desprind şi cele trei funcţii principale pe care le îndeplinește în mod 
concret motivul, şi anume: funcția de declanșare, funcţia de orientare-direcţionare 
(vectorială) și funcția de susținere (energizantă). 

Funcţia de declanșare constă în deblocarea și activarea centrilor de comandă 
efectori, care asigură pregătirea și punerea în priză a verigilor motorii și secretarii în 
vederea satisfacerii stării de necesitate, fie că este vorba de o trebuinţă biologică, fie de 
una de ordin spiritual (de cunoaștere, estetică etc.). Pentru producerea acestei funcții, 
este necesar ca intensitatea motivului să depășească o anumită valoare-prag. Cu cât 
intensitatea va fi mai mare, cu atât şi forța de declanșare a motivului va fi mai mare. La 
om, care posedă mecanisme speciale de analiză-evaluare critică a motivelor și de 
decizie, funcţia de declanșare trebuie să treacă prin filtrul acestor mecanisme și să 
primească OK-ul lor. Oricât de puternic ar fi în sine un motiv, el poate fi blocat, fie prin 
reprimare (refulare), cum susţinea Freud, fie prin amânare, cum afirma Lazarus. 

După H. Pieron, prin funcţia sa de declanșare, motivul alege dintre „deprinderile 
existente pe cea care va fi actualizată”. Aceasta face ca, în fața aceluiași obiect sau 
situaţii, diverși subiecţi să dea răspunsuri diferite sau ca același subiect să reacționeze 
diferit la acelaşi obiect, în contexte variate. 

Din nou, se relevă că proiectarea motivului în acţiune nu se produce automat şi 
nemijlocit, ci prin intermediul verigii cognitive evaluativ-decizionale. 

Neputând să derive cunoașterea din /ibido, Freud, care s-a menţinut tot timpul pe 
poziţia interpretării pur hedoniste şi monovalente a pulsiunilor, a fost nevoit să declare 
un conflict aproape total între principiul motivaţional al plăcerii şi principiul cognitiv al 
realităţii. Această situaţie poate fi considerată și ca o consecinţă logică a faptului că el 
concepea motivaţia în mod pur energizant, ca o cantitate variabilă de energie libidinală, 
asociată sau investită în fiecare reprezentare a „obiectului de consum” sau a plăcerii 
procurate de satisfacerea anterioară a unei trebuinţe. 

Din acest punct de vedere, psihologia motivaţiei - dezvoltată ulterior de autori 
precum Montgomery, Berlyne și Lewin — va merge într-o direcție opusă celei freudiene 
clasice. în cadrul noii orientări, se aduce în atenţie și se subliniază funcția 
motivaţională, declanșatoare, a situaţiilor, faptelor și conflictelor de cunoaștere, a 
intenţiilor, a scopurilor şi a valorilor. Astfel, K. Lewin considera intenţia ca o 
pseudotrebuință şi ca o variabilă care determină acțiunea. Această expresie ne 

avertizează asupra faptului că trebuie să discernem între motivație și, respecliv, motivul 
propriu-zis, în sensul definiţiei pe care am dat-o în paragraful anterior, și 
pseudomotivaţie (pseudomotiv) - în care se înclud alte entităţi psihice - ca de exemplu, 
o percepţie, o reprezentare, o intenţie, o idee etc. care în anumite situaţii dobândesc 
valoare sau funcție motivaţională. 

In fond, nu aceste entităţi în sine acţionează ea motive, ci, prin semnificaţia pe care o 
relevă, ele induc ad-hoc o „stare de necesitate”, de tensiune care se cere a fi redusă. 

Funcţia de orienlare-direcționare constă în centrarea comportamentului şi 
activităţii pe un obiectiv anume - satisfacerea stării de necesitate individualizate de către 
motiv. La prima vedere, ea ar putea părea superfluă și desprinderea ei nejustificată. 

In fond, lucrurile nu stau nici pe departe așa. 

Pentru a-și atinge efectul său reglator-adaptativ specific, nu este de-ajuns ca 
acţiunea să fie doar declanșată pur și simplu; este imperios necesar ca ea să fie și 
orientată spre un anumit deznodământ sau scop, adică, să devină finalistă, feleonomică. 
Altminteri, ea s-ar desfășura şi consuma în van, haotic, debusolată. 

J. Nuttin (1953, 1980) include funcţia de orientare-direcţionare în însăși definiţia 
motivelor. în virtutea acestei funcţii, derularea proceselor mentale interne este subordonată 
găsirii mijloacelor adecvate pentru atingerea scopului. Apoi. tot graţie acestei funcţii, se 
realizează ordonarea și articularea secvenţelor şi acțiunilor individuale într-o schemă logică 
unitară. In fine. funcţia de orientare-direcționare este aceea care favorizează înlocuirea unei 
acţiuni, dovedită a fi inadecvată sau ineficientă, cu alta, mai potrivită. 


Pentru a evita un echivoc, subliniem că motivul este ceva pentru care se 
săvârşeşte o activitate, iar scopul - ceva spre care ţinteşte acea activitate. Devine astfel 
mai clar conturată funcţia de orientare-direcţionare a motivului. 

Funcţia de susţinere și energizare constă în menţinerea în actualitate a 
comportamentului declanșat până la satisfacerea „stării de necesitate”. în virtutea 
acestei funcţii se asigură eliberarea de energie și dincolo de momentul declanșării 
acţiunii. Dacă motivul ar avea caracterul unei simple scântei, a unui simplu semnal de 
alarmă, ar fi imposibilă finalizarea comportamentului de satisfacere, pentru că, 
dispărând imediat după ce a apărut, nu ar mai avea ce să mai întreţină acest 
comportament. In acest context, esenţială devine veriga subiectivă a stării de necesitate, 
care permite transferul conţinutului energetic al verigii obiective în planul acţiunii 
externe. Evident, funcţia de susţinere-energizare a motivului se leagă atât de latura lui 
pur cantitativă (respectiv de intensitate), cât și de semnificaţia motivului pentru subiect. 
Aşa se face că, la om, organizarea sferei motivaţionale se realizează nu numai după 
forţa sau intensitatea energetică a motivelor, ci și după o dimensiune valorică, de 
sorginte socio-culturală (morală, estetică, religioasă, politică etc), trebuinţele primare, 
cu toată virulenţa lor, subordonându-se celor secundare. 


14.3. FORME ȘI NIVEXURI DE INTEGRARE A MOTIVAȚIEI 


Primul lucru care se impune atenţiei noastre atunci când abordăm sfera moti- 
vaţională a personalităţii umane este diversitatea formelor ei de structurare și integrare. 
Procesul de diversificare a entităţilor motivaţionale se realizează, mai întâi, in 
plan genetic, apoi după conținut, după importanță sau semnificaţia reglatorie şi după 
poziția pe care o ocupă în cadrul activităţii. 

Sub aspect genetic, se delimitează două tipuri de motivaţie: înnăscută sau 
primară şi dobândită sau secundară. 

Motivația înnăscută este legată esenţialmenic de procesele de dezvoltare, 
maturizare și homcostazie biologică în cadrul organismului. Ea exprimă nevoia bazală 
a organismului nostru, ca entitate vie. de substanță, energie și informaţie din mediul 
extern, de menţinere a integrităţii structural-funcţionale şi de reproducere. 

O parte din componentele motivaţiei primare sunt funcționale încă de la naștere 
şi ele incită comportamentele specifice de satisfacere (ex., trebuinţele alimentare și 
fiziologice); o altă parte intră în funcţiune mai târziu, dar tot în mod automat, 
necondiţionat o dată cu parcurgerea de către individ a stadiilor corespunzătoare de 
dezvoltare și maturizare biologică (ex., trebuinţele erotico-sexuale). Satisfacerea 
motivelor primare devine imperativă și obligatorie pentru asigurarea supravieţuirii și 
funcţionării normale a omului ca sistem viu. Perturbări repetate și prelungite ale 
periodicităţii satisfacerii lor determină serioase dereglări inteme, cu efecte entropice la 
nivelul tuturor subsistemelor personalităţii, iar nu numai la nivelul subsistemului 
biologic. Motivele primare, fiind determinate genetic, au aceeași configuraţie şi 
aproximativ aceeași dinamică la toţi oamenii. 

Motivația dobândită sau secundară este specifică cu precădere omului. La 
animale este greu să consemnăm apariţia în cursul ontogenezei a unor motive noi, toți 
indivizii unei specii etalând în esenţă același repertoriu motivaţional, care se conservă 
şi se transmite prin programul genetic de la o generaţie la alta. Posibilitatea apariţiei şi 
dezvoltării la om, în cursul ontogenezei, a unei motivații noi, care se suprastructurează 
pe fondul celei primare, este favorizată de doi factori principali: a) un factor de ordin 
intern, legat de creşterea gradului de complexitate structural-funcţională a creierului 
care, pe de o parte, duce la inversarea raportului dintre experienţa individuală şi cea de 
specie în procesul adaptării în favoarea celei dintâi, iar pe de altă parte, asigură 
mecanisme apte să realizeze funcţii psihice de nivel superior, de tip conștient, în cadrul 
cărora va căpăta o pondere din ce în ce mai mare desprinderea și fbrmularea-atribuirea 
de semnificaţii evenimentelor și obiectelor din afară, precum şi propriilor activităţi, 
propriilor trăsături de personalitate; b) cel de-al doilea factor este de ordin extern şi el 
se leagă de constituirea și dezvoltarea istorică a mediului socio-cultural, care pune în 
faţa indivizilor concreţi sarcini și exigenţe specifice de adaptare, calitativ diferite de 
cele ridicate de mediul natural. Printre asemenea sarcini şi exigenţe, pot fi menţionate: 
imperativul angajării într-o activitate sistematică şi permanentă de asigurare a celor 
necesare existenței; necesitatea perfecţionării şi diversificării propriilor capacităţi şi 
abilităţi pentru a face faţă în mod eficient unei game cât mai întinse și diversificate de 
situaţii; obligaţia de a raporta propriile interese, dorinţe și scopuri și a propriei conduite 
la interesele, dorinţele şi scopurile celorlalţi semeni (membri ai grupului, comunităţii) 
şi la normele și principiile morale supraordonate; necesitatea cunoașterii și asimilării 
(evident, selective și critice) a experienţei acumulate istoriceşte (practice, de cunoaştere 
comportamentală în forma obiceiurilor și tradiţiilor etc.) şi a sistemului de valori 
dominant la momentul dat cu reperele și etaloanele corespunzătoare; nevoia 
diferenţierii, individualizării a obţinerii identităţii de sine a Eului, pe fondul 
comunalităţii care se asociază unei vieţi de grup. 

Pentru ca adaptarea și integrarea în acest mediu socio-cultural să se realizeze în 
mod normal, devine obligatorie restructurarea sferei motivaţionale, prin formarea unor 
motive care să determine modularea comportamentelor în raport cu semnificaţiile 
noilor situaţii, exigenţe și valori. în acest fel, în ontogeneză, prin stabilirea și exersarea 
legăturii și interacțiunii cu conținuturile mediului socio-cultural specific, se va structura 
etajul motivaţiei secundare - etice, estetice, religioase, sociale, a Eului etc. 

Spre deosebire de motivaţia primară, care devine socializată şi culturalizată 
numai sub aspectul modului de satisfacere, motivaţia secundară este socializată şi 
culturalizată în însăși structura si conținutul său intern. In plus, în vreme ce motivaţia 
primară nu-şi modifică structura și formele de manifestare în cursul evoluţiei istorice 
(trebuinţa alimentară, de pildă, nu este structural diferită la omul primitiv şi la omul 
contemporan), motivaţia secundară va cunoaște un proces de permanentă evoluţie, 
dobândind conţinuturi și forme noi, pe măsura diversificării conţinuturilor mediului 
socio-cultural a tipurilor de relaţii interpersonale, a formelor de activitate. 

In fine, dacă, aşa cum am menţionat motivaţia primară nu prezintă variaţii 
semnificative de la un individ la altul, motivaţia secundară devine puternic 
personalizată, configuraţia și modul său concret de integrare contribuind într-o măsură 
hotărâtoare la determinarea unicității persoanei: nu există doua persoane care să aibă 
structuri absolut identice ale motivaţiei secundare. 

în sistemul personalităţii, integrarea motivaţională se face după principiul 
ierarhizării, potrivit căruia, nivelurile mai vechi din punct de vedere genetic și, implicit, 
inferioare, se subordonează funcțional nivelurilor genetic mai noi și, implicit, superioare. 

în virtutea acestui principiu, devine plauzibilă ipoteza că motivaţia primară se va 
subordona celei secundare şi va fi controlată de aceasta. 

Pe baza conţinutului se diferenţiază și se structurează o gamă foarte largă de 
motive: biologice (trebuinţele alimentare semnalizate subiectiv prin senzațiile organice 
de foame și sete); fiziologice (nevoia de defecare și urinare, nevoia de mişcare, nevoia 
erotico-sexuală); materiale (trebuinţa de îmbrăcăminte, trebuința de adăpost, trebuinţa 
de unelte); informaţionale (trebuinţe senzoriale, interese şi trebuinţe cognitive); sociale 
(nevoia de contacte și comunicare cu cei din jur, nevoia de apartenenţă ia o familie, la 
un grup, nevoia de consonanţă cognitivă şi afectivă cu ceilalţi etc, nevoia de integrare 
şi comunicare, nevoia de întărire și suport social); spirituale (trebuinţe estetice, morale, 
filosofice și religioase); motivele Eului (nevoia de securitate și afecţiune, de statut și 
prestigiu, de autorealizare și afirmare a personalităţii, nivelul de aspirație, idealul de 
viață- familial, profesional, social). 

Fireşte, pot exista și alte scheme de individualizare și clasificare după conţinut a 
entităţilor motivaţionale. Pentru a facilita orientarea adecvată în această problemă vom 
menţiona mai jos două asemenea clasificări, mai larg cunoscute: clasificarea realizată 
de H.Murray (1930) şi cea a lui A.Maslow (1968). 

în elaborarea clasificării sale, H.Murray a pornit de la consideraţia că, pentru a 
înţelege motivaţia comportamentului uman, trebuie să se ţină seama de un număr 
suficient de mare de variabile definite empiric, în aşa fel, încât să poată fi apropiate de 
modelele cercetării ştiinţifice. El a identificat un număr de 20 de trebuinţe 
fundamentale, și anume: I) trebuința de supunere (de suportare pasivă a acţiunii 

forțelor externe, de acceptare a blamării, injuriilor, criticii și de căutare și complacere în 
durere, pedeapsă, boală și necaz); 2) trebuința de realizare (de a învinge obstacole și de 
a obţine performanţe superioare, de a se întrece pe sine însuși și de a manipula și 
organiza obiecte fizice, ființe umane sau idei); 3) trebuința ele afiliere (de apropiere şi 
cooperare cu ceilalți oameni, de a fi pe placul altora, de a câştiga afecțiunea celor din 
jur); 4) trebuința de agresiune (de răzbunare pentru insultă, de a răspunde prin forță la 
forță); 5) trebuința de autonomie (de a fi liber, de nonconformism, de a nu se supune 
tratamentelor autoritar-dictatoriale); 6) trebuința de contracarare (de a înlătura o 
umilire prin stoparea acţiunii, de a șterge o dezonoare prin acţiune); 7) trebuința de 
apărare (de ascundere sau justificare a greșelilor, a eșecurilor sau a umilirilor); 8) 
trebuința de deferentă (de a admira și susţine un superior, de a preţui, elogia şi onora, 
de a ceda influenței unui superior); 9) rrebuința de dominare (de a influenţa și dirija 
conduita altora prin sugestie, seducere, persuasiune sau comandă); 10) rrebuința de 
exhibiţie (de a tace impresie, de a excita, de a încânta, de a fascina, de a șoca, de a 
intriga sau de a amuza pe alții); 11) trebuința de a înlătura răul (durerea, injuria, boala; 
de a scăpa de o situaţie primejdioasă); 12) rrebuința de a evita situaţiile neplăcute 
(îngustarea acțiunii din cauza fricii de eşec); 13) rrebuința de existență socială (de a 
acorda simpatie și a satisface nevoile altuia aflat în necaz); 14) rrebuința de ordine (de 
organizare, de curăţenie, de rânduială), 15) trebuința ludică (de a căuta relaxare prin 
joc, prin glume, prin veselie, distracție), 16) rebuința de rejecție (de descotorosire de 
un obiect, animal sau persoană antipatică); 17) frebuința de senzualitate (de a căuta 
plăcerile senzuale); 18) rrebuința de sex (de a cultiva relaţii erotice, de a avea contact 
sexual); 19) rrebuința de a fi ajutat (de a avea nevoile satisfăcute de altul, de a fi 
mângâiat, protejat, simpatizat, iubit, consolat etc); 20) rrebuința de înțelegere 
(interesul de a cunoaşte, de a întreba, de a specula, de a analiza etc). 

A.Maslow a elaborat clasificarea sa pornind de la aprecierea locului și 
importanţei conţinutului motivului în structura personalităţii. Totodată, a stabilit un 
raport invers proporţional între nivelul de integrare (respectiv, urgenţa de satisfacere) şi 
valoarea conţinutului trebuinţelor. Astfel, el a realizat un model ierarhizat, de tip 
piramidal al entităţilor motivaţionale, care cuprinde 8 niveluri sau clase de motive: 1) 
trebuințe fiziologice (nevoia de hrană, de odihnă, de sexualitate, de păstrare a sănătăţii 
etc.), 2) rrebuința de securitate (nevoia de siguranță existenţială, de securitate 
emoţională, profesională, socială, relaţională etc); 3) trebuințe sociale (de apartenenţă 
şi adeziune, de identificare afectivă cu un grup sau categorie socială, de a fi membru al 
unei familii și de a avea o familie, de a fi în consonanţă cognitivă și afectivă cu 
membrii grupului); 4) trebuințe ale Eului (de autoconservare, de autopreţuire, de 
autorespect, de prestigiu și statut, de identitate); 5) trebuințe de realizare/autorealizare 
(nevoia de a-ţi atinge propriul tău potenţial creativ, de a obţine performanţe înalte în 
activitatea cel mai puternic motivată, de a contribui în mod propriu și original la 
atingerea unor obiective profesionale sau sociale); 6) trebuințe cognitive (nevoia de a 
şti, de a înţelege, de a învăţa, de a explora, de a descoperi); 7) trebuințe estetice (nevoia 
de ordine, simetrie, de armonie, de contact și contemplare a produselor de artă etc); 8) 
trebuințe de concordanță (nevoia de concordanţă între simţire sau trăire, cunoaștere și 
acţiune) (fig.45). 

După cum se poate observa, la baza piramidei, ca prioritate numărul unu în 
satisfacere sunt plasate trebuințele fiziologice, cu conţinutul valoric, din punct de 
vedere socio-cultural, cel mai scăzut, iar la vârful piramidei — cu prioritatea cea mai 
redusă de satisfacere, dar cu conţinutul valoric cel mai ridicat, - trebuinţele estetice şi 
de concordanţă. Maslow pledează pentru o înţelegere psihologică a gradienţilor de 
superioritate ai motivelor, afirmând că o trebuinţă este cu atât mai mult specific umană, 
cu cât ea este mai înaltă, respectiv, mai sus situată în ierarhia piramidală. Deși 
trebuinţele superioare nu sunt vitale pentru organism, ele sunt mai importante pentru 
subiectivitate, satisfacerea lor îmbogăţind sfera spirituală a personalităţii, sporindu-i 
eficienţa biologică și performanţa socială. 


” Motive de 
/ concordanță } 


VIII 


Motive estetice ) VII 


VI 


Motive de 


Motive sociale IL 


Fig.45. Piramida motivelor 
(după A.Maslow) 


După importanta și semnificația reglatorie, se delimitează următoarele mari tipuri 
de motive: * motive homeostazxce; * motive de creştere şi dezvoltare; * motive pozitive 
(antientropice); * motivenegative (entropice);'motiveextrinseci', * motive intrinseci. 

e Motivele hemeostazice sunt legate de menţinerea unor echilibre fiziologice sau 
psihologice, atât la nivelul unor subsisteme particulare, cât și la nivelul sistemului 
global al personalităţii. Există anumite coordonate de ordin biologic sau psihologic care 
nu au voie să varieze în mod liber şi indefinit şi care se cer a fi menținute între anumite 
limite valorice date. 

Depășirea acestor limite devine păgubitoare pentru stabilitatea sistemului 
personalităţii și, ca atare, trebuie întreprinse acţiuni de înlăturare a oscilaţiilor produse și de 

readucere a coordonatelor respective în limitele prestabilite (ex.: temperatura, glicemia, 
raportul dintre polul pozitiv și cel negativ al afectivității, consonanţa cognitivă etc). 

Motivele homeostazice, reflectând asemenea deviații, sunt cele care selectează şi 
declanşează procesele și comportamentele corespunzătoare de redresare și menţinere a 
echilibrelor perturbate. 

Ele se activează automat și se pot finaliza și la nivel involuntar, inconştient. 

e Motivele de creștere şi dezvoltare sunt integrate și se activează în cadrul 
stadiilor bio- și psihogenetice. Fiecare din aceste stadii se caracterizează printr-un 
conţinut bine definit și printr-o mulţime de transformări orientate ascendent: trecerea de 
la o stare mai difiiză. slab diferențiată, la alta mai diferenţială și mai bine organizată, 
încheierea unui stadiu devine semnal pentni pregătirea și declanșarea stadiului următor. 
Astfel, acţiunea motivelor de creştere și dezvoltare are un caracter deschis, ea 
reînoindu-se permanent pe măsura succesiunii stadiilor evolutive, până la atingerea 
nivelului de maturitate. Dinamica lor se subordonează mecanismului feed-back-ului 
pozitiv antientropic, întrucât, prin procesele și transformările pe care le incită și le 
susțin, îndepărtează tot mai mult sistemul personalităţii de la starea iniţială, dar nu în 
sens dezorganizator, entropie, ci în sens organizator, antientropic. 

Motivele creşterii şi dezvoltării biologice au un caracter spontan, ele activându-se 
şi funcţionând la nivel inconştient, „comportamentele” corespunzătoare de satisfacere a 
lor desfășurându-se fără ca individul să le perceapă și să le controleze. 

Motivele dezvoltării psihice se integrează, de regulă, la nivel conştient, ele 
elaborându-se cu implicarea directă a intenţionalităţii, autoevaluării și efortului 
voluntar. Asemenea motive vor fi reprezentate de dorința și nevoia de autorealizare, de 
aspirații și idealuri care proiectează și susțin dinamica personalităţii pe traiectoria 
continuei perfecţionări şi optimizări, atât în planul organizării interne, cât și în planul 
activităţii externe. 

* Motivele pozitive sunt acelea a căror satisfacere are întotdeauna un efect 
reglator asupra echilibrului şi funcţionării personalităţii, înlăturând sau diminuând 
oscilaţiile și stările perturbatoare. Ele sunt homeostazice și de dezvoltare. Valoarea 
motivelor se apreciază nu numai după semnul efectelor satisfacerii lor asupra propriei 
persoane, ci și prin raportarea acestor efecte la anumite criterii şi etaloane socio-culturaie, 
mai ales de ordin moral. Din acest punct de vedere, pozitive vor fi apreciate acele motive, 
a căror satisfacere, având efect antientropic asupra propriei persoane, nu intră în conflict 
cu exigenţele și etaloanele morale care funcționează la nivel social sau care, prin natura 
lor, generează comportamente şi activităţi îndreptate spre atingerea unor scopuri sociale. 

In evaluarea structurii globale și a tipului de personalitate, un indicator esenţial îl 
va constitui raportul de dominanţă dintre așa-zisele motive personale (individuale) și 
motivele sociale, supraordonate. Astfel, se consideră că există o diferență de ordin 
calitativ între personalitatea la care integrarea sferei motivaţionale se realizează în jurul 
şi pe baza dominanţei motivaţiei individuale și cea la care această integrare se 
realizează pe baza dominanţei sociale, supraordonate. 

* Motivele negative se caracterizează prin aceea că satisfacerea lor, pe lângă un 
efect adaptativ de moment, asociat cu reducerea tensiunii iniţiale și obţinerea unei doze 
de plăcere și satisfacţii de moment, generează efecte perturbatoare, entropice, 

secundare, care, cumulându-se în timp, duc la serioase dezechilibre și disfuncţii în 
planul intern al sistemului personalităţii sau în planul relaţionârii individului cu mediul 
social. în cea mai mare parte, aceste motive se leagă și se adresează primordial sferei 
biologicului și fiziologicului. Din categoria lor fac parte, printre altele, trebuinţa pentru 
alcool, pentru fumat, pentru droguri, trebuința pentru mâncăruri excesiv de 
condimentate sau excesiv de grase, trebuința de acumulare excesivă de bunuri 
materiale, trebuința de aventură etc. Dacă, inițial, asemenea trebuințe se manifestă în 
limitele funcţionalității normale, prin supraconsolidare și exacerbare ele se desprind de 
sub controlul mecanismelor generale de reglare-control, autonomizându-se ca 
dominante în structura motivaţională a personalității. 

Ca urmare a acestei mutații, ele vor ocupa ponderea principală în direcționarea și 
susţinerea liniei de conduită a individului. Creând dependențe puternice, motivele 
negative vor subjuga întreaga dinamică a personalităţii: din stăpân al propriilor tentaţii 
și trebuințe, individul devine sclav și instrument al acestora. 

Termenul de motiv negativ se mai ia și într-un alt sens, de evitare, respingere sau 
opunere activă în raport cu anumite situaţii sau valenţe. El se asociază cu fenomenul de 
întărire, în acest caz întărirea luând forma sancţiunii. în procesul condiționării, 
respectiv, al învățării se recurge frecvent la procesul recompensei și pedepsei: întărirea 
pozitivă a răspunsurilor la anumiţi stimuli sau situaţii și întărirea negativă a 
răspunsurilor la alți stimuli și situaţii. Se formează, corespunzător, două tipuri de 
legături temporare: pozitive, bazate pe acțiunea recompensei (motivaţie pozitivă) și 
negative, bazate pe acțiunea pedepsei (motivaţie negativă). în acest caz, este evident că 
sensul termenului de motiv negativ este calitativ diferit de cel pe care l-am dat mai sus. 
Specific pentru natura și funcțiile motivaţiei trebuie considerat acest din urmă sens. 

* Deși activitățile noastre sunt motivate, nu în toate activităţile motivele ocupă 
aceeași poziție. în unele, motivul face parte din însăși structura lor, le direcționează și 
le susţine din interior, în altele, motivul se situează în afara structurii propriu-zise a lor 
direcţionându-le și susținându-le din exterior. Primele sunt denumite activităţi intrinsec 
motivate, iar cele din urmă - activități extrinsec motivate. Din punctul de vedere al 
eficienţei - nivelul de performanță și consumul de efort (energie) și timp - activitatea 
intrinsec motivată este superioară celei extrinsec motivate. Astfel, pe când activitatea 
intrinsec motivată, având sursa de satisfacţie în ea însăși se efectuează cu plăcere şi cu 
un efort de mobilizare relativ redus, cea extrinsec motivată se efectuează sub semnul 
unei solicitări și condiționări externe, fără o plăcere interioară și cu un efort intens de 
mobilizare voluntară. 

De acest lucru ne dăm seama dacă punem alături două situații legate, de pildă, de 
activitatea de învățare: prima, în care elevul învaţă dintr-o atracţie interioară, încercând 
satisfacție în cursul desfășurării activității propriu-zise, întărirea venind din 
conştientizarea lărgirii și îmbogăţirii orizontului de cunoaștere; cea de-a doua, în care 
elevul învajă, fie de frica părinţilor, fie pentru a fi lăudat și a primi o recompensă, dar 
fără a avea imboldul interior către aceasta. 

în raport cu multe tipuri de sarcini și solicitări, activitatea începe pe suportul unei 
motivații extrinseci şi, apoi, treptat, se poate transforma în activitate intrinsec motivată. 
Și, sub acest aspect, ne putem referi tot la activitatea de învățare. Un elev care, iniţial, 

nu are nici o atracţie pentru învăţătură, pe măsură ce asimilează cunoștințe şi pe baza 
lor dobândește capacităţi și competenţe pe care înainte nu le-ar fi putut bănui, va trece 
de la suportul motivaţiei extrinseci la cel al motivaţiei intrinseci -, satisfacția rezultând 
din însăşi activitatea de învăţare. 

în multe cazuri, una şi aceeaşi activitate se poate desfăşura sub imboldul ambelor 
forme de motivaţie, atât intrinsecă, cât și extrinsecă. 

A.Maslow (1970) a introdus categoria de meramolivaţie, pentru a desemna acea 
formă de motivaţie intrinsecă ce se situează deasupra stărilor proprii de necesitate și 
propulsează acţiuni și comportamente centrate pe cauze cu semnificaţie generală. 

In virtutea unei asemenea metamotivaţii, se săvârşesc marile fapte de caritate, în 
interesul comunităţii, fâră a se aștepta vreo recompensă. La un asemenea nivel de 
dezvoltare motivaţională ajung însă foarte puţini indivizi și el reprezintă un reper major 
de delimitare a dominantelor de ordin personal de cele de ordin social-supraordonat. 

După gradul de structurare şi integrare, se disting mai multe tipuri de motive: 
1) pulsiimile și tendințele, cu un grad scăzut de structurare şi de integrare, cu 
manifestare difuză, acompaniată de trăiri emoţionale slab definite, fără o raportare 
obiectuală specifică; 2) trebuințele propriu-zise, bine structurate și puternic integrate la 
nivel biologic sau psihologic, care reflectă o legătură trainică și durabilă a subiectului 
cu anumite „obiecte” din lumea externă și cu anumite valenţe ale acestora; satisfacerea 
lor are un caracter imperativ, orice amânare pe termen mai lung determinând 
dezechilibre funcţionale severe în sistemul personalităţii; 3) interesele, care reflectă o 
legătură selectivă mai puţin trainică și mai puţin durabilă în timp între subiect și 
anumite situaţii, obiecte, evenimente etc. în ontogeneză, interesele trec prin multe 
oscilaţii și metamorfoze, atât în ceea ce privește diferenţierea şi individualizarea în 
raport cu obiectul, cât şi în ceea ce priveşte stabilitatea; deși, din punct de vedere 
structural, pot să atingă un nivel relativ ridicat (interese de cunoaștere, interese turistice, 
interese politice, interese tehnice etc), din punct de vedere integrativ, ele se situează la 
un nivel mai scăzut de consolidare afectivă decât trebuinţele; ca urmare, satisfacerea 
unui interes devine mai puţin imperativă, decât satisfacerea unei trebuinţe; în cazul 
motivaţiei secundare, apariţia şi formarea interesului precede formarea trebuinţei: 
trebuinţa se structurează pe baza interesului, printr-o mai bună structurare internă şi, în 
primul rând, printr-o puternică integrare şi consolidare în profilul motivaţional al 
personalităţii; 4) idealurile, reflectând o „stare” sau o „situație" proiectată în viitor, spre 
care tinde subiectul în mişcarea ascendentă de devenire și de autodesăvârșire; structura 
lor este mai puţin articulată și definită decât a trebuințelor şi intereselor, iar 
conştientizarea conţinutului pe care-l poartă are un caracter mai vag; chiar idealul 
profesional — unul dintre cele mai bine individualizate în profilul personalităţii, 
parcurge în multe cazuri un drum sinuos și relativ îndelungat de cristalizare, iar uneori 
se constată că, chiar după ce subiectul și l-a fixat, el se află în discordanţă cu potenţialul 
aptitudinal sau cu structurile temperamentală și caracterială; se întâlnesc, de asemenea, 
destule cazuri de indivizi care nu ajung la elaborarea unor idealuri clare de viaţă, 
dinamica lor comportamentală desfâșurându-se într-un câmp mai mult sau mai puţin 
aleator, fără o busolă de orientare proiectiv-anticipativă sigură. 

144 MOTIVAŢIE ŞI FRUSTRARE 


Așa cum am văzut, indiferent dacă este vorba de motive homeostazice sau de 
dezvoltare, de motive primare sau secundare etc., ele acţionează întotdeauna în direcția 
satisfacerii unei stări de necesitate. Fenomenul psihologic care reflectă diversele 
neregularități și obstacole în calea satisfacerii imediate a unui motiv sau a altuia a fost 
denumit de S.Freud frustraţie. Fenomenul a intrat definitiv în circuitul ştiinţific și el a 
devenit un concept central în analiza dinamicii personalităţii. întotdeauna frustrarea se 
raportează la motivaţie şi scopuri. 

Ea se naște însă din interacțiunea subiectului cu un anumit obiect, cu o anumită 
situaţie, rolul principal avându-l modul de percepere și evaluare. O situaţie poate fi 
frustrantă pentru un subiect și nefrustrantă pentru un altul. în istoria personală a 
fiecăruia dintre noi se stabilește un anumit raport - favorabil sau nefavorabil - între 
experienţele și situaţiile frustrant-pozitive și cele frustrant-negative. 

Din punct de vedere psihofiziologic, frustrarea introduce o anumită tensiune și 
încordare afectivă negativă (nemulţumire, insatisfacţie, furie etc). Efectul ei. așa cum 
arăta Freud, are două aspecte: unul pozitiv și altul negativ. Efectul pozitiv constă în 
determinarea unui grad mai ridicat de activare orientată a proceselor evolutive şi 
compensatorii și în favorizarea formării unor scheme comportamentale noi de atingere 
a obiectivelor şi de satisfacere a motivelor. Ca urmare, frustrarea se include ca factor 
constitutiv principal al mecanismelor interne de formare și dezvoltare a Eului. 
(Cunoscuta zicală „nevoia îl învață pe om” exprimă tocmai acest adevăr; rolul 
obstacolelor și dificultăţilor în diversificarea și lărgirea repertoriului pattem-unlor 
comportamentale). Aspectul negativ începe să se manifeste când frustrarea depășește 
anumite limite de toleranță funcţională a subsistemelor biologic şi psihic ale 
personalităţii şi când se acumulează în timp. în acest caz, frustrarea se poate transforma 
în factor profund perturbator, generator de tulburări psihonevrotice. 

în general, reacţiile de frustrare diferă semnificativ de la individ la individ, în 
funcţie de tipul de personalitate. Se desprinde astfel un indice de rezistenţă la frustraţie 
a cărui valoare se află de regulă în raport invers proporţional cu forța Eului. Pentru 
determinarea lui se merge de obicei la testul Rosenzweig. Acesta constă dintr-o suită de 
situaţii frustrante în context relațional interpersonal. Răspunsurile se apreciază în 
funcţie de conţinut, prin acordarea unui punctaj, scorul general obţinut va exprima 
rezistenţa subiectului la frustrare. La persoanele cu un grad ridicat de frustrație 
acumulată în timp, valoarea acestui indicator este ridicată; la cele la care frustrările 
anterioare nu au dus la efecte care să se fi sedimentat și să persiste în stare latentă, 
valoarea acestui indicator este semnificativ mai mică. 

Interesant de analizat este şi modul de reacție imediată la frustrare. O clasificare, 
pe cât de completă, pe atât de argumentată a reacţiilor individuale imediate la situaţiile 
frustrante o realizează M.Micea (1996). 

Se delimitează șase categorii de reacţii de acest fel: 1) neastâmpărul și tensiunea; 
2) agresivitatea; 3) apatia; 4) evaziunea în imaginar; 5) stereotipia (repetarea acelorași 
comportamente); 6) regresia (recurgerea la comportamente de un nivel ontogenetic 
inferior). 

Rolul acestor reacții este atât pozitiv, cât şi negativ. Rolul pozitiv rezidă în aceea 
că pot spori rezistența la acţiunea situaţiei frustrante și facilita găsirea 
comportamentelor adaptative. Rolul negativ se exprimă, pe de o parte, în parazitarea şi 
bulversarea procesului rezolutiv de găsire a soluţiei optime pentru surmontarea 
frustrării, iar pe de alta, în generarea unor postefecte dezorganizatoare, care se 
prelungesc după perioada de încetare a acţiunii situaţiei frustante. 


14.5. MOTIVAŢIE ȘI CONFLICT 


Cum s-a putut reţine din paragrafele de mai sus, omul nu posedă un singur motiv 
şi un singur scop, ci o multitudine de motive și de scopuri, fiind o fiinţă plurimotivată și 
pluriteleonomică. Satisfacerea oricărui motiv şi atingerea oricărui scop reclamă 
întreprinderea de către subiect a unui anumit demers, a unei anumite activităţi. Potrivit 
legii generale a exclusivităţii, la un moment dat poate fi satisfăcut un singur motiv şi se 
poate acţiona în direcția atingerii unui singur scop principal. Ca urmare, în cazul 
activării simultane a două sau mai multor motive, se naşte un conflict. Individul va fi 
supus atunci presiunii unui anumit număr de forțe cu valenţe diferite, a căror 
surmontare reclamă un serios efort voluntar și decizional. 


Tipul şi intensitatea conflictului vor depinde de natura și semnul motivelor 
concurente. S-au identificat trei tipuri de conflicte: 

1) confiatul generat de simultaneitatea a doua motive pozitive (atracție-atracţie: 
A-A) (ex. situaţia de a alege între a citi o carte captivantă și a merge la un film, sau 
între două atracții profesionale); 

2) conflictul generat de două variante la fel de indezirabile (respingere- 
respingere sau evitare-evitare), dar din care trebuie aleasă numai una; (ex.: situaţia în 
care se află un elev atunci când trebuie să opteze între riscul de a lua o notă proastă 
pentru neînvăţarea lecţiei și cel de a suporta sancţiunea părinţilor pentru fuga de la ore; 
se utilizează strategia „alege răul cel mai mic”); există şi cazuri când se caută ieșirea 
într-o evaziune fizică sau imaginară sau chiar într-o comportare agresivă; 

3) conflictul generat de o situaţie antagonică (atrac(ie-respingere), obiectul 
motivului sau scopul având atât valențe pozitive, cât și negative (ex., situația 
adolescentului care, pe de o parte, tinde spre independenţă și eliberare de sub tutela 
părinţilor, pe de altă parte, simte nevoia de protecţie şi ajutor din partea lor, plăcerea de 
a rupe un trandafir şi teama de a ne înțepa; în experimentele pe animale, asocierea 
administrării hranei cu administrarea unui şoc electric). Pe fondul unor asemenea 
situaţii, se dezvoltă o atitudine și o stare afectivă ambivalență. Se estimează că acest 
gen de conflict este cel mai frecvent în viaţa cotidiană. 

în analiza situaţiilor conflictuale, se apelează la termenul de gradient, care 
desemnează variaţia intensității răspunsului în raport de apropierea obiectului-scop 
(K.Lewin, 1937; A.R.Luria, 1948). Datele cercetărilor întreprinse în această direcţie au 
stabilit următoarele: 

a) intensitatea atracției creşte pe măsura apropierii de obiectul-scop; ea se 
intensifică și mai mult dacă la limita atingerii scopului se interpune un obstacol; 

b) intensitatea tensiunii de respingere creşte pe măsură ce ne apropiem de situaţia 
indezirabilă: apropierea momentului primirii unei pedepse amplifică starea de teamă și 
motivaţia de a o evita; 

c) gradientul respingerii (evitării) creşte mai repede decât gradientului de atracţie, 
ceea ce face ca în situaţia atracție-respingere să fie facilitată manifestarea comportamentelor 
ambivalenţe (apropiere-respingere; aceasta din urmă, asociindu-se cu o intensitate 
motivaţională mai mare, duce, în ultimă instanţă, la ruperea legăturii cu obiectul). 

Trebuie să facem distincţie între conflictul motivaţional, care are întotdeauna un 
caracter intrapersonal. motivele concrete făcând parte din structura psihică a aceluiași 
individ, şi conflictul interpersonal (respectiv, intergrupal), care se evidenţiază în cadrul 
relaţiilor dintre doi sau mai mulţi indivizi, ale căror motive se opun reciproc. 

Acumularea în timp și cronicizarea conflictelor se transformă în sursă de 
frustraţie negativă și, implicit, în focare latente de tulburări și disfuncţii psihonevrotice. 


14.6. NIVEL DE ASPIRAŢIE, NIVEL DE EXPECTAŢIE, 
NIVEX DE REALIZARE 


în psihologia dinamică, analiza comportamentelor motivate și finaliste se 
întemeiază pe corelarea a trei noţiuni principale: nivel de aspirație, nivel de expectație 
și nivel de realizare. 

Nivelul de aspirație reprezintă modalitatea generală, tipică, a individului de fixare a 
valorii sau ștachetei scopurilor, în general, și în raport cu diferite categorii de sarcini sau 
domenii de activitate, în particular. Din acest punct de vedere, definiția cea mai 
cuprinzătoare o considerăm pe cea formulată de F.Robaye (1957), potrivit căreia nivelul 
de aspirație indică „scopurile pe care subiectul își propune să le atingă într-o activitate sau 
sferă de activităţi în care este angajat... profesional, social, intelectual” (p. 18). 

Nivelul de aspirație ne apare ca un montaj cu funcţie anticipativ-proiectivă, în 
care. pe lângă o componentă motivaţională, se include și una cognitiv-evaluativă 
(cunoaşterea şi evaluarea de sine şi experienţa rezolvării anterioare situaţiilor). Se poate 
delimita un nivel de aspirație general (latent sau de fond), ca dimensiune dinamică a 
personalităţii în ansamblu, și un nivel de aspirație actual sau situaţional, care este o 
rezultantă a filtrării unei sarcini concrete prin nivelul de aspirație general. în principiu, 
între cele două există o concordanță legică: un nivel de aspirație general ridicat 
favorizează structurarea unui nivel actual de asemenea ridicat şi viceversa. 

Nivelul de expectaţie exprimă rezultatul concret la care subiectul se așteaptă la 
finele rezolvării unei anumite sarcini. Pentru relevare și măsurarea lui este necesar ca 
subiectului să i se prezinte un set relativ mare de sarcini de dificultate diferite, 
ierarhizabile. susceptibile de a-i stimula interesul și capacitatea de mobilizare. 
(Subiectul trebuie să răspundă „la obiect” şi în estimaţii numerice la întrebări de genul: 
„câte răspunsuri corecte crezi că o să dai?"; „ce notă vei primi pentru performanța ce-o 
vei realiza?"; „al câtelea crezi că te vei clasifica în grupul din care faci parte la finele 
acestui test?" etc). Sarcinile pot fi de natură variată: de gândire (probleme de 
matematică, de logică, de fizică, de biologie etc), de percepție, de imaginaţie (verbală, 
figurală), de îndemânare și abilitate motorie etc. 

Nivelul de realizare exprimă rezultatul sau scorul concret pe care subiectul îl 
obţine, atât la sfârșitul rezolvării fiecărei sarcini individuale în parte, cât și pe ansam- 
blul întregului set de sarcini date. Raportul dintre cele trei niveluri are un caracter dina- 
mic şi variabil, atât în plan individual, la diferite sarcini, cât şi în plan inter-individual, 

la una şi aceeaşi sarcină. în activitatea curentă, această dinamică este în bună măsură 
condiţionată de relaţia de forţă sau de dominanţă dintre dorința de succes și teama de 
eşec: predominarea celei dintâi tinde să propulseze nivelul de aspirație în sus, iar 
predominarea celei din urmă tinde să-l împingă în jos. 

In lumina principiului reglării optime, cea mai dezirabilă este formula în care avem 
nivelul de aspirație în poziţie superioară, nivelul de expectaţie în poziţie secundă, dar la dis- 
tanță mică de primul, iar nivelul de realizare pe locul trei, la mică distantă de cel de-al doilea 

Inversări ale acestor poziţii și creşterea distanțelor dintre ele determină scăderea 
capacităţii de relaţionare optimă a individului cu realitatea externă. 


14.7. TEORn ALE MOTIVAȚIEI 


Gradul înalt de complexitate pe care-l prezintă motivaţia umană și dificultatea 
unor criterii suficient de generale și de obiective de definire și interpretare au favorizat 
formularea unui număr mare de teorii. Ca și în alte probleme ale psihologiei, 
deosebirile dintre aceste teorii sunt mai mari sau mai mici și ele sunt determinate de 
aspectele prioritare care sunt abordate şi de importanța care li se conferă în cadrul 
ansamblului. Așa, de pildă, desprinderea ca centrale a componentelor biologice 
înnăscute a dus la teoriile biologizanle: hormistâ (Me Dongall) și instinctualistâ 
(Freud), iar axarea pe analiza componentelor dobândite a generat teoriile socio- 
culturale (M.Mead, R.Linton); centrarea pe funcţia de orientare a motivului a dus la 
teoria vectorială (Berlyne 1951, 1968), în vreme ce axarea pe conţinutul motivului a 
dus la teoria constelațional-modală (Murray, Maslow) ş.a.m.d. 

Procedând la o sistematizare, E.Deci (1992) ajunge la gruparea lor în cinci clase: 

l. teorii centrate pe răspunsuri sau comportamente specifice de satisfacere 
[ex.: teoria operantă a lui Skinner (1953), derivată din legea efectului, a lui Thorndike; 
teoria conducerii științifice a lui Taylor, (1911)]; 

2. teorii focalizate asupra nevoilor fiziologice-impulsuri şi instincte [ex.: teoria 
psihologică a instinctului; teoria impulsului, a lui Huli (1941)]; 

3. teorii centrate pe scopuri [ex.: teoria învăţării a lui Tolman (1932), teoria 
tensiunii a lui K.Lewin (1937), teoria controlului de întărire (Rotter, 1966; Bandura, 
(1977), teoria expentanţă-valenţă (Mahoney și Jones, 1957; Vroom, 1964; House, 
1971), teoriile fixării scopului (Locke, 1968; Ryan, 1970; Bandura și Schunck, 1981), 
teoria conducerii prin obiective (Drucke, 1974; Tosi și Caroll, 1970)]; 

4. teorii centrate pe nevoi psihologice [Murray, 1938; Maslow, 1943; Alderfer, 
1972); teoriile aulorealizării (Goldstein, 1939; Rogers. 1963); teoria motivaţiei de 
realizare (McClelland, Atkinson. Clark şi Lowell, 1953; Mc Clelland, 1961; Atkinson, 
1964); teoriile motivaţiei intrinseci (White. 1959; de Charms, 1968; deci şi Kyan, 1985); 

5. teorii centrate pe influențarea comportamentului de către factorii sociali (Festinger, 
1957; Asch, 1958; Heider, 1958; Milgram. 1974; Mc Graw. 1978; Ryan șa., 1983). 

Trebuie spus că, în pofida numărului mare de teorii ale motivaţiei, există puţine 
cercetări experimentale care să le fundamenteze, majoritatea având mai mult un 
caracter ipotetic și speculativ. Dacă fiecare teorie conţine un sâmbure de adevăr, nici 
una nu permite cuprinderea și înțelegerea exhaustivă a motivaţiei. 

Capitolul XV 
VOINȚA 


Omniprezentă în activitatea conștientă și finalist orientată a omului, încercată 
zilnic de către fiecare dintre noi în diferite situații de viață, voința aparține acelor 
fenomene ale universului psihic care nu și-au găsit un loc bine precizat în sistematica 
psihologiei generale. Punctele de vedere exprimate diferă unele de altele, şi nu de 
puţine ori se situează chiar la poli opuși. Așa de pildă, la un pol, voinţa este 
recunoscută ca o entitate distinctă și ireductibilă, declarată drept componenta 
fundamentală a vieţii psihice a omului (vezi psihologia introspecţionistă de factură 
voluntaristă); la polul opus. i de neagă cu desăvârșire statutul de entitate distinctă, 
individualizată, fiind dizolvată în  procesualitatea fiziologică (vezi psihologia 
behavioristă în varianta ei watsoniană). 

Până în prezent, situaţia a rămas aproximativ la fel: în timp ce unii autori de 
tratate și manuale de psihologie generală includ voinţa ca un „element” important în 
structura psihicului, afectându-i capitole speciale de analiză, alţii o elimină complet sau 
o disipează în cadrul capitolelor despre alte componente - cognitive, motivaţionale, 
formele de activitate etc. Se poate consemna și o deosebire de ordin mai general între 
orientările psihologice de sorginte americană și cele de sorginte europeană: în cadrul 
celor dintâi, voinţa nu este prezentă ca problemă distinctă de cercetare şi analiză şi nu 
figurează ca atare în nici un manual sau tratat modem de psihologie generală; în 
schimb, psihologia europeană afirmă existenţa voinţei ca entitate psihică distinctă și o 
abordează în individualitatea ei specifică. 

în psihologia românească, este precumpănitor punctul de vedere potrivit căruia, 
voinţa trebuie să fie identificată, recunoscută și tratată ca entitate psihică ireductibilă. 


15.1. DEFINIREA ȘI CARACTERIZAREA GENERALĂ A VOINŢEI 


Abordarea problemei voinţei în psihologie a fost influențată puternic de 
tendințele şi curentele manifestate în cadrul filosofiei. Astfel, voința ca atare a fost 
considerată fie ca o foiţă divină care situează omul deasupra și în afara influențelor 
situaţiilor externe concrete, fie ca o tendință internă de opunere activă la aceste 
influenţe, de contracarare a lor și de autodelimitare și autodeterminare. De aici s-a 
născut și contradicția sau opoziţia dintre determinism şi libertate în interpretarea vieţii 
şi activităţii omului în general. Determinismul postula subordonarea necondiționată a 
traiectoriei comportamentale unor cauze independente de individ, iar când aceste cauze 
erau localizate în însăși structura profundă internă a individului în forma așa-numitului 
destin, se ajungea la fatalism: în tot ceea ce face şi spre ce se îndreaptă omul, el se 
supune implacabil forței destinului. 

Libertatea, dimpotrivă, exprimă posibilitatea ca omul să se „miște” de sine stătător, 
independent în spaţiul existenţial, potrivit dorințelor şi vrerilor sale. Acest atribut este 
întruchipat cel mai pregnant în voință. Ca atare, voinţa apare ca o „forță individuală”, 
care permite omului să se manifeste liber. Absolutizarea acestei forțe a dus la așa-numita 
concepţie a /iberului arbitru, potrivit căreia, comportamentul uman este determinat 
exclusiv de voinţă și prin aceasta el devine independent de condiţiile externe. 

S-a ajuns până acolo încât să se afirme că întreaga filosofie a vieţii se concentrează 
într-un singur cuvânt - „vreau”. Cele două concepţii - fatalismul și liberul arbitru - sunt 
la fel de inadecvate pentru o înţelegere şi explicare obiecliv-știinţifică a organizării 
psihicului și comportamentului uman. Ele sunt rodul unor absolutizări unilaterale, 
recunoscute ca viciate și eronate din punctul de vedere al metodologiei contemporane. 

Este evident că problema voinţei se circumscrie în aria mai largă a 
determinismului și modului de organizare-desfășurare a comportamentului. Dar voinţa 
apare în cest context nu în calitate de factor cauzal primar, ci ca mecanism de filtrare şi 
raționalizare (optimizare). Cauzele primare ale comportamentului se află fie în 
acţiunea declanșatoare a unor stimuli și situaţii externe, fie în incitarea din interior, din 
partea diferitelor pulsiuni, tendinţe și motive. 

în psihologie, voința a fost derivată, fie din gândire (Herbart o definea ca act 
elaborat prin intermediul gândirii și centrat pe efectuarea de alegeri și luarea de 
hotărâri), fie din afectivitate (Wundt o definea ca formă de organizare și stăpânire- 
gestionare raţională a afectivității). 

încercând să ajungă la o formulare mai operaţională, J.Piaget arăta că putem 
vorbi de existenţa voinţei în cazul când sunt prezente două condiţii: a) un conflict între 
două tendinţe (o singură tendință nu generează un act voluntar); b) când cele două 
tendinţe dispun de forțe inegale, cedând una celeilalte, iar prin actul de voinţă are loc o 
inversare, ceea ce era mai slab devine mai puternic, iar ceea ce era inițial mai puternic 
este învins de ceea ce era mai slab. 

H.Pieron atribuie calificativul de „voluntar” numai conduitelor organizate la 
nivelurile cele mai înalte și raportate la situaţiile cele mai dificile. El aprecia că o 
conduită are un caracter voluntar cu atât mai pronunțat, cu cât ea rezultă din 
predominarea mai pregnantă a tendinţelor intelectuale. 

P.Janet, creatorul psihologiei acţionale şi a conduitei, susține ideea că voinţa este 
o caracteristică a acţiunilor complicate social, care necesită un mare grad de mobilizare 
şi se execută cu dificultate. în acest context, voința raportează acțiunea la tendinţele 
sociale și morale, reţinând-o prin amânare și pregătind-o mental prin intermediul 
limbajului intern. 

În dicționarul de psihologie" al lui N.Sillamy (1996), voinţa este definită ca 
aptitudine de actualizare şi realizare a intenţiilor proprii. Actul voluntar, precedat de o 
idee și determinat de ea, presupune o reflecţie și o angajare. Conduitele care nu răspund 
acestui criteriu nu depind de voință. 

Cele de mai sus sunt suficiente pentru a demonstra complexitatea problemei 
voinţei și lipsa de unitate metodologico-teoretică în abordarea și rezolvarea ei. Noi 
considerăm că cel mai adecvat este să situăm voinţa în sistemul formelor si 
mecanismelor de reglare/autoreglare, al căror rol principal rezidă în optimizarea 

comportamentelor orientate spre atingerea unui anumit obiectiv cu valoare adaptativă. 
La om, aceste mecanisme interne de autoreglare se structurează și se integrează la două 
niveluri funcţionale calitativ diferite: nivelul involuntar şi nivelul voluntar. 

Nivelul involuntar se caracterizează prin absenţa intenţionalităţii, a analizei 
prealabile a condiţiilor, a comparării-alegerii și a deliberării. HI asigură declanșarea 
automată a acţiunii de răspuns și centrarea ei directă pe obiectiv (efectul adaptativ 
final). Exemplul tipic al reglării involuntare îl constituie actele reflexe care stau la baza 
homeostaziei fiziologice a organismului, reflexele de orientare-explorare-ţintire în 
cadrul activităţii perceptive, reflexele de apărare. De nivelul involuntar se apropie 
actele comportamentale puternic automatizate, de genul deprinderilor și mai ales al 
obișnuinţelor, a căror derulare nu mai reclamă un contrai conștient susţinut și nici o 
concentrare specială. 

De asemenea în dinamica procesualităţii pshicic există verigi, forme sau 
momente de natură involuntară: în percepţie, imaginea stimulului se formează 
independent de voinţa noastră, care, oricât s-ar opune, nu poate bloca desfășurarea 
operaţiilor de codificare şi integrare a fluxurilor informaţionale o dată ce ele au fost 
declanșate la nivelul receptorilor; în reprezentare, se întâlnesc frecvent actualizări 
spontane ale imaginilor unor obiecte, persoane, situaţii, locuri, întâmplări; în memorie, 
avem de-a face frecvent cu fixarea unor evenimente, întâmplări, situaţii, informaţii e tc 
fără să ne fi propus să le reținem; în gândire, sunt cunoscute fenomenele de deplasare 
spontană de la un conţinut la altul (fuga de idei), de apariţie a unor idei evocate automat 
(involuntar) de altele (asociaţia liberă de idei); apoi, operaţiile și schemele algoritmice 
înalt automatizate se desfășoară fără un efort și control voluntar evident; în atenţie, 
reglajul involuntar este frecvent în forma orientării și fixării asupra stimulilor noi, 
puternici, înalt semnificativi pentru subiect etc. 

Nivelul voluntar se subordonează din punct de vedere structural funcţiei 
reglatoare a conștiinței (deci el implică obligatoriu atributul conștientei), iar din punct 
de vedere instrumental, se conectează la subsistemul motivaţional, favorizând şi 
optimizând finalizarea motivului în scop. Elementele sale definitorii vor fi: 
intenţionalitatea (acţiunea este intenţionată), analiza prealabilă a condițiilor, a 
raportului dintre scop şi mijloc (acţiunea va fi mediată de un model mental), 
deliberarea ai decizia (acţiunea este rezultatul unei evaluări a raportului dintre avantaje 
şi dezavantaje, dintre câştiguri și pierderi), efortul (acţiunea implică un anumit grad de 
mobilizare energetică, relativ direct proporţională cu dificultatea obstacolului). 

., Obstacolul" devine pilonul central înjurul căruia se structurează Si se dezvoltă 
mecanismul reglării de lip voluntar şi voinţa ca dimensiune psihică. El nu are însă un 
sens fizic, obiectual, ci unul psihologic, relațional, desprinzându-se și individualizându- 
se pe fondul interacțiunii subiectului - cu capacităţile și disponibilităţile lui - cu 
situaţiile pe care este pus să le rezolve, în vederea satisfacerii unor stări proprii de 
motivaţie sau îndeplinirii unor obligaţii (profesionale, sociale). Activitaiea nu are o 
organizare uniformă și o desfășurare întotdeauna pe aceleași trasee şi coordonate. Ea 
variază semnificativ atât în funcţie de tabloul stărilor psihofiziologice interne ale 
persoanei, cât și de caracteristicile situaţiilor obiective - grad de complexitate, nivel de 
dificultate, noutate etc. 

Astfel, dacă într-o situaţie se ajunge la soluţie sau la scop în mod direct, automat, 
fără o concentrare intensă și prelungită (ex.: rezolvarea unor exerciţii simple de calcul 
aritmetic sau efectuarea acţiunii de a ne îmbrăca), în alta atingerea scopului devine 
posibilă numai după serioase cântăriri și deliberări și numai printr-un stăruitor efort 
voluntar, în care se înclud, atât verigi psihice interne (atenţia, memoria, gândirea), cât și 
verigi motorii externe. Trebuie precizat că efortul voluntar și, respectiv, voința nu se 
identifică și nu decurg nemijlocit din forța fizică musculară sau forţa sistemului nervos 
(tipul puternic), ci reprezintă expresia dezvoltării și consolidării mecanismelor 
conștiente în cursul ontogenezei prin confruntarea sistematică și directă cu greutăţi și 
obstacole de diferite genuri. 

Simpla forță fizică sau nervoasă, ca dat natural, nu este suficientă pentru a avea şi 
o voinţă puternică. Se întâlnesc destule persoane care dispun de o forţă fizică mare, de 
un tip de sistem nervos puternic, dar care, cu toate acestea, au o voinţă slabă, nefiind în 
stare să se angajeze într-un efort susținut pentru depășirea unor dificultăţi, pentru 
rezolvarea unor sarcini mai dificile. 

în funcţie de natura sarcinilor, efortul voluntar se poate concentra mai mult în 
plan intelectual sau în plan motor (munca intelectuală și munca fizică), dar actul 
voluntar integral, include ambele verigi, atât intelectuală cât şi motorie (fizică), chiar 
dacă în proporţii diferite. 

Prin mobilizarea şi canalizarea selectivă a energiilor necesare activităţii și prin 
direcționarea lor spre atingerea scopurilor propuse, voinţa devine o condiţie subiectivă 
(psihică) esenţială a succesului și a înaltelor performanțe în orice activitate. 
Presupunând, așadar, un însemnat consum energetic, actul voluntar duce, inevitabil, și 
la fenomenul de oboseală (musculară, neuropsihică), a cărui amplitudine depinde de 
intensitatea și durata efortului şi de tipul de sistem nervos al subiectului (la un acelaşi 
efort, o persoană cu tip puternic de sistem nervos va obosi mai puţin decât una cu tip 
slab de sistem nervos). 

Oricât ar fi de important şi necesar în cadrul activităţii, efortul voluntar trebuie 
încadrat în limite rezonabile, pentru a preveni astfel acumularea în timp a efectelor 
oboselii zilnice, ce pot deveni dăunătoare stării de sănătate (surmenajul, astenia). 

Reflectând obstacolele ce se interpun între dorință (motiv) şi împlinire (scop) și 
structurându-se, pe baza lor, mecanismele reglajului voluntar trebuie să se moduleze și 
să se adapteze după specificul acestora: efortul să fie proporțional cu intensitatea 
obstacolului. Aceasta presupune ca în componenţa sistemului voliţional să existe 
operatori speciali de comparare și evaluare. Cu cât aceștia vor fi mai bine elaboraţi cu 
atât efortul voluntar va fi mai adecvat și invers, cu cât ei vor fi mai slab structuraţi, cu 
atât vor apărea discordanţe mai mari, în hiper (efort mai mare de cât este obiectiv 
necesar) sau în hipo (efort mai mic decât este obiectiv necesar). 

Voința se manifestă nu numai prin pregătirea, declanșarea şi coordonarea 
acţiunilor, dar și prin amânarea sau reținerea (blocarea) lor, în pofida unor incitaţii 
puternice din afară sau din inferior (rezistenţa la tentaţii sau abţinerea de a riposta 
agresiv la o insultă sau jignire). Apoi, ea este orientată nu numai spre exterior, spre 
învingerea dificultăţilor din afara noastră, ci şi spre interior, spre stăpânirea și controlul 
propriilor noastre porniri impulsive, stări afective, stări de motivaţie activate a căror 

satisfacere în momentul sau în situaţia dată nu este posibilă. Se dovedeşte uneori că 
lupta cu noi înșine este mai încordată și mai dramatică decât cu situaţiile externe. 
Formarea și dezvoltarea mecanismelor reglajului voluntar sunt impuse şi de necesitatea 
punerii și ţinerii în acord a comportamentului propriu cu exigenţele şi normele vieții 
sociale. De altfel, constituirea schemelor funcţionale ale vieţii are la bază interiorizarea 
comenzilor și-consemnelor formulate de către mediul social prin intermediul familiei, al 
şcolii, al diferitelor organizaţii şi instituţii cu care se relaţionează individul în perioadele 
esenţiale de structurare a personalităţii — copilăria, adolescenţa și prima tinereţe. 

Pe măsura constituirii sale, voința se va impune ca modalitate principală de 
organizare şi reglare a desfășurării tuturor celorlalte procese și stări (condiţii) psihice - 
percepţia, reprezentarea, imaginaţia, gândirea, memoria, atenţia și chiar afectivitatea și 
motivaţia. Graţie integrării dimensiunii voliţionale, omul trece din ipostaza de 
instrument al dinamicii spontane a pulsiunilor, a tendinţelor şi a stărilor interne în cea 
de stăpân și monitor al lor, dobândind efectiv atributul Eului. Ca nucleu central al 
structurii personalităţii, Ful este practic de neconceput fără latura sa volitivă, care-i 
conferă pregnanţă, rezistenţă și forță acţională în raporturile lui cu lumea externă, în 
general, cu mediul social, în particular. 

Se cuvine să precizăm că, în pofida faptului că reglarea de tip voluntar se impune 
ca dominantă în structura și dinamica de ansamblu a activităţii psihice a omului, ea nu 
elimină definitiv pe cea de tip involuntar. între cele două niveluri se stabilesc raporturi 
complexe de sinergie, de intercondiţionare sau de inducție negativă (antagonice). în 
orice act sau proces psihic esențialmente voluntar se vor intrica momente şi secvenţe 
involuntare, neintenţionate, cu rol facilitator (înscriindu-se pe aceeași traiectorie, cum 
este cazul operaţiilor de acomodare, explorare, fixare în percepţie) sau perturbator 
(deviind sau frânând cursul acţiunii principale - cazul oscilaţiilor atenţiei sau al reacției 
de orientare). Ka rândul său, orice act involuntar, o dată declanșat, poate intra în sfera 
de influența a mecanismelor voluntare și luat sub control, stăpânit. Așa cum 
demonstrează practica, prin antrenament sistematic de autocontrol, pot fi luate în 
stăpânire și influențate pe cale voluntară înseși reacțiile și stările psihologice bazale. în 
cazul unor tensiuni şi stări conflictuale puternice, rezistența mecanismelor 
autocontrolului voluntar poate fi înfrânată și atunci se înregistrează o dezlănţuire 
explozivă a componentelor involuntare, impulsive (cum se întâmplă, de pildă, în furia 
paroxistică sau în stările de șoc). 

Ideal ar fi ca mecanismele reglării și controlului voluntar să fie atât de bine 
închegate şi de puternic consolidate, încât să poată rezista la cele mai intense şi 
intempestive presiuni ale forțelor energetice instinctuale. în realitate, însă, lucrurile nu 
decurg așa, voin(a rămânând o dimensiune cu semnificaţie relativă, ale cărei valori se 
înșiră pe un continuum destul de întins — de la „f.slab” la „f.puternic” - pe traiectul 
căruia există un spaţiu larg de apariţie şi manifestare a diferenţelor interindividuale. 


15.2. STRUCTURA ȘI FAZELE ACTULUI VOLUNTAR 


Ca formă şi expresie a nivelului conștient al psihicului, activitatea voluntară se 
caracterizează prin două atribute esenţiale: a) diferenţierea şi determinarea pregnantă a 


verigilor componente - motivul, mijlocul și scopul - cu posibilitatea transformării, la 
4% 


nevoie, a fiecăruia dintre ele în „obiect" de analiză specială și de evaluare: b) prezența 
condiţionării, atât în declanșarea acţiunii, cât şi în modul de desfășurare a ei, 
condiţionare care constă în corelarea și aprecierea permanentă a raportului dintre 
dorinţe, scopuri, pe de o parte, și posibilităţi (subiective şi obiective), pe de altă parte, 
între efortul întreprins și rezultatele înregistrate. 

De aici decurge şi caracterul serial-discursiv și multifazic al structurii și 
desfășurării actului voluntar. 

Se pot astfel evidenția, ca având un specific propriu, următoarele cinci faze: 
1) actualizarea unor motive şi proiectarea pe baza lor a unui scop; 2) analiza și lupta 
motivelor, compararea și evaluarea alternativelor prezente la momentul dat în câmpul 
conștiinței; 3) deliberarea sau luarea hotărârii, 4) executarea hotărârii; 5) evaluarea 
rezultatelor (feed-back-ul). 

1. La baza acţiunii voluntare slă întotdeauna o incitare, o tensiune, o stare de 
necesitate, care se individualizează în forma motivului. Motivul este supus analizei și 
evaluării prin raportare la context, la condiţiile obiective externe. In urma analizei, se 
stabilește un scop şi un proiect. Acestea generează apoi starea subiectivă conştientă de 
dorință, în care se realizează o legătură funcţională între motiv și scop (doresc nu ceva 
în genera), nedefinit, ci ceva anume). 

Dorinţa astfel structurată se transformă la un nivel integrativ mai înalt în intenţie, 
adică în crearea montajului selectiv intern centrat pe acţiune, în vederea atingerii 
scopului. Acţiunea este astfel scoasă din starea latentă iniţială și pusă în poziţia de start. 
Prin intermediul intenţiei, scopul se leagă cu motivul (ca în dorință), și cu mijlocul de 
realizare, completându-se astfel schema logică sau planul activității. Netransformată în 
intenție, dorinţa rămâne o simplă stare pasivă, fără a se putea împlini în mod efectiv. 

2. Se întâmplă adesea să se activeze în același timp două sau mai multe motive, 
care să orienteze persoana spre scopuri diferite. Cum, obiectiv, datorită legii 
exclusivităţii, nu pot fi toate satisfăcute concomitent, între ele are loc, inevitabil, o 
anumită confruntare, o luptă pentru „supremaţie” și câştigarea accesului la finalizare. In 
această siluaţie, sunt intens solicitate procesele de gândire și interpretare, care trebuie să 
săsească criterii de comparaţie și ierarhizare a motivelor concurente. Uneori, lupta 
motivelor ia un caracter dramatic, subiectul aflându-se într-o dilemă, pentru a cărei 
depășire trebuie să consume o mare cantitate de energie neuropsihică, efortul voluntar 
putând atinge punctul său maxim tocmai în această fază. Se întâlnesc cazuri când 
persoana devine permanent cuprinsă şi răvăşită de o continuă luptă a motivelor 
(a frământărilor, dorințelor, grijilor), ceea ce-i reduce considerabil capacitatea de 
relaţionare cu lumea (așa se întâmplă, de pildă. în nevroză, în depresie). Psihologia 
clasică condensa întreaga substanță a voinţei în analiza şi lupta motivelor, conferind 
existenţei umane un caracter permanent tensionat și dramatic. 

3. In mod normal, analiza și lupta motivelor nu se poate prelungi la infinit, şi nu 
se poate încheia într-o stare de disipare energetică lipsită de orientare. Pentru a se 
înscrie în direcţia de acţiune a legii autoreglării optime, această fază trebuie să se 
coreleze şi să fie controlată retroactiv printr-un proces de deliberare, de formulare și 
adoptare a unei hotărâri. Hotărârea constă în alegerea și admiterea, pentru a fi 

satislăcut printr-o acţiune adecvată, a unui singur motiv și atingerea unui singur scop. 
în circumstanţele date și în momentul dat. 

Hotărârea, rezultat al unei deliberări și decizii, este un moment esenţial în 
dinamica actului voluntar, ea marcând o nouă reorganizare funcţională în sistemul 
personalităţii, orientându-l spre scop. nu pur constatativ-contemplativ. ci imperativ. 
Motivul și scopul fiind precis identificate şi definit legate operaţional, se condensează 
în starea psihologică specifică și inedită a vrerii, exteriorizabilă în imperativul „vreau!”. 
Din punct de vedere operaţional-instrumental, „vreau” reprezintă un nivel psihologic 
superior de integrare a acţiunii, în raport cu „doresc”. întrucât el presupune fixarea deja 
pe o variantă concretă a demersului pentru atingerea scopului și activarea pentru 
aceasta a disponibilităţilor interne ale subiectului. 

Barierele care, eventual, slălcau anterior în calea alegerii variantei respective sunt 
înlăturate de hotărârea adoptată și câmpul spre finalizarea acţiunii este eliberat. 
Mecanismele comutative de pe traseele nervoase ascendente și descendente deblochează 
verigile care urmează să intre în schema logică a acțiunii alese și le blochează pe cele care 
fac parte din schemele altor acţiuni, inadecvate pentru situaţia concretă dată. 

Hotărârea poate consta, fie în a întreprinde o acţiune, fie în a te abţine de a 
acţiona. La o anumită tentaţie sau provocare, care în mod natural, necondiţional, incită 
la acţiune, analiza prealabilă pe care o facem poate conduce la hotărârea de înfrânare a 
impulsului spre acţiune și de a nu răspunde, imperativul „trebuie să acţionez'* fiind aici 
înlocuit cu cel de „nu trebuie să acționez”. 

Din punctul de vedere al reglării optime, hotărârea de a nu acţiona se dovedește 
la fel de importantă ca și cea de a acţiona. Astfel, dinamica actului voluntar se 
structurează pe baza mecanismului unei frâne condiţionate, incluzând în sine, atât 
veriga pozitiv-incitatoare (hotărârea de a acţiona), cât și pe cea negativ-inhibitoare 
(hotărârea de a nu acţiona), care se succed și alternează în funcţie de situaţie. 

4. O dată hotărârea luată, urinează faza finală a actului voluntar, cea de execuție, 
prin care se ajunge la atingerea propriu-zisă a scopului. Aceasta constă în tranformarea 
hotărârii în acţiune. Acţiunea se poate desfășura în plan intern (acţiune mintală), atunci 
când scopul îl constituie rezolvarea unor probleme sau efectuarea unui proces de 
învăţare, sau, în plan extern (acţiune motorie), atunci când realizarea scopului reclamă 
operarea asupra unor obiecte sau situaţii din afara noastră. Execuţia nu este o simplă 
formalitate și ea nu se desfășoară automat. Dimpotrivă, de cele mai multe ori. implică 
un efort susţinut din partea subiectului, pentru a face faţă și a depăși diversele dificultăţi 
care pot apărea pe parcurs. Se întâlnesc frecvent situaţii în care acţiunea declanșată 
rămâne nefinalizată, tocmai datorită insuficientei mobilizări şi perseverenţe constatând 
că diferitele tentative se izbesc de obstacole neașteptate sau se dovedesc ineficiente, 
subiectul abandonează și renunţă definitiv la acţiune. 

5. Pe lângă cele patru faze desprinse și descrise de psihologia clasică, mai sus 
sintetizate, psihologia contemporană, de inspiraţie cibernetică, introduce o a cincea fază. 
evaluativ-corectoare/optimizatoare. Ea se realizează în două forme: secvențială şi 
globală. Forma secvenţială se realizează în cadrul fiecărei faze de bază, asigurând 
prevenirea sau înlăturarea eventualelor deviații și erori (autoreglare secvenţială); forma 

globală se manifestă la finele actului voluntar, asigurând informaţia inversă despre gradul 
lui de reușită și despre posibilele consecinţe ale sale (autoreglarea globală sistemică). 

Faza  evaluativ-corectoare/optimizatoare conferă actelor voluntare un caracter 
evolutiv-perfectibil, integrându-le în legea generală a organizării dinamice. Spre deosebire 
de autoreglarea actelor involuntare, care are un caracter automat, realizându-se pe baza 
influenţei necondiționate a efectului asupra stimulului, autoreglarea actelor voluntare are 
caracter conştient-discursiv, depinzând de funcţia de planificare și reglare a conştiinţei. 

De aici, rezultă că ea nu este dată, ci se formează în cursul ontogenezei, nivelul ei 
de elaborare şi eficienţă luând valori semnificativ diferite de la un subiect la altul. 

Identitatea și relativa autonomie a fazelor actului voluntar sunt demonstrate şi de 
datele clinicii psihiatrice. Acestea arată că tulburările voinţei pot lua un caracter 
secvențial, manifestându-se preponderent în interiorul unei faze sau a alteia: în faza 
deliberării (abulicul cântărește la nesfârșit avantajele şi dezavantajele. își modifică 
mereu proiectele și nu întreprinde nimic); în faza deciziei (subiecţii anxioși se plasează 
sub autoritatea altora - preoţi, părinţi, prieteni etc. și se cantonează în slujbe inferioare 
pentru a scăpa de responsabilităţi); în faza execuţiei (veleitarul nu-și duce la bun sfârşit 
proiectul din lipsă de constanță) etc. ? 

Unii dintre psihologii moderni, influențați de tezele existențialiste (J.P.Sartre) și 
psihanalitice, contestă valoarea schemei clasice și mai ales importanța deliberării. Ei 
susțin că majoritatea actelor noastre sunt determinate de inconștient; ca urmare, 
deliberarea nu este decât o comedie, o raţionalizare a posteriori. 

Cel mai corect este să considerăm voinţa ca fiind expresia Eului, dar și a 
personalităţii totale, a motivaţiilor inconștiente, dar și a inteligenţei, a învăţării, a 
educaţiei sociale. 


ISS CALITĂŢILE VOINŢEI 


Ca formă superioară de autoreglare, voința exprimă un mod de organizare 
funcțională a întregului sistem al personalităţii și, ca urmare, pune în evidenţă o serie de 
atribuite sau calităţi specifice, a căror influenţă se exercită asupra întregii vieţi psihice, 
nu numai de nivel conștient, ci şi inconştient. Aceste calităţi pot fi evaluate și exprimate 
în unităţi de măsură obiective: de forţă, de timp, de frecvenţă etc. 

Principalele criterii după care apreciem voința sunt: 1) forța; 2) perseverența; 
3) consecvența; A) fermitatea; 5) independenţa. 

1. Forţa exprimă capacitatea mecanismelor de autoreglare de a mobiliza și 
concentra energia neuropsihică și musculară în vederea asigurării rezistenţei şi ripostei 
necesare la presiunea pulsiunilor interne sau a situaţiilor şi stimulilor din afară. Se 
poate afirma că o persoană posedă o voinţă cu atât mai puternică, cu cât ca poate să-și 
stăpânească, temperând, amânând sau frânând, trebuinţe sau stări interne bulversante, 
de intensitate mai ridicată; în același timp, forţa voinţei este cu atât mai mare, cu cât 
amplitudinea obstacolului surmontat este mai mare. 

Forţa depinde de gradul de integrare şi consolidare a tuturor verigilor 
componente ale mecanismelor reglajului voluntar, în ansamblu. lar rolul principal în 
acest proces de elaborare și consolidare îl are educaţia, începând din familie, unde 
copilul face pentru prima dată cunoștință cu consemnele „trebuie-nu trebuie”, 

„permis-interzis"”, „se poate-nu se poate”, „libertate-supunere", „dorinţă-posibilitate”, 
„drept-obligație" etc. şi unde i se și creează acele situaţii-obstacol, care să-l determine 
la efort, la automobilizare şi autocontrol, şi continuând, apoi, în cadrul altor structuri şi 
traiectorii ale devenirii personalităţii unui individ. 

Fiind legată de „cantitatea” de efort investit într-o acţiune, forța se manifestă 
punctual, valoarea ei ca indicator general al voinţei determinându-se în timp. ca medie 
a gradelor de dificultate ale mulțimii „încercărilor” la care subiectul a fost supus și 
cărora a reuşit să le facă faţă în mod satisfăcător, fără deregleri psihice semnificative. 

2. Perseverenţa constă în menţinerea efortului voluntar la nivel optim atât timp 
cât este necesar pentru atingerea scopului, în pofida diverselor piedici și dificultăţi ce se 
pot ivi în cale. Opusul ei este renunțarea sau delăsarea, care duc la deconectarea 
mecanismelor de mobilizare energetică, pe măsură ce atingerea scopului întârzie și pe 
traiectoria spre scop apar obstacole noi sau eşecuri. 

Perseverenţa se poate măsura după numărul tentativelor pe care un subiect le face 
pentru rezolvarea unei probleme mai dificile sau pentru a realiza ceea ce și-a propus, în 
condiţiile apariţiei unor piedici neprevăzute. 

Pe lângă factorul educaţional şi exerciţiu, ea depinde și de „rezerva energetică” 
individului, exprimată în forța sistemului nervos și în echilibrul emoţional, tipul puternic 
și echilibrat fiind favorizat în raport cu tipul slab sau cu cel puternic neechilibrat. 

Fatigabilitatea şi saturaţia rapide sunt stările care, atunci când devin stabile 
(cronice), subminează din interior perseverenţa și fragmentează continuitatea efortului 
voluntar. Astfel, în surmenaj și în nevroză, subiecţii manifestă frecvent lipsă de 
perseverenţă, renunţarea rapidă la continuarea efortului dacă rezultatul așteptat întârzie 
să apară, evitarea de a da piept cu greutăţi și obstacole cât de mici. 

3. Consecvenţa se exprimă în stabiliatatea scopului şi a liniei de conduită, în 
concordanța dintre convingeri şi acțiune, dintre vorbă și faptă. Ea se integrează în 
structura caracterului și devine o trăsătură axiologică (valorică) a personalităţii. Opusul 
consecvenţei este inconsecvența, care constă în instabilitatea și fluctuaţia deciziilor, a 
hotărârilor şi scopurilor, în discrepanţa dintre convingeri şi acţiune (duplicitate), dintre 
vorbă și faptă. Nivelul de elaborare şi funcţionare a consecvenţei depinde de forța 
Eului, de gradul de dezvoltare a motivaţiei de rol și de statut, de nivelul conştiinţei 
demnităţii și mândriei personale. 

în plan executiv, consecvența este cea care ne determină să trecem la îndeplinirea 
hotărârilor luate şi a promisiunilor tăcute, asigură astfel unitatea dintre latura subiectivă 
intemă (ideatică) și cea obiectivă externă (acționată) voinţei. 

4. Fermitatea reflectă stabilitatea operaţional-instrumentală a deciziilor și 
hotărârilor luate în diferite situaţii, în pofida tentativelor potrivnice ale celor din jur, de 
a ne determina să revenim asupra lor, spre a le modifica sau anula. Atunci când 
hotărârile sunt obiectiv justificate, fermitatea favorizează instaurarea în relațiile 
interpersonale a unor repere clare şi sigure, eliberate de echivoc și subiectivism. în 
acest context, persoana care posedă o asemenea calitate își va impune autoritatea și va 
câștiga respectul celorlalţi. Opusul fermităţii sunt înfluențabilitatea şi oscilaţia. 
Comportamentul devine ezitant și fluctuant, el fiind până la urmă ghidat, nu atât de 
propriile convingeri şi decizii, cât de influenţele celor din jur. 

Dar atunci când un punct de vedere sau o hotărâre se menţin în ciuda netemeiniciei 
lor evidente, dintr-o trăsătură pozitivă, fermitatea se transformă în una negativă. 

5. Independenţa exprimă capacitatea unei persoane de a-și organiza și duce viața 
pe cont propriu, pe baza iniţiativelor, hotărârilor şi scopurilor proprii. Opusul ei este 
dependența, care constă în absenţa unui orizont şi a unor repere existenţiale clare, în 
dificultatea sau imposibilitatea de a lua o hotărâre sau de a trece la acţiune fără un 
sprijin din partea altcuiva. Deşi presupune și anumite predispoziţii înnăscute, de genul 
potenţialului energetic și activismului, independenţa este în cea mai mare parte 
rezultatul regimului educaţional din copilărie. Un regim educaţional echilibrat, bazat pe 
un raport optim între permisivitate și interdicţie, între protecție și frustraţie (severitate), 
este de natură să asigure modelarea în limite normale a independenţei. Dimpotrivă, un 
regim de tip extremist, fie că va compromite structurarea elementelor psihologice de 
reglaj necesare independenţei, fie că va duce la structurarea unei independenţe de tip 
rebel, neraportată și nefundată pe principii și valori autentice (caracteristice 
comportamentelor negativiste, anarhiste, de vagabondaj, antisociale). 

Independenţa, în sensul pozitiv al termenului, dă măsura autodeterminării persoanei 
în relaţiile sale cu situaţiile sociale externe, cu ceilalți semeni. Ea devine sursă de iniţiativă 
şi de acţiune, prin asumarea conştientă a răspunderilor și riscurilor corespunzătoare. 

Calitățile voinţei prezentate mai sus se află într-o permanentă relaţie de 
interdependenţă și condiţionare reciprocă. Statistic, între ele se constată existenţa unei 
corelaţii pozitive semnificative, astfel că dacă una are valori ridicate și celelalte vor 
tinde să ia valori proporțional mari, și invers. Se pare că trăsătura bazală în jurul căreia 
gravitează celelalte este forța sau tăria voinţei. Când forța este slab structurată, devine 
puţin probabil ca perseverenţa, fermitatea sau independenţa să o compenseze, astfel 
încât să menţină voinţa la un nivel superior. De aici rezultă că educarea voinţei trebuie 
să înceapă și să aibă în centrul obiectivelor sale forța. O voinţă puternică poate mai ușor 
dobândi și trăsăturile perseverenţei, consecvenţei, fermităţii și independenței. O voinţă 
slabă își subminează din start dobândirea acestor trăsături. 


15.4. DEZVOLTAREA ONTOGENETICĂ A VOINȚEI 


Aşa cum am arătat, voinţa reprezintă o formă superioară de autoreglare a 
comportamentului şi activităţii, bazată pe mobilizarea şi direcționarea conştientă, 
intenţionată, deliberată a efortului psihic şi fizic, pentru surmontarea obstacolelor și 
realizarea scopului propus. 

Este evident că o asemenea „schemă funcțională” nu poate fi considerată 
înnăscută. La naștere, copilul dispune doar de scheme funcţionale de tip involuntar, 
reflex-necondiţionat, lipsite de deliberare și intenţionalitate, ce se pun în mișcare în 
mod automat fie la acţiunea unui stimul extern (exemplu, reflexul de apucare sau de 
atingere a obiectului apărut în câmpul vizual), fie a unuia intern (o stare de disconfort 
fiziologic, o trebuinţă biologică etc). Comportamentul de acest tip, caracterizat ca 
involuntar, este nemijlocit, direct, impulsiv. Mișcările haotice, dezordonate, dar 
permanente în starea de veghe, pe care le observăm la sugar, au de asemenea un 
caracter involuntar, fiind provocate direct fie de descărcări neurale spontane la nivelul 

centrilor motori subcorticali, fie de semnalele proprioceptive care se activează la 
nevoia de a-și modifica poziţia corpului sau de mișcare. 

Reflexul circular, pe care l-a descris J.Piaget ca moment important în dezvoltarea 
mecanismelor de autoreglare și care constă în asumarea repetată a obiectului pe care 
adultul i-l dă copilului, poate fi considerat ca o primă verigă în constituirea schemelor 
de tip voluntar. Avem aici de-a face cu o mediere și condiţionare prin efectul plăcerii: 
apucarea și aruncarea repetată a obiectului procură copilului o anumită satisfacţie pe 
care el tinde (oare conștient?) să și-o prelungească în timp. Atunci când adultul 
încetează să-i mai dea obiectul, copilul începe să plângă, semnalizând prin aceasta că ar 
fi dorit continuarea Jocului”. Importanța reflexului circular rezidă în acea că el permite 
disocierea dintre motiv, scop şi mijloc, proces care se va amplifica și dezvolta ulterior, 
ca „bază logico-operaţională” a activităţii conștiente și a actului voluntar. 

Un al doilea moment de referință în elaborarea mecanismelor autoreglării 
voluntare poate fi socotit cel în care apare „schema obiectului permanent” (după vârsta 
de 8 luni). Acesta marchează începutul constituirii reprezentării - atât ca produs 
(imagine), cât și ca proces (act) - verigă esenţială în organizarea schemei interne 
mentale a comportamentului voluntar. 

Un al treilea moment important îl reprezintă formarea, după vârsta de 10-12 luni, 
a legăturilor selective și stabile dintre mișcare (acţiune) și efectul adaptativ (pozitiv sau 
negativ) şi dintre mișcare şi caracteristicile fizice (formă, volum) și funcţionale ale 
obiectelor, care asigură premisele neurofiziologice ale structurării actelor instrumentale 
- praxiei. Acţiunea sistematică a copilului cu obiectele în plan extern devine 
principalul factor de stimulare şi moderare a efortului, de conștientizare a raportului 
dintre dorinţă și posibilitate și de diferenţiere-cristalizare a trăsăturilor particulare ale 
voinţei. Această etapă va fi treptat integrată în joc, care dobândește caracterul unei 
activităţi orientate spre scop. Interiorizarea schemelor logice ale activităţii de tip 
obiectual se realizează etapizat şi într-un interval mare de timp. 

Un al patrulea moment în formarea sistemului generalizat al autoreglajului 
voluntar trebuie considerat mersul biped, care-și consolidează schemele funcționale 
cortico-subcorticale în jurul vârstei de 2,6-3 ani. Acesta, pe lângă faptul câ asigură 
autonomia comportamentală în spaţiu, devine și principalul mijloc prin care copilul își 
exteriorizează finalitatea acţiunilor și împlinirea practică a dorințelor. 

Tabloul traiectoriilor locomoţiei într-o suită de situaţii și de momente temporare 
este o oglindă fidelă a fazelor interne, pregătitoare ale actelor voluntare, permiţând să 
stabilim modificarea treptată și stadială a raportului dintre impulsivitate şi deliberare în 
favoarea acesteia din urmă., 

Cel de al cincilea moment în dezvoltarea mecanismelor autoreglajului voluntar îl 
reprezintă instituirea, începând cu vârsta de 1,6-2 ani, a controlului cortical asupra 
sfincterelor și, apoi, asupra trebuinţelor biofiziologice primare. Aici, un rol de seamă îl 
joacă medierea şi condiţionarea de ordin socio-cultural, care se realizează de către 
părinţi. Pe baza întăririlor pozitive şi negative pe care le vehiculează aceștia, copilul 
învaţă treptat să reziste presiunii propriilor pulsiuni interne şi să rabde, amânând 
satisfacerea sau descărcarea. 

Acesta este începutul constituirii laturii orientate şi centrate pe sine a voinţei, care 
se va concretiza în calitatea (eficienţa) autocontrolului. 

Mecanismele autoreglajuiui voluntar nu pot ti considerate închegate până când 
nu se parcurg stadiile genetice ale formării și consolidării structurii operatorii a 
intelectului. Or, așa cum a demonstrat J. Piaget, această structură dobândeşte 
caracteristicile sale specifice de interioritate, reversibilitate și echilibru de-abia în jurul 
vârstei de 14-16 ani. Acestea trebuie menţionate ca al șaselea moment pe traiectoria 
generală de constituire a mecanismelor și schemelor autoreglajuiui de tip voluntar. 

Un al șaptelea moment al acestui complex proces este reprezentat de dezvoltarea 
limbajului în unitatea celor două laturi ale sale — receptiv-impresivă (înţelegerea) și 
cfector-expresivă (vorbirea). 

Prin intermediul limbajului, se realizează, în ultima instanţă, articularea și integrarea 
sistemică a tuturor verigilor, fazelor şi conţinuturi lor sistemului volițional al persoanei. 

„Blocul de comandă" al acestui sistem are ia bază interiorizarea ordinelor, comen- 
zilor, instructajelor, avertismentelor, întăririlor etc. verbale prin care adultul modelează și 
adaptează comportamentul copilului ia exigenţele și normele vieţii sociale. 

In esenţă, se poate susține că, iniţial, reglajul voluntar se manifestă ca 
interacţiune şi interinfluențare socială, în cazul de faţă, între copil şi adult. Cuvântul 
include și controlează fiecare fază a actului voluntar, valorificându-și, în mod specific, 
funcţiile sale cognitive și reglatoare. 

In fine, nivelul integrator central în constelația componentelor autoregiajului 
voluntar îl reprezintă conștiința de sine, care-şi face simțită influența începând cu 
vârsta de 2,6-3 ani. Ea va determina modul de structurare a Eului și trecerea copilului 
din ipostaza pasivă, de simplu obiect al influențelor externe, în cea de subiect, care 
tinde activ şi imperativ să-și afirme identitatea și independenţa. 

Firește, întregul proces al formării și dezvoltării voinţei depinde de situaţiile 
externe, de natura și caracterul sarcinilor şi solicitărilor cărora copilul trebuie să ie facă 
faţă. Dozarea adecvată a gradului lor de complexitate și dificultate condiţionează în 
mod obiectiv formarea optimă a voinţei. 

Nu pot fi ignorate însă particularităţile individuale determinate genetic; tipul 
general de sistem nervos  (puternic-slab, echilibrat-neechilibrat,  mobil-inert), 
sensibilitatea emoţională (crescută-scăzută), echilibrul emoţional (stabil-instabil), tipul 
de deschidere - introvertit (deschiderea spre sine, spre interior) sau extravertit 
(deschidere spre lumea externă), locus ofcontrol (intern sau extem) etc. In funcţie de 
interacțiunea şi ponderea diferitelor acestor variabile, voinţa cunoaște patru tipuri de 
integrare: a) tipul simetric puternic (echilibrat), caracterizat prin dezvoltarea optimă a 
voinţei, atât în raport cu acţiunea asupra situaţiilor externe, cât şi în raport cu acţiunea 
asupra foiţelor energetice interne (de factură emoţională sau motivaţională); b) fipul 
asimetric intern, caracterizat prin dezvoltarea puternică a voinței în raport cu sine şi 
slaba dezvoltare a voinţei în raport cu situaţiile externe; c) tipul asimetric extern, 
caracterizat prin dezvoltarea puternică a voinţei în raport cu situaţiile externe și slaba 
dezvoltare a voinţei în raport cu sine; d) fipul simetric slab, caracterizat printr-o 
dezvoltare sub medie, atât a voinţei orientate spre sine, cât și a celei orientate spre 
lumea externă. 

15.5. VOINȚA SOCIALA 


Dintr-o dimensiune individuală, voinţa, ca formă conştientă şi intenţionată de 
autoreglare, poate fi ridicată la rangul de dimensiune socială”, ea caracterizează modul 
de relaţionare a indivizilor în cadrul grupurilor și comunităţilor, determinând, în final, 
orientarea și gradul de coeziune al acestora. Astfel, de existenţa unei voințe sociale se 
poate vorbi atunci când vectorii voințelor individuale converg în proporţie de ce! puţin 
50% spre un obiectiv cu semnificație generală. Esenţa adaptaţivă a voinţei sociale 
rezidă în conjugarea eforturilor și energiilor creatoare ale membrilor unei comunităţi 
pentru rezolvarea unor probleme specifice de dezvoltare - în plan economic, 
tehnologic, cultural, juridic-instituţional, relaţional-moral etc. - şi pentru afirmarea și 
integrarea in planul atitudinilor, mentalităților şi comportamentelor individuale a unui 
anumit sistem de valori. Fără o asemenea voinţă, ar fi de neconceput existenţa unei 
vieţi sociale normale și desfășurarea activităţilor integrate (economice, culturale, 
educaţionale, militare ctc.) care stau la baza progresului social general. 

Mecanismul psihologic care permite articularea vrerilor proprii la vrerile 
celorlalţi constă în conştientizarea la nivel individual a dependenţei satisfacerii 
motivaţiei personale de mijlocirea sau medierea socială (din partea semenilor) și a 
existenţei unor interese generale supraordonate și a unor obligaţii pe care fiecare 
trebuie să și le asume, pentru a se integra și trăi în securitate în cadrul societăţii. 

Cel care a ridicat voinţa socială la rangul de factor esenţial al dinamicii vieţii 
sociale a fost marele sociolog român D. Guşti. El considera că voința este o 
detemiinaţie funcţional-calitativă a societăţii ca ansamblu (sistem) organizat. „Socialul 
este activitate, faptă”; „societatea este realitate vie, ea trăiește întrucât se manifestă”, 
arată Guşti. Tocmai voinţa are în constituţia sa intimă mișcarea, manifestarea, ea fiind 
eminamente „activistă”. Voința socială are, după cum afirma Guști, uimitoarea calitate 
de a crea unitatea în cadrul comunităţilor, îndeplinind prin aceasta o funcţie morală 
primordială. Este temeinic argumentată strânsa împletire dintre voinţă și conştiinţă, din 
care derivă modul specific uman de articulare a motivelor, scopurilor și mijloacelor. 
Impulsurile determină voinţa în mod nemijlocit, prin declanşarea și desfășurarea 
sentimentelor, acestea din urmă generează, în opinia lui Guști, atât calitatea, cât și direcţia 
voinţei; o conștiință săracă în sentimente rămâne ineficace, potenţială, pe când o 
conștiință cu o puternică încărcătură afectivă este concretizată prin eficienţă și actualitate. 

Sunt desprinse trei aspecte fundamentale specifice care exprimă motivarea 
afectivă a voinţei și, corespunzător, trei mobiluri tipice, care constituie motivarea 
raţională a ei. Ca principale structuri afective direcționatoare ale voinţei sociale se 
specifică iubirea de sine şi simpatia, ca sentimente primare, și conștiința subordonării, 
ca o sinteză creatoare a celor două. Dezvoltarea afectelor tipice este însoţită de apariţia 
succesivă a mobilurilortipice- reprezentări ale scopului și mijloacelor pentru atingerea 
lui. Caracterul social al voinţei este derivat din determinarea ei de către scop și din 
faptul câ ea se manifestă ca intenţie, deliberare și acţiune telconomică. 

Iar scopul nu este niciodată izolat, ci întotdeauna condiţionat în context social- 
naţional, religios, economic, el integrându-se în constelația altor scopuri și valori, care 


se raportează la familie, comunitate socială, epoci istorice, la umanitatea însăși. 

După raportul dintre scop și mijloc, Guști a stabilit trei trepte de evoluţie a 
voinţei sociale: mobilurile percepției, mobilurile intelectului şi mobilurile raţiunii. 
Motivele percepţiei ţin de o voinţă neevoluată, instinctivă, scopul nu atinge nivelul unei 
reprezentări clare, individul recurgând la mijloacele pe care le are la îndemână; acest 
stadiu caracterizează omul natural, lipsit de griji. Motivele intelectului şi raţiunii sunt 
dirijate de conştiinţa scopului. Astfel, inteligența apare ca o capacitate de a căuta cu 
perspicacitate mijloacele cele mai potrivite scopului şi de a cuprinde cu mintea și de a 
stăpâni scopurile, asigurând posibilitatea evaluării şi alegerii lor. în funcție de reprezentarea 
scopurilor și mijloacelor se schimbă și caracterul voinţei sociale. Dimitrie Guști a evidenţiat 
trei grade de evoluţie a acesteia: voința scurtă (embrionară), proprie omului natural, care 
este dominat de impulsurile inconștiente, de moment, voința slabă, proprie celor ce știu 
să aleagă mijloacele, dar nu stăpânesc universul scopurilor, voința deplin realizată sau 
lungă, ce caracterizează pe cei ce stăpânesc perspectiva scopurilor și mijloacelor 
adecvate. In interpretarea pe care o dă, Guşti reușește să realizeze acea unitate dinamică 
şi contradictorie a psihologicului şi socialului, în afara căreia nu pot fi corect înţelese 
nici societatea ca relaţie umană vie, nici personalitatea individuală. 

Capitolul XVI 
ACTIVITATEA UMANĂ 


16.1. CONSIDERAŢII GENERALE 


Una din cuceririle cele mai importante pe care psihologia le-a dobândit în plan 
metodologic, de-a lungul evoluţiei sale istorice, o constituie elaborarea conceptului de 
activitate şi aplicarea lui în analiza și explicarea funcţiilor și proceselor psihice 
particulare. Pe această bază, pe de o parte, au avut loc formularea şi introducerea 
principiului acţiunii și al unităţii dialectice dintre conştiinţă și activitate în explicarea 
genezei psihicului uman ca organizare internă, subiectivă, ideală, iar pe de altă parte, 
elaborarea metodei „analiza produselor activităţii”, ca modalitate specifică şi obiectivă de 
cunoaștere și evaluare a personalităţii. Astăzi, semnificaţia metodologică a conceptului și 
principiului activităţii trece ca un fir roșu prin toate analizele şi interpretările teoretice ale 
diferitelor entităţi psihice, începând cu percepţia și terminând cu aptitudinile. 

în lumina acestui concept: 

a) nici o funcţie psihică nu este un dat imanent și nici nu apare instantaneu din 
interiorul subiectului, ci se formează treptat, stadial în relaţia subiectului cu lumea 
externă, pe baza acţiunii sale directe a lui cu lucrurile și obiectele concrete din jur; 

b) forma primordială de manifestare a vieţii psihice este aceea a acțiunilor 
concrete pe care copilul le desfăşoară cu și asupra obiectelor din jur; 

c) constituirea structurilor psihice interne are la bază mecanismul interiorizării 
conţinuturilor și schemelor operatorii ale acţiunilor externe; 

d) nici o funcţie psihică nu există şi nu se manifestă în sine, ci, întotdeauna 
integrată unei acțiuni sau activităţi, mediind într-un mod specific rezolvarea unei 
sarcini, satisfacerea unei stări de necesitate, atingerea unui scop. 

Conceptul de activitate impune considerarea şi abordarea personalităţii umane nu 
ca pe un simplu robot care doar răspunde automat la stimulii externi, ci ca pe un 
subiect capabil de a se opune acestor „stimulări”, de a le filtra și prelucra prin prisma 
propriilor stări de motivaţie, de a întreprinde, independent, acţiuni de modificare- 
transformare a situaţiilor externe, de a-și afirma și impune identitatea sa în lume. în 
mod corespunzător, activitatea devine un atribut constitutiv al fiinţei umane; modul 
esenţial de a ti al omului este acela de a desfășura o activitate; activitatea reprezintă 
modalitatea cea mai naturală şi veridică de exteriorizare și obiectivare a organizării 
psihice interne a omului, de atestare a valenţelor instrumental-creative, temperamentale 
şi caracteriale ale profilului personalităţii sale. 

lată de ce, psihologia este obligată să facă din activitate un cadru fundamental de 
referință în orice demers al său, fie el experimental/aplicativ sau teoretic. Delimitarea și 
precizarea sensului termenului de activitate trebuie realizate, în primul rând, în raport 

cu alți doi termeni, care au aceeași frecvența în comunicarea cotidiană, anume, 
termenul de comportament şi termenul de conduită. 

Din punct de vedere al sferei, termenul cu sensul cel mai larg este cel de 
comportament. în elaborarea behavioristă, el era definit ca ansamblu al reacţiilor de 
răspuns ale organismului, deopotrivă animal şi uman. la acţiunea stimulilor fizici din 
afară. Ulterior, în cadrul teoriei generale a reglării, sensul noţiunii a fost redefinit, prin 
ea înţelegându-se „orice schimbare ce apare în profilul de stare ai unui sistem la 
acţiunea unui factor extern”. în această accepţiune, conceptul de comportament devine 
universal aplicabil în studiul tuturor tipurilor de sisteme, biologice și fizice. 


Termenul de conduită a fost introdus în psihologie de P. Janet (1889), pentru a 
lega psihologia mai direct de realitatea cotidiană a existenţei umane, respectiv, pentru a 
articula conținuturile interne ale conștiinței, transformate de _introspecţionism în 
datum-uri pure sui generis, cu dispoziţiile și acţiunile externe ale subiectului. Astfel, 
Janet definea conduita ca totalitate a manifestărilor vizibile orientate către „afară”, cât 
şi totalitatea proceselor invizibile de organizare și reglare. Cu alte cuvinte, conduita 
unifică și sincronizează într-un ansamblu coerent și finalist comportamentul și viaţa 
subiectivă interioară. în această accepţiune, conceptul de conduită este aplicabil în 
studiul modului de interacţiune și echilibrare cu mediul, atât al animalelor, cât și al 
omului, delimitându-se conduitele inferioare (reflexe inconștiente) şi cele superioare 
(conștiente, reflexive). 


Ulterior, Daniel Lagache (1979) a completat definiţia lui Janet, descriind 
conduita ca „ ansamblul operaţiilor materiale sau simbolice, prin care organismul aflat 
în situaţie tinde să-și realizeze propriile sale posibilităţi şi să-și reducă tensiunile care îi 
ameninţă unitatea și le motiveazăNLagache, 1979, p.311). Unele oscilaţii în echilibrul 
organismului sunt reduse, în mod automat, prin mecanisme somatice sau fiziologice 
(acțiuni interofective), altele reclamă o intervenţie asupra situaţiilor externe (acțiuni 
exterofective). Acţiunea simbolică ocupă o poziţie intermediară între stimul și răspuns 
sau între starea internă de necesitate și răspuns, pregătind astfel acţiunea reală. în 
funcţie de efectele produse la nivelul obiectului asupra căruia se aplică, acţiunile au fost 
împărţite de Lagache în autoplastice, care determină modificări în propriul organism 
(sistem), și a/loplastice, care introduc modificări la nivelul ambianţei. De exemplu, o 
acţiune agresivă îndreptată împotriva altei persoane este alloplastică, iar aceeaşi acțiune 
reprimată, determinând modificări viscerale și de tonus muscular în propriul organism, 
devine autoplastică. Conduitele apar drept combinări și relaţii între acţiunile de cele 
două tipuri, alloplastice și autoplastice. 


întrucât, prin conduită, se satisfac aumite stări de necesitate și se integrează 
motivații, ea capătă o semnificaţie, o valoare. La om, această semnificaţie se determină 
prin raportare la anumite criterii și etaloane de ordin socio-cultural. Ca urmare, conduita 
devine socializată și dobândește o conotaţie morală. în acest caz, sfera noțiunii se 
îngustează, conduita exprimând modul de orgnizare a comportamentului la nivel uman. 

Astfel, în mod curent, prin conduită se înțelege specificul integrării şi derulării 
generalizate a reacţiilor şi acţiunilor prin raportare la criterii și semnificaţii socio-culturale. 
Ca urmare și termenul de conduită se folosește preponderent în sfera psihologiei umane, în 
vreme ce termenul de comportament, care nu este legat de atâtea diferențieri și delimitări 


calitative specifice, se foloseşte, mai cu seamă, în psihologia animală. 

în același timp. termenul de comportament, având un caracter mai operaţional, iar 
conduita fiind un continuum ce nu poate fi cuprins într-o cercetare ca atare, studiul ei 
presupune recursul la fragmentare în „episoade comportamentale” sau „evenimente”. 

Conceptul de activitate nu are nici el o determinaţie semantică univocă. Se 
întâlnește în psihologie, dar şi în biologie și fiziologie — ca activitate celulară, activitate 
nervoasă (interioară și superioară), activitate circulatorie, etc. 

Se impune astfel necesitatea admiterii a două accepţiuni: una lârgitâ și slab 
specifică, în care ca element definitoriu se ia modificarea sau juncția proprie unei entități 
anatomice - de la celulă până la organism — care legitimează utilizarea termenului în 
biologie și fiziologie şi, alta restrânsă și înalt specifică, ce are ca element definitoriu 
esenţial modul de relaţionare a omului, ca ființă socială şi subiect conștient, cu lumea 
externă şi care limitează aplicarea conceptului numai la psihilogie și sociologie. 

In psihologia românească, conceptul de activitate și principiul acţiunii s-au 
impus ferm ca repere metodologice esenţiale în analiza și interpretarea vieţii psihice a 
omului, la acest nivel noţiunea de psihic devenind sinonimă cu cea de activitate 
psihică, (n lucrări de referință ale psihologilor români, activitatea este considerată 
problemă centrală, lată câteva din asemenea consideraţii asupra acestei idei: 
» «psihologia ori este ştiinţa activităţii ori nu este nimic” (V. Ceaușu, 1978, pag.52); 
>. „+ aşa cum în fizică unitatea de bază este atomul sau cuanta, în chimie - molecula, în 
biologie — celula, în ordinea psiho-comportamentală unitatea reprezentativă este acţiunea” 
(P. Popescu-Noveanu, 1987, pag. 8); „... aşa cum mișcarea reprezintă forma esen-ţială de 
existenţă a materiei, tot așa și activitatea este modul fundamental de existenţă al psihicului. 
Psihicul uman nu există decât în și prin activitate "(M Zlate, 1994, pag. 80). 

Aşa cum am arătat mai sus, vom aborda activitatea ca determinaţie și atribut al 
omului ca subiect (sistem teleonomic integral), nu ca funcţie particulară a unui organ 
sau altul. în funcţie de natura motivelor și scopurilor, activitatea poate avea o destinaţie 
individuală, servind Ia satisfacerea unor motive și la atingerea unor scopuri proprii 
individului, sau una socială, servind la satisfacerea unor motive și la atingerea unor 
scopuri generale, supraordonate. 

Din punct de vedere psihologic, este important de subliniat şi de reţinut că. în 
activitate, are loc interacțiunea și integrarea specifică și naturală a proceselor psihice 
cognitive, afective, volitive, a atenţiei și a limbajului. Activitatea pune în evidență două 
planuri de organizare-integrare: unul global, supraordonar| care determină diferen- 
ţierea şi individualizarea formelor și modalităţilor ei generice de ființare şi manifestare, 
altul, operativ-situaţional, care asigură actualizarea și desfășurarea curentă, în situații și 
sarcini concrete, a unei forme modale sau a alteia. 

Integrarea la nivel global se realizează pe baza ierarhizării, organizării şi 
articulării funcţionale, după o schemă logică bine definită, a claselor de entităţi psihice 
(cognitive, afective, motiviţionale), şi motorii (sisteme de mișcări, operaţii și 
deprinderi). In acest fel se obţin schemele logice de realizare a diverselor activităţi: 
schema logică globală a activităţilor de /oisir (de joc, de distracţie, de relaxare), care 


vor ocupa un anumit loc, o anumită pondere şi anumite condiţii de actuali- 

zare-perfbrmare; schema logică globală a activităţii de învățare, cu eșalonarea ei 
temporară (ciclul primar, ciclul gimnazial, ciclul liceal, etc.) și în care este cuprinsă 
dinamica devenirii personalității pe termen lung; schema activităţii de munca, 
diferențiată pe profesii, în virtutea căreia omul își conştientizează şi își menţine, ca pe o 
constantă a personalităţii sale, statutul de subiect transformator și creator. Integrarea în 
plan global a activităţii asigură consistenţa și linia de perspectivă a sistemului 
personalităţii, indicându-ne la ce ne-am putea aștepta. în principiu, de la un subiect sau 
altul în sfera sau domeniul categorial dat, în vreme ce integrarea în plan operativ-situa- 
ţional determină nivelul efectiv de realizare a subiectului în cadnil unor sarcini şi 
situaţii particulare din sfera acivităţii categoriale specifice. 

Activitatea reflectă modul de organizare şi manifestare a personalităţii reale. Ha 
este mult mai specifică şi mai relevantă pentru definirea și evaluarea esenței 
teleonomice a personalităţii, decât orice trăsătură sau factori pe care ni-i dezvăluie 
cunoscutele chestionare, inventare sau probe proiective. Trebuie să recunoaștem că 
personalitatea pe care ne-o oferă activitatea dominantă a individului este diferită şi 
incomparabil mai autentică decât cea pe care o obţinem prin măsurătorile psihometrice. 

După cum am menţionat, activitatea trebuie privită, în primul rând, ca mod 
fundamental de relaţionare şi echilibrare a omului cu mediul său specific de viaţă sau 
de existenţă. în această accepţiune, ea presupune un anumit consum de energie fizică şi 
neuropsihică din partea subiectului şi recurgerea la crearea şi utilizarea unor mijloace 
adecvate situaţiilor și scopurilor. 

în al doilea rând, activitatea poate fi definită ca modalitate specifică de alternare 
şi combinare la nivelul omului-subiect a celor două verigi ale adaptării: asimilarea şi 
acomodarea. 

Asimilarea înseamnă luarea în stăpânire de către subiect a unei situații şi 
atingerea scopului propus pe baza organizării sale interne actuale, fără a fi obligat să se 
pregătească dinainte, să înveţe lucruri noi sau să-şi modifice vechile sisteme de operaţii 
şi deprinderi. Sfera ei este proporţională cu complexitatea şi calitatea organizării 
dobândite până la momentul dat: cu cât o persoană a atins. în cursul evoluţiei 
ontogenetice anterioare, cu nivel mai înalt de organizare, cu atât, în relaţionarea sa cu 
mediul, asimilarea se va manifesta mai frecvent şi în contextul unui volum mai mare şi 
mai eterogen de sarcini, și invers. 

Acomodarea constă în realizarea echilibrării cu mediul și atingerea scopului 
propus prin introducerea unor modificări mai mult sau mai puţin semnificative la 
nivelul unor subsisteme ale personalităţii, modificări impuse de noutatea și 
complexitatea situaţiilor actuale. 

Așa cum arăta J. Piaget (1967), asimilarea şi acomodarea sunt verigile de bază, 
indispensabile, indisociabile ale oricărui proces de adaptare, pe schema lor de principiu 
structurându-se orice comportament și activitate. 

In al treilea rând — activitatea ca formă superioară de relaţionare cu mediul, 
specifică şi definitorie pentru om - implică stabilirea și formularea anticipată a 
obiectivelor care, în acest caz, devin scopuri, şi prin o complexă mediere/pregătire 
psihică internă (mentală), în care ponderea principală revine proceselor cognitive de 
informare, prelucrare, interpretare şi decizie. Cu alte cuvinte, spre deosebire de 

comportamentele de tip reactiv, imediat, ce apar la incitarea sau sub presiunea unor 
stimuli sau situaţii, activitatea devine o relaţionare multiplu mijlocită și condiționată, 
caracterizată prin planificare și programare. Omul ajunge la un astfel de nivel al 
organizării modului său de relaţionare cu mediul, încât. își formulează anticipat scopuri 
şi, înainte de a întreprinde efectiv acţiunile corespunzătoare atingerii lor, efectuează aceste 
acţiuni în minte şi le probează eficiența. Caracterul mediat şi planificat al activităţii este 
unanim acceptat în psihologie. G.Miller, E. Galanter și K. Pribram, în lucrarea devenită 
clasică Plans and the structure of behaviour (1967), analizează în mod sistematic acest 
aspect, elaborând cunoscutul model TOTE (Test - Operate - Test - Exif). Reflectând 
organizarea comportamentului pe baze cibernetice, ca intercondiţionare dinamică între 
legăturile directe și cele inverse, între comandă și execuţie, modelul TOTE are 
următoarea schemă funcțională: se începe cu examinarea și interpretarea, pe baza 
informaţiilor, a situaţiei (Test); se trece la identificarea și efectuarea acţiunii pe plan 
mental (Operate); se analizează și se evaluează rezultatul (Test); în funcţie de datele 
acestei etape se decide caracterul fazei finale (Exit); care poate consta în punerea în 
aplicare a programului stabilit (finalizare pozitivă) sau în blocarea lui și trecerea ia 
elaborarea altuia (finalizare negativă). Programul se integrează și se subordonează 
planului, el având o determinare şi o finalitate precise, cu o succesiune riguroasă a 
operaţiilor, condiţiilor și verificărilor. Pianul reprezintă o schemă logică de principiu 
care include: imaginea-reprezentare despre motiv ca stare potenţială, generică de 
necesitate; reprezentarea despre scop, ca ceva ce trebuie să asigure satisfacerea stării de 
necesitate și reprezentarea despre mijloc, ca despre ceva ce trebuie pus în funcțiune sau 
utilizat (unealta, instrumentul) pentru atingerea scopului. Schema planului mai include 
şi reprezentarea despre contextul activităţii, despre condiţiile restrictive și permisive ale 
desfășurării ei. Planul apare astfel ca o construcţie de tip serial/-discursiv, delimitat de 
un moment inițial (începutul activităţii) și de unul final (Sfârşitul activităţii), între care 
se inserează succesiunea fazelor, acţiunilor, operaţiilor. Momentul iniţial, este 
reprezentat de motiv, iar cel final de scop. 


După sfera de cuprindere şi întindere în timp (distanţa temporară dintre motiv și 
scop), planurile sunt: generale şi particulare; pe termen scurt, mediu şi pe termen lung. 

între ele există legături de condiționare: un plan general se realizează prin 
succesiunea unor planuri particulare sau în interiorul său se pot realiza planuri derivate 
(subordonate) cu scopuri diferite; la rândul său, un plan pe termen lung se realizează ca 
o succesiune de planuri pe termen scurt și mediu. 

Activitatea se leagă cu precădere de nivelul conștient al integrării sistemului 
psihic, fiind bazată pe dominanța funcționala a mecanismelor reglajului voluntar. 

în sensul real al termenului, de activitate se poate vorbi numai atunci când verigile 
sale esențiale - motivul, scopul şi mijlocul — se diferenţiază, se delimitează structural şi se 
individualizează, devenind fiecare obiect de analiză critică și de evaluare. Or, acest fapt 
devine posibil numai în cadrul organizării psihice de tip conștient. Funcţiile conștiinței 
(pe care le-am analizat într-un capitol anterior), se structurează și se manifestă ca în 
contextul și în dinamica formelor modale ale activităţii. 

Datorită integrării conştiente a schemelor logice de organizare, activitatea umană 
dobândește dimensiunea proiecrMrăţii, concretizată în formularea unor sepouri și în 
elaborarea unor planuri și programe care să permită nu numai adaptarea la o situaţie 
510 


dată, ci şi transformarea situaţiilor existente şi crearea unei noi realităţi obiectuale, a 
unui mediu umanizat. Cu alte cuvinte, activitatea umană ne apare ca transformare 
deliberată a naturii în concordanţă cu nevoile, scopurile individuale şi generale. 

Presupunând stabilirea unor raporturi specifice între indivizi și grupuri, 
activitatea dobândeşte o condiţionare socială, esenţa ei fiind determinată social-istoric. 
Aceasta înseamnă că ea nu este o entitate statică, invariantă, ci una dinamică, evoluând 
şi diferenţiindu-se permanent în cursul istoriei, o dată cu evoluţia și diferenţierea 
nevoilor și scopurilor societetăţii. 

Prin conţinutul, finalităţile și instrumentarea sa, activitatea devine, la rândul ei, 
un indicator obiectiv fundamental de apreciere a nivelului de dezvoltare a societăţii: cu 
cât avem de-a face cu un grad mai ridicat de structurare, diferenţiere și perfecţionare a 
formelor de activitate, în cadrul unei societăţi, cu atât societatea dată se situează pe o 
treaptă mai înaltă pe scara evoluţiei istorice, și invers. 

Diferenţierea și creşterea gradului de complexitate a sarcinilor spre care se 
orientează activitatea impun în mod necesar transformări şi reorganizări evolutive în 
plan psihologic individual, în structura profilului de personalitate și în actele valorice 
ale diferitelor componente psihice particulare. Putem, astfel, spune că omul nu se 
integrează și nu se manifestă într-o activitate de tip individual, ci într-una de factură 
socială, cu coduri și etaloane de organizare specifice. 

Din punct de vedere structural, activitatea se cere a fi analizată sub două aspecte 
principale: primul, legat de conexiunea şi condiţionarea dintre cele trei verigi funcţionale 
bazale - motivul, scopul şi mijlocul ; cel de-al doilea, legat de modul de articulare și 
implicare a diferitelor funcții, procese și trăsături psihice particulare <fig. 46). 

MIJLOC 

Feed-before (evaluare prospectivă) 

| 

Feed-hefore (evaluare retrospectivă) 


Fig. 46. Schema bloc a structurii activității 


Primul aspect pune în evidenţă faptul că activitatea are întotdeauna o schemă sau 
o matrice logică pe care se organizează și se structurează. Această matrice presupune 
conectarea serial-orientată a motivului, scopului și mijlocului. Potrivit acestei scheme, 
orice formă de activitate izvorăşte și corespunde unei anumite stări de necesitate - care 
poate fi internă, proprie individului, sau extemă. proprie grupului, comunităţii sau 

societăţii căreia le aparţine individul. Starea de necesitate este factorul care 
declanșează, orientează şi susţine activitate). Prezenţa ei este obligatorie şi 
indinspensabilă pentru a putea efectiv vorbi de activitate. Raportată la formele modale ale 
activităţii, starea generică de necesitate se diversifică şi se multiplică, organizându-se într- 
un complex sistem dinamic, în cadrul căruia. în plan psihologic individual, se realizează 
o combinare și ierarhizare specifice a primarului şi secundarului, a intrinsecului şi 
extrinsecului, a particularului și generalului. In cursul desfășurării concrete a unei forme 
sau alteia de activitate, din sistemul motivaţional global se desprind şi se 
individualizează motivele operante sau eficiente care acţionează ca mobil sau cauze 
actuale. Astfel, sarcinile ce intră în sfera unei activităţi modale (de bază) vor fi abordate și 
rezolvate sub impulsul unor motive diferite şi, în cazul uncia, de exemplu, predomină 
motivele intrinseci, iar în cazul alteia - motivele extrinseci, în cazul uneia apar în prim 
plan motivele personale, în cazul alteia — motivele generale, supraordonate, ș. a. m. d. 


Alternarea și actualizarea periodic-ciclică a motivelor determină alternarea. și 
succesiunea activităţilor în perfoimarea cărora se angajează subiectul. De aceea, în 
analiza desfășurării oricărei activităţi concrete, trebuie să urmărim, de fiecare dată, 
dezvăluirea şi identificarea motivului specific. 

Scopul reprezintă imaginea mentală și proiectată în timp a rezultatului sau 
produsului ce urmează să fie obținut în urma efectuării activităţii. Atingerea lui 
înseamnă satisfacerea stării corespunzătoare de necesitate şi generează semnale de 
stopare a activităţii. 

între motiv și scop se stabilesc, atât raporturi de coincidenţă, cât și de 
discordanţă. (Vezi și capitolul despre Morivație). 

în cadrul unei activități complexe, multifazice, se delimitează scopul final sau 
global şi scopurile parțiale sau secvențiale. Primul trebuie să reprezinte punctul 
dominant în câmpul conştiinţei şi să traseze întreaga traiectorie de desfășurare a 
activităţii. El, deci, nu trebuie pierdut nici un moment din vedere. Scopurile parţiale 
ocupă o poziţie subordonată față de scopul final şi ele se încadrează în succesiunea 
logică a acţiunilor care intră în structura activităţii date. Se întâmplă uneori ca scopul 
fina! să se estompeze și să dispară din centrul atenţiei subiectului. în acest caz, 
activitatea capătă un caracter dezorganizat, disipându-se în atingerea unor scopuri 
parțiale fără a se realiza legătura logică între ele. Forma cea mai gravă a acestui 
fenomen se întâlneşte în tulburările psihice de tip demenţial și în sindromul de lob 
frontal, determinat de focare organice ale creierului. Pacienţii respectivi devin 
incapabili de a urmări un obiectiv în perspectivă mai îndepărtată şi a-și organiza 
eforturile în mod adecvat pentru atingerea lui. Ei se opresc întotdeauna la rezultatul 
unei acţiuni sau operaţii concrete, declarând „gata, am terminal”, şi trec la altceva; se 
apucă de mai multe lucruri, fără a duce la capăt vreunul. 

Mijlocul reprezintă tot ceea ce trebuie făcut, întreprins și tot ceea ce trebuie 
folosit în calitate de instrument sau unealtă /în sensul larg al termenului) pentru 
rezolvarea sarcinilor şi realizarea scopurilor. Mijlocul apare ca verigă intermediară 
între motiv și scop, și, structural, cuprinde două categorii de elemente: interne, 
subiective și externe, obiective. 

Elementele interne, subiective, constau din: informaţii, cunoştinţe despre 
caracteristicile scopului, ale contextului și despre condiţiile în care urmează să se 

desfășoare activitatea; procese mnezice care oferă datele necesare din experiența 
anterioară; procese cognitiv-rezolutive (percepţie, reprezentare, imaginaţie, gândire), 
care asigură elaborarea soluţiilor la diferitele secvenţe și sarcini particulare ale 
activităţii, atenţia, care optimizează desfășurarea și eficienţa operaţiilor şi acţiunilor; 
mecanismele reglajului voluntar, care asigură mobilizarea resurselor energetice şi 
canalizarea lor pe direcţia scopului; operaţiile și acţiunile - mentale şi motorii, prin 
intermediul cărora se realizează efectiv transformările necesare la nivelul situaţiei. 

Elementele externe, obiective sunt reprezentate de mulţimea lucrurilor şi a 
instrumentelor la care se recurge și care se folosesc pentru realizarea transformărilor 
reclamate de rezolvarea situaţiilor problematice și împlinirea sarcinilor. 

Mijloacele se aleg după formularea scopului și în funcţie de natura activităţii și de 
condiţiile de desfășurare a ei. Ele nu sunt însă absolut neutre din punct de vedere 
axiologic, ci intră sub incidenţa principiilor şi normelor etico-morale impuse de societate. 

Ca urmare, se împart în acceptabile sau licite şi inacceptabile sau ilicite. Pentru a 
se încadra în limitele moralității, realizarea scopurilor propuse trebuie să se bazeze pe 
mijloace admise, licite. Dictonul „scopul scuză mijloacele” intră în contradicție cu 
etaloanele morale și nu poate fi luat drept far călăuzitor în activitate. 

Cel de al doilea aspect al structurii activităţii ne trimite la modul de articulare şi 
combinare a componentelor psihice și psihofizice ale sistemului personalităţii în struc- 
tura diferitelor forme modale și particulare de activitate. în principiu, se poate afirma că 
în fiecare formă modală (de activitate) sunt incluse și participă toate funcţiile și 
procesele psihice, de la cele cognitive - percepţie, reprezentare, imaginaţie, gândire —, 
până la cele voliționale, precum și toate cele trei subsisteme ale personalității — 
temperament caracter, aptitudini. Dar ponderile și raporturile dintre acestea variază 
semnificativ, atât de Ia o formă de activitate la alta, pentru unul şi același subiect, cât și 
de la un subiect la altul, în cadrul aceleași forme de activitate. 


Dacă funcţiile și procesele psihice se structurează şi se dezvoltă în și prin 
activitate, activitatea însăși va fi, la rândul ei, condiţionată, în planul performanței şi al 
eficienţei, de nivelul de dezvoltare şi integrare al funcţiilor și proceselor psihice interne. 
Astfel, o dezvoltare superioară a structurilor gândirii formal-abstracte va stimula şi 
favoriza orientarea subiectului călre o activitate de tip intelectual teoretic, în vreme ce o 
dezvoltare înaltă a structurilor gândirii concret-figurale va favoriza orientarea către o 
activitate intelectuală de tip tehnic sau experimental-apiicativ, etc. 

Din punct de vedere cibernetic, ansamblul componentelor psihice interne 
formează blocul de comandai reglare al activităţii. Corespunzător, trebuie să existe şi 
un bloc de execuție, prin care să se finalizeze și, mai ales, să se obiectiveze rezultatele 
activităţii. Acesta este alcătuit din ansamblul componentelor motorii și verbo-motorii, 
respectiv, mișcări (unităţile cele mai mici), operații (combinaţii de operaţii). 
Caracteristicile acestor componente, respectiv, viteza, forma sau traiectoria, 
amplitudinea, forţa, ritmul, tempoul, ele, se modulează în funcţie de specificul 
situaţiilor de rezolvat și de tipul instrumentelor (uneltelor) folosite în acest scop. 

Eficienţa activităţii va depinde, atât de nivelul de elaborare a! blocului intern de 
comandă, cât şi de calitatea articulării și funcţionării blocului de execuţie. Astfel, pentru a 
deveni performante, mișcările, operaţiile și acţiunile trebuie să atingă stadiul deprinderilor. 

întrucât activitatea este structurată la nivel conştient, ea devine, implicit un 
sistem cu autoreglare. Ca urmare, este firesc ca blocul de execuţie să fie legat și în sens 
invers cu cel de comandă. Prin intermediul conexiunii inverse se realizează două tipuri 
de control: controlul asupra rezultatului, comparându-se informaţia despre ceea ce s-a 
obţinut cu ceea ce s-a propus să se obţină, și controlul asupra desfășurării acțiunilor 
executive externe, asigurându-se menţinerea lor pe traiectoria şi succesiunea 
corespunzătoare situaţiei și scopului urmărit (fig. 47). 


Fig, 47. Schema-bloc a autoreglării activităţii 


16.3. FORMELE ACTIVITĂȚII 


Aşa cum am arătat, activitatea umană nu este o categorie omogenă, 
monomodală, ci una eterogenă, plurimodală, punând în evidenţă o diversitate de forme 
şi variante. Criteriile de delimitare şi clasificare a acestora sunt diferite: 

a) natura produsului, în funcţie de care se disting două forme principale de 
activitate: materială și spirituală; 

b) conținutul şi scopul, după care se delimitează activitatea de cunoaștere, 
activitatea de producţie, activitatea de comunicare, activitatea de distracţie, activitatea 
de instruire, activitatea de conducere, etc; 

c) succesiunea in evoluţia ontogenetică a personalităţii, pe baza căriea se disting 
formele categoriale modale -jocul, învățarea şi munca. 

Criteriul succesiunii ontogenetice este cel mai important și ne vom opri pe scurt 
la analiza formelor de activitate desprinse prin aplicarea lui. 

Jocul este prima formă sub care începe să se manifeste şi să se afirme într-o 
manieră structurată activismul intrinsec al ființei umane. Acesta se impune ca 
activitate dominantă la vârsta copilăriei și mai ales în perioada preșcolară. Trăsăturile 
sale definitorii sunt: 

a) caracterul integral intrinsec al motivaţiei care-l generează și-l susține (copilul 
simte în mod acut nevoia de a se juca); 

b) corespondența permanentă a motivului cu scopul (motivul rezidă în obţinerea unei 
plăceri sau satiafacţii prin joc, iar scopul — în a sejuca de dragul de a sejuca, din plăcere); 

c) absenţa centrării pe obţinerea unui produs concret sau importanța scăzută, 
minimală acordată rezultatului de către subiect (copil); 

d) absenţa legăturii cu problemele asigurării existenţei, jocul neducând la 
satisfacerea nici a trebuinţei de foame, nici a celei de adăpost sau îmbrăcăminte; 

e) absenţa coerciţiilor și constrângerilor privind angajarea în joc, aceasta fiind 
complet liberă și benevolă; 

f) absenţa relativă a obligaţiilor şi răspunderilor sociale. 

Dintre toate cele trei forme modale menţionate, jocul este activitatea cea mai 
liberă, ea stând exclusiv sub semnul dorinţei şi voinţei copilului: acesta o începe când 
dorește și când vrea, și o termină când nu mai are poftă să continue. 

Asupra genezei şi rostului jocului au fost formulate diferite ipoteze și teorii, 
printre cele mai cunoscute fiind: * teoria instinctualistă, formulată de filosoful și 
esteticianul german Karl Gross(1861-1944); + teoria surplusului energetic, dezvoltată 
de psihologul austriac Karl Biihler(1879-1963); • teoria reiterării istoriei speciei, 
susținută de J. Piaget (1896-1980); * reoria hedonică, dezvoltată în cadrul psihanalizei. 

Potrivit teoriei instinctualiste, jocul este expresia reactualizării unor parfem-an 
comportamentale înscrise în inconştient. Aceste pattern-uri prefigurează și pregătesc 
comportamentele finalist-adaptaţive de mai târziu. Copilul este, aşadar, predispus şi 
predeterminat să se manifeste jucându-se. El este simultan subiectul care întreprinde și 
controleazăjocul, și factorul declanșării automate a unor structuri instinctive. 

Teoria surplusului de energie interpretează jocul ca o simplă eliberare tensională. 
Energia antrenată de procesele biologice interne atinge un nivel care depășește limita 
de stăpânire (control) şi, generând modificări de tonus muscular și de echilibru natural, 
pune copilul în mișcare în mod irezistibil. Mișcarea, componenta de bază a jocului, 
devine o supapă de eliberare a surplusului de energie și de relaxare. 

Teoria lui Piaget se bazează pe principiul din biologie, potrivit căruia „ontogenia 
repetă filogenia Astfel, în planul evoluţiei psihocomportamentale, jocul reproduce stările 
şi modurile de manifestare ancestrale, proprii stărilor timpurii ale existenţei omului. 

în fine, teoria hedonică vede în joc doar o modalitate prin care copilul caută să 
obţină plăcerea și să scape de încorsetare şi tensiune. 

După cum se poate observa, teoriile enumerate nu includ jocul în categoria forme- 
lor de activitate și nu-i dezvăluie rolul formativ în sfera vieţii psihice generale a copilului. 

Indiferent ce punct de vedere se împărtășește, este unanim admis căjocul ocupă 
un loc esenţial în ontogeneza umană, în viaţa copilului. Ca formă dominantă de 
activitate, jocul devine factorul esenţial al dezvoltării psihice generale a copilului. El 
pune în evidenţă o mulțime de variante, de la cele mai simple, nestructurate, cum sunt 
alergatul, căţăratul, aruncarea obiectelor etc, până la cele complexe, bazate pe 
diviziunea sarcinilor şi rolurilor și pe imitarea unor activităţi sociale. Copilul trece 
gradat de la jocurile simple la cele complexe, de la jocurile nestructurate la cele 
structurate pe atribuţiuni și roluri, de la jocurile individuale, egocentrice, la jocurile 
colective, allocentrice. 

Fiecare fonnă genetică de joc exprimă un anumit nivel al dezvoltării psihice a 
copilului. Se poate stabili o succesiune legică a implicării în conţinutul și structura 
jocului a diferitelor componente și procese motorii și psihice. Astfel, în perioada 1-3 
ani, predomină componentele motorii și senzoriale; între 3-7 ani, veriga motorie a 
jocului va fi tot mai mult supusă reglării și medierii din partea proceselor reprezentării 
şi imaginaţiei; concomitent, se conectează memoria (reclamată de necesitatea reţinerii 
regulilor şi condiţiilor specifice diferitelor tipuri de joc) şi gândirea (reclamată de 
necesitatea înţelegerii regulilor și a planificării acţiunilor). In majoritatea jocurilor sunt 
solicitate atenţia și voinţa, copilul trebuind să-și impună o anumită concentrare, o 
anumită răbdare, o anumită stare de așteptare, un anumit efort fizic sau nervos. 

Condiţionarea socio-culturală a dus la constituirea unor categorii speciale de 
jocuri, prin intermediul cărora copilul dobândește acces la structurile și conținuturile 
vieţii sociale. Este vorba dejocurile imitative profesionale (de-a soldaţii, de-a doctorul, 
de-a constructorul, de-a profesorul, etc.) și jocurile didactice, cu o mare pondere în 
perioada grădiniţei, prin intermediul cărora copilul se familiarizează cu sarcinile 
specifice ale activităţii școlare viitoare. De asemenea, tot în cadrul unorjocuri, copilul 
este introdus în atmosfera unor sarcini și situaţii de muncă. De la cea mai fragedă 
vârstă el manifestă o vie curiozitate și un interes deosebit pentru preocupările și 
activităţile adulţilor, în primul rând ale părinţilor, încercând să le îndeplinească, fie 
împreună cu părinţii, fie de unul singur sau cu alţi copii în forma jocurilor imitative. 

Se dovedește că preșcolarul poate îndeplini cu multă sârguință sarcini proprii 
activităţii de învăţare şi celei de muncă, dacă acestea sunt transpuse într-o schemă de 
joc și dacă sunt codificate într-o formă intuitiv-concretă. 

Dominant la vârsta copilăriei preșcolare, jocul va continua să rămână o 
componentă importantă în structura de ansamblu a sistemului personalităţii, chiar la 
vârste înaintate, prin aceasta omul dobândind atributul de ființă litdică. 

Firește, pe măsura înaintării spre vârsta adultă, avem de-a face cu jocuri mereu 
mai complexe și cu o conotaţie socio-culturală mult mai pronunţată. 

Potrivit principiului regresiei funcționale, esenţial în cadrul mecanismelor 
psihologice de autoreglare, omul simte periodic nevoia de a trece de la o muncă 
încordată, care reclamă un mare consum energetic, la activitatea ludică, în vederea 
relaxării, a refacerii forţelor fizice şi intelectuale. 

învăţarea. Așa cum am arătat, activitatea este, în ultima instanță, modalitatea 
principală de adaptare a omului la mediu. Faza de acomodare a procesului adaptării, 
care presupune introducerea unor modificări mai mult sau mai puţin radicale în 
organizarea internă anterioară a personalităţii, se realizează pe baza învăţării. Proprie 
întregului regn animal, învăţarea devine o formă sistematică și specifică de activitate la 
nivelul omului, în cadrul societăţii. 

întrucât, spre deosebire de animal, omul se caracterizează printr-o adaptare de tip 
individual, învăţarea dobândeşte la el un rol primordial pentru o dezvoltare psihică optimă. 

Genetic, creierul uman este dotat cu cea mai înaltă capacitate de condiţionare şi 
învăţare, aceasta impunându-se ca una dintre aptitudinile generale cele mai importante. 


în sens larg, prin învăţare se înţelege trecerea unui sistem instruibil dintr-o stare 
iniţială A,, de neinstruire (slabă organizare, absența experienţei necesare pentru 
abordarea eficientă a „situaţiilor problematice”, absenţa unor informaţii, a unor 
operaţii, etc), într-o stare finală A „, de instruire (pregătire), care permite realizarea 


unor obiective specifice de reglare. 

Pentru a determina starea în care se află sistemul, procedăm la confruntarea lui 
cu diferite categorii de sarcini: dacă nu le rezolvă, vom spune că. în raport cu acele 
sarcini, se află într-o stare de totală neinstruire; atunci se trece la clapa de instruire, 
furnizând sistemului respectiv informații, algoritmi si euristici de abordare-rezolvare 
etc.; apoi, se trece din nou la testare, punând iarăşi sistemul în faţa categoriilor iniţiale 
de situaţii; dacă sistemul le rezolvă integral, vom spune că el a trecut în starea de 

instruire completă: dacă sistemul rezolvă doar o anumită parte din ele, spunem că 
sistemul a trecut într-o stare de instruire parţială; în fine, dacă nu rezolvă nici una. 
conchidem că învăţarea, în condiţiile date, a fost nulă. 

în sens restrâns, prin învăţare înţelegem activitatea pe care individul uman o 
desfăşoară sistematic, într-un cadru socialmente organizat. în vederea asimilării de 
informaţii în forma cunoştinţelor, a elaborării unor ansambluri de operaţii și deprinderi, 
precum şi a unor capacităţi de înţelegere, interpretare şi explicare a fenomenelor din 
natură și societate. 

Toate acestea se constituie în ceea ce se cheamă fond sau tezaur de experiența — 
de ordin teoretic şi practic -, graţie căruia devine posibilă echilibrarea optimă, eficientă 
cu mulţimea situaţiilor și solicitărilor externe. Ca urmare, învăţarea poate fi definită și 
ca proces de achiziţie a unor experienţe noi. 

Pentru omul contemporan din societăţile civilizate, învăţarea se desfășoară înlr- 
un sistem instituționalizat - sistemul de învăţământ - şi poartă denumirea de învăţare 
şcolară sau academică. Ea devine formă dominantă de activitate pe durata 
învăţământului general obligatoriu, care, de obicei, este cuprinsă între 6-7 şi 16-17 ani. 
Pentru cei care continuă cu formele învăţământului de profesionalizare, învăţarea 
rămâne activitate dominantă pană la vârste și mai înaintate - 23/25 de ani. 

Fiind organizată gradual și diferențiat pe cicluri şi profile, învăţarea şcolară 
joacă rolul principal în formarea și dezvoltarea pesonalităţii, mai ales în plan 
intelectual şi profesional. 

Structura psihologică a învăţării în psihologia tradiţională, învăţarea era 
redusă cu precădere la fixarea (întipărirea), păstrarea și reproducerea informaţiilor sau 
cunoștințelor în forma în care erau ele structurate şi prezentate din afară de către 
subiectul-instructor. Aceasta genera un fel de echivalență: a învăţa = a memora. Drept 
condiţie obiectivă necesară și suficientă se considera repetiţia („Repetiţia este mama 
învăţării”). Subiectul destinatar sau elevul era situat în relația de învăţare pe o poziţie 
pasivă, de simplu recipient, fără a manifesta vreo iniţiativă sau intervenţie personală în 
fluxul cunoștințelor furnizate de profesor. Cunoștinţele însele erau privite şi vehiculate 
ca datum-ur\ infailibile, închise, care trebuiau receptate, fixate şi reproduse ca atare 
(învăţare dogmatică). 

O dată cu începutul celei de a doua jumătăţi a secolului XX, ca urmare a 
afirmării cu putere a spiritului revoluţiei știinţifico-tehnice și a metodologiei 
sistematico-cibernetice, optica psihologiei asupra învăţării s-a schimbat radical. 
Explozia informaţională a pus în discuţie statutul și stabilitatea în timp a întregului 
sistem de cunoștințe. Faptul că în decursul unui interval scurt de timp (aproximat la 
10 ani) volumul informaţiei în diferitele domenii ale cunoașterii se dublează, iar 
aproape jumătate din volumul cunoștințelor acumulate se perimează, a dus în mod 
necesar şi la reconsiderarea structurii psihologice a învăţăturii. 

Aceasta va fi considerată ca o activitate cu structură psihologică eterogenă şi 
complexă, ireductibilă la procesele memoriei. Asemenea procese, nu pot epuiza învăţarea 
şi se includ doar ca elemente componente ale ei, fireşte necesare și indinspensabile. S-a 
demonstrat că înseşi schemele operatorii ale memoriei logice (verbale, simbolice) şi 
ansamblul procedeelor mnemotehnice sunt rezultatul activităţii de învăţare. 

Având caracter sistemic, de integralitate. învăţarea, include în structura sa, pe 
lângă memorie, toate celelalte procese psihice, la nivelul lor de dezvoltare-integrare în 
momentul dat. Se stabilește astfel o relaţie circulară, de dependenţă și condiţionare 
reciprocă, între învăţare și dezvoltare: învăţarea este principalul factor şi mecanism al 
dezvoltării, calitatea și eficiența ei determinând ritmul și nivelul de elaborare al 
diferitelor componente psihice particulare. La rândul său, dezvoltarea se transformă în 
factor mediator intern al învăţării: cu cât ea se ridică pe trepte mai înalte, cu atât 
învăţarea devine mai rapidă şi mai eficientă, şi invers. 

Revenind acum la structura psihologică a învăţării, putem spune că ea presupune 
participarea şi interacţiunea următoarelor procese psihice (bineînţeles, fără a exclude 
memoria): a) percepţia; b) reprezentarea; c) gândirea; d) atenţia; e) voinţa; f) motivaţia. 

a) Orice activitate sau acţiune de învăţare începe cu perceperea materialului ce se 
urmărește a fi luat în stăpânire de către subiect. Prima condiţie ca materialul respectiv 
să fie reţinut și integrat în fondul experienţei anterioare este aceea ca el să fie perceput 
integral și corect, fără omisiuni sau deformări. Ca urmare, instructorul trebuie să 
codifice și să prezinte materialul de învăţare pe porţii sau secvențe adecvate 
particularităţilor şi capacităţii senzorial-perceptive a  subiectului-destinatar. Este 
recomandabil ca, în acest caz, efortul de detecție, discriminare şi identificare să fie 
minim, pentru a-l economisi în favoarea proceselor ulterioare de prelucrare/înţelegere 
şi integrare. Datele realităţii școlare arată că numeroase erori și dificultăţi ale elevilor, 
din toate ciclurile, în asimilarea cunoștințelor la diferite obiecte de învățământ, sunt de 
natură perceptivă, având la origine false discriminări și false identificări. Cunoașterea 
de către instructor (profesor) a mecanismelor și legilor percepţiei este o cerinţă 
psihologică importantă pentru organizarea și prezentarea optimă a materialului de 
învăţare. Aici trebuie reţinut că dificultăţile de percepţie sunt cu atât mai mari, cu cât 
învăţarea se desfășoară la o vârstă mai mică sau la un ciclu de instruire inferior. 

b) Reprezentarea însoţeşte și se manifestă în paralel cu percepţia. Diferitele 
secvenţe și elemente ale materialului de învăţare, pe măsură ce sunt receptate, activează 
sau generează reprezentări suplimentare, de tip asociativ — prin asemănare, prin 
contrast sau contiguitate spaţio-temporală. Acestea, de regulă, facilitează asimilarea 
noilor informaţii (cunoștințe) şi asigură o bază mai largă de integrare a lor. De aceea, se 
poate afirma că un proces de învăţare se va desfășura cu atât mai bine, cu cât, pe baza 
materialului prezentat, pot apărea reprezentări mai bogate şi mai variate. în generarea 
reprezentărilor suplimentare care acompaniază procesul de percepere a materialului de 
învăţare, se implică şi imaginaţia, atât în forma sa reproductivă, cât şi în cea creatoare. 
Ca urmare, atât diferitele secvenţe și elemente componente, cât și materialul, în 
ansamblu, sunt puse în relaţii și combinaţii noi, sporindu-le valenţele cognitiv-instru- 
mentale. De aceea, se recomandă ca, prin modul de prezentare a materialului, să se 
incite și să se stimuleze cât mai mult imaginaţia destinatarilor. 

c) O dată trecut de barierele percepţiei, materialul de învăţare este supus unor 
prelucrări ample din partea procesului gândirii. Gândirea asigură înțelegerea a ceea ce 
se învaţă, respectiv: semnificaţia entităţilor informaţionale codificate imagistic-figural, 
verbal sau simbolic; relaţiile logice dintre secvențele şi elementele prezentate serial-suc- 
cesiv sau simultan-configurațional; valoarea cognitivă și instrumental-aplicativă, a 

informaţiilor recepționate. Apoi, în învăţare, sunt implicate formarea şi operarea cu 
noţiuni, formularea şi operarea cu principii şi legi de diferite grade de generalitate; 
raționamentul în principalele sale forme - inductivă, deductivă și analogică; rezolvarea 
de problemele care implică relaţionarea transformărilor de tip algoritmic şi euristic, a 
celor de tip convergent și divergent, etc. în concepţia actuală, sub aspectul său calitativ, 
de conţinut, învăţarea trebuie să fie dominată de către gândire şi nu de către memorie, 
cum se credea anterior. Dar pentru aceasta, procesul învăţării se cere a fi organizat și 
realizat pe baza principiilor esenţializării, problematizării şi instrumentalizării. Potrivit 
acestor principii, cunoştinţele nu trebuie prezentate ca entităţi finite rigide, ci ca entităţi 
vii, evolutive, variabile, relative, la care subiectul supus instruirii poate ajunge pe cont 
propriu, pornind de la anumite repere și criterii oferite de instructor. Totodată, 
noţiunile, schemele operatorii, formulele, nu trebuie privite in sine, în legătură cu 
diferite sarcini, situaţii, care urinează să fie abordate şi rezolvate, în plan teoretic sau 
practic. Astfel, procesul învăţării va include, obligatoriu, veriga aplicării, fiecărei 
noţiuni fiindu-i dezvăluită dimensiunea sa instrumentală: ce anume se poate face cu ea 
şi pe baza ei, în cadrul interacțiunii generale a subiectului cu lumea externă. Drept 
criteriu esenţial de evaluare a nivelului de instruire se impune a fi luat nu atât volumul, 
în sine, de informaţii şi cunoştinţe, cât, mai ales, instrumentalitatea lor, ce poate realiza 
subiectul, în planul aplicaţiilor teoretice și practice, cu o anumită noţiune. Or, valoarea 
aplicativă a unei cunoştinţe este cu atât mai mare, cu cât ea este mai bine asimilată și 
integrată în structurile operatorii ale gândirii. 

d) Atenția este o premisă și o condiţie absolut necesară a desfășurării optime a 


învăţării. Participarea ei trebuie să fie permanentă, pe toată durata și în toate fazele 

învăţării, de la receptarea materialului și până la integrarea lui în tezaurul memoriei. 
Scăderea nivelului de concentrare şi fluctuațiile atenţiei figurează printre cei mai serioși 
factori perturbatori ai învățării, generând atât lacune și erori, cât și superficialitate în 
fixarea-integrarea materialului. Durata şedinţelor de învăţare trebuie stabilită în funcţie 
de durata concentrării în sfera atenţiei voluntare, care, după cum se ştie, depinde de 
vârstă și de starea fiziologică a creierului. Condiţionând esenţial calitatea învăţării, 
atenţia voluntară este influențată și dezvoltată prin învăţare. Sarcinile de învăţare 
şcolară şi academică fac permanent apel şi solicită atenţia. In clasele mici (I-IV), 
fixarea, concentrarea şi comutarea atenţiei sunt susținute de întăririle verbale periodice 
ale învățătorului. Se recurge, de asemenea, lajocuri didactice speciale „de atenţie”, care 
- nesolicitând atât de intens procesele intelectuale şi neducând la un consum mare de 
energie nervoasă — creează condiţii interne mai propice pentru exersarea şi 
consolidarea mecanismelor voluntare ale concentrării și stabilităţii atenţiei. 

e) Motivația reprezintă o componentă de importanţă majoră în structura activităţii de 
învăţare. Ca şi în cadrul activităţii în general, ea se include ca factor declanșator, 
direcționator (de orientare) şi smținător-potenţator. Ca formă de activitate integrală, 
învăţarea este funciarmente motivată, ea izvorând sau corespunzând unor stări de 
necesitate, unor sarcini de adaptare a individului la mediu și de autoreglare. Tot ceea ce 
învaţă un individ trebuie să-i servească în rezolvarea diferitelor probleme profesionale și de 
viaţă. Forma primară de motivaţie, din care își trage obârşia învăţarea, este instinctul 
curiozităţii, care se manifestă prin intermediul comportamentului reflex-necondiţionat de 

orientare-investigare (explorare) a ambianţei. Acest comportament este cu atât mai 
frecvent și mai complex, cu cât organismul animal se situează pe o treaptă mai înaltă a 
evoluţiei fllogenetice. La om. el se restructurează prin comutarea mecanismelor lui de 
reglare la nivel cortieal, conştient. Curiozitatea acţionează ca impuls intem, care detemiinâ 
individul să se deschidă față de influenţele externe și sd caute noul. 

Cea mai puternică formă de manifestare a curiozităţii se înregistrează în perioada 
copilăriei şi adolescenţei. La această vârstă, individul este cel mai dornic de a ști, de a 
afla lucruri noi despre tot ceea ce-l înconjoară. Prin acest impuls al curiozităţii, copilul 
se lasă cu plăcere antrenat în situaţiile de învăţare menite să-i furnizeze răspunsuri la 
numeroasele întrebări pe care şi le pune. Dacă motivele curiozităţii sunt satisfăcute în 
mod adecvat evitându-se fenomenele de saturație și plictiseală, ele se structurează ca 
interese şi trebuinţe intriseci de cunoaștere. 

Activitatea de învăţare se întemeiază, atât pe o motivaţie intrinsecă integrată în 
însăși structura ei (de exemplu, interesul şi trebuința de a cunoaște, de a ști, vocaţia 
pentru o anumită profesiune etc), cât şi pe o motivaţie extrinsecă (întăriri administrate 
din afară, în formă de recompense — materiale sau psihologice — și pedepse). Diferenţa 
dintre eficiența învăţării concret motivate și a celei vag motivate a fost demonstrată 
experimental. In cazul în care un material se prezintă pentru învăţare în mod neutru, 
rezultatul va fi mediocru sau slab; în schimb, dacă înainte de prezentarea materialului, 
subiecţilor li se dă un set de întrebări sau de probleme la care ei nu pot răspunde, iar 
după aceea li se prezintă materialul a cărui însușire permite găsirea răspunsurilor 
corecte, rezultatele devin considerabil mai bune. Astfel, s-a introdus conceptul de „seţ 
motivaţional'Xmoriwjfwna/ set), alături de cel de „„ set de imâțire"(learning set). 

O importanţă deosebită în formarea bazei molivaţionale proprii a activităţii de 
învăţare o are metoda folosită de instructor. O metodă rigid-dogmatică, în cadrul căreia 
elevul nu are o libertate de iniţiativă și de gândire, trebuind doar să recepteze și să 
memoreze ceea ce i se prezintă, duce treptat la dezvoltarea unei motivații negative, care 
determină o reacție aversivă faţă de obiectul învăţării. Dimpotrivă, o metodă care 
stimulează iniţiativa și imaginţia sau gândirea proprie duce treptat la structurarea unui 
interes autentic pentru domeniul dat. 

Mecanismele şi legile învăţării Problema mecanismelor care stau la baza 
învăţării a fost mult controversată în psihologie și psihofiziologie. Trebuie spus că 
această problemă nu s-a pus în toate orientările psihologice, ci numai în cele care 
recunoşteau caracterul evolutiv al psihicului, respectiv, în asociaţionism, în 
behaviorism, în structuralismul genetic, în funcţionalism, în interacționismul sistemic. 

Totodată, se impune precizarea că elementele care se puneau la baza rezolvării 
acestei probleme au variat aţâţ în timp, cât şi de la o orientare la alta. Astfel, s-au elaborat 
mai multe teorii, cele mai importante fiind: teoria urmelor, teoria imprimării, teoria 
plasticităţii cerebrale, teoria condiţionării, teoria ansamblurilor celulare şi teoria 
conexiom slă. 

Teoria urmelor este cea mai veche, ea fiind enunțată prima dală în sec.XVII, de 
către cercetătorii englezi Prestley şi Hartley, precursorii asociaţionismului. în esenţă, 
această teorie se bazează pe fenomenul de postefect al undei de excitație pe traseele 
nervoase. Acţiunea oricărui stimul generează, în interiorul rețelelor neuronale, 

potenţiale bioelectrice, care se menţin un anumit timp și după încetarea ei. Aceste 
potenţiale reziduale se constituie în „urme” sau „peceţi” ale stimulilor externi şi ele pot 
fi întărite atât prin repetarea în timp, la diferite intervale, a stimulilor respectivi, cât și 
prin reiterarea circulară în interiorul reţelelor reverberante. Prin intermediul acestor 
„urme", materialul de învăţare se transformă în „dat' de memorie, devenind 
recognoscibil (la reapariţie) sau reproductibii (în absenţă). 


Teoria imprimării are la bază ideea reflectării pasive, de tip fotografic, susţinută de 
J. Miiller, Helmholltz, G. Fechner, presupunând că receptorii îndeplinesc rol de selectori 
şi filtre ale fluxurilor energetice emise de acţiunea stimulilor externi (materialul de 
învăţare), iar structurile cerebrale îndeplinesc rolul de peliculă sau placă fotosensibilă, 
vibro sau acustico-sensibilă, mecano-sensibilă, termo-sensibilă care imprimă şi păstrează, 
prin intermediul unor fixatori proprii, elementele materialului prezentat. Imprimarea se 
deosebește de potenţialul bioelectric de urmă prin legătura ei intimă cu structura 
substanţială a creierului, căreia i se atribuie proprietatea impresionabilităţii. 


în prezent, în sprijinul acestei teorii se aduc argumente furnizate de cercetările 
asupra bazei biochimice a memoriei de lungă durată. Din infrastructura neuronală, în 
calitate de elemente care fixează şi conservă „imprimatele” stimulărilor externe fac 
parte aminoacizii, respectiv, ADN şi ARN, 

Teoria plasticităţii cerebrale, enunțată iniţial de H.Jackson, a fost dezvoltată 
ulterior în lucrările lui Lashley (1929, 1950), Luria (1947, 1958), Kaas (1991, 1995), 
Kolb (1995) șa. Ea se întemeiază pe date clinice (compensarea și reconstrucția 
funcţiilor psihice destracturate sau abolite în urma leziunilor localizate, în focar, ale 
scoarței cerebrale) și pe date experimentale obţinute cu ajutorai imageriei reomagnetice 
(IRMN). Ideea sa de bază rezidă în aceea că, în timpul procesului de învăţare, în 
funcţie de natura modală (imagistico-figurală, verbal-simbolică, alfanumerică) a 
codificării informaţiei de la intrare, precum și de gradul sau nivelul la care se face 
prelucrarea informaţiei recepționate, au loc modificări spaţial-topografice diferenţiate 
în cadrul structurilor cerebrale, care se constituie în „modele” sau „hărţi” cu funcţie de 
reproducere/reprezentare, în raport cu clementele materialului dat. Pe măsură ce 
conturile acestor modele devin mai clare și mai stabile, materialul învăţat se păstrează 
mai bine și se reactualizează mai ușor. între gradul de consolidare a modelelor și 
frecvenţa aplicării sau utilizării materialului învăţat în activitatea cotidiană există o 
relaţie de dependenţă logaritmică: Mi ~ klogF, unde Mi = gradul de pregnanţă al 
modelului intern, k = o constantă care depinde de pragurile diferitelor straturi corticale, 
iar F = frecvenţa folosirii materialului învăţat anterior. 

Teoria plasticităţii conferă un caracter dinamic, variabil configurației spaţio- 
topografice a creierului, postulând posibilitatea modulării ei în concordanță cu 
distribuţia evenimentelor externe. 

Teoria condiţionării, formulată de 1. Pavlov și dezvoltată de Ivanov Smolenski, 
Skinner, Konorski, Huli, Ililgard, Bruner șa. , pune la baza învăţării principiul 
semnalizării și formarea prin întărire (motivaţie) a legăturilor temporare între stimuli 
(situaţii) şi răspunsuri (acte comportamentale). Legătura temporară este descrisă sub 
forma unui traseu selectiv de transmitere și circulaţie a excitaţiei între două sau mai 
multe zone centrale (corticale) corespunzătoare fie acţiunii unor stimuli necondiţionaţi 
(biologicește necesari - hrană, sex, apărare) şi condiţionaţi (asociaţi), atunci când cei 
din urmă îi preced pe cei dintâi semnalizându-le apariţia, fie acţiunii doar a stimulilor 

în sine neutri, dar integrați într-o situaţie cu valoare adaptativă. Prin intermediul 
semnificației adaptative a stimulilor (situațiilor) şi al întăririi, teoria condiţionării 
reușește să introducă o distincţie importantă între învăţare și memorie: învăţarea este 
privită prin prisma necesităţilor adaptării la mediu, implicând obligatoriu achiziţia sau 
formarea de acte comportamentale noi cu valoare instrumental-adaptativă; în schimb, 
memoria este considerată ca proces de depozitare, păstrare și actualizare a 
evenimentelor în sine, fără a fi obligatoriu ca acestea să fie integrate sau subsumate 
unor acte instrumentale specifice. Esenţial pentru învăţare devine sistemul de 
transformări și operaţii pe care subiectul reuşeşte să le aplice conţinuturilor 
informaţionale stocate. 

Așa cum sublinia C.Huli (1953), în condiţionare accentul se pune pe formarea unor 
pattem-un comportamentale adecvate situaţiilor concret-individuale, cu posibilitatea 
categorializării treptate, adică a extinderii aplicabilităţii lor la alte situaţii asemănătoare. 

Teoria condiţionării subordonează apoi învăţarea principiului încercărilor şi 
erorilor, şi principiului întăririi (recompensă - pedeapsă). Aceasta dovedește încă o 
dată faptul că accentul se pune pe latura instrumental-executivă, adică pe elaborarea 
unor sisteme de operaţii și deprinderi intelectuale și motorii. 

Teoria ansamblurilor celulare a fost elaborată de D.O. Hebb (1948) și 
împărtășită de numeroși cercetători (Hubel şiWiesel, 1965; Kandel și Spencer, 1968; 
Eccles, 1980). In lumina acestei teorii, mecanismul învăţării constă în formarea unor 
serii sau ansambluri funcţional omogene de neuroni, atât pe orizontală, corespunzător 
diversităţii modale a fluxurilor informaţionale, cât şi pe verticală, corespunzător 
gradului sau nivelului de generalitate la care se produce integrarea modală și 
plurimodală. Fiecare clasă a sarcinilor sau seturilor de învăţare se leagă de câte un 
asemenea ansamblu celular. Comunicarea dintre ansamblurile celulare individuale 
asigură sistematizarea şi unificarea în timp — succesiv sau simultan - a secvenţelor de 
informaţie sau de execuţie, precum şi transferul de experienţă de la o situaţie la alta, de 
la un domeniu la altul. 

Teoria conexionistă, lansată în circuitul științific după anii'80, din direcția 
ştiinţelor cognitive (P'. Sutherland), interpretează mecanismul învăţării pe baza logicii 
interne a creierului, care pune în funcțiune operatori specifici de selectare și conectare a 
elementelor neuronale. Conexiunile interaeuronale stabilite pe baza operatorilor logici 
duc în final la formarea unor sisteme funcţionale de tip computer, care procesează şi 
sistematizează materialul de învăţare în conformitate cu anumite criterii de ordin 
semantic-cognitiv şi pragmatic-instrumental. 

A învăţa devine, în acest caz, sinonim cu a stabili conexiuni logice, inteligibile şi 
adaptative, între neuroni și grupe de neuroni, la nivelul creierului ca sistem integral. 
Calitatea conexiunilor interneuronale depinde de gradul de organizare, (incluzând aici 
şi parametrul accesibilităţii), de metoda de prezentare şi testare-aplicare, precum şi de 
caracteristicile individuale ale creierului - capacitatea de admisie, capacitatea de 
procesare/rezoluţie și capacitatea de engramare-integrare. 

Sistemele de conexiuni interneuronale se diferenţiază și se specializează în 
concordanța cu natura conţinutului și caracteristicile codificării materialului de 
învăţare. Formarea lor se subordonează principiului input-output, incluzând o legătură cu 
zonele receptoare periferice, un set de legături intermediare, la nivelul centrilor 
subcorticali, o legătură descendentă cu blocul de execuţie (reacţiilor de răspuns) şi în fine, 
o legătură inversă , între blocul de execuţie și blocul de comandă. Astfel, la nivelul 

creierului, învăţarea îşi găseşte atât concretizarea cât și suportul material în partem-xm 
specifice de conexiuni interneuronale, care, la rândul lor, se articulea2ă unele cu altele, 
potrivit operatorilor logici care structurează elementele într-un domeniu al cunoașterii 
(ex., în domeniul fizicii sau matematicii) sau al unei activităţi (profesiuni) practice. 

Legile învăţării. Ca activitate cu caracter fbrmativ-structurant, învăţarea se 
subordonează, legii generale a dezvoltării. Aceasta înseamnă că desfăşurarea ei are un 
caracter ascendent și gradual, mergând de la inferior la superior, de la simplu la 
complex, de la ușor la greu. de la concret la abstract, de la individual (particular) la 
general (universal). 

Intinzându-se pe o lungă perioadă de timp, conţinutul activităţii de învăţare se 
împarte logic în cicluri, etape și secvenţe organizate serial, într-o succesiune legică, 
bine determinată. Caracterul gradual al desfășurării învăţării reflectă și respectă 
stadialitatea dezvoltării psihice a omului: trecerea la o etapă următoare, considerată 
superioară, nu se poate tace fără parcurgerea etapelor anterioare, considerate inferioare. 
De aici, rezultă necesitatea unei riguroase selecţii și planificări a materialului și 
sarcinilor de învăţare. 

Pe lângă legea generală a dezvoltării, învăţarea se întemeiază și este guvernată 
de acţiunea unor legi proprii. La cele mai importante dintre aceste legi ne vom opri în 
cele ce urmează. 

Legea  receptivităţii optime susţine că diferitele conţinuturi informațional- 
cognitive, procedee instrumentale intelectuale, deprinderi senzorio-motorii etc, pentru 
a fi asimilate și integrate ca .. bunuri” interne proprii ale subiectului, trebuie să fie 
prezentate la momentul prielnic, potrivit. Acesta constă în disponibilitatea 
psihofiziologică cea mai bună a subiectului, care depinde de vârstă și de evoluţia 
ontogenetică anterioară. 

Dacă o anumită sarcină de învăţare se prezintă înainte de momentul receptivității 
optime, rezolvarea ei este împiedicată de ineficienta pregătire psihofiziologică internă a 
subiectului; dacă se prezintă mai târziu de acest moment, rezultatele vor fi de asemenea 
slabe, datorită tocirii sensibilităţii față de ea. Acest fapt, îndelung observat și verificat în 
cadrul experienţei cotidiene, a dus la formularea dictonului: „ Ceea ce Ionel nu a 
învăţat. Ion nu va mai învăţa niciodată”. Concluzia ce se degajă din legea receptivității 
optime este aceea că învăţarea trebuie începută încă din primele zile după naștere și 
strict corelată cu transformările evolutive care se produc succesiv în plan 
psihofiziologjc general. 

Legea semnificației şi  selectivităţii exprimă dependența curbei învățării 
diferitelor materiale și conținuturi de importanța pe care o prezintă ele pentru subiect și 
de seturile motivaţionale, de întâmpinare și de anticipare ale acestuia. Atât observaţiile 
cotidiene, cât și datele cercetărilor experimentale atestă că subiectul uman, indiferent 
de sex și vârstă, se implică cu atât mai profund într-o sarcină de învăţare și obține 
rezultate cu atât mai bune, cu cât sarcina respectivă prezintă o importanță mai mare 
pentru el, și invers. lar importanţa derivă atât din natura și conţinutul sarcinilor de 
învăţare, cât și din particularităţile structurii psihice interne a indivizilor. Astfel, în fața 
aceluiaşi material de învăţare, diferiţi subiecţi vor avea grade de implicare afectiv- 
motivaţionale diferite şi selectivităţi diferite în raport cu o parte sau alta, cu un element 
sau altul al materialului respectiv. 

în cadrul învăţării școlare, legea semnificației și selectivităţii se va manifesta prin 
intermediul structurării intereselor de cunoaștere și a aspirațiilor profesionale. Ea va 

determina în plan individual fenomenul de ierarhizare a valorilor pragurilor de admisie- 
stocare-integrare în raport cu diferitele obiecte din planul general de învățământ: 
scăzute pentru anumite discipline (preferate), valori medii pentru altele (tolerabile) și 
valori crescute pentru celelalte (rejectabile). Efectul diferenţial al acţiunii legii 
semnificației selectivităţii se amplifică progresiv dinspre vârsta școlară mică spre 
vârstele şcolare mari și ei se concretizează în constituirea modelului evantai al 
orientărilor şi opţiunilor profesionale. 

Legea efectului a fost desprinsă pe bază experimentală și formulată de 
Thorndicke (1932). Ea postulează că, în cursul învăţării, selectarea reacțiilor de 
răspuns, a actelor comportamentale finaliste se face în virtutea efectului lor; pozitiv sau 
negativ. Se constată astfel că, pe fondul acţiunii generale a principiului încercărilor și 
erorilor, tinde în mod constant să crească frecvenţa reacțiilor și acţiunilor corecte și, 
corespuzător, să descrească frecvenţa răspunsurilor şi acţiunilor eronate. în primul caz, 
efectul acţionează ca întărire pozitivă, fixând și consolidând răspunsurile care l-au 
generat; în cazul at doilea, efectul acționează ca întărire negativă, slăbind și, în final, 
anulând răspunsurile care l-au produs. 

In urma experimentelor pe animale, Thorndicke a conferit legii efectului un 
caracter automat și necondiționat, ea singură „ducând pe umerii săi” întregul proces al 
învăţării . La nivelul ființei umane legea suferă însă o restructurare esenţială: ea își 
pierde caracterul automat, realizându-se pe baza analizei și evaluării conştiente, critice 
a rezultatelor unei secvenţe de învăţare şi a desprinderii unor criterii obiective de 
verificare şi disociere între corect şi eronat. 

Legea transferului exprimă legătura pozitivă, de facilitare reciprocă, ce se 
stabilește între diferitele conţinuturi şi secvenţe ale învăţării. De exemplu: învăţarea 
algoritmului adunării facilitează învăţarea ulterioară a algoritmului înmulţirii, după 
cum învăţarea algoritmului scăderii facilitează asimilarea algoritmului împărțirii; 
învăţarea unei limbi romanice facilitează însușirea unei alte limbi romanice; efectul de 
facilitare este cu atât mai mare, cu cât domeniile abordate sunt mai apropiate; învăţarea 
mersului pe bicicletă înlesneşte învăţarea mersului pe motocicletă; învăţarea șotatului 
ușurează învățarea pilotajului. In exemplele de mai sus se constată că transferul se 
realizează între conţinuturi și secvenţe de învăţare apropiate, care au scheme sau note 
definitorii, asemănătoare. Acesta este tipul de transfer cel mai frecvent, pe care-l 
numim specific. Există însă şi un al doilea tip de transfer, care are la bază relaţia de 
analogie şi schema raționamentului analogic și pe care îl numim nespecific. Prin 
intermediul său. la nivelul mecanismelor interne ale învățării, se creează un amplu 
spaţiu conexional-combinatoric, care permite găsirea de apropieri şi similitudini între 
domenii îndepărtate, care. aparent, nu au nimic comun unele cu altele. 

In plan obiectiv-extern. legea transferului impune necesitatea organizării şi 
realizării învăţării pe relevarea și conştientizarea de către cel care învaţă a unor criterii 
de stabilire a asemănării și analogiei între fenomene și evenimente. 

Legea interferenţei exprimă influența negativă, perturbatoare pe care un anumit 
conţinut sau tip de material de învăţare o exercită asupra însușirii unui alt conţinut sau 
material. O cantonare excesivă în sfera învăţării intuitiv-eoncretc sau senzorio-motorii, 
de pildă, duce la îngreunarea desfășurării învăţării conceptuale, simbolic-abstracte. 

Cel mai puternic însă, interferența în învăţare se concretizează în tendința 
cunoștințelor şi experiențelor mai vechi de a îngusta sau închide calea asimilării 
cunoștințelor şi experienţelor noi (rigiditatea și conservatorismul structurilor funcţionale). 

De aici necesitatea să se renunţe la procedeele dogmatice în învăţare, aceasta trebuind să 
se realizeze pe baza principiilor flexibilizării structurilor şi relativizării cunoștințelor. 

Legea sistemicitâţii derivă din modul de organizare funcţională internă a însuşi 
creierului uman. care se cartacterizează prin conexiuni și interdependenţe între toate 
elementele neuronale și între toate formațiunile nervoase constituente. Caracterul 
intrinsec al acestei legi este dovedit și de faptul că, chiar în condiţiile prezentării unui 
material slab structurat, fragmentat, dispersat, fiecare subiect tinde să-i dezvăluie 
legăturile logico-semantice între elemente și să-l închege într-o unitate sistemicâ. Cu 
alte cuvinte. învăţarea unui material devine cu atât mai ușoară și mai eficientă, cu cât 
aceasta are un caracter mai bine organizat și sistematizat și invers. 

Formele sau tipurile învățării. în literatura psihologică se întâlnesc clasificări 
diferite ale formelor de învăţare, cele mai multe având la bază criterii de conţinut 
(Hilgard şi Montpellier) sau criterii legate de volumul și importanţa achiziţiilor în 
structurarea și reglarea comportamentului (R.Gagne). 

Prin aplicarea criteriilor de conţinut au fost desprinse și identificate următoarele 
tipuri de învăţare: 

* habituare sau învățarea prin obișnuire. care se manifestă, fie în cadrul adaptării 
senzoriale, fie în plan psiho-afectiv, ca atenuare sau estompare treptată a efectului 
iniţial - pozitiv sau negativ - al unui stimul, ca urmare a prelungirii în timp a acţiunii 
lui sau a creșterii frecvenţei lui în câmpul nostru perceptiv; 

- învăţare prin condiţionare de tip clasic (pavlovian), care se realizează, fie în 
planul primului sistem de semnalizare (legătură temporară între doi stimuli fizici - unul 
necondiţionat biologicește necesar, şi altul condiţionat, lipsit de importanţă biologică 
intrinsecă, dar pe care o dobândește prin asocierea cu cel necondiţionat), fie în planul 
celui de-al doilea sistem de semnalizare (legătură între stimulii fizici concreţi și 
denumirile lor verbale, aşa cum se întâmplă în formarea conceptelor sau în învăţarea 
discriminatorie a formelor, sau legătură înlre doi stimuli verbali - verbo-verbală -, pe 
baza căreia se stabilesc raporturi semantice între cuvinte); 

- învăţarea prin condiţionare instrumentală sau de tip skinnerian, care constă în 
stabilirea unei legături adaptative între secvențele comportamentale și elementele situației 
externe (problematice) potrivit distribuţiei întăririlor — recompensă sau pedeapsă); 

- învățarea perceptivă, extrem de importantă atât sub aspect cognitiv, ea fiind 
implicată în însușirea sistemelor de semne, simboluri și forme, care se utilizează în 
diferitele științe, cât și comportamental, prin identificarea și interpretarea stimulilor și 
codurilor figurale prin prisma stărilor de necesitate și a sarcinilor de reglare aflate în 
faţa subiectului; 


* învățarea motorie, care constă în articularea mișcărilor simple, singulare în 
sisteme funcţionale unitare, integrate, fie cu valoare instrumentală, subordonate 
rezolvării unor sarcini de muncă, de pildă, fie cu valoare finalistă în sine, cum este 
cazul sistemelor motorii din activitatea sportivă şi din balet. învăţarea motorie stă la 
baza formării deprinderilor, ca verigi executive esenţiale ale activităţii de muncă. 
Caracteristicile definitorii ale unei asemenea deprinderi sunt: * legătura selectivă și 
stabilă cu anumite categorii de sarcini și de obiective (scopuri); * înalta diferenţiere, 
individualizare şi specializare a schemelor logice interne pe care se bazează 
organizarea lor; * gradul înalt de consolidare și automatizare și trecerea desfășurării lor 
de la nivelul reglajului voluntar, la nivelul celui involuntar, * eficienţa performanţială în 

condiţiile date; * relativa rigiditate şi rezistenţă la schimbare (restructurarea oricărui 
sistem de deprinderi se realizează cu dificultate și anevoie). 

* învățarea verbală , care, pe de o parte, înlesnește formarea și îmbogățirea în 
timp a vocabularului intern, iar pe de altă parte, asigură dezvăluirea și fixarea 
legăturilor semantice și sintactice (logico-gramaticale) între cuvinte. Ea se poate realiza 
prin diferite modalităţi: condiţionare, asociere, definiţie, comparaţie, combinaţie, 
derivație etc. Datorită faptului că limba şi, respectiv, limbajul este principalul 
instrument de codificare (fixare) şi transmitere a conţinuturi lor intbrmaţional-cognitive 
şi a sistemelor de valori, principii şi norme, învăţarea verbală dobândește o importanță 
excepţională pentru dezvoltarea psihică de nivel superior, specific uman. 

Aplicarea criteriilor privitoare la volumul și importanţa achiziţiilor în structurarea și 
reglarea comportamentului a permis diferenţierea următoarelor tipuri principale de învăţare: 

* învățarea de semnale, pe baza căreia se stabilește valoarea social-convenţională 
de semnalizare, atât a unor stimuli fizici concreţi, cât și a unor forme artificial create 
pentru reglarea comportamentelor în anumite situaţii (ex. semnale de circulaţie). 

- învățarea legăturilor între semnificaţia stimulilor de orice gen și răspunsuri (se 
realizează, atât în mod individual, pe baza încercărilor şi erorilor, cât și în mod 
organizat, în cadru social specific, prin intermediul unor instructaje și reguli; exemplul 
cel mai concludent al acestui din urmă tip de învăţare îl constituie”/rawtf/e condiționate, 
în schema cărora, semnificaţia stimulului se modifică în funcţie de contextul în care 
este inclus: într-un anumit context, stimulul este urmat de răspuns sau acţiune din 
partea subiectului, în alt anumit context, răspunsul la el trebuie reţinut, inhibat); 

* învățarea discriminantă, în cazul căreia subiectul conștientizează și-și însuşește di- 
ferite seturi de criterii şi etaloane de comparare-evaluare a dimensiunilor şi obiectelor din jur, 

* învățarea de concepte, care asigură înţelegerea, interpretarea și aplicarea 
conţinutului noţiunilor științifice din diferite domenii ale cunoașterii; ea duce la 
structurarea piramidei noţiunilor, care formează axul central al gândirii logice; 

- învățarea de principii, reguli si legi, prin intermediul cărora se asigură trecerea 
de la gândirea descriptiv-constatativă la gândirea interpretaţiv-explicativă, generatoare 
de ipoteze și teorii; 

* învățarea de tip rezolutiv, care constă în însușirea și formarea unor seturi de 
algoritmi, euristici şi strategii adecvate abordării şi rezolvării diferitelor clase de 
probleme. Ea se poate desfășura, fie conform principiului încercare-eroare, fie 
principiului inductiv, din aproape în aproape spre a se ajunge la descoperirea unui mod 
de operare generalizat, fie pe bază de reguli date la început și deductiv, aplicând 
succesiv regula generală la probleme particulare. Important în cadrul acestei forme de 
învăţare este să se releve și să se însușească criterii de clasificare a tipurilor de 
probleme și de recunoaștere a apartenenţei problemelor ce vor fi întâlnite ulterior la o 
anumită categorie. 

în prezentarea formelor învăţării, s-a recurs la modelul piramidal (Gagne, Ball). 
Aceasta permite să se facă o serie de constatări și interpretări interesante, ca de pildă: 

e Formele mai simple, dispuse la baza piramidei (ex., învăţarea prin condiţionare 
clasică și instrumentală), au frecvență mai mare în comportamentul cotidian decât cele 
complexe; 

* Formele complexe, situate la niveluri superioare ale piramidei, se constituie pe 
baza celor simple și le integrează; 

* în elaborarea diferitelor forme de învăţare există o anumită continuitate, ceea ce 
presupune o succesiune logică de etape şi stadii; 

* Componentele unei forme specifice de învăţare se conectează între ele după 
criterii logice (asemănare, contrast, grad de generalitate etc), alcătuind o organizare 
sistematică (T. Podar, 1993). 

In condiţiile exploziei informaţionale actuale, în organizarea învăţării accentul 
principal se comută tot mai mult de la conţinuturi - respectiv, cunoștințe - la procedee și 
modalităţi de orientare şi dobândire independentă a informaţiilor necesare într-o situaţie 
sau alta. Accentul trece de la ce (ce să învăţăm), la cum (cum să învăţăm), învăţarea 
trebuind să ducă nu la simple acumulări de informaţii, ci la formarea unor capacităţi de 
orientare, de gândire şi creativitate, la flexibilizarea structurilor cognitive și atitudinale, 
pentru a permite adaptarea optimă la rapiditatea schimbărilor în lumea în care trăim. 

Activitatea de muncă. Activitatea de muncă reprezintă, în plan evolutiv, 
ontogenetic, forma finală și superioară de structurare și desfășurare a relaţiei dintre om și 
natură. Ea se impune ca dominantă la vârsta adultă, devenind cadrul obiectiv principal în 
care se probează și se validează potentele și capacităţile reale ale indivizilor, prin 
raportarea la anumite exigenţe, criterii și etaloane de performanţă stabilite social. 

Spre deosebire de joc și învăţare, care doar în mod indirect sunt legate și răspund la 
o motivaţie de tip existenţial, munca izvorăşte tocmai dintr-o asemenea motivaţie și vine 
nemijlocit în întâmpinarea ei. Mediul în care a trebuit să trăiască şi să se adapteze omul 
încă de la apariţia sa nu a oferit şi nu oferă de-a gata nici hrana şi apa necesare vieţii, nici 
adăpost, nici îmbrăcăminte. Toate acestea trebuiau căutate și dobândite încă de la început 
printr-un efort şi consum de energie, într-un timp mai scurt sau mai îndelungat, cu 
mijloace (unelte) mai simple sau mai complexe, individual sau în grup, prin conjugarea 
eforturilor sau prin repartiţia acestora, în vederea atingerii unui scop sau altul. 

Astfel, într-o primă definiţie, putem spune că activitatea de muncă este un raport 
între om și natură (mediul ambiant), determinat și subordonat satisfacerii nevoilor 
biologice și materiale vitale, de care depinde supraviețuirea și perpetuarea speciei. 

In etapa iniţială a existenței umane, activitatea de muncă se reducea 
esențialmente la a descoperi „bunurile” de consum și de a le utiliza în forma lor 
naturală. Treptat, pe măsura dezvoltării psihice, omul a început să-și dea seama de 
capacităţile sale creatoare, pe baza cărora să treacă de la simpla descoperire a darurilor 
naturii la producerea activă a celor necesare traiului. Aceasta avea să-şi găsească mai 
întâi expresia în preocupări pentru crearea și perfecţionarea uneltelor, iar, apoi, în 
cristalizarea înțelegerii necesităţii de organizare a muncii, prin diviziunea și 
specializarea sarcinilor și rolurilor. 

Munca și-a adăugat astfel o dimensiune nouă — cea fransformativă . Pe baza ei, 
omul întreprinde asupra „obiectelor” și „datum-urilor” din natură anumite transformări, 
menite a le adapta și a le face să corespundă mai bine necesităţilor și dorințelor sale. 
Corespunzător, definiţia formulată mai sus se va completa : munca este un raport între 
om și natură, în cadrul căruia omul dobândeşte şi utilizează produsele naturii în forma 
în care sunt date sau le supune unor transformări și adaptări pentru a satisface mai bine 
nevoile şi scopurile sale. 

în fine, raportul om-natură evoluează către cel de-al treilea stadiu, în care omul treace 
la imaginarea şi crearea unor obiecte și produse cu totul noi, inexistente ca atare în natură 
şi care, istoriceşte, se vor constitui într-o „natură” paralela, pe care o numim cultură 
materială și care va tinde să deţină rolul principal în determinismul psihicului uman. 

Luând în consideraţie și dimensiunea creativităţii, ajungem la definiţia completă 
a activităţii de muncă: activitatea de muncă este o formă fundamentală de relaţionare a 
omului cu mediul ambiant, subordonată rezolvării problemelor existenţiale individuale 
şi colective şi concretizată în descoperirea în natură a bunurilor biologicește necesare, 
transformarea „obiectelor naturale în concordanță cu nevoile și scopurile urmărite, 
crearea de noi obiecte și bunuri, inexistente ca atare în natură. 

Din punct de vedere structural, activitatea de muncă ne dezvăluie două laturi 
strâns corelate: una obiectiva şi alta subiectivă 

matura obiectivă rezidă în existenţa unor categorii de sarcini ce trebuie îndeplinite 
într-un anume fel, la un anumit standard cantitativ și calitativ, anumite obiective ce 
trebuie atinse. Latura obiectivă este structurată și impusă social-istoric și se prezintă ca 
o realitate independentă de indivizi şi se diferenţiază şi se individualizează pe domenii 
şi specializări. In interiorul fiecărui domeniu și specializări, sarcinile se diferenţiază şi 
se organizează ierarhic în funcţie de nivelul de complexitate și dificultate, fiecare 
reclamând niveluri de competenţă diferite. După conţinutul și natura lor, sarcinile 
obiective impun delimitarea a două forme de muncă: munca centrată pe sarcini şi 
produse de ordin material (fizic)și munca centrată pe sarcini şi produse de ordin 
spiritual împărţirea trebuie considerată relativă, pentru că elemente ale muncii fizice 
se implică în munca intelectuală, după cum și invers. 

Latura subiectivă constă și dintr-un ansamblu unitar și integrat de disponibilităţi, 
abilităţi și capacităţi, pe care un individ trebuie să le posede la momentul dat pentru a 
se putea angaja într-un domeniu specific de sarcini şi solicitări. 

In raport cu diferitele domenii existente în plan obiectiv există anumite înclinații 
şi predispoziţii înnăscute, care fac ca, în plan individual, să se manifeste tendinţe şi 
orientări diferite în raport cu una și aceeaşi profesiune. Ponderea principală în structura 
psihologică internă proprie unei profesiuni sau alteia revine însă contribuţiei procesului 
educaţional, instruirii și calificării profesionale. 

Importanța profesionalizării, ca modalitate specifică de implicare și efectuare a 
activităţii de muncă este atât de mare, încât nivelul de realizare profesională se impune ca 
un vector central, cu influență decisivă asupra dinamicii și echilibrului personalității umane. 

Datele observaţiei sociologice și ale clinicii psihiatrice ne arată că, printre factorii 
generatori de tulburări nevrotice, pe primul loc, la bărbaţi, se află neîmplinirea și 
nerealizarea în plan profesional (la femei, pe acelaşi loc, apare nerealizarea și 
neîmplinirea material-familială). 

Dacă învăţarea se consideră a fi o disponibilitate şi o aptitudine generală, activitatea 
de muncă, în forma sa actuală de realizare, are la bază abilităţi și aptitudini speciale - 
manuale, fizice, sau intelectuale, tehnice sau simbolic-abstracte, științifice sau artistice ete. 

Oricât ar fi cineva de dotat, nu reuşește totuși să-și aproprie şi să-și integreze la 
nivel optim toate tipurile de profesii şi cu atât mai puţin să le și exercite. In mod 
obiectiv, suntem nevoiţi să admitem conceptul de specializare, pentru a exprima faptul 
că fiecare dintre noi putem să ne însușim și să desfășurăm la nivelul de performanță 
cerut, doar o singură profesiune. Se vorbește desigur și de policalificare şi 
poliprotesionalizare. Fireşte, noţiunile care exprimă asemenea preocupări nu sunt 
superflue, dar sfera lor poate fi extinsă asupra unui procent relativ mic de persoane și 
pentru profesii apropiate ca structură și, în general, simple. în cazul profesiilor 
complexe, care reclamă o calificare superioară, chiar dacă cineva absolvă două-trei 

facultăţi, în final se consacră tot unei singure profesiuni, pentru care simte o atracție sau 
o vocaţie mai mare. 

Activitatea de muncă, diferențiată şi structurată sub forma unei profesii, devine 
componenta sau blocul funcțional central al sistemului personalităţii și, aşa cum am 
mai afirmat, dă măsura valorii reale a unui individ în plan social. In unele manuale sau 
compendii de psihologie românești, activitatea de muncă este separată arbitrar și 
într-un fel apare a fiind opusă activităţii de creaţie, considerată o formă de activitate de 
sine stătătoare. Noi nu împărtășim acest punct de vedere. 

Creaţia este o dimensiune generală, pe care o întâlnim și în celelalte două forme 
modale de activitate — jocul şi învăţarea. Ea se amplifică și dobândește semnificaţii 
deosebite în cadrul activităţii de muncă. Prezenţa şi modul ei de implicare, fac necesară 
împărţirea activităţii de muncă în două variante: activitatea de muncă executiv- 
reproductivă și activitatea de muncă novator-creatoare. 

Pentru cea dintâi este definitorie producerea unor lucruri sau obiecte după un 
prototip sau un model dat. Succesiunea şi conţinutul acţiunilor și transformărilor pe 
care le întreprinde subiectul rămân relativ aceleași pe tot parcursul exercitării activităţii, 
în fiecare zi, subiectul face același lucru - execută aceleași mișcări, operaţii, acţiuni şi 
obţine același produs. Cu cât cerinţele externe se menţin mai mult timp la același 
standard și cu cât efectul compoziţiei şi al concurenţei este mai slab, cu atât latura 
executiv-reproductivă a muncii domină mai puternic asupra celei creatoare. Pe măsură 
ce influenţa factorilor menţionaţi se face mai puternic resimţită, latura creatoare tinde 
să se afirme în proporţie din ce în ce mai mare. 

Munca novator-creatoare este orientată și centrată în permanenţă, fie pe 
introducerea unor modificări optimizatoare la nivelul produselor existente, fie pe 
realizarea unor produse cu totul noi. In condiţiile societăţii contemporane, caracterizată 
prin ritmuri accelerate de schimbare, perfecţionare, diversificare, modernizare etc, 
orientarea creatoare în activitatea de muncă este în mod deosebit solicitată și stimulată. 
Aceasta face ca și în abordarea psihologică a personalităţii umane, să fie adusă în prim 
plan dimensiunea creativităţii. A crescut considerabil şi interesul şi volumul 
cercetărilor consacrate acestei dimensiuni. 

Spre deosebire de psihologia tradițională, care considera creativitatea un atribut al 
unui număr redus de persoane „alese"(talente, genii), psihologia contemporană o 
interpreteză sub forma unui continuum, în interiorul căruia se distribuie toți indivizii 
(între polul inferior şi polul superior). De asemenea, în timp ce în psihologia tradiţională 
prototipul creativităţii specifice, pure era socotită creativitatea artistică, în psihologia 
contemporană un loc de seamă îl ocupă creativitatea științifică şi cea tehnică. 

Conceptul de creativitate nu este un construct teoretic riguros, ci unul cumulativ- 
descriptiv, care subsumează mai multe realităţi: 1. produsul; 2. procesul de creaţie; 
3.personalitatea creativă; 4.climatul creativ (M. Miclea, 1993). 

Produsul reprezintă concretizarea în formă ideală (proiecte, concepte, teorii) sau 
substanţial-obiectuală a actului sau procesului de creaţie. El devine indicatorul și 
măsura obiectivă de estimare-evaluare a capacităţii creatoare a personalităţii și, 
respectiv, a calităţii procesului de creaţie. Valoarea produsului se determină după 
gradul de originalitate și noutate (prin raportarea și compararea cu produsele existente 
în domeniul dat) și după importanța impactului pe care îl determină asupra ramurii 
economice, tehnice, științifice sau artistice căreia îi aparține. Cu cât o persoană reușește 

să dea un număr mai mare de produse originale și cu impact major asupra domeniului, 
cu atât este considerată mai creatoare. 

Procesul de creaţie este angrenarea componentelor psihice şi psihofizice ale 
creativităţii în vederea realizării proiectului mental şi obţinerii produsului nou. El are o 
organizare complexă și o desfășurare fazică, în forma unei succesiuni de etape. Noi 
considerăm ca esenţiale următoarele verigi (faze): a) conştientizarea și formularea pro- 
blemei (a întrebării, a ipotezei); b) pregătirea (recoltarea datelor, documentarea etc); 
c) elaborarea (montajului) creativ care direcţionează, din interior, căutările, 
combinaţiile și transformările; d) gestaţia sau incubaţia (sedimentarea, filtrarea, 
decantarea datelor şi conexiunilor la nivel subconștient sau inconștient sub influența 
dominantei realizate de setul creativ);e) iluminarea (găsirea în minte a căii de urmat 
pentru finalizarea proiectului sau a soluţiei la problema formulată; f) finalizarea (prin 
conectarea aparatului operaţional-executiv, în plan intern sau extern); g) verificarea și 
validarea (esenţială, mai ales în creaţia ştiinţifică şi tehnică).Traiectoria ca atare a 
procesului de creaţie dobândește un caracter individual, raporturile dintre fazele 
menţionate și duratele lor variind semnificativ de la un subiect la altul. 

Personalitatea creativă exprimă acea organizare psihică internă care predispune 
şi favorizează performarea unui act de creaţie, într-un domeniu specific. 

Indiferent de domeniul de afirmare, personalitalitatea creativă se caracterizează 
prin valori pozitive ale unor factori, precum: flexibilitate, fluiditate, combinativitate, 
imaginaţie, deschidere și sensibilitate la nou, nonconformism, independenţă în gândire, 
spirit critic și disponibilitate intelectuală constructivă, perspicacitate, inteligenţă. 

Climatul creativ rezultă din particularităţile structurării și funcţionării relaţiilor 
interpersonale în cadrul scopurilor profesionale şi din modul în care, la nivel social 
global, se preţuiesc și se recompensează eforturile creatoare ale indivizilor și 
grupurilor. După sfera de aplicabilitate, se vorbește de o creativitate generală și de una 
specifică. Prima se evidenţiază prin disponibilitatea subiectului de a se manifesta 
novator, creator, în raport cu mediul în ansamblul său; cea de a doua constă în 
manifestarea activ-transformatoare într-un domeniu concret: artistic, tehnic, științific. 

După agentul de la care emană, se distinge o creativitate individuală și una 
socială. Prima se defineşte prin raportarea noului la sfera experienţelor (trăirilor 
personale), iar cea de a doua, prin raportarea noului la cultură și la nevoile sociale 
supraordonate. 

Deși pare paradoxal, totuși, în realitate, activitatea de creaţie include în structura 
şi dinamica ei și reproducerea, repetitivitatea: un poet, ori un muzician realizează mai 
multe variațiuni pe aceeași temă sau reia aceeași schemă combinatorică în mai multe 
compoziţii; un inginer-inovator repetă același produs în variante mai mult sau mai 
puţin distanţate calitativ. 

Activitatea de muncă, în ipostaza sa de formă dominantă de relaţionare și 
adaptare a omului și a societăţii la mediu, trebuie considerată și abordată ca unitate a 
celor două structuri: executiv-reproductivă și transformator-creatoare. 

SECŢIUNEA alll-a 


Capitolul XVH 
PERSONALITATEA 


17.1. ASPECTE TEORETICE ŞI METODOLOGICE 


Termenul personalitate - cu rădăcina în persona -, în pofida faptului că are un 
caracter foarte abstract, a intrat în circuitul comunicării din cele mai vechi timpuri. în 
latina clasică se folosea numai cuvântul persona, care, iniţial, însemna mască, aparenţă. 
Treptat, sensul termenului s-a întregit, conferindu-i-se o funcţie designativă nouă — 
aceea de a reprezenta și actorul din spatele măștii. Astfel, persona a ajuns să exprime 
reunirea trăsăturilor psihomorale interne şi psihofizice externe. Termenul a fost apoi 
asociat și cu aspectele diferenţiale, folosindu-se pentru a desemna un om important 
(personaj, paroh). De asemenea, biserica l-a introdus în limbajul religios pentru a 
distinge și nominaliza cele trei entităţi ale Sfintei Treimi. 

După aprecierea lui G. Allport, cea mai relevantă definiţie a termenului persona 
a fost formulată de Boethius (sec. VI): Persona est substantia individua rationalis 
naturae (persoana este o substanţă individuală de natură raţională). 

în prezent, dificultăţile semantice sunt și mai mari, deoarece suntem în posesia a 
trei termeni: individ, persoană, personalitate. în comunicarea comună, ei se folosesc ca 
sinonimi, dar în cea ştiinţifică se recunoaște necesitatea de a opera o distincţie. în 
lucrarea Introducere în psihologie (1972), noi am încercat să găsim anumite criterii și 
repere pentru o asemenea distincţie. 

Astfel, termenul de individ desemnează „acea totalitate a elementelor și însu- 
şirilor fizice, biochimice, biologice și psihofiziologice — înnăscute sau dobândite — care 
se integrează într-un sistem pe baza mecanismului adaptării la mediu” (M. Golu, 
A. Dicu, 1972, p. 239). 

Desemnând unitatea integrativă indivizibilă rezultată în virtutea procesului vieții 
şi a acţiunii legilor evoluţiei biologice, termenul individ se aplică tuturor organismelor 
vii. Fiind o entitate biologică și o unitate structural și funcţional indivizibilă, omul este, 
primordial, un individ. 

Persoana am legat-o de manifestarea actuală a omului într-o situaţie socială dată, 
manifestare care se subordonează unui anumit rol. 

Personalitatea am asociat-o cu mecanismul și logica generală de organizare şi inte- 
grare în sistem generic supraordonat a componentelor bioconstituționale, psihice și socio- 
culturale. Persoana şi personalitatea sunt determinaţii pe care le atribuim exclusiv omului. 

Prezenţa capitolului despre Personalitate în structura unui curs de 
Fundamente ale psihologiei este impusă și justificată de logica demersului 
epistemic al acestei discipline. 

Acest demers include trei secvenţe interdependente, și anume: secvența general- 
abstractă, secvența analitic-concretă şi secvenţa sintetic-integrativă. Aceste secvenţe 
se succed strict în această ordine, pentru că: a) nu se pot efectua operaţii de cercetare şi 
analiză intensională asupra unui domeniu (obiect), înainte de a-l defini și circumscrise 
în plan general, în raport cu alte domenii; b) o cercetare științifică nu se poate limita la 
descrierea și relevarea unor caracteristici de ordin general ale temei abordate, 
nesprijinite pe date experimentale verificate obiectiv; c) şi, de asemenea, nu se poate 
opri la prezentarea şi descrierea elementelor și părților componente în sine ale 
obiectului studiat, fiind imperios necesară o operaţie de asamblare și reconstituire a 
întregului iniţial; operaţia de sinteză va reflecta datele semnificative și relevante oferite 
de secvenţa analitic-concretă, în care obiectul va fi privit și interpretat prin prisma 
tuturor determinaţi lor sale esenţiale și necesare. 

în cazul nostru, cele trei secvenţe se prezintă astfel: secvența general-abstractă s-a 
referit la definirea și prezentarea psihicului în general, a conştiinţei în general, din 
perspectivă pur teoretică, metodologică, fără a dezvălui structura şi organizarea lor 
internă, fără a avea cunoștință despre conținuturile şi caracteristicile diferitelor funcții şi 
procese psihice particulare; secvența analitic-concretă a constat în trecerea la dezvăluirea 
structurii interne a vieţii psihice a omului, la diferenţierea și identificarea unor funcţii și 
procese psihice specifice - senzaţii, percepții, reprezentări, memorie, gândire, afectivitate, 
motivaţie, voinţă etc. - şi la investigare lor în profunzime, ajungând astfel la constatarea 
că psihicul uman este o realitate extrem de complexă, cu structură eterogenă; secvența 
sintetic-integrativă trebuie să constea în refacerea unităţii iniţiale a psihicului, prin 
relevarea interacțiunilor și conexiunilor dintre părţile componente și prin desprinderea 
unor entităţi integrative supraordonate fa(ă de funcţiile şi procesele individuale. Această 
din urmă secvenţă se realizează în secțiunea despre personalitate. 


17.1.1. Accepţiuni ale termenului de personalitate 


In lumina consideraţiilor de mai sus, conceptul de personalitate apare ca 
integrator semantic de ordin superior, el coordonând și corelând funcţional-dinamic 
conținuturile noţiunilor referitoare la multitudinea componentelor bioconstituţionale, a 
proceselor, stărilor şi condiţiilor psihice particulare, pe care le-am prezentat în 
secţiunea a Ii-a, analitică, a lucrării de faţă, și a componentelor socio-culturale. Sinteza 
conceptuală ne obligă astfel să nu hipostaziem percepţia, memoria, gândirea etc, 
transformându-le în realităţi sui generis, de sine stătătoare, ci să le considerăm 
permanent ca manifestări și dimensiuni ale unui sistem integral supraordonat - 
personalitatea. Cu toate că acest aspect este suficient de evident pentru a fi (aproape) 
unanim acceptat, în comunicarea cotidiană, ca şi în domeniul cunoaşterii științifice, 
termenul ca atare de personalitate se folosește în accepţiuni foarte diferite, dobândind 
astfel un caracter înalt polisemie. . 

Deosebirile semantice se evidenţiază în cadrul principalelor discipline socio- 
umane care și-l includ în sistemul lor conceptual: sociologia, politologia, etica, istoria, 
pedagogia, psihologia. Să luăm, de pildă, sociologia şi psihologia: prima folosește 
termenul respectiv în sens diferenţial-restrictiv, atribuindu-l indivizilor care, prin 
contribuţia adusă într-un sector sau altul al culturii materiale şi spirituale se ridică 

deasupra celorlalţi; cea de a doua, dimpotrivă, foloseşte acest termen în sens larg, 
pentru a desemna orice om normal ca membru al unei comunități sociale 
(personalitatea exprimând, în acest caz, modul specific de organizare psiho- 
comportamentală a omului în contextul vieţii sociale, al culturii și istoriei). 

Reţinem, aşadar, că psihologia operează cu termenul de personalitate în referirea 
sa la orice om normal: fiecăruia dintre noi, ea ne atribuie calificativul „personalitate”. 
Dar, deşi există un consens în ceea ce privește sfera noţiunii, în cadrul psihologiei și al 
lucrărilor din acest domeniu întâlnim mari diferenţe între autori în ceea ce privește 
conţinutul care se introduce în sfera astfel acceptată. 

Diferenţele sunt generate atât de perspectiva metodologică din care se abordează 
personalitatea ca „obiect" de investigaţie ştiinţifică şi de explicare/interpretare teoretică 
generalizatoare, cât și de natura conţinuturilor după care, şi prin intermediul cărora, se 
defineşte noţiunea ca atare. 

Diferențe metodologice. Fondatorul psihologiei personalităţii, ca domeniu 
relativ distinct de cercetare şi cunoaștere, trebuie socotit psihologul german W. Stern, 
prin lucrarea Die menschliche Persânalichkeit (1923). De atunci, asistăm la creșterea 
continuă a interesului și preocupărilor pentru studiul personalităţii în cadrul unei ramuri 
speciale a psihologiei - psihologia personalităţii. Dar, ca şi în cazul psihologiei 
generale, și în psihologia personalităţii s-au făcut şi se fac puternic resimțite 
divergenţele de ordin metodologic. 

O primă divergență a fost generată de modul de înţelegere și rezolvare a 
problemei raportului particular (individual, concret)/general (universal). Astfel, rămânând 
sub influența principiului „ori-ori”, „sau-sau”, gândirea psihologică a operat prin 
opunerea particularului - generalului, sau invers, şi prin direcționarea cercetărilor fie 
către un pol, fie către celălalt. Apare, ca urmare, marea divergență metodologică dintre 
orientarea idiografică (idios - propriu, specific), potrivit căreia cercetarea personalităţii 
trebuie să se centreze pe evidenţierea, analiza și explicarea individualului, a „omului 
concret în situaţii concrete” (G. Politzer, 1947), şi orientarea nomotelică (nomos - lege, 
normă, nomothetikos ~ promulgare de legi), potrivit căreia psihologia personalităţii, dacă 
se dorește a intra în categoria ştiinţelor autentice, trebuie să se ocupe exclusiv de 
dezvăluirea generalului și de formularea unor legi cu aplicabilitate generală. 

Dilema știinţă-unicitate (nomotetic-idiografic) a dus la formularea a două 
soluţii diferite. 

Soluţia cea mai tranșantă este aceea care propune ca generalul să aparţină științei, 
iar individualul artei. Ea vizează, de fapt, admiterea unor limite ale științei și ne apare 
ca o soluţie disperată. Normal este ca psihologia să tindă spre stăpânirea completă a 
fenomenelor, atât abstracte, cât și concrete. 

O altă soluţie, susţinută îndeosebi de autori germani (E. Spranger, 1927; 
O. Dilthey, 1928), este aceea de a admite existența a două psihologii distincte: una 
nomotetică, şi alta ideografică. Prima a fost declarată o știință a „elementelor”, iar cea 
de a doua - o psihologie a „structurii”, prima bazându-se pe metoda analizei și 
explicaţiei cauzale, a doua - pe metoda „înțelegerii” a „comprehensiunii”. 

Este în afara oricărei îndoieli că individul întruchipează un sistem al unităţii 
structurate. De asemenea, este indiscutabil că ştiinţa vizează şi tinde spre universal și 

nu spre particular. Dar nu este mai puţin evident (aptul că personalitatea este o unitate 
indisociabilă a individualului (unicului), particularului (tipicului) si generalului. 

Individualul luat în sine și absolutizat nu poate fi înţeles şi explicat; înţelegerea şi 
explicarea oricărui lucru presupune raportarea lui la un cadru de referinţă, la un etalon. 
La rândul său, generalul personalităţii nu există decât în forme individuale. Particularul 
este ceea ce este în virtutea faptului că reprezintă o combinaţie complexă de universale. 

în consecință, soluţia pe care trebuie s-o adopte psihologia personalităţii, ca de altfel 
şi psihologia generală, este cea a împletirii demersului individuai-concret cu cel general. 

Această direcţie s-a conturat și tinde să se impună în prezent sub denumirea de 
ideografică (ideo - ceea ce este văzut, formă, unitate complexă). 

Admiţând că toți oamenii sunt alcătuiți din aceleaşi trăsături sau componente 
(universale), combinaţia acestora se realizează într-o formulă unică (sau aproape 
unică). Luând universalele (trăsăturile) în sine, ele nu permit să prevedem în mod 
absolut comportamentul în plan individual (structura emergentă). 

Chiar dacă trăsătura este definită ca ceea ce predispune şi condiţionează din interior 
o persoană să se comporte într-un anume fel, interacţiunea ei cu altele poate să modifice 
semnificativ dependenţa iniţială. Dar nu este mai puţin important de subliniat că, în 
virtutea universalităţii trăsăturilor, investigând un număr mare de persoane, reuşim să 
punem în evidenţă anumite apropieri și asemănări între ele și să le grupăm în tipuri sau 
clase. Unicitatea este expresia combinării unor componente și trăsături generale. 

Referindu-se la aceasta, G. Allport vine cu un exemplu edificator. El ia doar două 
dimensiuni generale - inteligenței și duminanța, urmărind modul lor de reprezentare şi 
combinare la două persoane concrete: 


'erioane Dimensiunea A Dimensiunea Ë 
Inteligența Dominanța 
X 90% 10% 
Y 10% 90% 


Observând tabloul de mai sus. putem spune: persoana X este foarte inteligentă, 
dar obedientă, iar persoana Y este proastă, dar dominatoare. Până aici totul pare a fi în 
regulă. Dar să ne întrebăm: nu poate dimensiunea A să interacționeze cu dimensiunea 
B, în așa fel încât să se formeze un nou element (efect)? De pildă, nu poate fi X un 
discipol inteligent, iar Y un agresor stupid? Iar specificul conduitei lor va fi modificat 
ulterior de alte trăsături (dimensiuni) care le aparţin, în aşa fel, încât, structura 
emergentă să nu poată fi predictibilă pornind de la universale? 


Problema individualităţii nu va consta atunci în modul în care se compară 
inteligența sau dominanţa persoanei X cu aceleași trăsături abstracte de la alte 
persoane, ci în modul în care inteligenţa lui X este legată de dominanţa sa, de valorile 
sale, de conștiința sa şi de restul personalităţii sale. Acest mod intern de 
structurare /organizare este cel care răstoarnă știința convenţională a universalelor 
(G. Allport, 1981, p. 21). Știința convenţională este derutată de faptul că nu poate 
vedea modul în care organizarea internă a individului s-ar putea insera în paradigma 
nomotetică a legilor generale. Dar, cum, pe bună dreptate, subliniază G. Allport, o 
afirmaţie universal adevărată și, de aceea, cu putere de lege, este aceea că structurile 
personale ale individualității sunt unice. Această afirmaţie ar trebui admisă ca primă 

lege a psihologiei personalităţii. (G. Allport, op. cir.). Apoi, devine metodologic fertilă 
căutarea printre principiile generale ale biologiei şi psihologiei dinamice a acelor procese 
care generează unicitatea. Genetica, mai ales, ne oferă din plin asemenea legi generale 
care generează unicitatea. 

în fine, nu trebuie pierdut din vedere nici faptul că organizarea în plan individual 
a comportamentului își are propriile sale legi. Nu este nevoie să studiem fiecare caz 
individual în parte pentru a ne da seama de existenţa unor regularităţi legice ale vieţii și 
comportamentului. Acestea caracterizează fiecare existență individuală şi pot fi 
surprinse printr-o cunoaștere mai mult sau mai puţin aprofundată: cu cât suntem mai 
mult timp alături de cineva și mai apropiaţi, cu atât reușim să ne formăm, niște 
expectaţii mai veridice și să emitem predicții mai realiste în legătură cu modul său de 
reacţie și comportare în diferite situaţii (şi, pentru aceasta, nu avem neapărat nevoie de 
cunoaşterea naturii umane în general). 


în acest punct, ne confruntăm cu problema raportului dintre regulurilUile 
Statistice şi cele legice (în sensul legii dinamice) ale personalităţii individuale. 
Orientarea nomotetică tinde să favorizeze pe cele dintâi și să le neglijeze pe celelalte, 
deoarece măsurătorile sale cu semnificaţie statistică sunt raportabile la o populaţie mare 
şi nu la un caz individual luat separat. 

C. Kluckhohn, H.A. Murray și D.M. Schneider (1953) au propus o altă cale 
pentru ieșirea din dilema general-particular. Ei au pornit de la întrebarea „cum 
cunoaștem o persoană?”. Răspunsul, parţial, cel puţin, este dat comparând-o sau 
raportând-o la trei serii de norme. Astfel, fiecare om este sub anumite aspecte: 

1. ca toţi ceilalţi oameni (norme generale); 

2. ca unii oameni (norme de grup); 

3. ca nici un alt om (norme idiosincratice). (Apud G. AUport, 1981). 

Este adevărat că psihologia personalităţii trebuie să opereze cu toate aceste trei 
categorii de norme, dar și formula de mai sus ascunde o capcană metodologică, întrucât 
ctaloanele de referință (generale, de grup, idiosincratice) au o semnificaţie relativă, 
determinările (măsurătorile) fiind limitate situaţional. (De exemplu, norma generală se 
desprinde și se formulează pe baza evaluării nu a tuturor persoanelor individuale, ci 
doar a unui eșantion restrâns dintr-o populaţie actuală). în plus. formula respectivă 
poate lăsa să se înţeleagă că cele trei determinaţii - generalul, grupalul (tipicul) şi 
individualul se află în relaţie de simplă juxtapunere și că fiecare din ele reprezintă ceea 
ce rămâne după înlăturarea (scăderea) celorlalte două. Or, am arătat deja, lucrurile stau 
cu totul altfel: într-o personalitate concretă nu există trei sisteme distincte (general, 
tipic, individual), ci unul singur, care integrează în manieră emergentă toate cele trei 
genuri de determinaţii. 

Psihologia personalităţii trebuie să accepte şi existenţa psihologiei diferenţiale în 
calitate de cadru de referință, deoarece diferențele interindividuale (respectiv, 
variabilitatea intragrupaiă) au un caracter la fel de obiectiv şi legic ca şi universalele şi 
ele constituie veriga de legătură dintre unicitate și generalitate. 

O a doua divergență importantă de ordin metodologic a fost generată de 
modul de abordare şi rezolvare a raportului de determinare, condiţionare în cadrul 

sistemului personalităţii dintre factorii biologici (primari, naturali) şi cei sociali şi 
istorici (secundari, culturali). 

Astfel, în psihologia personalităţii, s-au delimitat şi s-au confruntat în mod direct 
orientarea hhhgistă, care atribuie rolul determinant atât în structurarea personalităţii, 
cât şi în desfășurarea activităţii și comportamentului factorilor biologici (trebuinţelor 
biologice primare, instinctelor), și orientarea sociologist-culturologică, potrivit căreia 
personalitatea trebuie considerată exclusiv produsul acţiunii sau moștenirii condiţiilor 
şi factorilor socio-culturali generaţi istoriceşte. 

Orientarea biologistă este reprezentată cel mai bine de freudism (psihanaliză), 
prin conceptele şi teoria despre inconștient și despre sine, în opoziţie cu supraEul, și, 
ulterior, de biopsihologie, care încearcă să derive în mod direct trăsăturile de 
personalitate din gene (așa cum, în plan biologic, atât funcţionările normale, cât şi 
diferitele maladii au la bază anumite gene, tot astfel, în plan psihologic, diferitelor 
capacităţi şi trăsături trebuie să le corespundă anumite gene specifice. Depistarea 
acestor gene ar oferi răspunsul complet la întreaga problematică a psihologiei 
personalităţii). (J. R. Williams, 1956, 1960). 

Orientarea sociolugist-culturologică îşi are originea în psihologia mulțimilor (Le 
Bonne, E. Durkheim), care postula existenţa unor partem-uri psihocomportamentale 
ancestrale, tipice comunităţilor umane, şi în studiile de antropologie culturală 
comparativă (A. Kardiner, 1945, R. Linton, 1945, G. Mead, 1934, M. Mead, 1970). 

Ambele orientări păcătuiesc prin absolutizare și exclusivism, ceea ce impune 
găsirea unei noi paradigme în care să se considere la fel de necesare și legice atât 
determinaţiile biologice, cât și cele socio-culturale şi istorice. O asemenea paradigmă o 
oferă metodologia interacționixt-sisteniicâ. Aceasta exclude din start hipostazierea și 
absolutizarea unor componente sau determinaţii în detrimentul celorlalte, punând în 
prim plan relaţia de interacţiune şi condiţionare reciprocă nonlineară. în acelaşi timp, 
sub aspect dinamic evolutiv, paradigma interacţionist-sistemică reclamă admiterea 
caracterului stadial şi ierarhic al procesului de devenire și integrare a personalităţii, cu 
modificarea periodica a raporturilor de pondere și de dominanţă dintre factorii biologici 
şi cei socio-culturali. în orice moment, însă, personalitatea rămâne o unitate bio-psiho- 
socială (culturală). Influenţa exercitată de mediul socio-cultural se filtrează şi se 
decantează întotdeauna prin mecanismele şi structurile biologice; la rândul său, 
influenţa —* organizării —* biologice —* interne —* asupra —> formării —> funcţiilor 
psihocomportamentale de relaţie, începând cu percepţia și terminând cu atitudinile, este 
mediată și decantată prin normele, modelele şi etaloanele socio-culturale interiorizate și 
integrate până la momentul dat sau existente în plan obiectiv extern. Dar, în virtutea 
principiului subordonării și integrării inferiorului de către superior (în plan evolutiv), în 
evoluţia istorică și ontogenetică a personalităţii trebuie să admitem introducerea 
treptată a controlului legilor socio-culturale asupra legilor biologice. Aceasta înseamnă 
că, în ultimă instanță, explicarea adevăratei esențe a personalităţii umane trebuie făcută 
prin prisma legilor istorico-socio-culturale. 

A treia divergență importantă în modul principial de abordare a personalităţii o 
consemnăm între orientarea atomar-descriptivistă şi cea sintetic structuralistă. Prima 
derivă și se subordonează paradigmei asociaţioniste, potrivit căreia explicarea unei 

organizări psihice de nivel superior trebuie să constea în descompunerea ei în elemente 
şi în studiul acestora separat; cea de a doua își are originea și se subordonează 
paradigmei gestaltiste, potrivit căreia orice organizare are un caracter predeterminat 
(imanent) şi integral, studiul ei trebuind să dezvăluie specificul acestei integralităţi și 
legile interne de stnictură. întrucât cele două orientări s-au delimitat prin separarea și 
absolutizarea termenilor raportului „parte-întreg”. nici una nu poate fi acceptată ca 
atare. Corectă, din punct de vedere metodologic, nu poate fi decât tot o paradigmă 
interacţionist-sistemică, în care se recunoaşte și se operează atât cu partea, cât și cu 
întregul, fără a reduce partea la întreg (ceea ce ar însemna negarea existenţei ei) sau 
întregul la parte (ceea ce ar însemna reducerea întregului la o simplă sumă aritmetică 
de părţi în sine independente). 

Ca organizare sistemică, personalitatea se subordonează definiţiei generale a 
sistemului: „un ansamblu de elemente distincte aflate într-o relaţie nonîntâmplătoare 
(legică), din care derivă o emergenţă de structură ireductibilă”. 

A patra divergență metodologică derivă din modul de a concepe și prezenta 
organizarea internă a personalităţii. 

S-au constituit astfel două tendinţe: tendința plană şi tendința ierarhică. Prima 
concepe organizarea internă a personalităţii în mod liniar, echipotenţial, toate elementele 
componente fiind la fel de importante și înșirându-se unele lângă altele precum mărgelele 
pe aţă. Accentele diferenţiatoare le pune cercetătorul, în funcţie de ipoteza și obiectivul pe 
care și-l stabilește. în principiu, sarcina psihologiei rezidă în a identifica şi a lua sub lupa 
analizei cât mai multe asemenea elemente. Tendinţa plană și-a găsit concretizarea în 
elaborarea teoriei și a modelului trăsăturilor (G. Allport, Cattell, Murray). Inventarul 
liniar al trăsăturilor, fără determinarea ponderilor sau a gradului lor de intensitate, 
reprezintă imaginea fidelă și suficientă a organizării interne a personalităţii. 

Tendinţa ierarhică se bazează pe admiterea raportului inferior-superior și a 
principiului subordonării, pe verticală. Ca urmare, ea concepe și prezintă organizarea 
internă a personalităţii printr-un model multinivelar, supraetajat: niveluri bazale, 
niveluri intermediare, niveluri terminale sau supraordonate. între niveluri se instituie 
diferențieri de ordin genetic și funcţional. 

Astfel, se delimitează nivelurile de natură ereditară, înnăscută, și nivelurile de natură 
secundară, dobândite; apoi, după importanţă funcţională, se disting niveluri inferioare şi 
niveluri superioare sau niveluri auxiliare şi niveluri principale (determinante). 

Observăm că, și în acest caz, se procedează de o manieră dihotomică, luându-se 
o singură dimensiune a organizării - orizontală sau verticală - și absolutizăndu-le. 

în realitate, procesul integrării sistemice a personalităţii se realizează atât pe 
orizontală (în plan), obținându-se structurile monomodale, cât și pe verticală (ierarhic), 
rezultând structurile plurimodale şi transmodale înglobante (unitatea în diversitate). 

în sfârșit, trebuie să mai menţionăm și o a cincea divergență, legată de 
dimensiunea temporală a personalităţii, care a delimitat şi opus orientarea statică şi 
orientarea dinamică. 

Orientarea statică își are rădăcinile în concepţia nativistă și frenologică (Franz 
Gali 1758-1828), care considera funcţiile și capacităţile psihice ca darum-uri înnăscute, 
predeterminate, care rămân ca atare invariante de-a lungul timpului. Un punct de 

vedere similar îl găsim și la școala gestaltistă, care considera structura ca fiind o 
entitate imanentă și invariantă, lipsită de geneză și de evoluţie. Preocuparea principală a 
orientării statice va fi aceea de a dezvălui constantele organizării inteme a personalității 
şi de a demonstra că aceasta rămâne identică, egală cu sine însăși, de-a lungul întregii 
succesiuni a momentelor temporare. 

Orientarea dinamică se întemeiază pe admiterea caracterului devenit și evolutiv 
al organizării interne a personalităţii şi a principiului variabilităţii temporare 
intraindividuale. Esenţial pentru psihologie este să pună în evidenţă și să caute să 
descopere legităţile dinamicii situaţionale și temporale a comportamentului. 

Spre deosebire de cea statică, orientarea dinamică nu este omogenă, în cadrul ei 
delimitându-se cel puţin trei variante: una internalistă, una proiectiv-externalistă şi cea 
de a treia, impusă de teoria sistemelor, interacționistă. 

Varianta internalistă porneşte de la teoria instinctualistă a lui W.Mc Dougall 
(1908) şi este amplu reprezentată de psihanaliză. Caracteristica sa definitorie rezidă în 
localizarea sursei dinamicii personalităţii exclusiv în descărcările energetice spontane, 
care se produc în interiorul inconștientului. 

Acestea fac să se actualizeze pulsiuni, tendințe și trebuinţe diferite, care modifică 
orientarea comportamentamentală actuală a sistemului personalităţii. Nucleul dinamogen 
cel mai important este, după S. Freud, instinctul erotico-sexual (complexul libidoului). 
Dinamica personalităţii apare totuși ca o determinaţie secundară, de vreme ce ni se spune că 
de-a lungul întregii vieţi, inconştientul, întruchipat în cele două instanţe ale personalității — 
şinele si supraeul -, rămâne neschimbat, nefiind expus evoluţiei ulterioare. 

Varianta proiectiv-externalistă a fost formulată şi dezvoltată de către K. Lewin, 
pe baza teoriei câmpurilor. Dinamica personalităţii este imprimată din afară de acţiunea 
forţelor câmpului extern, în care individul poate să-și identifice anumite obiecte-scop, 
asupra cărora să-şi proiecteze tendinţa determinantă actualizată. în interiorul spaţiului 
fizic, se delimitează și se individualizează spaţiul psihologic, care se măsoară în 
intensitatea tensionării interioare, care, la rândul ei, este proporţională cu dificultatea 
sau cu numărul sau complexitatea obstacolelor (barierelor) ce trebuie surmontate 
pentru atingerea obiectivului. 

Ca și în cazul variantei internaliste, dinamica personalităţii este o manifestare pur 
fenomenologică, experienţială. ea neafectând structura de fond care rămâne constantă. 

Depășirea unilateralităţii celor două variante o realizează cea de a treia, varianta 
interacționistă. Aceasta pune problema dinamicii personalităţii în cu totul alţi termeni 
decât cele dintâi. Anume, dinamica unui sistem, indiferent de natura lui substanțial- 
calitativă, este o funcţie de timp [f(t)]. Ea rezultă din dependenţa fundamentală, bazală, 
a oricărui sistem de acţiune a legii timpului: sistemul își modifică starea sa iniţială ca 
simplu răspuns sau efect al scurgerii ireversibile a timpului. Din acest punct de vedere, 
aşa cum am arătat în partea introductivă a cursului nostru, toate sistemele reale sunt 
dinamice, mulţimea sistemelor statice (independente de timp) fiind vidă. 

Chestiunea care se pune în acest caz este aceea de a stabili cu ce fel de sistem 
dinamic avem de a face. Iar în interiorul clasei sistemelor dinamice, se delimitează 
două subclase: a) subclasa sistemelor cu organizare dată, neevolutive (ex. sistemele 
mașiniste, sistemele neînsufleţite) și b) subclasa sistemelor cu autoorganizare, evolutive 

(toate organismele vii). Rezultă că personalitatea este un sistem dinamic cu 
autoorganizare, evolutiv. Ca atare, analiza ei reclamă, în primul rând. situarea în 
interiorul unuia din cele trei segmente care compun traiectoria dinamicii generale: 
ascendent (evolutiv), staționar (relativă stabilitate în planul organizării interne și al 
manifestării comportamentale) sau descendent (involutiv). 


Dinamica devine astfel o determinaţie bazală absolută, ea implicând și 
organizarea sau structura internă, iar statica - o determinaţie relativă. în abordarea 
personalităţii trebuie să luăm în consideraţie ambele determinaţii, explicaţia constând în 
relaţionarea adecvată a dinamicii și staticii funcţionale a sistemului. Aici, ne vine în 
ajutor metodologia  sistemico-cibernetică prin procedeele profilului de stare şi 
portretuluifazic, pe care le-am prezentat în partea introductivă. 

Cea de a doua categorie de dispute şi divergențe ţine de conţinutul care se 
introduce în sfera noţiunii de personalitate și de modul de a defini propriu-zis 
personalitatea. Trebuie să remarcăm, de la început, existența unui număr foarte mare de 
definiţii. încă în 1937, G. Allport indica nu mai puţin de 50 de definiţii diferite ale 
noțiunii de personalitate, iar în 1951 Mc Cleland inventaria peste 100. Aceasta arată, o 
dată în plus, complexitatea extraordinară a ceea ce vrem să definim, adică a realităţii pe 
care o desemnăm prin termenul de personalitate. 

Din capul locului este clar că o definiţie prin gen proxim și diferență specifică 
este practic imposibilă. De aceea, suntem obligaţi să recurgem la alte procedee — de tip 
enumerativ, descriptiv, funcțional, valoric (axiologic), cumulativ,  corelativ, 
structuralist, sistemic etc. 

Rezultazul va fi, inevitabil, o definiție în sine corectă, dar fragmentară și cu 
aplicabilitate limitată, parțială. 

în lucrarea sa Structura şi dezvoltarea personalității (ed. 1961, trad. Ib. română, 
1981), G. Allport întreprinde un lăudabil efort de sistematizare a definiţiilor care se 
confruntă pe scena științifică. în esență, el împarte aceste definiții în trei grupe: definiții 
prin efect extern, definiții prin structură internă și definiții pozitiviste sau formale. 

Definiţiile din prima grupă se centrează pe latura fenomenologică a 
personalității, identificând și reținând acele calități și trăsături prin care o persoană 
concretă oarecare determină o anumită impresie sau un anumit efect (pozitiv sau 
negativ) asupra celor din jur. Corespunzător, personalitatea este definită ca: * suma 
totală a efectului produs de un individ asupra societății; * deprinderi sau acțiuni care 
influențează cu succes alți oameni; * răspunsuri date de alții la un individ considerat ca 
stimul; * ce cred alții despre tine. 

Sâmburele relaţional al acestui gen de definiţii rezidă în faptul că numai prin 
judecăţile altora despre noi personalitatea noastră este cunoscută ca atare. Dacă prin 
modul nostru de a fi și de a ne manifesta nu producem nici o influenţă asupra celor din 
jur, atunci, pe bună dreptate, se întreabă Allport: cum am putea fi cunoscuţi? Dar dacă 
influențăm oameni diferiţi în moduri diferite, înseamnă oare că avem mai multe 
personalităţi? Mai curând, aceasta înseamnă că un observator poate să-și formeze 
despre noi o părere corectă, iar altul - una eronată. Rezultă de aici că în interiorul fiinţei 
noastre trebuie să existe ceva care să constituie adevărata noastră „natură” (chiar dacă 
aceasta poate fi și variabilă). 

Allport observă că definițiile prin efect extern confundă personalitatea cu 
reputaţia şi cineva poate avea mai multe reputaţii (în contacte relaţionale diferite). 

Defimi(iik Jiu cea de a doua grupă se întemeiază pe consideraţia de principiu că 
personalitatea trebuie sâ fie o entitate obiectivă, existentă cu adevărat, indiferent de 
modul în care influenţează sau este percepută de alţii. Deşi este deschisă spre lume şi 
suferă influenţele acesteia, personalitatea are o consistență proprie, o structură internă 
specifică. Ea nu trebuie confundată cu societatea și nici cu percepțiile pe care alţi 
oameni le au despre ea. 

W. Stern este menţionat, în lucrarea amintită, ca primul autor care încearcă a 
defini personalitatea prin trimitere la structura internă; el afirmând că personalitatea 
este „o unitate multiformă dinamică” (W. Stern, op.cir-, pag. 4; 20). 

Unii adaugă acestui tip de definiție o undă de „valoare": personalitatea este ceva ce 
trebuie apreciat (Goethe, Kant): personalitatea este singurul lucru din lume care are o „va- 
loare supremă”, fiind astfel impusă necesitatea respectării integralității și demnității umane. 

Psihologii occidentali renunţă însă la scoaterea în prim plan a dimensiunii 
integralităţii și demnităţii, preferând definiţii mai sobre și descriptiviste, de genul: 
personalitatea este: „suma totală a tuturor dispoziţiilor, impulsurilor, tendinţelor, 
dorințelor şi instinctelor biologice înnăscute ale individului, precum și a dispoziţiilor şi a 
tendințelor dobândite prin experiență”(M. Prince, 1924, p. 532; apud G.Allport, op.cit.) 

După cum se poate observa cu ușurință, definiţia de mai sus ne prezintă 
personalitatea ca o realitate obiectivă accesibilă studiului, dar ea nu reușește să 
surprindă integrarea în structură a componentelor specificate. 

O definiţie mai structurală este cea propusă de H.C. Warren și L. Carmichael 
(1930) : „Personalitatea este întreaga organizare mentală a ființei umane in orice 
stadiu al dezvoltării sale. Ea îmbrățișează fiecare aspect al caracterului uman: 
intelect, temperament, abilitate, moralitate şi fiecare atitudine care s-aformat în cursul 
vieţii cuiva" (p.333). 

De aceeași factură poate fi considerată și definiţia lui R. Linton: personalitatea 
este ansamblul organizat al proceselor şi stărilor psihofiziologice aparținând 
individului” (N945,p. 84). 

Menţionăm și definiția propusă de P. Lecky (1945) care subliniază rolul 
factorului cognitiv subiectiv în organizarea internă: personalitatea este o schemă 
unificată a experienţei, o organizare de valori care sunt compatibile între ele” (p.90). 

încheiem seria definiţiilor prin structura internă cu formularea pe care ne-o 
propune însuși G.Allport, la a cărui clasificare ne referim în acest paragraf: 
„personalitatea este organizarea dinamică în cadrul individului a acelor sisteme 
psihofizice care determină gândirea şi comportamentul său caracteristic" (1981, p.40). 

Această formulare pune în evidenţă următoarele aspecte esenţiale care nu pot 
lipsi dintr-o teorie generalizată a personalităţii: a) personalitatea nu este nici un 
conglomerat, nici o suma statică de elemente în sine independente, ci o organizare 
dinamică emergentă; b) personalitatea nu este nici pur psihică, nici pur biologică 
(nervoasă), ci o unitate complexă psihofizică; c) ca organizare sistemică supraordonată, 
personalitatea include sisteme particulare, diferenţiate și la rândul lor integrate - 
deprinderi, sentimente, concepte, stări de motivaţie etc. d) personalitatea se manifestă, 
se dezvăluie în ceea ce gândește, simte şi face omul. 

Definiţiile pozitiviste au la bază convingerea autorilor lor că „structura internă” 
este inaccesibilă științei. Nu putem cunoaște „unitatea multiformă dinamică” existentă 

cu adevărat „acolo”. Chiar dacă există, structura internă pur şi simplu nu poate fi 
studiată direct. Cele ce știm despre personalitate sunt numai „operaţiile” noastre. Cel 
mai bun lucru pe care putem să-l facem este să formulăm ipoteze și să conceptualizăm 
rezultatele măsurătorilor efectuate. Iar conceptualizarea nu trebuie să treacă dincolo de 
limitele metodelor științifice pe care le folosim. 

Printre reprezentanţii recunoscuţi ai orientării pozitiviste se numără 
D. Mc Clelland, care dă următoarea definiţie: „Personalitatea este conceptualizarea cea 
mai adecvată a comportamentului unei persoane în toate detaliile sale, pe care omul de 
ştiinţă o poate da la o un moment dat" (Mc Clelland, 1951. p. 69). 

Personalitatea este redusă la un „costruct”, la ceva ce poate fi gândit, dar nu 
există ca atare „acolo undeva”. 

Mergând mai departe pe această linie, unii psihologi behavioriştii susțin că nici 
n-ar trebui să apelăm la termenul de personalitate, fiindcă, în cazul în care nu 
cunoaștem destul despre „Stimul” și despre „răspuns”, nu ar trebui să ne mai 
complicăm cu o „variabilă intermediară” ca personalitatea. 

Pe lângă clasificarea lui G. Allport, care are la bază criteriul conţinutului, se impune 
să luăm în seamă şi pe aceea realizată după criteriul sferei. Se delimitează astfel încă două 
categorii de definiţii: reducfionist-unidimemionale şi multidimensional-globale. 

Definiţiile  reducţionist-unidimensionale reduc personalitatea la una din 
componente, de cele mai multe ori la componenta dispoziţională (afectiv-moti- 
vaţională), la temperament sau la caracter (atunci când se face distincţie între acestea 
două). Majoritatea chestionarelor și probelor proiective care se folosesc pentru 
investigarea și diagnosticarea personalităţii sunt axate pe evidenţierea factorilor 
dispoziţionali sau temperamental-caracteriali. 

De pildă, în teoria lui H. Eysenck, întreaga personalitate este redusă la 
interacţiunea și jocul a două dimensiuni temperamentale polare: introversie-extraversie 
şi stabilitate-instabilitate. 

Definiţiile multidimensional-globale prezintă personalitatea ca entitate complexă, 
eterogenă, după natura substanțial-calitativă a „elementelor” care o compun. Un 
exemplu de acest gen este definiţia propusă de G.Allport şi comentată de noi mai sus. 
Şi mai relevante sunt următoarele două definiţii: „Personalitatea este unitatea bio- 
psiho-socială constituită în procesul adaptării individului la mediu și care determină un 
mod specific, caracteristic și unic de comportare în diversitatea situaţiilor externe” 
(Mischel, 1968; Wiggins , 1971) şi: „ Personalitatea este un sistem hipercomplex, cu 
autoorganizare, teleonomic, determinat biologic și socio-cultural, cu o dinamică 
specifică, individualizată"(M. Golu, 1972, 1993). 


Considerăm că, din punct de vedere metodologic, definițiile de tip global sunt 
mai adecvate decât cele reducţioniste, ele reflectând mai veridic rolul integrator 
supraordonat al conceptului de personalitate, în raport cu celelalte concepte prin care 
se desemnează diferitele componente particulare. 

Definiţia globală, aptă să îndeplinească ulterior, pentru abordările concrete, 
funcţia de cadru de referinţă și să oblige la corelarea și integrarea datelor particulare, nu 
poate fi decât cea care prezervă realitatea integrală a ființei umane, în unitatea și 

intercondiționarea complexă, nonliniară a celor trei determinaţi și ..subansamble” 
esenţiale - biologic, psihic şi socio-cultural (fig. 48). 
ț Ș 

Fig. 48. Schema-bloc a sistemului personalității 


Acceptând o asemenea definiţie de lucru, vom observa imediat că pesonalitatea este 
o realitate complexă şi eterogenă din punct de vedere substanţial-calitativ. care nu poate fi 
studiată și epuizată de o singură știință. E mai mult decât evident faptul că ea trebuie să facă 
obiectul a cel puţin trei grupe de ştiinţe: biologice, psihologice și socio-culturologice. 

Ca urmare, Personologia sau știința personalităţii nu poate fi decât o construcție 
interdisciplinară integrată. în care să se articuleze, într-o structură teoretico-explicativă 
unitară, datele celor trei grupe de discipline. 

Operația de corelare și integrare interdisciplinară este cu atât mai uşoară, cu cât 
disciplinele particulare implicate nu-și absolutizează propria abordare, pe care o 
consideră din capul locului complementară celorlalte. 

Din cele de mai sus, rezultă că psihologia nu-și poate revendica dreptul de 
monopol sau de exclusivitate în studiul personalităţii. Domeniul său de competenţă îl 
reprezintă doar componenta psihică. 

In acest caz, psihologia personalităţii trebuie să-și focalizeze atenţia asupra 
modului în care procesele, funcţiile și stările psihice individuale se integrează pe cele 
trei coordonate principale: dinamico-energetică,  relațional-socia/â şi instrumental 
perfurmanțională 

Procesul integrării pe cele trei coordonate duce la elaborarea a trei subsisteme 
funcționale interdependente, care definesc domeniul de studiu al psihologiei 
personalităţii, şi anume: temperamentul, caracterul şi aptitudinile. 


17.2 TEMPERAMENTUL 
17.2.1. Definiţie şi caracterizare generală 


Integrarea însușirilor şi trăsăturilor de ordin dinamico-cnergetic ale proceselor 
psihice și actelor motorii, precum intensitatea, pregnanţa, acuitatea, modalitatea, echi- 
librul etc, dă structura temperamentală a personalităţii. Dacă însușirile dinamico- 

energetice ca atare sunt înnăscute, determinate genetic, integrarea lor în plan psiho- 
comportamental, adică în dinamica proceselor psihice şi a actelor motorii, se realizează 
în ontogeneză. întrucât, însă, aceste însuşiri bioenergetice seimprimă ca atare pe tabloul 
comportamental, ce se elaborează stadial în cursul vieţii individului, structura 
temperamentala şi. respectiv, tipul temperamental este înnăscut reprezentând astfel, 
alături de predispoziţii, „elementul” ereditar în organizarea internă a personalității. 

Astfel, de pildă, N.Sillamy, în al său Dicţionar de psihologie (1995, 
trad.Ib.română, 1996). definește fără rezerve temperamentul ca .. un ansamblu de 
elemente biologice, care, împreună cu factorii psihologici, constituie personalitatea”. 

Probabil, cel mai corect este să considerăm că temperamentul reprezintă modul în 
care variabilele bioconstituţionale și bioenergetice se psihizează (adică, se implică în 
organizarea și desfășurarea proceselor psihice - percepţie, memorie, gândire, afectivitate) 
şi se reflectă în comportament. Astfel înţeles, temperamentul dobândește obligatoriu un 
conţinut şi o conotaţie psihologică, devenind obiect de studiu al psihologiei. 


Când vorbim de temperament în plan psihologic, noi nu ne gândim direct la 
constituţia fizică sau la procesele neuroendocrine sau metabolice care au loc în organism, 
ci la modul cum reacţionează și se manifestă individul, sub aspect dinamico-energetic, în 
diferite situaţii externe: rapiditatea percepţiei, a răspunsurilor verbale la întrebări, a 
reacţiilor motorii; intensitatea trăirilor emoţionale şi durata lor, intensitatea sau forța 
acţiunilor voluntare; echilibrul sau impulsivitatea derulării răspunsurilor la succesiunea 
stimulării externe; gradul de impresionabilitate la semnificaţia stimulilor; direcția 
orientării dominante - spre lumea externă (extraversie) sau spre lumea interioară 
(introversie); locul controlului (dependenţa de stimularea externă sau dependenţa de 
activismul intern propriu); disponibilitatea la comunicare interpersonală; ascendenţa sau 
obedienţa relaţională; capacitatea generală de lucru și rezistenţa la solicitări puternice și 
de lungă durată; rezistenţa la frustraţii, la stres, la situaţii afectogene și conflictuale. 

Toate aceste trăsături se exprimă și se concretizează numai la persoana care se 
manifestă, se comportă și acţionează într-o împrejurare de viaţă sau alta; ele nu pot fi 
observate în stare pasivă, în somn sau în comă. De aceea, temperamentul, deşi are o 
condiţionare biologică directă şi ereditară, dobândește valenţe și sens real numai în plan 
psihocomportamental. El reprezintă, astfel, pecetea fi dimensiunea dinamico- 
energetică a oricărei unităţi psihocomportamentale. Temperamentul se regăseşte și 
începe să-și dezvăluie trăsăturile sale specifice de îndată omul începe să deschidă gura, 
să ridice mâna, să gesticuleze. De aceea, spunem, că temperamentul se manifestă în 
orice situaţie, în orice împrejurare, fiind prima determinaţie a personalităţii care se 
impune nemijlocit observaţiei. Aşa se și explică de ce, primele descrieri şi clasificări 
ale lui datează încă din antichitate (Hippocrate, Gallenus). 

Depinzând direct de structura biologică, temperamentul este propriu nu numai 
omului, ci și animalelor. Se știe că I.P.Pavlov și-a elaborat teoria sa despre 
temperamente prin cercetări efectuate pe animale. 

Am putea spune că temperamentul ţine de latura formală, de suprafaţă, a 
personalităţii, iar nu de cea internă, de conţinut. El nu are o semnificaţie axiologică,, 
nereclamând o împărţire a oamenilor în buni sau răi, în superiori sau inferiori. 
Intrebarea la care ne răspunde temperamentul este una de ordin pur fenomenologic, 

dinamico-energetic: cum se exteriorizează şi se manifestă o persoană, într-o situaţie 
concretă sau alta, sub aspectul intensității sau forței, al mobilităţii și echilibrului 
diferitelor tendinţe, pulsiuni şi procese biologice de semn contrar (forță-slăbiciune, 
labilitate-inerţie, excitaţie-inhibiţie, control-impulsivitate, impresionabilitate etc). 

Din punct de vedere biomedical, se poate afirma doar că o formulă 
temperamentală este mai avantajoasă decât alta în ceea ce priveşte rezistenţa la stresuri 
şi gradul de predispunere la anumite tulburări de ordin psihiatric-nevrotic sau psihotic. 
Dar. din punct de vedere educaţional, nu se poate evidenția un temperament ca fiind 
absolut favorabil sau superior, iar altul, ca fiind total nefavorabil, inferior. în principiu, 
tipurile temperamentale sunt echipotenţiale: pe fondul unor scheme temperamentale 
diferite, în ontogeneză, se pot edifica profiluri de personalitate asemănătoare din punct 
de vedere aptitudinal și caracterial, după cum pe fondul aceleiași formule 
temperamentale se elaborează profiluri de personalitate diferite. 

Din cele de mai sus, decurge concluzia că temperamentul nu este o variabilă 
neutră din punct de vedere adaptativ. Dimpotrivă, aşa cum am menţionat, structura 
comportamentală este o interfaţă între persoană şi lume şi îndeplineşte rol de mediator 
între intensitatea, durata și semnificaţia influențelor externe și efectele în sfera 
psihocomportamentală. O importanţă specialădobândesc trăsăturile temperamentale în 
cadrul relaţiilor interpersonale, atracțiile și respingerile, simpatiile și antipatiile dintre 
membrii unui grup fiind condiţionate de ele. 


17.2.2. Clasificarea temperamentelor 


In pofida faptului că temperamentul a fost cea dintâi componentă a personalităţii care 
s-a impus atenției, observaţiei şi evaluării, identificarea şi clasificarea tipurilor 
temperamentale s-au dovedit a fi o problemă complicată și controversată. Disputele au fost 
generate de înțelegerea diferită, atât a naturii criteriilor de clasificare, cât și a numărului de 
dimensiuni după care trebuie făcută descrierea calitativă, modală, a temperamentelor. 

în ceea ce privește criteriile care, în decursul timpului, au stat la baza schemelor 
de clasificare, ele pot fi împărţite în trei categorii: a) criterii morfologice sau 
bioconstituţionale; b) criterii fiziologice şi c) criterii psihologice. La rândul său, 
criteriul legat de numărul dimensiunilor după care se delimitează și se identifică tipurile 
temperamentale permite două genuri de clasificări: a) multidimensionale, care operează 
cu un număr mai mare de două dimensiuni și binare sau dihotomice, care se limitează 
la doar două dimensiuni, de regulă, polare sau antagonice. 


A. Tipologiile morfologice sau bioconstituţionale 


Criteriile de ordin morfologic, bioconstituţional au fost de multă vreme luate în 
atenţie pentru explicarea lor. Asemenea criterii au fost identificate și utilizate pentru 
prima dată de către Hippocrate. Acesta a folosit noţiunea de fip corporal, determinat de 
aspectul constituțional exterior, de raportul dintre țesutul muscular și cel osos, precum 
şi de cel dintre cutia toracică şi abdomen. Hippocrate a delimitat tipul corporal ftizie, 
caracterizat prin aspect scheletic, fragil, alungit, temperamental rece, calculat, tăcut, 
reflexiv; medical, predispus la tuberculoză, și tipul apoplectic, caracterizat prin aspect 
musculos-obez, abdomen dezvoltat, statură mijlocie sau mică, temperamental jovial, 

afectuos, impulsiv, instabil, emoţional, necontrolat; medical, predispus la tulburări 
circulatorii şi digestive. 

Criteriile de ordin morfo-costituţional au revenit puternic în actualitate spre finele 
secolului XIX și în primele trei decenii ale secolului XX, graţie dezvoltării 
antropologiei fizice şi a cercetărilor asupra raselor. S-a pus în evidență faptul că, în 
interiorul unui tip rasial, există o variabilitate notabilă a indivizilor, de unde s-a dedus 
posibilitatea de a determina, în ordine secundă, morfotipuri. Factorii cei mai evidenţi și 
capabili de a genera variaţie sunt vârsta și sexul. Dar, chiar după luarea sub control a 
lor (respectiv, după neutralizare), prezintă diferenţe individuale considerabile. Tocmai 
cu inventarierea și sistematizarea lor se ocupă morfotipologia. 

Dar lucrurile nu s-au oprit la simpla identificare şi clasificare a tipurilor 
morfologice, bioconstituţionale. 

Aşa cum a procedat la timpul său Hippocrate, autorii din perioada contemporană 
au procedat la stabilirea unei legături corelative și chiar cauzale între aceste morfotipuri 
şi trăsăturile (temperamentale) de personalitate, realizându-se astfel clasificarea 
temperamentelor după criterii bioconstituţionale. 

Punctul de plecare al unor asemenea tipologii a fost observaţia sistematică 
efectuată asupra subiecților adulţi sănătoşi, iar uneori și asupra celor care prezentau 
diferite tulburări patologice. In acest din urmă caz, s-a pornit de la ipoteza că maladia 
realiza o exagerare. într-un anume tel caricaturală, a tipologiei normale şi oferea 
posibilităţi de observaţie privilegiate. Tipologiile născute din observarea persoanelor 
bolnave, dar ale căror concluzii au fost extinse la domeniul normal pot fi nu numai 
morfologice, ci la fel de bine fiziologice sau psihologice. 

Tipologia lui E. Kretscbmer. Medic psihiatru german, E. Kretschmer (1888- 
1964), desfâșurându-şi activitatea în cadrul clinicii de neurologie a Universităţii din 
Tubingen (1913-1926), şi studiind bolnavi psihici, a sesizat o corespondenţă frecventă 
între simptomatologia psihocomportamentală și aspectul bioconstituţional extem. 
Astfel, a ajuns la ideea elaborării unei tipologii pe criterii morfologice, idee ce și-a găsit 
finalizarea în lucrarea „Structura corpului și caracterul” (1921). 

Limitată iniţial la două tipuri principale, clasificarea lui Kretschmer va ajunge în 
final să cuprindă trei tipuri principale și un tip accesoriu, mai puţin individualizat. 

Cele trei tipuri principale sunt: a. picnic - ciclotim; b. leptosom (sau 
astenic) - schizotim; c. atletic - vâscos. 

a. Tipul picnic - ciclotim, din punct de vedere morfologic se caracterizează prin: 
constituţie orizontală, abdomen voluminos, obezitate, piele întinsă, față moale, sistem 
osos fragil. 

b. Tipul leptosom (astenic)-schizotim se distinge prin: constituţie verticală, 
trunchi cilindric, cutie toracică plată(turtită), umeri apropiaţi şi înguști, cap mic și 
rotund, muşchi şi oase subţiri (aspect scheletic), nas lung și ascuţit, paloarea feței, 
trăsături feminine la bărbaţi și masculine la femei. 

c. Tipul alletic-vâscos se deosebește printr-o constituţie fizică proporționată, 
dezvoltare robustă a sistemului osos și muscular, umeri laţi și bazin îngust. Ca 
accesoriu este menţionat tipul displastic, care reuneşte numeroase varietăţi dismorfice 
şi este mai puţin individualizat în plan caracterial (temperamental). 

Din punct de vedere medical, tipurile delimitate se asociează cu predispoziţii 
psihopatologice diferite: tipul picnic-ciclotim predispune la tulburări maniaco- 
depresive: tipul leptosom (astenic)-schizotim predispune la tulburări de natură 
schizoidă (schizofrenică); tipul atletic-vâscos şi cel displastic predispune la epilepsie. 

Pe baza combinațiilor în interiorul tipurilor morfologice picnic și astenic, 
Kretschmer a obținut 6 tipuri temperamentale: 3 ciclotimice şi 3 schizotimice. 

Temperamente ciclotimice: 1. Hipomaniac, caracterizat prin dispoziţie euforică, 
mobilitate, sociabilitate, comunicativitate exagerată; 2. Sintonie, caracterizat prin spirit 
realist, pragmatism, simțul umorului, toleranță; 3. Greoi, caracterizat prin lentoare, 
inerție, praguri senzoriale ridicate, timpi de reacție mari. 

Temperamente schizotimice: 1. /iperestezic, caracterizat prin nervozitate, 
iritabilitate. idealism,  interiorizare, delicateţe, circumspecție; 2. Schizotimic - 
intermediar, rece, calm, energic; 3. Anestezic - rece, nervos, logic, sistematic, obtuz, 
leneș, inaccesibil pasiunilor, indolent. 

Kretschmer a încercat să arate că tipologia sa — care se definea iniţial prin 
structura morfologică şi predispoziția către anumite psihoze - corespundea, de 
asemenea, diferenţelor fiziologice (în metabolism şi funcţionarea endocrină) și 
diferenţelor psihologice în diverse alte sfere decât cea emoţională. 

Toate verificările experimentale efectuate au confirmat diferențele între picnici și 
leptosomi, dar au clasat atleticii într-o poziţie intermediară. 

Tipologia kretschmeriană continuă să fie folosită pe scară largă în medicină, 
îndeosebi în ţările de limbă germană. 

Constatându-se însă caracterul său impresionist, diverși autori au încercat să 
stabilească un indice numeric care să permită clasificarea liniară a subiecților într-o 
manieră simplă, potrivit dimensiunii picnic-leptosom. Cei mai utilizaţi sunt indicele 
Stromgren și indicele Eysenck și Rees, care se exprimă prin formula: 

Talie x 100 


Diametru transversal toracic x 6 
valoarea medie fiind în jur de 100. 

Biotipologia italiană. Criteriile şi clasificările morfoconstituționale s-au bucurat de 
mare atenţie şi în rândul cercetătorilor italieni. începând cu lucrările lui C. Lombroso 
(1836-1909), renumit medic și criminolog, și continuând cu cele ale lui G. Viola, școala 
italiană a reuşit să impună propria biotipologie. Idcea de bază a clasificării elaborate este că 
biotipurile reprezintă în sine faze într-o singură dimensiune, fiind unimodale, bimodale şi 
trimodale. Distribuţia frecvenţelor lor se supune legii lui Gauss. Mijlocul suprafeţei de 
distribuţie |E/S cuprinde nonnosplahiiicii (constituţie normală, proporţionată); la stânga 
mediei se situează, cu 16%. reprezentând microsplahnicii (constituţie redusă submijlocie); 
la dreapta mediei, se situează tot cu 16% reprezentând macrosplahnicii (constituţie înaltă, 
torace proeminent și picioare subțiri). 

G. Viola nu trece însă mai departe de aspectele biotipologice, pentru a le pune în 
corespondenţă psihotipuri. Acest lucru îl va face elevul său N. Pende. 

La criteriul morfologic, Pende adaugă și pe cel fiziologic, identificând patru tipuri 
biopsihice: 1. /ongiiin stenic, cu temperament hipertiroidian armonic, cu o funcţie 
normală sau exagerată a glandelor genitale, puternic, energic, stăpân pe sine; 2. /ongiiin 

astenic, cu temperament hipertiroidian și hipogenital. fatigabil; 3. brevilin stenic, cu 
temperament hipergenital și hipersuprarenal. hipotiroidian, euforic, expansiv; 4. brevilin 
astenic, cu temperament hipotiroidian și hipohipofizar, lent fatigabil, deprimat. 

N. Pende raportează temperamentul numai la gradele de activare, pe care le pune 
pe seama interacțiunilor din interiorul sistemului endocrin. 

Biotipologia franceză. în Franţa, cercetători precum L. Rostan și C. Sigaud, au 
elaborat o biotipologie în care se introduce importanța mediului și se iau în 
consideraţie cele patru sisteme ale organismului. După Sigaud, dezvoltarea 
organismului depinde de funcțiunile pe care le solicită mediul: digestia, respirația, 

forța musculară şi activitatea creierului. 

Corespunzător predominării unuia sau altuia din cele patru sisteme, Sigaud 
delimitează patru biotipuri: I. tipul respirator, caracterizat prin dinamism, mobilitate; 
2. tipul digestiv, caracterizat prin sedentarism, lentoare; 3. tipul muscular, carac- 
terizat prin forță, energie, agresivitate; 4. tipul cerebral, caracterizat prin activism 
intelectual, interiorizare. 

Biotipologia lui Sigaud nu s-a bucurat de o prea largă recunoaștere și aplicare, ea 
având astăzi mai mult o valoare istorică. 

Biotipologia americană. în contextul disputelor dintre susţinătorii biotipologiei 
lui Kretschmer și adversarii ei, în S. U. A, W. H. Sheldon (1899-1977), împreună cu 
S. S. Stevens, întreprinde o cercetare de anvergură, care a permis recoltarea celui mai 
bogat și relevant material faptic. 

După susţinerea a două doctorate, unul în psihologie și celălalt în medicină, la 
universitatea din Chicago, V. Sheldon și-a continuat studiile de specializare cu 
Kretschmer şi Jung, intercsându-se şi de cercetările de biotipologie ale şcolii franceze 
şi italiene, îndeosebi de cele efectuate de Viola. De la acesta din urmă va împrumuta 
interpretarea biotipurilor în contextul curbei lui Gauss. De la Kretschmer și Jung va lua 
descrierea calitativă și interpretarea logică. 

în vederea stabilirii și descrierii cât mai exacte a tipurilor morfologice, Sheldon 
procedează la fotografierea a 4.000 de studenţi, pe care îi supune apoi studiului pentru 
identificarea variabilelor principale. în final, au fost identificate şi reţinute 17 variabile, 
printre care: înălţimea, greutatea, dezvoltarea toracelui și a capului, distanţa de ia mărul 
lui Adam la ombilic şi sex, lungimea mâinilor şi picioarelor, dezvoltarea sistemului 
muscular și osos, fineţea pielii, suprafaţa pielii etc. 

Ca element de bază pentru delimitarea biotipurilor, Sheldon a luat cele trei 
membrane embriogenetice (din care derivă organele interne, sistemul muscular și osos, 
organele de simţ și sistemul nervos): endoderrna, mezoderma și ectoderma, pe seama 
cărora au fost delimitate cele trei biotipuri principale: endomorf, mezomorf şi ectomorf. 
Acestea corespund cu tipurile picnic, atletic și astenic, descrise de Kretschmer, precum şi cu 
tipurile brevilin, normal și longilin, stabilite de Pende. Interpretarea lor nu se supune însă 
principiului discontinuități, ci celui al continuității. Ca urmare, cele trei tipuri reprezintă, în 
sine,yoze de dezvoltare în curba de variaţie, fiind imunodale. 

Eodomorful se diferenţiază prin modul său de a fi metodic și prin constituţie 
dezvoltată pe orizontală, sferică: dezvoltarea sub medie a mușchilor şi oaselor și un 
coeficient redus al suprafeţei corporale. 

Mezomoriul este greu și rectangular, cu o dezvoltare superioară a oaselor și a 
mușchilor: dispune de un echipament adecvat pentru solicitarea efortului fizic. în 
viaţa cotidiană, dintre reprezentanţii acestui tip se recrutează atleţii, aventurierii, 
soldaţii de profesie. 

Ectomorful se distinge prin predominarea liniei verticale de dezvoltare asupra 
celei orizontale; este, aşadar, înalt, fragil, cu coșul pieptului turtit, slab, cu mușchii 
puţin dezvoltați; la el întâlnim predominarea greutăţii asupra suprafeţei corporale. și 
greutatea cea mai mare a creierului în raport cu masa corpului; constituţia sa generală 
este slabă pentru efortul fizic. 

Trebuie să precizăm, în context, că cele 17 variabile, în termenii cărora este 
realizată determinarea biotipului, sunt, în primul rând, coeficienţi structurali, nu mărimi 
scalare, cu caracter absolut. Raţia cea mai relevantă este cea dintre greutate și înălțime. 

Inovația esenţială pe care a introdus-o Sheldon este aceea că un biotip se 
determină prin gradul ridicat de dezvoltare a trăsăturilor sale specifice, dar și prin 
nivelul scăzut de exprimare al celorlalte trăsături, proprii celorlalte biotipuri. Inovația 
respectivă se întemeiază pe convingerea că biotipul nu este o entitate pură, ci el include 
toate cele trei componete, dar în proporţii diferite. De asemenea, diferenţele apar și din 
modul de combinare, conjugare, organizare a acestor componente. Prin urmare, 
biotipul va ti definit prin: a) precumpănirea trăsăturilor proprii şi slaba exprimare a 
trăsăturilor nespecifice; b) modul de articulare-organizare structurală a componenţelor, 
c)gradul de dezvoltare a trăsăturilor corelative celor trei componente. 

Pentru evaluarea exactă şi obiectivă a biotipurilor, Sheldon și Stevens au elaborat 
o scală de cotare de la 1 la 7 (pe baza notărilor făcute de judecători neutri). Nota I 
semnifică dezvoltarea minimă a unei trăsături, iar nota 7 - dezvoltarea maximă. Un 
biotip trebuie să aibă trăsăturile specifice constituţiei sale de la nota 4 în sus, iar pe cele 
proprii celorlalte două biotipuri - de la 4 în jos. 

Diagnosticul final al biotipului este stabilit prin media parametrilor care 
determină gradul de dezvoltare a endomorfului, mezomorfului și ectomorfului. Astfel: 
indicii 1-7—2 arată un tip mezomorfbine individualizat, cu trăsături endo și ectomorfe 
slab exprimate; 2-2-6, atestă un tip ectomorf bine determinat, cu trăsături endo și 
mezomorfe slabe; 5-3-2 indică un tip endomorf suficient de individualizat, având 
trăsături mezomorfe aproape de medie şi ectomorfe slabe. 

Nutriţia și boala, precum și profesiunea pot schimba valorile concrete ale 
parametrilor biotipului. Efectuând însă estimări pe mai mulţi ani, respectiv 10-20, se va 
putea constata că raportul dintre diverșii parametri tinde să rămână constant. Aceasta 
confirmă ipoteza formulată de Kretschmer, potrivit căreia biotipul este precumpănitor 
genotip şi mai puţin fenorip, aşa cum considera Sigaud. 

Pe lângă cele trei biotipuri, integrate în curba de variaţie, deci unimodale și cu 
frecvenţa maximă pentru mezomorf, Sheldon a mai identificat şi o serie de biotipuri 
care se abat de la acest continuum semimodal al curbei de variaţie. Unul dintre acestea 
este cel displastic. depistat şi de Kretschmer. Altul este cel masculin-feminin, care 
exprimă întregirea reciprocă a sexelor. Bărbatul este preponderat mezomorf și apoi 
ectomorf, în vreme ce femeia este cu precădere endomorfă sau ectomorfă. 

Al treilea biotip este cel hipodezvoltar, numit și tip infantiloid. (Uneori poate fi 
vorba de o hipodezvoltare a speciei însăși, deci pe plan filogenetic). 

După determinarea biotipului, Sheldon a procedat, în continuare, la fel ca 
Kretschmer şi Pende, la stabilirea psihotipului corespunzător. In acest scop, el a apelat 
la datele psihologiei științifice, obţinute pe cale experimentală obiectivă și prin 
măsurători riguros controlate. Au fost identificate şi reţinute 650 de trăsături pe care le 
corelează cu fiecare biotip. Au fost luate în seamă numai acele trăsături care corelează 
pozitiv, la un coeficient de 0,60, cu unul sau altul din cele trei biotipuri și cele care 
corelează negativ, la un coeficient de 0,30, cu trăsăturile celorlalte două biotipuri. 

în final, s-a ajuns la obținerea a trei constelații psihice, care corelează cu cele 
biotipologice; fiecare constelație cuprinde 22 de trăsături din lista iniţială. 

Prima constelație cuprinde: dorinţa de odihnă și relaxare, preferința pentru 
confort, plăcerea digestiei, dependenţa de aprobarea socială, somnul profund, nevoia de 
consolare la necaz, nevoia de afecţiune și suport social. Asemenea trăsături corelează 
cu endomorful (visceroton). 

A doua constelație include: atitudinea asertivă, siguranța în afirmare, energia în vorbă 
şi faptă, nevoia de exerciţiu, maniera deschisă, directă, fără reţineri de a se purta în contextul 
relaţiilor interpersonale, nevoia de acţiune imediată la necaz, nevoia de a părea mai în 
vârstă, vocea sigură, neinhibată. Aceste trăsături corelează cu mezomorful (somatoton). 

A treia constelație cuprinde: reținerea în atitudini, mod nervos de a reacţiona, 
sociofobia, inhibiţie relaţională, reţinere vocală, persistența în maniere și deprinderi, 
somn nervos, nevoia de singurătate, proiecţii și reverii tinerești de compensație. 
Trăsăturile respective corelează cu ectomorful (cerebroton) 

Cercetând corelaţia dintre biotip și psihotip pe un eşantion de 200 subiecţi, 
Sheldon obţine următorii coeficienţi: 

1) între endomorfie și viscerotonie + 0,79; 

2) între endomorfie și somatotonie - 0,29; 

3) între endomorfie și cerebrotonie - 0,32; 

4) între mezomorfie și viscerotonie - 0,23; 

5) între mezomorfie și somatotonie + 0,82; 

6) între mezomorfie şi cerebrotonie - 0,58; 

7) între ectomorfie şi viscerotonie - 0,40; 

8) între ectomorfie și somatotonie - 0,53; 

9) între ectomorfie gi cerebrotonie + 0,83. 

în plan medical, biotipurile au dat corelaţii relevante cu anumite tipuri de maladii 
psihice: endomorfia dă o corelaţie de + 0,54, cu boli afective, de — 0,04, cu tulburări 
paranoide și de - 0,32, cu tulburări heboide; mezomorfia dă o corelaţie de + 0,41, cu 
tulburări afective, de + 0,57, cu tulburări paranoide și de - 0,68, cu tulburări heboide; 
ectomorfia dă o corelaţie de - 0,59. cu tulburări afective, de - 0,34, cu tulburări 
paranoide și de + 0,64, cu tulburări heboide. 

Noutatea care apare aici în raport cu datele lui Kretschmer şi Pende o constituie 
corelaţia pozitivă a mezomorfului cu schizofrenia paranoidă și paranoia. 

Displasticul predispune la complexul de inferioritate și reacţii isterice în cazuri 
ușoare, și la schizofrenie, în cazuri grave. 

Inversiunea  masculinităţii și feminităţii sau gynandromorfia inversată dă 
predispoziţie la homosexualitate. 

încercând acum să facem o apreciere globală asupra biotipologiei, putem 
formula următoarele idei principale: 

1. Legătura dintre soma (respectiv, constituţia fizică) și structura psiho- 
comportamentală nu poate fi pusă la îndoială. Această legătură nu este însă de natură 
cauzală sau genetică, ci de natură corelativă: cele două variabile - constituţia fizică și 
structura psihică — covariază împreună, variațiile uneia putând fi puse în corespondență 
directă (pozitivă) sau indirectă (negativă) cu variațiile celeilalte. Aceste covariaţii au o 
cauză comună, profundă, pe care nu o cunoaștem încă. 

Corelaţia cea mai semnificativă este între biotip şi firea veselă și deschisă versus 
tristă și introvertită, pe de o parte, și gradele de activare - accelerare versus domolire - 
încetinire, pe de altă parte. Această legătură este precumpănitor genotipică. 

2. în ceea ce privește temperamentul, trebuie să ne limităm numai la corelaţiile şi 
trăsăturile genotipice. cele fenotipice (care presupun influența factorilor externi, 
inclusiv a celor educaţionali) ţinând de structura caracterului; 

3. încadrarea biotipului pe o curbă de variaţie unimodală reprezintă o 
simplificare, ce lasă în umbră multe aspecte esenţiale ale integrării componentelor 
dinamico - energetice ale personalităţii. în realitate, biotipul nu este o mărime scalară, 
ci o configuraţie complexă, plurimodală, a cărei variaţie se petrece într-un spaţiu n- 
dimensional. Aceasta face ca întinderea combinațiilor între parametrii individuali ai 
biotipului să ia valori mult mai mari decât cele oferite de variaţia unimodală. 

4. Determinarea și interpretarea matematică a biotipurilor nu ne oferă nici o 
informaţie despre semnificaţia și direcţia de evoluţie. în plan individual, a diverșilor 
parametri. Ca urmare, psihologia personalităţii care trebuie să se intereseze și de 
individualul concret, este obligată să apeleze și la analiza logic funcţională (calitativă); 

5. Legătura dintre biotip şi psihotip fiind condiţionată și mediată atât genetic, cât 
şi onto şi sociogenetic, devine necesară introducerea unor criterii suplimentare pentru 
identificarea şi evaluarea trăsăturilor temperamentale. 


B. Tipologiile fiziologice şi psihofiziologice 


Limitele biotipologiilor au determinat orientarea către criterii mai relevante şi 
mai credibile pentru descrierea și clasificarea temperamentelor ca entități psihologice. 
Asemenea criterii au fost stabilite în plan fiziologic şi psihofiziologic. 

Cea mai cunoscută tipologie fundamentată fiziologic se leagă de numele lui 
I. P. Paviov. în elaborarea schemei sale de clasificare, Pavlov a pornit de la principiul 
nevrismului, potrivit căruia rolul principal în reglarea raporturilor organismului cu 
mediul extern și a funcţionării organelor interne, inclusiv a sistemului endocrin, îljoacă 
creierul, precum și de la teza de bază a neuropsihologiei și psihologiei ştiinţifice, 
potrivit căreia psihicul, în toate componentele şi laturile sale, inclusiv cea tem- 
peramentală, dinamico-energetică, este funcţie a creierului. 

în lumina acestor consideraţii, devine logic să se presupună că funcționarea 
creierului, respectiv, proprietăţile naturale înnăscute ale celor două procese nervoase 

fundamentale — excitaţia și inhibiţia — reprezintă principalii factori care condiţionează 
tipul temperamental. 

Pe baza datelor experimentale de laborator, obținute prin metoda reflexelor 
condiţionate, Pavlov a reuşit să desprindă și să evalueze, prin indicatori cuantificabili, 
trei proprietăţi naturale, care împreună alcătuiesc ceea ce el a numit fip general de 
sistem nervos sau tip general de activitate nervoasă superioară (tip a. n. s ). Acestea 
sunt: forța, mobilitatea şi echilibrul. 

Forța este considerată proprietatea primordială şi determinantă, ea reflectând 
încărcătura energetică a neuronului. Aceasta este determinată genetic și defineşte atât 
excitaţia cât și inhibiţia. La diferiţi indivizi ia valori diferite, ceea ce face ca forța sâ 
varieze pe un continuum foarte întins. 

Indicatorii comportamentali după care putem evalua forța sistemului nervos sunt: 
capacitatea generală de lucru, exprimată ca funcţie de durată și de gradul de dificultate 
şi complexitate a sarcinilor; rezistenţa la acţiunea factorilor stresanţi și afectogeni; 
rezistența obiectivă la experienţele dure şi dramatice ale vieţii, nivel ridicat al 
pragurilor senzoriale (sensibilitate scăzută); rezistenţă la acţiunea alcoolului şi 
substanţelor farmacodinamice. în funcţie de valorile pe care le iau acești indicatori, se 
delimitează două tipuri generale de sistem nervos: tipul puternic și tipul slab. 

Mobilitatea defineşte dinamica proceselor nervoase fundamentale, respectiv viteza 
şi durata instalării lor, rapiditatea trecerii de la unul la celălalt. Ca atare, cantitativ, ea se 
va exprima în unităţi de timp şi va fi evaluată pe baza unor indicatori, precum: rapiditatea 
formării noilor legături temporare; rapiditatea formării frânelor condiţionate; rapiditatea 
trecerii de la o activitate la alta; rapiditatea restructurării vechilor sisteme de legături 
temporare și stereotipii; rapiditatea şi ușurința adaptării la schimbare. 

După valorile acestor indicatori, au fost delimitate două tipuri de sistem nervos: 
mobil şi inert. 

Echilibrul este proprietatea care rezultă din raportul de forță dintre excitație și 
inhibiţie și se obiectivează în trei tendinţe: tendinţa spre impulsivitate (predominarea 
forței excitaţiei asupra forţei inhibiţiei), tendinţa spre inhibare (predominarea forței 
inhibiţiei asupra forței excitaţiei) și tendinţa spre echilibru (forța excitaţiei aproximativ 
egală cu cea a excitaţiei, și invers). Tipul de probe prin care se testează echilibrul este 
următorul: stimularea la răspuns sau ripostă într-o situaţie în care consemnul sau regula 
este „abţinerea de la orice răspuns"; crearea unei situaţii antagonice, dilematice, în care 
subiectul trebuie să ia o decizie în timp dat; expunerea la situaţii frustrante şi 
înregistrarea raportului dintre calm şi irascibilitate. 

După cum a remarcat I. P. Pavlov, echilibrul este cea dintâi însușire care ni se 
impune observaţiei în plan comportamental, impulsivitatea sau calmul punându-și 
amprenta pe orice răspuns motor, verbomotor sau emoţional. Pe baza acestei însușiri, 
au fost delimitate două tipuri de sistem nervos: echilibrat și neechilibrat; în cadrul celui 
neechilibrat, există două subtipuri: neechilibrar excitabil şi neechilibrat inhibabil. 
(Pavlov considera că, în condiţii normale, o existență reală o posedă numai subtipul 
neechilibrat excitabil). 

Cele trei însușiri naturale menţionate mai sus interacționează și se combină între 
ele, formând patru tipuri generale de activitate nervoasă superioară: 

I. tipul puternic-echilibrat-mobil, caracterizat prin valori ridicate ale tuturor 
celor trei însușiri; 

n. tipul putemic-echilibrat-inert, caracterizat prin valori ridicate ale forței și 
echilibrului și prin valori scăzute ale mobilităţii, 

III. tipul putemk-neechilibrat-excitabil, caracterizat prin valori ridicate ale 
forţei și prin valori scăzute ale echilibrului, cu predominarea excitaţiei asupra inhibiţiei; 

IV. tipul slab, caracterizat prin valori scăzute ale forței şi insuficienta 
individualizare a mobilității și echilibrului: sensibilitate emoţională crescută, 
emotivitate, tensiune prelungită (inerție tensională), prudenţă, rezistenţă scăzută la stres 
şi fustraţie etc. 

Pavlov a pus în corespondenţă tipurile generale de sistem nervos, comune omului 
şi animalelor, cu cele patru temperamente stabilite în antichitate. Astfel: 

a) tipul putemic-echilibrat-mobil are drept corespondent temperamentul 
sangvinic: vioi, comunicativ, sociabil, adaptabil, controlat; 

b) tipul puternic-echilibrat—inert are corespondent temperamentul flegmatic: 
calm, tăcut, nesociabil, lent, greu adaptabil la situaţii noi, puţin impresionabil, rezistent 
la stres şi frustrații; 

c) tipul puternic-neechilibrat-excitabil are corespondent temperamentul coleric: 
rezistent, vioi, hiperactiv, irascibil, impulsiv, imprudent, trăiri emoţionale explozive, 
instabilitate comportamentală, tendinţă de dominare în relaţiile interpersonale, saturație 
şi plictiseală rapidă la monotonie. 

d) tipul slab are drept corespondent temperamentul melancolic: interiorizat, 
retras, sensibil, delicat. 

Pavlov a demonstrat că cele patru tipuri considerate „pure" se combină între ele, 
dând 16 tipuri mixte, singurele care se întâlnesc în realitate, „tipul pur" fiind o entitate 
mai mult teoretică. 

Rămânând tot pe terenul neurofiziologiei, 1. P. Pavlov a elaborat o tipologie 
valabilă numai pentru om. Drept criteriu în acest scop a ales raportul dintre cele două 
sisteme de semnalizare: predominarea funcţională a primului sistem (legături 
temporare bazate pe stimulii fizici, obiectuali) s-a asociat cu diferenţierea și afirmarea 
tipului special artistic (impresionabil, imagistic, intuitiv, afectiv), iar predominarea 
funcțională a celui de al doilea sistem de semnalizare (sistemul legăturilor temporare 
formate pe baza cuvântului) s-a asociat cu diferenţierea și afirmarea tipului special 
gânditor (abstract, critic, obiectiv, calculat, neimplicat afectiv). între ele a introdus tipul 
intermediar, caracterizat printr-un echilibru funcţional al ambelor. 

Cercetările postpavloviene (V. Merlin, B.M. Teplov,V. D.Nebâliţin ş.a ) au dus 
la îmbogățirea tabloului posibil al criteriilor și dimensiunilor de ordin neuro şi 
psihofiziologic de descriere și clasificare. Printre altele, merită a fi menţionate: 
introducerea unei a patra dimensiuni a tipului de sistem nervos, anume: dinamismul, 
care se distinge de mobilitate, el definind viteza cu care celulele nervoase generează 
procesele de excitație sau inhibiţie; ripu/parțial de sistem nervos, care stabileşte tabloul 
neurodinamicii corticale în cadrul unor subsisteme funcționale individuale, ca de pildă, 
auditiv, vizual, chinestezic; reactivitatea, distinctă de forţă, este exprimată de nivelul 
pragurilor senzoriale şi se află în raport invers proporţional cu forța: forță mare - 
reactivitate scăzută; forță redusă - reactivitate crescută. 

Pornind de la aceleași relaţii, J. Strelau (1984) a elaborat o tipologie 
temperamentală bazată pe cuplul reactivitate/activitate. 

în concepţia acestui autor, reactivitatea reprezintă o dimensiune corelativă a 
prin capacitatea de rezistenţă a subiectului la stimuli puternici sau de lungă durată. La 
persoanele cu reactivitatea mare, valorile pragului senzorial absolut şi ale rezistenţei la 
stimuli puternici sau de lungă durată sunt, proporțional, mai scăzute, și viceversa. De 
asemenea, reactivitatea se pune în relaţie și cu nivelul sau „indicele” de procesare a 
stimulilor: persoanele cu reactivitate crescută au și un indice, de procesare mai ridicat, 
iar cele cu reactivitate scăzută au un indice de procesare mai redus. 

Activitatea este definită prin volumul şi întinderea acţiunilor (operaţiilor) 
întreprinse în raport cu un stimul dat. Se face distincția între acțiuni de bază, care duc 
nemijlocit şi pe o cale scurtă la atingerea obiectivului, și acţiuni auxiliare, care 
completează schema acțiunii de bază şi susţin desfășurarea generală a activităţii, în 
funcţie de specificul situaţiei. Ponderea acţiunilor auxiliare în tabloul de ansamblu al 
activităţii crește proporţional cu nivelul reactivităţii: este mare la persoanele cu 
reactivitate crescută și mică la persoanele cu reactivitate scăzută. 

Clasificarea potrivit grupelor sanguine. Pornind de la lucrările compatriotului 
său lione Bourdel (1960, 1961), medicul francez Bemard Montain (1992) a elaborat o 
nouă tipologie fiziologică a temperamentelor, bazată pe grupele sanguine. Clasificarea 
pune în corespondenţă fiecare grupă sanguină cu un tip temperamental distinct, după 
cum urmează: l. grupei sanguine A îi corespunde temperamentul armonic, 2. grupei 
sanguine 0 îi corespunde temperamentul melodic; 3. grupei sanguine B îi corespunde 
temperamentul ritmic, 4. grupei sanguine AB îi corespunde temperamentul complex. 

Subiecţii aparţinând temperamentului armonic se caracterizează prin căutarea 
permanentă a armoniei cu anturajul lor, neputându-se dezvolta şi realiza decât în 
această condiţie. 

Subiecţii aparținând temperamentului melodic se află întotdeauna în 
„consonanță” cu mediul extern, adaptându-se fără dificultate la situaţii. 

Subiecţii aparţinând temperamentului ritmic sunt slab sensibili la mediu, trăind și 
exprimandu-se în ritmul lor propriu, rămânând relativ independenți la variațiile ambianţei. 

Subiecţii aparţinând temperamentului complex reunesc trăsăturile contradictorii 
ale celorlalte trei temperamente, având, în consecință, dificultăţi în găsirea unui 
echilibru satisfăcător. 

Clasificarea bazată pe asimetria funcţională a emisferelor cerebrale. Pornind 
de la cercetările lui Mac Lean (1949) şi W. Sperry (1974), Ned Hermann (1976) a pus 
la punct o clasificare a temperamentelor luând drept criteriu gradul de folosire în 
rezolvarea diferitelor genuri de sarcini a celor două emisfere cerebrale. 

Au fost astfel delimitate şi identificate patru tipuri cerebrale funcţionale, cărora le 
corespund tablouri temperamentale distincte: 1. tipul cortical stâng (C. S.), organizat, 
logic, determinat, stabil, conservator; 2. tipul cortical drept (C.D.), ingenios, intuitiv, 
emoţional, creativ, instabil, deschis; 3. tipul limbic stâng (L.S.), sigur pe sine, rezistent 
la frustraţii, activ; 4. tipul limbic drept (L.D.), serviabil, amabil, comunicativ, afectuos. 

Această schemă se bucură deja de o largă recunoaştere în rândul specialiștilor și 
în prezent se încearcă introducerea ei în practica psihodiagnosticului. 


C. Tipologiile psihologice 


Cu toate că tipologiile fiziologice oferă mai multe elemente și deschid posibilități 
mai largi pentru analiza psihologică a temperamentului decât cele mortb- 
constituţionale, nici ele nu satisfac toate exigenţele. Obiecţia principală care se invocă 
este de ordin metodologic: descrierea și clasificarea unui fenomen de o anumită natură 
calitativă — psihologică — pe baza unor dimensiuni și criterii deduse dintr-un fenomen 
de o altă natură - neurofiziologică. Astfel, sub motivul câ un fenomen trebuie 
identificat și analizat pe baza unor dimensiuni de aceeaşi natură calitativă, s-a trecut la 
elaborarea unor tipologii temperamentale specific psihologice. 

Vom prezenta în continuare pe cele mai importante, care s-au bucurat sau se 
bucură de o recunoaştere mai largă. 

Tipologia olandeză - Heymans şi Wiersma. Este o tipologie cu caracter 
tranzitoriu, cei doi autori olandezi pornind, în elaborarea ei, de la o ipoteză 
neurofiziologică, formulată de psihiatrul Otto Gross. 

Pentru Gross, orice fenomen psihic (de exemplu, o emoție) declanșează o 
activitate a celulelor nervoase care persistă și după terminarea lui, influențează 
inconştient activităţile ulterioare ale spiritului. Ele apar ca și cum ar fi opuse funcției 
cerebrale primare și funcţiei cerebrale secundare. Gross opunea astfel subiecţii cu 
activitate mentală superficială, la care funcţia primară este rapidă, corespunzând unei 
activităţi psihice de tip reactiv faţă de stimul, subiecților cu funcţionare mentală 
profundă, la care funcţia secundară este mult prelungită, de unde dificultatea de 
integrare a fenomenelor psihice. 

G. Heymans şi E. D. Wiersma, folosind aceste concepte, și-au propus să descrie 
personalitatea, sub raport temperamental, pe baza a trei dimensiuni pe care ei le-au 
identificat cu ajutorul unor scări de evaluare. Cele trei dimensiuni (trăsături) sunt: 
emotivitatea sau instabilitatea emoţională, activitatea sau forța pulsională generală și 
primaritate-secundaritaie* determinată după predominarea uneia din cele două funcţii 
identificate de Gross. Decupând fiecare distribuţie de trăsături în două părţi, autorii de 
mai sus au stabilit opt tipuri psihologice, corespunzând combinațiilor posibile ale celor 
trei trăsături. 

Acestea se prezintă ca în tabelul de maijos: 


Primaritate- 


Emotivitate Activitate Secundaritate___| Tipul 
3 | = P | Amorf 
= a | Sea _Apatic 
it P Nervos 
+ = S | Sentimental 
> + | D= a Sangvin 
- | ai 1 sS | Flegmatic 
ata R p | Coleric 
paw ER | S Pasional 

In tabelul de mai sus, semnul „+'semnifică faptul că subiecţii se situează 
deasupra mediei pentru dimensiunea considerată; semnul „—" arată că subiecţii se 
situează sub media pentru dimensiunea considerată, literele P și S indică predominarea 
funcţiei primare, respectiv secundare. 

Tipologia franceză: R. Le Senne, G. Berger. în Franţa, Rene Le Seime (1945) a 
făcut cunoscute lucrările lui Heymans și Wiersma şi școala creată de el, mai ales prin 
Gaston Berger, a dezvoltat tipologia olandeză. în formularea sa definitivă, clasificarea 
propusă se bazează pe analiza și evaluarea unui set de nouă trăsături, incluzând, pe lângă 
cele trei utilizate de Heymans şi Wiersma, lărgimea sau întinderea cimpului conștiinței, 
polaritatea, aviditatea, interesele senzoriale, tandreţea şi pasiunea intelectuală. 

Acest ansamblu constituie un sistem de referință de la care pornind devine 
posibilă descrierea unui mare număr de tipuri particulare. 

Studiile ulterioare (F. Gauchet și R. Lambert, 1959) au arătat că aceste 
dimensiuni - cele trei ale lui Heymans și Wiersma sau cele nouă utilizate de Berger- 
pot fi reduse, prin analiză tactorială, la doi factori independenţi - emotivitate și 
primaritate-secundaritate. 

Tipologiile psihanalitice. Adept al determinismului intrapsihic, S. Freud a 
deschis calea unei abordări în „cerc închis" a fenomenelor psihice particulare şi a 
organizării sistemului personalităţii în ansamblu. în lumina acestei paradigme, orice 
comparaţie și orice explicaţie cauzală trebuie să vehiculeze numai entităţi psihice nu 
fiziologice şi nici morfoconstituţionale. Ca urmare, tipologiile elaborate din această 
perspectivă au fost denumite „pur psihologice" (J.Delay, P.Pichot, 1990). 

Freud a elaborat o atare tipologie, pornind de la stadiile evoluţiei sexualităţii. 
Astfel el a stabilit următoarele tipuri de bază: oral, anai, uretral, falie şi genital. 

Tipul oral este caracterizat prin „nevoia” de a depinde excesiv de alții pentru a-și 
putea menţine respectul de sine”. 

Această atitudine fundamental pasiv-dependentă este acompaniată de trăsături 
care pot fi opuse, dar care se raportează la aspectul „a da - a primi” (generozitate- 
avariţie, volubilitate-tăcere obstinată). 

Tipul anal se distinge prin trei trăsături principale: parcimonie, iritabilitate şi 
pedanterie (ordine). 

Tipul uretral are ca trăsături esenţiale ambiția și dorința de competiţie, care se 
află în raport invers cu rușinea. 

Tipul falie are un comportament caracterizat prin temeritate, determinare, sigu- 
ranţă, ceea ce reprezintă în mare măsură realizarea dorinţei în raport cu angoasa de castrare. 

Tipul genital corespunde  „normalităţii ideale” a personalităţii. El este 
întruchipat numai de subiecţii care parcurg fără probleme și stări remanente toate 
stadiile evoluţiei libidinale. 

Pe lângă această tipologie „ortodoxă”, în cadrul psihanalizei culturaliste 
consemnăm numeroase alte încercări, întreprinse de Karen Herney și E.Fromm. 

Karen Homey ia ca premise direcţiile principale pe care le poate lua copilul în 
relaţiile sale cu anturajul: de a se apropia de oameni, de a se opune sau de a se îndepărta. 
De aici, sunt deduse trei tipuri de temperamente: complezent, agresiv şi detașat. 

Pentru E.Fromm, într-o perspectivă apropiată, interacțiunea cu părinţii determină 
tipul de orientare specială, de unde derivă cinci tipuri de orientări principale: orientare 
receptiva, în care subiectul așteaptă tot ceea ce doreşte de la o sursă externă; orientare 
de exploatare, în care individul încearcă să ia totul de la alţii prin forţă; orientare 
acumulativă, în care subiectul își fondează securitatea sa pe economisirea şi 
conservarea a ceea ce posedă; orientare comercială, în care subiectul își consideră 
propria persoană ca o marfă care poate fi cumpărată şi vândută; în fine, orientare 
productivă, care face ca individul să-și folosească aptitudinile sale și să-și realizeze 
potenţialităţile care-i sunt proprii. 

Dacă tipologiile analitice culturaliste iau ca bază de pornire relaţiile cu celelalte 
persoane, altele apelează la orientarea spre lume. Astfel au procedat, de pildă, 
C.G.Yung și H.Rorschach (sub influenţa celui dintâi). 

Tipologia lui Jung se referă direct la cea a lui Gross. Aspectul ei principal 
privește tendința pe care o posedă libidoul, respectiv energiile instinctuale ale 
individului (care pentru Jung nu sunt de natură exclusiv sexuală), de a se orienta 
preponderent fie spre lumea externă, spre obiecte (extraversiune), fie spre lumea 
interioară, spre sine (introversiune). 

După Jung, extravertitul corespunde tipului superficial al lui Gross, iar 
introvertitul - tipului profund, pentru că „introversiunea se caracterizează printr-o 
funcţie primară intensă şi, în consecinţă, printr-o funcție secundară prelungită”. 

Extravertitul acordă valoare lumii externe (bogăției, prestigiului), el caută 
aprobarea socială, tinde să fie conformist, este sociabil, iubește activitatea exterioară, 
schimbarea, variaţia. Emoţiile sale sunt ușor de activat, dar sunt superficiale, de 
moment. Are inhibiţii puţine. 

Introvertitul se caracterizează prin trăsături opuse, interesul său esenţial situându- 
se în sfera ideilor. 

Trebuie spus că tipologia lui Jung, cu toate că nu operează decât cu o singură 
trăsătură de personalitate, a fost acceptată pe scară largă. Ea oferă numeroase 
corespondențe cu tipologia lui Kretschmer, cu care este confundată adesea prin 
asimilarea ciclotimului cu extravertitul și a schizotimului cu introvertitul. 

Tipologia lui Rorschach prezintă un interes particular, întrucât serveşte ca bază 
pentru cel mai utilizat test proiectiv de personalitate. Ea se întemeiază pe opoziţia între 
extratensiv (corespunzător în mare parte extravertitului) și introversiv (corespunzător 
introvertitului). 

La cele două tipuri, Rorschach a adăugat un al treilea - coariaț, care corespunde 
slăbiciunii energiilor instinctuale, în absenţa unei orientări, fie spre obiecte, fie spre 
viaţa interioară. (Astăzi, în medicină, coariaț se ia în sens de retractat). 

O direcţie interesantă de analiză tipologică a personalităţii în plan temperamental 
este cea care ia ca punct de pornire specificul percepţiei. Efortul cel mai intens în 
vederea elaborării unei tipologii perceptive îl datorăm lui E.R.Jaensch și WJaensch. 
Din păcate, aplicaţiile ideologice, deadreptul delirante, deduse de aici, au făcut ca 
lucrările elaborate de cei doi autori să fie sever repudiate. 

Tipologia lui Jaensch are la bază trei trăsături: integrarea variabilă fundamentală, 
care oscilează între integrarea absolută și dezintegrare (care se aseamănă cu noţiunea 

de disociaţie a lui Kretschmer), diferenţierea (care corespunde sensibil introversiunii- 
extraversiunii lui Jung) şi polaritatea sentimentre-gândire. 

Combinaţiile între cele trei trăsături au permis stabilirea a șapte tipuri de 
personalitate: patru tipuri zise integrate (B - exagerat integrat, J] — normal integrat, 
J, - parțial și ocazional integrat, acestea orientate spre lumea exterioară, şi Ji - normal 
integrat, dar orientat spre lumea interioară, un tip S/vital, ocupă o poziţie intermediară 
între integrate şi neintegrate, două tipuri „dezintegrate " şi considerate ca „degenerate”: 
(Si - dezintegrat pur și S2) la care există o compensație, inteligența hipertrofiată 
ocupând locul primordial în raport cu afectivitatea. Această tipologie, prezentată 
într-un limbaj adesea obscur, se întemeiază pe o serie de experienţe interesante asupra 
„memoriei eidetice a percepţiilor vizuale”. Unii subiecți sunt capabili de a evoca după 
voie reprezentări vizuale şi de a le face să dispară, de asemenea, la comandă. 

Acest tip ar avea, după Jaensch, raporturi cu hiperfuncţionarea tiroidiană 
(tip basedowian). La celălalt pol, se situează subiecţii dominați de aceste reprezentări 
vizuale, pe care ei nu le pot evoca voluntar. Acest tip are legătură cu insuficiența 
paratiroidiană (tipul tetanic). 


D. Tipologiile clinice 


Observaţia clinică asupra deviaţiilor personalităţii permite să se izoleze în 
manieră concretă un anumit număr de tipuri empirice, care au fost descrise iniţial ca 
anomalii ale personalităţii. Prin extensiune, devine posibil să aplicăm această tipologie 
la personalitatea normală. 

Sistemul cel mai cunoscut este cel elaborat de Kurt Schneider și care are 
avantajul de a include principalele tipuri descrise de majoritatea autorilor. 

Sunt delimitate zece tipuri: 

Tipul hipertimic, sau hipomaniac, caracterizat printr-o stare permanent deviată 
spre euforie și hiperactivitate maniacă. Deşi este vorba de o stare permanentă, cu 
hipomanie Ia limita inferioară, aceasta nu este o psihoză. 

Tipul depresiv, caracterizat printr-o umoare permanent deviată spre depresie și 
durere morală. Ca și în cazul precedent, este vorba de o stare permanentă, prezentând la 
minimum trăsăturile melancoliei. 

Tipul neliniștit. Cuprinde două subtipuri —  subtipul senzitiv descris de 
Kretschmer, caracterizat printr-o sensibilitate crescută pentru toate experienţele trăite, 
fiind incapabil de descărcare, și subtipul anancastic, adesea denumit obsesional sau 
compulsiv, sinonim dacă nu chiar identic cu tipul anal descris de psihanaliști. 

Tipul fanatic, adesea denumit paranoic, caracterizat prin triada rigiditate, 
hipertrofia Eului (orgoliu), paralogism (raţionament hiperlogic pe baza unor premise 
false, falsitatea spiritului, în limbaj comun). 

Tipul isteroid,  histrionic sau mtomaniac, caracterizat prin  egocentrism, 
superficialitatea sentimentelor contrastând cu aspectul zgomotos al expresiei lor, 
tendință spre fabulație și mitomanie. 

Tipul instabil, caracterizat prin oscilație emoţională, antrenând de obicei o 
instabilitate în plan social și ducând frecvent la delincventă minoră. In forma sa 
patologică, tipul instabil corespunde sensibil dezechilibrului mintal, aşa cum a fost 

descris el în literatura psihiatrică franceză. Oscilaţiile umorii instabilului sunt net 
distincte de cele ale ciclotimului lui Kretschmer. 

Tipul exploziv, caracterizat prin reacţii emoţionale violente, agresive numite „de 
scurt-circuit" (Kretschmer). 

Tipul apatic, care are drept trăsătură fundamentală insensibilitatea şi răceala 
afectivă. El corespunde unor trăsături ale tipului schizoid al lui Kretschmer. în expresia 
sa patologică, el ar corespunde unor varietăţi ale „nebuniei morale” şi „perversiunii 
constituționale”. 

Tipul abulic, definit prin trăsătura influenţabilităţii și prin „maleabilitatea voinţei” 
(ușor manevrabil de cei din jur). 

Tipul astenic, caracterizat prin fragibilitate neuropsihică la influența situaţiilor 
tensionate, afectogene, și prin fatigabilitate. 

Concluzii asupra  tipologiilor temperamentale. Numărul tipologiilor, 
diversitatea termenilor folosiţi, multiplicitatea abordărilor pot da impresia de confuzie. 
La o analiză atentă, vom constata, totuși, că există numeroase corespondențe în 
schemele de clasificare. Fără îndoială, majoritatea tipologiilor existente au tendinţa de a 
lua în seamă doar aspecte parţiale ale temperamentului. In acest caz, o tipologie 
veritabilă ar trebui să ia în considerare, simultan, componentele morfologice, 
fiziologice şi psihologice. 

Complexitatea extremă a unui asemenea travaliu de sinteză explică aspectul 
particular și adesea contradictoriu al datelor existente. Unificarea tipologiilor parţiale, 
secvențiale, într-o tipologie integratoare, multidimensională, rămâne o sarcină a viitorului. 

Oricum, însă, chiar şi în forma lor actuală, tipologiile temperamentale își 
dovedesc valoarea lor teoretică și mai ales practică. 


17.3. CARACTERUL 
17.3.1. Definiţie şi descriere generală 


Iniţial. în greaca veche, termenul „caracter” se asocia cu un semn (de exemplu, 
un băț) care se folosea pentru a separa două terenuri (mejdină). Ulterior, semnificaţia 
lui s-a extins, fiind utilizat pentru a exprima ceea ce distinge un lucru de altul, un 
organism de altul. Astfel, el va însemna pecete, marcă. în biologie, termenul este 
folosit în sens de însuşire sau trăsătură diferenţiatoare sau asemănătoare (comună), 
ereditară sau dobândită, care permite descrierea și clasificarea indivizilor. Culoarea 
pielii, culoarea ochilor, talia, conformaţia fizică etc. sunt caractere. 

In psihologie, se întâlnesc două curente: unul care include în sfera noţiunii de 
caracter atât însușirile genotipice determinate biologic, cât şi pe cele fenotipice, 
dobândite sub influența mediului natural şi social; când importanţa acestuia din urmă 
este recunoscută se șterge orice deosebire calitativă dintre caracter şi temperament 
(reprezentanţii orientărilor biologizante și fiziologizante) și un altul care raportează 
noţiunea de caracter numai la personalitatea umană, în care se includ însușirile 
fenotipice de esenţă socio-culturală, etico-axiologică, subliniind astfel existenţa unei 
deosebiri calitative între caracter și temperament (reprezentanții orientării socio- 
antropo-culturologice). 

Noi considerăm mai adecvat, din punct de vedere metodologic și științific, acest 
al doilea curent și vom aborda caracterul ca entitate distinctă a sistemului personalităţii, 
ireductibila la temperament. 

într-o primă aproximare, caracterul reprezintă o dimensiune (structura) esenţială 
care, pe de o parte, defineşte orice personalitate individuală în contextul relațiilor 
sociale, iar pe de altă parte, diferenţiază mai mult sau mai puţin semnificativ 
personalitățile individuale între ele. 

în definirea caracterului, se impune operarea cu o accepfiune lărgită şi cu una 
restrânsă, prima fiind cadru general de referință, iar cea de-a doua, instrument de 
abordare și cercetare concretă. 

In accepţiune extinsă, caracterul exprimă schema logică de organizare a 
profilului psiho-social al personalităţii, considerai din perspectiva unor norme și criterii 
valorice. în acest caz, el include: a) concepţia generală despre lume și viaţă a 
subiectului; b) sfera convingerilor și sentimentelor socio-morale; c) conţinutul şi 
scopurile activităţilor; d) conţinutul aspirațiilor și idealurilor. Toate aceste „elemente” 
sunt corelate şi integrate într-o structură funcţională unitară, prin intermediul unui 
mecanism de selecţie, apreciere și valorizare. 

Luată în sens restrânsă, noţiunea de caracter desemnează un ansamblu închegat 
de atitudini, care determină un mod relativ stabil de orientare și raportare a omului la 
ceilalți semeni, la societate în ansamblu și la sine însuși. 

Spre deosebire de temperament, care se implică și se manifestă în orice situaţie — 
naturală sau socială -, caracteml se implică și se manifestă numai în situaţiile sociale. 
Astfel, putem spune, că el se structurează numai în interacțiunea individului cu mediul 
socio-cultural, ca mecanism specific de relaţionare și adaptare la particularităţile şi 
exigenţele acestui mediu. Aici se impune a face distincţie între planul psihologic de 
abordare și cel etic. 

Psihologia trebuie să se ocupe, în mod deosebit, de studiul caracterului sub 
aspectul mecanismelor, structurii și rolului adaptativ pentru individ; etica trebuie sâ 
aibă în prim-planul preocupărilor sale evaluarea caracterului din punctul de vedere al 
concordanței sau discordanţei lui cu normele, principiile și modelele morale proprii 
mediului socio-cultural în care trăieşte individul. 

Făcând această distincţie, înlăturăm și confuzia pe care o produce experiența 
cotidiană a bunului simţ între caracter ca structură psihică reală și valoarea socială a 
caracterului; astfel, se afirmă că cineva are sau nu are caracter. în funcţie de criteriul de 
valoare care se aplică. în fond, una este caracterul ca entitate psihologică și alta măsura 
în care el corespunde sau nu așteptărilor noastre, respectiv codului moral al societăţii. 

După ce a dezvăluit şi explicat natura, determinaţiile și mecanismele caracterului 
în sine, psihologia poate merge mai departe în întâmpinarea eticii, arătând ce şanse de 
integrare într-un anume mediu .socio-cultural au indivizii cu un profil caracterial sau 
altul. Nu trebuie, deci, să pierdem din vedere raptul că psihologia este o știință 
explicativă (şi trebuie să rămână astfel), iar nu una normativă (cum este, de pildă, 
etica). în latura sa aplicativă, de intervenţie optimizatoare, psihologia trebuie să se 
raporteze la normativitatea socio-culturală (în cazul dat. normativitatea etică) şi să ţină 
seama de ea. Dar, repetăm, aceasta numai după ce şi-a îndeplinit funcţia sa explicativă. 

Din punct de vedere psihologic, orice individ cât de cât normal, născut și crescut 
într-un mediu social. în comunicare și interacțiune cu alți semeni, — cu membrii familiei, cu 
colegii de şcoală, cu dascălii, cu cercul de prieteni etc. - își structurează pe baza unor 
complexe transformări în plan cognitiv, afectiv, motivaţional, un anumit mod de raportare 
şi reacţie la situaţiile sociale, adică un anumit profil caracterial. Este cu totul altceva, acum, 
dacă acest profil va fi etichetat ca „bun” sau,,rău”, ca „pozitiv” sau „negativ. 

Societatea este perfect îndreptăţită să pretindă şi să aștepte de la membrii ei să-i 
accepte normele și exigenţele, în lumina acestora, admițând caracterele „pozitive” şi 
respingând pe cele „negative”; dar, la rândul său, şi individul este îndreptăţit să aibă și 
să manifeste anumite exigenţe și așteptări de la societate, formulate din perspectiva 
concepţiei sale despre lume şi viaţă, a criteriilor şi etaloanelor sale valorice. 

Dacă ţinem să evidenţiem latura axiologică a caracterului, atunci trebuie să luăm 
în consideraţie interacțiunea dintre cele două mulţimi de „solicitări”: „mulțimea 
solicitărilor interne", pe care individul le are faţă de societate, și „mulţimea solicitărilor 
externe”, pe care societatea le formulează față de individ. 

Caracterul apare ca mod individual specific de relaţionare și integrare a celor 
două mulţimi de solicitări. El poate pune individul în următoarele trei ipostaze: a) de 
concordanță deplină cu societatea (toate solicitările sociale sunt acceptate și integrate 
ca norme proprii de conduită şi toate solicitările proprii se încadrează în limitele 
normelor și etaloanelor societăţii), o asemenea situaţie nu se întâlnește în realitate, ea 
desemnând o limită ideală, teoretică, spre care se poate tinde; b) de respingere 
reciprocă totală (cele două mulţimi de solicitări nu concordă în nici un punct); şi 
această situaţie trebuie considerată ca având doar o semnificaţie teoretică, neîntâlnindu- 
se ca atare în realitate; c. concordanță parțială-discordanțâparțială (cele două mulţimi 
de solicitări intersectându-se pe o plajă mai îngustă sau mai întinsă), aceasta este 
situaţia reală, care reflectă natura contradictorie a raportului individ-societate. Atunci 
când plaja de intersecţie se îngustează până la un anumit prag, societatea declară 
individul ca lipsit de caracter, iar individul declară criteriile și etaloanele impuse de 
societate ca inacceptabile, trebuind să fie revizuite (reformate); când plaja de intersecţie 
se lărgeşte tinzând spre limita superioară de concordanță, societatea declară individul ca 
având caracter, iar individul consideră criteriile şi etaloanele societăţii ca fiind și ale lui. 

Caracterul se structurează prin integrarea în plan cognitiv, afectiv, motivaţional și 
volitiv a ceea ce este semnificativ pentru individ în situaţiile, evenimentele și experienţele 
sociale. Ca urmare, al se manifestă numai în asemenea împrejurări. De aceea, dezvăluirea 
trăsăturilor de caracter este incomparabil mai dificilă decât a celor temperamentale. 

Nu este suficient să punem subiectul într-o situaţie oarecare, ca în cazul 
temperamentului, ci neapărat într-o situaţie socială semnificativă. 

Semnificativul se poate împărți în individual şi general. Când caracterul se 
structurează pe dominanta semnificativului individual, va fi etichetat ca mărunt, 
mercantil; când se structurează pe dominanta semnificativului general (supraordonat), 
va fi etichetat ca mare, nobil. în primul caz, individul își va demonstra întreaga forță a 
caracterului său în acţiunile îndreptate spre atingerea scopurilor personale; în cazul al 
doilea, forţa caracterului se va dezvălui cu adevărat numai în acţiunile subordonate 
atingerii unor scopuri cu valoare socială mare. 

Rezultă, aşadar, că modalitatea cea mai eficientă de cunoașterea şi evaluare a 
caracterului o reprezintă analiza actelor de conduită în situaţii sociale înalt 
semnificative pentru individ. 

Acest lucru fiind foarte greu de realizat în mod curent, suntem nevoiţi să ne 
mulțumim cu analiza şi evaluarea comportamentelor interpersonale: «„X” se poartă cu 
„Y" așa, înseamnă că are un caracter bun »; «,„X" se poartă cu „.Y” altfel. înseamnă că 
are un caracter rău». Se ajunge, astfel, ca una și aceeași persoană să fie evaluată 
caracterial nu numai diferit, dar și diametral opus de diferiți „parteneri” sau 
Judecători”. Oare, de aici trebuie trasă concluzia că cineva poate avea mai multe 
caractere, respectiv, atâtea câţi evaluatori? Evident, nu. Ceea ce diferă este efectul pe 
care unul și acelaşi caracter îl produce asupra mai multor „destinatari” (evaluatori). 


17.3.2. Structura psihologică a caracterului 


Caracterul trebuie considerat rezultatul unui șir de integrări a funcțiilor şi 
proceselor psihice particulare din perspectiva relaționalii omului cu semenii și a 
adaptării sale la mediul socio-cultural în care trăiește. în diferitele perioade ale evoluţiei 
ontogenetice,  integrările respective angajează în măsură diferită afectivitatea, 
motivaţia, cogniţia şi voința. La vârstele mici, integrarea caracterială se realizează 
preponderent pe dimensiunile afectivă și motivaţională (formarea supra- Eului în 
concepţia freudistă se întemeiază pe acceptarea de către copil a consemnelor morale ale 
autorităţii paternale, pentru a evita sancţiunile și a obţine satisfacerea trebuinţelor sale); 
la vârstele mai mari, începând mai ales cu adolescența, integrarea caracterială se 
realizează cu precădere pe dimensiunile cognitivă (analiza și evaluarea critică a 
normelor și modelelor socio-culturale) și volitivă (autodeterminarea, angajarea pe o 
direcţie sau alta a orientării și modului de conduită). 

Putem afirma, așadar, că în structura caracterului se regăsesc „elemente” de ordin 
afectiv (emoţii, sentimente), motivaţional (interese, trebuinţe, idealuri), cognitiv 
(reprezentări, concepte, judecăţi) şi volitiv (însușiri, trăsături), care țin de existenţa socială 
a individului și mediază raporturile lui cu ceilalți semeni şi cu societatea în ansamblu. 

Ponderea celor patru tipuri de comportamente în structura caracterului este 
diferită la diferiţi indivizi, ea putând constitui criferiu de clasificare tipologică. (De 
exemplu, o structură caracterială în care predomină motivaţia personală va avea 
trăsătura „egoist” mai puternică decât trăsătura „altruist"; o structură în care prevalează 
componentele afective pozitive va fi predispusă mai mult la acte de caritate decât una 
în care predomină judecata obiectivă, „rece”; o structură caracterială „reflexivă” va fi 
mai „ezitantă" în luarea unei hotărâri decât una „voluntară” etc). 

Gradul de elaborare a structurii caracteriale nu este același la toţi oamenii. 
K.Lewin a demonstrat gradualitatea structurilor personalităţii de la niveluri inițial 
difuze, cu componente şi articulaţii ncdiferenţiate se trece prin niveluri intermediare 
(diferențieri de la slab la mediu a componentelor şi articulaţiilor) şi se ajunge la niveluri 
mature (diferențieri de la mediu la superior a componentelor şi articulaţiilor). Această 
„schemă" se aplică și structurii caracterului. Astfel, ea se poate afla la unul din cele trei 
niveluri de elaborare: incipient (elementar), mediu sau superior (înaltă diferenţiere şi 
integrare a tuturor componentelor). 

Prin definiţie, structura presupune o anumită stabilitate, existența anumitor 
invarianţi. Ca structură, caracterul trebuie să satisfacă şi el această condiţie. Și, 
într-adevăr, în măsura în care reușim să-l cunoaștem, putem să prevedem modul în care 
se va comporta o persoană în diferite situaţii sociale. 

Totuşi, stabilitatea structurii caracteriale nu este de același ordin ca cea a 
structurii temperamentale. Mediind și reglând raporturile persoanei cu cei din jur și cu 
situaţiile sociale, puternic variabile, structura caracterială trebuie să posede şi un anumit 
coeficient de flexibilitate, care să-i permită „perfecţionarea, „corecția", 
„Teorganizarea”. în principiu, caracterul este modelabil pe toată durata vieții 
individului, dintr-unul inițial negativ, putând deveni unul pozitiv (dacă situațiile și 
experiențele sunt suficient de semnificative). 

In plan social, se apreciază atât stabilitatea/constanța caracterului, cât şi 
flexibilitatea, maleabilitatea lui în funcție de criteriile şi ctaloanele valorice, care se 
aplică unei situații sau alteia, unui context relațional sau altuia. De pildă, într-o situație, 
se apreciază la cea mai înaltă cotă valorică nerenunțarea la un crez, la o convingere, 
mergându-se până la acceptarea sacrificiului de sine (cazul martirilor: C.Brâncoveanu 
şi familia sau au „preferat" să moară decât să renunțe la credință); în altă situație, se 
apreciază pozitiv renunțarea la o convingere anterioară (de exemplu, o convingere 
Ştiinţifică) sau modificarea unei trăsături negative (de pildă, invidia) într-o trăsătură 
pozitivă (de pildă, solicitudinea sau mărinimia). 

Din cele de mai sus se poate constata că, spre deosebire de temperament, 
caracterul reflectă şi ne trimite întotdeauna la latura de conținut, de esență a 
personalității ca subiect social şi ne impune valorizarea etică a comportamentului. 

Din punct de vedere funcţional, structura caracterială include două „blocuri”: 
a) blocul de comandă sau direcțional, în care intră scopurile mari ale activităţii, drumul 
de viaţă ales, valorile alese și recunoscute de individ, și b) blocul de execuție, care 
cuprinde mecanismele voluntare de pregătire, conectare și reglare a conduitei în situaţia 
concretă dată (Levitov, 1962;1.Radu, 1991:M.Golu, 1993; M.Zlate, 1999). 

în cadrul blocului de comandă, trebuie să administrăm existenţa următoarelor 
elemente esenţiale: a) o structură cognitivă de receptare, filtrare, identificare şi evaluare 
a situaţiilor sociale; b) o structură motivaţională de testare, prin care se stabilește 
concordanța sau discordanţa dintre valenţele situaţiei și starea de necesitate actuală sau 
de perspectivă a subiectului; c) o structură afectivă, care generează trăirea pozitivă sau 
negativă a modelului „cognitiv” şi „tnotivaţional” al situaţiei și, potrivit acesteia, 
„starea de set" față de situaţie. 

Toate aceste elemente, strâns interdependente, sistemic articulate, formează latura 
internă, invizibilă a caracterului. Ea este absolut necesară, dar insuficientă pentru realizarea 
caracterului în aci, pentru atingerea unui efect adaptativ concret în diferite situaţii sociale. 

In mod obiectiv, activitatea blocului de comandă se impune a fi corelată cu 
activitatea blocului de execuţie. Din punct de vedere psihologic, acest bloc include: 
a) operatorii de conectare, care primesc și proiectează „starea de set” pe „repertoriul 
comportamental”; b) operatorii de activare, care realizează stabilirea atitudinii față de 
situaţie; c) operatorii de declanșare, care actualizează şi pun în funcțiune aparatele de 
răspuns (verbale și motorii); d) operatorii conexiunii inverse, care extrag şi retransmit 


564 


blocului de comandă informaţia despre efectele comportamentului sau acţiunii. 
Observăm că interfaţa între structura internă, profundă a caracterului şi conduita 
manifestă o constituie subsistemul atitudinal. 

Atitudinea este poziția internă adoptată de o persoană faţă de situaţia socială în 
care este pusă. Ea se constituie prin organizarea selectivă, relativ durabilă, a unor 
componente psihice diferite-cognitive, motivaţionale afective - și determină modul în 
care va răspunde și acţiona o persoană într-o situaţie sau alta. 

După T.M.Newcomb, de pildă, atitudinea reflectă fidel forma în care experiența 
anterioară este acumulată, conservată și organizată la individ, când acesta abordează o 
situaţie nouă. 

Atitudinea ne apare ca verigă de legătură între starea psihologică internă 
dominantă a persoanei şi mulţimea situaţiilor la care se raportează în contextul vieţii 
sale sociale. De aici, putem deduce și caracteristicile principale ale atitudinii; a) direcția 
sau orientarea, dată de semnul pozitiv (favorabil) sau negativ (nefavorabil) al trăirii 
afective faţă de obiect (situaţie): atitudinea pozitivă imprimă persoanei tendinţa de a se 
apropia de obiect. în vreme ce atitudinea negativă creează o tendință opusă, de 
îndepărtare; b) gradul de intensitate, care exprimă gradaţiile celor două segmente ale 
trăirii - pozitiv şi negativ -, trecând prin punctul neutru 0 (zero): valorile gradului de 
intensitate care depind de „mărimea semnificației” obiectului (situației) şi care 
determină intensitatea trăirii. 

Un obiect cu semnificaţie negativă mică induce o atitudine de respingere de 
intensitate slabă, în vreme ce altul cu semnificaţie negativă mare determină o atitudine de 
respingere puternică; la fel stau lucrurile și în cazul semnificației pozitive și, respectiv, a 
atitudinii pozitive. Absența semnificației corespunde unei atitudini neutre, de indiferență. 

Dinamica atitudinii este condiţionată de caracteristicile obiectului de referință, care, 
după T.M.Newcomb, sunt: a) dimensionalitatea, constând în numărul și varietatea 
elementelor care-l compun, mergând de la stimuli unidimensionali până la cei mai 
complecși, cum sunt cei socio-umani; b) suprafața sau întinderea comprehensibilă a 
obiectului, constând în numărul de însușiri accesibile observaţiei și înţelegerii, faţă de 
care subiectul a reușit să-și formeze o atitudine definită şi generalizată; c) centraliîafea 
psihologică a obiectului pentru subiect, care înseamnă că unele obiecte se situează 
aproape permanent în prim-planul conștiinței. în timp ce altele rămân, psihologic, 
îndepărtate de subiect, principala sursă a diferenţei de centralitate aflându-se în sfera 
motivaţională;, d) socialitatea, care rezidă în aceea că „obiectele sociale” (îndeosebi 
celelalte persoane) reprezintă principala sursă de formare a atitudinilor. 

Integrarea la nivel cognitiv, afectiv, motivaţional și valițional a semnificaţiilor 
pozitive și negative ale obiectelor şi situaţiilor socio-umane se realizează în mod 
individual specific, ducând astfel la elaborarea unei game foarte întinse de structuri 
caracteriale; în cadrul lor se realizează cele mai variate configurații atitudinale, în 
funcţie de conţinut și de raportul dintre polul pozitiv și cel negativ. 

Expresia externă a atitudinii o reprezintă opinia și acțiunea. Opinia este forma 
verbal-propoziţională de exteriorizare a atitudinii, constând din judecăţi de valoare și de 
acceptare (acord) sau de respingere (dezacord) în legătură cu diferitele situații, 
evenimente și sisteme de valori. Opinia este o modalitate constatativ-pasivă de raportare 

la lume. care nu introduce nici o schimbare în situaţie. Când atitudinile individuale 
converg într-o măsură semnificativă, vom avea, în plan extern, opinia publică, ce poate fi 
interpretată ca dimensiune a caracterului social de care vorbea E.Fromm. 

Acțiunea reprezintă intrarea subiectului în relaţie directă (senzorială şi motorie) 
cu situaţia şi efectuarea unor demersuri (transformări) de integrare în situaţie, de 
modificare a ei sau de îndepărtare. Gradul de angajare psihologică în cadrul acţiunii 
este cu mult mai ridicat decât în cadrul opiniei și, ca atare, acțiunea devine mai 
relevantă pentru dezvăluirea esenței caracterului unei persoane decât opinia: faptele 
atârnă mai greu în aprecierea personalităţii unui om decât vorbele. 

între atitudine și manifestarea ei externă, în forma opiniei sau acțiunii, nu există o 
concordanţă perfectă și necondiționată. Graţie funcţiei reglatorii a conștiinței, în 
structura caracterială se elaborează un mecanism special de comutare, care face 
posibilă disocierea temporară și periodică între planul intern al convingerilor şi 
atitudinilor şi planul extern al opiniilor și acţiunilor. 

Apare astfel dedublarea, subsumată fie conformismului (deși atitudinea este de semn 
opus așteptării sociale, opinia sau acţiunea subiectului se dau în concordanţă cu șablonul), 
fie negativismului (deşi semnul atitudinii concordă cu etalonul social, opinia şi acţiunea vor 
fi de semn contrar din plăcerea de a contrazice sau de a nu fi la fel cu ceilalți). 

In limite rezonabile, dedublarea are o valoare adaptativă de necontestat, ea realizând 
acel compromis convenabil între individ şi societate. Dar atunci când se impune ca trăsătură 
dominantă, se transformă într-o frână în calea unei interacțiuni optime între individ și cei 
din jur. Astfel, atunci când ea se subordonează conformismului poate fi benefică din punct 
de vedere social, dar defavorabilă pentru individ, iar când se subordonează negativismului 
poate fi favorabilă individului, dar repudiată social. 

După obiectul de referinţă, atitudinile se împart în două categorii: a) atitudinile 

fața de sine şi b) atitudinilefaţă de societate. 

Atitudinile față de sine reflectă caracteristicile imaginii de sine, elaborate pe baza 
autopercepţiei și autoevaluării, pe de o parte, şi a percepției și evaluării celor din jur, pe 
de altă parte. Ele se diferenţiază și se structurează la două niveluri: unul segmentar și altul 
global. în primul caz, vom avea atitudinea față de Eul fizic, atitudinea faţă de Eul psihic 
(nivelul diferitelor funcţii şi capacităţi intelectuale, afective, motivaţionale) și atitudinea 
faţă de Eul social (efectele conduitelor și reușitelor în cadrul relaţiilor noastre cotidiene în 
cadrul profesional, familial, civic). în cazul al doilea, este vorba de poziţia globală pe care 
o adoptăm faţă de propria personalitate în unitatea componentelor sale bio-psiho-sociale. 

în mod normal, atitudinea globală faţă de sine este (și trebuie să fie) de semn 
pozitiv, aceasta fiind o premisă necesară, obligatorie a unei adaptări satisfăcătoare la 
viaţa socială. Dar, la diferiţi indivizi, ea se poate structura pe grade de autoevaluare 
diferite: autoevaluare ohiectiv-realistă, - asigură cele mai bune premise psihologice de 
relaționare; autoevaluare în hiper (supraestimare), - induce trăsături etichetate de cei 
din jur ca negative - aroganță, dispreţ, complex de superioritate - şi creează serioase 
probleme de adaptare la grup; autoevaluare în hipo (subestimare), - favorizează 
trăsături caracteriale nefavorabile pentru subiect - modestie exagerată, neîncredere în 
sine, complexe de inferioritate. 

Atitudinile faţă de societate se diferenţiază și se individualizează potrivit 
diversităţii „obiectelor” şi „Situaţiilor” generate de realitate. Astfel, putem delimita: 
atitudinea faţă de muncă (în sens larg, ca ansamblu de sarcini și solicitări impuse 
social); atitudinea față de normele, principiile şi etaloanele morale: atitudinea faţă de 
diferitele instituţii (familie, școală, biserică, armată etc); atitudineafață de structura și 
forma organizării politice; atitudinea faţă de ceilalţi semeni etc. 

Semnul și intensitatea acestor atitudini determină valoarea caracterului şi, 
corespunzător, potenţialul adaptativ al personalităţii în sfera vieţii sociale. 


17.3.3. Trăsăturile caracteriale 


Descrierea și evaluarea structurii caracterului se bazează preponderent pe 
procedeul trăsăturilor, alte procedee mai sintetice, de genul celui factorial, fiind mai 
puţin operante, datorită complexităţii deosebite a câmpului de interacţiune a 
variabilelor psihologice implicate. 

Trăsătura caracterială poate fi definită ca structură psihică internă, care conferă 
constanța modului de comportare a unui individ în situaţii sociale semnificative pentru 
el (spre deosebire de trăsătura temperamentului care determină parametrii dinamico- 
energetici ai comportamentului în orice fel de situaţii). 

Identificabile în desfășurarea comportamentelor sociale, trăsăturile caracteriale se 
evaluează numai printr-o operaţie de comparaţie a unei persoane cu altele. Aceasta 
deoarece nu există un standard absolut pentru nici o variabilă (categorie) calitativă. 
Pentru a formula aserțiunea „X este onest", de pildă, trebuie să-l raportăm la alte 
persoane sau la un etalon pentru onestitate, stabilit pentru indivizi aparţinând 
contextului socio-cultural dat. Astfel, determinarea și atribuirea trăsăturilor se 
realizează întotdeauna cu referire la descrierile interindividuale. Totodată, însuşirile pe 
care le evocă atribuirea unei trăsături sunt suficient de distincte pentru a putea fi 
deosebite de altele. Trebuie, așadar, să ne asigurăm că însuşirile atribuite unei persoane 
sunt efectiv proprii acelei persoane și că ele au fost observate în mai multe situaţii. 
Pentru a caracteriza pe cineva ca „onest”, este necesar ca elementele onestităţii să se fi 
manifestat într-o serie semnificativă de comportamente şi într-o diversitate de situaţii 
concrete (variind comportamentele și situaţiile, trăsătura trebuie să rămână constantă). 

Trăsăturile caracteriale, ca şi cele temperamentale, au o dinamică polară, ele 
formând, de regulă, perechi antagonice (ex.: egoist-altruist, avar-cheltuitor, respectuos- 
nepoliticos, muncitor-leneș, curajos-laș etc). Este important de subliniat faptul că la 
fiecare persoană se întâlneşte întreaga gamă de perechi, dar cu grade diferite de 
dezvoltare a fiecărei trăsături. Astfel, în evoluţia sa, profilul caracterial va integra 
trăsături care tind preponderent spre polul pozitiv sau preponderent spre cel negativ, 
luând aspectul unei balanțe cu două talere: când trăsăturile polare se echilibrează 
reciproc, avem de a face cu un caracter ambiguu, slab determinat; când valoarea 
trăsăturilor de la polul pozitiv atârnă mai greu decât cea a trăsăturilor de la polul 
negativ, avem un caracter socialmente pozitiv; când valoarea trăsăturilor de la polul 
negativ atârnă mai greu decât cea a trăsăturilor de la polul pozitiv, avem de a face cu un 
caracter socialmente negativ. 

Modelul balanței prezintă, după M.Zlate (1999), o întreită importanţă: a) „arată şi 
explică mecanismul psihologic al formării caracterului, forța motrice a dezvoltării 
acestuia, care constă în principal în opoziţia dintre contrarii, în ciocnirea și lupta lor”; 
b) „sugerează interpretarea caracterului nu doar ca formându-se (din afară), nu doar ca 
rezultat automat și exclusiv al determinărilor sociale, ci și ca autoformându-se (din 
interior), cu participarea activă a individului”; c) „conduce spre stabilirea unei tipologii 
caracteriale” (p. 40). 

G.W.Allport (1981) împarte trăsăturile de personalitate în: comune (cele care îi 
apropie pe oameni și după care pot fi găsite comparații intermediare) şi individuale 
(care diferenţiază o persoană de alta). Trăsăturile individuale sunt. la rândul lor, 
cardinale (dominanţe, cu semnificaţie majoră pentru individ, punându-și amprenta pe 
fiecare act de conduită); centrale (numeric mai multe, care controlează o gamă întinsă 
de situaţii obişnuite, cotidiene); secundare (periferice, mai puţin active, exprimând 
aspecte mai puţin esenţiale ale activităţii și conduitei individului). 

Clasificarea trăsăturilor individuale permite prezentarea caracterului ca sistem 
organizat concentric. Cercul interior subsumează trăsăturile cardinale, cel mediu include 
trăsăturile centrale, iar cel exterior cuprinde trăsăturile secundare (M.Zlate, 1999). 

Un asemenea model pune în evidență dinamica evolutivă a caracterului, 
posibilitatea de consolidare și generalizare a unei trăsături (deziderabile) și de slăbire și 
restrângere a razei de influenţă a altei trăsături (indezirabile). 

In fine, se poate avansa și un model de țip miilţinivelar, piramidal prin analogie 
cu piramida noţiunilor, propusă de L.S.Vâgotski și cu piramida motivaţională propusă 
de L.S.Maslow. Acest model surprinde relaţiile și interacţiunile dintre trăsături din care 
derivă, în ultimă instanță, efectul de emergenţă al structurii caracteriale, care 
deosebeşte o persoană de alta pe fondul comunalităţii trăsăturilor constitutive. 

Cum pe bună dreptate subliniază M.Zlate (1999), în modelul piramidal se pun în 
evidenţă gradul de valorizare și dominanţa de semnificaţie a unor trăsături în raport cu 
altele, eficienţa reglator-adapţaţivă a caracterului ca sistem integral. 

Trăsăturile ca atare se formează și se individualizează pe fondul interacțiunii 
conţinururilor proprii diferitelor procese psihice - cognitive, afective, motivaţionale și 
voliţional-valorizate de subiect şi implicate în determinarea atitudinii lui față de 
„obiectele sociale”. 

Vom delimita, astfel, trăsăturile globale, care definesc sistemul caracterial în 
ansamblu, şi trăsăturile particulare, care definesc semnificaţia relaţional-socială a 
componentelor psihice, din a căror interacţiune rezultă structura caracterului. 

Din categoria trăsăturilor globale, menţionăm: a) unitatea caracterului, care face 
ca, în ciuda variațiilor sițuaţionale accidentale, linia de conduită a unei persoane să-și 
păstreze o anumită constanţă și identitate; b) pregnanţa, care indică, pe de o parte, 
modul de ierarhizare a semnificaţiilor și atitudinilor în cadrul profilului caracterial 
general, iar pe de altă parte, gradul de intensitate şi consolidare a componentelor 
dominante: c) originalitatea, care exprimă specificitatea și individualitatea integrării 
caracterului, gradul de deosebire a unui profil caracterial de altul; d) plasticitatea, care 
definește „disponibilitatea” structurilor caracteriale de a se schimba, de a se adecva la 
dinamica realităţii sociale (distingându-se, corespunzător, caractere conservatoare 

rigide, caractere mobile care îmbină adecvat stabilitatea şi schimbarea și caractere 
labile, în care predomină variaţia, oscilaţia, instabilitatea); e) stabilitatea scopului 
reflectă gradul de ierarhizare și integrare a motivelor care imprimă orientarea generală 
a subiectului în viaţă, finalitatea lui majoră, supraordonată; f) integritatea, trăsătură- 
corolar al celor anterioare, exprimă rezistenţa caracterului la influenţele și presiunile 
perturbatoare (negative) din afară, rezistenţa la diferitele genuri de tentaţ 

Trăsăturile particulare poartă în ele amprenta componentei psihice, pe baza căreia 
se diferenţiază și se manifestă fiecare om. ele putând fi grupate în: trăsături de natură 
cognitivă (reflexivitatea, obiectivitatea, spiritul critic şi opusul lor); trataturi de natură 
afectivă (sentimentalismul, timiditatea); trăsături de natură motivafională (lăcomia, 
rapacitatea, avariţia, mercantilismul și opusele lor); trăsături de natură intersubiectivă 
(solicitudinea, spiritul de cooperare, spiritul de întrajutorare, altruismul și opusele lor); 
trăsături de natură morală (bunătatea, cinstea, corectitudinea, demnitatea, modestia și 
opusele lor); trăsături de natură volițională (curajul, independenţa, perseverența, 
fermitatea, hotărârea, consecvența, autocontrolul și opusele lor). 

Lista trăsăturilor particulare este în realitate mult mai lungă, apreciindu-se că 
numărul lor depășește cu mult zece mii. 

Aceasta, firește, creează mari dificultăţi în tentativele de a realiza un tablou 
descriptiv exhaustiv al caracterului și de a oferi un instrument unitar și eficient de 
diagnosticare-evaluare. 

Trebuie subliniat că repertoriul probelor și tehnicilor de determinare a 
caracterului este încă sărac și puţin elaborat, astfel încât sursa cea mai bogată de 
informaţii, rămâne observarea și analiza comportamentelor reale în situaţii mai mult 
sau mai puţin semnificative pentru subiect. 


174. APTITUDINILE 
17.4.1. Definiţie și descriere generală 


Aptitudinea ne dă măsura gradului de organizare a sistemului personalităţii sub 
aspect adaptativ-inslrumental concret. Fa ne răspunde la întrebarea: „ce poate și ce face 
efectiv un anumit individ iii cadrul activităţii pe care o desfășoară ?" și se leagă întotdeauna 
de performantă şi eficienţă, în dublul său înţeles: cantitativ și calitativ. în evaluarea laturii 
cantitative a performanței, apelăm la indicatori precum: volumul total al sarcinilor rezolvate 
şi, corespunzător, volumul „produselor finite” obținute, timpul necesar rezolvării unei 
sarcini individuale, timpul necesar obţinerii unui „produs finit”, intensitatea efortului depus. 
Pentru evaluare;! laturii calitative ne folosim de indicatori precum; gradul de dificultate și 
complexitate a „sarcinii” rezolvate, noutatea şi originalitatea „produsului final”, valoarea în 
sine a „produsului final" în domeniul dat, procedeul folosit în rezolvarea sarcinii, 
diversitatea modală a sarcinilor accesibile rezolvării. 

Cu cât cele două laturi ale perfomianţei iau valori mai ridicate, cu atât aptitudinea 
este mai bine structurată, și invers. De aici rezultă că orice aptitudine pune în evidenţă 
un aspect absolut și unul relativ. Primul rezidă în ceea ce un subiect luat separat 
reușește să tacă într-o sarcină sau situaţie dată (de exemplu, la un test de matematică 
sau de literatură): dacă rezultatul este nul, se conchide absenţa aptitudinii pentru 

categoria respectivă de sarcini; dacă rezultatul este pozitiv, se conchide prezența 
aptitudinii considerate. Aspectul relativ ne indică faptul cât de mult şi cât de bine 
realizează un subiect într-o activitate (sau sarcină particulară) în raport cu alţii şi ce 
poziţie ocupă el într-o clasificare valorică. 

Pe de altă parte, termenul de aptitudine îl putem folosi într-o accepţiune lărgită şi 
într-una restrânsă. 

în sens larg* el exprimă potențialul adaptativ general al individului uman, pe 
baza căruia el reușește să tacă față mai mult sau mai puţin bine multitudinii situaţiilor și 
solicitărilor externe și să-și satisfacă stările de necesitate. Din acest punct de vedere, se 
poate afirma că aptitudinea este o componentă inalienabilă a oricărei structuri normale 
de personalitate. De altfel, aceasta ţine de logica internă a dezvoltării oricărui organism 
animal, care reclamă un minimum de diferențieri şi specializări funcţionale, pentru 
asigurarea supravieţuirii în condiţiile variabile ale mediului și atingerea finalităţii 
proprii şi a celei de specie. 

în sens restrâns, termenul de aptitudine este aplicabil numai omului și el 
desemnează un asemenea potenţial instrumental-adaptativ care permite celui ce-l 
posedă realizarea, într-unui sau în mai multe domenii de activitate recunoscute social, a 
unor performanţe superioare mediei comune. 

Cazul obiectiv în care se validează o aptitudine îl constituie formele 
fundamentale de activitate ale omului: jocul, învăţarea şi munca, în cele două variante 
ale sale - fizică şi intelectuală, în unitatea celor două verigi - executivă și creatoare. 
Aceasta înseamnă că și pentru evaluarea veridică a aptitudinilor, metoda cea mai 
eficientă este analiza produselor activităţii. Testele zise de aptitudini nu ne oferă decât 
„fragmente" mai mult sau mai puţin relevante și reprezentative din complexa structură 
a aptitudinii reale. 


Ca nivel integrativ de rang superior, aptitudinea nu este reductibilă la un proces 
psihic particular, oricare ar fi acesta - percepţie, memorie, gândire, imaginaţie, aşa cum 
se afirmă în unele lucrări („Orice însușire sau proces psihic privit sub unghiul eficienţei 
devine aptitudine, de exemplu: memoria, spiritul de observaţie etc”) (I.Radu ș.a., 1991, 
p. 332). 

In sprijinul punctului nostru de vedere aducem cazul subiectului cu memorie 
fenomenală, descris de AR. Luria (1953), care, în pofida extraordinarei performanţe 
în memorarea şi reproducerea oricărui gen de material, n-a reușit să-şi aproprie și 
să-şi integreze structura nici uneia din profesiile (activităţile) la care a aspirat - limbi 
străine, muzică, matematică, medicină —, fiind nevoit, până la urmă, să rămână un 
simplu actor de circ. 

O interpretare necorelată cu o activitate specifică a termenului de aptitudine o 
găsim și în Dictionaire de psychologie al lui H. Pieron (1973), unde aptitudinea este 
„substratul constituțional al unei capacităţi, preexistent acesteia (...). Singură, 
capacitatea poate face obiectul evaluării, aptitudinea fiind o virtualitate" (p. 32). 

Aptitudinea, fie că este vorba de cea luată în accepțiunea lărgită, fie de cea luată 
în accepțiunea restrânsă, se diferenţiază şi se individualizează în concordanță cu 
structura obiectivă a sarcinilor (solicitărilor) și scopurilor care compun o activitate 
integrală. De aceea, ea reprezintă o matrice internă care se „mulează” pe o formă de 

activitate și care, la rândul ei, generează o activitate (cum este cazul aptitudinilor de 
creaţie). lar cum activitatea solicită personalitatea ca for - sub raport instrumental, 
performanţial — și aptitudinea, care stă la baza desfășurării și finalizării ei, trebuie să 
includă toate acele componente care concură direct sau indirect la obţinerea 
performanţelor specifice. 

Astfel, noi legăm termenul de aptitudine de o structură complexă, 
multidimensională, în care se articulează şi se integrează diverse entităţi psihice, 
motorii și fizico-constituţionale, după o schemă și formulă în acelaşi timp comună mai 
multor indivizi și diferită de la un individ la altul: categorial, o aceeași aptitudine este 
proprie mai multor indivizi (ex., aptitudinea pentru tehnică), dar ea prezintă diferenţe 
mai mult sau mai puţin semnificative de la o persoană la alta, în ceea ce priveşte, pe de 
o parte, nivelul de dezvoltare al componentelor de bază, iar pe de altă parte, modul de 
interacțiune și articulare a lor. 

Schema structurală a unei aptitudini cuprinde, în principiu, următoarele verigi: 
a) veriga informaţională, înţeleasă ca ansamblu organizat de reprezentări, cunoștințe, 
idei, înţelegeri şi interpretări despre domeniul obiectiv al activităţii: b) veriga 
procesual-operatorie, ca sistem închegat de operatori şi condiţii logice care se aplică 
elementelor informaţionale pentru realizarea modelului intern (mental) al produsului ce 
se propune a fi obţinut; c) veriga executivă, care include acţiuni şi procedee mentale și 
motorii de punere în aplicare și de finalizare a „proiectului” (modelului); d) veriga 
dinamosenă și de autointărire, reprezentată de motivaţie și afectivitate; e) veriga de 
reglare, în care delimităm două secvenţe: una de selectare și orientare valorică, în 
cadrul căreia rolul principal revine sistemului atitudinal, și alta de coordonare, 
optimizare și perfecţionare, reprezentată de funcţia evaluativ-criticâ a conștiinței și de 
voință, care dă măsura capacităţii de mobilizare și perpetuare a efortului pentru 
surmontarea obstacolelor, dificultăţilor și eşecurilor („Geniul este 90% transpiraţie și 
numai 10% inspiraţie”, spunea Edison). 

Structura aptitudinii are un caracter dinamic, ceea ce face ca obiectivarea ei în 
cadrul aceleași activităţi și la același individ să capete un caracter înalt variabil, atât în 
funcţie de natura sarcinilor și situaţiilor, cât şi de vârstă, produsele realizate nesituându-se 
toate la același nivel valoric și neavând aceeaşi frecvenţă pe toată coordonata timpului. 

Dacă luăm viaţa omului în ansamblul ei, putem constata că aptitudinea are o 
istorie, pune în evidenţă o traiectorie evolutivă, pe care o putem rezuma în trei stadii: 
de structurare şi maturizare, de optimum funcţional şi de regresie. 

Luate în accepțiunea restrânsă, aptitudinile au, în general, o apariţie precoce. 
Viteza lor de dezvoltare nu este identică la toţi indivizii. Accelerată la unii, ea se poate 
opri brusc la un nivel inferior, în vreme ce la alţii, evoluţia, lentă la început, continuă 
timp mai îndelungat, atingând un nivel superior. Evoluţia aptitudinilor nu are un 
caracter rectiliniu. Există vârste critice, când apariţia unor noi nevoi, a unor tendinţe, se 
acompaniază cu trecerea în stare latentă sau cu regresia temporară a aptitudinilor 
manifestate anterior. Ritmul dezvoltării depinde de condiţii multiple: biologice, 
geografice, sociale. Copiii din mediul urban au un ritm mai rapid al dezvoltării psihice 
generale decât cei din mediul rural; copiii din zona meridională sunt ceva mai precoce 
decât cei din zona nordică. Pe durata maturității, aptitudinea rămâne la un nivel relativ 

constant, dacă nu intervin anumite condiţii patologice care pot să ducă la o deviaţie 
bruscă şi la o modificare profundă a personalităţii, aşa cum se întâmplă in demența 
precoce, de pildă. începând, însă, cu o anumită vârstă (după 70 de ani), își tace apariţia 
diminuarea acuităţii senzoriale, slăbirea memoriei, cu reducerea capacităţii de achiziţie, 
slăbirea capacităţii de concentrare, scăderea mobilităţii și flexibilităţii structurilor 
intelectuale, tocirea curiozităţii şi a interesului pentru ceea ce se întâmplă înjur etc. 

Dar dezvoltarea aptitudinilor nu se supune doar legilor vârstei, ea fiind 
influenţată în mod esenţial și de împrejurările externe, de mediu. La mulţi indivizi 
aptitudinile se pot pierde, dacă nu beneficiază de condiţiile favorabile necesare 
structurării și manifestării lor. 

Mari psihologi, precum Cattell și Terman, au insistat, în mod special, în lucrările 
lor asupra necesităţii de protejare a talentelor. Astfel, ei au găsit o corelaţie pozitivă înalt 
semnificativă între caracterul favorabil al condiţiilor de mediu (educaţie, stimulare, 
preţuire, valorificare) și procentajul cazurilor de aptitudini dezvoltate la nivel superior. 


17.4.2. Raportul înnăscut-dobândit in structura aptitudinilor 


Problema privind natura și determinismul aptitudinilor a fost și continuă încă să 
fie puternic controversată. 

în psihologia clasică, abordarea ei s-a tăcut de pe poziţii unilateral-absolutizante, 
delimitându-se două orientări diametral opuse - ineistă și genetistă. Ambele își au 
originea în filosofie: prima în filosofia idealist-raţionalistă, care afirma caracterul 
înnăscut și imanent al ideilor și principiilor (Platon, Descartes, Kant, Hegel), iar cea de 
a doua, în filosofia empirist-pozitivistă (senzualismul lui J. Locke, materialismul 
francez al sec. XVIII, cu faimosul principiu „tabula rasa”). 

în plan științific, orientarea ineistă se sprijină pe teoria eredității elaborată, în secolul 
XIX, de Morgan și Mendell, iar cea genetistă, pe teoria evoluționistă a lui Darwin. 

Astfel, în materie de aptitudini, ineismul absolutizează rolul eredității, mediului 
fiindu-i recunoscut cel mult doar rolul de factor activator-declanșator. într-o formă 
răspicată, această idee este afirmată și susținută de savantul englez Fr. Galton, în 
celebra sa lucrare Hereditary Genius (1914). Galton afirmă că individul se naște cu un 
potenţial aptitudinal mai sărac sau mai bogat, mai prolific sau mai steril, care rămâne în 
structura şi esenţa sa neschimbat, mediul neadăugând nimic semnificativ la el. Astfel, o 
aptitudine ori există ca dat ereditar, şi atunci ea se manifestă , se afirmă oricât de 
nefavorabile şi vitrege ar fi condiţiile externe, ori nu există şi atunci nu are de unde și 
cum să se manifeste, oricât de prielnice ar fi condiţiile externe. Geniul este integral 
înnăscut și nicicum făcut. 

în Susținerea ideilor sale, Galton se sprijină pe datele oferite de analiza 
comparativă a arborilor genealogici din care au provenit unele mari personalități 
creatoare în domeniile matematicii, tehnicii, literaturii, muzicii. Deși, în sine, veridice, 
faptele invocate au totuşi un caracter fragmentar, ele referindu-se doar la cazurile 
reuşite, cele nereușite nefiind luate în calcul. De aceea, cel puţin sub aspect statistic, ele 
sunt insuficiente pentru a infera o legitate atât de generală. 

Oricum, trebuie să spunem că ineismul și-a găsit numeroşi partizani, în cadrul 
așa numitei psihologii a facultăților, iar în prezent, în cadrul psihobiologiei, unde se 
încearcă să se demonstreze determinarea directă a aptitudinilor de către gene specifice. 

Genetismul, fidel principiului „tabula rasa”, procedează la absolutizarea rolului 
mediului extern, reducând la zero valoarea fondului ereditar. Se admite ideea că de la 
natură toţi oamenii sunt egali sau la fel, diferenţierile între ei în structura vieţii psihice 
fiind introduse de factorii mediului extern, îndeosebi de cei ai mediului socio-cultural și 
economic. Aptitudinea este considerată un produs exclusiv al mediului, care determină 
şi controlează integral procesul învăţării și dezvoltării. 

Printr-un program educaţional adecvat, pe baza unui exerciţiu sistematic și 
îndelungat, la orice individ se poate forma orice aptitudine. Ca și ineismul, genetismul 
a fost îmbrățișat pe scară largă în psihologia secolului XX, mai cu seamă în 
asociaţionismul de factură behavioristă și în psihologia de sorginte materialist- 
dialectică, maximal ideologizată și politizată. 

Privite prin prisma metodologiei contemporane, ambele orientări sunt la fel de 
eronate, nici una nici cealaltă neputând oferi o explicaţie satisfăcătoare a aptitudinilor. 

O asemenea explicaţie nu poate fi găsită decât de pe poziţiile principiului 
interaefiunii, care reclamă admiterea determinismului complex al aptitudinilor - ere- 
ditate x mediu. 

în lumina acestui principiu, aptitudinea, așa cum am definit-o noi, nu poate fi nicicum 
înnăscută, dar nici „introdusă” ca atare din afară de către mediu. Ea se constituie în 
ontogeneză pe baza interacțiunii complexe, contradictorii dintre „fondul ereditar” şi mediu 
(acesta din urmă considerat în cele două forme generice — intrauterin şi extrauterin). 

„fondul ereditar” este constituit dintr-un ansamblu eterogen - diferit de la un 
individ la altul - de predispoziţii, tendințe evolutive, însuşiri și stări de natură 
bioconstituţională, fiziologică, senzorială şi cerebrală. Nivelul de exprimare și de 
articulare a acestora determină un anumit „profil intern de stare”, care-și va pune 
amprenta pe modul de receptare, prelucrare şi integrare a tuturor influențelor mediului 
extern. Prin natura lor substanţial-calitativă şi prin semnificaţia pe care o dobândesc, 
influenţele mediului introduc, la rândul lor, modificări și transformări în valorile şi în 
raporturile dintre elementele „profilului intern de stare” și creează noi „entităţi” 
(modele informaţionale ale obiectelor şi fenomenelor externe, trăiri emoţionale, 
motive, conexiuni instrumentale între stimuli și răspunsuri etc). Ca urmare, „profilul 
inițial de stare” se transformă succesiv, ducând la diferenţierea, individualizarea şi 
consolidarea structurilor aptitudinale. 

Raportul ereditate/mediu nu are un caracter liniar și invariant, ci prezintă un 
tablou dinamic complex, în care, în diferite momente de timp, se modifică ponderile şi 
greutatea specifică a efectelor celor doi factori; într-un anumit moment și într-o 
anumită situaţie, preponderent se poate dovedi rolul eredității, iar în alt moment și în 
altă situaţie, dominant poate deveni rolul mediului. 

Esenţial este raportul de compensare reciprocă dintre cei doi factori. Pot fi 
identificate următoarele variante relaţionale: 

a. Fond ereditar superior Pi mediu înalt favorabil (cazul ideal, asigură nivelul cel 
mai înalt de dezvoltare a aptitudinilor); 

b. Fond ereditar superior n mediu neprielnic, nefavorabil (ereditatea poate 
compensa „deficitul” de mediu; doar în mod excepţional se poate atinge un nivel înalt 
de dezvoltare a aptitudinilor); 

c. Fond ereditar mediocru n mediu înalt favorabil (compensare pozitivă din 
partea mediului; aptitudinea poate atinge un nivel de dezvoltare superior mediei); 

d. Fond ereditar mediocru n mediu neprielnic (compensare pozitivă din partea 
eredității; dezvoltarea aptitudinii rămâne sub nivelul mediu); 

c. Fond ereditar slab o mediu înalt favorabil (compensare pozitivă din partea 
mediului; dezvoltarea aptitudinii deasupra nivelului fondului ereditar); 

f. Fond ereditar slab n mediu neprielnic (conjugarea efectului negativ al arabilor 
factori - nivelul cel mai scăzut de dezvoltare a aptitudinilor). 

în structura generală a unei aptitudini, putem delimita din punct de vedere 
genetic, trei tipuri de componente; a) componente care țin preponderent de ereditate; b) 
componente care ţin preponderent de mediu şi c) componente care ţin preponderent de 
interacţiunea ereditate n mediu. (Preponderent nu înseamnă nici absolut, nici pur, 
astfel că împărţirea înnăscut-dobândit este relativă). 

în studiul raportului ereditate/mediu apelăm la metoda analizei comparative, cu 
neutralizarea (relativă) când a unei variabile, când a celeilalte. Astfel, pentru 
evidenţierea prezenţei și influenţei factorului ereditar, trebuie să studiem subiecţi cu 
structură ereditară diferită, puși în aceleași condiţii de mediu. Apariţia unor diferențe 
semnificative în profilul aptitudinal şi în nivelul de dezvoltare al aceleiași aptitudini 
atestă rolul important al eredității. Pentru evidenţierea prezenţei și influenței mediului, 
trebuie să studiem subiecți cu structură ereditară asemănătoare sau identică (frați, 
surori, părinţi-copii, gemeni heterozigoţi, gemeni monozigoţi), puşi în condiţii de 
mediu semnificativ diferite. Apariţia unor diferenţe relevante în profilul aptitudinal și în 
nivelul de dezvoltare al aceleiaşi aptitudini atestă intervenţia activă a mediului în 
determinismul potenţialului aptitudinal. 

Rolul mediului se demonstrează și prin referirea la cazurile unor copii pierduţi în 
junglă și descoperiţi la vârstă târzie, după 14-16 ani (Cf. A. Anastasi, Differential 
Psychology, 1937). Deşi găsiţi anatomiceşte normali, aceștia nu dispuneau de nici o 
aptitudine specific umană, repertoriul lor comportamental fiind legat exclusiv de 
satisfacerea trebuinţelor biologice în situaţiile naturale date. 

Pe baza cercetărilor efectuate până la ora actuală, se poate formula ipoteza că, în 
cea mai mare parte, structura unei aptitudini integrale se datorește deopotrivă eredității 
şi mediului și numai o mică parte acţiunii „separate” a unuia sau a altuia din cei doi 
factori. Această ipoteză este valabilă pentru toate coordonatele de definiţie ale 
sistemului personalităţii. 


17.4.3. Clasificarea aptitudinilor 


Subsistemul aptitudinal al personalităţii pune în evidență o organizare internă 
complexă, el incluzând entităţi de modalităţi psihofiziologice și psihologice diferite, cu 
multiple conexiuni de ordonare, coordonare, integrare şi subordonare între ele. 

De aici. apare necesară o diferenţiere și o clasificare în interiorul subsistemului 
aptitudinal. Criteriul cel mai larg acceptat în acest scop este sfera de solicitare și 
implicare în cadrul activităţii. Pe baza lui, au fost delimitate: a) aptitudinile generale și 
b) aptitudinile speciale. 

a. Aptitudinea generală este socotită acea aptitudine care este solicitată și 
intervine în orice fel de activitate a omului sau în rezolvarea unor clase diferite de 
sarcini. Aptitudinile generale alcătuiesc repertoriul instrumental-adaptativ bazai al 
oricărui individ, care asigură o relaţionare și o adaptare cât de cât satisfăcătoare în 
condiţiile variabile ale mediului. Ele pot fi împărţite în sensorio-motorii şi intelectuale. 

Aptitudinile sensorio-motorii se leagă de toate situaţiile concrete care reclama 
discriminarea şi identificarea obiectelor și efectuarea unor acţiuni directe cu ele sau 
asupra lor, în vederea satisfacerii unor nevoi curente. în schema lor de organi?are și 
funcţionare se includ caracteristicile rezolutiv-integrative ale analizatorilor (pragurile 
sensibilităţii, dinamica generală a sensibilităţii, acuitatea senzorială, capacitatea de 
admisie, capacitatea de procesare informaţională, capacitatea de fixare-păstrare etc.) și 
caracteristicile structural-dinamice ale aparatelor motorii (viteză/rapiditate, forță, fineţea 
şi melodicitatea mișcărilor, tempou, ritm, precizie, complexitatea acţiunilor etc). 

Sub eticheta de aptitudini generale intelectuale se reunesc mai multe funcțiuni 
psihice, care, pe de o parte, sunt implicate în toate formele de activitate, iar pe de altă 
parte, sunt proprii tuturor oamenilor. Acestea sunt memoria, imaginaţia și inteligența 
propriu-zisă. 

în mod curent, în calitate de aptitudine generală se ia doar inteligenţa, ei 
subsumându-i-se atât memoria, cât și imaginaţia, fapt ce şi-a găsit concretizarea 
practică în elaborarea și validarea scărilor de inteligență (Binet-Simon, Terman 
Wechsler-Bellvue, Alexander). 

După cum se știe, în cadrul acestor scări există subteste distincte pentru toate 
principalele funcțiuni psihice mentale - memorie, imaginaţie, atenţie, raționament, 
rezolutivitate numerică și logico-verbală. 

Scorul final, considerat indicator al nivelului de dezvoltare a inteligenţei 
generale, se compune din scorurile parţiale obţinute la fiecare subtest. 

Prin aceasta însă, noţiunea de inteligență devine mai greu de definit, diferiţi 
autori conferindu-i conţinuturi diferite. 

Etimologic, termenul provine din latinescul infer-legere, care înseamnă în acelaşi 
timp a discrimina (disocia) și a lega. De aici, o primă definiţie: inteligenţa este 
capacitatea de a stabili relaţii între obiecte, fenomene și evenimente cât mai diverse. 
Cunoașterea comună ne prezintă inteligența drept capacitate generală de adaptare la 
mediu, de găsire a soluţiilor optime în situaţii noi, inedite. 

Psihologia o leagă de activitatea de cunoaștere sub dublul său aspect: extensional 
(diversitatea modală a situaţiilor problematice abordabile şi rezolvabile) şi intensional 
(profunzimea pătrunderii și a înţelegerii aspectelor relevante, semnificative şi esenţiale 
ale unui obiect sau situații). 

întâlnim şi o definiţie relativizantă, de genul: inteligența este ceea ce măsoară 
testele de inteligență sau ceea ce ne indică testele de inteligență. 

Multitudinea accepţiunilor şi definiţiilor trebuie luată ca un indicator al 
complexităţii excepţionale a fenomenului. Şi, într-adevăr, inteligenţa prezintă un tablou 
eterogen, multicomponenţial, cu organizare heteronomă strict individualizată. Astfel, 
chiar în cazul unor scoruri globale egale, configuraţia diferă semnificativ de la un 
individ la altul, întrucât scorul global se poate obţine prin combinări foarte diferite ale 
scorurilor parţiale (pe componente). Modul diferit de combinare și articulare a 
componentelor de bază determină forme diferite de manifestare a inteligenţei. 

încă în 1920, E.L.Thorndike delimita cel puţin trei tipuri de inteligență: 
inteligenta conceptuală sau abstracta, definită ca aptitudinea de a opera uşor şi adecvat 
cu materialul verbal și simbolic; inteligența practică, definită ca aptitudinea de a opera 
cu material intuitiv, obiectual și de a obţine performante ridicate la sarcini cu caracter 
situaţional-concret; inteligența socială, care rezidă în capacitatea individului de a se 
descurca în situaţiile sociale, de a se relaţiona şi înțelege cu ceilalţi semeni. 

La rândul său, D. Hebbşi, B. Cattell au delimitat două forme de inteligență - 
cristalizată (inteligenţă de tip B), caracterizată prin desfăşurare ordonată, coerentă, 
logică, prin consistenţă și rigoare în argumentare) și fluidă (inteligenţă de tip A), 
caracterizată prin desfășurare liberă, imprevizibilă, prin schimbare rapidă a unghiului 
de abordare a uneia și a aceleiași probleme). Prima permite obţinerea unui randament 
bun în situaţii structurate, bine definite: cea de a doua, dimpotrivă, se dovedește mai 
eficientă în situaţii problematice slab definite. 

Teoria factorială. în varianta elaborată de L. Thurstone, susține, de asemenea, 
caracterul complex, multidimensional al inteligenţei. Astfel, pe baza comparării și 
corelării rezultatelor la diferite teste, s-au identificat trei categorii de factori: un factor 
general (G), descoperit pentru prima dată de C.Spearman, care intervine în rezolvarea 
oricărui gen de sarcini (probe): mai mulți factori de grup (6-7). care intervin în 
rezolvarea unei anumite clase de sarcini (probe), ca, de pildă, un factor numeric (N), 
implicat în sarcinile de calcul, un factor verbal (V), implicat în rezolvarea sarcinilor 
verbale (ordonarea cuvintelor, înţelegerea propoziţiilor etc), un factor imaginativ (I), 
solicitat în rezolvarea sarcinilor de transformare și combinare, un factor mecanic (W), 
implicat în dezvăluirea și înţelegerea raporturilor funcţionale dintre elementele unui 
„agregat” (construcţii etc), și un număr şi mai mare de factori specifici (SI), care 
intervin în rezolvarea unor sarcini individuale din cadrul unei clase. Acești din urmă 
factori corelează mai puternic cu diferitele aptitudini speciale și, ca atare, ei, de obicei, 
se exclud din structura inteligenţei înţeleasă ca aptitudine generală. 

Din teoria factorială reținem, așadar, existenţa a două forme de inteligenţă: o 
inteligență generală, care se evidenţiază cu ajutorul probelor puternic saturate în 
factorul G și o inteligenţă particulară (în mai multe modus-uri de fiinţare), care se 
dezvăluie cu ajutorul probelor saturate într-unui din factorii de grup. 

în practică, s-a impus determinarea inteligentei generale. In acest scop, se recurge 
la trei unităţi de măsură: quotientul intelectual (Q.1.), centila și scara în abateri-etelon 
(ultimele două fiind aplicabile şi în evaluarea altor aptitudini, respectiv, a celor 
speciale). Q.I. este un indicator ce se obţine prin raportarea scorurilor obținute la testul 
de inteligență care dau așa-numita vârstă mintală (Vm), la vârsta cronologică (Ve): 

Vm 
O.I =—— X100, ambele vârste fiind exprimate în luni. 
Ve 

Prin definiţie, subiectul normal mediu are un Q-l = 100, vârsta lui mintală fiind 
egală cu vârsta cronologică. Un Q.I. > 100 indică o inteligență superioară mediei, 
ajungând până la categoria „super” („super inteligent): un Q.I < 100 indică o inteligență 
inferioară mediei, putându-se ajunge până la categoria „debilitate mintală” (Q.I < 40). 

Centila este o unitate care permite clasificarea unui subiect în funcție de scorul 
obținut la testul de inteligență, prin raportare la un eșantion de 100 subiecți 
reprezentând populaţia de referință. Subiectul cu scorul cel mai mare primește centila 
99, cel cu scorul mediu - centila 50, iar cel cu scorul cel mai slab - centilal. 

Scara în abatere-etalon tinde să fie generalizată în prezent. Pornind de la 
scorurile eşantionului, se calculează media aritmetică și abaterea standard (etalon). 

Se indică locul subiectului prin distanţa sa în abaterea standard față de media 
aritmetică. Pentru a evita valorile negative și numerele zecimale, se convine să se 
atribuie mediei şi abaterii etalon o valoare arbitrară. De pildă, în Scara de inteligenţă 
Wechsler-Bellvue, media aritmetică este 100, iar abaterea standard 15. Dacă un subiect 
obţine nota 115. aceasta înseamnă că el se situează pe curba de distribuţie la o abatere 
standard deasupra mediei rezultatelor. 

H. Gardner (1983) a introdus noţiunea de inteligență multiplă, identificând nu 
mai puţin de şapte forme (tipuri): inteligența lingvistică, inteligența muzicală; 
inteligenţa logico-matematică; inteligența spațială; inteligența kinestezică a corpului; 
inteligența interpersonală; inteligența intrapersonală. Se poate observa că această 
clasificare depăşeşte limitele inteligenței ca aptitudine generală, incluzând componente 
care ţin mai de grabă de domeniul aptitudinilor speciale. 

în tine, R.Stemberg (1985) dezvoltă teoria rriarhică a inteligenţei. Autorul 
respectiv susține că există trei aspecte distincte ale inteligenţei și că fiecare se combină 
cu celelalte două pentru a produce ceea ce numim comportament inteligent. Fiecărui 
aspect îi corespunde o subteorie. 

Prima este subreoria contextuală, legată de contextul cultural în care se manifestă 
comportamentul inteligent. O decizie sau o acţiune pot fi considerate inteligente într-o 
cultură, dar nu și în alta. Spre deosebire de situaţia de test, în viața reală există 
întotdeauna o motivaţie a comportamentului inteligent, iar ce înseamnă o motivaţie 
bună și ce înseamnă una rea diferă de la o cultură la alta. 

A doua subteorie este cea componențială, care exprimă modul în care 
experiențele noastre anterioare afectează felul în care ne comportăm (rolul 
deprinderilor, al schemelor automatizate de procesoare a informaţiilor și de rezolvare a 
problemelor." asimilarea noului prin structurile elaborate anterior). Sternberg pledează 
ia acest punct pentru o abordare cognitivistă a inteligenţei, obiect nemijlocit ai analizei 
urmând să fie componentele procesului de tratare a informaţiilor, care ar trebui să fie 
aceleaşi pretutindeni. Pe lângă componente, autorul citat desprinde meracomponentele, 
care controlează nivelul elementelor, determinând alegerea, planificarea, combinarea şi 
articularea componentelor simple. 

Cea de a treia subteorie vizează cele două fațete ale inteligenței, cea legată de 
noutate și cea legată de prelucrarea automatizată a informaţiei. 

în definirea inteligenței noutatea trebuie considerată mai importantă decât 
automatismul sau rutina. Pentru evidenţierea noutăţii, este însă necesară o împărțire 
neambiguă a sarcinilor în familiare și nonfamiliare, care nu poate fi realizată decât 
printr-o bună cunoaștere i contextului cultural. 

Trebuie subliniai că, în pofida pretenţiei de a surprinde inteligenţa în contextul 
său real de manifestare, teoria triarhicâ este încă insuficient elaborată și întemeiată în 
plan experiemental şi logic. De altminteri, însuși autorul ei recunoaște că tentativa de 
sinteză se află încă într-o fază incipientă, urmând ca cercetările ulterioare să ducă la 
obţinerea unei forme mai închegate. 

Controversată este și problema definirii inteligenţei, cât şi cea care privește 
natura și determinismul ei. Astfel, în vreme ce unii autori consideră că este integral 
înnăscută, ţinând doar de ereditate, alţii o consideră dobândită sub acţiunea directă a 
mediului Rezolvarea cimxtfi nu poate fi decât aceea care se întemeiază, asa cum am 

subliniat deja, pe principiul interacțiunii ereditate n mediu, cu acordarea unei ponderi 
mai mari eredității. 

Discuţii aprinse s-au purtat şi în legătură cu vârsta la care structurarea inteligenței 
poate fi considerată încheiată. Iniţial, s-a considerat că aceasta ar fi vârsta de 14 ani (şi 
testele de inteligență se concepeau până la vârsta limitată de 14 ani). Ulterior, sub 
presiunea faptelor, vârsta-limitâ s-a mutat mult mai încolo - 21 sau chiar 25 de ani. 

Dacă valoarea exactă a acestei limite mai poate fi încă discutată, certă rămâne 
constatarea că dezvoltarea inteligenţei are o traiectorie semnificativ mai scurtă decât 
alte capacităţi, îndeosebi decât unele aptitudini speciale. înaintarea în vârstă antrenează 
cu sine în mod implacabil un proces de deteriorare a eficienţei structurilor inteligenței 
şi o scădere a Q.I. Dar nu toate componentele vor.fi afectate în aceeași măsură și în 
același ritm. Cel mai devreme și în măsura cea mai mare vor fi afectate scorurile la 
probele perceptive, de memorie, de atenţie și de imaginaţie, iar cel mai târziu, și în 
măsura cea mai mică, scorurile la testele verbale şi de raționament. 

Deși reprezintă o condiţie esenţială a unei adaptări și relaționări optime cu 
mediul, inteligența generală nu determină prin sine însăși nici nivelul reuşitei școlare, și 
nici pe cel al reuşitei profesionale. Cercetările experimentale au stabilit că obţinerea 
unor performanţe școlare și profesionale ridicate nu reclamă obligatoriu existenţa unei 
inteligențe superioare, fiind suficientă și o inteligenţă de nivel mediu. Aceasta 
înseamnă că performanţa într-o activitate complexă specifică este condiţionată și de alţi 
factori: nivelul unor aptitudini speciale, motivaţia, atitudinea, voinţa. 

b. Aptitudinile speciale sunt structuri instrumentale ale personalităţii care asigură 
obţinerea unor performanţe deasupra mediei în anumite sfere particulare de activitatea 
profesională. Termenul trebuie luat în sens relativ: o aptitudine este specială în raport cu 
o alta mai generală, al cărei caz particular este şi poate fi generală în raport cu alta cu 
sferă și mai îngustă de acţiune. Aptitudinea matematică, de pildă, este specială în raport 
cu inteligenţa, dar generală în raport cu diferite moduri ale gândirii matematice. 

Aptitudinile speciale se structurează și se dezvoltă selectiv în interacțiunea 
sistematică a subiectului cu conținuturile obiective și condiţiile diferitelor forme ale 
activităţii profesionale. Ele sunt susținute din interior de predispoziţii ereditare pregnant 
diferenţiate și de mare intensitate, care „dictează” direcţia de evoluţie a personalităţii, 
sensibilizarea în raport cu multitudinea influențelor mediului extem, preferenţialitatea 
în procesarea şi integrarea lor pentru „uzul” ulterior. 

Potrivit modelului multifactoriai, aptitudinile speciale se bazează pe acţiunea 

factorilor specifici, care se evidenţiază în cadrul unor subsisteme strict individualizate 
ale personalităţii: subsistemul auditiv (auzul absolut, memoria structurilor muzicale), 
subsistemul vizual (sensibilitatea cromatică, vivacitatea reprezentanţilor, memoria 
formelor), subsitemul cognitiv (rezolutivitatea figurală sau simbolică, memoria verbală 
şi numerică, combinativitatea imagerială etc). 

Clasificarea aptitudinilor speciale o facem de regulă după genul activităţii în 
cadrul căreia se manifestă, delimitându-se, printre altele: aptitudini artistice (pentru 
literatură, pentru muzică, pentru pictură, pentru sculptură, pentru actorie etc): 
aptitudini ştiinţifice (pentru matematică, pentru fizică, pentru astronomie, pentru 
biologie etc), aptitudini tehnice (aptitudinea pentru proiectarea, producerea şi 
întreţinerea a tot ceea ce înseamnă mașină): aptitudini sportive (aptitudinea pentru 
atletism, aptitudinea pentru gimnastică, aptitudinea pentru jocul cu mingea etc); 
aptitudini manageriale (aptitudinea pentru organizare, aptitudinea pentru administraţie, 

aptitudinea pentru conducere-comandă). în interiorul fiecărei clase, se evidenţiază 
aptitudini cu un grad de individualizare și de specializare şi mai ridicat. 

Deși aptitudinea specială se leagă de realizarea unor performanţe superioare 
mediei, ea prezintă tabloul unui continuum valoric destul de întins, făcând ca 
persoanele care o posedă să se diferenţieze semnificativ între ele. Așa, de exemplu, 
persoanele cu aptitudini muzicale se înșiră pe o scară valorică întinsă - între punctul 
liminal inferior, care marchează trecerea în „comun", până la punctul valoric cel mai 
înalt care marchează geniul. 

O atare distribuţie se poate constata în toate profesiile în care sunt implicate 
aptitudinile speciale. 

Aspectul diferenţial, trebuie considerat într-un dublu sens: a) ceea ce deosebeşte 
şi distanțează pe curba performanţei un subiect care poseda o aptitudine specială, de 
altul care nu posedă o asemenea aptitudine - subiectul comun, și b) nivelul de 
dezvoltare al aptitudinii speciale date, care face ca subiecţii cu același tip de aptitudine 
să se deosebească și să se distanţeze între ei. 

Nivelul cel mai înalt la care se poate realiza dezvoltarea și integrarea aptitudinilor 
speciale și a celor generale este cel al talentului și geniului. Atât talentul, cât şi geniul 
se distanțează semnificativ prin performanţele lor de restul reprezentanţilor domeniului 
sau domeniilor considerate. Dar cele două structuri se deosebesc și între ele, nefiind 
echivalente. Astfel, în vreme ce performanţele talentului se încadrează în coordonatele 
valorice ale „epocii”, îmbogăţind într-o anumită continuitate logică tezaurul existent, 
performanţele geniului creează o epocă nouă într-un domeniu sau în mai multe 
domenii, punând bazele unui nou curent, unui nou ştii, unui nou mod de gândire etc. 

Aşadar, organizarea şi integrarea subsistemului aptitudinal în plan individual ia 
aspectul unei piramide, la baza căreia se situează procentul relativ ridicat al persoanelor 
cu potenţial aptitudinal special deasupra mediei comune; la un etaj mai sus, se situează 
procentul semnificativ mai scăzut al persoanelor care ating nivelul talentului; la vârful 
piramidei se situează procentul foarte mic al persoanelor de geniu. 


17.5. EUL 


Nivelul blocurilor sau subsistemelor structural-funcţionale de care ne-am ocupat 
în cadrul acestui capitol, deși constituie un pas esenţial în realizarea unităţii și 
integralităţii sistemului personalităţii, nu reprezintă punctul integrativ terminal. 

Procesul de integrare pe verticală continuă la un nivel și mai înalt, supraordonat, 
unde se produce cu adevărat efectul de emergenţă psihologică globală, care face ca 
toate componentele şi subsistemele particulare să se articuleze și să se subordoneze 
finalităţii de ansamblu a sistemului. 

Vom numi acest nivel, nivelul Eului. Termenul are un sens diferit de cel în care 
este utilizat în psihanaliză. Astfel, dacă în psihanaliză el semnifică o instanță particulară 
a personalităţii, în contextul de față el desemnează chintesența întregului proces de 
devenire şi integrare a personalităţii. 

Eul este ceea ce diferenţiază, individualizează, dă consistență ontologică şi 
delimitare, prin autodeterminare şi autoînchidere, personalităţii în raport cu mediul. 
Trăsăturile sale definitorii sunt reflexivitatea („Eu sunt Eu. nu sunt tu, nici el sau ei"), 
(ulresalrilitatea („Eu mă raportez la cei din jur, la lume, ca Eu”), tratispozabiliuitea („Eu mă 
compar cu alţii și mă transpun în situaţia lor), fereonomia (orientarea finalistă, spre scopuri). 

Structurarea personalităţii la nivelul Eului se realizează printr-o corelare 
dinamică şi complexă, dialectic-contradictorie, a conştiinţei despre lumea externă și a 
conștiinței de sine, în tot cursul onlogenezei. Ca nivel funcţional specific, Eul începe să 
se manifeste de-abia în jurul vârstei de trei ani, când, în plan psihologic intern, se 
produce acea restructurare calitativă care face posibilă autoraportarea (reflexivitatea). 

Până la această vârstă, copilul se raportează la sine ca la o altă persoană, vorbește 
despre sine la persoana a treia: acţiunea sau starea nu sunt ale Eului, ci ale lui Georgel 
sau Ionel (cum îl cheamă pe el). 

Prima manifestare a Eului va consta în trecerea copilului din ipostaza pasivă de 
obiect în cea activă de subiect. Verbalizarea acestui salt prin cuvântul autorefenţial Eu 
va imprima un curs cu totul nou dezvoltării ulterioare a personalităţii. Aceasta se va 
desfășura sub semnul accentuării și afirmării propriei identități, a atingerii anumitor 
obiective şi standarde existenţiale. 

Din punct de vedere structural, Eul include trei componente intercorelate. şi 
reciproc integrate: Eul corporal (imaginea valorizantă a mediului intern al 
organismului - cenestezia, imaginea valorizată a constituţiei fizice - morfotipului, 
trăirile afective legale de acestea, ansamblul trebuinţelor biofiziologice etc), Eul 
psihologic (imaginea despre propria organizare psihică internă, trăirile afective legate 
de aceasta, motivaţia - nevoia de autorealizarare, de autoperfecţionare, voinţa de 
acţiune etc.) și Eul social (imaginea despre locul şi rolul propriu în societate, sistemul 
valorilor sociale interiorizate și integrate, motivele sociale, motivele de statut, 
sentimentele sociale, voinţa de interacţiune și integrare socială). 

Gradul de elaborare a celor trei componente, ca și modul de articulare și integrare 
a lor, diferă de la un individ la altul, rezultând astfel profile variate ale Eului. Astfel, 
s-ar putea delimita patru profile de bază: 1) somatic (dominanţa în cadrul Eului a 
componentei bioconstituţionale, narcisismul fiind o formă particulară a acestei relaţii); 
2) spiritual (dominanţa în cadrul Eului a componentei psihice, a centrării pe 
cunoaştere, pe nevoia de înţelegere, pe creaţie); 3) social (dominanţa în cadrul Eului a 
componentei sociale, cu centrarea pe nevoia de statut, de prestigiu sau pe motivaţia 
supraordonată a binelui general); 4) mixt (relativ echilibrata integrare a celor trei 
componente „primare”). 

M. Zlate (1999) a elaborat o schemă de diferenţiere pentru personalitate 
(personalitatea reală, personalitatea autoevaluată, personalitatea ideală, personalitatea 
percepută, personalitatea proiectată și personalitatea manifestată). Credem că ea se 
poate aplica și Eului, considerat în plan dinamic. Astfel, putem distinge: Eul real 
(ansamblul atributelor structural-funcţionale așa cum se prezintă ele la un moment dat, 
neraportate la un evaluator); Eul autoevaluat (imaginea retroproiectată a subiectului 
despre „atributele" Eului său); Eul ideal (tabloul atributelor Eului pe care subiectul 
şi-ar dori să le aibă): Eul percepur (ansamblul reprezentărilor ideilor și aprecierilor pe 
care subiectul şi le formează despre Eul celorlalți), Eul proiectat (ansamblul 
reprezentărilor, părerilor și aprecierilor pe care subiectul crede că alţii le au despre Eul 
său); Eul obiectivat (trăsăturile şi particularităţile exprimate în comportament). 

Aceste laturi interacționează și se condiţionează reciproc, ceea ce face ca Eul să 
nu rămână o entitate statică, ci să fie o realitate înalt dinamică, individul fiind 


permanent preocupat de Eul său. 
sa 

